
Pirmoji dalis 
JŪROJE 


Pirmoji knyga 
SODRĖJOS MIŠKAS 


Paskutinėmis 1793 metų gegužės dienomis vienas iš Paryžiaus 
batalionų, Santero! atvestų į Bretanę, krėtė pavojingąjį Sodrėjos 
mišką Astilėje. Išretintas šiame žiauriame kare batalionas tetu- 
rėjo ne daugiau kaip tris šimtus žmonių. Tai buvo laikotarpis, 
kada po mūšių prie Argono, Žemapo ir Valmi? iš pirmojo pary- 
žiečių bataliono, kuriame buvo šeši šimtai savanorių, teliko dvi- 
dešimt septyni žmonės, iš antrojo - trisdešimt trys, iš trečiojo — 
penkiasdešimt septyni. Atmintini didvyriškų kovų metai. 

Iš Paryžiaus į Vandėją pasiųsti batalionai turėjo po devynis šim- 
tus dvylika žmonių. Kiekvienam batalionui buvo priskirta po tris 
patrankas. Paruošti jie buvo labai greit. Balandžio dvidešimt penk- 
tąją, kada teisingumo ministru buvo Gojė? ir karo ministru Bušo- 
tas“, Bon Konsejo sekcija pasiūlė nusiųsti į Vandėją savanorių bata- 
lionus; apie tai kalbėjo komunos narys Liubenas; gegužės pirmąją 
Santeras buvo paruošęs žygiui dvylika tūkstančių kareivių, trisde- 
šimt lauko patrankų ir batalioną kanonierių. Šie paskubomis su- 
rinkti batalionai buvo taip gerai suformuoti, jog, lieka kaip pavyz- 
dys net šiai dienai; tokiu pat būdu dabar sudaromos pėstininkų 
kuopos, pasikeitė tik kareivių ir puskarininkių skaičiaus santykis. 


ISANTERAS ANTUANAS ŽOZEFAS (1752-1809) - prancūzų revoliucijos veikėjas, jakobinas, 
aktyviai dalyvavęs kovoje prieš Vandėjos sukilėlius. 

"Mūšiuose prie ARGONO, ŽEMAPO IR VALMI respublikonų kariuomenė atmušė Europos 
monarchų koalicijos puolimą. 

3GOJĖ LUJI ŽEROMAS (1746-1830) - prancūzų politinis veikėjas ir advokatas, Įstatymų 
leidžiamojo susirinkimo ir direktorijos narys. 

*BUŠOTAS ŽANAS BATISTAS NOELIS (1754-1840) - prancūzų revoliucijos veikėjas, jakobinas, 
karo ministras. 

Balandžio dvidešimt aštuntąją Paryžiaus komuna? Santero sa- 
vanoriams įsakė: „Jokios malonės, jokio pasigailėjimo.“ Gegu- 
žės pabaigoj iš dvylikos tūkstančių Paryžių palikusių kareivių 
aštuoni tūkstančiai buvo žuvę. 

Įžengęs į Sodrėjos mišką, batalionas buvo labai atsargus. Ka- 
reiviai ėjo neskubėdami. Dairėsi į dešinę ir į kairę, į priekį ir at- 
gal; ne be reikalo Kleberas“ sakė: „Kareivis ir nugaroj turi akis.“ 
Žygiavo jau labai seniai. Kuri galėjo būti valanda? Koks dienos 
metas? Sunku būtų buvę pasakyti, nes tokiuose neįžengiamuo- 
se tankumynuose visada atrodo vakaras ir šviesa niekada nepra- 
siskverbia į šį mišką. 

Sodrėjos miškas buvo tragiškų įvykių vieta. Tai šiuose kery- 
nuose 1792 metų lapkričio mėnesį pilietinis karas pradėjo savo 
nusikaltimus; iš šių nelemtų tankumynų išėjo žiaurusis šlubis 
Musketonas; nuo daugybės čia įvykdytų žmogžudysčių šiau- 
šiasi plaukai. Nėra pasaulyje baisesnės vietos. Į priekį karei- 
viai žengė labai atsargiai. Visur žydėjo gėlės; iš visų pusių sto- 
vėjo aukšta siūbuojančių šakų siena, nuo kurios dvelkė gaivi- 
nanti jaunų lapų vėsuma. Šen ir ten pro šias žalias sutemas 
skverbėsi saulės spinduliai. Pažemiais kardeliai, pelkių vilk- 
dalgiai, pievų narcizai, pavasario krokai ir tos mažos gėlelės 
plukės, pranašaujančios gražų orą, buvo nuklojusios margą sto- 
rą augmenijos kilimą, mirguliuojantį įvairiausiomis samanų rū- 
šimis, panašiomis tai į vikšrus, tai į žvaigždes. Kareiviai ėjo iš 
lėto, tylėdami, atsargiai skirdami krūmokšnius. Virš durtuvų 
čiulbėjo paukščiai. 

Sodrėjos tankumynuose kadaise, taikos metu, naktimis buvo 
rengiamos paukščių medžioklės; dabar čia medžiojo žmones. 

Kaip siena augo beržai, skroblai ir ąžuolai, žemė buvo lygi, 
samanos ir tanki žolė slopino kiekvieną žygiuojančiųjų garsą; 
jokio takelio, o jei ir pasirodydavo koks, tai tučtuojau išnykda- 
vo; visur laukiniai erškėčiai, paparčiai, spygliuotos žalitvorės, 
aukšti gervuogių krūmai - už dešimties žingsnių neįžiūrėsi žmo- 
gaus. Tarpais pro šakas pralėkdavo garnys ar vandeninė vištelė, 
rodanti, kad netoliese yra pelkės. 

O batalionas vis žygiavo. Ėjo nežinodamas kur, su nerimu, 
bijodamas rasti, ko ieško. 

Kartkartėmis jie užtikdavo stovyklavimo žymių - išdegintas 
aikšteles, išmindžiotą žolę, kryžmai sukaltas lazdas, sukruvin- 
tas šakas. Vienur buvo verdama sriuba, kitur laikomos mišios, 
dar kitur perrišinėjami sužeistieji. Bet tie, kurie pro čia praėjo, 
jau būdavo dingę. Kur jie? Gal labai toli? O gal visai čia pat tyko 
su užtaisytais šautuvais? Miškas atrodė išmiręs. Batalionas žen- 
gė dar atsargiau. Tuštuma sukelia nepasitikėjimą. Jei nieko nė- 
ra, tai tuo didesnis pagrindas bijoti. Juk apie šį mišką sklido šiur- 
pios kalbos. 

Galėjo kur nors būti spąstai. 

Trisdešimt grenadierių, pasiųstų žvalgais ir vadovaujamų ser- 
žanto, žygiavo į priekį, laikydamiesi gana toli nuo kuopos bran- 
duolio. Su jais ėjo ir bataliono markitantė. Markitantės mielai 
prisideda prie bataliono avangardo. Tenka pergyventi pavojų, 
bet tenka ir šį tą pamatyti. O smalsumas juk viena moteriškių 
drąsumo formų. 

Staiga šio mažo priešakinio būrelio kareiviams nugaromis per- 
bėgo virpulys, taip gerai pažįstamas medžiotojui, užtikusiam 
žvėries guolį. Vidury tankaus krūmo kažkas tartum sušlamėjo, 
ir atrodė, lyg sujudėjo lapai. Pirmieji davė ženklą paskui einan- 
tiems. 

Į žvalgams pavestą stebėjimą karininkai visai nesikiša; kas turi 
būti padaryta, daroma savaime. 

Akimirksniu tą vietą, kur pasigirdo šlamesys, apsupo atsta- 
tytų šautuvų ratas: tamsaus krūmo vidurys iš visų pusių pasi- 
darė taikiniu, ir kareiviai, uždėję pirštus ant gaidukų, susmeigę 
akis į įtartiną vietą, telaukė tik puskarininkio įsakymo šauti. 

Tuo tarpu markitantė įsidrąsinusi žvilgterėjo pro krūmus ir 
tą akimirką, kai seržantas išsižiojo sušukti: „Ugnis!“, ši moteris 
suriko: „Stok!“ 

SPARYŽIAUS KOMUNA - 1792-1794 m. Paryžiuje sukilusių darbo žmonių masių 


vyriausybė. k 
SKLEBERAS ŽANAS BATISTAS (1753-1800) — respublikoniškosios Prancūzijos generolas. 

Atsigręžusi į kareivius, pridūrė: „Nešaukite, draugai 

Ji puolė į krūmus. Kareiviai nusekė ją. 

Ten iš tikrųjų kažkas buvo. 

Pačioj tankiausioj vietoj, pakrašty mažos, apskritos laukymėlės, 
kurias palieka angliadegiai, išdeginę medžių šaknis, po nusvirusių 
šakų skliautu, tarsi savotiškam lapų kambarėly, praviram nelygi- 
nantalkovas, ant samanų sėdėjo moteriškė ir žindė kūdikį, o ant jos 
kelių ilsėjosi dvi šviesiaplaukės miegančių vaikų galvutės. 

Tai šit kokie buvo tie spąstai. 

— Kąjūs čia veikiate? - sušuko markitantė. 

Moteriškė pakėlė galvą. 

- Arjūs proto netekote, kad sėdit čia? - piktai pridūrė ji. 

Paskui užbaigė: 

— Kad kiek, ir jus būtų nušovę! 

Kreipdamasi į kareivius, ji paaiškino: 

— Tai moteriškė. 

— Mes ir patys matom, kad moteriškė! - atsiliepė vienas gre- 
nadierius. 

Markitantė kalbėjo toliau: 

— Vaikščioti po mišką, kad kas nudobtų! Ir kaip gali ateiti į 
galvą tokios kvailystės! 

Nustebusi, sumišusi ir apstulbusi moteriškė tarsi per sapną 
žiūrėjo į tuos šautuvus, kardus, durtuvus ir rūsčius veidus. 

Abu vaikai pabudo ir pravirko. 

— Aš noriu valgyti! - tarė vienas. 

— Aš bijau! - sušuko antras. 

Mažytis ramiai tebežindo. 

Markitantė jį pašnekino: 

— Tu tai išmintingas! 

Motina iš baimės neteko žado. 

— Nebijok, - suriko jai puskarininkis: - mes iš Raudonosios 
kepurės bataliono! 

Moteriškė sudrebėjo visu kūnu. Ji pažvelgė į puskarininkį: jo 
griežtame, apžėlusiame veide tesimatė antakiai, ūsai ir dvi žari- 
jos - tai žėrėjo akys. 

- Iš buvusio Raudonojo kryžiaus bataliono, - paaiškino mar- 
kitantė. 

O seržantas paklausė: 

— Ponia, kas tu esi? 

Moteriškė tebežiūrėjo į jį apimta siaubo. Ji buvo liesa, jauna, 
išbalusi ir apiplyšusi. Ant galvos dėvėjo didelį kaip Bretanės kai- 
miečių gobtuvą, o pati buvo apsisiautusi vilnone antklode, po kak- 
lu surišta virvele. Laukinės abejingumu ji nesidrovėjo savo nuo- 
gos krūtinės. Iš basų be kojinių ir be kurpių kojų tekėjo kraujas. 

- Turbūt pavargėlė, - tarė puskarininkis. 

Markitantė kareiviškai, tačiau moteriško švelnumo kupinu 
balsu užklausė: 

- Kuojūs vardu? 

Moteriškė mikčiodama vos girdimai sušnabždėjo: 

— Mišelė Flešar. 

Markitantė tuo tarpu savo didele ranka glostė kūdikio galvutę. 

— Kokio amžiaus šis mažulėlis? - paklausė ji. 

Motina nesuprato. Markitantė pakartojo: 

— Ašjus klausiu šio mažulėlio amžiaus. 

— Ą! Aštuoniolikos mėnesių, - atsakė motina. 

- Žiūrėk, koks didelis! - kalbėjo markitantė. - Tokio neberei- 
kia žindyti. Teks nupratinti. Mes jam duosime sriubos. 

Motina šiek tiek aprimo. Pabudę vyresnieji vaikai atrodė la- 
biau susidomėję negu išsigandę. Jie gėrėjosi plunksnų puokštė- 
mis prie kareivių kepurių. 

— Oi! - tarė motina. - Jie labai išalkę. 

Paskui pridūrė: 

— Ašjau nebeturiu pieno. 

- Juos pavalgydinsime, - sušuko puskarininkis, - tave irgi! 
Tai niekis. Bet sakyk, kokios tavo politinės pažiūros? 

Moteriškė pažvelgė į puskarininkį ir neatsakė. 

— Girdėjai, ko klausiu? 

Ji sušnibždėjo: 

— Visai dar jauna buvau atiduota į vienuolyną, bet vėliau ište- 
kėjau, aš ne vienuolė. Seserys vienuolės išmokė mane kalbėti 

prancūziškai. Mūsų kaimas sudegintas. Vos išsigelbėjom, ir aš 
taip skubėjau, jog net nespėjau apsiauti kurpių. 

— Aš tavęs klausiu, kokios tavo politinės pažiūros? 

— Nežinau. 

Puskarininkis kalbėjo toliau: 

— Mat pasitaiko šnipių. O šnipes - sušaudo. Na! Sakyk. Ar tu 
ne čigonė? Kur tavo tėvynė? 
tojo: 

— Kur tavo tėvynė? 

— Nežinau, - atsakė ji. 

— Kaip! Tu nežinai, kur gimusi? 

— A! Kur gimusi? Taip, žinau. 

— Tai kur? 

Moteriškė atsakė: 

- Siskuanjaro viensėdijoj, Azė parapijoj. 

Dabar nustebo puskarininkis. Jis valandėlę susimąstė, paskui 
paklausė: 

— Kaip sakei? 

- Siskuanjare. 

- Bet juk Siskuanjaras, tai ne tėvynė. 

— Aš ten gimiau. 

Akimirką pagalvojusi, moteriškė pridūrė: 

— Dabar supratau, pone. Jūs esate iš Prancūzijos, o aš - iš Bre- 
tanės. 

— Nair kas? 

— Tai ne tas pats kraštas. 

- Bet ta pati tėvynė! - sušuko puskarininkis. 

Moteriškė pasitenkino pakartodama: 

— Aš iš Siskuanjaro. 

— Tebūnie iš Siskuanjaro! - pasakė puskarininkis. - Tai ten 
tavo šeima? 

- Taip. 

— Ką gi veikia? 

— Išmirė. Aš nieko nebeturiu. 

Kalbusis puskarininkis klausinėjo toliau: 

— Po velnių, žmonės juk turi tėvus arba turėjo. Kas tu tokia? 
Sakyk! 

Moteriškė apstulbusi klausėsi šių žodžių: “arba turėjo“ - pa- 
našesnių į laukinio gyvulio riksmą negu į žmogaus balsą. 

Markitantė suprato, kad laikas įsikišti. Ji vėl pradėjo glostyti 
žindantį kūdikį, o dviem vyresniems patapšnojo per veidelius. 

— Kuo mažutėlė vardu? - paklausė ji. - Juk čia mergaitė? 

Motina atsakė: 

- Žoržetė. 

— O vyresnysis? Regiu, juk šis išdykėlis vyras. 

- Rene Žanas. 

— Ojaunesnysis? Juk jis taip pat tikras vyras ir dar koks pūsta- 
žandis! 

— Gro Alenas, - atsakė motina. 

— Meilūs mažulėliai, - kalbėjo markitantė, - atrodo visai kaip 
dideli. 

Tačiau puskarininkis neatlyžo. 

- Sakyk gi, ponia. Ar turi namus? 

- Turėjau. 

- Kur? 

— Azė. 

— Kodėl negyveni savo namuose? 

— Kad juos sudegino. 

— Kas? 

— Nežinau, per mūšį. 

- Iš kur keliauji? 

- Iš ten. 

- Kur? 

— Nežinau. 

— Kalbėk kaip reikiant. Kas esi? 

— Nežinau. 

— Nežinai, kas esi? 

— Mes bėgame - gelbstimės. 

— Kokios tu partijos? 

— Nežinau. 

— Su kuo tu? Su mėlynaisiais? Ar su baltaisiais? 

— Su vaikais. 

Valandėlę buvo tylu. Po to markitantė prabilo: 

—- O aš neturėjau vaikų. Vis nebuvo laiko. 

Puskarininkis vėl pradėjo: 

— O tavo tėvai? Paaiškink mums apie savo tėvus, ponia. Pa- 
vyzdžiui, mano pavardė Radubas, esu puskarininkis iš Šerš Mi- 
di gatvės, ten gyveno ir mano tėvas su motina, aš galiu pasakyti, 
kas mano tėvai. Papasakok mums apie savuosius. Pasakyk, kas 
jie buvo. 

— Jie buvo Flešarai. Ir viskas. 

— Taip, Flešarai yra Flešarai, Radubai yra Radubai. Bet kiek- 
vienas žmogus turi ne tik pavardę. Ką veikė tavo tėvai? Ką jie 
dirbo? Ką jie dirba dabar? Ką jie prifleširavo, tie tavo Flešarai? 

- Jie buvo žemdirbiai. Paliegėlis tėvas negalėjo dirbti, mat sen- 
joras, mūsų senjoras iš savo gerumo buvo liepęs jam duoti laz- 
dų, nes mano tėvas sugavo triušį, o už tokį nusikaltimą bausda- 
vo mirtimi. Senjoras jo pasigailėjo ir pasakė: „Duokite jam tik 
šimtą lazdų.“ Nuo to laiko mano tėvas ir liko luošas. 

- O toliau? 

— Mano senelis buvo hugenotas'. Ponas klebonas jį išsiuntė į 
galeras. Aš buvau dar visai mažutė. 

- Toliau. 

— Mano vyro tėvas buvo kontrabandininkas. Karalius įsakė jį 
pakarti. 

— O ką veikia tavo vyras? 

- Šiomis dienomis jis dar kovojo. 

— Už ką? 

— Už karalių. 

- Ir dar? 

- Aišku, už savo poną. 

- Ir dar? 

— Aišku, už savo kleboną. 

— Kadjus kur perkūnas! - sušuko vienas grenadierius. 

Moteriškė krūptelėjo išsigandusi. 

— Matote, ponia, mes esam paryžiečiai, - švelniai paaiškino 
markitantė. 

Moteriškė sudėjo rankas ir suvaitojo: 

— O, Viešpatie Jėzau! 

— Tik be prietarų! - sušuko seržantas. 

Markitantė atsisėdo greta moteriškės ir pasisodino ant kelių 
vyresnįjį vaiką, kuris jai nesipriešino. Vaikai nusiramina, kaip ir 
susijaudina, nežinia dėl ko. Jie turi kažkokią nuojautą. 

— Vargše bretone, jūsų tokie gražūs vaikučiai, net miela. Ne- 
sunku atspėti jų amžių. Didesnysis ketverių metų, jo brolis - tre- 
jų. O ši žindanti rubuilė - baisiai raji. Ak tu, niekadėja! Žiūrėk, 
nesuvalgyk savo motinos! Taigi, ponia, nebijokit nieko. Stokite į 
mūsų batalioną. Būsite kaip ir aš. Mano vardas Husarė. Taip 
mane pravardžiuoja. Bet man geriau patinka, kai mane vadina 
Husare negu panele Dvirage, mano motinos vardu. Aš čia mar- 
kitantė, kitaip sakant, ta, kuri atneša gerti šaudymosi ir žudynių 
metu. Per patį pragarą. Mūsų kojos beveik vienodos, aš jums 
padovanosiu savo kurpes. Rugpjūčio dešimtą? buvau Paryžiuje. 
Daviau gerti pačiam Vestermanui". Na, bet ir dėjosi ten dalykai: 
mačiau giljotinuojant Liudviką XVI, dabar jį vadina Liudviku 
Kapetu. Nenorėjo jis mirti. Tik pagalvokite: sausio tryliktą jis dar 
kepė kaštonus ir juokavo su savo šeima! Kai jį prievarta pagul- 
dė, kaip sako, ant „svarstyklių“, jis buvo be apsiausto ir be batų, 
vilkėjo tik marškiniais, dygsniuota liemene, mūvėjo pilkos ge- 
lumbės kelnėmis ir pilko šilko kojinėmis. Mačiau pati. Jį atvežė 
žaliai nudažytoj karietoj. Na, tai kaip, eisite su mumis? Batalio- 
ne geri vaikinai, jūs būsite markitantė Nr. 2. Ašjums parodysiu, 
ką ir kaip reikia dirbti. O, tai labai paprasta! Pasiimi statinėlę, 
skambaliuką ir eini; aplinkui kurtinantis triukšmas, šautuvų ug- 
"HUGENOTAI - kalvinizmo pasekėjai Prancūzijoje. Kovodami už religijos laisvę, 

hugenotai kovojo ir prieš karaliaus valdžią, kuri juos persekiojo. 

SRUGPJOČIO 10-0f1 — tą dieną sukilo prancūzų masės, nuvertė karalių ir paskelbė 


respubliką. | > 
*VESTERMANAS FRANSUA ŽOZEFAS (1751-1794) iškilo 1792 m. rugpjūčio 10 d. sukilimo metu, 
vadovaudamas Marselio ir Nanto savanorių kolonoms, ėmusioms Tiuilri rūmus. 


19 


nis, patrankų šūviai, sąmyšis, o tu šauki: „Ei, vaikai, kas norite 
gerti?“ Tikrai nėra nieko lengvesnio. Aš duodu gerti visiems, 
kas tik prašo. Dievaži. Baltiesiems kaip ir mėlyniesiems, nors 
pati esu mėlynoji. Ir dar kokia mėlynoji! Bet gerti aš duodu vi- 
siems. Juk sužeistuosius kankina troškulys. O miršta visi, nepai- 
sant nuomonių skirtumo. Mirštantieji turėtų paspausti kits ki- 
tam ranką. Kokia kvailystė muštis! Eikite su mumis. Jei mane 
užmuš, jūs mane pavaduosit. Aš tik tokia atrodau, bet esu gera 
moteris ir narsus kareivis. Nebijokite nieko. 

Kai markitantė nutilo, moteriškė sušnibždėjo: 

— Mūsų kaimynė buvo vardu Mari Žana, o mūsų tarnaitė — 
Mari Klodė. 

Tuo tarpu puskarininkis Radubas subarė grenadierių. 

— Nutilk! Tu išgąsdinai ponią. Prie moterų negalima keiktis. 

— Doras žmogus negali klausyti tokių žodžių, - atsiliepė gre- 
nadierius, - tartum kas peilį varytų tau į pačią širdį. Uošvį su- 
luošino senjoras, senelį klebonas išsiuntė į galeras, tėvą pakorė 
karalius, o jie besmegeniai dar kaunasi, kelia maištus ir deda 
galvą už senjorą, kleboną ir karalių! 

Puskarininkis sušuko: 

- Tylos rikiuotėje! 

- Nutilsiu, seržante, - atsakė grenadierius, - bet vis dėlto pik- 
ta žiūrėt į tokią gražią moterį, kuri, kad sumanytų, sprandą nu- 
sisuktų dėl gražių ilgaskvernio akių. 

— Grenadieriau, - tarė puskarininkis, - mes čia ne Pikų sekci- 
jos klube. Nepostringaukite. 

Jis vėl kreipėsi į moteriškę: 

— O tavo vyras, gerbiamoji? Ką veikia? Kas jis dabar? 

— Dabar niekas, nes jį užmušė. 

— Kur? 

— Miške. 

—- Kada? 

— Prieš tris dienas. 

— Kas? 

— Nežinau. 

— Kaip! Tu nežinai, kas užmušė tavo vyrą? 

- Ne. 

— Mėlynasis ar baltasis? 

— Kulka. 

- Ir jau trys dienos? 

- Taip. 

— Kurgi tai įvyko? 

- Prie Erna. Mano vyras žuvo. Ir viskas. 

— O kai vyras žuvo, ką tu veiki? 

— Nešuosi savo mažyčius. 

— Kur? 

— Kur akys veda. 

— Kur tu nakvoji? 

— Ant Žemės. 

— Ką valgai? 

— Nieko. 

Puskarininkis taip rūsčiai susiraukė, kad net ūsai pasiekė nosį. 

— Nieko? 

— Pernykštes krykles, gervuoges, mėlynes ir paparčių ūglius. 

- Taip. Tas pats, kas nieko. 

Vyresnysis vaikas, matyt, supratęs, tarė: 

— Aš noriu valgyti. 

Puskarininkis išsitraukė iš kišenės žiauberę kareiviškos duo- 
nos ir padavė motinai. Motina perlaužė duoną pusiau ir atidavė 
vaikams. Mažyčiai godžiai ėmė ją kimšti. 

- Ji net sau nepasiliko, - suniurzgė puskarininkis. 

— Todėl, kad neišalkusi, - pasakė kareivis. 

— Todėl, kad ji motina, - atsakė puskarininkis. 

Vaikai liovėsi kramtę. 

— Noriu gerti! - tarė vienas. 

- Gerti! - pakartojo antras. 

- Šiam prakeiktam miške nėra jokio upelio, - tarė seržantas. 

Markitantė paėmė varinę taurelę, kabančią prie diržo šalia 
skambaliuko, atsuko ant perpetės kabančios mažos statinėlės 
čiaupą, įpylė keletą lašų į taurelę ir prikišo vaikams prie lūpų. 

Pirmasis atsigėrė ir susiraukė. 

Antrasis atsigėrė ir išspjovė. 

— Juk skanu, - tarė markitantė. 

— Ar čia degtinė? - paklausė puskarininkis. 

— Taip, ir pati geriausia. Ką tie kaimiečiai išmano! 

Ir ji iššluostė taurę. 

Puskarininkis klausinėjo toliau: 

— Vadinasi, ponia, gelbstiesi? 

— Kad reikia. 

- Ir bėgi tiesiai laukais? 

— Kol turiu jėgų, bėgu, paskui einu, paskui parkrintu. 

— Vargšelė! - ištarė markitantė. 

— Žmonės vis kariauja, - sušnibždėjo moteriškė. - Aplinkui 
šaudo. Nežinau, kas ko nori. Mano vyrą užmušė. Aš tiek ir te- 
supratau. 

Puskarininkis trenkė šautuvo buože į žemę ir sušuko: 

- Kokia kvailystė karas! Velniai jį trenktų! 

O moteriškė kalbėjo toliau: 

- Praėjusią naktį mes miegojom drevėje. 

- Visi keturi? 

- Visi keturi. 

— Miegojote? 

— Miegojome. 

— Taigi, - tarė puskarininkis, - miegojote stovėdami. 

Jis atsigręžė į kareivius. 

— Draugai! Seną, storą, drevėtą ir nudžiūvusį medį, kur 
žmogus gali įlįsti kaip į makštį, šie laukiniai vadina dreve. 
Ko gi jūs norite? Negalima juk reikalauti, kad visi būtų pa- 
ryžiečiai. 

— Nakvoti medžio drevėj! - kalbėjo markitantė. - Ir dar su 
trimis vaikais! 

— Taigi, - atsiliepė seržantas, - kai šie mažyčiai paleisdavo 
gerklę, pro šalį einantieji žmonės, nieko nematydami, turbūt ste- 
bėdavosi išgirdę medį šaukiant: „Tėte! Mama!“ 

- Laimė, kad vasara, - atsiduso moteriškė. 

Ji žiūrėjo į žemę atsidavusi likimui, o jos akyse spindėjo nuo- 
staba dėl tiek nelaimių. 

Kareiviai tylėdami susispietė aplink nelaimingąją. 

Našlė, trys našlaičiai, bėgimas, niekur jokios prieglaudos, vie- 
natvė, aplinkui rūsčiai grūmojąs karas, alkis, troškulys, jokio 
maisto - tik žolė, jokios pastogės - tik dangus. 

Puskarininkis priėjo prie moteriškės ir įsmeigė akis į žindantį 
kūdikį. Mažytė paleido krūtį, pasuko galvą, įbedė savo gražias 
mėlynas akytes į ties ja pasilenkusį baisų apžėlusį veidą ir nusi- 
šypsojo. 

Puskarininkis atsitiesė, o per jo veidą nuriedėjo didelė ašara 
ir tarsi perlas pakibo ant ūso galiuko. 

Jis pakėlė balsą: 

— Draugai, iš visko matyti, kad batalionas turi būti tėvu. Ar 
sutinkate? Įsūnysime šiuos tris vaikus. 

- Tegyvuoja respublika! - sušuko grenadieriai. 

— Nuspręsta, - užbaigė seržantas. 

Ir jis ištiesė abi rankas viršum motinos ir vaikų. 

- Štai Raudonosios kepurės bataliono vaikai, - tarė jis. 

Markitantė net pašoko iš džiaugsmo. 

- Trys galvos po viena kepure! - sušuko ji. 

Staiga ji apsipylė ašaromis, karštai pabučiavo nelaimingąją 
našlę ir tarė jai: 

- O mažytė jau kokia išdykėlė. 

— Tegyvuoja respublika! - vėl sušuko grenadieriai. 

O puskarininkis tarė motinai: 

— Eime, piliete. 


Antroji knyga 
KORVETĖ „KLEIMORAS“ 


I 
Anglų ir prancūzų mišinys 


1793 metų pavasarį, kada Prancūziją, vienu kartu puolamą iš 
visų pusių, jaudinančiai paguodė žirondistų"? žlugimas, štai kas 
vyko La Manšo salyne. 

Birželio pirmosios dienos vakarą Džersėjaus saloje maždaug 
valandą prieš saulėlydį mažoje nuošalioje Bonniui įlankėlėje, mig- 
lotu ir pavojingu plaukioti, bet tinkamu pabėgti metu viena kor- 
vetė iškėlė bures. Šis laivas, kurio įgulą sudarė prancūzai, pri- 
klausė Anglijos laivynui, saugojusiam rytinį salos pakraštį. Prin- 
cas De la Tur d'Overnas iš Bujono kunigaikščių giminės 
vadovavo anglų laivynui, ir jo įsakymu korvetė buvo atskirta 
nuo laivyno svarbiam ir skubiam uždaviniui įvykdyti. 

Šis iš pažiūros transportinis laivas, įrašytas į Triniti Hauzo sąra- 
šus „Kleimoro,, vardu, iš tikrųjų buvo karo korvetė. Iš pirmo žvilgs- 
nio tai atrodė sunkiasvoris prekybinis laivas, tačiau galima buvo 
apsirikti. Jis buvo pastatytas dviem tikslams - klastai ir jėgai; jei 
galima - apgauk, jei būtinai reikia - stok į kovą. Numatytam šią 
naktį uždaviniui atlikti tarp dviejų denių vietoj krovinio buvo su- 
statyta trisdešimt stambaus kalibro karonadų, kurios gal audros 
atveju, o gal dėl to, kad laivas atrodytų taikios išvaizdos, buvo pri- 
rakintos, kitaip tariant, tvirtai priveržtos iš vidaus trigubomis gran- 
dinėmis, o jų vamzdžiai buvo atremti į uždarytus liukus. Iš oro 
nieko nebuvo matyti; šoniniai liukai buvo aklini, šaudymo angos 

uždarinėtos, korvetė buvo tartum su kauke. Šios karonados turėjo 
varinius senoviškus „spinduliuoto modelio“ ratus. Paprastai karo 
korvetėse patrankos būna tik viršutiniame deny, bet šios, statytos 
netikėtiems užpuolimams ir apgaulei, denis atrodė visai beginklis, 
o iš tikrųjų ji buvo taip įrengta, kad galėjo patalpinti, kaip mes ma- 
tėme, bateriją viduriniame denyje. Nepaisant to, kad „Kleimoras“ 
buvo masyvus ir kresnas laivas, jis buvo tvirčiausias greitaeigis lai- 
vas visam anglų laivyne, o kovoj beveik atstodavo fregatą, nors 
vietoj bizanstiebio' teturėjo tik paprastą brigantiną'. Retos ir išra- 
dingos formos vairas, kurį sudarė beveik viena išlenkta dalis, Saut- 
hemptono laivų statyklose kainavo penkiasdešimt svarų sterlingų. 

Įgulą sudarė vieni prancūzai: emigravusieji karininkai ir de- 
zertyravusieji jūrininkai. Šie vyrai buvo rinktiniai: visi kaip vie- 
nas gerijūrininkai, geri kareiviai ir tikri rojalistai. Jie degė trigu- 
bu fanatizmu: laivininkystei, kardui ir karaliui. 

Prie įgulos buvo priskirta pusė bataliono jūros pėstininkų, ku- 
riuos prireikus galima iškelti į krantą. 

„Kleimoro“ korvetės kapitonu buvo šventojo Liudviko ordi- 
no kavalierius grafas diu Buabertlo, vienas geriausių senojo ka- 
rališkojo laivyno karininkų, o jo padėjėju - ševalje De la Vjevilis, 
vadovavęs tam pačiam prancūzų gvardijos pulkui, kuriame Ošas 
buvo seržantu, locmanu buvo pats įžvalgiausias Džersėjaus ški- 
peris Pilypas Gakualis. 

Buvo numanoma, kad šis laivas turi atlikti ką nors nepaprasto. 
Ir tikrai, vienas įsėdęs į laivą žmogus savo išvaizda atrodė pasiruo- 
šęs nuotykiams. Tai buvo aukštas, tiesus ir tvirtas senis, griežto vei- 
do, iš kurio sunku buvo tikrai nustatyti jo amžių, nes jis atrodė kar- 
tu ir senas, ir jaunas. Tai vienas tokių vyrų, kurie, sulaukę senyvo 
amžiaus, dar būna kupini jėgų, kurių smilkiniuose žili plaukai, ta- 
čiau akys svaido žaibus. Jis atrodė žvalus kaip keturių dešimčių 
metų vyras, o vertas pagarbos kaip aštuoniasdešimtmetis senis. Kai 


"Užpakalinis mažesnis stiebas, prie kurio pritaisoma burė, vadinama bizanu. 

"Žemutinė trikampė burė. 

"ŽIRONDISTAI — Prancūzijos revoliucijos laikotarpio politinė partija. 1793 m. įvedus 
jakobinų diktatūrą, perėjo į kontrrevoliucijos pusę. 

jis lipo į korvetę, jo apsiaustas prasiskleidė ir pasirodė plačios kel- 
nės, aukšti batai, ožkos kailio liemenė, iš viršaus apsiūta galionais, 
iš apačios gauruota - tikras Bretanės valstiečio apdaras. Šios seno- 
viškos bretoniškos liemenės buvo siūdinamos dviem tikslams: dė- 
vėti ir per šventes, ir darbo dienomis, prireikus išversti arba gau- 
ruotąją, arba išsiuvinėtąją pusę, taip gyvulio kailis, nešiojamas visą 
savaitę, sekmadienį tapdavo iškilmių drabužiu. Šio senio drabu- 
žiai, kad būtų panašesni į valstiečių apdarą, per kelius ir alkūnes 
tyčia buvo nuzulinti ir dėl to atrodė gerokai nunešioti, o storos me- 
džiagos apsiaustas panėšėjo į žvejo skarmalus. Ant galvosjis dėvė- 
jo tų laikų apvalią, aukštą ir plačiabrylę skrybėlę, kuri su nuleistais 
kraštais atrodė kaimiška, bet, pakėlus vieną kraštą ir prisegus prie 
jo juostelę su kokarda, ji pasidarydavo kariška. Šiuo metu senis bu- 
vo užsidėjęs šią skrybėlę kaimietiškai, be juostelės ir be kokardos. 

Įlaivąjį atlydėjo lordas Balkaras, salos gubernatorius, ir pats kuni- 
gaikštis De la Tur d'Overnas. Slaptasis emigrantų viršūnių agentas 
kajutės tvarkymą ir parodė tokį dėmesį ir pagarbą, kad, nepaisyda- 
mas savo aukštos kilmės, ėjo paskui šį senį ir nešėjo lagaminą. Grįž- 
damas į krantą, ponas De Želambras šiam valstiečiui žemai nusilen- 
kė. Lordas Balkaras jam tarė: „Laimingai, generole“, o kunigaikštis 
De la Tur d Ovenas pasakė: „Iki pasimatymo, mielas pusbroli.“ 

„Laivo“ įgula tučtuojau naująjį keleivį praminė „valstiečiu“, 
ir ši pravardė tolydžio skambėjo tuose trumpuose posakiuose, 
kurie jūrininkams atstoja pašnekesį; nieko apie jį smulkiau neži- 
nodami, jie greit permanė, kad šis „valstietis“ - toks pats vals- 
tietis, kaip jų korvetė - prekybos laivas. 

Pūtė silpnas vėjelis. „Kleimoras“, palikęs Bonniui įlanką, ir 
aplenkęs Bulei Bei, kurį laiką plaukė pakrante, paskui palengva 
mažėjo tirštėjančiose sutemose, ligi visai išnyko. 

Po valandos, grįžęs namo į Sent Eljė, Želambras greituoju Saut- 
hemptono pašto laivu pasiuntė grafui D' Artua į vyriausiąjį Jor- 
ko kunigaikščio“ štabą šias eilutes: 

„Jūsų didenybe, laivas išplaukė. Pasisekimas užtikrintas. Po sa- 
vaitės užsiliepsnos visas pajūris nuo Granvilio ligi Sen Malio.“ 

O prieš keturias dienas Marnos deputatas Prijeras“, priskir- 
tas prie Šerburgo pakrančių armijos ir tuo metu gyvenęs Gran- 
vily, per slaptą emisarą buvo gavęs laišką, rašytą tokia pat rašy- 
sena, kaip ir pirmasis: 

„Pilieti deputate, birželio pirmą dieną, potvynio metu, karo 
korvetė „Kleimoras“ su užmaskuota baterija išplauks į jūrą. Jie 
turi iškelti į Prancūzijos krantą žmogų, kurio asmens žymės to- 
kios: aukštas, senas, plaukai žili, drabužiai valstietiški, rankos 
aristokratiškos. Rytoj atsiųsiu smulkesnių žinių. Jis atvyks bir- 
želio antrosios rytą. Įspėkite eskadrą, sučiupkite korvetę, nugil- 
jotinuokite žmogų.“ 


II 
Naktis gaubia ir laivą, ir keleivį 


Užuot plaukusi į pietus, link Sent Katerinos, korvetė pasuko į 
šiaurę, paskui pasigręžė į vakarus ir drąsiai nuplaukė įlanka tarp 
Serko ir Džersėjaus, vadinamuoju „Pralaimėjimo keliu“. Abie- 
jose pakrantėse tada nebuvo nė vieno švyturio. 

Saulė buvo seniai nusileidusi; naktis pasitaikė juoda, juodes- 
nė negu paprastai vasaros naktys; turėjo būti mėnesiena, bet mil- 
žiniški debesys, reti ekvinokcijos, o dažni solsticijos metu, ap- 
traukė dangų, ir, kaip iš visko matėsi, mėnulis galėjo pasirodyti 
tik dangaus pakraštyje prieš pat nusileisdamas. Debesys beveik 
siekė jūrą, aptraukdami jos paviršių migla. 

Tokia tamsa buvo paranki. 

Locmanas Gakualis ketino palikti Džersėjų kairėje, o Gersnėjų de- 
šinėje ir, drąsiai praplaukus tarp Anua ir Duvro, prasiveržti į kurią 


MGRAFAS D'ARTUA (1757-1836) - Liudviko XVI brolis, Burbonų dinastijos princas. 1824 m., 
po brolio Liudviko XVI mirties, tapo Prancūzijos karaliumi Karolio X vardu. 
JORKO KUNIGAIKŠTIS (1763-1827) — antrasis Anglijos karaliaus Jurgio III sūnus. Europos 
koalicijos prieš revoliucinę Prancūziją metu vadovavo anglų kariuomenei 
Olandijoje. 1794 m. sumuštas grįžo atgal į Angliją. 

BPRIJERAS Iš MARNOS PJERAS LUJI (1756-1827) - jakobinas, prancūzų revoliucijos veikėjas; 
Steigiamojo susirinkimo, Konvento ir Visuomenės gelbėjimo komiteto narys. 

nors Sen Malio pakrantės įlanką, kitaip pasakius, jis pasirinko ilgesnį 
kelią negu per Le Menkjė, bet saugesnį, nes prancūzų laivams buvo 
įsakyta stropiai saugoti krantą tarp Sent Eljė ir Granvilio. 

Jei pūstų palankus vėjas, jei nieko neatsitiktų ir būtų galima 
pakelti visas korvetės bures, Gakualis tikėjosi švintant pasiekti 
Prancūzijos krantą. 

Viskas klojosi gerai, korvetė praplaukė Gro Ne iškyšulį. Apie 
devintą valandą oras, kaip sako jūreiviai, prarūgo, pakilo vėjas, 
bet jis pūtė palankiai, jūra ėmė banguoti, tačiau neįsišėlo. Vis 
dėlto smarkesnės vilnys kartais užliedavo korvetės priekį. 

„Valstietis“, kurį lordas Balkaras pavadino generolu ir į kurį 
kunigaikštis De la Tur d'Overnas kreipėsi „mielas pusbroli“, ra- 
miai ir rimtai kaip tikras jūrininkas vaikštinėjo supamos korve- 
tės deniu. Atrodė, kad jis ir nepastebi, jog laivą daužo bangos. 
Tarpais jis išsitraukdavo iš liemenės kišenės plytelę šokolado, 
atsilauždavo gabalėlį ir imdavo kramtyti: nors galva šio senio 
buvo žila, dantis jis turėjo sveikus. 

Su nieku jis nesikalbėjo, nebent tik retkarčiais persimesdavo ty- 
lomis žodžiu kitu su kapitonu, kuris klausydavosi jo su didele pa- 
garba, ir atrodė, kad šį keleivį jis laiko didesniu viršininku už save. 

Sumaniai vairuojamas „Kleimoras“ nepastebėtas praplaukė 
migloje pro stačius šiaurinius Džersėjaus skardžius, beveik šlie- 
damasis prie kranto, nes vidury įlankos, tarp Džersėjaus ir Ser- 
ko, buvo Pjer de Liko povandeninė uola. Gakualis, stovėdamas 
prie vairo ir iš eilės skelbdamas Grev de Liko, Gro Ne ir Plemo- 
no vardus, plaukė pro šią povandeninių uolų grandinę, galima 
sakyti, apgraibomis, bet ryžtingai, kaip žmogus, kuris jūroje jau- 
čiasi kaip namie ir Žino visas vandenyno paslaptis. Korvetė prie- 
kyje neturėjo šviesos, nes bijojo, kad jos kas nepastebėtų šiuose 
stropiai saugomuose vandenyse. Laive visi džiaugėsi rūku. Pri- 
plaukus Grand Etapą, pro tirštą rūką vos galima buvo įžiūrėti 
aukštą Pinaklio siluetą. Girdėjosi, kaip Sent Ueno bokšto laikro- 
dis muša dešimtą valandą - tikras ženklas, kad vėjas pučia iš 
užpakalio. Viskas tebesiklojo gerai; tik jūra, kaip paprastai arti 
Korbjero, pasidarė neramesnė. 

Pradžioj vienuoliktos grafas Buabertlo ir ševaljė De la Vjevilis 
palydėjo valstietiškai apsirengusį žmogų į jam skirtą kambarį, 
tai yra į paties kapitono kajutę. Prieš įeidamas jis tyliai tarė: 

- Žinokite, ponai, kad paslaptis turi būti išlaikyta. Tylėkit kaip 
be žado ligi pat sprogimo! Čia jūs tik vieni žinote mano vardą. 

— Mes jį nusinešime į kapą, - atsiliepė Buabertlo. 

— O aš, - pasakė senis, - nors žiūrėčiau mirčiai į akis, jo nepa- 
sakyčiau. 

Ir jis įžengė į kajutę. 


III 
Kilmingųjų ir prasčokų mišinys 

Kapitonas ir jo padėjėjas sugrįžo į denį ir ėmė vaikštinėti apie 
kažką šnekučiuodami. Matyt, jie kalbėjo apie savo keleivį, ir štai 
maždaug koks buvo jų naktinis pašnekesys, nustelbtas vėjo. 

Buabertlo pusbalsiu sušnibždėjo la Vjeviliui į ausį: 

— Mes greit pamatysim, koks jis vadas. 

La Vjevilis atsakė: 

— Kaip ten bebūtų, bet jis princas. 

- Beveik. 

— Bajoras Prancūzijoj, bet princas Bretanėj. 

- Kaip la Tremualiai “ir Roanai |. 

- Su kuriais jis giminiuojasi. 

Buabertlo atsiliepė: 

- Prancūzijoj ir karaliaus karietose jis markizas, kaip aš grafas 
ir kaip jūs ševaljė. 

— Karališkosios karietos liko praeity! - sušuko la Vjevilis. 
Dabar galima galvoti tik apie karučius. 


MTREMUALIS ANTUANAS FILTAS — Talmono princas, prancūzų generolas, kilęs iš senos 
bajorų šeimos. 

SROANAI — sena prancūzų bajorų giminė, valdžiusi didelius dvarus Bretanėje. Roanų 
šeimos atstovai turėjo kunigaikščių titulą ir buvo susigiminiavę su prancūzų 
Burbonų karališkąja dinastija. 

Stojo tyla. 

Buabertlo prabilo pirmas: 

— Kai nėra Prancūzijos princo, reikia pasitenkinti Bretanės princu. 

— Kai nėra strazdo... ne, kai nėra erelio, gerai ir varnas. 

— Man geriau patiktų vanagas, - tarė Buabertlo. 

Ir la Vjevilis atsakė: 

- Aišku! Bent nagai ir snapas. 

— Pamatysim. 

- Taip, - atsiliepė la Vjevilis, - jau laikas turėti vadą. Aš prita- 
riu Tentenjakui: „Vado ir parako!“ Štai, kapitone, aš pažįstu be- 
veik visus kandidatus, tinkamus ir netinkamus būti vadais, va- 
karykščius, šiandienykščius ir rytdienos, bet nė vienas jų neturi 
kariškos galvos, kokios mums reikia. Šitoj prakeiktoj Vandėjoj 
reikia generolo, kuris tuo pat metu būtų ir prokuroras. Reikia 
nuilsinti priešą, grumtis su juo dėl kiekvieno malūno, krūmo, 
griovio, akmens, kelti pragaištingus vaidus, išnaudoti kiekvie- 
ną progą, visur budėti, skersti, rodyti baisius pavyzdžius, netu- 
rėti laiko nei miegui, nei gailesčiui. Dabar š šioje valstiečių armi- 
joje yra didvyrių, bet nėra vadų. D'Elbė “ - nulis, Leskiuras - 
ligonis, Bonšanas “ — minkštaširdis, jis geras, o šitai kvaila. La 
Rošžaklenas - puikus tik padėjėjas, Silzas tinka mūšiui atvira- 
me lauke, bet niekam vertas partizaniniame kare; Katlino -nai- 
vus vežikas, Stoflė -— gudrus eigulys, Beraras - kvailas, Bulen- 
viljė - zJuokdarys, Šaretas — pasibaisėtinas. Apie barzdaskutį Gas- 
toną“ nėra ko ir kalbėti... Na, ir po šimts velnių! Kuriems galams 
peštis su revoliucija ir koks skirtumas tarp respublikonų ir mū- 
sų, jei pas mus greitai barzdaskučiai vadovaus bajorams? 

— Ką padarysi, kad ši prakeiktoji revoliucija apniko ir mus! 

— Prancūzijos kūną ėda niežai! Trečiojo luomo niežai! - atsi- 
liepė Buabertlo. - Tik Anglija gali mus nuo jų išgelbėti. 

- Ir išgelbės, neabejokite, kapitone. 

— Bet kol kas - šlykštu. 

- Tikrai, visur skarmaliai. Jei monarchija vyriausiuoju karve- 
džiu paskirs Stoflė, pono de Molevrijė eigulį, mes nieko negali- 
me pavydėti respublikai, kurios ministeris Pašas yra kunigaikš- 


30 


čio de Kastri vartininko sūnus. Koks įdomus susitikimas šiame 
Vandėjos kare! Iš vienos pusės aludaris Santeras, iš antros - kir- 
pėjas Gastonas. 

- Brangusis la Vjevili, aš vertinu šį Gastoną. Jis neblogai pasi- 
rodė, vadovaudamas prie Gemenė. Jis puikiai sušaudė tris šim- 
tus mėlynųjų, pirma paliepęs jiems patiems išsikasti sau duo- 
bes. 

— Nieko sau, bet juk ir aš tą patį galėčiau padaryti ne blo- 
giau užjį. 

- Po šimts pypkių, žinoma. Aš taip pat. 

— Didieji karo Žygiai, - atsiliepė la Vjevilis, - reikalauja, kad 
juos vykdytų kilmingo kraujo žmonės. Tai riterių, o ne kirpėjų 
darbas. 

- Vis dėlto ir šiame trečiajame luome pasitaiko gerbtinų žŽ Žmo- 
nių, - atsakė Buabertlo. - Štai, pavyzdžiui, laikrodininkas Žoli“ 
Flandrijos pulke jis buvo seržantas, o dabar vandėjiečių vadas ir 
vadovauja vienam pajūrio daliniui. Jo sūnus respublikonas; va- 
dinasi, tėvas kovoja už baltuosius, sūnus - už mėlynuosius. Su- 
sitinka. Grumiasi. Tėvas paima sūnų į nelaisvę ir paleidžia jam 
kulką į galvą. 

— O, šitas tai šaunus! — tarė la Vjevilis. 

— Taip, tai rojalistų Brutas ,- atsiliepė Buabertlo. 

— Ir vis dėlto bjauru kovoti, kai vadovauja kažkoks Kokro, 
Žan Žanas, Mulenas, Fokeras, Bužiu arba Šupas! 


"*DELBĖ — Vandėjos sukilėlių vadas. 

"DE LESKIURAS - Vandėjos sukilėlių vadas. 

''DE BONŠANAS —- Vandėjos sukilėlių vadas. 

PLA ROŠŽAKLENAS ANRI —- stambus Bretanės dvarininkas, Vandėjos sukilėlių vadas. 

"KATLINO - vienas iš Vandėjos sukilėlių vadų. 

21STOFLĖ NIKOLIA (1751-1796) - buvęs Vandėjos sukilėlių vadas. 

ZŠARETAS DE LA KONTRI FRANSUA ATANAZAS (1763-1796) - Vandėjos sukilėlių vadas. 

2GASTONAS — Vandėjos sukilėlių vadas. 

*PAŠAS ŽANAS NIKOLIA (1746-1823) - 18 a. pabaigos prancūzų revoliucijos veikėjas 
žirondistas, vėliau jakobinas, karo ministras, po to Paryžiaus meras. 

>žoLI - Vandėjos sukilėlių vadas. 

*BRUTAS MARKAS JUNIJUS (85-42 m. pr. Kr.) - senovės Romos politinis veikėjas. Vadovavęs 
sąmokslui prieš Cezarį ir jo nužudymui (44 m. pr. Kr.). 

— Brangusis ševaljė, dėl to paties jaudinas ir jų stovykla. Pas 
mus pilna buržua, pas juos - kilmingųjų. Argi jūs manote, kad 
sankiulotai labai patenkinti, kada į jiems vadovauja grafas de 
Kanklo“ „vikontas de Miranda“ „vikontas de Boarnė“, grafas“ de 
Valansas, markizas de Kiustinas“ ir kunigaikštis de Bironas | 

— Kokia mišrainė! 

- Ir Šartro“ kunigaikštis! 

- Filipo Egalitė“ sūnus. Kada gi šis bus karaliumi? 

— Niekada. 

- Jis žengia į sostą. Jam padeda jo nusikaltimai. 

- Bet kenkia jo ydos, - pridūrė Buabertlo. 

Po trumpos tylos Buabertlo vėl prabilo: 

— O vis dėlto jis norėjo susitaikyti. Jis apsilankė pas karalių. 
Aš buvau tada Versaly ir mačiau, kaip jam spjovė į nugarą. 

— Nuo didžiųjų laiptų? 

- Taip. 

— Gerai ir padarė. 

— Mes jį praminėme Burbonu Purvinuoju. 

— Nuplikęs, spuoguotas karalžudys, tfu! 

Ola Vjevilis pridėjo: 

— Aš kartu su juo buvau Uesane. 

- „Šventosios dvasios“ laive? 

- Taip. 

- Jei būtų jis paklausęs admirolo D'Orviljė signalo plaukti pa- 
vėjui, anglai niekaip nebūtų prasiveržę. 

- Tikrai. 

-— Ar tiesa, kad jis buvo pasislėpęs laivo dugne? 

— Ne. Bet šitą gandą vis tiek reikia skleisti. 

Ir la Vjevilis pratrūko juoktis. 

Buabertlo prabilo: 

- Ar maža kvailių? Štai Bulenviljė, apie kurį jūs, la Vjevili, ką tik 
kalbėjote. Aš jį pažįstu, prisižiūrėjau gerai. Iš pradžių valstiečiai 
buvo ginkluoti ietimis, ir jam atėjo į galvą sudaryti ietininkų kuo- 
pas. Jis norėjo juos išmokyti laikyti ietį pagal visas taisykles. Jis sva- 
jojo iš šių laukinių sudaryti linijinę kariuomenę. Jis buvo užsimojęs 

juos išmokyti „karė“ rikiuotės ir išdėstyti dalinius taip, kad centras 
liktų laisvas. Jis stengėsi įkalti jiems senoviškus terminus; užuot sa- 
kęs „skyrininkas“ ,jis sakė „kapdeskadras“, kaip Liudviko XIV lai- 
kais vadindavo kapralus. Iš visų tų brakonierių jis užsispyrė su- 
kurti pulką; suskirstė juos į kuopas, kurių seržantai kiekvieną va- 
karą išsirikiuodavo ratu; pirmosios kuopos seržantas visai tyliai 
pasakydavo slaptažodžius antrosios kuopos seržantui, tas sušnibž- 
dėdavo juos savo kaimynui, šis toliau, ir taip eidavo iš ausies į ausį 
iki pat paskutiniojo. Jis atėmė laipsnį karininkui, kuris, klausyda- 
masis iš seržanto bumos slaptažodžių, neatsistojo ir nenusiėmė ke- 
purės. Galite spręsti, kas iš to išėjo. Šis storžievis nesuprato, kad 
valstiečiai nori valstietiškos tvarkos ir kad miškinių žmonių nepri- 
jaukinti kareivinėse. Taip, aš pažinojau šį Bulenviljė! 

Jie tylėdami žingsniavo, kiekvienas mąstydamas ką kita. 

Paskui pašnekesys vėl atsinaujino. 

— Beje, ar tikri gandai, kad Dampjeras užmuštas? 

— Taip, vade. 

— Prie Kondė? 

— Pamaro stovykloj. Patrankos sviediniu. 

Buabertlo atsiduso. 


"SANKIULOTAI - paniekos vardas, kuriuo aristokratai vadino aktyvius 18 a. prancūzų 
revoliucijos dalyvius, kilusius iš skurdžiausių visuomenės sluoksnių ir nešiojusius 
ilgas kelnes. Žodis sankiulotas kilęs iš prancūzų kalbos žodžių sans - be ir culotte - 
kelnės. 

GRAFAS DE KANKLO - prancūzų generolas, 18 a. pabaigos karų tarp Prancūzijos ir 
Europos koalicijos dalyvis. 

BVIKONTAS DE MIRANDA - prancūzų generolas, 18 a. pabaigos karų tarp Prancūzijos ir 
Europos koalicijos dalyvis. 

VIKONTAS DE BOARNĖ - prancūzų generolas, 18 a. pabaigos karų tarp Prancūzijos ir 
Europos koalicijos dalyvis. 

*1MARKIZAS DE KILSTINAS - prancūzų generolas, 18 a. karų dalyvis. 

TKUNIGAIKŠTIS DE BIRONAS - prancūzų generolas, 18 a. pabaigos karų tarp Prancūzijos 
ir Europos koalicijos dalyvis. 

SSARTRO KUNIGAIKŠTIS LUJI FILIPAS (1773-1850) - Orleano kunigaikščio vyresnysis sūnus, 
karaliaus Liudviko XVI giminaitis. Atsisakė savo titulo ir pasivadino Egalitė 
(Lygybė) vardu. 1793 m. dalyvavo kontrrevoliuciniame generolo išdaviko 
Diumurjė sąmoksle. 

"EGILITĖ FILIPAS (1744-1743) — Šartro kunigaikščio tėvas, Orleano kunigaikštis, pramintas 
Egalitė, jakobinas, Konvento narys, balsavęs už Liudviko XVI mirt. 

— Grafas Dampjeras! Dar vienas mūsiškis, perėjęs į jų pusę! 

— Nair laimingos kelionės! - tarė la Vjevilis. 

— O ponios? Kur jos? 

— Trieste. 

— Visą laiką? 

- Visą. 

La Vjevilis sušuko: 

— Ak, ta respublika! Kiek nelaimių dėl menkniekių! Tik pagal- 
vokit, ši revoliucija prasidėjo dėl kelių milijonų trūkumo! 

- Ir maža kibirkštėlė sukelia gaisrą, - tarė Buabertlo. 

— Viskas eina blogyn, — atsiliepė la „Vjevilis. 

- Taip, la Ruari miręs, Diu Drenė“ - idiotas. O kaip pasigai- 
lėtinai atrodo visi šie vadai vyskupai, šis Rošelio vyskupas Ku- 

“Puatjė vyskupas Bopualis Sent Oleras“, Liusono vyskupas 

ai „ ponios de L'Ežazri meilužis!.. 

- Žinote, vade, tikroji jos pavardė Servanto; L'/Ežazri - dvaro 
vardas. 

— O šis apsišaukėlis D' Agro vyskupas tėra kažkokios parapi- 
jos klebonas. 

— Dolio. Jo pavardė Gijo de Folvilis . Bet, tiesą sakant, jis nar- 
sus ir kovoja. 

— Kunigai karių vietoj! Vyskupai, kurie nėra vyskupai, gene- 
rolai, kurie nėra generolai! 

La Vjevilis pertraukė Buabertlo: 

— Vade, jūs turite savo kajutėje „Moniter““? 

- Taip. 

— Kažin ką dabar vaidina Paryžiuje? 

— „Adelę ir Poleną“ ir „Olą“. 

— Norėčiau pamatyti. 

- Ir pamatysite. Po mėnesio mes būsime Paryžiuje. 

Buabertlo valandėlę pamąstė ir pridūrė: = 

- Vėliausiai. Ponas Uindhemas tai pasakė milordui Hudui . 

— Vadinasi, kapitone, ne taip jau blogi mūsų reikalai? 

— Po velnių, visa būtų gerai, jei Bretanėje geriau kariautume. 

La Vjevilis palingavo galva. 

— Vade, - atsiliepė jis, - ar mes išlaipinsime į krantą jūrų pės- 
tininkus? 

- Jei pajūris mus parems - išlaipinsime, jeigu jis sutiks mus 
priešiškai - ne. Kare kartais reikia laužtis pro duris, o kartais 
prašliaužti tylomis. Pilietinis karas visada turi turėti kišenėje vis- 
raktį. Padarysime visa, kas įmanoma. Svarbiausia - vadas. 

Buabertlo susimąstęs pridėjo: 

— La Vjevili, ką jūs manote apie ševaljė de Djezi ? 

- Jaunąjį? 

- Taip. 

- Kaip vadą? 

— Taip. 

— Tetinka tik reguliariam mūšiui ir atvirai kovai. Miškų brūz- 
gynai tepripažįsta valstietį. 

- Jei taip, pasitenkinkite generolais Stoflė ir Katlino. 

La Vjevilis valandėlę pagalvojo ir tarė: 

— Reikėtų princo, Prancūzijos princo, kraujo princo. Tikro princo. 

— Dėl ko? Juk princo vardu pas mus... 

— Vadinamas bailys. Žinau, kapitone. Bet tai darytų įspūdį 
naiviems kaimo bermams. 

— Brangusis ševaljė, princai nenori čia vykti. 

- Apsieisime be jų. 

Buabertlo nejučiomis pridėjo ranką prie kaktos, tarsi norėda- 
mas ištraukti iš jos kokią nors mintį, ir tarė: 


DE LA RUARI - markizas, Vandėjos sukilėlių vadas. 

*DIU DRENĖ - vienas iš Vandėjos sukilėlių vadų. 

"kus: - La Rošelio vyskupas, vienas iš Vandėjos sukilėlių vadų. 

*BOPUALIS SENT OLERAS — Puatjė vyskupas, vienas iš Vandėjos sukilėlių vadų. 

*MERSI - Liusono vyskupas, vienas iš Vandėjos sukilėlių vadų. 

9GIJO DE FOLVILIS - Dolio vyskupas, vienas iš Vandėjos sukilėlių vadų. 

* „MONITER“ - prancūzų vyriausybinis laikraštis, ėjęs nuo 1789 m. ligi 1868 m. Vėliau 
pavadintas „Žurnal ofisjel“. 

S UINDHEMAS UTIJAMAS (1750-1810) - anglų politinis veikėjas, priklausęs vigų partijai, buvęs 


parlamentinės reformos šalininkas. 
SHUDAS SAMIUELIS (1724-1816) - anglų admirolas, aktyviai rėmęs prancūzų kontr- 
revoliuciją. 


*DJEZI ĮAUNESNYSIS) — vienas iš Vandėjos sukilėlių vadų. 

— Na, pagaliau išbandykite šį generolą. 

— Tai grynakraujis didikas. 

— Jūs manote, kad jis mums tiks? 

— Taip, jei pasirodys geras, - tarė la Vjevilis. 

— Tiksliau sakant - žiaurus, - tarė Buabertlo. 

- Pone Buabertlo, jūs pasakėte, kad geriau ir nereikia. Žiau- 
rus. Kaip tik tokio mums ir reikia. Čia karas be pasigailėjimo. 
Atėjo valanda ištroškusiems kraujo. Karalžudžiai nukirto gal- 
vą Liudvikui XVI, mes išsukinėsim karalžudžiams kojas ir ran- 
kas. Taip, mums reikalingas generolas, generolas Nepermal- 
daujamasis. Anžu ir aukštojo Puatu vadai dedasi geraširdžiais, 
jie įklimpę gailestingumo jausmuose, ir nieko iš to neišeina. Ma- 
rė ir Retco krašte, kur vadai žiaurūs, viskas sekasi. Šaretas krau- 

geriškas, dėl to ir atsilaiko prieš Pareną . Hiena prieš hieną. 

Buabertlo nebesuspėjo atsakyti. La Vjevilio žodžius staiga nu- 
stelbė beviltiškas riksmas, ir tuo pat metu pasigirdo triukšmas, 
nepanašus įjokį įprastą girdėti triukšmą. Šis riksmas ir šie bilde- 
siai sklido iš laivo vidaus. 

Kapitonas ir jo padėjėjas puolė į vidurinį denį, bet negalėjo 
įeiti. Artileristai sujaudinti bėgo aukštyn. 

Įvyko kažkas siaubingo. 


IV 
Tormentum Belli 


Viena baterijos karonada - dvidešimt keturių svarų sviediniais 
šaudanti patranka - nutrūko. 
Tai pavojingiausias įvykis jūroj. Nieko baisesnio negali atsi- 
tikti karo laivui, plaukiančiam atviroj jūroj ir visu greičiu. 
Patranka, nutrūkusi nuo grandinių, staiga tampa kažkokiu 
antgamtišku žvėrimi. Mašina virsta pabaisa. Sunki masė ridi- 


"Tormentum belli (lot.) - Karo pabūklai. 

nėjasi kaip biliardo kamuolys, kreivuliuoja į šonus, svirdinė- 
ja į priekį ir atgal pagal laivo sūpavimą, artinasi, sustoja, at- 
rodo, galvoja, vėl ima riedėti, tarsi strėlė šauna iš vieno laivo 
galo į antrą, sukaliojasi, mėtosi į šalis, laksto, stojasi piestu, 
trankosi, laužo, traiško, naikina. Tai taranas, kuris aikštingai 
daužo sienas. Pridėkite tiek: taranas geležinis, siena medinė. 
Medžiaga veržiasi į laisvę; galima būtų pasakyti, žmogui ker- 
šija amžinas jo vergas. Atrodo, tarsi įniršis, glūdįs vadinamuo- 
se negyvuose daiktuose, staiga prasiveržia: akla medžiaga, 
pritrūkusi kantrybės, siaubingai atsitiesia, ir jos bedvasė rūs- 
tybė tampa nepermaldaujama. Šis padūkęs luitas šuoliuoja 
lyg pantera; jis sunkus kaip dramblys, vikrus kaip pelė, at- 
kaklus lyg kirvis, staigus kaip vėtra, trankus lyg perkūnas, 
gūdus lyg kapai. Jis sveria dešimt tūkstančių svarų, tačiau at- 
šoksta kaip vaikų sviedinys. Čia sukaliojasi, čia mėtosi sta- 
čiais kampais. Ir ką daryti? Kaip sustabdyti? Audra nurims- 
ta, viesulas liaujasi, vėjas nutyla, nulaužtą stiebą galima pa- 
keisti, skyles užkamšyti, gaisrą užgesinti. Bet ką daryti su šia 
milžiniška bronzos pabaisa? Kokiu būdu ją suvaldyti? Jūs ga- 
lite priversti klausyti šunį, galite apstulbinti jautį, užhipnoti- 
zuoti smauglį, sutramdyti tigrą, sušvelninti įniršusį liūtą, bet 
prieš šią pabaisą - nutrūkusią patranką - nėra priemonių. Jūs 
negalite užmušti, nes ji negyva. Ir tuo pat metu ji gyvena! Ji 
gyvena pragaištingą gyvenimą, kurį gauna iš nesuvaldomo- 
sios stichijos. Apačioje ji turi grindis, kurios ją siūbuoja. Grin- 
dis siūbuoja laivas, laivą siūbuoja jūra, jūrą siūbuoja vėjas. Ši 
naikintoja yra tik žaislas. Laivas, bangos, viesulai, štai kas ją 
valdo, nuojų pareina jos pasibaisėtinas gyvenimas. Ką daryti 
šiai krumpliaračių sistemai? Kaip pastoti kelią šiai nuožmiai 
laivo katastrofai? Kaip numatyti, kur ji puls, kur sustos, kur 
trenks smūgį? Kiekvienas smūgis į sieną gali pradaužti laivą. 
Kaip nuspėti šiuos baisius vingius? Ji lyg šovinys, kuris tarsi 
gyvena sąmoningą gyvenimą, galvoja ir kiekvieną minutę kei- 


“PARENAS - prancūzų generolas, dalyvavęs kovose prieš Vandėjos sukilėlius. 

čia kryptį. Kaip pažaboti tai, prie ko baisu prieiti? Siaubingoji 
patranka blaškosi, rieda, grįžta atgal, trenkia čia į dešinę, čia 
į kairę, bėga pro šalį, sugniuždo visus apskaičiavimus, nu- 
šluoja kliūtis, traiško žmones kaip muses. Ir padėtis juo bai- 
sesnė, kad grindys nė akimirkos nepastovi ramiai. Kaip ko- 
voti pakrypusioj plokštumoj, kuri visaip vartosi? Sakytum, 
laivo viduriuose belaisvis žaibas ieško, pro kur ištrūkti, per- 
kūnas trankosi per žemės drebėjimą. 

Akimirksniu visa įgula pašoko ant kojų. Įvykio kaltininkas 
buvo artileristas, neatidžiai prisukęs grandžių veržles ir blogai 
surakinęs keturis patrankos ratus; nuo to išsiklebetavo papėdė 
ir rėmai, abu padėklai neteko pusiausvyros ir ėmė daužyti stab- 
dį. Tvirtos stabdžių virvės, kurios sulaiko riedantį atgal pabūk- 
lą, tais laikais dar nebuvo vartojamos. Smarki vilnis sudavė į 
liuką, menkai tesilaikanti patranka slystelėjo atgal, nutraukė 
grandines ir pradėjo savo baisų klajojimą po vidurinį denį. 

Norint įsivaizduoti šį slaidžiojimą, reikia prisiminti, kokį ving- 
rų kelią padaro stiklu riedąs vandens lašas. 

Tuo metu, kai nutrūko grandis, visi artileristai buvo bateri- 
joj. Vieni sėdėjo grupėmis, kiti paskirai, ir visi ruošėsi besiarti- 
nančiai kovai. Patranka, banguojančios jūros sviesta, pralėkė 
pro šią žmonių krūvą ir keturis sutriuškino iš karto, paskui, 
laivui pakrypus atgal, grįžo, perpjovė pusiau penktą nelaimin- 
gąjį ir, nulėkusi prie kairiojo borto, numušė nuo lafeto antrą 
patranką. Tada ir suskardėjo išgąsčio riksmas, kurį išgirdo vir- 
šuj. Visi žmonės puolė prie laiptų. Baterija ištuštėjo vienu aki- 
mirksniu. 

Milžiniška patranka liko pamesta viena. Ji valdė pati save ir 
visą laivą. Ji galėjo su juo daryti, ką tik norėjo. Visa įgula, pripra- 
tusi juoktis kovoje, dabar drebėjo. Neįmanoma apsakyti visus 
apėmusio išgąsčio. 

Tai buvojų keleivis, valstietis, žmogus, apie kurį prieš valan- 
dėlę jie kalbėjosi. 

Laiptų apačioje jis sustojo. 

V 
Vis et vir 


Patranka be perstojo daužėsi po vidurinį denį, nelyginant Apo- 
kalipsės vežimas. Nuo šviesos ir šešėlių kaitaliojimosi, siūbuo- 
jant dideliam žibintui po baterijos skersiniu, šis reginys buvo 
itin fantastiškas. Patranka, patekusi į šviesą, atrodydavo juoda, 
tamsoje blizgėdavo balzganais atšvaitais, o nuo smarkaus riedė- 
jimo jos formos visai susiliedavo. 

Ji kaskart labiau ardė laivą. Jau sulaužė keturias kitas patran- 
kas ir sienoje pramušė dvi skyles, laimė, aukščiau vaterlinijos, 
nors ir pro čia vanduo galėjo kliūstelėti, papūtus smarkesniam 
vėjui. Ji puolė įniršusi laivo korpusą; tvirtos vidaus sienos išsi- 
laikė, mat išlenktas medis yra ypač atsparus, bet ir jos ėmė braš- 
kėti nuo šių milžiniško vėzdo smūgių, krintančių tuo pat metu 
iš visų pusių. Butely skalaujamas švino gabalėlis neprilygsta šiam 
neįmanomai beprasmiškam ir greitam daužymuisi. Keturi ratai 
ridinėjo per užmuštus Žmones, pjaustė juos, maigė, plėšė, ir iš 
penkių lavonų pasidarė daugybė po bateriją ridinėjančių gaba- 
lų; negyvos galvos, rodos, rėkė; kraujo upeliai, laivui siūbuo- 
jant, sruvo grindimis pirmyn ir atgal. Laivo vidinės sienos, ke- 
liose vietose sužalotos, pradėjo skirtis. Visame laive aidėjo siau- 
bingas triukšmas. 

Kapitonas greit atgavo šaltą kraują ir, jam įsakius, nuo laiptų 
aikštelės buvo metama į vidurinį denį visa, kas galėjo sustabdy- 
ti ar sulėtinti nežabotą patrankos daužymąsi; čiužiniai, hama- 
kai, atsarginės burės, virvių rietimai, maišai su jūrininkų apran- 
ga, netikrų banknotų dėžės, kurių buvo priversta visa korvetė, 
nes ši anglų išgalvota niekšybė karo metu buvo laikoma teisėta 
priemone. 

Bet ką galėjo padėti šie šlamštai, jei niekas neišdrįso nulip- 
ti ir išdėstyti jų taip, kaip reikia? Per kelias minutes iš jų liko 
tik skutai. 


Vis et vir (lot.) - Jėga ir vyriškumas. 


39 


Jūros bangavimas buvo kaip tik palankus šiai negandai. La- 
bai pageidautina būtų buvusi smarki audra, ji būtų apvertusi 
patranką aukštielninką, ratais į viršų, ir tada be vargo būtų buvę 
galima ją sutramdyti. 

Tuo tarpu ji vis labiau ardė laivą. Jau ėmė braškėti ir kai kur 
lūžo laivo stiebai, kurie buvo įtaisyti kilio rentiny ir ėjo per visus 
laivo aukštus tartum stori ir apvalūs stulpai. Nuo mėšlungiškų 
patrankos smūgių priešakinis stiebas įlūžo, didysis stiebas taip 
pat ėmė pasiduoti. Visa baterija buvo sujaukta. Iš trisdešimt pa- 
trankų dešimt jau nebetiko kovai; skylių laivo šonuose daugėjo, 
į korvetę pradėjo sunktis vanduo. 

Senasis keleivis, nulipęs į vidurinį denį, stovėjo laiptų papė- 
dėje kaip akmeninė statula. Rūsčiomis akimis jis žiūrėjo į šį nio- 
kojimą. Bet pats nesujudėjo. Atrodė, neįmanoma į bateriją ir ko- 
jos įkelti. 

Kiekvienas atitrūkusios karonados posūkis artino laivo sudu- 
žimą. Dar kelios akimirkos - ir laivas neišvengiamai subyrės. 

Reikėjo arba žūti, arba nedelsiant užkirsti kelią katastrofai, ką 
nors daryti, bet ką? 

Kokia puiki kovotoja buvo ši karonada! 

Reikėjo sustabdyti tą baisią pamišėlę. 

Reikėjo užnerti kilpą šiam žaibui. 

Reikėjo parblokšti šį perkūną. 

Buabertlo paklausė la Vjevilį: 

— Arjūs tikite Dievą, ševaljė? 

— Taip. Ne. Retkarčiais. 

— Audros metu? 

— Taip. Ir tokiais momentais, kaip šis. 

- Iš tikrųjų tik vienas Dievas tegali mus išgelbėti, - tarė Bua- 
bertlo. 

Visi tylėjo, leisdami karonadai pašėliškai trankytis. 

Bangos puolė laivą iš oro, atsakydamos į kiekvieną patrankos 
smūgį. Tartum du kūjai būtų daužę pakaitomis. 

Staiga šioje neprieinamoje arenoje, kur blaškėsi nutrūkusi pa- 
tranka, pasirodė žmogus su geležine dalba rankoje. Tai buvo ka- 

tastrofos kaltininkas, patrankos prižiūrėtojas, baustinas už apsi- 
leidimą ir įvykį. Jis norėjo atitaisyti savo kaltę. Vienoj rankoj su- 
spaudęs handšpugą, antroj laikydamas trosą su kilpa, jis nušo- 
ko per angą tiesiai į vidurinį denį. 

Tada prasidėjo baisus dalykas, titaniškas reginys: patrankos 
kova su artileristu, medžiagos ir proto grumtynės, daikto ir žmo- 
gaus dvikova. 

Žmogus prigludo kampe ir, laikydamas rankoje dalbą bei vir- 
vę, stovėjo ant savo kojų kaip ant dviejų plieno stulpų, išbalęs 
kaip lavonas, kupinas tragiško ramumo. Tarsi priaugęs prie grin- 
dų ir laukė. 

Jis laukė, kada patranka priartės prie jo. 

Kanonierius pažinojo savo patranką, ir jam atrodė, kad ir pa- 
tranka turi pažinti jį. Jau seniai jie kartu gyvena. Kiek kartų jis 
buvo įkišęs ranką jai į nasrus! Tai buvo jo prijaukinta pabaisa, ir 
jis ėmė šaukti ją tarsi savo šunį: „Eik šen!“ Gal jis net mylėjo ją. 

Atrodė, jis nori, kad ji prisiartintų. 

Bet artindamasi ji pultų ant jo. Ir tada jis žūtų. Kaip išvengti 
mirties? Štai koks klausimas. Visi žiūrėjo į juos apimti siaubo, 
užgniaužę kvapą, laisvai alsavo gal tik šis senis, kuris vienas 
stovėjo viduriniame denyje ir kaip niūrus liudininkas stebėjo šią 
dvikovą. 

Patranka galėjo sutriuškinti ir jį. Jis nesijudino. 

Šiai kovai vadovavo aklos bangos po jų kojomis. 

Tą akimirką, kada, pasiruošęs šiam baisiam susirėmimui ka- 
nonierius iššaukė patranką į kovą, jūra atsitiktinai nurimo, ir ka- 
ronada valandėlei sustojo tarsi nustebusi. „Eikš gi!“, - tarė jai 
Žmogus. 

Karonada, atrodė, klausėsi. 

Staiga ji šoko ant žmogaus. Žmogus išsisuko nuo smūgio. 

Užvirė kova. Kova neregėta. Trapus padaras susirėmė su ne- 
pažeidžiamu metalu. Žmogus, žvėrių tramdytojas, atakavo bron- 
zinį žvėrį. Vienoj pusėj jėga, antroj - siela. 

Viskas vyko prieblandoj. Tai buvo tarsi neaiškus, antgamtiškas 
reginys. Keistas dalykas: atrodė, kad patranka taip pat turi sielą, 

tiesa, kupiną neapykantos ir įniršio. Ši neregė, pasirodo, turėjo 
akis. Pabaisa tykojo žmogų. Galima buvo pamanyti, kad ši masė 
puoselėja klastingus kėslus. Ji taip pat rinkosi akimirką. Tai buvo 
kažkoks gigantiškas geležinis vabzdys su demoniška valia. Tar- 
pais šis milžiniškas skėrys pasišokėjęs trinktelėdavo į baterijos lu- 
bas, paskui krisdavo ant savo keturių ratų kaip tigras ant letenų ir 
puldavo žmogų. Ojisai, lankstus, lengvas, vikrus, raivėsi tarsi žal- 
tys, išsisukinėdamas nuo smūgių. Jis išvengdavo susidūrimo, už- 
tat smūgiai, skirti kanonieriui, toliau ardė laivą. 

Nutrauktos grandinės galas buvo užsilikęs prie karonados. Ši 
grandinė nežinia kaip apsivijo apie drūtgalio sraigtą. Vienas jos 
galas buvo prirakintas prie lafeto. Antras, palaidasis, pašėlusiu 
smarkumu sukosi aplink patranką, ir nuo tojos šuoliai darėsi dar 
pavojingesni. Sraigtas laikė grandinę tarsi sugniaužęs kumštyje, 
ir kiekvieną patrankos smūgį lydėjo grandinės smūgiai; aplink 
karonadą siautė baisus viesulas, tarytum bronzinė ranka būtų 
švaisčiusi geležinį botagą. Ši grandinė dar labiau sunkino kovą. 

Vis dėlto žmogus grūmėsi. Kartais žmogus puldavo patran- 
ką; jis sėlindavo pasieniu su dalba ir virve rankoje, bet patranka, 
atrodė, tarsi numanydama jo kėslus, išsisukdavo. O įtūžęs žmo- 
gusją vis persekiojo. 

Tokie dalykai negali trukti ilgai. Staiga patranka tarytum ap- 
sisprendė: „Gana! Reikia užbaigti“, ir sustojo. Buvo jaučiama, 
kad artinasi atomazga. Patranka sustojo dvejodama ir ryžosi sa- 
vo žiauriam sumanymui, nes dabar visiems ji buvo gyva būty- 
bė. Staiga ji metėsi ant kanonieriaus. Kanonierius atšoko į šalį ją 
praleisdamas ir juokdamasis sušuko: „Nepavyko!“ Patranka tarsi 
padūkusi išmušė dar vieną karonadą kairiajame borte, paskui, 
lyg paleista iš nematomos laidynės, ji puolė į dešinį bortą ant 
žmogaus, kuris vėl išsisuko. Trys karonados suiro nuo jos smū- 
gio; tada ji, tarsi akla ir nebežinodama ką daranti, atgręžė žmo- 
gui nugarą, nuriedėjo iš užpakalio į priekį, nudaužė forštevenį 
ir įlaužė laivo priekį. Žmogus glustelėjo laiptų papėdėje už ke- 
lių žingsnių nuo stebinčiojo senio. Kanonierius laukė jos pasi- 
ruošęs handšpugą. Patranka, matyt, pastebėjo tai ir neatsigręž- 

dama kirvio smūgio greitumu puolė žmogų. Žmogus, atsitrau- 
kęs prie borto, atrodė žuvęs. Visa įgula suriko vienu balsu. 

Senasis keleivis, kuris iki šiol stovėjo nejudėdamas, staiga puo- 
lė į priekį, pranokdamas visą šį pašėlišką švaistymąsi. Jis pa- 
griebė netikrų asignatų“ ryšulį ir, nepaisydamas, kad gali būti 
sutraiškytas, įbruko jį tarp karonados ratų. Šis lemiamas ir pa- 
vojingas mostas buvo toks tikslus ir sumanus, kad vargu geriau 
jį būtų atlikęs žmogus, mokąs visus pratimus, surašytus Diuro- 
zelio knygoje „Jūrų patrankos valdymas“. 

Ryšulys tapo buferiu. Akmenukas sulaiko didžiulį luitą, me- 
džio šaka nukreipia griūtį. Karonada susiūbavo. Kanonierius sa- 
vo ruožtu, pasinaudodamas šia pavojinga proga, įkišo geležinę 
dalbą tarp paskutinio rato stipinų. Patranka sustojo. 

Ji pasviro. Žmogus dalba kaip svirtimi pakėlė ir apvertė pa- 
tranką. Sunki masė apsivertė su dūžtančio varpo garsu, ir žmo- 
gus, žliaugdamas prakaitu, pripuolęs užnėrė kilpą ant bronzi- 
nio parblokštos pabaisos kaklo. 

Viskas buvo baigta. Žmogus nugalėjo. Skruzdėlė įveikė mas- 
todontą, nykštukas paėmė į nelaisvę perkūną. 

Kareiviai ir jūrininkai ėmė ploti. 

Visa įgula puolė žemyn su virvėmis ir grandinėmis, ir po va- 
landėlės patranka jau buvo prirakinta. 

Kanonierius atidavė pagarbą keleiviui. 

— Pone, - tarė jis, - jūs man išgelbėjot gyvybę. 

Senis vėl stovėjo ramus ir nieko neatsakė. 


VI 
Dvi svarstyklių lekštės 
Žmogus laimėjo, bet galima sakyti, kad patranka laimėjo taip 


pat. Korvetė nepaskendo, bet ir anaiptol nebuvo išgelbėta. Ji at- 
rodė sužalota nebepagydomai. Sienose buvo pramuštos penkios 


“ASIGNATOS - popieriniai pinigai, kuriuos išleido Prancūzijos steigiamasis susirinkimas 
1789 m. 

skylės, pati didžiausia - prieky; iš trisdešimt karonadų dvide- 
šimt buvo paverstos metalo krūvomis. Sučiupta ir vėl prirakinta 
karonada nebetiko rikiuotei, matyt, dėl įlaužto drūtgalio sraigto 
neįmanoma buvojos nutaikyti. Baterijoj beliko devyni pabūklai. 
Pro dugną sunkėsi vanduo. Reikėjo tučtuojau bėgti prie avari- 
nių siurblių ir paleisti juos į darbą. 

Tik pažvelgus dabar į vidurinį denį, darėsi baisu. Net pasiu- 
tusio dramblio narvas negali būti labiau išardytas. 

Nors ir kaip buvo svarbu, kad korvetė išliktų nepastebėta, bet 
dar svarbiau buvo išsigelbėti. Teko apšviesti denį keliais didžiu- 
liais ant borto pakabintais žibintais. 

Per visą laiką, kol vyko ši tragiška kova, nuo kurios priklausė 
gyvenimas ar mirtis, nebuvo žinoma, kas dedasi už korvetės bor- 
to. Rūkas sutirštėjo, oras pasikeitė, ir vėjas nešė laivą, kur norėjo. 
Nebematydamas Džersėjaus ir Gernsėjaus krantų, laivas išklydo 
iš kelio ir nuplaukė toliau į pietus, negu reikėjo. Jis atsidūrė aud- 
ringoj jūroj. Didžiulės vilnys laižė atviras korvetės žaizdas, o ko- 
kie baisūs buvo šie pabučiavimai! Jūra grėsmingai bangavo. Vė- 
jas kaskart stiprėjo. Artinosi smarki audra, o gal net uraganas. Prie- 
kyje žvilgsnis aprėpė tik keturias bangų viršūnes, daugiau nieko. 

Kol įgula paskubomis taisė žemutinį denį, užkamšinėjo pra- 
muštas skyles ir statė į vietas nelaimės išvengusias patrankas, 
senasis keleivis vėl užlipo į viršų. 

Jis stovėjo ten atsišliejęs į didįjį stiebą. 

Jis visai nesidomėjo subruzdimu, kilusiu laive. Ševaljė la Vje- 
vilis išrikiavo abiejose didžiojo stiebo pusėse jūrų pėstininkus, 
ir, pasigirdus įgulos vado švilpukui, į darbą įnikę jūreiviai su- 
stojo ant burių skersinių. 

Grafas diu Buabertlo priėjo prie keleivio. 

Paskui kapitoną žingsniavo sumišęs, uždusęs, suplėšytais dra- 
bužiais, bet vis dėlto patenkintas žmogus. 

Tai buvo kanonierius, kuris ką tik sutramdė pabaisą, nugalė- 
jo patranką. 

Grafas atidavė valstiečio drabužiais apsirengusiam seniui pa- 
garbą ir tarė: 

— Tamsta generole, štai tas žmogus. 

Kanonierius stovėjo kariškai išsitempęs, nuleidęs akis. 

Grafas diu Buabertlo kalbėjo: 

— Generole, turint galvoje, ką šis žmogus įvykdė, ar jūs nema- 
note, kad ir jo viršininkai dėl jo turi ką nors padaryti? 

— Aš taip manau, - atsakė senis. 

— Malonėkite įsakyti, - tarė Buabertlo. 

— Tą teisę turite jūs, o ne aš. Jūs esate kapitonas. 

— Bet jūs esate generolas, - atsiliepė Buabertlo. 

— Prieik arčiau! - tarė jis. 

Senis atsigręžė į grafą diu Buabertlo, nukabino švento Liudviko kry- 
žių nuo kapitono krūtinės ir prisegė jį prie kanonieriaus palaidinės. 

— Valio! - sušuko jūrininkai. 

Jūrininkai pagerbė ginklais. 

Senasis keleivis, rodydamas pirštu į apstulbusį kanonierių, 
pridūrė: 

— O dabar šitą žmogų sušaudykit. 

Apstulbimas pakeitė pritarimo šauksmus. 

Tada kapų tylą stipriu balsu nutraukė senis: 

— Dėl vieno žmogaus apsileidimo laivas pasidarė netinkamas. 
Kiekvieną akimirką jis gali žūti. Būti jūroje - reiškia būti akis į 
akį su priešu. Plaukiąs laivas - tai kariuomenė, žygiuojanti į mūšį. 
Audra aprimsta, bet nepraeina. Jūra - ištisi spąstai. Mirtis kiek- 
vienam, kas padaro klaidą priešo akivaizdoje. Atitaisomų klai- 
dų nėra. Drąsa turi būti atlyginta, apsileidimas - nubaustas. 

Šie žodžiai krito vienas po kito iš lėto, svariai, nepermaldau- 
jamai, tarsi kirvio smūgiai į ąžuolą. 

Ir senis, pažvelgęs į kareivius, pridūrė: 

- Vykdykit! 

Žmogus, ant kurio palaidinės blizgėjo švento Liudviko kry- 
žius, nulenkė galvą. 

Buabertlo davė ženklą, ir du jūrininkai nulipo į žemutinį de- 
nį, paskui grįžo į viršų, nešini įkapėmis; laivo kapelionas, kuris 
visą kelionę meldėsi karininkų kajutėj, ėjo paskui jūrininkus; ser- 

žantas išrinko dvylika kareivių, išrikiavo juos dviem eilėmis po 
šešetą; kanonierius, nesakydamas nė žodžio, atsistojo į vidurį. 
Prie jo priėjo kunigas su kryžium rankoje. 

- Žengte marš! - sukomandavo seržantas. 

Būrelis iš lėto ėmė žengti į priekį; du jūrininkai, nešantieji įka- 
pes, ėjo paskui. 

Niūri tyla apgaubė korvetę. Tolumoj stūgavo uraganas. 

Po kelių minučių nuaidėjo salvė, tamsoj blykstelėjo šviesa ir 
pliaukštelėjo į jūrą krintąs kūnas. 

Senasis keleivis tebestovėjo atsišliejęs didžiojo stiebo, sukry- 
žiavęs rankas ant krūtinės ir susimąstęs. 

Buabertlo, rodydamas į jį kairiosios rankos smiliumi, tyliai 
sušnibždėjo la Vjeviliui: 

— Vandėja turi vadą. 


VII 
Kas pakelia bures, tas lošia loterijoj 


Bet kas laukė korvetės? 

Debesys, kurie visą naktį maišėsi su vilnimis, dabar nusviro 
tiek, kad visai uždengė horizontą, ir visa jūra atrodė tarsi pri- 
dengta apsiaustu. Aplinkui - vien rūkas. Padėtis pavojinga net 
nesugadintam laivui. 

Pavojų didino dar ir bangavimas. Korvetėje nebuvo gaišta- 
ma; ją palengvino iš jos išmetę visa, ką tiktai buvo galima su- 
rinkti po karonados sukelto sąmyšio: sudaužytas patrankas, su- 
laužytus lafetus, sutrupintas ar atitrūkusias rėmų dalis, medžio 
ir geležies nuolaužas; suvynioję į brezentą sužalotus lavonus, 
atidarė liukus ir pro juos nuleido lentomis į vandenį. 

Jūra darėsi vis baisesnė. Ne dėl to, kad būtų grėsusi audra; 
priešingai, atrodė, kad anapus horizonto tilsta uraganas ir škva- 
las traukiasi į šiaurę; bet vilnys tebebuvo didelės, o tai rodė, kad 
jūros dugnas nelygus, ir sužalotai, neatspariai bangų dūžiams 
korvetei jos galėjo būti pražūtingos. 

Gakualis susimąstęs stovėjo prie vairo. 

Ramiai žiūrėti pavojui į akis - toks kapitonų įprotis. 

La Vjevilis, vienas tų žmonių, kurie nepraranda linksmumo 
netgi nelaimėje, priėjęs tarė Gakualiui: 

— Na, locmane, uraganas neįsisiautėjo, - tarė jis. - Nors ir la- 
bai stengėsi nusičiaudėt, nepavyko. Ištrūksim iš jo. Bus vėjo, bet 
daugiau nieko. 

Gakualis rimtai atsakė: 

— Kur vėjas, ten ir bangos. 

Nei juokų, nei nusiminimo, - toks jau jūrininko būdas. Tačiau 
jo atsakyme suskambėjo nerimas. Prakiurusiam laivui atsidurti 
tarp bangų - reiškia pakęsti. Lyg ir norėdamas labiau pabrėžti 
savo žodžius, Gakualis lengvai suraukė antakius. Matyt, po tra- 
giškojo įvykio su patranka ir kanonierium la Vjevilis per anksti 
prabilo tokiu žaismingu ir lengvabūdišku tonu. Laivui, esančiam 
atviroj jūroj, daug kas neša nelaimę. Jūra yra slėpininga; nieka- 
da negali žinoti, ko ji įsigeidžia. Reikia saugotis. 

La Vjevilis pajuto, kad reikia surimtėti. 

— Ku mes esame, locmane? - paklausė jis. 

Locmanas atsakė: 

— Dievo valioje. 

Locmanas - laivo šeimininkas; visada reikia leisti jam vykdy- 
ti savo darbą, o dažnai ir laisvai išsitarti. Beje, šie žmonės mažai 
tekalba. La Vjevilis nuėjo. 

La Vjevilis klausė locmaną, o atsakė jam horizontas. 

Jūra staiga nuskaidrėjo. 

Rūko skraistė, kuri driekėsi virš bangų, perplyšo, ryto prie- 
blandoj, kiek akis užmato, - iškilo tamsi audringa jūra, ir štai ką 
išvydo jūrininkai. 

Dangus buvo tarsi uždengtas debesų skliautų; bet dabar de- 
besys jūros nelietė; rytuose pasirodė balsva juosta, pranašaujan- 
ti brėkštančią dieną, ir tokia pati vakaruose, kur nusileido mė- 
nulis. Šios dvi prošvaistės horizonte, sužibusios viena priešais 
kitą, nusitęsė siauru balkšvu ruožu tarp paniurusios jūros ir rūš- 
kano dangaus. 


47 


Šių dviejų šviesų fone dunksnojo tiesūs ir nejudantys juodi 
siluetai. 

Mėnulio nušviestoj padangėj vakaruose stūksojo trys uolos, 
stačios kaip keltų dolmenai . 

Rytuose, išblyškusiam priešaušrio horizonte, pasirodė išri- 
kiuotų ir paruoštų kovai aštuonių laivų burės. 

Trys uolos buvo rifų viršūnės; aštuonios burės - eskadra. 

Užpakaly laivo riogsojo Menkjė uola, jūrininkų neminima geru 
žodžiu, priešaky - laukė prancūzų laivynas. Vakaruose - jūros 
bedugnė, rytuose skerdynės; laivo sudužimas ar kova - kitos 
išeities nebuvo. 

Kovai su uola korvetė teturėjo skylėtą korpusą, išnarstytas vir- 
ves, išklibintus stiebus; kovai su priešu turėjo artileriją, kur iš 
tridešimt patrankų sveikos buvo išlikusios tik devynios ir ge- 
riausi kanonieriai žuvę. 

Aušra vos tik brėško, ir viską aplinkui gaubė naktis. Ji galėjo 
trukti dar ilgai, nes orą temdė aukštai pakilę juodi ir tiršti debe- 
sys, kurie atrodė lyg tvirtas skliautas. 

Vėjas, žemai išsklaidęs rūką, nešė korvetę į Menkjė. 

Nuvargęs ir apardytas laivas beveik nebeklausė vairo ir plaukė 
ne pats, o tik bangų genamas. 

Pragaištingoji Menkjė uola tais laikais buvo dar pavojingesnė 
negu šiandien. Vilnys, be paliovos daužydamos šią jūrų tvirto- 
vę, nugriovė daugybę jos bokštų. Povandeninių uolų paviršius 
keičiasi, juk ne be reikalo prancūziškas žodis „banga“ turi antrą 
prasmę - „ašmenys“; kiekvienas jūros potvynis palieka pjūklo 
žymę. Anais laikais atsidurti prie Menkjė reiškė žūti. 

O laivai buvo ta pati Kankalo eskadra, išgarsėjusi vėliau - va- 
dovaujant kapitonui Diušenui, kurį Lekinjo juokais praminė Dė- 
de Diušenu. 

Padėtis buvo kritiška. Kol dūko atitrūkusi nuo grandinės karo- 
nada, korvetė nepastebimai nukrypo į šalį ir plaukė greičiau į Gran- 


"Žodžių žaismas: kapitonas Duchesne buvo vadinamas le Pžre Duchžne. Prancūziškai chžne 
- ąžuolas. 

vilį negu į Sen Malio. Netjeigu būtų buvę galima ją vairuoti ir iškel- 
ti visas bures, ji vis tiek nebebūtų galėjusi grįžti į Džersėjų, nes Menk- 
jė užstojo kelią, o plaukti į Prancūzijos krantą kliudė laivynas. 

Audra neįsišėlo. Bet, kaip išpranašavo locmanas, pakilo ban- 
gos. Jūra, smarkaus vėjo genama ir atsimušdama į uolas, siautėjo. 

Jūra niekad nepasako iš karto, ko ji nori. Jos bedugnėje slepia- 
si visa, net ir vylius. Beveik galima pasakyti, kad jūra turi savo 
sistemą: ji puola ir vėl pasitraukia. Švaistosi pasiūlymais ir jų 
nesilaiko, ruošia viesulą ir atsisako jo, žada pražūtį ir neišlaiko 
grasinimo, grūmoja iš šiaurės ir smogia iš pietų. Visą naktį kor- 
vetei „Kleimorui“ teko kovoti su rūku ir bijoti audros: jūra ap- 
gavo ją pačiu baisiausiu būdu; baugino audra, o užnešė ant uo- 
los. Vis tiek grėsė sudužimas, tik kitokios rūšies. 

Prie baimės žūti nuo povandeninių uolų prisidėjo baimė žūti 
kovoj. Vienas priešas papildė antrą. 

La Vjevilis suriko drąsiai juokdamasis: 

- Čia laivo sudužimas, ten kova. Padėtis be išeities. 


VIII 
9 = 380 


Iš korvetės bebuvo tik griaučiai. 

Išsklaidyta blanki šviesa, debesų juodumas, neaiškūs horizon- 
to bruožai, paslaptingos bangų raukšlės - viskas dvelkė kažkokiu 
kapinių iškilmingumu. Tik vėjas, piktai staugdamas, drumstė ty- 
lą. Iš bedugnės kilo katastrofa visu savo didingumu. Ji buvo la- 
biau panaši į vaiduoklį negu į priešo puolimą. Niekas nesukrutė- 
jo uolose, niekas nepajudėjo laivuose. Buvo kažkokia visa aprė- 
pianti tyla. Argi tai iš tikrųjų buvo tikrovė, o ne miražas, iškilęs 
viršum jūros? Padavimai pasakoja apie tokius regėjimus; korvetė 
atsidūrė tarp demono - povandeninės uolos ir šmėklos - laivyno. 


“DOLMENAI - akmens amžiaus kapai - milžiniški ant briaunos pastatyti akmenys, iš 
viršaus dengti akmens plokšte. 

Grafas diu Buabertlo pusbalsiu įsakinėjo la Vjeviliui, kuris ne- 
delsdamas nulipo žemyn į bateriją, o pats kapitonas pasiėmė žiū- 
roną ir atsistojo laivo užpakaly, greta locmano. 

Gakualis įtempė visas jėgas, kad išlaikytų korvetę prieš ban- 
gas, nes, jeigu vėjas ir bangos pagriebtų laivą iš šono, jis bema- 
tant apvirstų. 

— Locmane, - paklausė kapitonas, - kur mes esame? 

- Prie Menkjė. 

— O iš kurios pusės? 

- Iš pačios pavojingiausios. 

— Koks čia dugnas? 

- Uolėtas. 

— Ar galima čia mesti inkarą? 

— Mirti visada galima, - atsakė locmanas. 

Kapitonas nukreipė žiūroną į vakarus ir apžvelgė Menkjė uolas, 
paskui atsisuko į rytus ir ėmė apžiūrinėti horizonte matomas bures. 

Locmanas kalbėjo tarsi pats sau toliau: 

- Taip, tai Menkjė. Čia linksmųjų kirų, skrendančių iš Olandi- 
jos, ir didžiųjų juodųjų Žuvėdrų poilsio vieta. 

Tuo tarpu kapitonas suskaičiavo bures. 

Aštuonių tvarkingai išrikiuotų laivų karingi profiliai kyšojo 
virš vandens. Viduryje galima buvo pastebėti aukštą laivą su 
trim deniais. 

- Ar pažįstat šiuos laivus? - kapitonas klausinėjo locmaną. 

- Taip, pažįstu, - atsakė Gakualis. 

— Kas jie? 

- Eskadra. 

— Prancūzų? 

- Velnio. 

Stojo tyla. Kapitonas vėl paklausė: 

— Ar ten visa jų eskadra? 

— Ne visa. 

Iš tikrųjų balandžio antrąją Valazė pranešė Konventui“, kad 
Lamanše kreisuoja dešimt fregatų ir šeši linijiniai laivai. Kapito- 
nas tiktai dabar tai prisiminė. 

— Taip, teisingai, - tarė jis, - jų eskadroj yra šešiolika laivų, o 
čia tik aštuoni. 

— Kiti, - atsakė Gakualis, - sukinėjasi ten, visa pakrante, ir 
šnipinėja. 

Kapitonas, vis dar tebežiūrėdamas pro žiūroną, sumurmėjo: 

— Laivas su trimis deniais, dvi pirmojo rango fregatos ir pen- 
kios antrojo. 

— Ašjjuos taip pat šnipinėjau, - burbtelėjo Gakualis. 

- Puikūs laivai. Aš pats esu tokiems vadovavęs, - tarė kapi- 
tonas. 

— Teko man juos matyti iš arti, - pasakė Gakualis. - Aš vieno 
nepalaikyčiau kitu. Visi jų ženklai įstrigo man į galvą. 

Kapitonas padavė žiūroną locmanui. 

— Locmane, ar gerai pažįstate tą aukštanosį laivą? 

- Taip, kapitone, tai „Kot d'Or“. 

— Perkrikštijo jį, - tarė kapitonas. - Anksčiau jis vadinosi „Bur- 
gundijos valstijos“. Visai naujas laivas. Šimtas dvidešimt aštuo- 
nios patrankos. 

Jis išsitraukė iš kišenės užrašų knygelę, pieštuką ir įsirašė skait- 
menį 128. Paskui vėl paklausė: 

— Kaip vadinasi pirmasis laivas šitam iš kairės? 

- „Išbandytasis“. 

- Pirmojo rango fregata. Penkiasdešimt dvi patrankos. Prieš 
porą mėnesių jis buvo apginkluotas Breste. 

Kapitonas savo knygelėj įrašė skaitmenį 52. 

— Locmane, - paklausė jis, - o antrasis laivas iš kairės? 

— „Driada“. 

— Pirmojo rango fregata. Keturiasdešimt aštuoniolikos svarų 
patrankų. Ji yra buvus Indijoj. Šauni jos karinė praeitis. 

Po skaitmeniu 52 jis parašė 40; paskui, pakeldamas galvą, vėl 
kreipėsi: 

— O dešinėj? 

— Dešinėj, kapitone, visos antrojo rango fregatos. Iš viso penkios. 


“KONVENTAS - atstovų susirinkimas Prancūzijos revoliucijos metu, išrinktas nuvertus 
karalių 1792 m. Veikė ligi 1795 m. 

— Kaip vadinasi pirmasis laivas? 

— „Ryžtingasis“. 

— Trisdešimt dvi aštuoniolikos svarų patrankos. O antrasis? 

— „Rišmonas“. 

— Tokios pat jėgos. Toliau? 

— „Ateistas“/ 

— Keistas pavadinimas. Su tokiu pavojinga plaukti į jūrą. Toliau? 

— „Kalipsė“. 

— Toliau? 

— „Gaudytojas“. 

— Penkios fregatos, kiekviena po trisdešimt du pabūklus. 

Po pirmaisiais skaitmenimis kapitonas įrašė 160. 

- Puikiai, locmane, skiriate juos. 

— Ojūs juos puikiai pažįstate, kapitone, - atsiliepė Gakualis. — 
Atpažinti yra neblogai, bet pažinti yra svarbiau. 

Kapitonas vėl įsigilino į savo užrašų knygutę ir pusbalsiu skai- 
čiavo: 

- Šimtas dvidešimt aštuonios, penkiasdešimt dvi, keturiasde- 
šimt, šimtas šešiasdešimt. 

Kaip tik tuo metu denyje pasirodė la Vjevilis. 

- Ševaljė, - sušuko jam kapitonas. - Prieš mus yra trys šimtai 
aštuoniasdešimt pabūklų. 

— Tebūnie ir taip, - tarė Vjevilis. 
turime tinkamų šaudyti pabūklų? 

- Devynis. 

— Tebūnie ir taip, - atsakė jam diu Buabertlo. 

Jis paėmė iš locmano rankų žiūroną ir ėmė stebėti horizontą. 

Atrodė, kad aštuoni juodi tylūs laivai stovėjo vietoje, tačiau 
kaskart vis didėjo. 

Jie nežymiai artėjo. 

- Kapitone, - tarė la Vjevilis, atiduodamas pagarbą. - Štai 
ką galiu pranešti. Iš pat pradžių aš nepasitikėjau šia „Kleimo- 


"Jūrų ministerijos archyvas. 1793 m. jūrų laivyno sudėtis. 

ro“ korvete. Visada nemalonu, kai staiga atsiduri laive, prie 
kurio tu nepratęs ir kuris tavęs nemyli. Anglų laivas prancū- 
zams - išdavikas! Tai parodė ta kalė kanonada. Aš viską ap- 
žiūrėjau. Inkarai stiprūs. Iš geros geležies. Inkarų žiedai pati- 
kimi. Lynai puikūs, lengvai vyniojasi, ilgio, kaip paprastai, 
šimto dvidešimties sieksnių. Daug amunicijos. Šeši kanonie- 
riai užmušti. Kiekvienai patrankai tenka šimtas septyniasde- 
šimt vienas šūvis. 

— Taip, dėl to, kad turime tik devynias patrankas, - sumurmė- 
jo kapitonas. 

Buabertlo nukreipė žiūroną į horizontą. Eskadra iš lėto artėjo. 

Karonados patogesnės už kitas patrankas tuo, kad joms val- 
dyti užtenka tik trijų žmonių, bet užtat šauna ne taip toli ir ne 
taip taikliai, kaip paprasta patranka. Todėl reikėjo leisti eskad- 
rai priplaukti per kanonados šūvį. 

Kapitonas ėmė tyliai įsakinėti. Laive įsiviešpatavo tyla. Pavo- 
jaus signalas nebuvo duotas, bet visi ruošėsi sutikti pavojų. Kor- 
vetė buvo tokia pat bejėgė kovoti su žmonėmis, kaip ir su ban- 
gomis. Viskas, kas įmanoma, buvo padaryta, kad šis karo laivas 
būtų kovingas. Komanda sunešė ant denio visas virves, lynus, 
kad prireikus galima būtų sutvirtinti rangautą. Sutvarkė sužeis- 
tųjų tvarstymo kambarėlį. Pagal tuometinius jūrinius papročius 
jie pastatė apsauginius skydus ant tiltelio, bet tai galėjo apsau- 
goti nuo kulkų, tik ne nuo sviedinių. Atsinešė įrankį sviedinių 
kalibrui nustatyti, nors tai daryti jau buvo per vėlu; bet juk nie- 
kas nebuvo numatęs tiek įvykių. Kiekvienas jūrininkas gavo šo- 
vinių apkabą, užsikišo už diržo porą pistoletų ir durklą. Hama- 
kai buvo nuimti; patrankos nutaikytos; šautuvai paruošti; kir- 
viai ir kabliai išdėlioti; parako ir sviedinių sandėliai atidaryti. 
Kiekvienas užėmė savo vietą. Visa buvo atlikta nepratariant nė 
žodžio, kaip mirštančio kambaryje. Greit ir niūriai. 

Korvetę sustabdė. Ji turėjo šešis inkarus, kaip ir fregatos. Vi- 
sus šešis nuleido; atsarginį inkarą metė į priekį, vilkiką - į užpa- 
kalį, potvynio inkarą - į atvirą jūrą, atoslūgio - į uolų pusę, vie- 
ną didžiulį inkarą - į kairįjį, o antrą į dešinįjį šoną. 

Devynios išlikusios sveikos karonados buvo sustatytos bate- 
rijon, visos devynios į vieną pusę - priešo pusę. 

Eskadros laivai nemažesnėj tyloj užbaigė visus reikalingus pa- 
siruošimus. Aštuoni laivai išsirikiavo pusračiu, kurio styga bu- 
vo Menkjė uola. Uždarytas šiam pusraty ir suraišiotas savo pa- 
ties inkarais „Kleimoras“ buvo beveik prispaustas prie uolos, 
tai yra pasmerktas neišvengiamam žuvimui. 

Atrodė, tarsi šunų ruja apsupo šerną ir tylėdama šiepia dantis. 

Abi šalys tarytum kažko laukė. 

„Kleimoro“ kanonieriai buvo prie savo pabūklų. 

Buabertlo tarė la Vjeviliui: 

— Man norėtųsi pradėti šaudyti. 

— Koketės įgeidis, - atsakė la Vjevilis. 


IX 
Kažkas pasprunka 


Senasis keleivis nenuėjo nuo denio, jis stebėjo pasiruošimą nesi- 
jaudindamas. 

Buabertlo prisiartino prie jo. 

— Pone, - tarė jis, - pasiruošimas kovai baigtas. Mes prira- 
kinti prie savo kapo, bet nepasiduosim. Esame uolų ar priešų 
eskadros belaisviai. Pasiduoti priešui ar sudužti į uolas - kito 
pasirinkimo nėra. Mes teturime vienintelę išeitį - mirti. Ge- 
riau žūti kovoj, negu nuskęsti. Aš pasirinkčiau kulką negu 
bangas; geriau žūti ugnyje negu vandenyje. Bet mirti - tai mū- 
sų reikalas, jokiu būdu ne jūsų. Jūs - princų išrinktas, jums 
pavestas didelis uždavinys - vadovauti Vandėjos karui. Ne- 
bus jūsų, ir gali žūti monarchija; vadinasi, jūs privalote gy- 
venti. Mūsų garbė reikalauja pasilikti laive, jūsų - išeiti iš lai- 
vo. Taigi, generole, jūs privalote tučtuojau palikti laivą. Aš 
jums duosiu žmogų ir valtį. Vingiais pasiekti krantą nėra ne- 
įmanoma. Dar neprašvito. Vilnys didelės, jūra tamsi, jūs išsi- 
gelbėsit. Būna atsitikimų, kai pabėgimas reiškia pergalę. 

Senis pritariamai ir griežtai linktelėjo galva. 

Grafas diu Buabertlo pakėlė balsą. 

— Kareiviai ir jūrininkai! - garsiai sušuko jis. 

Staiga viskas laive apmirė, ir iš visų pusių veidai atsigręžė į 
kapitoną. 

Jis tęsė: 

- Žmogus, kuris yra tarp mūsų, atstovauja karaliui. Jis buvo 
mums patikėtas, mes privalome jį išsaugoti. Jis reikalingas Pran- 
cūzijos sostui; jei neatsiras tikro princo, taip bent mes tikimės, jis 
bus Vandėjos vadas. Tai patyręs karo vadas. Jis turėjo išlipti Pran- 
cūzijoje kartu su mumis, dabar jis išlips be mūsų. Išgelbėti galvą 
- reiškia išgelbėti viską. 

— Taip! taip! taip! - sušuko visa įgula kaip vienas. 

Kapitonas kalbėjo toliau: 

- Jam taip pat teks sutikti rimtus pavojus. Pasiekti krantą 
ne taip jau lengva. Plaukti dabar, potvynio metu, reikalinga 
didelė valtis, o pabėgti nuo priešo eskadros apsupimo gali 
tik maža valtelė. Reikia priplaukti prie kranto ten, kur ne- 
grūmotų priešas, geriau išlipti Fužero negu Kutanso pusėje. 
Praplaukti galėtų patyręs jūrininkas, geras irkluotojas ir 
plaukikas, žmogus, kilęs iš šios vietos ir žinąs visus praėji- 
mus tarp uolų. Dar tamsu, ir valtis galėtų nepastebėta atsi- 
tolinti nuo korvetės. Be to, pakilę šūvių dūmai ją greitai pri- 
dengs. Jos mažumas padės jai praplaukti pro seklumas. Kur 
įkliūva pantera, ten pralenda žebenkštis. Mums nėra išei- 
ties, o jam yra. Irkluojama valtis nuplauks tolyn, ir priešo 
laivai jos nepastebės; o mes tuo tarpu neduosim jiems nuo- 
bodžiauti. Ar ne tiesa? 

- Tiesa! - triskart sušuko įgula. 

— Kiekviena minutė brangi, - kalbėjo kapitonas. - Ar yra sa- 
vanorių? 

Tamsumoj iš rikiuotės išėjo jūreivis ir tarė: 

- Yra. 

X 
Ar išsigelbės? 


Po kelių minučių maža valtelė, paprastai vadinama paviene, ko- 
kiomis asmeniškai naudojasi kapitonai, atsitolino nuo laivo. Joje 
sėdėjo du Žmonės: užpakaly senasis keleivis, prieky - savanoris 
jūreivis. Dar tebebuvo labai tamsu. Jūreivis pagal kapitono nu- 
rodymus tvirtai irklavo Menkjė linkui. Pagaliau kito kelio ir ne- 
buvo. 

Į valtį spėjo iš laivo įmesti šiek tiek maisto: maišelį sausainių, 
rūkytos jautienos ir statinėlę vandens. 

Tuo metu, kai pavienė ėmė tolti, la Vjevilis, kuris net ir susi- 
dūręs su mirtimi, nenustodavo linksmumo, persilenkė per kor- 
vetės achterštevenį ir pašaipiai šūktelėjo: 

— Lengva su ja pabėgti, bet dar lengviau prigerti. 

— Pone, - tarė locmanas, - ne laikas juokauti. 

Atstumas tarp korvetės ir valties vis didėjo. Vėjas ir vilnys 
irkluotojui buvo palankūs, ir maža valtelė greitai plaukė sūpuo- 
damasi prieblandoje ir retkarčiais uždengiama didžiulių vilnių 
gūburių. 

Kažkoks niūrus laukimas apgaubė jūrą. 

Staiga šią visuotinę ir neramią okeano tylą perskrodė beveik 
antžmogiškas balsas, sustiprintas garsintuvo, panašiai kaip se- 
novės tragedijose varinės kaukės. 

Kalbėjo kapitonas Buabertlo. 

— Karaliaus jūrininkai, - šaukė jis, - iškelkit baltą vėliavą ant 
stiebo. Mes sutinkame paskutinę aušrą. 

Iš korvetės pasigirdo patrankos šūvis. 

— Tegyvuoja karalius! - sušuko įgula. 

Tada iš horizonto gilumos nuaidėjo kitas, galingas, tolimas, 
neaiškus riksmas, kuriame vis dėlto galima buvo išskirti: 

— Tegyvuoja respublika! 

Ir trenksmas, panašus į šimto perkūnų griausmą, nuskambė- 
jo per okeano platybes. 

Kova prasidėjo. 

Jūra apsidengė dūmais ir ugnimi. 

Ten, kur į vandenį krito sviediniai, aplink juos iš bangų tiško 
putų purslai. 

„Kleimoras“ spjaudė liepsną į aštuonis priešo laivus. Tuo pat 
metu eskadra, susigrupavusi pusmėnuliu aplink korvetę, ėmė 
šaudyti iš visų baterijų. Horizontas įsiliepsnojo. Atrodė, lyg vul- 
kanas prasiveržė iš jūros. Vėjas blaškė mūšio purpuro skraistes, 
tarp kurių tarsi vaiduokliai čia pasirodydavo, čia vėl išnykdavo 
laivai. Priešakyje raudonam dangaus fone juodavo korvetės 
griaučiai. 

Buvo matyti, kaip didžiojo stiebo viršūnėje vėjas plaiksto vė- 
liavą su karališkomis lelijomis. 

Du žmonės valtelėje tylėjo. 

Trikampis Menkjė uolos pamatas, sudaręs po vandeniu nupjau- 
tą kūgį, užima daug didesnį plotą negu visa Džersėjaus sala; jūra 
uždengiają, tačiau jos viršūnės neužlieja nė didžiausias potvynis. 
Nuojos į šiaurės rytus stūkso šešios galingos uolos, kurios, išsiri- 
kiavusios tiesia linija, sudaro didžiulės, vietomis išgriautos sie- 
nos įspūdis. Pro šį tarpeklį, skiriantį viršūnę ir šešias uolas, gali 
praplaukti tik maži laiveliai. Už to sąsiaurio - atvira jūra. 

Jūreivis, kuriam buvo pavesta išgelbėti valtį, irklavo ją tiesiai 
į tą sąsiaurį. Tuo būdu Menkjė uolos atskyrė bėglius nuo kovos 
lauko ir patrankų šūvių. Jis vikriai vairavo valtį, siauru tarpek- 
liu kaip iš dešinės, taip ir iš kairės vengdamas povandeninių 
uolų; uolos dabar visai užstojo kovos lauką. Horizonte šviesa ir 
baisus kanonados trenksmas ėmė silpnėti, nes nuotolis augo; iš 
nesiliaujančių sprogimų galima buvo numanyti, kad korvetė kau- 
nasi atkakliai ir yra pasiryžusi iki paskutinio sunaudoti visus 
šimtą devyniasdešimt vieną sviedinį. 

Netrukus valtis atsidūrė atviroj jūroj, toli už uolų, toli nuo 
kovos, nepasiekiama šūvių. 

Pamažu jūros paviršius ėmė šviesėti, spindintieji ruožai, dar 
vis užliejami tamsos, platėjo, sujudintos putos tiško šviesiais 
purslais, bangų gūburiais perbėgo šviesos atspindžiai. Išaušo 
diena. 

Valčiai nebegrėsė priešas; tačiau tai, kas sunkiausia, dar buvo 
prieš akis. Valtis išsigelbėjo nuo kulkų, bet ne nuo sudužimo. Ir 
menkutis lukštelis leidosi į plačiąją jūrą, be burių, be stiebų, be 
kompaso, o šios molekulės, kovojančios su dviem milžinais — 
vandenynu ir uraganu - ginklas tebuvo du irklai. 

Ir staiga šioj neaprėpiamoj platybėj, šioj vienatvėj, pakelda- 
mas ryto šviesoj mirtinai išblyškusį veidą, žmogus, sėdįs valties 
prieky, įsmeigė akis į žmogų, sėdintį valties gale, ir tarė jam: 

— Aš esu brolis to, kurį jūs įsakėt sušaudyti. 


Trečioji knyga 
ALMALO 


I 
Žodis — veiksmažodis 


Senis iš lėto pakėlė galvą. 

Žmogus, ištaręs šiuos žodžius, buvo kokių trisdešimties me- 
tų. Jo kakta buvo tamsi nuo jūros vėjų, o žvilgsnis - keistas: nai- 
viose kaimiečio akyse spindėjo jūreivio akylumas. Jis tvirtai lai- 
kė irklus savo galingose rankose. Veido išraiška buvo švelni. 

Už diržo kabojo durklas, du pistoletai ir rožančius. 

— Kas jūs? - paklausė senis. 

- Tik ką pasakiau. 

— Ko norite iš manęs? 

Jūreivis paleido irklus, sunėrė rankas ant krūtinės ir tarė: 

— Noriu jus užmušti. 

— Kaip jums patinka, - ištarė senis. 

Jūreivis pakėlė balsą: 

- Pasiruoškite! 

— Kam? 

- Mirti. 

— Už ką? - paklausė senis. 

Stojo tyla. Jūreivis atrodė tarsi pritrenktas šio klausimo. Jis tarė: 

- Sakiau, kad noriu jus užmušti. 

— O aš klausiu - už ką? 

Jūreivio akys sužaibavo. 

— Už tai, kad jūs užmušėt mano brolį. 

Senis ramiai atsiliepė: 

— Bet prieš tai išgelbėjau jo gyvybę. 

- Tikrai. Pirma išgelbėjot, o paskui užmušėt. 

— Ne aš jį užmušiau. 

- O kas? 

- Jo paties kaltė. 

Jūreivis išsižiojęs pažiūrėjo į senį, bet greit jo antakiai rūsčiai 
susiraukė. 

— Kaip vadinatės? - paklausė senis. 

- Vadinuosi Almalo, bet jums nereikia Žinoti mano vardo, ga- 
liu jus užmušti ir be to. 

Tuo momentu patekėjo saulė. Pirmasis spindulys krito ant jūreivio 
ir nušvietė jo laukinį veidą. Senis atidžiai stebėjo savo bendrakeleivį. 

Kanonada vis dar tebegriaudė, bet su pertraukomis, tartum 
agonijos trūkčiojimais. Tiršti dūmai uždengė horizontą. Irklų ne- 
bevaldomą valtį nešė vėjas. 

Jūreivis dešine ranka išsitraukė iš už juostos pistoletą, o kaire 
— rožančių. 

Senis atsistojo. 

— Ar tu tiki į Dievą? - tarė jis. 

- Tėvą mūsų, esantį danguj, - atsakė jūreivis ir persižegnojo. 

— Ar turi motiną? 

— Turiu. 

Jis persižegnojo dar kartą. Paskui pridūrė: 

— Nuspręsta. Duodu minutę laiko, monsinjore, - tarė užtaisy- 
damas pistoletą. 

— Kodėl mane vadini monsinjoru? 

— Todėl, kad jūs esate senjoras. Aiškiai matyt. 

- O tu turi senjorą? 

- Taip. Ir dar žymų senjorą. Argi galima gyventi be senjoro? 

— Kurjis? 

— Nežinau. Jis pabėgo iš mūsų krašto. Jis vadinasi markizas 
de Lantenakas, vikontas de Fontenė, Bretanės princas; jam pri- 
klausė Septynios girios. Aš niekad nesu jo matęs, bet jis vis tiek 
mano ponas. 

- Ojeigu jį pamatytum, ar klausytum jo? 

- Žinoma. Būčiau pagonis, jei neklausyčiau! Privalom klausyti 
Dievo, paskui karaliaus, kuris yra lyg dievas žemėje, o paskui sen- 
joro, kuris yra mums kaip karalius. Bet tuo nėra dabar ko rūpin- 
tis. Jūs nužudėte mano brolį, vadinasi, aš privalau nužudyti jus. 

Senis atsakė: 

— Aš teisingai pasielgiau, užmušdamas tavo brolį. 

Jūreivis sugniaužė rankoj pistoletą. 

— Pasiruoškit! - pasakė jis. 

— Pasiruošęs, - atsakė senis ir ramiai pridūrė: 

— O kur kunigas? 

— Kunigas? 

- Taip, kunigas. Aš pakviečiau tavo broliui kunigą. Tu priva- 
lai pakviesti ir man. 

— Kur ašjį rasiu? - atsakė jūreivis. 

Paskui pridūrė: 

— Argi atviroj jūroj galima surasti kunigą? 

Mėšlungiški patrankų šūviai kas kartą dundėjo vis toliau ir 
toliau. 

— Tie, kurie miršta ten, turi kunigą, - tarė senis. 

— Tas tiesa, - sumurmėjo jūreivis. - Jie turi kapelioną. 

Senis ramiai kalbėjo: 

— Tu pražudysi mano sielą, o tai juk sunki nuodėmė. 

Jūreivis susimąstęs nuleido galvą. 

— O pražudydamas mano sielą, tu pražudysi ir savąją, - 
kalbėjo toliau senis. - Paklausyk, man gaila tavęs. Gali elgtis, 
kaip nori. Bet aš atlikau savo pareigą - pirmiausia išgelbėjau 
tavo broliui gyvybę, o paskui ją atėmiau ir dabar aš atlieku 
pareigą norėdamas išgelbėti tavo sielą. Apsigalvok! Tai liečia 
tave patį. Girdi patrankų šūvius? Ten žūsta žmonės, vilties 
netekę, jie miršta baisiose kančiose, ten yra vyrų, kurie nieka- 
da nebegrįš pas savo žmonas, ten yra tėvų, kurie niekad ne- 
beišvys savo vaikų, ten yra brolių, kurie niekada, kaip ir tu, 
nebepamatys savo brolių. Dėl kieno kaltės? Dėl tavo brolio 

kaltės. Tu tiki į Dievą? Gerai, tai žinok, kad Dievas kenčia šią 
valandą; Dievas kenčia kartu su savo sūnumi, krikščioniš- 
kiausiu Prancūzijos karaliumi, nekaltai kenčiančiu Tampolio 
bokšte, kaip ir vaikelis Jėzus. Dievas kenčia dėl savo bažny- 
čios Bretanėj, dėl išniekintų šventorių, sudraskytų evangeli- 
jų, išniekintų maldyklų, Dievas kenčia dėl nužudytų kunigų. 
O ką mes darėme tame laive, kuris dabar jau skęsta? Mes sten- 
gėmės padėti Dievui. Jei tavo brolis būtų buvęs geras tarnas, 
jeigu ištikimai būtų atlikęs pareigą, kaip kiekvienas protin- 
gas ir norįs būti naudingas žmogus, nebūtų ištikusi baisioji 
nelaimė, korvetė nebūtų buvusi sugadinta, nebūtų išklydusi 
iš kelio, nebūtų susidūrusi su ta prakeikta eskadra, ir šią va- 
landą mes visi - o juk mūsų daug ir mes narsūs kariai ir jūri- 
ninkai - sveiki ir patenkinti būtume išlipę į Prancūzijos kran- 
tą ir su kardu rankoje, iškėlę baltąją vėliavą, linksmi eitume 
padėti narsiems Vandėjos valstiečiams gelbėti Prancūziją, gel- 
bėti karalių, gelbėti Dievą. Štai, ko mes sekėme, štai, ką mes 
būtume padarę. Ir štai, ko aš vienas išlikęs vykstu dabar įvyk- 
dyti, o tu man užkerti kelią. Šioj bedievių kovoj prieš kuni- 
gus, šioj karalžudžių kovoj prieš karalių, šioj šėtono kovoj prieš 
Dievą tu stoji už šėtoną. Tavo brolis buvo pirmasis velnio pa- 
galbininkas, tu esi antrasis. Jis pradėjo, tu užbaigi. Tu eini su 
karalžudžiais prieš sostą, su bedieviais prieš bažnyčią. Tu at- 
imi iš Dievo paskutinį ramstį. Jei nebus ten manęs, karaliaus 
atstovo, nesiliaus degę kaimai, verkusios šeimos, liejęsis ku- 
nigų kraujas, kentėjusi Bretanė, karalius sėdėjęs kalėjime, ir 
Kristus, tai regėdamas, skendęs sielvarte. Ir kas bus kaltas dėl 
viso šito? Tu. Daryk, kaip nori. Pasitikėjau tavimi. Na, ką gi, 
apsirikau... Ak, tikrai, tu teisus, aš užmušiau tavo brolį. Tavo 
brolis buvo narsus, ir už tai aš jį apdovanojau; jis nusikalto, 
aš jį nubaudžiau. Jis neatliko savo pareigos, bet aš savąją atli- 
kau. Ir jeigu tektų vėl, aš pasielgčiau taip pat. Prisiekiu šven- 
tai Onai Orejietei, kuri mus regi iš dangaus, jei vietoj tavo bro- 
lio būtų tikras mano sūnus, būčiau įsakęs sušaudyti ir jį. Da- 
bar tu esi padėties viešpats. Taip, man gaila tavęs. Tu 

sumelavai savo kapitonui. Nors tu krikščionis, bet netiki; nors 
tu bretonas, tačiau esi be garbės; mane atidavė patikimam 
žmogui, bet jis pasirodė išdavikas, - tu pažadėjai išsaugoti 
mano gyvybę, o nori nužudyti mane. Ar tu žinai, ką žudai? 
Pats save. Tu atimi iš karaliaus mano žemiškąjį gyvenimą, o 
savo amžinąjį gyvenimą atiduodi velniui. Ką gi, vykdyk savo 
nusikaltimą. Pigiai tu vertini savo vietą rojuje. Tu padėsi nu- 
galėti velniui, tu padėsi griauti bažnyčias, tu padėsi pagonims 
ir toliau lieti varpus į patrankas, ir tas, kas skirta žmonių iš- 
ganymui, tarnaus Žmonių žudymui. Galbūt šią valandą, ka- 
da aš su tavim kalbuosi, tas pats varpas, kuris skambino per 
tavo krikštynas, užmušė tavo motiną. Eik ir pagelbėk velniui! 
Nebedelsk! Taip, aš nubaudžiau tavo brolį, bet žinok, aš tik 
įrankis Dievo rankose. A! tu smerki Dievo kelius. Tu dar, ko 
gero, imsi smerkti dangaus žaibus? Nelaimingasis, jie nutrenks 
tave. Žiūrėk, ką darai. Ar tu tikrai žinai, kad aš laisvas nuo 
mirtinos nuodėmės? Ne, bet tiek to. Negaišk. Daryk, kas pa- 
tinka. Gali laisvai mane įstumti į pragarą ir pats pulti kartu. 
Dabar mudviejų nemirtingų sielų pražudymas tavo rankose. 
Prieš Dievą atsakysi tu. Mes esame vienu du prie šitos be- 
dugnės. Tęsk savo darbą, įvykdyk, užbaik! Aš senas, tu jau- 
nas, aš beginklis, tu ginkluotas; užmušk mane! 

Senis kalbėjo išsitiesęs visu ūgiu, ojo balsas perrėkė jūros oši- 
mą; vilnims banguojant, jo figūra tai pasinerdavo šešėlin, tai iš- 
kildavo į šviesą; jūreivis stovėjo išbalęs lyg lavonas; stambūs pra- 
kaito lašai varvėjo nuo kaktos; jis drebėjo kaip lapas; kartkartė- 
mis bučiavo savo rožančių; kai senis nutilo, jis nusviedė savo 
pistoletą ir puolė ant kelių. 

— Pasigailėkite, monsinjore! Atleiskite man! - maldavo jis. 
Pats Viešpats Dievas kalba jūsų lūpomis. Aš neteisus. Mano 
brolis buvo kaltas. Aš darysiu visa, ką tik galėsiu, kad atitaisy- 
čiau jo kaltę. Darykite su manim, ką norite! Įsakykite. Aš jūsų 
klausysiu. 

- Atleidžiu tau, - ištarė senis. 

II 


Valstiečio atmintis verta karo vado 
išsimokslinimo 
Valtyje buvęs maistas pasirodė reikalingas. 

Dviem bėgliams teko daryti didelius vingius ir krantą jie pa- 
siekė tik po trisdešimt šešių valandų. Naktį jie praleido jūroje; 
bet naktis buvo graži, tik norintiems pasislėpti žmonėms trukdė 
per aiški mėnesiena. 

Iš pradžių jiems teko atsitolinti nuo Prancūzijos ir plaukti į 
atvirą jūrą Džersėjaus kryptimi. 

Jie išgirdo paskutinius sutriuškintos korvetės šūvius, tarsi pas- 
kutinį medžiotojų pašauto liūto staugimą girioj. Paskui jūroje 
įsiviešpatavo tyla. 

„Kleimoro“ korvetė žuvo tokia pačia mirtimi, kaip ir „Keršy- 
tojas“, tačiau garbė jos neapvainikavo. Kas kovoja prieš savo tė- 
vynę, niekada nebūna herojus. 

Almalo buvo nuostabus jūrininkas. Jis buvo stebuklingai vik- 
rus ir sumanus; meistriškai sugebėjo praplaukti povandenines 
uolas, nugalėti didžiules bangas pačioj priešo akivaizdoj. Paga- 
liau vėjas nurimo, ir jūra nebebuvo tokia baisi. 

Almalo aplenkė Ko de Menkjė uolą, apiplaukė Šose o'Befą ir 
šiauriniam jo krante, mažoj įlankėlėj, sustojo kelioms valandoms 
pailsėti, paskui pasuko į pietus, sugebėjo praplaukti tarp Gran- 
vilio ir Šozė salų taip, kad jo nepastebėjo nei iš Granvilio, nei iš 
Šozė sargybos bokštų. Jis pasiekė Sen Mišelio įlanką, ir šį žygį 
teko laikyti nepaprastai drąsiu, nes kaimynystėj buvo Kankalis 
— prancūzų eskadros sustojimo vieta. 

Kitos dienos vakarą, maždaug valandą prieš saulėlydį, valte- 
lė praplaukė Sen Mišelio kalną ir pasiekė krantą, į kurį niekas 
neišlipdavo, nes ši vieta buvo pavojinga: čia galima buvo pa- 
skęsti smėlyje. 

Laimei, pasitaikė jūros potvynio metas. 

Almalo priplukdė laivelį kuo arčiau kranto, pabandė smėlį, o įsiti- 
kinęs, kad jis tvirtas ir išlaikys žmogų, ištraukė valtį ir šoko į krantą. 

Senis išlipo paskui jį ir apžvelgė horizontą. 

— Monsinjore, - tarė Almalo, - mes esame Kuenono žiotyse. 
Dešinėj pusėj - Bovuaras, kairėj - Juinas. O ten, priešais, Arde- 
vono varpinė. 

Senis pasilenkė, paėmė vieną sausainį iš valties ir pasakė Al- 
malo: 

— Kas liko, pasiimk sau. 

Almalo susidėjo maišelin likusius sausainius ir likusią mėsą, 
paskui, užsimetęs jį ant pečių, paklausė: 

— Monsinjore, ką aš turiu daryti, ar tik parodyti kelią, ar eiti 
kartu su jumis? 

— Nei to, nei kito. 

Almalo nustebęs pažiūrėjo į senį. 

Senis tarė: 

— Dabar, Almalo, mes išsiskirsim. Du žmonės nieko nereiškia. 
Reikia arba tūkstančio, arba geriau būti vienam. 

Jis nutilo, ištraukė iš kišenės žalią šilkinę kokardą, kurios vi- 
duryje buvo išsiuvinėta auksinė lelija. Tada paklausė: 

— Ar moki skaityti? 

- Ne. 

— Tai gerai. Mokančio skaityti tenka varžytis. O atmintį ar ge- 
rą turi? 

- Taip. 

— Puiku. Klausyk, Almalo. Tu eisi į dešinę, aš - į kairę. Aš 
eisiu Fužero link, otu - Bazužo. Maišo nenumesk, su juo tu atro- 
dai panašus į valstietį. Ginklus paslėpk. Iš gyvatvorės išsipjauk 
lazdą. Šliaužk rugiais, jie dabar dideli. Slink patvoriais. Perlipk 
per tvoras, kad pakliūtum į laukus. Laikykis toliau nuo praei- 
vių. Venk kelių ir tiltų. Į Pontorso neužeik. A! Dar tau teks perei- 
ti per Kuenono upę. Kaip persikelsi? 

— Perplauksiu. 

— Puiku. Be to, ten yra brasta. Žinai, kur ji? 

— Tarp Ansė ir Vje Vjelio. 

— Teisingai. Matau, kad esi iš šio krašto. 

— Bet ateina naktis. Kur, monsinjore, nakvosite? 

— Savimi aš pats pasirūpinsiu. O tu kur nakvosi? 

— Ant samanų. Prieš pradėdamas tarnauti jūrininku, buvau 
valstietis. 

— Numesk savo jūrininkišką kepurę, nes ji tave gali išduoti. 
Kur nors susirasi kaimietišką. 

— O, dėl to nebus rūpesčio. Pirmas pasitaikęs žvejys parduos 


man savąją. 
— Puiku. Dabar klausyk. Pažįsti čionykščius miškus? 
- Visus. 
— Visoj apylinkėj? 


— Nuo Nuarmutjė iki Lavalio. 

— Ojjų pavadinimus žinai? 

- Žinau miškus, žinau kaip jie vadinasi, viską. 

— Nieko neužmirši? 

— Nieko. 

— Gerai. Dabar įsidėmėk. Kiek mylių gali nukeliauti per 
dieną? 

— Dešimt, penkiolika, aštuoniolika. Jei reikės - ir dvidešimt. 

— Reikės. Neužmiršk nė žodžio, ką tau pasakysiu. Tu eisi į 
Sent Obeno mišką. 

- Prie Lambalio? 

— Taip. Ten daubos krašte, kuri yra tarp Sen Rjelio ir Pledelja- 
ko, auga didelis kaštonas. Tu sustosi prie jo. Nieko nepamatysi. 

— Bet ten vis dėl to kas nors bus. Suprantu. 

— Duok signalą. Moki duoti signalą? 

Almalo išpūtė žandus, nusisuko į jūrą, ir staiga pasigirdo pel- 
ėdos ūkimas. 

Atrodė, kad tas garsas eina iš nakties gelmių. Jis buvo pana- 
šus į tikros pelėdos ūkimą ir šiurpulingas. 

- Gerai, - tarė senis. - Moki. 

Jis ištiesė į Almalo savo žalią šilkinę kokardą. 

- Štai mano valdžios kokarda. Imk ją. Svarbu, kad niekas dar 
nesužinotų mano vardo. Bet užteks šio kaspino. Lelijos žiedą 
kokardoj išsiuvo jos karališkoji didenybė savo rankomis Tam- 
plio kalėjime. 

Almalo vienu keliu priklaupė. Drebančia ranka jis paėmė he- 
raldine lelija papuoštą kokardą ir pakėlė prie lūpų, bet staiga, 
tarsi išsigandęs tokios šventvagystės, sustojo: 

— Ar galiu jį pabučiuoti? - paklausė jis. 

— Taip. Juk tu bučiuoji kryžių. 

Almalo pabučiavo lelijos žiedą. 

— Stokis, - tarė jam senis. 

Almalo atsistojo ir paslėpė kaspiną ant krūtinės. 

Senis kalbėjo toliau: 

- Įsiklausyk gerai. Štai mūsų šūkis: „Sukilkite!.. Nesigailėkite 
nieko!“ Taigi Sent Obeno pamiškėj tu duosi signalą. Sušuksi tris 
kartus. Po trečio signalo pamatysi žmogų, išlendantį iš po žemių. 

- Iš olos po medžiais? Žinau. 

- Tas žmogus - tai Planšeno, jį dar vadina Karaliaus Širdimi. Tu 
jam parodysi šią kokardą. Jis supras. Poto, pasirinkęs kelią, kuris tau 
labiausiai patiks, eisi į Astilė mišką; ten sutiksi kreivakojį žmogų, Mus- 
ketovo pravarde, žmogų, nežinantį pasigailėjimo. Pasakyk jam, kad 
ašjį myliu ir teguljis šaukia sukilti visas savo parapijas. Paskui tu eisi 
į Kuesbono mišką, esantį už mylios nuo Plermelio. Tu suūksi pel- 
ėdos balsu, ir vėl ten išeis žmogus iš požemio; tai bus ponas Tiuo, 
Plermerio senešalis, buvęs vadinamo steigiamojo susirinkimo narys, 
bet mūsiškis žmogus. Pasakyk jam, tegul jis apginkluoja Kuesbono 
pilį, priklausančią dabar emigravusiam markizui de Gerui. Apylin- 
kė ten labai patogi: daubos, girelės, nelygūs laukai. Ponas Tiuo tie- 
saus būdo ir išmintingas vyras. Paskui tu nueik į Sent Uen le Tua ir 
ten pasikalbėk su Žanu Šuanu“, kurį laikau tikruoju vadu. Po to nu- 
eikį Vil Anglozo mišką, ten sutiksi Giterą, vadinamą Sen Martenu, ir 
pasakyk, kad jis neišleistų iš akių tūlo Kurmenilio, senuko Gupijo de 
Prefelno* žento, vadovaujančio Aržentano jakobinams"!. Pasistenk 


PŽANAS ŠUANAS KOTRO - vadovavo Bretanės ir Žemojo Meno kaimiečių pulkams, 
kovojusiems prieš respubliką. 

"GUPIJIS DE PREFELNAS (miręs 1801 m.) - prancūzų politinis veikėjas, Generalinių štatų 
deputatas, nuosaikusis liberalas. 

IAKOBINAI — revoliucionieriai demokratai, Paryžiaus politinio klubo nariai 18 a. 
pabaigoje Prancūzijos revoliucijos metu gavę vardą nuo jų užimtos patalpos 
Švento Jokūbo vienuolyne Paryžiuje. 

viską gerai atsiminti. Aš neužrašinėju, nes užrašinėti nereikia. La Ru- 
ari sudarė sąrašą ir taip viską pražudė. Pagaliau tu nueisi į Ružfė 
mišką, kur rasi Mjeletą; jis lengvai šokinėja per griovius, pasispirda- 
mas ilga kartimi. 

— Pas mus tokią kartį vadina smaigu. 

— O ar tu mokėtum juo pasinaudoti? 

— Na, argi aš ne bretonas, argi ne valstietis! Smaigas - tai mū- 
sų draugas. Su juo ir rankos stipresnės, ir kojos ilgesnės. 

- Kitaip tariant, susilpnina priešą ir sutrumpina nuotolį. Ge- 
ras įrankis. 

— Kartą su savo smaigu aš atsilaikiau prieš tris muitininkus, 
nors jie turėjo kardus. 

— Kada tai buvo? 

— Prieš dešimtį metų. 

— Karaliaus laikais? 

— Taip. 

— Vadinasi, tu kariavai prie karaliaus? 

- O kaipgi. 

- Su kuo? 

- Ir pats nežinau. Aš slapta gabendavau druską. 

- Šit kaip. 

- Pas mus tai vadinosi kova prieš druskos mokesčius. Bet ar 
druskos mokesčiai ir karalius tai tas pats? 

- Taip. Ne. Žinoti tau nebūtina. 

- Atleiskite, monsinjore, kad išdrįsau jus klausti. 

— Klausyk toliau. Ar žinai Turgą? 

- Kaip galiu nežinoti? Aš iš ten esu. 

— Kaip? 

- Taip, kadangi esu iš Parinjė. 

- Iš tikrųjų, Turgas greta Parinjė. 

— Kaip galiu nežinoti Turgo! Didžiulės apvalios pilies, mano 
senjorų giminės pilies! Storos geležies durys skiria naujuosius 
rūmus nuo senųjų, tų durų nepralaužtum nė su patranka. Nau- 
juosiuose rūmuose yra garsioji knyga apie šventąjį Baltramiejų, 
kurios daugelis atvykdavo pažiūrėti. Ten žolėje pilna varlių. Ma- 

žas būdamas, su jomis žaisdavau. Yra ten ir požeminis praėji- 
mas. Aš jį žinau. Galbūt tik aš vienas jį ir težinau. 

— Koks požeminis praėjimas? Nesuprantu, ką tu nori pasa- 
kyti. 

- Jis išliko nuo senovės laikų, kada Turgas buvo apgultas. Žmo- 
nės galėjo iš ten išsigelbėti požeminiu urvu. 

- Iš tikrųjų tokie požemio urvai yra Žiupeljero, Junodė ir Kam- 
peono pilyse, bet nieko panašaus nėra Turge. 

— Yra, monsinjore. Aš nežinau tų praėjimų, apie kuriuos jūs 
kalbate. Aš težinau tik Turgo požeminį praėjimą, nes esu iš šio 
krašto. Be to, aš vienas ir težinau jį. Mums buvo užginta apie tai 
kalbėti, nes juo buvo naudotasi tais laikais, kai kariavo ponas de 
Roanas. Mano tėvas žinojo tą paslaptį ir man ją atskleidė. Aš 
žinau, pro kur galima įeiti ir išeiti. Jeigu aš esu girioj, galiu nueiti 
į bokštą, o jeigu esu bokšte, galiu nueiti į girią. Ir niekas manęs 
nepastebės. Priešas gali įsibrauti į pilį ir nieko neberasti. Štai kas 
yra Turgas! O! Aš gerai jį pažįstu. 

Senis valandėlę tylėjo. 

— Matyt, tu apsirinki; jei būtų toks požeminis kelias, aš jį žino- 
čiau. 

— Monsinjore, aš tai žinau tikrai. Yra toks akmuo, kuris su- 
kasi. 

— Gana! Jūs, valstiečiai, tikite visa kuo: akmenimis, kurie su- 
kasi, akmenimis, kurie dainuoja, ir akmenimis, kurie naktį eina 
prie upelio gerti. Pasakos - ir daugiau nieko. 

— Bet aš pats esu sukęs tą akmenį... 

— Lygiai kaip kiti patys yra girdėję akmenį dainuojant. Ne, 
drauguži, Turgas yra saugi ir stipri tvirtovė, lengva joje apsigin- 
ti. Kvaišas būtų tas, kuris pasitikėtų tavo požeminiu urvu, gal- 
vodamas juo pabėgti. 

— Bet, monsinjore... 

Senis gūžtelėjo pečiais. 

— Negaiškime laiko. Kalbėkime apie reikalus. 

Šis griežtas tonas paveikė Almalo, ir jis liovėsi primygtinai 
įrodinėjęs. 


69 


Senis kalbėjo: 

- Klausykis toliau. Iš Ružfė tu eisi į Monševrijė mišką pas Be- 
nedisitą, Dvylikos būrio vadą. Tai puikus karys. Jis skaito savo 
„benedikcijas“, kada jo įsakymu šaudosi žmonės. Sentimentai 
kare nereikalingi. Iš Monševrijė tu eisi... 

Jis nebaigė sakyti. 

— Užmiršau apie pinigus. 

Jis išsiėmė iš kišenės ir padavė Almalo piniginę ir kapšiuką. 

- Štai šioje piniginėje trisdešimt tūkstančių frankų asignato- 
mis. Tai bus maždaug trys livrai ir dešimt sū; tiesa, asignatos 
netikros, bet ir tikrų lygiai tokia pati vertė; o štai šiame kapšiu- 
ke, įsidėmėk, šimtas luidorų. Atiduodu tau visa, ką turiu. Man 
nieko nereikia. Be to, daug geriau, jei pas mane nerastų pinigų. 
Dabar klausyk toliau. Iš Monševrijė suk tiesiai į Antreną, kur 
pasimatysi su de Frotė*; iš Antreno eik į Žiupeljerą, kur pasima- 
tysi su de Roškotu“; iš Žiupeljero į Nuarjė pas kunigą Boduaną. 
Ar atsiminsi visa tai? 

— Kaip „Tėve mūsų“. 

— Sen Bris an Kole pasimatysi su ponu Diubua Gi", įtvirtinta- 
me Morano miestely, su ponu de Tiurpenu, Šato Gontje -su prin- 
cu Talmonu. 

— Argi princas teiksis su manim kalbėtis? 

- O kaip aš kalbu su tavim? 

Almalo nusiėmė kepurę. 

— Visi tave mielai priims, išvydę šį lelijos žiedą, išsiuvinėtą 
pačios karalienės rankomis. Nepamiršk, kad turi keliauti apy- 
linkėmis, kur gyvena kalniečiai ir neapsukrūs valstiečiai. Persi- 
renk. Tai nesunku. Tie respublikonai tokie kvaili, kad su mėly- 
nu apsiaustu, trikampe skrybėle ir trispalve kokarda praeisi vi- 
sur. Nebėra nei pulkų, nei uniformų, atskiri daliniai neturi net 
savo numerio; kiekvienas dėvi kokius nori skarmalus. Užsuk ir 
į Sen Mervė. Ten pasimatysi su Goljė, vadinamu Didžiuoju Pet- 
ru. Nueisi į Parnė stovyklą, kur žmonės tamsaus gymio. Į šautu- 
vus jie pila dvigubai daugiau parako, prideda dar žvyro, kad 
būtų didesnis garsas; taip ir reikia. Perduok jiem mano įsakymą 

žudyti, žudyti, žudyti. Užeisi dar į „Juodosios karvės“ stovyklą, 
kuri yra ant kalnelio Šarni miško vidury, paskui į „Avižų“ sto- 
vyklą, į „Žaliąją“ stovyklą ir pagaliau dar į „Skruzdžių“ stovyk- 
lą. Iš ten nueisi į Gran Bordažą, kitaip vadinamą O de Pre. Ten 
gyvena tūla našlė, kurios duktė ištekėjo už Tretono, praminto 
Anglu. Gran Bordažas yra Keleno parapijoj. Pasimatysi ten su 
Epine le Ševreju, Sile le Gijomu, Paranu, visais, kurie slapstosi 
tuose miškuose. Draugų tu surasi nemažai ir nusiųsi juos prie 
Aukštutinio ir Žemutinio Meno sienos; tu susitiksi su Žanu Tre- 
tonu Vežo parapijoj, su San Regre - Binjone, su Šamboru - Boša- 
ne, su broliais Korbenais - Mezonsele ir su Pri San Peru - Sen 
Žensiur Erve. Kitaip jį vadina Burduazo. Visa tai įvykdęs, visur 
perėjęs su šūkiu „Sukilkite! Nesigailėkite nieko!“, tu prisijungsi 
prie didžiosios armijos, katalikų ir karaliaus armijos ten, kur ji 
tuo laiku bus. Tu pasimatysi su ponais D'Elbė, Leskiuru, la Ro- 
šežaklenu, žodžiu, su visais vadais, kurie tuo metu dar bus gy- 
vi. Tu jiems parodyk mano kokardą. Jie žinos, ką tai reiškia. Tu 
esi paprastas jūrininkas, bet juk ir Katlino taip pat paprastas kro- 
vinių vežikas. Mano vardu jiems pasakysi štai ką: „Atėjo laikas 
vesti dvejopą karą: didįjį ir mažąjį. Didysis sukels daugiau triukš- 
mo, mažasis padarys daugiau rūpesčių. Vandėjos karas - geras, 
Šuanų - prastesnis, bet pilietiniam kare blogesnis kartais tampa 
geresniu. Karas tuo geresnis, kuo daugiau nelaimių jis pridaro.“ 

Senis kiek patylėjo. 

— Almalo, aš visa tai tau sakau. Tu gal nesupranti mano žo- 
džių, bet supranti paties reikalo esmę. Aš ėmiau pasitikėti tavi- 
mi nuo to laiko, kai pamačiau tave vairuojant valtį; geometrijos 
tu nemoki, bet sugebi atspėti jūros įgeidžius ir jais pasinaudoti, 
o kas sugeba vairuoti valtį, tas sugebės vairuoti ir sukilimą; ir 
spręsdamas iš to, kaip tu vikriai nugalėjai jūros kliūtis, aš supra- 


2FROTĖ LUJI (1755-1800) - grafas, prancūzų dvarininkas monarchistas, vienas iš 
svarbiausių Normandijos kontrrevoliucionierių vadų. 

SROŠKOTAS FORTIUNĖ GIJOMAS (1768-1798) — grafas, prancūzų dvarininkas, monarchistas, 
vadovavęs Vandėjos sukilėlių. 

DIUBLA GI - vienas iš Vandėjos sukilimo vadų. 

tau, kad tu įvykdysi visas mano užduotis. Taigi klausyk toliau. 
Visiems vadams tu pasakysi visa tai, aišku, taip, kaip sugebėsi. 
Aš vertinu labiau miškų karą negu karą atviram lauke; aš visai 
nenoriu šimto tūkstančių valstiečių armijos išrikiuoti kaip taiki- 
nį mėlynųjų kartečei ir pono Karno“ patrankoms; nepraėjus nė 
mėnesiui, man reikia būtinai turėti penkis šimtus tūkstančių pa- 
tikimų žudikų, pasislėpusių miškuose. Respublikonų armija — 
mano medžioklės grobis. Be leidimo medžioti svetimoj žemėj — 
reiškia kariauti. Aš esu brūzgynų strategas. Bet tu nė nežinai, ką 
reiškia tas žodis, pagaliau tai ir nesvarbu, užtat tu suprasi štai 
ką: „Jokio pasigailėjimo! O spąstai visur!“ Aš norėčiau, kad ka- 
riautų kaip šuanai, o ne vandėjiečiai. Dar pasakyk jiems, kad 
anglai su mumis. Respubliką apsupsim iš dviejų pusių ugnimi. 
Europa mums padeda. Revoliuciją nuslopinsim. Karaliai veda 
prieš ją karalysčių karą, mes sukelsim parapijų karą. Pasakyk 
jiems visa tai. Ar supratai? 

- Taip. Visur reikia žudyti ir deginti. 

— Teisingai. 

— Nieko nesigailėti. 

— Nieko. Teisingai. 

— Aš nueisiu visur. 

- Bet saugokis. Šiame krašte žmogų lengvai užklumpa mirtis, 

— Mirtis man nebaisi. Tas, kuris galbūt žengia tik pirmą žings- 
nį, jau avi paskutinius batus. 

— Tu drąsuolis. 

—- Ojei manęs paklaus monsinjoro vardo? 

- Kol kas dar niekas neturi jo žinoti. Tu atsakysi, kad nežinai, 
ir tai bus tiesa. 

— Kur aš galėsiu monsinjorą vėl pamatyti? 

— Ten, kur aš būsiu. 

— O kaip aš tai sužinosiu? 

— Apie tai sužinos visi. Po savaitės visi kalbės apie mane, aš 
būsiu visiems pavyzdžiu, atkeršysiu už karalių ir už tikėjimą, ir 
tu lengvai numanysi, kad kalbama apie mane. 

- Suprantu. 

— Nieko neužmiršk. 

— Būkite ramus. 

— Dabar keliauk. Teveda tave Dievas. Eik. 

— Padarysiu visa, ką įsakėte. Kalbėsiu. Klausysiu. Įsakinėsiu. 

- Gerai. 

- Ir jei man pavyks... 

— Apdovanosiu tave šventojo Liudviko ordinu. 

— Kaip mano brolį. Ojei nepavyks, įsakysite mane sušaudyti. 

— Kaip tavo brolį. 

- Klausau, monsinjore. 

Senis nuleido galvą ir vėl paskendo sunkiose mintyse. Kai jis 
pakėlė akis, buvo jau vienas. Almalo tebuvo juodas taškas hori- 
zonte. 

Saulė nusileido. 

Žuvėdros ir kirliai grįžo namo į krantą; jūra - ne sava gūžta. 

Ore buvo jaučiamas tas nerimas, kuris skelbia besiartinančią 
naktį; medinės varlės kvarkė, tilvikai klykdami skrido iš liūnų, 
kirai, krankliai ir kuosos kėlė savo vakarinį triukšmą; visi pa- 
krantės paukščiai šaukė kits kitą; bet nebuvo jokio žmogaus žen- 
klo. Giliausia vienatvė. Nė vienos burės įlankoj, nė vieno vals- 
tiečio laukuos. Kiek akys užmato, visur dykuma. Tik didžiuliai 
smiltynų dagiai virpėjo nuo vėjo. Išblyškusi šviesa nuo temstan- 
čio dangaus krito į smėlėtą krantą. Toli tamsioj lygumoj išmėty- 
tos kūdros atrodė tarsi didžiuliai alaviniai lakštai, pakloti ant 
žemės. Nuo jūros pūtė vėjas. 


"KARNO LAZARIS (1753-1823) - žymus prancūzų revoliucijos veikėjas, Įstatymų leidžiamojo 
susirinkimo, Konvento ir Visuomenės gelbėjimo komiteto narys. 

Ketvirtoji knyga 
TELMARŠAS 


I 
Kopos viršūnė 


Senis palaukė, kol Almalo pranyko, paskui įsisupo į jūreivišką 
apsiaustą ir leidosi kelionėn. Ėjo iš lėto, susimąstęs. Jis pasuko 
Juino kryptimi, kai tuo tarpu Almalo žingsniavo Bovuaro link. 

Užpakaly juodu trikampiu stiebėsi Sen Mišelio kalnas su sa- 
vo katedra tartum tiara ir savo tvirtove tartum šarvais, su dviem 
bokštais - vienu apvaliu, antru keturkampiu - kurie padeda kal- 
nui nešti dvigubą naštą - bažnyčią ir sodžių. Vandenynui šis 
kalnas yra tas pats, kas dykumai Cheopso piramidė. 

Lakusis Sen Mišelio įlankos smėlis nejučiomis keičia kopas: 
tai supučia jas, tai vėl išbarsto. Tais laikais tarp Juino ir Ardevo- 
no buvo labai aukšta, dabar jau išnykusi kopa. Ši sena kopa, ku- 
rią vėliau ekvinokcijos metu bangos sulygino su žeme, buvo iš- 
silaikiusi, - kas retai pasitaiko kopoms, - ne vieną amžių, ir jos 
viršūnėje puikavosi akmeninis mylių žymėjimo stulpas, pasta- 
tytas dar dvyliktame amžiuje atminti Avranšo bažnyčios susi- 
rinkimui, nuteisusiam švento Tomo Kenterberiečio žudikus. Nuo 
šios kopos viršūnės lyg ant delno atsivėrė plati apylinkė, ir čia 
buvo galima lengvai susivokti, kur atsidūrei. 

Senis priėjo prie šios kopos ir užlipo į jos viršūnę. 

Pasiekęs ją, atsisėdo ant vienos iš keturių kampinių akmenų, at- 
sirėmė į kilometrinį stulpą ir ėmė tyrinėti po kojomis pačios gamtos 
patiestą geografijos žemėlapį. Atrodė, kad ieško kelio gerai pažįs- 

tamam krašte. Šitam plačiam sutemų apgaubtam peizaže tebuvo 
galima atskirti horizonto liniją, juoduojančią ties baltu dangumi. 

Buvo matyti pulkeliais susispietę vienuolikos miestelių ir kai- 
mų stogai; už kelių mylių stiebėsi aukštyn pajūrio varpinės, ty- 
čia statomos tokios aukštos, kad jos tartum švyturiai padėtų jū- 
romis plaukiantiems laivams nustatyti kryptį. 

Po kelių minučių senis, matyt, surado šioj prieblandoj tai, ko 
ieškojo: jo akys sustojo ties krūva medžių, sienų ir vienkiemių 
stogų, vos pastebimų vidury lygumos ir miško; jis patenkintas 
linktelėjo galva, tarsi pats sau mintyse kalbėdamas: „Tai ten“; ir 
pirštu nubrėžė ore vingiuotą liniją - artimiausią kelią per dar- 
žus ir laukus. Kartkartėmis jis pažvelgdavo į kažkokį beformį, 
sunkiai įžiūrimą daiktą, judantį virš svarbiausios vienkiemio tro- 
bos, ir tartum stengėsi įspėti: „Kas tai galėtų būti?“ Tamsoje ne- 
galima buvo atskirti nei spalvos, nei formos; tai ne vėjarodis, 
nes plevėsavo, bet buvo pagrindo manyti, kad tai būtų vėliava. 

Senis dabar mielai ilsėjosi atsisėdęs ant akmens, skęsdamas 
saldžiam užsimiršime, kuris visada apima nuvargusius žmones 
pirmąją poilsio minutę. 

Esti paroje valanda, paprastai vadinama ramybės valanda, tai 
valanda tylos, pavakarės valanda. Ir toji valanda atėjo. Keleivis 
žiauriausius žmones kartais apima melancholija. Ir staiga tą ra- 
mybę ne sudrumstė, bet paryškino praeinančių žmonių balsai. Mo- 
terų ir vaikų balsai. Kartais atsitinka, kad ir tamsumoj suskamba 
netikėti džiaugsmo garsai. Pro krūmus nesimatė žmonių, kurie 
šnekučiavosi, bet buvo aišku, kad jie eina pro kopą pašlaite lygu- 
mos ir miško link. Skambūs ir aiškūs balsai pasiekė susimąsčiusį 
senį, ir jie buvo taip arti, kad galima buvo išgirsti kiekvieną žodį! 

Moteriškas balsas tarė: 

— Skubėkim, Flešar. Pro čia eiti? 

— Ne, pro ten. 

Ir du balsai, vienas garsus, antras nedrąsus, kalbėjosi toliau. 

— Kaip jūs vadinate tą vienkiemį, kur mes dabar apsistoję? 

-Erb an Pajis. 

— Ar mes dar toli nuo jo? 

— Geras ketvirtis valandos kelio. 

—- Skubėkime vakarieniauti. 

- Iš tikrųjų mes pasivėlinom. 

— Reikėtų pabėgėti. Bet jūsų mažulėliai pavargę. Mes esame 
tik dvi ir trijų vaikiūkščių neįstengsime panešti. Jūs ir taip jau 
vieną nešate, Flešar. Tikras švinas. Jūs jau atjunkėte šią besotę, o 
vis dar ją tebenešiojat. Blogas įprotis. Tegu pati eina... Atšals 
mūsų sriuba, tiek to! 

— O kokius gerus batelius jūs man dovanojote! Tartum man 
būtų siūdinti. 

- Vis geriau su jais negu basai. 

— Skubėk gi, Rene Žanai. 

— Dėl jo mes ir susivėlinom. Visas sutiktas mergaites užkalbi- 
na. Vyras mat. 

— O kaipgi. Greit bus penkerių metų. 

— Na, sakyk, Rene Žanai, kodėl tu užšnekinai tą mažytę kaime? 

Vaikiškas balsas, tikriau sakant, berniuko, atsakė: 

— Todėl, kad pažįstu ją. 

Moteris paklausė: 

- Kaip! Tują pažįsti? 

— O kaipgi nepažinosiu... - atsakė berniukas, - šįryt ji man 
padovanojo daug puikių žvėrelių. 

- Žiūrėk, kas darosi! - sušuko moteriškė. - Dar tik trečia diena, kai 
mes čia, o šis kumščio didumo vabalas jau spėjo išsirinkti mylimąją. 

Balsai atsitolino. Visa nutilo. 


II 
Aures babet et non audiet 


Senis nepasijudino. Jis nieko negalvojo, kažin ar net svajojo. Ap- 
linkui jį viskas dvelkė ramybe, nerūpestingumu, pasitikėjimu, 


"Aures habet et non audiet (lot.) - Turi ausis, bet negirdi. 

vienatve. Ant kopos dar pleveno paskutiniai blėstančios dienos 
spinduliai, lygumą gaubė prieblanda, o miškus jau dengė tam- 
sūs nakties šešėliai. Rytuose kopė aukštyn mėnulis. Melsvame 
dangaus zenite sumirgo kelios žvaigždės. Žmogus, kankinamas 
sunkių rūpesčių, visa siela tartum ištirpo šitoje neapsakomoje 
begalybės palaimoje. Jis pajuto savo krūtinėje kylančią neaiškią 
vilties aušrą, jei apskritai žodžiu „viltis“ galima vadinti pilieti- 
nio karo lūkesčius. Valandėlę jam atrodė, kad, pabėgęs nuo šios 
nepermaldaujamos jūros ir palietęs kojomis žemę, jis išvengė vi- 
sų pavojų. Niekas nežinojo jo pavardės, jis buvo vienas, be pėd- 
sako dingęs iš priešo nagų, nes jūros paviršius išdildo visus pėd- 
sakus, ir čia garantuotai paslėptas, niekam nežinomas, net nie- 
kas neįtaria jį čia esant. Jį apėmė neapsakoma ramybė. Kad dar 
kiek, ir būtų užmigęs. 

Gili tyla, apgobusi dangų ir žemę, šią ramybės valandėlę tam 
vidinių ir išorinių audrų iškankintam žmogui teikė keistą žavesį. 

Girdėjosi tik vėjo švilpesys nuo jūros; bet vėjas yra toks be 
paliovos ūžiantis balsas, kuris, prie jo pripratus, lyg ir nustoja 
būti garsu. 

Staiga jis atsistojo. 

Kažkas pažadino jo dėmesį; jis įsmeigė akis į horizontą. Jo 
žvilgsnį tartum prirakino. 

Dabar jis stebėjo Kormerė varpinę, esančią priešais jį, lygu- 
moj. Šioje varpinėje iš tikrųjų vyko kažkas nepaprasto. 

Priešais jį juodavo ryškus varpinės siluetas; buvo matyti jos 
piramidės pavidalo stogas, o tarp stogo ir bokšto - kūpsojo ke- 
turkampis, be atbrailų narvas varpams, atviras iš visų keturių 
pusių, kaip paprastai esti Bretanės varpinių. 

Atrodė, kad šis narvas tai atsidarinėja, tai užsidarinėja; vieno- 
dais protarpiais jo aukštas langas pabaldavo, paskui vėl patamsė- 
davo; kartais pro jį galima būdavo regėti dangų, o kartais nebesi- 
matydavo; pasirodydavo šviesa, paskui - tamsa; atidarymas ir 
uždarymas kartojosi ritmingai, kaip kūjo smūgiai į priekalą. 

Kormenė varpinė buvo maždaug už dviejų mylių nuo senio; 

pat stūksančią horizonte; šios varpinės narvas atsidarinėjo ir už- 
sidarinėjo kaip ir Kormenė varpinės. 

Jis pažvelgė į kairę, į Tanis varpinę; šios varpinės narvas atsi- 
darinėjo ir užsidarinėjo kaip Bagė Pikano. 

Senis apžvelgė visas vieną po kitos apylinkės varpines: kairėje esan- 
čią Kurtilio, Presė, Krolonoir Krua Avranšeno, dešinėje - Rosiur Ku- 
enono, Mordrė ir Pa; o priešais - Pontorsono varpinę. Visų šių varpi- 
nių narvai tarpais darėsi permatomi, tarpais patamsėdavo. 

Ką tai turėjo reikšti? 

Tai reiškė, kad visur skambino varpais. 

Tos prošvaistės pasirodydavo ir išnykdavo dėl to, kad kažkas 
skambino pašėlusiu smarkumu. 

Kas gi tai buvo? Matyt, pavojaus varpai. 

Skambino pavojų, skambino su įniršiu, visur, visose bažny- 
čiose, visose parapijose, visuose kaimuose, bet nieko nebuvo gir- 
dėti. 

Varpinės buvo tolokai, ir jūrų vėjas, pūtęs iš priešingos pusės, 
nešė žemės klegesį kažkur tolyn, anapus horizonto. 

Kraupi valanda - paklaikęs varpų gaudimas iš visų pusių ir 
tuo pat metu tyla. 

Senis žiūrėjo ir klausėsi. 

Pavojaus varpų jis negirdėjo, bet matė juos. Keistas jausmas — 
matyti pavojaus varpus. 

Ant ko širdo tie varpai? 

Prieš ką šis pavojaus gaudesys? 


III 
Kada naudingi stambieji spaudmenys 


Nėra abejonės: kažką persekiojo. 

Bet ką? 

Šį plieninį žmogų perbėgo šiurpulys. 

Ne, tai ne jį. Niekas negalėjo žinoti, kad jis atvyko. Negalimas 
dalykas, kad Konvento įgaliotiniai jau būtų informuoti, juk jis 

dar vos tik spėjo išlipti į krantą. Korvetė greičiausiai paskendo; 
ir niekas išjos neišsigelbėjo. Pagaliau ir korvetėj tiktai Buabertlo 
ir la Vjevilis žinojo jo vardą. 

Varpai įnirtingai skambino ir toliau. Jis vėl apžvelgė visas var- 
pines ir net mechaniškai jas skaičiavo, nepajėgdamas susikaup- 
ti, spėliodamas tai vienaip, tai kitaip, patirdamas tai visišką sau- 
gumą, tai baisią nežinią. Pagaliau šį pavojaus varpų gaudesį bu- 
vo galima įvairiai išsiaiškinti, ir jis pamažu nurimo pats save 
įtikinėdamas: „Iš tikrųjų juk niekas nežino apie mano atvykimą, 
niekas nežino mano pavardės.“ 

Jau kuris laikas už jo ir viršuj jo buvo girdėti lengvas čežėji- 
mas. Atrodė, lyg ir sušlamėjo vėjo siūbuojamo medžio lapas. Iš 
pradžių jis neatkreipė dėmesio, bet kai šlamesys nesiliovė, tar- 
tum primygtinai stengdamasis atkreipti dėmesį, jis atsigrįžo. Iš 
tikrųjų tai buvo lapas, bet popieriaus lapas. Vėjas bandė nuplėš- 
ti platų skelbimą, prilipintą prie mylinio akmens. Skelbimas bu- 
vo neseniai priklijuotas, nes dar tebebuvo drėgnas ir kovojo su 
vėju, kuris žaisdamas atplėšė jį. 

Senis įlipo į kopą iš priešingos pusės, todėl šio skelbimo ne- 
pastebėjo. 

Jis atsistojo ant akmens, kur sėdėjo, ir ranka prispaudė vėjo 
plėšomo skelbimo kraštą. Dangus buvo giedras, prietema birže- 
ly trunka ilgai; kopos apačioj tvyrojo tamsa, bet jos viršūnė blau- 
siai švytėjo; dar buvo pakankamai šviesu, todėl skelbimas, be- 
veik visas spausdintas stambiomis raidėmis, buvo įskaitomas. 
Štai ką jis perskaitė: 

„Prancūzijos respublika viena ir nedaloma. 

Mes, Prijeras iš Marnos, liaudies įgaliotinis prie Šerburgo pa- 
jūrio armijos, įsakome: buvusį markizą de Lantenaką, Fontenė 
vikontą, pasivadinusį Bretanės princu, slapčiomis išlipusį į Gran- 
vilio pakrantę, laikyti įstatymo nesaugomu. Už jo galvą skiria- 
mas atlyginimas. Kas pristatys jį gyvą arba negyvą, tam bus iš- 
mokėta šešiasdešimt tūkstančių livrų. Ši suma bus išmokėta ne 
asignatomis, bet auksu. Vienas Šerburgo pajūrio armijos bata- 
lionas tučtuojau siunčiamas buvusio markizo de Lantenako gau- 

dyti. Kaimų savivaldybes prašome padėti. Išleista Granvily, 
1793 m. birželio mėn. 2 d. 

Pasirašo: 

Prijeras iš Marnos 

Po šiuo vardu būta kito parašo, išspausdinto daug smulkes- 
nėmis raidėmis, todėl dėl menkos vakarinės šviesos negalima 
buvo jo įskaityti. 

Senis užsimaukšlino ant akių skrybėlę, kryžmai susegė po pat 
pasmakre savo jūreivišką apsiaustą ir greitais žingsniais nusi- 
leido nuo kopos žemyn. Žinoma, gaišti šioje apšviestoje viršū- 
nėje buvo pavojinga. 

Galbūt jis jau ir taip ilgai ten užtruko; visam peizaže beliko 
regima tik kopos viršūnė. 

Atsidūręs tamsoj, jis sulėtino žingsnį. 

Ėjojis iš anksto užsibrėžtu taku į viensėdiją, matyt, tikėdama- 
sis, kad čia saugiau. 

Visur buvo tuščia. Tokią valandą visi sėdi namie. Už krūmo 
senis sustojo, nusivilko apsiaustą, išvertė švarką vilnomis į vir- 
šų, pasirišo savo apdriskusį apsiaustą virvute prie kaklo ir vėl 
leidosi pirmyn. 

Buvo mėnesiena. 

Jis pasiekė kryžkelę, kur stovėjo senas akmeninis kryžius. 
Kryžiaus papėdėje baltavo keturkampis popieriaus lapas, tik- 
riausiai toks pat skelbimas, kokį jis neseniai perskaitė. Jis pri- 
ėjo artyn. 

— Kur einate? - paklausė kažkas. 

Senis atsigręžė. 

Už krūmo stovėjo žmogus, aukštas, kaip jis, senas, kaip jis, 
toks pat žilaplaukis, tik dar labiau už jį nuplyšęs. Beveik jo ant- 
rininkas. 

Šis žmogus buvo pasirėmęs ilga lazda. 

Jis pakartojo: 

- Aš klausiu, kur jūs einate? 

— Pirmiau pasakyk, kur esu? - ramiai, beveik išdidžiai prata- 
rė senis. 

Žmogus atsakė: 

— Jūs esat Taniso senjorijoj. Aš - čionykštis elgeta, o jūs - čio- 
nykštis senjoras. 

— Aš? 

- Taip, jūs, markize de Lantenake. 


IV 
Valkata 


Markizas de Lantenakas, - nuo dabar mes jį vadinsime tikruoju 
vardu, - oriai atsakė: 

— Tebūnie ir taip. Išduokite mane. 

Žmogus kalbėjo toliau: 

— Mes čia abu su jumis namie: jūs pilyje, aš krūmuose. 

— Užteks. Nedelskite! Išduokite mane, - tarė markizas. 

Žmogus vis kalbėjo: 

- Jūs ėjote į Erb an Pajo vienkiemį, ar ne? 

- Taip. 

— Neikite ten. 

— Kodėl? 

— Ten apsistoję mėlynieji. 

— Nuo kurio laiko? 

- Trys dienos. 

— Ar fermos ir kaimelio gyventojai priešinosi? 

— Ne. Jie atkėlė jiems visus vartus. 

- Štai kaip! - pratarė markizas. 

Žmogus parodė pirštu fermos stogą, kyšantį tarp medžių. 

— Ar matot tą stogą, ponas markize? 

- Taip. 

— Matote, kas virš jo? 

- Kur plevėsuoja? 

- Taip. 

— Tai vėliava. 

— Trispalvė, - tarė žmogus. 

Tai buvo tas pats daiktas, kuris patraukė markizo dėmesį, kai 
ji stovėjo kopos viršūnėje. 

— Ar neskambina pavojaus varpai? - paklausė markizas. 

- Taip, skambina. 

— Kodėl? 

- Aišku, dėl jūsų. 

— Bet negirdėti. 

— Dėl to, kad nuneša vėjas. 

Žmogus vėl kalbėjo: 

— Matėt skelbimą? 

- Taip. 

- Jūsų ieško. 

Ir, mesdamas žvilgsnį į fermą, pridūrė: 

— Tenjų pusė bataliono. 

—- Respublikonų? 

— Paryžiečių. 

— Ką padarysi, - pasakė markizas, - eisime. 

Jis žengė žingsnį fermos link. Žmogus jį nutvėrė už rankos. 

— Neikite ten. 

— O kur man eiti? 

- Pas mane. 

Markizas pasižiūrėjo į elgetą. 

— Klausykite, ponas markize, pas mane nepuiku, bet užtat sau- 
gu. Lūšna žemesnė už rūsį. Vietoj grindų jūrų dumbliai, vietoj 
lubų - šakos ir lapai. Užeikite. Fermoje jus sušaudytų. Pas mane 
išsimiegosite. Jūs tikriausiai pavargęs; ryt rytą mėlynieji žygiuos 
toliau, ir jūs galėsite eiti, kur panorėsite. 


Markizas stebėjo šį žmogų. 

— O kas jūs esate? - paklausė markizas. - Respublikonas ar 
rojalistas? 

- Aš skurdžius. 

— Nei rojalistas, nei respublikonas? 

— Manau, kad ne. 


- Jūs už karalių ar prieš karalių? 
— Neturiu laiko apie tai galvoti. 
—- Ką jūs manote apie dabartinius įvykius? 

—- Aš neturiu iš ko gyventi. 

— Bet ateinate man į pagalbą. 

— Aš sužinojau, kad jūs paskelbtas už įstatymo ribų. O kas tai 
yra įstatymas? Galima būti už įstatymo ribų. Nieko nesuprantu. 
O aš esu už įstatymo ribų ar šiapus jų? Nieko nežinau. Ar mirti 
badu tai reiškia būti ne už įstatymo ribų? 

— Ar nuo seniai jūs mirštat badu? 

- Visą savo gyvenimą. 

- Ir jūs mane gelbstite? 

- Taip. 

— Kodėl? 

— Todėl, kad tariau sau: štai dar didesnis vargšas už mane. Aš 
dar turiu teisę alsuoti, jis nebeturi ir jos. 

- Tiesa. Ir jūs norite mane išgelbėti! 

- Be abejo. Štai mes dabar, monsinjore, broliai. Aš prašau duo- 
nos kąsnio, jūs - gyvenimo. Mes abu elgetos. 

- Bet ar žinote, kad už mano galvą paskirtas atlyginimas? 

- Žinau. 

- Iš kur? 

— Skaičiau skelbimą. 

- Jūs mokat skaityti? 

- Taip. Iš rašyti. Kodėl gi aš turėčiau būti aklas? 

- Jeigu mokate skaityti ir skaitėte skelbimą, tai žinote, kad 
tas, kuris mane išduos, gaus šešiasdešimt tūkstančių frankų? 

- Žinau. 

- Ir ne asignatomis. 

— Taip, žinau, auksu. 

— Ojjūs žinote, kad šešiasdešimt tūkstančių frankų - tai turtas? 

- Taip. 

- Ir tas, kuris mane išduos, taps turtuoliu? 

— Na, ir kas? 

— Taps turtuoliu! 

— Aš apie tai ir pagalvojau. Kai tik jus pamačiau, tariau sau: 
„Tas, kuris išduos šį žmogų, gaus šešiasdešimt tūkstančių fran- 
kų ir taps turtuoliu! Tad skubėkime jį paslėpti.“ 

Markizas nuėjo paskui vargšą. 

Jie įžengė į tankmę. Čia ir buvo elgetos ola. Didžiulis senas 
ąžuolas įsileido žmogų, įsirengusį čia kambarėlį; ola buvo išraus- 
ta po jo šaknimis, o jį pridengė šakos. Ten buvo tamsu, žema, 
nuošalu. Vietos užteko dviem. 

— Numačiau, kad teks turėti svečią, - tarė elgeta. 

Tokie požeminiai būstai Bretanėj aptinkami dažniau, negu ma- 
noma, ir valstiečiai vadina juos urveliais. Šituo vardu vadina- 
mos ir slėptuvės, daromos storose sienose. 

Visa turtą sudarė keletas puodų, gultas iš šiaudų ar išplautų 
bei išdžiovintų prieš saulę dumblių, storos pakulinės antklodės, 
keletas dagčių, pamirkytų taukuos; taip pat skiltuvas ir sausi 
tuščiaviduriai meldų kambliai vietoj degtukų. 

Susilenkę, beveik šliauždami, prasiskverbė į urvelį, kurį sto- 
ros medžio šaknys dalijo į keletą keistų kamarėlių. Jie atsisėdo 
ant sausų dumblių krūvos, kuri atstojo lovą. Tarp dviejų šaknų, 
pro kur jie įlindo ir kurios atstojo duris, skverbėsi silpna šviesa. 
Jau buvo naktis, bet akys prisitaiko prie visokio apšvietimo ir 
net visiškoj tamsoj gali šį bei tą įžiūrėti. Miglotas mėnulio švie- 
sos atspindys apšvietė įėjimą. Kampe buvo matyti ąsotis van- 
dens, grikinės duonos paplotėlis ir kaštonai. 

— Vakarieniaukime, - tarė vargšas. 

Jie pasidalino kaštonus, markizas padėjo savo gabalą džiūvė- 
sio; jie kando iš to paties juodos duonos kepalėlio ir gėrė pasi- 
keisdami iš to paties ąsočio. 

Pradėjo šnekučiuoti. 

Markizas ėmė klausinėti vargšą: 

— Vadinas, ar kas nors pasikeičia, ar ne, jums tas pat? 

- Beveik. Jūs, kitas dalykas, jūs senjorai. Tai jūsų reikalai. 

- Bet tai, kas dabar vyksta... 

— Vyksta aukštai. 

Ir elgeta dar pridūrė: 

— Yra dalykų, kurie stovi dar aukščiau: štai teka saulė, mėnu- 
lis tai auga, tai vėl dyla, o tas man jau ne vis tiek. 

Atsigėrė gurkšnį iš ąsočio ir pasakė: 

— Vanduo geras, šaltas. 

Paskui paklausė: 

— Kaip jums patinka šis vanduo, monsinjore? 

— Kaip jūs vadinatės? - paklausė markizas. 

— Vadinuos Telmaršu, bet žmonės mane vadina Valkata. 

— Žinau. Tai vietinis žodis. Jis reiškia elgeta. 

— Mane dar pravardžiuoja Seniu. 

Paskui pridūrė: 

- Štai jau keturiasdešimt metų mane vadina Seniu. 

— Keturiasdešimt metų! Bet jūs tada dar buvote jaunas. 

- Jaunas aš niekad nebuvau. Va, jūs tai esate jaunas, ponas marki- 
ze. Jūsų kojos kaip dvidešimties metų jaunuolio, jūs įlipat į didžiąją 
kopą, o aš-beveik nebegaliu vaikščioti, nukeliauju ketvirtį mylios, ir 
jau pavargęs. O vis dėlto mes beveik to paties amžiaus; tačiau tur- 
tuoliai laimingesni, kad jie kasdien pavalgo. Valgis palaiko žmogų. 

Valandėlę patylėjęs, elgeta vėl prabilo: 

— Vargšai, turtuoliai, koks baisus dalykas. Iš to ir kyla visos 
nelaimės. Bent man taip atrodo. Vargšai nori tapti turtuoliais, o 
turtuoliai nenori virsti vargšais. Aš manau, kad čia ir glūdi es- 
mė. Bet aš nesikišu į tuos dalykus. Įvykiai lieka įvykiais. Aš ne- 
palaikau nei skolintojų, nei prasiskolinusiųjų. Aš tik žinau, kad 
jeigu yra skola, tai ją reikia sumokėti. Štai ir visa. Man atrodo, 
kad nereikėjo žudyti karaliaus, bet kodėl - negalėčiau pasakyti. 
Man tuoj prikaišioja: „Ar seniai čia korė žmones medžiuose už 
kiekvieną menkniekį?“ Aš pats mačiau, kaip pakorė žmogų už 
tai, kad netyčia iššovęs jo šautuvas pataikė į karaliaus stirniuką. 
O tas žmogus turėjo žmoną ir septynis vaikus. Daug ką galima 
būtų prikišti ir šiai, ir anai pusei. 

Jis vėl nutilo, paskui pridūrė: 

— Supraskite, aš ir pats nežinau, kur teisybė, vieni ateina, kiti 
išeina, daug kas įvyksta, 0 aš sau gyvenu po žvaigždėmis. 

Telmaršas dar kartą susimąstė, paskui ištarė: 

— Aš esu kaulininkas, lyg ir gydytojas, pažįstų žoles, gaminu 
iš jų vaistus, o čionykščiai, pamatę, kad aš žiūriu į ką nors susi- 
mąstęs, vadina mane burtininku. Aš tik mąstau, o jie galvoja, 
kad aš išmanau. 

- Jūs čionykštis? — paklausė markizas. 

— Visą gyvenimą čia pragyvenau. 

- Jūs mane pažįstat? 

— Kaipgi. Paskutinį kartą jus mačiau, kai prieš porą metų bu- 
vote čia atvažiavęs. Iš čia jūs išvykot į Angliją. Štai pastebėjau 
ant kopos žmogų. Aukštą žmogų. Aukštų žmonių pas mus reta. 
Bretanė - žemo ūgio Žmonių kraštas. Aš gerai įsižiūrėjau, buvau 
skaitęs skelbimą. Pagalvojau sau: „Žiūrėk!“ O kai jūs nulipote 
žemyn, jau švietė mėnulis, ir aš jus pažinau. 

— O ašjjūsų nepažįstu. 

- Jūs daug kartų mane matėte, bet kartu ir nematėte. 

Ir Telmaršas Valkata pridūrė: 

— O ašjjus mačiau. Praeivis ir elgeta nevienodai vienas į kitą 
žiūri. 

— Ar aš esu kada nors jus sutikęs? 

— Dažnai, nes esu jūsų elgeta. Aš elgetaudavau prie kelio, ei- 
nančio į jūsų pilį. Kartais jūs duodavot man išmaldos; bet tas, 
kuris duoda, nežiūri kam duoda, o tas, kuris gauna, viską stebi 
ir įsidėmi. Elgeta, sako, taip pat seklys. Bet aš, nors kartais man 
ir labai sunku, stengiuosi nebūti piktu sekliu. Aš ištiesdavau ran- 
ką, jūs tematydavot tik ranką ir įmesdavot į ją išmaldą, ji man 
buvo reikalinga iš ryto, kad nemirčiau badu vakare. Kartais pa- 
sitaiko, kad ištisą parą išbūni nevalgęs. Kartais žmogaus gyvy- 
bė pareina nuo vieno sū. Aš jums skolingas už gyvybę, dabar 
jums atsimoku tuo pačiu. 

- Tikrai, jūs mane gelbėjate. 

- Taip, monsinjore. 

Ir Temaršo balsas suskambėjo iškilmingai: 

— Tik su viena sąlyga. 

— Kokia? 

- Jei atvykote čia ne tam, kad darytumėte bloga. 

- Aš atvykau daryti gera, - atsakė markizas. 

- Laikas miegoti, - tarė elgeta. 

Jie sugulė greta vienas antro ant jūros dumblių gulto. Elgeta 
tučtuojau užmigo. Markizas, nors ir labai pavargęs, valandėlę 

dar kažką mąstė, paskui žvilgterėjo į patamsėje gulintį vargšą ir 
atsigulė. Gulėti šioj lovoj reiškė gulėti ant žemės; pasinaudojęs 
šia proga, jis priglaudė ausį prie žemės pasiklausyti. Po žeme 
girdėjosi duslus gausmas; kaip žinoma, garsas lengvai persiduo- 
da į žemę; buvo girdėti varpų skambesys. 

Tebeskambino pavojų. 

Markizas užmigo. 


V 
Pasirašė Govenas 


Kai jis pabudo, jau brėško. 

Elgeta stovėjo ne urve, nes ten stačiam negalima išsitekti, o 
lauke ant slenksčio. Jis buvo pasirėmęs lazda. Saulė švietė jam į 
veidą. 

— Monsinjore, - tarė Telmaršas. - Tani varpinė ką tik išmušė 
keturias valandas. Aš girdėjau keturis dūžius, taigi vėjas pasi- 
keitė ir dabar pučia iš sausumos. Jokio kitokio triukšmo negir- 
dėti, vadinasi, pavojaus varpai jau nutilo. Fermoje ir Erb an Pajo 
kaimely visai ramu. Mėlynieji arba dar miega, arba jau iškelia- 
vę. Didžiausias pavojus jau praėjęs; dabar mes turėtume išsi- 
skirti. Tokiu laiku aš paprastai išvykstu. 

Jis parodė į vieną horizonto pusę. 

— Aš eisiu į ten. 

Paskui jis parodė į priešingą pusę. 

- Ojūs - į ten. 

Elgeta pagarbiu rankos mostu atsisveikino su markizu. 

Paskui parodė dar vakarienės likučius: 

— Pasiimkite kaštonų, jeigu alkanas. 

Po akimirkos jis išnyko tarp medžių. 

Markizas atsikėlė ir nuėjo į tą pusę, kur nurodė Telmaršas. 

Buvo puiki rytmečio valanda, kuri sena Normandijos valstie- 
čių kalba vadinama paukščių ulbavimu. Visuos kraštuos čiulbė- 
jo dagilėliai, čirškavo žvirbliai. Markizas ėjo tuo pačiu keliu, ku- 

riuo vakar buvo atėjęs su elgeta. Išėjęs iš tankumyno, atsidūrė 
prie kryžkelės, kur stovėjo akmeninis kryžius. Baltasis skelbi- 
mas tebekabojo ir tartum džiaugėsi tekančia saule. Markizas at- 
siminė, kad skelbimo apačioj yra kelios eilutės, kurių vakar dėl 
tamsos ir raidžių mažumo negalėjo įskaityti. Jis priėjo arčiau kry- 
žiaus papėdės. Iš tikrųjų po Prijero iš Marnos parašu skelbime 
smulkiomis raidėmis buvo dar dvi eilutės: 

„Kai markizo de Lantenako asmenybė bus nustatyta, jis bus 
vietoje sušaudytas. Pasirašo: Bataliono vadas ir ekspedicinio būrio 
viršininkas GOVENAS. 

— Govenas! - ištarė markizas. 

Jis sustojo ir giliai susimąstė, įsmeigęs akis į skelbimą. 

— Govenas! - pakartojo jis. 
atgal ir dar kartą perskaitė skelbimą. 

Paskui lėtais žingsniais nuėjo. Jei dabar būtų kas pro šalį ėjęs, 
būtų išgirdęs jį pusbalsiu niurnant: „Govenas!“ 

Iš daubų, kuriomis jis slinko, nebebuvo matyti fermos stogų, 
liekančių kairėj. Jis ėjo palei stačią kauburį, apaugusį dygiomis 
laukinėmis kryklėmis, kurios dabar žydėjo. Kalva baigėsi viršū- 
ne, apylinkėje vadinama Šerno galva. Žvilgsnis pasinerdavo at- 
kalnėje, apaugusioje medžiais. Lapai atrodė tarsi prisigėrę švie- 
sos. Visa gamta buvo kupina rytinio džiaugsmo. 

Staiga šis gamtovaizdis tapo baisus. Pasikeitimas buvo toks 
netikėtas, tartum užpuolimas iš pasalų. Klaikių riksmų ir šau- 
tuvų šūvių viesulas užgriuvo tuos saulėtus laukus ir girias, vir- 
šuj vienkiemio ir kaimelio pakilo dūmų stulpas, raižomas ug- 
nies liežuvių, tartum būtų užsidegęs šiaudų kūgis. Šis staigus 
tylos virsmas įtūžiu, šis pragariškos ugnies prasiveržimas raus- 
vos aušros fone, sukėlęs neapsakomą siaubą, buvo kažkoks 
ūmus ir šiurpulingas. Erb an Pajo kaimo pusėje virė kova. Mar- 
kizas sustojo. 

Visi žino, kad tokiais atvejais smalsumas darosi tvirtesnis už 
savisaugos jausmą, norisi žūtbūt sužinoti! Jis įkopė į kalvos vir- 
šūnę, kurios apačioje vingiavo daubos kelias. Iš ten jis buvo pa- 

stebimas, bet iš ten galėjo matyti ir pats. Per keletą minučių jis 
atsidūrė ant Šerno galvos. Apsižvalgė aplinkui. 

Iš tikrųjų ten šaudėsi ir degė. Girdėjosi riksmas, matėsi ug- 
nis. Ferma buvo kažkokios nesuprantamos katastrofos cen- 
tras. Kokios? Ar Erb an Pajo kaimą užpuolė? Bet kas? Ėjo ten 
mūšis? O gal karinė egzekucija? Remdamiesi revoliucinės vy- 
riausybės įsakymu, mėlynieji dažnai degindavo nepaklusnius 
kaimus ir dvarus; kad įbaugintų kitus, mėlynieji degindavo 
kiekvieną kaimelį ar ūkį, kuris neiškirsdavo įsakyme numa- 
tyto medžių skaičiaus ar neišskindavo per mišką kelio res- 
publikos kavalerijai. Visai neseniai taip buvo nubausta Bur- 
gono parapija netoli Ernė. Gal ir Erb an Pajį ištiko toks liki- 
mas? Buvo matyti, kad neiškirstas nė vienas įsakyme 
numatytas strateginės reikšmės kirtimas Taniso ir Erb an Pa- 
jo krūmuose bei giriose. Galbūt tai buvo bausmė už neklus- 
numą? Ar tik užėmęs fermą avangardas nebuvo gavęs pana- 
šaus įsakymo? Gal šis avangardas buvo ekspedicinės, vadi- 
namosios pragaro kolonos, dalis? 

Kalva, nuo kurios viršūnės markizas stebėjo reginį, iš visų pu- 
sių buvo apaugusi beveik neįžengiamu tankumynu. Šis tanku- 
mynas, vadinamas Erb an Pajo giraite, kuris dėl savo dydžio ga- 
lėjo vadintis giria, tęsėsi iki pat fermos ir, kaip visi bretonų miš- 
kai, slėpė ištisą tinklą slėnių, takelių ir daubų kelių, - labirintą, 
kuriame respublikonų armija visada galėjo paklysti. 

Egzekucija, jei tai iš tikrųjų buvo egzekucija, turėjo būti baisi, 
nes truko neilgai. Kaip ir kiekvienas smurtas, ji buvo vykdoma 
skubiai. Panašūs žiaurumai pilietinio karo metu įprasti. Kol mar- 
kizas visaip spėliojo, nesiryždamas ar lipti žemyn, ar pasilikti, 
kol žiūrėjo ir klausėsi, baisusis triukšmas nutilo, ar tikriau, išsi- 
sklaidė. Markizas suprato, kad įsiutusi ir linksma gauja pasipy- 
lė po tankumynus. Po medžiais knibždėjo tarsi skruzdėlynas. Iš 
vienkiemio visi puolė į girią. Būgnai mušė signalą pulti. Šūviai 
nutilo; atrodė, kad kažko ieško, persekioja, veja; buvo aišku, kad 
kažką gaudo; triukšmas sklido plačiai ir toli; protarpiais skam- 
bėjo tai pykčio, tai triumfo garsai, iš to šauksmų gaudesio žo- 


69 


džių nebuvo galima suprasti. Staiga kaip kontūrai iš dūmų šia- 
me triukšme ėmė ryškėti kažkokie garsai, tai buvo vardas, kurį 
kartojo tūkstančiai balsų, ir markizas aiškiai išgirdo: 

— Lantenakas! Lantenakas! Markizas de Lantenakas! 

Kaip tik jo buvo ieškoma. 


VI 


Pilietinio karo staigmenos 


Ir staiga aplinkui jį kartu iš visų pusių tankynėj iškilo šautuvai: 
durtuvai ir kardai, prieblandoj suplevėsavo vėliava, jo ausį pa- 
siekė riksmas „Lantenakas!“,opojo kojomis pro spyglius ir 
šakas išniro žiaurūs veidai. 

Markizas stovėjo vienas viršūnėje, regimas iš visų pusių. Tuos, 
kurie šaukė jo vardą, jis vos tegalėjo pastebėti, bet pats buvo vi- 
sų matomas. Jeigu miške buvo koks tūkstantis šautuvų, tai jis, 
čia stovėdamas, buvo jiems taikiniu. Krūmų tankumyne jis ma- 
tė tik įsmeigtas į jį liepsnojančias akis. 

Markizas nusiėmė skrybėlę, užrietė jos kraštą, nusilaužė 
nuo dygiosios kryklės ilgą sausą spyglį, išsitraukė iš kišenės 
baltą kokardą, prisegė kraštą spygliu, pritaikė kokardą ir už- 
sidėjo ant galvos skrybėlę su pakeltu kraštu, kad būtų maty- 
ti kakta ir kokarda, paskui pratarė balsiai, tartum kreiptųsi į 
mišką: 

- Esu žmogus, kurio jūs ieškote. Aš - markizas de Lantena- 
kas, Fontenė vikontas, bretonų princas, divizijos generolas. Ne- 
delskite. Taikykite! Šaukite! 

Ir, praskleidęs rankomis ožkenų palaidinę, jis atstatė šūviams 
nuogą krūtinę. 

Nuleidęs akis, jis žvilgsniu ieškojo atkreiptų į jį šautuvų, bet 
pamatė prieš save ant kelių parpuolusius žmones. 

Tada suūžė griausmingas riksmas: 

— Tegyvuoja Lantenakas! Tegyvuoja monsinjoras! Tegyvuoja 
mūsų generolas! 


Išlėkė aukštyn skrybėlės, virš galvų džiaugsmingai sušvytra- 
vo kardai, iš krūmų pakilo lazdos su užmautomis rudų vilnų 
kepurėmis. 

Aplinkui jį buvo vandėjiečių būrys. 

Šis būrys, pamatęs jį, puolė ant kelių. 

Padavimas byloja, kad kadaise senovės Tiuringijos miškuose 
gyvenusios keistos būtybės —- milžinai ne milžinai, žmonės ne 
žmonės, kurias romėnai laikė piktais žvėrimis, o germanai die- 
vais, todėl jos, atsižvelgiant į tai, ką susitikdavo, būdavo užmu- 
šamos arba garbinamos. 

Markizas dabar patyrė kažką panašaus į tai, ką patirdavo tos 
pasakiškos būtybės, - jis laukė, kad jį kaip tą žvėrį užmuš, o čia 
staiga tartum dievybę ėmė garbinti. 

Visos šios akys, žybčiojusios baisiais žaibais, dabar įsmigo į 
markizą, spindėdamos savotiška laukine meile. 

Ši minia buvo ginkluota šautuvais, kardais, dalgiais, kastu- 
vais ir lazdomis; visi dėvėjo daugybę rožančių ir amuletų, velti- 
nes skrybėles arba rudas kepuraites su baltomis kokardomis, kai- 
lio švarkus ir mūvėjo plačias kelių nesiekiančias kelnes, odinius 
antkurpius; jų blauzdos buvo nuogos, plaukai ilgi; kai kurių vei- 
dai atrodė žiaurūs, bet žvilgsniai visų naivūs. 

Pro klūpančius žmones prasiskverbęs jaunas ir gražus vyras 
tvirtais žingsniais pasuko prie markizo. Kaip ir kiti valstiečiai, 
jis dėvėjo skrybėlę su pakeltu kraštu ir balta kokarda, vilkėjo 
kailinį švarką, bet jo rankos buvo baltos, marškiniai ploni, jo švar- 
kas perjuostas balto šilko kaspinu, ant kurio kabėjo kardas su 
auksine rankena. 

Pasiekęs Šerno galvą, jis numetė ant žemės skrybėlę, nusirišo 
kaspiną, priklaupė ir ištiesė markizui kaspiną ir kardą tardamas: 

- Mesiš tikrųjų jūsų ieškojome ir jus suradome. Štai vado kar- 
das. Šie žmonės nuo dabar priklausys jums. Aš buvau jų vadas, 
o dabar gaunu paaukštinimą: būsiu jūsų kareivis. Priimkite mū- 
sų pagarbą, monsinjore. Mes laukiam jūsų įsakymų, generole! 

Jis pamojo, ir iš miško pasirodė žmonės, trispalve vėliava ne- 
šini. Jie taip pat prisiartino prie markizo ir paguldė vėliavą prie 

jo kojų. Tai buvo ta pati vėliava, kurią markizas pastebėjo vakar 
plevėsuojančią tarp medžių. 

— Generole, - vėl prabilo jaunasis vyras, įteikęs jam kardą ir 
juostą, - šią vėliavą mes atėmėm iš mėlynųjų Erb an Pajo fermo- 
je. Monsinjore, aš esu Gavaras. Anksčiau tarnavau pas markizą 
de la Ruari. 

— Gerai, - tarė markizas. 

Ramiai ir didingai jis užsirišo juostą. Paskui išsitraukė kardą 
ir, nuogu švytuodamas virš galvos, sušuko: 

- Stokite! Tegyvuoja karalius! 

Klūpojusi minia atsistojo. 

Ir miško gilumoj nuskambėjo neapsakomas triumfo riksmas: 
„Tegyvuoja karalius! Tegyvuoja mūsų markizas! Tegyvuoja Lan- 
tenakas!“ 

Markizas atsigręžė į Gavarą: 

— Kiek jūsų? 

— Septyni tūkstančiai. 

Leisdamasis nuo kalnelio žemyn paskui markizą, kuriam vals- 
tiečiai praskleisdavo erškėčių krūmus, Gavaras kalbėjo: 

— Reikalas paprastas, monsinjore. Aš viską jums paaiškinsiu 
keliais žodžiais. Mes laukėme tik kibirkšties. Skelbimas apie jū- 
sų atvykimą visą kraštą sukėlė už karalių. Be to, mus slapta per- 
spėjo ir Granvilio meras, taip pat mūsiškis, tas pats, kuris išgel- 
bėjo kunigą Olivjė. O šiąnakt ėmė gausti pavojaus varpai. 

— Dėl ko? 

- Dėl jūsų. 

- Šit kaip! - pratarė markizas. 

- Ir mes štai čia, - pridūrė Gavaras. 

- Ir jūsų septyni tūkstančiai? 

— Šiandien tiek. O ryt mūsų bus penkiolika tūkstančių. Tiek 
gali duoti tik vietiniai. Kai ponas Anri de la Rošžaklenas išvyko 
į katalikų armiją, taip pat sugaudė pavojaus varpai, ir per vieną 
naktį iš šešių parapijų — Izernė, Korkė, Ešobruano, Objė, Sent 
Obeno ir Niuelio - susirinko dešimt tūkstančių vyrų. Jie neturė- 
jo amunicijos, bet pas vieną akmenskaldį radome šešiasdešimt 

svarų parako, ir ponas de la Rošžaklenas išžygiavo. Mes manė- 
me, kad jūs būsite kur nors šitame miške, todėl ieškojom. 

- Ir jūs užpuolėte mėlynuosius Erb an Pajo fermoje? 

— Taip. Mėlynieji negirdėjo pavojaus varpų, nes pūtė priešin- 
gas vėjas. Jie nieko neįtarė. Kaimelio gyventojai, tikri asilai, juos 
maloniai priėmė. Šį rytą mes užpuolėme fermą, mėlynieji dar 
miegojo, ir vienu akimirksniu juos sunaikinom. Aš turiu arklį, 
malonėkite jį priimti, generole. 

- Gerai. 

Vienas valstietis privedė kariškai pabalnotą baltą žirgą. Mar- 
kizas, nepasinaudojęs siūloma Gavaro pagalba, užšoko ant ar- 
klio. 

— Valio! - sušuko valstiečiai. Šis žodis, kaip ir daugelis kitų 
angliškų šūksnių, dažnai vartojamas bretonų normandų pa- 
krantėse, nuo senų laikų nuolat bendraujančiose su Lamanšo 
salomis. 

- Kurbusjūsų vyriausioji būstinė, monsinjore? - paklausė Ga- 
varas, atiduodamas pagarbą. 

- Pirmiausia Fužero girioj. 

— Tai viena išjūsų septynių girių, ponas markize. 

— Mums reikalingas kunigas. 

- Turime. 

— Ką? 

- Šapel Erbrė vikarą. 

— Pažįstu. Jis buvo atvykęs į Džersėjų. 

Iš minios išėjo kunigas. 

— Tris kartus, - tarė jis. 

Markizas atsigręžė. 

— Laba diena, ponas vikare. Turėsite darbo. 

— Tuo geriau, ponas markize. 

- Jums teks klausyti daugybės žmonių išpažinties. Žinoma, 
tų, kurie panorės. Varu nieko neversim. 

— Ponas markize, - tarė kunigas, - Germenė apylinkėj Gasto- 
nas verčia respublikonus eiti išpažinties. 

- Jis -barzdaskutys, - tarė markizas. - Žmogus turi mirti laisvai. 

Gavaras, kuris buvo pasišalinęs dar šį tą nurodyti kareiviams, 
sugrįžo. 

— Generole, laukiu jūsų įsakymų. 

- Pirmiausia štai: susirinkimo vieta Fužero girioj. Žmonės tu- 
ri išsisklaidyti ir vykti į ten po vieną. 

- Tas jau įsakyta. 

— Ar nejūs man sakėte, kad Erb an Pajo gyventojai maloniai 
priėmė mėlynuosius? 

- Taip, generole. 

- Jūs sudeginot vienkiemį? 

— Taip. 

- Sudeginot kaimą? 

- Ne. 

- Sudeginkit ir jį. 

— Mėlynieji bandė gintis, bet jų tebuvo šimtas penkiasdešimt, 
o mūsų septyni tūkstančiai. 

— Kokie ten mėlynieji? 

- Santero armijos. 

- To paties, kuris, kertant karaliui galvą, komandavo būgni- 
ninkams. Vadinas, paryžiečių batalionas? 

- Tiksliau - pusė bataliono. 

— Kaip vadinasi šis batalionas? 

— Vėliavoj parašyta: „Raudonosios kepurės batalionas“. 

- Žvėrys! 

— Ką daryti su sužeistaisiais? 

— Pribaikite juos! 

- Su belaisviais? 

- Sušaudykite! 

- Jų bus apie aštuoniasdešimt. 

- Sušaudykit visus. 

- Tarp jų yra dvi moterys. 

- Irjas taip pat. 

- Ir trys vaikai. 

- Juos paimkite su savimi. Vėliau pažiūrėsim, ką daryti. 

Ir markizas paspaudė pentinais žirgą. 


94 


VII 


Jokios malonės (komunos šūkis) 

Jokio pasigailėjimo (princų šūkis) 
Tuo laiku, kol visa tai vyko prie Taniso, elgeta keliavo Krolono 
link. Jis nusileido giliai į daubas, po tankia plačia lapija, nesi- 
domėdamas niekuo arba domėdamasis kokiu nors menknie- 
kiu, nes, anot jo paties, buvo ne mąstytojas, o greičiau svajoto- 
jas; mąstytojas turi tikslą, svajotojas jo neturi; jis ėjo, kur akys 
vedė, sustodavo, sukramtydavo nusiskynęs kuokštą rūgštynių, 
atsigerdavo iš šaltinio, kartais įsiklausęs tolimo triukšmo, nu- 
stebęs pakeldavo galvą, paskui vėl pasinerdavo į pavergian- 
čius gamtos burtus, saulė kaitino jo skudurus, o jo ausį galbūt 
pasiekdavo ir žmonių balsai, bet jis tesiklausė tik paukščių gies- 
mių. 

Jis buvo senas ir lėtas: toli keliauti nebegalėjo; kaip pats buvo 
sakęs markizui de Lantenakui, ketvirtis mylios, ir jis pavargda- 
vo; jis keliavo artimiausiu keliu į Krua Avranšeną, ir buvo jau 
vakaras, kai jis pasiekė kryžkelę, iš kur buvo išvykęs. 

Truputėlį už Masė takas jį išvedė į aukštą viršukalnę, kurioj 
nebuvo medžių ir iš kur galėjai matyti labai toli - visas vakarų 
horizontas iki jūros buvo prieš akis. 

Jo dėmesį patraukė dūmų stulpas. 

Nieko nėra malonesnio, bet nieko ir baisesnio, kaip dūmai. 
Dūmai gali būti taikingi ir pragaištingi. Vieni dūmai skiriasi nuo 
kitų savo tirštumu ir atspalviu lygiai taip, kaip taika skiriasi nuo 
karo, brolybė nuo neapykantos, vaišinga pastogė nuo kapų, gy- 
vybė nuo mirties. Dūmai, kylantys virš medžių, gali reikšti gra- 
žiausią dalyką pasauly - namų židinį arba tai, kas užvis baisiau- 
sia - gaisrą; ir visa žmogaus laimė, kaip ir nelaimė, kartais glūdi 
šiame vėjo sklaidomame daikte. 

Dūmai, kuriuos pastebėjo Telmaršas, kėlė nerimą. 

Jie buvo juodi, bet kartais pasirodydavo rausvi liežuviai tar- 
tum žarijos, iš kurių jie kilo, čia įsiliepsnodavo stipriau, čia visai 
geso. Dūmai kilo viršum Erb an Pajo. 

Telmaršas pagreitino žingsnius ir pasuko ten, iš kur rūko 
dūmai. Nors buvo labai pavargęs, bet norėjo sužinoti, kas ten 
darosi. 

Jis įkopė į kalnelį, prie kurio šliejosi kaimas ir vienkiemis. 

Tačiau nei vienkiemio, nei kaimo nebuvo. 

Liepsnojančios greta viena kitos lūšnos - štai kas beliko iš Erb 
an Pajo. 

Skaudu matyti degančius rūmus, bet daug skaudžiau žiūrėti 
į degančią pirkelę. Liepsnojanti pirkelė žadina gailestį. Kažko- 
kia nesąmonė prislegia širdį, kai matai niokojamą skurdą ar įtū- 
žusį vanagą, puolantį slieką. 

Pagal Biblijos legendą, žmogus, žiūrįs į gaisrą, virsta statu- 
la; Telmaršas valandėlę buvo tokia statula. Jis sustingo, išvy- 
dęs šį reginį. Ugnis tyliai naikino viską. Tarp šių dūmų nebu- 
vo girdėti jokio žmogaus riksmo, net atodūsio; liepsna tyliai 
baigė ryti sodžių, ir tebuvo girdėti tik sijų triokšėjimas ir šiau- 
dinių stogų spragsėjimas. Tarpais dūmai prasiskirdavo ir pro 
griūvančius stogus matėsi juodi kambarių įdubimai, degan- 
tis laužas žėrėjo rubinais; skaisčiai raudoni skarmalai, pur- 
puru nusidažę seni baldai tarpais iškildavo tarp paraudusių 
sienų, ir Telmaršui apspango akys bežiūrint į šį pražūtingą 
naikinimą. 

Užsidegė ir liepsnojo keli greta namų augę kaštonai. 

Jis klausėsi, stengdamasis išgirsti kokį nors balsą, šauksmą, 
riksmą, bet niekas nejudėjo, tik vyniojosi liepsnos liežuviai; visa 
tylėjo, išskyrus gaisrą. O gal Žmonės spėjo išbėgti? 

Kur dėjosi gyvi ir darbštūs Erb an Pajo gyventojai? Kas atsiti- 
ko šiems žmoneliams? 

Telmaršas nusileido nuo kalnelio. 

Jis stengėsi įspėti šią gedulingą paslaptį. Artinosi neskubėda- 
mas, įsmeigęs akis. Iš lėto kaip šešėlis ėjo jis prie šių griuvėsių ir 
pats jautėsi vaiduoklis, apsilankęs šiame kapinyne. 

Jis priėjo prie vienkiemio vartų, tiksliau pasakius, prie to, kas 
anksčiau buvo jo vartais, ir pažvelgė į kiemą, dabar jau be už- 
tvarų, kurio niekas nebeskyrė nuo kaimo trobelių. 

Visa, ką iki šiol jam teko regėti, buvo niekai, palyginus su tuo, 
ką išvydo dabar. Anksčiau jis matė tik baisų reginį, o dabar jį 
apėmė siaubas. 

Vidury kiemo juodavo kažkokia krūva, iš vienos pusės neaiš- 
kiai nušviesta liepsnos, o iš antros - mėnulio. Tai buvo žmonių 
krūva, o šie žmonės buvo negyvi. 

Aplinkui šią krūvą telkšojo didelis klanas, virš kurio kilo sil- 
pnas garas; gaisro atspindžiai žaidė klane, bet ne jie nudažė jį 
rausvai; tai buvo kraujas. 

Telmaršas priėjo. Jis ėmė vieną po kito apžiūrinėti šiuos gu- 
linčius kūnus; čia buvo tik lavonai. 

Šviesu buvo nuo mėnulio ir nuo gaisro. 

Tai buvo kareivių lavonai. Visi basi; kažkas nuo jų nutraukė 
avalynę, paėmė ginklus; tačiau buvo išlikusios mėlynos unifor- 
mos, tarp daugybės galvų ir kojų maišėsi kulkų peršautos kepu- 
rės su trispalvėmis kokardomis. Tai buvo respublikonai, pary- 
žiečiai, kurie dar vakar gyvi ir sveiki apsistojo Erb an Pajo fer- 
moje. Jie buvo nužudyti, tai liudijo simetriškai suguldyti kūnai; 
juos sušaudė vietoje ir apgalvotai. Visi buvo negyvi. Iš tos kūnų 
krūvos nesklido joks priešmirtinis gargimas. 

Telmaršas apžiūrėdamas nepraleido nė vieno lavono: visi bu- 
vo perverti kulkų. 

Tie, kurie juos sušaudė, matyt, skubėjo kur nors kitur ir už- 
kasti lavonų nespėjo. 

Besiruošdamas eiti tolyn, Telmaršas netyčia pažvelgė į kieme 
išlikusią žemą sieną ir pastebėjo iš už kampo kyšančias keturias 
kojas. 

Šio kojos buvo apautos ir mažesnės už visas kitas. Telmaršas 
priėjo arčiau. Tai buvo moterų kojos. 

Už sienos gulėjo dvi moterys taip pat sušaudytos. 

Telmaršas pasilenkė prie jų. Viena dėvėjo lyg ir uniformą; ša- 
lia jos voliojosi sulaužyta tuščia statinaitė; tai buvo markitantė. Į 
jos galvą buvo suvarytos keturios kulkos. Ji jau buvo nebegyva. 


vira burna, užmerktomis akimis, tačiau be žaizdų galvoje. Jos 

drabužiai buvo tiek nudėvėti, kad griūvant plyšo ir pusiau ap- 
nuogino liemenį. Telmaršas praskleidė juos daugiau ir pamatė 
jos pamėlusią krūtinę. 

— Motina žindyvė... - sumurmėjo jis. 

Jis palietė moters kūną. Dar nebuvo sustingęs. 

Kitų žaizdų valstietė neturėjo, išskyrus sulaužytą raktikaulį 
ir žaizdą petyje. 

Jis uždėjo ranką jai ant širdies ir pajuto silpną plakimą: ji bu- 
vo dar gyva. 

Telmaršas atsistojo ir sušuko nesavu balsu: 

— Ei, ar čia nieko nėra? 

— Tai tu, Valkata! - kažkas atsiliepė taip tyliai, jog vos tebuvo 
girdėti. 

Tuo pat metu iš griuvėsių krūvos išlindo kažkieno galva. 

Paskui pro kitą kampą pasirodė dar kitas veidas. 

Tai buvo du valstiečiai, spėję pasislėpti ir išlikę gyvi. 

Išgirdę pažįstamą elgetos balsą, jie nusiramino, išlindo iš sa- 
vo slėptuvių, kuriose tupėjo. 

Jie prisiartino prie Telmaršo vis tebedrebėdami. 

Telmaršui užteko jėgų surikti, bet kalbėti jis nebegalėjo: taip 
atsitinka labai susijaudinus. 

Jis tik pirštu parodė jiems prie jo kojų gulinčią moterį. 

- Ji dar gyva? - paklausė pirmasis valstietis. 

Telmaršas patvirtindamas linktelėjo. 

— O antroji taip pat gyva? - paklausė antrasis. 

Telmaršas papurtė galvą. 

Pirmasis valstietis prabilo: 

- Kiti visi negyvi, tiesa? Aš viską mačiau. Buvau pasislėpęs 
rūsyje. Kaip aš dėkojau Dievui tą valandą, kad neturiu šeimos! 
Mano namai sudegė. Viešpatie Jėzau! Visus išžudė. Ši moteriškė 
buvo su vaikais. Trimis, visai mažutėliais! Vaikučiai klykė: „Ma- 
ma!“ Motina klykė: „Vaikeliai mano!“ Motiną nušovė, o vaikus 
nusivedė. Aš pats tai mačiau, o Dieve, Dieve, Dieve! Žudikai 
iškeliavo ir dar džiaugėsi. Jie nusivedė mažyčius, užmušę moti- 

ną. Bet ji gyva, tiesa? Gyva? Sakyk, Valkata, kaip manai, ar galė- 
si ją išgelbėti? Nori, mes padėsime nunešt ją į tavo landynę? 

Telmaršas pritariamai linktelėjo. 

Miškas buvo prie pat fermos. Negaišdami jie padarė iš lapuo- 
tų šakų ir paparčių neštuvus. Ant jų paguldė vis dar nerodančią 
gyvybės ženklų moterį ir nuėjo į miško gilumą, vienas valstietis 
laikydamas vieną neštuvų galą, antras - kitą. Telmaršas laikė 
moteriškę už rankos ir klausė jos pulso. 

Eidami valstiečiai šnekėjosi, o išgąstingi jų balsai šiurpiai ai- 
dėjo virš tos sukruvintos moters, kurios veidas mėnulio šviesoje 
atrodė dar blyškesnis. 

— Visus išžudė! 

- Viską sudegino! 

— Viešpatie Dieve! Kas dabar bus? 

- Tas aukštas senas vyras taip norėjo. 

— Taip, juk jis įsakinėjo. 

— Ašjo nemačiau, kai vyko šaudymas. Argi ir jis buvo čia? 

— Ne. Jis jau buvo iškeliavęs. Bet tai nieko nereiškia, nes vis- 
kas vyko jo įsakymu. 

— Vadinas, už viską kaltas jis? 

— Taip, nes jis pasakė: „Žudykit! Deginkit! Jokio pasigai- 
lėjimo!“ 

— Tai buvo markizas. 

- Taip, tai mūsų pačių markizas. 

— Kaip jis vadinasi? 

— Ponas de Lantenakas. 

Telmaršas pakėlė akis į dangų ir pro sukąstus dantis sumur- 
mėjo: 

— O, kad aš būčiau žinojęs! 


Antroji dalis 


Paryžiuje 


Pirmoji knyga 
SIMURDENAS 


I 
Any laikų Paryžiaus gatvės 


Visas gyvenimas buvo viešumo; už stalų, pastatytų priešais namų 
duris, žmonės valgė; ant bažnyčios laiptų sėdėjo moterys ir, giedo- 
damos Marselietę', pešiojo korpiją; Monso parke ir Liuksemburgo 
sode vyko manevrai; visose kryžkelėse pilnu tempu veikė ginklų 
dirbtuvės: čia gamino šautuvus, o praeiviai gėrėdamiesi plojo ran- 
komis; visų lūpose tebuvo girdėti: „Kantrybės! To iš mūsų reika- 
lauja revoliucija!“ Ir herojiškai šypsojosi. Spektakliai viliodavo žiū- 
rovus kaip Atėnuose Peloponeso karo metu; ties kiekvienu gatvės 
kampu kabojo skelbimai: „Tionvilio apgulimas“, „Šeimos motina 
išgelbėta iš ugnies“, „Nerūpestingų žmonių klubas“, „Joana - pir- 
moji moteris popiežius“, „Kareiviai filosofai“, „Kaimo menas my- 
lėti“. Vokiečiai stovėjo prie miesto vartų; ėjo gandai, kad prūsų ka- 
ralius užsisakė sau ložes Operos teatre. Viskas buvo baisu, bet nie- 
kas nebijojo. Žiaurus įstatymas prieš įtariamuosius?, Merleno de 
Duėnusikaltimas, ties kiekvieno galva iškėlė giljotinos kirvio šmėklą. 
Vienas prokuroras, pavarde Seranas, sužinojęs esąs įskųstas, lauk- 
damas savo arešto, sėdėjo prie lango su chalatu bei šliurėmis ir gro- 
'MARSELIETĖ — prancūzų revoliucinė daina (iš pradžių Marselio savanorių), sukurta 

Ružė de Lilio 1792 m. Dabar Marselietė yra Prancūzijos nacionalinis himnas. 
ŽĮSTATYMAS PRIEŠ ĮTARIAMUOSIUS priimtas Konvento 1793 m. rugsėjo mėn. 17 d. Šis 

įstatymas reikalavo iš vietinių valdžios organų sekti politiniu požiūriu 


nepatikimus žmones, sodinti juos į kalėjimą ir traukti revoliucinio tribunolo 
atsakomybėn. 

jo fleita. Atrodė, kad niekas neturi laiko. Visi skubėjo. Visų skrybėlės 
buvo papuoštos kokardomis. Moterys sakė: „Raudona kepuraitė 
mums tinka.“ Paryžiuje tartum vyko visuotinis persikraustymas. Se- 
nų prekių parduotuvės buvo užverstos karūnomis, mitromis, paauk- 
suotomis medžio skeptrais ir lelijų herbais, karaliaus rūmų senieno- 
mis. Aiškiai buvo jaučiamas monarchijos griuvimas. Skudurininkai 
vikriai pardavinėjo kamžas ir kapas. Poršerono ir Rampono smuklė 
se rinkosi žmonės, keistai apsivilkę kamžomis ir užsidėję stulas, raiti 
antasilų, vietoj gūnių apdengtų arnotais, ir atkišdavo bažnytines tau- 
res, kad smuklininkai jiems įpiltų vyno. Sen Žako gatvėje patys basi 
gatvių grindikai sulaikydavo batų pardavėjų vežimėlius ir, padarę 
tarp savęs rinkliavą, pirkdavo penkiolika porų batų ir nusiųsdavo 
juos Konventui, kad įteiktų mūsų kareiviams. Visur buvo pilna Fran- 
klino?, Ruso“, Bruto ir, reikia dar pridėti, Marato biustų; po vienu 
tokiu Marato? biustu Kloš Pers gatvėje juoduose rėmuose po stiklu 
buvo iškabinta kaltinamoji kalba prieš Maluė su visais išvardytais 
nusikaltimais ir dviejų eilučių prierašu: „Šias smulkmenas man pra- 
nešė Silveno Baji meilužė, gera patriotė, palanki ir man. Pasirašė MA- 
RATAS“. Pale Rojal aikštėje fontano užrašas Ouantos efundit in usus! 
buvo uždengtas dviem didžiuliais akvareliniais paveikslais - vienas 
jų vaizdavo Kajė de Žervilį, pranešantį Nacionaliniam susirinkimui 
apie Arlio „skudurininkų“ sutartą slaptažodį, antras - Liudviką XVI, 
vežamą iš Vareno“" karališkoje karietoje, kurios apačioj virvėmis bu- 
vo pririšta lenta, o ant abiejų išsikišusių jos galų stovėjo du grenadie- 
riai, laikydami šautuvus su durtuvais. 

Dauguma didžiųjų krautuvių buvo uždarytos; moterys vežiojo 
galanterijos ir smuklių prekių vežimėlius, vakarais apšviečiamus 
žvakėmis, nuo kurių lajus varvėdavo ant prekių; buvusios vienuo- 
lės su šviesiais perukais pardavinėjo krautuvėlėse po atviru dan- 
gumi; ne viena moterėlė, skurdžioj krautuvėlėj lopanti kojines, pa- 
sirodė buvusi grafienė, ne viena siuvėja - markizė; ponia de Buflė 
gyveno mansardoje, iš kur matė neseniai jai priklausiusius rūmus. 
Laikraščių pardavėjai bėgiojo gatvėmis, siūlydami „naujienų lape- 


"Ouantos effundit in usus (lot.) - Daugelio naudai trykšta jo srovė! 

lius“. Tuos, kurie dar puikavosi kaklaraiščiais, vadindavo skrofu- 
liozininkais. Visur knibždėte knibždėjo keliaujančių dainininkų. Mi- 
nia nušvilpė Pitu", dainininką rojalistą, kuris vis dėlto buvo narsus, 
nes dvidešimt du kartus sėdėjo kalėjime, o kartą net buvo atiduotas 
revoliuciniam tribunolui už tai, kad, plekšnodamas sau žemiau strė- 
nų, ištarė žodžius: „pilietinės dorybės“; matydamas, kad jam gre- 
sia giljotina, sušuko: „Nusikalto juk ne galva, o priešinga mano kū- 
no dalis!“ ir, prajuokinęs teisėjus, išgelbėjo savo gyvybę. Tas pats 
Pitu išjuokė paplitusią madą vartoti graikų ir lotynų vardus; jo mė- 
giamiausia dainelė buvo apie batsiuvį, kuris vadinosi Kujus, o jo 
žmona Kujusdama". Gatvėse šoko karmanjolę. Niekas nesakė „ka- 
valierius“ ir „dama“, o „pilietis“ ir „pilietė“. Vienuolynų griuvė- 
siuose buvo ruošiami šokiai, ant altorių degdavo lampionai, po 
skliautais ant sukryžiuotų pagaikščių šviesdavo keturios žvakės, o 
po šokančių kojomis - kapai. Buvo madingas mėlynos, vadinamo- 
sios tirono liemenės. Marškinių segtukai buvo daromi „laisvės ke- 
puraičių“ pavyzdžiu iš balto, mėlyno ir raudono akmens. Rišeljė 
gatvė buvo pavadinta Įstatymo gatve, o Sent Antuano priemiestis 
— Garbės priemiesčiu; Bastilijos aikštėje buvo pastatyta Gamtos sta- 
tula. Gatvės žiopliai kits kitam rodė žymius žmones: Šatlė, Did- 
jė, Nikola ir Garnjė Delonė, kurie budėjo prie staliaus Diuplė? 
durų; Vulaną"“, kuris nepraleido nė vienos bausmės vykdymo ir 


3FRANKLINAS BENJAMINAS (1706-1790) —- žymus Amerikos publicistas, politinis veikėjas, 
fizikas mokslininkas. Aktyviai dalyvavo kovoje dėl Šiaurės Amerikos nep- 
riklausomybės. 

*RUSO ŽANAS ŽAKAS (1712-1778) - prancūzų rašytojas, filosofas, vienas žymiausių 18 a. 
švietėjų. 

"MARATAS ŽANAS POLIS (1743-1793) - vienas žymiausių Prancūzijos revoliucijos veikėjų, 
gydytojas, publicistas. Konvento narys, laikraščio „Liaudies draugas“ redaktorius. 

*VARENAS - karalius Liudvikas XVI, persirengęs tarnu, 1791 m. birželio 21 d. naktį su 
šeima išvažiavo iš Paryžiaus, rengdamasis vadovauti kontrrevoliucinei 
kariuomenei. 

"PITU LUJI ANŽAS (1769-1828) - prancūzų rašytojas monarchistas. 

"KUJUSDAMA - žodžių žaismas (lot. Cuius - kieno, dame - dama). 

*DIUPLĖ MORISAS (1738-1820) - stalių dirbtuvės Sent Onorė gatvėje savininkas, jakobinų 
klubo narys, karštas Robespjero šalininkas. 

VWVULANAS ŽANAS ANRI (1751-1801) - advokatas, Steigiamojo susirinkimo ir Konvento 
narys, vėliau - termidoro 9-osios kontrrevoliucinio perversmo organizatorius. 

sekė kiekvieno pasmerktojo vežimą iki pat giljotinos, tą pasivaikš- 
čiojimą vadindamas raudonųjų mišių lankymu, arba Monflabe- 
rą", prisiekusį revoliucionierių, ir markizą, liepusį save vadinti 
Rugpjūčio dešimtąja. Daug praeivių stebėdavo, kaip žygiuoja 
karo mokyklos mokiniai, kurie Konvento dekretuose buvo va- 
dinami Marso mokyklos aspirantai, o liaudis juos vadino Ro- 
bespjero pažais. Buvo skaitomos Frerono!2 proklamacijos, iške- 
liančios viešumon asmenis, įtariamus negociantizmu, tai yra spe- 
kuliacija. Miuskadenai, susirinkę prie merijos durų, tyčiojosi iš 
civilinių vedybų, užkabinėdavo kiekvieną jaunavedę ar jauna- 
vedį ir vadindavo juos municipaliniais jaunavedžiais. Šventųjų 
ir karalių statulos Invalidų rūmuose buvo papuoštos frygiško- 
mis kepuraitėmis. Kiekvienam skersgatvy kortininkai lošė kor- 
tomis; bet ir kortų kaladės taip pat pergyveno tikrą revoliuciją: 
karaliai buvo pakeisti genijais, damos - laisvėmis, valetai - ly- 
gybėmis, o tūzai - įstatymais. Viešuosius parkus arė; Tiuilri va- 
gojo žagrė. Šalia viso to, ypač tarp nugalėtųjų partijų šalininkų, 
buvo jaučiamas kažkoks kupinas paniekos pasišlykštėjimas gy- 
venimu; tūlas asmuo rašė Fukjė Tenviliui"?: „Malonėkite išva- 
duoti mane nuo gyvenimo. Štai mano adresas.“ Šansenecas bu- 
vo areštuotas už tai, kad vidury Palė Rojalio sušuko: „Kada gi 
prasidės revoliucija Turkijoj? Aš norėčiau pamatyti respubliką 
Porte!“ Ir visur laikraščiai. Kol kirpėjo pameistriai žiūrovų aki- 
vaizdoje garbiniuodavo moterų perukus, jų meisteris skaitė 
jiems balsiai „Moniter“, kiti gi vidury būrio, smarkiai mosikuo- 
dami, komentavo Diubua Kransė!* laikraštį „Susitarkime“ arba 
„Tėvo Belrozo trimitą“. Kai kurie kirpėjai buvo kartu ir dešri- 
ninkai, todėl dažnai tekdavo matyti šalia auksaplaukio maneke- 
no kabant dešras ir kumpius. Pirkliai pardavinėdavo gatvėse 
„emigrantišką vyną“; vienas pirklys skelbėsi turįs „penkiasde- 
šimt dviejų rūšių vyno“. Kiti prekiavo sieniniais lyros formos 
laikrodžiais ir sofomis „a la kunigaikštienė“; vieno kirpėjo iška- 
boje buvo parašyta: „Skutu dvasiškiją, šukuoju bajoriją, puošiu 
tretįjį luomą.“ Eidavo burti kortomis pas Marteną buvusioj Do- 
finės, dabar Anžu, gatvėj Nr. 173. 

Trūko duonos, trūko anglių, trūko muilo; gatvėmis varė bū- 
rius provincijose pirktų karvių. Vale avienos svaras kainavo 
penkiolika frankų. Komunos skelbime buvo nurodyta, kad kiek- 
vienam Žmogui dešimčiai dienų skiriamas vienas svaras mė- 
sos. Prie krautuvių durų stovėdavo eilės; viena jų pasidarė le- 
gendinė, ji tęsėsi nuo Pri Karo gatvėje esančios mažos krautu- 
vėlės iki Montorgeijo gatvės vidurio. Tada sakė ne „stovėti 
eilėj“, bet „laikyti virvę“, kadangi visi paskui kits kitą turėjo 
laikyti ranka virvę. Moterys kentė šiuos vargus narsiai ir kan- 
triai. Ištisas naktis jos prastovėdavo ties kepyklomis, laukda- 
mos savo eilės įeiti. Kraštutinės priemonės padėjo revoliucijai; 
ji stengėsi ištraukti šalį iš vargo dviem pavojingais būdais: asig- 
natomis ir maksimumu; asignatos buvo svirtis, maksimumas — 
atramos taškas. Šis vertelgiškumas išgelbėjo Prancūziją. Prie- 
šas, - lygiai kaip iš Koblenco, taip ir iš Londono, - spekuliavo 
asignatomis. Gatvės merginos vaikštinėdamos neva siūlė pra- 
eiviams lavandos vandenį, keliaraiščius, dirbtines kasas, iš tik- 
rųjų gi spekuliavo pinigais; Vivjen gatvės biržos makleriai zu- 
jo purvinais batais, taukuotus plaukus pridengę kailinėmis ke- 
purėmis, papuoštomis lapės uodega, taip pat Valua gatvės 
mainininkai lakuotais batais, pliušinėmis skrybėlėmis, su dan- 
tų krapštikliais burnoj, gatvės merginų vadinami „tu“. Liaudis 
juos persekiojo lygiai kaip ir vagis, kuriuos rojalistai vadino 
aktyviais piliečiais. Tarp kitko, vagysčių pasitaikydavo retai. 
Nors buvo baisus vargas, bet viešpatavo stojiškas dorumas. Nu- 
skurėliai ir badu mirštantieji praeidavo rimtai nuleidę žemyn 
akis pro Pale Egalitė brangenybių krautuvių duris. Per kratą 
pas Bomaršė“, kurią darė Antuano sekcija, viena moteriškė nu- 
siskynė iš daržo gėlę; žmonės jai apskaldė antausius. Malkų 


"MONFLABERAS — markizas, 18 a. pabaigos prancūzų politinis veikėjas. 

"FRERONAS STANISLA LUJI MARI (1754-1802) — publicistas, Konvento narys. 

BFUKJĖ TENVILIS (1746-1795) - Paryžiaus revoliucinio tribunolo kaltintojas, jakobinas. 

MDIUBUA KRANSĖ (1747-1814) - Steigiamojo susirinkimo ir Konvento narys, jakobinas. 

"BOMARŠĖ, PJERAS OGIUSTENAS (1732-1799) - prancūzų dramaturgas ir pamfletistas, 
pagarsėjęs satyrinėmis komedijomis „Sevilijos kirpėjas“ ir "Figaro vedybos“. 

ryšulys kainavo keturis šimtus frankų grynais pinigais; gatvė- 
se galima buvo pamatyti kurį nors pilietį, kapojantį savo lovą 
kurui; žiemą fontanai užšalo; už vienus vandens nėšius reikė- 
davo mokėti dvidešimt sū; visi paryžiečiai tapo vandens ne- 
šiotojais. Luidoro vertė pakilo iki trijų tūkstančių devynių šim- 
tų penkiasdešimt frankų. Pasisamdyti vežiką kainavo šešis šim- 
tus frankų. Dažnai pilietis, pasisamdęs visai dienai fiakrą, 
vakare klausdavo vežiko: „Kiek aš jums turiu mokėti?“ - „Še- 
šis tūkstančius livrų.“ Daržovių pardavėja kasdien surinkda- 
vo dvidešimt tūkstančių frankų. Elgeta maldaudavo: „Pasigai- 
lėkite! Pagelbėkite! Man trūksta tik dviejų šimtų trisdešimt liv- 
rų batams.“ Priešais tiltus stovėjo Davido!“ išdrožinėti ir išpiešti 
kolosai, kuriuos Mersjė!? išjuokdamas vadino mediniais poliši- 
neliais'*. Šie kolosai vaizdavo nugalėtus Federalizmą ir Koali- 
ciją. Jokio dvasios nuopolio liaudyje. Vien tik niūrus džiaugs- 
mas, kad visam laikui nuversti sostai. Atplūdo savanoriai, siū- 
lydami tėvynei savo gyvybes. Kiekviena gatvė sudarė po 
batalioną. Visur buvo matyti apygardų vėliavos, kiekviena su 
savo devizu. Kapucinų apygardos vėliavoj buvo įrašyta: „Nie- 
kas mūsų nepešios“, o kitoje: „Kilni - tiktai širdis.“ Ant visų 
sienų plakatai: didžiuliai, maži, balti, geltoni, žali, raudoni, 
spausdinti, ranka rašyti skelbė šūkį: „Tegyvuoja respublika!“ 
Net maži vaikai vapėjo: „Ėa ira“. 

Šie maži vaikai buvo nesibaigiančioji ateitis. 

Vėliau tragiškas miestas virto cinišku miestu; Paryžiaus gat- 
vės revoliuciniais metais sudaro du griežtai priešingus vaizdus: 
iki ir po termidoro 9-osios'*; Sen Žiusto?? Paryžius užleido vietą 
Taljeno*! Paryžiui; tokia amžinoji kūrėjo antitezė: po Sinajaus — 
Kurtilija. 

Visuotinė beprotybė nėra reta. Panašus reiškinys jau buvo ir 
prieš aštuoniasdešimt metų. Po Liudviko XIV, kaip ir po Ro- 
bespjero??, žmonės troško laisviau atsikvėpti; štai kodėl XVIII 
amžių pradėjo regentystė?, o pabaigė direktorija“. Tada ir da- 
bar teroras pasibaigė lėbavimu. Prancūzija ištrūksta į laisvę iš 
puritoniško užsisklendimo, kaip anksčiau iš monarchistinio už- 

sidarymo, ir ją apima išsigelbėjusios iš pražūties liaudies 
džiaugsmas. 

Po termidoro 9-osios Paryžius džiūgavo kažkokiu beprotiš- 
ku linksmumu. Jį pagavo nesveikas džiaugsmas. Pašėlęs noras 
mirti virto pašėlusiu noru gyventi, ir didingumas pritemo. Pa- 
ryžiuje atsirado savas Trimalchionas“, tai buvo Grimo de la 
Renjeras; pasirodė „Smaguriautojų almanachas“. Tapo madin- 
gi pietūs, aidint orkestro garsams, Pale Rojalio antresoliuose, 
kur moterys daužė būgnus ir pūtė trimitus; įsigalėjo rigodinjė 
šokis; mitriai dirigavo strykas; Meo restorane buvo ruošiamos 
rytietiškos vakarienės tarp kvepalais pripildytų smilkyklų. Dai- 
lininkas Bozas nupiešė savo šešiolikmetes dukteris, nekaltas, 
puikias mergaites, aprengtas giljotinai, tai yra su raudonais 
marškiniais, apnuogintais kaklais. Triukšmingus šokius išgriau- 
tose bažnyčiose pakeitė Rudžijeri, Liukė, Vencelio, Modiui ir 
Montanzjė baliai; vietoj rimtų moterų piliečių, pešiojančių kor- 
piją, atsirado sultanės, laukinukės, nimfos, vietoj basų, kruvi- 
nų, dulkėmis ir purvu apskretusių kareivių kojų - nuogos dei- 


"'DAVIDAS ŽAKAS LUJI (1748-1825) - garsus prancūzų dailininkas, 18 d. pabaigos revoliucijos 
dalyvis, kurį laiką buvęs artimas jakobinams. Ypač išgarsėjo jo pieštas paveikslas, 
vaizduojąs Maratą, nužudytą vonioje. 

"MERSJĖ LUJI SEBASTIJANAS (1740-1814) - prancūzų rašytojas publicistas. Dar prieš revoliuciją 
išleido 12 tomų „Paryžiaus vaizdų“, kuriuose pavaizdavo Paryžiaus visuomenės 
gyvenimą ir dirbančiųjų masių skurdą. 

SPOLŠINELIS - komiškas italų komedijų personažas. 

TERMIDORO 9-Oj1 - 1794 metų termidoro 9-osios (liepos 27 d.) - kontrrevoliucinio 
perversmo pavadinimas. Jis ermidoro 9-oji likvidavo jakobinų diktatūrą ir įvedė 
stambiosios buržuazijos viešpatavimą. 

SEN ŽIUSTAS, LUJI ANTUANAS FLORELIS (1767-1794) - Konvento ir Visuomenės gelbėjimo 
komiteto narys, Robespjero draugas. 

"TALJENAS ŽANAS LAMBERAS (1767-1820 M.) Konvento narys. Kontrrevoliucinio termidoro 
9-osios perversmo organizatorius, aršus Robespjero priešas. 

ZROBESPJERAS MAKSIMILJENAS (1758-1794) — Konvento ir antrojo Visuomenės gelbėjimo 
komiteto narys, 1794 m. vyriausybės galva, jakobinas. 

ZREGENTYSTĖ - laikotarpis, kai Prancūziją valdė Orleano kunigaikštis Filipas (1715- 
1723) po Liudviko XIV mirties iki Liudviko XV pilnametystės. 

MDIREKTORIJA — prancūzų respublikos valdžia, įvesta 1795 m. spalio 26 d., paleidus 
Konventą. Ją sudarė 5 nariai - direktoriai. Ji gyvavo iki 1799 m. lapkričio mėn. 

"TRIMALCHIONAS — romėnų rašytojo Petronjaus veikalo „Puota pas Trimalchioną“ 
pagrindinis veikėjas. Turtuolio veltėdžio ir ciniko tipas. 

mantais papuoštos moterų kojos; kartu su ištvirkimu grįžo ir 
nesąžiningumas; viršūnėse šeimininkavo vagys tiekėjai, o že- 
mai - smulkūs vagišiai, Paryžių užplūdo sukčiai, ir kiekvie- 
nam stropiai teko saugoti savo piniginę; paryžiečiai, norėdami 
išsiblaškyti, eidavo į teismo posėdžius pasižiūrėti moterų va- 
gilių, kurias sodindami ant aukštų taburečių, turėdavo joms 
kuklumo dėlei surišti sijonus; išeinantiems iš teatro vaikėzai 
siūlydavo kabrioletus sakydami: „Pilieti ir piliete, yra vietos 
dviem“; laikraščių pardavėjai jau nešaukė „Senasis Kordelje- 
ras“ arba „Liaudies draugas“ „bet pardavinėjo „Polišinelio laiš- 
kus“ ir „Išdykėlių peticijas“; Piko sekcijai Vandomo aikštėje 
pirmininkavo markizas de Sadas. Reakcija linksminosi ir siau- 
tė; 92-ųjų metų „Laisvės dragūnai“ atgimė „Durklo riterių“ var- 
du. Balaganuose pasirodė Žokriso7 tipas. Naujomis madomis 
puikavosi „nuostabieji“, o po jų - „nesuprantamieji“; priesai- 
kavo sakydami: „duodu aukos žodį“ arba net ir nešvankiais 
žodžiais; nuo Mirabo* nusmuko iki Bobešo?. Toks jau yra Pa- 
ryžius: žengia pirmyn ir atgal; jis yra milžiniška civilizacijos 
laikrodžio švytuoklė, siekianti tai vieną polių, tai kitą, tai Ter- 
mopilus*, tai Gomorą. Po 93-iųjų metų revoliuciją ištiko savo- 
tiškas užtemimas; atrodo, kad šimtmetis užmiršo baigti tai, ką 
buvo pradėjęs. Įvykius pertraukė kažkokia orgija ir išlindo į 
priekį, nustumdama atgal baisiąją apokalipsę, uždengdama gi- 
gantišką panoramą ir po išgąstingo siaubo pratrūko juoktis; tra- 
gedija virto parodija, ir Medūzos galvą, dar matomą horizon- 
te, uždengė karnavalo fakelų dūmai. 

Bet mūsų aprašomais 93-iaisiais metais Paryžiaus gatvės dar 
nebuvo praradusios didingo ir rūstaus revoliucijos pradžios vaiz- 
do. Jos tebeturėjo savo oratorius tokius, kaip Varlė"', kuris gyve- 
no važinėjančiam balagane ir iš jo sakė kalbas praeiviams. Jos 
turėjo savo herojus, kurių vienas buvo vadinamas geležinių kri- 
vulių kapitonu, savo numylėtinius, kaip Giufrua?*, „Ružif“ pam- 
fleto autorius. Kai kurios šios įžymybės sėjo pikta, kai kurios — 
gera. Tarp jų buvo viena itin garbinga ir kartu pražūtinga: tai — 
Simurdenas. 

II 
Simurdenas 


Simurdenas buvo tyros, bet griežtos sąžinės. Jame buvo kažkas 
neaprėpiamo. Jisai buvęs kunigas, o tai palieka gilią žymę. 

Žmogaus siela, kaip ir dangus, gali būti niūriai skaidri; pa- 
kanka, kad kas nors joje paskleistų tamsą. Kunigystė apgobė tam- 
sa Simurdeno širdį. Kas yra buvęs kunigu, tas juo lieka visam 
laikui. 

Tas, kas mumyse temdo naktį, gali įžiebti ir žvaigždes. Si- 
murdenas buvo kupinas dorybės ir teisingumo, tačiau spindėjo 
jie tamsoje. 

Jo gyvenimo istorija trumpa. Jis buvo kaimo klebonu ir tur- 
tingoje šeimoje mokytoju; vėliau, paveldėjęs nedidelį palikimą, 
tapo laisvu žmogumi. 

Pirmiausia tai buvo atkaklus žmogus. Jis naudojosi kiekviena 
mintimi, kaip naudojamasi replėmis; jei kokia mintis kildavo jo 
galvoje, jis jautė pareigą ją apsvarstyti iki galo ir tik po to atmes- 
ti; jis mąstė įnirtingai. Mokėdamas visas Europos kalbas ir dar 
keletą kitų, jis be paliovos mokėsi, o tai padėjo jam išlikti skais- 
čiau; tačiau toks jausmų tvardymas labai pavojingas. 

Būdamas kunigu, jis ar tai dėl išdidumo, ar atsitiktinumo, ar iš 
didelio sielos kilnumo pildė savo įžadus, tačiau tikėjimo išsaugoti 
neįstengė. Mokslas pakirto jo tikėjimą; ir dogmos išnyko pačios. 
Tada, akylai žvilgterėjęs į savo vidų, jis pasijuto tarsi luošas ir, 


2 SENASIS KORDEIJERAS“ - laikraštis, kurį leido Paryžiuje Kamilis Demulenas, dešiniojo 
jakobinų sparno atstovas. 

72OKRIAS - 18 a. pabaigos ir 19 a. pradžios prancūzų komedijų personažas, kvailio tipas. 

2 MIRABO GABRIELIS ONORĖ, GRAFAS (1749-1791) — prancūzų stambiosios buržuazijos 
ideologas, publicistas, žymus oratorius. 

BOBEŠAS - 19 a. pradžios prancūzų gatvės aktorius ir dainininkas. 

TERMOPILAI - kalnų tarpeklis tarp Tesalijos ir Vidurinės Graikijos. Čia 480 m. pr. Kr. 
įvyko mūšis, kuriame dalyvavo 300 spartiečių, vadovaujamų Spartos karaliaus 
Leonido. 

3VARLĖ ŽANAS (GIMĘS 1764 M. PARYŽIUJE, MIRTIES DATA NEŽINOMA) - prancūzų revoliucijos 
veikėjas. Aktyviai dalyvavo kovoje su žirondistais, kritikavo jakobinų politiką. 

TCIUFRUA ARMANAS BENUA ŽOZEFAS - politinis veikėjas, Konvento narys, publicistas. 

žinodamas, kad negali atsikratyti kunigystės liekanų, stengėsi at- 
gaivinti savyje žmogų, tačiau priemones pasirinko labai griežtas; 
jis negalėjo kurti šeimos - šeima jis pasirinko sau tėvynę; jam ne- 
leista buvo turėti žmoną - jis pamilo visą žmoniją. Tačiau tokios 
neaprėpiamos pilnybės gelmėje dažnai tėra tuštuma. 

Jo tėvai, prasti kaimiečiai, leido sūnų į kunigus, kad jis išeitų 
iš liaudies; bet jis į liaudį sugrįžo. 

O sugrįžo aistringai. Jis žiūrėjo į žmonių kančias su kažkokia 
grėsminga užuojauta. Kunigas pasidarė filosofu, filosofas - ko- 
votoju. Liudvikas XV dar tebebuvo gyvas, o Simurdenas, pats to 
nenumanydamas, jautėsi respublikonu. Kokios respublikos? Gal- 
būt Platono, o galbūt Drakono. 

Jam buvo užginta mylėti, jis ėmė neapkęsti. Jis nekentė melo, 
monarchijos, teokratijos, savo kunigiškų drabužių, nekentė da- 
barties ir iš visų jėgų šaukė ateitį; jis nujautė ją, numatė iš anks- 
to, atspėjo būsiant ją baisią ir didingą; jis žinojo, kad žmonijos 
skurdą tegali panaikinti tik keršytojas, kuris kartu bus ir išva- 
duotojas. Jis iš tolo žavėjosi katastrofa. 

1789 metais katastrofa įvyko, ir jis sutiko ją pasiruošęs. Simur- 
denas aukojosi šiam kilniam Žmonijos atnaujinimui su visa logi- 
ka, kitaip sakant, užgrūdintu nepalenkiamu charakteriu - ne- 
gailestingai. Logika nepripažįsta pasigailėjimo. Jis pergyveno di- 
džiuosius revoliucijos metus, atsiliepdamas į kiekvieną jos 
dvelkimą: 89-aisiais metais Bastilijos griuvimą ir liaudies kentėji- 
mų pabaigą, 90-aisiais birželio 19-ąją - feodalizmo galą, 91-aisiais — 
Vareną ir monarchijos galą, 92-aisiais - respublikos paskelbimą. 
Jis matė revoliucijos saulėtekį ir buvo ne iš tų žmonių, kurie nu- 
sigąstų šio milžino; priešingai - šis staigus įvykių augimas jį at- 
gaivino ir, būdamas beveik senas - jam suėjo penkiasdešimt me- 
tų, o kunigas sensta greičiau negu kiti žmonės, - jis ėmė taip pat 
augti. Metai po metų jis matė, kaip kyla įvykiai, ir jis pats augo 
kartu sujais. Iš pradžių jis bijojo, kad revoliucijai gali nepasisek- 
ti, jis atidžiai stebėjo ją ir matė, kad čia buvo išmintis ir teisė, dėl 
to troško jai pasisekimo; juo baisesnės buvo jos priemonės, tuo 
jis jautėsi ramesnis. Jis troško, kad ši Minerva, vainikuota atei- 

ties žvaigždėmis, pavirstų Palade, apsiginklavusia skydu su gy- 
vačių galvomis. Jis troško, kad jos dieviška akis prireikus galėtų 
svaidyti į demonus pragarišką ugnį ir atsakytų jiems teroru už 
terorą. 

Taip jis sulaukė 93-iųjų metų. 

93-ieji metai - tai Europos karas prieš Prancūziją ir Prancū- 
zijos prieš Paryžių. O kas gi buvo revoliucija? Tai Prancūzijos 
pergalė prieš Europą ir Paryžiaus pergalė prieš Prancūziją. Iš 
čia ir kyla neaprėpiama 93-iųjų metų - tos grėsmingos minu- 
tės, davusios daugiau negu visi kiti to šimtmečio metai, reikš- 
mė. 

Kas gali būti tragiškiau, kaip Europa, puolanti Prancūziją, ir 
Prancūzija, puolanti Paryžių? Drama, prilygstanti epopėjai. 

93-ieji - didelio įtempimo metai. Audra šėlo visa savo rūsty- 
be ir didybe. Simurdenas joje pasijuto laisvai. Ši stichija, pašėlu- 
si, laukinė, atitiko jo sparnų mostus. Šis žmogus it jūrų erelis 
savo viduje buvo visiškai ramus, bet troško išorės pavojų. Kai 
kurios sparnuotos būtybės, nenumaldomos ir ramios, yra tar- 
tum skirtos stipriems vėjams. Pasitaiko audringų sielų. 

Simurdenas buvo gailestingas, bet tiktai vargdieniams. Jis au- 
kojosi kiekvienam, net ir siaubą keliančiam skausmui. Niekas jo 
negalėjo atbaidyti. Toks buvo jo gerumas. Jo teikiamą pagalbą 
dievino, bet juo šlykštėjosi. Jis ieškojo pūliuojančių žaizdų, kad 
pabučiuotų jas. Geri darbai, kurie kelia žiūrovų pasišlykštėjimą, 
yra kaip tik sunkiausiai įvykdomi, o jis kaip tik labiausiai juos 
mėgo. Kartą neturtingųjų ligoninėje vienas žmogus gulėjo mir- 
ties patale, dusinamas kakle išsikėlusios voties. Skaudulys buvo 
dvokiantis, bjaurus, galbūt užkrečiamas, bet jį reikėjo skubiai 
išspausti. Simurdenas, buvęs arti ligonio, pridėjo savo lūpas prie 
voties, ėmė čiulpti; kai burna prisipildydavo pūlių, jis išspjau- 
davo ir, išvalęs skaudulį, išgelbėjo žmogų. Kadangi jis tada dar 
dėvėjo kunigo drabužius, kažkas jam pasakė: „Jeigu tai jūs pa- 
darytumėt karaliui, jus pakeltų vyskupu.“ - „Karaliui aš to ne- 
daryčiau“,- atsakė Simurdenas. Šis žygis ir atsakymas padarė jį 
labai populiarų niūriuose Paryžiaus kvartaluose. 

Nuo to laiko visi, kurie kenčia, verkia ir kuriems gresia pa- 
vojus, vykdė visus jo norus. Kai išsiveržė liaudies pyktis prieš 
spekuliantus, pyktis, dažnai privedąs prie apgailėtinų klaidų, 
Simurdenas vienu žodžiu sulaikė Žmones, mėginančius šven- 
to Mikalojaus uoste apiplėšti burinį laivą su muilo kroviniu, ir 
išsklaidė įniršusią minią, prie Sen Lazaro barjero sustabdžiu- 
sią vežimus. 

Tas pats Simurdenas, praslinkus dešimčiai dienų po rugpjū- 
čio 10-osios, vedė minią versti karalių statulas. Krisdamos nuo 
pjedestalo, jos užmušinėjo. Taip Vandomo aikštėje viena mo- 
teris, pavarde Renė Violė, užnėrusi virvę ant Liudviko XIV sta- 
tulos kaklo, traukė ją žemyn ir buvo jos sutriuškinta. Ši Liudvi- 
ko XIV statula išstovėjo lygiai šimtą metų; pastatyta ji buvo 
1692 metais rugpjūčio 12 d.,o nuversta 1792 metų rugpjūčio 12 
dieną. Santarvės aikštėje, Liudviko XV statulos papėdėje, mi- 
nia užmušė pilietį Gengerlo, pavadinusį niekšais statulos grio- 
vėjus. Statulą minia sudaužė į šipulius. Vėliau ją perkalė į smul- 
kias monetas. Išliko tik dešinioji ranka, kurią Liudvikas XV lai- 
kydavo ištiesęs romėnų imperatorių pavyzdžiu. Simurdeno 
rūpesčiu liaudies delegacija šią ranką nunešė Latiudui, žmo- 
gui, išsėdėjusiam Bastilijoje trisdešimt septynerius metus. Kai 
Latiudas su geležiniu žiedu ant kaklo, apkaustytas grandinė- 
mis, gyvas puvo šio kalėjimo požemiuose to paties karaliaus 
įsakymu, kurio statula išdidžiai stūksojo viršum Paryžiaus, ar 
galėjo jis bent įsivaizduoti, kad jo kalėjimas grius, kad statula 
bus sutrypta, kad jis išeis iš kapinyno, kuriame bus palaidota 
monarchija, ir kad ši bronzinė ranka, pasirašiusi jo pasmerki- 
mą, taps jo - kalinio - nuosavybe, o iš ištvirkusio despoto liks 
tik ši bronzinė ranka? 

Simurdenas buvo iš tų žmonių, kurie savyje girdi kažkokį bal- 
są ir klauso jo. Tokie žmonės tik atrodo išsiblaškę, o iš tikrųjų jie 
labai atidūs. 

Simurdenas žinojo viską ir nežinojo nieko. Jam buvo žinomi 
visi mokslai, bet jis nepažinojo gyvenimo. Dėl to jis buvo toks 
nepalenkiamas. Jo akys buvo užrištos kaip Homero Temidės. Jis 

veržėsi pirmyn aklai pasitikėdamas, lyg strėlė, matanti vien tikslą 
ir lekianti į jį. Revoliucijoj nėra nieko pavojingesnio, kaip tiesi 
linija. Simurdenas fatališkai žengė tiesiai pirmyn. 

Simurdenas tikėjo, kad, gimstant naujoms socialinėms san- 
tvarkoms, tik kraštutinumai yra tvirta dirva; tokie suklydimai, 
deja, būdingi galvoms, kurios išmintį pakeičia gryna logika. Jo 
nepatenkino Konventas, jo nepatenkino Komuna, jis tapo Vys- 
kupijos* nariu. 

Ši draugija, gavusi pavadinimą nuo senų vyskupijos rūmų 
salės, kurioje vykdavo posėdžiai, buvo greičiau paprastas žmo- 
nių susitelkimas, o ne politinė sąjunga. Čia, kaip ir Komunos 
susirinkimuose, dalyvaudavo tylūs, bet įtaigūs žiūrovai, kurie 
turėdavo prie savęs, kaip sako Gara*!, „tiek pat pistoletų, kiek ir 
kišenių.“ Vyskupija buvo keistas mišinys; mišinys kosmopoli- 
tiško ir paryžietiško; tie du dalykai vienas antram neprieštarau- 
ja, nes Paryžius buvo toks miestas, kuriame tada plakė visų pa- 
saulio tautų širdis. Čia užvirė plebėjų kraujas. Palyginus su Vys- 
kupija, Konventas buvo šaltas, o Komuna vos drungna. 
Vyskupija buvo vienas tokių revoliucinių reiškinių, kurie susi- 
formuoja panašiai kaip vulkanas. Vyskupijoje susikaupė po tru- 
putį visko: nežinojimo, kvailystės, dorybės, heroizmo, rūstybės 
ir policijos. Braunšveigo hercogas“ ten turėjo savo šnipų. Vys- 
kupijoj buvo žmonių, vertų Spartso, ir žmonių, tinkamų tik į ga- 
leras. Daugumas buvo dori padūkėliai. Žironda, Inaro, tuometi- 
nio Konvento pirmininko, lūpomis paskelbė tokią baisią prana- 
šystę: „Saugokitės, paryžiečiai! Akmens ant akmens neliks iš jūsų 
miesto, ir ateis diena, kada bus ieškoma tos vietos, kurioje stovė- 
jo Paryžius.“ Tie žodžiai sukūrė Vyskupiją. Žmonės ir, kaip mes 
jau sakėme, visų tautų žmonės jautė reikalą glaustis apie Pary- 
žių. Simurdenas prisidėjo prie šios grupės. 


3VyYSKUPIJA — kairiųjų jakobinų organizacija. Rinkdavosi buvusiuose Paryžiaus 
vyskupo rūmuose. 

*GARA DOMININKAS ŽOZEFAS (1749-1833) - Steigiamojo susirinkimo ir Konvento narys, 
užsienio reikalų, vėliau vidaus reikalų ministras. 

5BRAUNŠVEIGO HERCOGAS - vokiečių kunigaikštis ir Prūsų kariuomenės generolas. 


115 


Ši grupė kovojo prieš reakcionierius. Ją pagimdė pati baisiau- 
sia ir paslaptingiausia revoliucijos reikmė - prievarta. Apsišar- 
vavusi šia jėga, Vyskupija tuojau užkariavo sau tinkamą vietą. 
Visuose Paryžiaus sąmyšiuose patrankomis šaudė Komuna, pa- 
vojaus varpais skambino Vyskupija. 

Visu savo nepermaldaujamu naivumu Simurdenas tikėjo, 
kad tarnavimas tiesai pateisina visa; dėl to jis pasirodė tinka- 
mu kraštutinių partijų vadu. Sukčiai jautė, kad jis teisingas, ir 
džiaugėsi tuo. Kiekvienam nusikaltimui malonu, kada jam va- 
dovauja dorybė. Tai juos varžo, bet kartu ir patinka jiems. Pa- 
lua, architektą, kuris prasigyveno iš sugriautos Bastilijos, par- 
davinėdamas jos akmenis savo naudai, o gavęs įsakymą išda- 
žyti Liudviko XVI kamerą su didžiausiu stropumu išpaišė 
sienas štangomis, pančiais ir antkakliais; Gonšoną, įtartiną Sent 
Antuano priemiesčio oratorių, pasisavinusį valdiškus pinigus, 
kaip vėliau paaiškėjo; Furnjė, amerikietį, liepos 17-ąją šovusį į 
Lafajetą iš pistoleto, kurį, kaip kalbama, nupirko tas pats Lafa- 
jetas; Anrio““, Bisetro prieglaudos auklėtinį, buvusį tarnu, juok- 
dariu, vagimi, šnipu, o vėliau tapusį generolu, atgręžusiu pa- 
trankas prieš Konventą; la Reini, buvusį Šartro vyskupo pava- 
duotoju ir iškeitusį savo brevijorių į „Tėvą Diušeną““*? - visus 
šiuos Žmones Simurdenas laikė atokiai nuo savęs; 0 tais mo- 
mentais, kai tie silpnadvasiai galėjo suklupti, užteko jiems nu- 
simanyti, kad priešaky jų stovi šis baisus ir nepalenkiamas ty- 
raširdis. Lygiai tokiu pat būdu Sen Žiustas terorizavo Šneide- 
rį*. Bet Vyskupijos daugumą sudarė neturtingi ir šiurkštūs, 
tačiau geri žmonės, kurie tikėjo Simurdenu ir aklai juo sekė. 
Savo vikaru, arba, kitaip tariant, savo adjutantu jis turėjo kitą 
kunigą respublikoną Danžu“?, kurį žmonės labai mylėjo, o dėl 
jo aukšto ūgio buvo praminę Šešiapėdžiu Abatu. Simurdenas 
būtų galėjęs vesti, kur panorėjęs, ir bebaimį vadą, visų vadina- 
mą Generolu Ietimi, ir drąsuolį Triušoną, pramintą Didžiuoju 
Mikalojum, kuris bandė išgelbėti ponią de Lambal“, paduoda- 
mas jai ranką per krūvą lavonų, ir būtų jam tai pavykęs, jei ne 
žiaurus kirpėjo Šarlo pokštas. 

Komuna sekė Konventą, Vyskupija sekė Komuną. Simurde- 
nas, tiesus žmogus, nekenčiąs intrigų, ne vieną paslaptingą siū- 
lelį nutraukė Pašo rankose, kurį Bernonvilis*! vadino tamsiu žmo- 
gumi. Simurdenas Vyskupijoje buvo lygus su visais. Su juo tar- 
davosi Dobsanas“* ir Momoro**. Su Gusmanu*' jis kalbėdavosi 
ispaniškai, su Pio - itališkai, su Arturu - angliškai, su Pereiru — 
flamandiškai, su austru Proli, tūlo kunigaikščio pavainikiu - vo- 
kiškai. Jam pavykdavo nesantaiką pakeisti savitarpio sutarimu. 
Tai padėjo jam susidaryti neryškią, bet tvirtą padėtį. Pats Ebe- 
ras“ Simurdeno bijojo. 

Tais laikais ir tos tragiškos nuotaikos aplinkoj Simurdeno ga- 
lia atrodė nepalenkiama. Jis buvo be dėmės ir laikė save nega- 
linčiu suklupti. Niekas nebuvo matęs jo verkiant. Nepasiekiama 
ledinė dorybė! Savo teisingumu jis buvo baisus. 

Kunigui nėra vidurio revoliucijoj. Į šiuos baisius įvykius 
kunigas galėjo pulti tik skatinamas arba pačių žemiausių, ar- 
ba pačių aukščiausių motyvų; jis turėjo būti arba niekšas, ar- 
ba kilniadvasis. Simurdenas buvo kilniadvasis, tačiau tas kil- 
niadvasiškumas buvo uždaras, glūdįs nepasiekiamose pakriū- 
tėse, nesvetingose blankiose erdvėse; kilniadvasiškumas, 


“ANRIO FRANSUA (1761-1794) - jakobinas, buvęs Paryžiaus nacionalinės gvardijos vadas, 
aktyviai dalyvavęs kovoje su žirondistais. 

*" „TĖVAS DIUŠENAS* - laikraštis, ėjęs 1790-1794 m. 

*ŠNEIDERIS EILOŽAS (1756-1794) — prancūzų revoliucijos veikėjas, vyskupas, atsisakęs savo 
titulo. 

*DANŽU ŽANAS PJERAS (1760-1832) — prancūzų revoliucijos veikėjas, Konvento narys, 
jakobinas. 

*LAMBAL MARIJA TERESĖ LUIZA (1749-1792) — princesė, prancūzų karališkosios šeimos 
giminaitė, karalienės Marijos Antuanetės draugė. 

*"BERNOVILIS PJERAS - markizas, generolas, 1793 m. žirondistų pasiūlymu paskirtas 
karo ministru, vėliau, Napoleono imperijos laikais, senatorius ir grafas. 

SDOBSANAS — revoliucinio tribunolo teisėjas. Vyskupijos vadas ir masinio sukilimo 
1793 m. gegužės 31 d. vadas. 

MOMORO ANTUANAS FRANSUA (1756-1794) —- prancūzų revoliucijos veikėjas, knygų 
pardavėjas ir spaustuvininkas. 

**CUSMANAS ANDRES MARIA (1752-1794) — ispanų kilmės Prancūzijos revoliucijos veikėjas. 

“EBERAS ŽAKAS RENĖ (1757-1794) - prancūzų revoliucijos veikėjas, kairysis jakobinas. 1790- 
1794 m. leido laikraštį „Tėvas Diušenas“, kurį ypač mėgo skaityti smulkieji 
amatininkai ir Paryžiaus priemiesčio varguomenė. 

apsuptas bedugnių. Tokiu šiurpulingu skaistumu pasižymi 
aukšti kalnai. 

Simurdenas atrodė kaip eilinis žmogus, rengėsi nerūpestin- 
gai, vargingai. Jaunystėje jo viršugalvyje buvo tonzūra; senatvė- 
je - plikė. Reti plaukai pražilo. Jo kakta buvo aukšta, ir akylas 
stebėtojas joje būtų galėjęs daug ką įžiūrėti. Kalbėjo jis greitai, 
karštai ir iškilmingai, aštriu, ryžtingu balsu, su liūdna ir karčia 
šypsena lūpose, žvilgsnis jo buvo aiškus ir gilus, o visas veidas 
dvelkė kažkokiu pasipiktinimu. 

Toks buvo Simurdenas. 

Šiandien niekas nebežino jo vardo. Istorija turi tokių baisių 
nežinomųjų. 


III 


Prisiminimai, kurių nenuplovė 


Stikso“ vandenys 


Ar toks žmogus buvo žmogus? Ar tarnaudamas Žmonijai jis ga- 
lėjo jausti kam nors prisirišimą? Ar ne per daug jo siela buvo 
visiems atverta, kad jis galėtų turėti širdį? Ar galėjo ši visa aprė- 
pianti meilė, išsiskleidusi visur ir ant visų, skirti dalelę paskirai 
būtybei? Ar galėjo Simurdenas mylėti? Atsakykime - taip. 
Būdamas dar jaunas, jis buvo mokytojas labai aristokratiškuo- 
se namuose, jo mokinys buvo tos šeimos vienturtis sūnus ir pa- 
veldėtojas. Simurdenas mylėjo šitą vaiką. Mylėti vaiką juk taip 
lengva. Ko tik neatleidžiame vaikui? Jam atleidžiame net tai, kad 
jis didikas, kunigaikštis, karalius. Jaunos atžalos nekaltumas pa- 
deda užmiršti visos giminės nusikaltimus; smulki būtybė pade- 
da užmiršti jo padėties teikiamų privilegijų kraštutinumą. Jis toks 
mažutis, kad jam atleidžiama jo didybė. Vergas atleidžia jam, 
kad jis ponas. Senas negras dievina baltą berniūkštį. Simurde- 
nas karštai prisirišo prie savo mokinio. Vaikystė jau vien dėl to 
tokia nepaaiškinamai graži, kad galima jai atiduoti visas meilės 
jėgas. Visa meilės jėga, susikaupusi Simurdeno širdy, tarytum 

apgobė šį vaiką; ta švelni nekalta būtybė tapo savotišku šios vie- 
natvei pasmerktos širdies grobiu. Simurdenas mylėjo jį įvairia- 
puse meile: kaip tėvas, kaip brolis, kaip draugas, kaip kūrėjas. 
Tai buvo jo sūnus; sūnus ne jo kūno, bet jo dvasios. Simurdenas 
nebuvojo tėvas, ne jis leido jį į pasaulį, bet jis buvo kūrėjas, ir tai 
buvo gražiausias jo kūrinys. Iš šio mažo didiko jis padarė žmo- 
gų, o gal net didelį žmogų - kas žino? Juk apie tai svajojame. Be 
šeimos Žinios, - nes argi reikalingas leidimas ugdyti protui, va- 
liai ir būdo tiesumui? - jis perdavė jaunam vikontui, savo moki- 
niui, viską, kas buvo geriausio jame pačiame; jis įskiepijo jam 
pavojingus savo dorybės nuodus, įliejo į gyslas savo įsitikini- 
mus, savo sąžinę, savo idealą; į šio aristokrato galvą jis įkvėpė 
liaudies dvasią. 

Dvasia maitina žmogų, protas yra krūtis. Žindyvė, duodanti 
savo pieną, ir auklėtojas, perduodantis savo mintis, yra pana- 
šūs. Kartais auklėtojas yra tikresnis tėvas už tikrąjį, lygiai kaip ir 
maitintoja dažnai būna tikresnė motina už tikrąją motiną. 

Šis begalinis dvasinis tėviškumas pririšo Simurdeną prie jo 
mokinio. Vien tik pamatęs vaiką, jis sušvelnėdavo. 

Pridėkime dar tai: pavaduoti tėvą buvo lengva, nes vaikas 
tėvo neturėjo: buvo našlaitis; tėvas buvo miręs, motina taip pat 
buvo mirusi; juo rūpinosi tik akla senutė ir senelis, gyvenantis 
kažkur atskirai. Netrukus mirė ir senelė; senelis, šeimos galva, 
kariškis ir aristokratas, užimtas karaliaus rūmų tarnyba, vengė 
senos šeimos pilies, gyveno Versalyje, dalyvavo karo žygiuose, 
o našlaitį palikdavo vieną didžiulėj vienišoj pily. Mokytojas bu- 
vojo auklėtojas plačiausia to žodžio prasme. 

Pridėkime dar ir tai: Simurdenas matė tą kūdikį gimstant. Naš- 
laitėlis, visai dar mažas būdamas, sunkiai susirgo. Simurdenas 
mirties pavojaus metu budėjo dieną ir naktį; gydytojas gydo, o 
slaugytojas išgelbsti ligonį, ir Simurdenas išgelbėjo vaiką. Jo mo- 
kinys buvo skolingas jam ne tik už auklėjimą, švietimą ir žinias, 


*STIKSAS — sen. graikų mit. - viena požemio pasaulio upių, kurioje tariamai gyvenusios 
mirusiųjų vėlės. 

bet ir už pasveikimą bei sveikatą; savo mokytojo dėka jis galėjo 
ne tik mąstyti, bet ir gyventi. Tuos, kurie mūsų dėka turi viską, 
mes dievinam; Simurdenas dievino šį vaiką. 

Kaip ir paprastai gyvenime būna, jiems teko išsiskirti. Auklė- 
jimo laikas pasibaigė, Simurdenas turėjo palikti vaiką, tapusį jau- 
nuoliu. Kokie šalti ir nesąmoningai žiaurūs būna tokie išsiskyri- 
mai! Su kokiu abejingumu šeimos atleidžia auklėtoją, kuris įdie- 
gė vaikui savo mintis, ir maitintoją, kuri atidavė jam dalį savo 
gyvybės jėgų! Simurdenui užmokėjo ir išleido jį; iš visuomenės 
aukštumų jis sugrįžo į žemumas; durys tarp aukštųjų ir žemųjų 
vėl užsidarė; jaunasis didikas, nuo gimimo dienos armijoj įrašy- 
tas karininku ir iš karto pakeltas kapitonu, išvyko į kažkurį gar- 
nizoną, nežymus mokytojas, savo širdies gilumoje jau išsiskyręs 
su kunigyste, paskubėjo grįžti į tą tamsųjį bažnyčios prieangį, 
paprastai vadinamą žemąja dvasiškija; ir taip mokinys dingo iš 
auklėtojo akių. 

Atėjo revoliucija; Simurdeno širdy slapčiomis teberuseno pri- 
siminimas apie tą būtybę, iš kurios jis padarė žmogų, ir net di- 
dieji įvykiai nepajėgė jų užgesinti. 

Puiku iškalti statulą ir jai įkvėpti gyvybę, bet dar puikiau yra 
suformuoti sąmonę ir įkvėpti jai tiesą. Simurdenas buvo Pigma- 
lijonas*', sukūręs žmogaus dvasią. 

Protas taip pat gali pagimdyti kūdikį. 

Taigi šis mokinys, šis vaikas, šis našlaitis buvo vienintelė bū- 
tybė pasaulyje, kurią jis mylėjo. 

Bet, ir taip švelniai mylėdamas, argi šis žmogus galėjo savo 
prisirišimą pažeisti? 

Pamatysime toliau. 


Antroji knyga 
POVO GATVĖS SMUKLĖ 


I 
Minosas, Eakus tr Radamantas 


Povo gatvėje stovėjo smuklė, kurią visi vadino kavine. Šioje ka- 
vinėje buvo užpakalinė patalpa, dabar tapusi istorine. Čia kar- 
tais beveik slapta susitikdavo Žmonės, tokie galingi ir kartu taip 
sekami, jog viešai tarp savęs pasikalbėti jie nedrįso. Tai čia 1792 
metų spalio 23 dieną Kalnas ir Žironda“ pasikeitė žymiuoju pa- 
sibučiavimu. Tai čia Gara, nors jis to ir nepripažįsta savo „Me- 
muaruose“, atvyko rinkti Žinių tą niūrią naktį, kai, atvežęs Klav- 
jerą“" į saugią vietą Bon gatvėje, sustabdė karietą ant Karališkojo 
tilto, norėdamas pasiklausyti pavojaus varpų. 

1793 metų birželio 28 dieną šiame užpakaliniame kambary prie 
stalo sėdėjo trys vyrai. Jų kėdės stovėjo atokiai viena nuo kitos, 


"PIGMALIJONAS - sen. graikų mit. personažas - Kipro karalius ir skulptorius, pamilęs 
savo sukurtą Galatėjos skulptūrą, kuri deivės Afroditės valia tapusi moterimi ir 
Pigmalijono žmona. 

"MINOSAS, EAKUS, RADAMANTAS - sen. graikų mit. požemio pasaulio teisėjai. Čia turima 
galvoj Maratą, Robespjerą ir Dantoną. 

“KALNO IR ŽIRONDOS PASIBUČIAVIMAS — 1792 m. liepos 7 d. Lijono vyskupas Lamuretas 
Įstatymų leidžiamojo susirinkimo posėdyje pasiūlė sutaikyti visas partijas. Tada 
visi susirinkusieji —ir kairieji, ir dešinieji - ėmė broliuotis. Ši scena buvo pavadinta 
Lamureto pabučiavimu. Daugelis Konvento narių (montanjarų) neprisidėjo prie 
to, vadindami tai Judo pabučiavimu. V. Hugo klaidingai nurodo pasibučiavimo 
vietą ir laiką. 

“KLAVJERAS (1735-1793) - Mirabo šalininkas, paskui prisidėjęs prie žirondistų. 1792 m. 
buvo finansų ministras. 

kiekvienas buvo užsiėmęs atskirą stalo pusę, ketvirtoji liko tuščia. 
Buvo maždaug aštunta vakaro, gatvėje buvo dar beveik šviesu, 
bet užpakaliniame kambaryje jau viešpatavo tamsa, ir paluby ka- 
banti lempa, anų laikų prabanga, nušvietė stalą. 

Pirmasis šių trijų vyrų buvo išbalęs, jaunas ir rimtas, plonų 
lūpų, šalto žvilgsnio. Vienas jo skruostas nervingai trūkčiojo, ir 
tai trukdė jam šypsotis. Jis buvo nusipudravęs, su pirštinėmis, 
švariais susagstytais drabužiais. Jo šviesiai mėlynas švarkas gu- 
lėjo lyg nulietas. Jis mūvėjo nankino kelnes, baltas kojines, buvo 
pasirišęs kaklaraištį - plisuotą žabo, avėjo batus su sidabrinė- 
mis kilpelėmis. Du kiti vyrai buvo vienas beveik milžinas, ant- 
ras - beveik nykštukas. Didysis buvo nerūpestingai užsivilkęs 
platų gelumbinį skaisčiai raudonos spalvos švarką atviru kaklu, 
nes palaidas kaklaraištis krito žemiau negu žabo, liemenė atla- 
pa su ištrūkusiomis sagomis, batai su atvartais, plaukai pasišiau- 
šę, nors, matyt, neseniai jie buvo manieringai sušukuoti; peru- 
kas atrodė kaip tikri karčiai. Veidas buvo rauplėtas, tarp anta- 
kių - rūstybės raukšlė, plačialūpės burnos kamputy - gerumo 
klostelė; dantys stambūs, kumščiai kroviko, akys žaibuojančios. 
Žemaūgis pageltęs vyras sėdėdamas atrodė šlykštus: galvą lai- 
kė atmetęs į užpakalį, akys pasruvusios krauju, veide mėlynavo 
dėmės, ant lygių riebaluotų plaukų buvo užrišta nosinė, burna 
baisiai iššiepta, kaktos beveik nebuvo. Dėvėjo jis ilgas kelnes, 
plačius batus, liemenę, kadaise buvusią balto atlaso, o viršum 
liemenės vilkėjo kažkokį apsiaustą, kurio klostėse aiški ir tiesi 
linija rodė ten esant durklą. 

Pirmasis šių vyrų vadinosi Robespjeras, antrasis - Dantonas"', 
trečiasis - Maratas. 

Be jų, kambaryje nieko nebuvo. Priešais Dantoną stovėjo stik- 
linė ir apdulkėjęs vyno butelis, panašus į garsųjį Liuterio?* alaus 
bokalą; priešais Maratą —- puodelis kavos, priešais Robespjerą 
gulėjo popieriai. 

Šalia popierių buvo matyti sunki apskrita švino rašalinė išva- 
gotu paviršiumi, tokia, kokiomis naudojosi mokiniai šio amžiaus 
pradžioje. Šalia rašalinės gulėjo numesta plunksna. Ant popie- 

rių buvo padėtas didžiulis varinis antspaudas su užrašu Palloy 
fecit'; jis buvo tikra Bastilijos kopija. 

Stalo vidury gulėjo ištiestas Prancūzijos žemėlapis. 

Lauke, už kambario durų, stovėjo Loranas Basas, garsusis Ma- 
rato sargybinis šuo, pasiuntinys iš Kordeljerų gatvės 18 nr.; lie- 
pos 13-ąją, maždaug praslinkus dviem savaitėms po aprašomo- 
jo birželio 28 dienos vakaro, jam buvo skirta suduoti smūgį kė- 
de Šarlotei Kordė“ į galvą; pastaroji tuo metu buvo Kane ir tik 
pradėjo galvoti apie savo uždavinį. Loranas Basas išnešiodavo 
„Liaudies draugo“ korektūras. Šį vakarą šeimininkas, atvedęs jį 
į Povo gatvės kavinę, griežtai įsakė saugoti kambarį, kuriame 
buvo Maratas, Dantonas ir Robespjeras, ir nieko į jį neįleisti, iš- 
skyrus tik kai kuriuos Visuomenės gelbėjimo komiteto?*, Komu- 
nos ir Vyskupijos narius. 

Robespjeras nenorėjo uždaryti durų Sen Žiustui, Dantonas - 
Pašui, o Maratas - Gusmanui. 

Pasitarimas buvo prasidėjęs jau gana seniai. Svarstymo ob- 
jektas buvo popieriai, sudėti ant stalo, kuriuos Robespjeras 
garsiai perskaitė. Balsai skambėjo vis skardžiau. Šie trys vy- 
rai ėmė tartum pyktis. Kai kurie žodžiai buvo ištariami taip 
garsiai, jog net lauke buvo girdėti. Tais laikais visi taip buvo 
pripratę girdėti kalbas iš viešųjų tribūnų, jog kiekvienas jautė 
turįs teisę klausytis. Tai buvo laikas, kada ekspeditorius Fab- 
ricijus Paris žiūrėdavo pro rakto skylutę, kas darosi Visuo- 
menės gelbėjimo komitete. Tarp kita ko reikia pasakyti, kad 
tas išėjo į naudą, nes tas pats Paris 1794 m. naktį iš kovo 30- 
osios į 31-ąją perspėjo Dantoną. Loranas Basas priglaudė ausį 


"Palloy fecit (lot.) - Padarė Palua. 

""DANTONAS ŽORŽAS ŽAKAS (1759-1794) —- advokatas, vienas Žymiausių prancūzų 
revoliucijos veikėjų, talentingas oratorius. 

"LIUTERIS MARTYNAS (1483-1546) - protestantizmo įkūrėjas Vokietijoje. 

SKORDĖ ŠARLOTĖ (1773-1793) - prancūzų bajorė, palaikiusi ryšius su žirondistais. 1793 m. 
liepos 13 d. nužudė Maratą. 

**VISUOMENĖS GELBĖJIMO KOMITETAS —- aukščiausiasis revoliucinės Prancūzijos valdžios 
organas, įsteigtas 1793 m. balandžio 6 d. Konvento dekretu ir turėjęs faktinę 
politinę valdžią per visą jakobinų diktatūros periodą. 

prie užpakalinio kambario durų, kur buvo Dantonas, Mara- 
tas ir Robespjeras. Loranas Basas tarnavo Maratui, bet jis bu- 
vo Vyskupijos narys. 


II 
Magna testantur voce per umbras 


Dantonas pašoko ir smarkiai atstūmė savo kėdę. 

— Klausykite! - sušuko jis. - Prieš mus neatidėliotinas tik vie- 
nas reikalas - respublika pavojuje. Aš težinau tik viena: mes pri- 
valome išvaduoti Prancūziją nuo priešo. Šiam tikslui visos prie- 
monės geros. Visos! Visos! Visos! Kai mane iš visų pusių tyko 
pražūtis, aš griebiuosi bet kokių priemonių, kai aš bijau visko, 
tada nepaisau nieko. Mano mintis lyg įsiutinta liūtė. Revoliuci- 
joj negalima sustoti pusiaukelėj, neturi būti per didelio drovu- 
mo. Nemezidė nėra šventeiva. Įvarydami baimę, sėkime naudą. 
Argi dramblys žiūri, kur stato leteną? Sutriuškinkime priešą! 

Robespjeras švelniai atsakė: 

- Aš irgi to noriu. 

Ir pridūrė: 

— Klausimas tik, kur priešas? 

— Už Prancūzijos sienų, aš išvijau jį, - atsakė Dantonas. 

- Jis šalies viduj, ir aš jį seku, - tarė Robespjeras. 

— Aš išvarysiu jį vėl, - tarė Dantonas. 

— Vidaus priešo išvaryti negalima. 

- Tai ką gi daryti? 

— Sunaikinti jį. 

— Sutinku, - tarė Dantonas. 

Vėliau pridūrė: 

— Robespjerai, aš kartoju, kad priešas už Prancūzijos sienų. 

— Dantonai, aš sakau, kad jis viduj. 

— Robespjerai, jis yra prie mūsų sienų. 


"Magna testantur voce per umbras (lot.) - Balsu prisiekti mirusiųjų šešėliais. 

— Dantonai, jis Vandėjoj. 

— Nusiraminkite, - prabilo trečias balsas, - priešas visur, ir jis 
Žuvęs. 

Kalbėjo Maratas. 

— Gana bendrų posakių! Kartoju dar kartą. Štai faktai. 

— Pedantas! - sumurmėjo Maratas. 

Robespjeras uždėjo ranką ant priešais jį padėtų popierių sa- 
kydamas: 

- Aš ką tik perskaičiau jums Prijero iš Marnos pranešimus. Aš 
perskaičiau jums Želambro suteiktas žinias. Dantonai, klausy- 
kite, karas su išoriniu priešu - niekai. Pilietinis karas — viskas. 
Karas su išoriniu priešu - įdrėskimas alkūnėje, pilietinis karas — 
piktoji votis, ėdanti jūsų kepenis. Iš viso to, ką aš jums skaičiau, 
išeina štai kas: Vandėja, kurios jėgos buvo suskaldytos tarp dau- 
gybės vadų, šiandien buriasi draugėn. Nuo šiol ji turės vieną 
vadą... 

- Vieną vyriausiąjį plėšiką, - sumurmėjo Dantonas. 

-— Tai tas vyras, - kalbėjo Robespjeras, - kuris birželio 2 dieną 
išlipo į krantą prie Pontorsono. Jūs matėte, koks jis žmogus. Įsi- 
dėmėkite, kad jo atvykimo dieną išdavikiškoje Kalvadoso apy- 
linkėje Bajo buvo suimti mūsų įgaliotiniai Prijeras iš Kot d'Oro 
ir Romas“. Abu areštuoti tą pačią - birželio 2 dieną. 

- Ir pervežti į Kano pilį, - įsiterpė Dantonas. 

Robespjeras vėl prabilo: 

— Aš kalbu toliau apie depešas. Girių karas organizuoja- 
mas plačiu mastu. Tuo pat metu anglai ruošia desantą; van- 
dėjiečiai ir anglai — tai reiškia Bretanė ir Britanija. Finistero 
huronų tauta šneka tokia pat kalba, kaip ir Kornuelio topi- 
nambai. Aš jums parodžiau sučiuptą Piuizė laišką, kur para- 
šyta: „Išdalykite dvidešimt tūkstančių raudonų apdarų suki- 
lėliams, ir jų skaičius tuoj pasieks šimtą tūkstančių.“ Kai tik 
PRIJERO IŠ KOT DORO IR ROMO AREŠTAS. Iš Konvento išvijus žirondistus, kai kuriuose 


departamentuose įvyko sukilimai. Į sukilusį Kalvadoso departamentą komisarais 
buvo pasiųsti Prijeras ir Romas. 

prasidės valstiečių sukilimas, anglai iškels desantą. Štai jų pla- 
nas. Pažvelkime į žemėlapį. 

Robespjeras uždėjo pirštą ant žemėlapio ir kalbėjo toliau: 

— Anglai gali pasirinkti vietą desantui nuo Kankalio iki Pem- 
polio. Kregui tinkamesnė Sen Brijeko įlanka, Kornvaliui - Sen 
Kasto. Bet tai mažmožis. Kairįjį Luaros krantą saugo sukilusių 
vadėjiečių armija, o dvidešimt aštuonių mylių atviram plotui tarp 
Anseniso ir Pontorsono savo pagalbą prižadėjo keturiasdešimt 
Normandijos parapijų. Desantas bus išlaipintas trijose vietose: 
Plerene, Ifinjake ir Plenefe; iš Plereno jis žygiuos į Sen Brijeką, o 
iš Plenefo - į Lamabalį; antrąją dieną pasieks Dinaną, kur yra 
devyni šimtai anglų belaisvių, ir kartu užims Sen Žuaną ir Sen 
Meną; tenai paliks kavaleriją; trečią dieną dvi kolonos trauks vie- 
na nuo Žuano į Bedė, antra nuo Dinano į Bešerelį; Bešerelis — 
natūrali tvirtovė, ten priešas paliks dvi baterijas; ketvirtą dieną 
pasieks Reną. Renas - Bretanės raktas. Kas turi Reną, turi visa. 
Kai Renas bus paimtas, ateis Šatonefo ir Sen Malo eilė. Rene yra 
milijonas šautuvų ir penkiasdešimt lauko patrankų... 

— Kurias jie užgrobs, - sumurmėjo Dantonas. 

Robespjeras kalbėjo toliau: 

— Aš baigiu. Iš Reno viena kolona puls Fužerą, antra - Vitrė, 
trečia - Redoną. Nors tiltai ir išgriauti, tačiau, kaip jūs iš prane- 
šimo girdėjote, priešas apsirūpinęs pontonais ir plaustais, be to, 
jis suras vadovų, kurie perves kavaleriją brastomis. Iš Fužero 
trauks į Avranšą, iš Redono -į Ansenį, iš Vitrė - į Lavalį. Nantas 
pasiduos, Brestas taip pat. Iš Redono atsivers kelias į visą slėnį 
palei Vileną, iš Fužero - į Normandiją, iš Vitrė - į Paryžių. Per 
dvi savaites ši plėšikų armija turės tris šimtus tūkstančių žmo- 
nių, ir visa Bretanė bus Prancūzijos karaliaus rankose. 

— Tikriau, Anglijos karaliaus, - pataisė Dantonas. 

— Ne. Prancūzijos. 

Ir Robespjeras pridūrė: 

— Prancūzijos karalius daug blogiau. Svetimšaliui išvyti už- 
tenka dviejų savaičių, o monarchijai nugriauti reikia aštuonioli- 
kos šimtmečių. 

Dantonas vėl atsisėdo, alkūnėmis pasirėmė į stalą, susiėmė 
galvą rankomis ir susimąstė. 

- Jūs patys matote, koks didelis pavojus, - tarė Robespjeras. — 
Iš Vitrė anglams atviras kelias į Paryžių. 

Dantonas pakėlė galvą ir kirto savo stambiais sugniaužtais 
kumščiais į žemėlapį tarsi į priekalą: 

— Robespjerai, argi iš Verdeno neatsivėrė Prūsijai kelias į Pa- 
ryžių? 

— Na, ir kas? 

—- Otas, kad anglai bus išvyti taip pat, kaip buvo išvyti prūsai. 

Dantonas vėl atsistojo. 

Robespjeras uždėjo savo šaltą ranką ant karštligiškai degan- 
čio Dantono kumščio. 

- Dantonai, Šampanė neprijautė prūsams, o Bretanė anglams 
prijaučia. Atsiimti Verdeną - reiškė karą su užsieniu; atsiimti 
Vitrė - reiškia pilietinį karą. 

Žemu ir reikšmingu balsu Robespjeras sumurmėjo: 

— Didžiausias skirtumas. 

Paskui pridūrė: 

— Sėskite, Dantonai, ir įsižiūrėkite į žemėlapį. Užuot daužęs jį 
kumščiais. 

Bet Dantonas buvo paskendęs savo mintyse. 

- Tojau per daug! - sušuko jis. - Regėti katastrofą vakaruose, 
kada ji kyla iš rytų!.. Taip, Robespjerai, aš sutinku, kad Anglija 
grūmoja iš vandenyno pusės; bet Ispanija kyla prieš mus Pirė- 
nuose, Italija - Alpėse, Vokietija - prie Reino. O ten toli - dar 
didžiulis rusiškas lokys. Robespjerai, pavojai supa mus ratu, o 
mes šio rato vidury. Už Prancūzijos sienų - koalicija, viduje — 
išdavystė. Pietuose Servanas“ stengiasi atverti vartus į Prancū- 
ziją Ispanijos karaliui, šiaurėj Diumurjė“? pereina į priešo pusę. 


“SERVANAS ŽOZEFAS (1741-1808) - prancūzų generolas ir politinis veikėjas, revoliucijos 
pradžioje buvęs karo ministras. Už artimus ryšius su žirondistais jakobinų 
areštuotas ir pasodintas į kalėjimą. 

37DIUMURJĖ ŠARLIS FRANSLA (1739-1823) —- prancūzų generolas. Septynerių metų karo 
dalyvis, 1792 m. vadovavęs centrinei armijai. 

Juk visada jis daugiau grasino Paryžiui negu Olandijai. Nervin- 
das* nušluoja nuo žemės paviršiaus Žemapą ir Valmi. Filosofas 
Rabo Sent Etjenas“, kaip ir pritinka protestantui, išdavikas, su- 
sirašinėja su dvariškiu Monteskju“. Armija išretėjo. Nė vienas 
batalionas neturi dabar daugiau kaip keturis šimtus Žmonių; iš 
narsaus de Pon pulko teliko tik šimtas penkiasdešimt vyrų, Pa- 
maro stovykla atiduota. Žive teliko tik penki šimtai maišų mil- 
tų; mes traukiamės į Landau; Viurmseras“! spaudžia Kleberą. 
Maincas žūsta didvyriškai, Kondė niekšiškai pasiduoda. Valans- 
jenas taip pat. Tas dar nekliudo Šanseliui, Valansjeno gynėjui, ir 
Fero, Kondė gynėjui, tapti tokiais pat herojais, kaip ir Menjė“? — 
Mainco gynėjais. Bet visi kiti išdavinėja. Darvilis“ išduoda Eks 
la Šapelyje, Mutonas“'- Briuselyje, Valansas“ - Bredoje, Neiji“ — 
Limburge, Miranda - Mestrichte; Stenželis“? - išdavikas, Lanu“ 
- išdavikas, Ligonjė“? - išdavikas, Menu" - išdavikas, Dilonas?! 
— išdavikas; tai vis šlykštūs Diumurjė variokai. Dar pavyzdžių? 
Kiustino manevrai man atrodo įtartini; aš įtariu, kad jis dėl pel- 
no ruošiasi užimti Frankfurtą, o ne jo reikalams svarbų Koblen- 
cą. Tiesa, Frankfurtas gali mokėti keturis milijonus karo kontri- 
bucijos, bet ką gi reiškia, palyginus su ta nauda, kurią duotų 
emigrantų lizdo išardymas? Aš sakau - tai išdavystė. Menjė mi- 
rė birželio 13-ąją. Kleberas liko vienas. O tuo tarpu Braunšvei- 
gas tvirtėja ir žygiuoja pirmyn. Visose iš prancūzų atimtose vie- 
tovėse jis iškelia vokiečių vėliavas. Brandenburgo markgrafas 
šiandien tvarko Europos likimą; grobia mūsų provincijas, pa- 
matysite, jis prisijungs ir Belgiją, atrodo, tarsi mes dirbtume Ber- 
lynui. Jei visa taip eis ir toliau, tai prancūzų revoliucija išeis Pots- 
damo naudai, jos vienintelis rezultatas tebus tik tas, kad Fridri- 
chas IT? padidins savo mažą valstybėlę, ir išeis, kad mes 
nužudėme Prancūzijos karalių - dėl Prūsijos karaliaus. 

Ir baisusis Dantonas nusikvatojo. 

Išgirdęs Dantono juoką, Maratas nusišypsojo. 

— Kiekvienas jūsų turite savo arkliuką; jūs, Dantonai, Prūsiją, 
jūs, Robespjerai, Vandėją. Aš taip pat noriu pareikšti savo nuo- 
monę. Jūs nematote tikrojo pavojaus; o pavojus - landynės ir 

kavinės. Šuazelio kavinėj renkasi jakobinai, Pateno - rojalistai, 
Pasimatymo kavinėje puolama nacionalinė gvardija, Port Sen 
Marteno kavinėje ji ginama, Regentystės kavinė eina prieš Bri- 
so", Koraco kavinė - už; Prokopo kavinė prisaikdinėja Didro?“ 
vardu, Prancūzų teatro kavinė - Voltero" vardu; Rotondoje asig- 
natos plėšomos, Sen Marso kavinėje dėl to siuntama, Manuari 


*NERVINDAS - Belgijos bažnytkaimis, kur 1793 m. kovo 18 d. Diumurjė vadovaujama 
prancūzų kariuomenė buvo sumušta austrų kariuomenės, vadovaujamos 
Koburgo hercogo. 

*RABO SENT ETJENAS, ŽANAS POLIS (1743-1793) — politinis veikėjas, publicistas, protestantų 
pastorius Nime. Steigiamojo susirinkimo ir Konvento narys, žirondistas. 

**MONTESKJU (1756-1832) —- prancūzų politinis veikėjas, konstitucinės monarchijos 
šalininkas, Steigiamojo susirinkimo narys, vėliau emigravęs iš Prancūzijos. 

*!VIURMSERAS DAGOBERTAS SIGIZMUNDAS (1724-1797) - austrų generolas, kilęs iš Elzaso, 
tarnavęs prancūzų kariuomenėj, vėliau perėjęs tarnauti Austrijai. Dalyvavęs 
Septynerių metų kare. 1793-1796 m. dalyvavo karuose prieš Prancūziją. 

“MENJĖ - prancūzų generolas, pasižymėjęs ginant Maincą 1793 m. 

3 DARVILIS — prancūzų 18 a. revoliucijos laikų generolas. 

*““MUTONAS - prancūzų generolas. 18 a. pabaigos ir 19 a. pradžios karų dalyvis. 

SŠVALANSAS SYRIUS MARI ALEKSANDRAS (1757-1822) - grafas, prancūzų generolas, dalyvavęs 
revoliucinės Prancūzijos kare prieš Europos koaliciją. 

“NEIJI — grafas, 18 a. revoliucijos laikų prancūzų generolas, demokratų įtartas 
išdavyste. 

*7STENŽELIS ANRI — prancūzų generolas, 18 a. pabaigos karų dalyvis, kovojęs su Vandėjos 
sukilėliais. 

“L ANU RENĖ ŽOZEFAS (1740-1793) - prancūzų generolas. 1793 m. revoliucinio tribunolo 
apkaltintas išdavyste ir nubaustas mirtimi. 

“LIGONJĖ - prancūzų generolas, 18 a. pabaigos karų dalyvis. 

""MENU ŽAKAS FRANSUA (1750-1810) - prancūzų generolas, politinis veikėjas. 1795 m. 
gegužės mėnesį numalšino liaudies sukilimą Paryžiuje. Dalyvavo Napoleono 
žygyje į Egiptą. 

""DILONAS ARTIURAS (1750-1794) - prancūzų generolas, 18 a. pabaigos karų dalyvis, 
monarchistas. 

"ZFRIDRICHAS II (1740-1786) - Prūsijos karalius, šviečiamojo absoliutizmo šalininkas. 
Septynerių metų karo metu (1756-1763) jo kariuomenė keletą kartų pralaimėjo, 
ir rusų kariuomenė 1760 m. užėmė Berlyną. 

"BRISO ŽANAS PJERAS (1754-1793) - prancūzų revoliucijos veikėjas, žirondistų partijos 
vadas, Įstatymų leidžiamojo susirinkimo narys, leidęs laikraštį „Prancūzų 
patriotas“. 

"*DIDRO DENI (1713-1784) - prancūzų šviečiamojo laikotarpio veikėjas, rašytojas, prancūzų 
filosofas materialistas, meno teoretikas. 1751-1772 m. leido „Enciklopediją“, apie 
kurią būrėsi stambiausi Prancūzijos pažangūs mokslininkai ir rašytojai. 

"VOLTERAS FRANSUA (1694-1778) — prancūzų rašytojas, filosofas. Aršus dvasininkijos 
priešas. 

kavinėje sprendžiamas miltų klausimas, Fua kavinėje - triukš- 
mas ir peštynės, pas Peroną zvimbia finansų širšinai. Štai kur 
rimtas pavojus! 

Dantonas daugiau nebesijuokė. Maratas tebesišypsojo. Nykš- 
tuko šypsena baisesnė už milžino juoką. 

- Jūs tyčiojatės iš mūsų, Maratai? - sugriaudė Dantonas. 

Maratui perbėgo šlaunimi jo garsusis nervingas traukulys. Jo 
šypsena dingo. 

- A! Atpažįstu jus, pilieti Dantonai! Juk jūs mane viso Kon- 
vento akivaizdoje pavadinote kažkokiu tipu Marato pavarde. 
Klausykite. Aš jums atleidžiu. Mes gyvename kvailą momentą. 
A! Jūsų nuomone, aš tyčiojuos! Iš tikrųjų kas gi aš esu? Aš nu- 
plėšiau kaukę Šazo“, aš nuplėšiau kaukę Petionui“, aš nuplė- 
šiau kaukę Kersenui?, aš nuplėšiau kaukę Mortonui?, aš nuplė- 
šiau kaukę Diufriš Valazė“, aš nuplėšiau kaukę Ligonjė, aš nu- 
plėšiau kaukę Menu, aš nuplėšiau kaukę Banviliui?', aš nuplėšiau 
kaukę Žansonė““, aš nuplėšiau kaukę Bironui, aš nuplėšiau kau- 
kę Lidonui*' ir Šambonui**. Teisingai pasielgiau, ar ne? Aš iš tolo 
užuodžiu išdavystę žmoguje ir, mano nuomone, reikia išaiškin- 
ti nusikaltėlį anksčiau, negu jis spėjo nusikalsti. Aš esu įpratęs 
pasakyti iš vakaro tai, ką jūs sakote rytojaus dieną. Aš, o ne kas 
kitas, pasiuntė Nacionaliniam susirinkimui smulkiai paruoštą 
baudžiamųjų įstatymų projektą. Ką aš padariau iki šiol? Parei- 
kalavau, kad sekcijos būtų labiau apsišvietusios ir tuo būdu ge- 
riau pasitarnautų revoliucijai; aš įsakiau nuimti antspaudus nuo 
trisdešimt dviejų slaptų bylų; aš įsakiau atimti iš Rolano jam pa- 
vestus saugoti briliantus, aš įrodžiau, kad Briso šalininkai įdavė 
Visuomeninio saugumo komitetui tuščius blankus areštams, aš 
nurodžiau, kur Lendė“ savo pranešime nutylėjo apie Kapeto nu- 
sikaltimus. Aš balsavau už tai, kad tironas per dvidešimt ketu- 
rias valandas būtų nužudytas; aš gyniau Mokonsejo ir respubli- 
kos batalionus; aš neprileidau, kad būtų perskaitytas Narbono“ 
ir Maluė“' laiškas; aš kalbėjau apie pagalbą sužeistiesiems karei- 
viams; aš pasirūpinau, kad būtų panaikinta šešių komisija; aš 
dar kovos metu prie Monso numačiau Diumurjė išdavystę; aš 

pareikalavau, kad šimtas tūkstančių emigrantų giminaičių būtų 
suimti, kaip įkaitai už priešui išduotuosius mūsų komisarus; aš 
pasiūliau paskelbti išdaviku kiekvieną atstovą, kuris peržengs 
miesto ribas; aš atskleidžiau Rolano frakcijos intrigas Marselio 
neramumuose; aš užsispyriau, kad būtų paskirta pinigų suma 
už Egalitė sūnaus galvą; aš gyniau Bušotą; aš pareikalavau var- 
dinio balsavimo, kad Inaras būtų pašalintas iš pirmininko vie- 
tos; aš priverčiau paskelbti apie paryžiečių nuopelnus tėvynei; 
štai dėl ko Luvė“ mane laiko pajacu, Finisteras reikalauja, kad 
būčiau ištremtas, Amjeno miestas nori, kad man uždėtų antsnu- 
kį. Koburgas“' nori, kad mane suimtų, o Lekuant Piuiravo siūlo 
Konventui paskelbti mane pamišusiu. Aha, pilieti Dantonai, dėl 


"ŠAZO ŽANAS FRANSUA SIMONAS (1747-1818) - prancūzų revoliucijos veikėjas, Įstatymų 
leidžiamojo susirinkimo ir Konvento narys. 

TTPETIONAS ŽEROMAS (1756-1794) - prancūzų revoliucijos veikėjas, Steigiamojo susirinkimo 
ir Konvento narys, žirondistų partijos vadas. 

"KERSENAS ARMANAS GI SIMONAS (1742-1793) - grafas, prancūzų politinis veikėjas, jūrų 
karininkas, Įstatymų leidžiamojo susirinkimo ir Konvento narys. 

""MORTONAS ŠABRIANAS ŽAKAS ANRI (1750-1793) - prancūzų generolas, dalyvavęs karuose 
dėl Šiaurės Amerikos nepriklausomybės ir revoliucinės Prancūzijos kare su 
Europos monarchų koalicija. 

"'DIUFRIS VALAZĖ ŠARLIS (1751-1793) - prancūzų revoliucijos veikėjas, Konvento narys, 
žirondistas. 

“BANVILIS - prancūzų generolas, 18 a. karų dalyvis. 

1 2ANSONĖ ARMANAS (1758-1793) - prancūzų revoliucijos veikėjas, Įstatymų leidžiamojo 
susirinkimo ir Konvento narys, žirondistas. 

SLIDONAS BERNARAS FRANSUA (1752-1733) - prancūzų revoliucijos veikėjas, Konvento narys, 
artimas žirondistams. 

**SAMBONAS ANTUANAS BENUA - prancūzų revoliucijos veikėjas, Konvento narys, 
žirondistas. 

SLENDĖ ŽANAS BATISTAS ROBERAS (1749-1825) — Žymus prancūzų revoliucijos veikėjas, 
Įstatymų leidžiamojo susirinkimo ir Konvento narys, jakobinas, Visuomenės 
gelbėjimo komiteto narys. 

*“NARBONAS (TTIKRIAU: NARBONAS LARA) (1755-1813) - grafas, prancūzų generolas ir politinis 
veikėjas, revoliucijos pradžioje buvęs karo ministru. 

"MALUĖ PJERAS VIKTORAS (1740-1814) - prancūzų politinis veikėjas, revoliucijos metu 
įsteigęs monarchistų klubą. Po monarchijos nuvertimo emigravo. Į Prancūziją 
grįžo Konsulato metu. 

*"LUVĖ DE KUVRĖ ŽANAS BATISTAS (1760-1797) - prancūzų rašytojas, romano „Kavalieriaus 
Foblazo nuotykiai“ autorius. Įstatymų leidžiamojo susirinkimo ir Konvento narys. 

*KOBURGAS — austrų generolas, Koburgo hercogas, vadovavęs Europos monarchų 
koalicijos kariuomenei, kovojusiai prieš revoliucinę prancūzų kariuomenę. 

ko jūs pasikvietėte mane į savo slaptą posėdį, jei ne dėl to, kad 
norite išgirsti mano nuomonę? Argi aš prašiausi, kad jūs mane 
pakviestumėt? Nė nemaniau. Aš visai nenoriu susieiti su tokiais 
kontrrevoliucionieriais, kaip Robespjeras ir jūs. Tarp kitko, kaip 
ir reikėjo tikėtis, jūs manęs nesupratote, nei Robespjeras, nei jūs. 
Kurgi čia valstybės vyrai? Jus, vadinasi, dar reikia mokyti politi- 
kos abėcėlės, reikia jums įdėti į burną ir sukramtyti. Tai, ką aš 
jums pasakiau, reiškia: jūs klystate abu. Pavojus kyla ne iš Lon- 
dono, kaip mano Robespjeras, ir ne iš Berlyno, kaip mano Dan- 
tonas, bet iš Paryžiaus. Jis atsirado dėl vienybės stokos, dėl to, 
kad kiekvienas jaučiasi turįs teisę traukti į savo pusę, pradedant 
judviem, dėl to, kad pakriko idėjos, dėl valios jėgų anarchijos... 

— Anarchijos! - pertraukė Dantonas, - o kas gi ją kelia, jei 
ne jūs? 

Maratas nesileido pertraukiamas. 

— Robespjerai, Dantonai, pavojus glūdi šioje gausybėje kavi- 
nių, lošimo namų ir klubų... Tik pagalvokite - Juodasis klubas, 
Federalistų klubas, Ponių klubas, Bešalių klubas, įkurtas dar Kler- 
mon Tonero* ir 1790 m. dar buvęs monarchistinis, Socialinis ra- 
telis, sugalvotas kunigo Klodo Fošė*', Vilnonių kepurių klubas, 
įkurtas laikraštininko Priudomo*““, ir taip toliau, nekalbant apie 
jūsų Jakobinų klubą, Robespjerai, ir apie jūsų Kordeljerų klu- 
bą“*, Dantonai. Pavojų sudaro badas, kuris maišų nešiotoją Ble- 
ną privertė pakarti kepėją Fransua Deni, prekiavusį Paliu rinko- 
je, ant rotušės žibinto stulpo, pavojų sudaro teisė, kuri leido pa- 
karti maišų nešiotoją už tai, kad šis pakorė kepėją Deni. Pavojų 
sudaro popieriniai pinigai, kurie kasdien vis krinta. Tampl gat- 
vėje kažkas pametė šimto frankų asignatą, ir vienas praeivis, pa- 
prastas žmogelis, pasakė: „Jos ir pakelti neverta!“ Lupikautojai 
ir spekuliantai - štai kur pavojus! Jūs iškėlėte ant rotušės juodą 
vėliavą, bet kas iš to! Jūs suėmėt baroną Trenką“, bet to per ma- 
ža. Nusukite sprandą šiam senam kalėjimų intrigantui. Arba gal 
jūs manote, kad visa bus gerai, jei Labertešą, prie Žemapo gavu- 
sį keturiasdešimt vieną kardo kirtį, Konvento pirmininkas ap- 
vainikavo vainiku už pilietinį narsumą, o Šenjė“ laksto paskui 

jį. Komedija, juokų krėtimas! A! Jūs nematote Paryžiaus! Ieškote 
pavojų kažkur toli, kai jie čia! Kokia nauda iš jūsų policijos, Ro- 
bespjerai! Aš žinau, kad jūs turite savo šnipus, Pajaną“*- Komu- 
noje“, Kofinhalį - Revoliuciniam tribunole, Davidą - Saugumo 
komitete, Kutoną - Visuomenės gelbėjimo komitete. Kaip mato- 
te, aš puikiai informuotas. Na, gerai, atsiminkite: pavojų pilna ir 
virš jūsų galvų, ir po jūsų kojomis; aplink tik suokalbiai, suokal- 
biai ir suokalbiai; gatvių praeiviai skaito laikraščius ir reikšmin- 
gai linksi galvomis; šeši tūkstančiai asmenų, neturinčių pilieti- 
nės ištikimybės liudijimų, sugrįžę emigrantai, dabitos ir šnipai 
slepiasi rūsiuose, palėpėse ir medinėse Palė Rojalio galerijose; 
prie kepyklų - eilės; vargdienės moterys, prie namų slenksčių 
maldaujančiai sudėjusios rankas, klausia: „Kada gi bus paga- 
liau taika?“ Jūs rūpestingai užsidarote, kad būtumėte vieni Vyk- 
domosios tarybos salėje, bet visi žino, ką jūs ten kalbate; ir štai 
jums įrodymas, Robespjerai, - žodžiai, kuriuos jūs vakar pasa- 
kėte Sen Žiustui: „Barbaru“ pradėjo augintis pilvą, o tai apsun- 
kins jį, kai teks bėgti.“ Taip. Pavojus visur, o ypač centre, Pary- 
žiuje. Buvusieji konspiruoja, patriotai vaikščioja basi; kovo 9-ąją 
suimtieji aristokratai jau paleisti, puikūs arkliai, kurie turėtų vežti 
patrankas prie sienų, taško mus purvais gatvėse; keturių svarų 
duonos kepalas kainuoja tris frankus dvylika sū; teatruose vai- 


*"KLERMON TONERAS STANISLA (1747-1792) - grafas, prancūzų politinis veikėjas, Įstatymų 
leidžiamojo susirinkimo narys, konstitucinės monarchijos šalininkas. 

"FOŠĖ KLODAS (1744-1793) — prancūzų revoliucijos veikėjas, demokratinis publicistas, 
„Socialinio ratelio“ vadovas. 

*2PRIUDOMAS LUJI MARI (1752-1830) - prancūzų buržuazinės demokratijos krypties 
žurnalistas. Laikraščio „Paryžiaus revoliucija“ redaktorius, politinių pamfletų ir 
brošiūrų autorius. 

"KORDELJERŲ KLUBAS - žmogaus ir piliečio teisių draugų klubas, įkurtas 1790 m. 
pavasarį. Klubui vadovavo Maratas. 

*TRENKAS FRIDRICHAS (1726-1794) — baronas, prūsų karininkas, perėjęs tarnauti Rusijai, 
paskui Austrijai, 10 metų sėdėjęs kalėjime. 

"“ŠENJĖ ANDRĖ (1762-1794) - prancūzų poetas ir publicistas. 

*PAJANAS - prancūzų revoliucijos veikėjas, jakobinas. 

*"KOFINHALIS ŽANAS BATISTAS (1754-1794) — prancūzų revoliucijos veikėjas, jakobinas, 
Revoliucinio tribunolo pirmininko pavaduotojas. 

"BARBARU ŠARLIS ŽAKAS (1767-1794) —- prancūzų revoliucijos veikėjas, Konvento narys, 
žirondistas. 

dinamos nepadorios pjesės, o Robespjeras greit nugiljotinuos 
Dantaną. 

- Vargiai! - pratarė Dantonas. 

Robespjeras atidžiai žiūrinėjo žemėlapį. 

- Reikalingas diktatorius! - aštriai sušuko Maratas. - Robes- 
pjerai, jūs žinote, kad aš noriu diktatoriaus? 

Robespjeras pakėlė galvą. 

- Žinau, Maratai, juo būsite jūs arba aš. 

- Aš arba jūs, - pakartojo Maratas. 

Dantanas prakošė pro dantis. 

- Diktatūra? Tik pamėginkite! 

Maratas pamatė, kaip piktai sudrebėjo Dantano antakiai. 

- Palaukite, - prabilo jis vėl. - Pasistenkime paskutinį kartą. 
Bandykime susitarti. Padėtis tokia, kad reikia bandyti. Argi mes 
nebuvom susitarę dėl gegužės 31-osios*"*? Mūsų vienybės klau- 
simas svarbesnis už žirondistų klausimą, kuris tėra dalinis klau- 
simas. Jūsų pasakymuose yra tiesos, bet tiesa, tikroji tiesa, visų 
tiesų tiesa yra mano žodžiai. Pietuose federalizmas, vakaruose 
rojalizmas, Paryžiuje dvikova tarp Konvento ir Komunos, vals- 
tybės pasieniuose Kiustino atsitraukimas ir Diumurjė išdavystė. 
Ką visa tai reiškia? Susiskaldymą. O ko mums reikia? Vienybės. 
Tik ji - mūsų išganymas. Bet skubėkime. Paryžius turi perimti 
vadovavimą revoliucijai. Jei mes uždelsime bent valandą, rytoj 
vandėjiečiai įžengs į Orleaną, o prūsai - į Paryžių. Sutinku su 
jumis, Dantonai, nusileidžiu jums, Robespjerai. Gerai. Bet išeitis 
- diktatūra. Įveskime diktatūrą. Mes trys atstovaujame revoliu- 
ciją. Mes panašūs į tris Cerberio!'“ galvas. Viena šių trijų galvų 
kalba, tai jūs, Robespjerai; antra riaumoja, tai jūs, Dantonai... 

— Trečioji kanda, tai jūs, Maratai, - tarė Dantonas. 

- Visos trys kanda, - pataisė Robespjeras. 

Įsivyravo tyla. Paskui vėl prasidėjo pokalbis, apstus paslėptų 
niūrių smūgių. 

- Klausykit, Maratai, prieš sudarydami vedybinę sąjungą, tu- 
rime vienas kitą pažinti. Kaip jūs sužinojote, ką aš vakar sakiau 
Sen Žiustui? 

— Tai mano reikalas, Robespjerai. 

— Maratai! 

— Mano pareiga žinoti, o kaip aš gaunu žinias - mano reikalas. 

— Maratai! 

= Aš Mėgstu viską žinoti, 

= Maratai! 

- Robespjerai, aš žinau, ką jūs pasakėte Sen Žiustui, lygiai kaip 
Žinau ir tai, ką Dantonas kalbėjo Lakrua!"'; aš žinau, kas dedasi 
Teateno krantinėje, Labrifo rūmuose, toje landynėje, kur susitel- 
kia emigracijos nimfos; aš žinau taip pat, kas dedasi Tilo namuo- 
se, prie Goneso, kurie priklauso Valmeranžui, buvusiam pašto 
administratoriui, kur kadaise lankydavosi Mori'“ ir Kazalesas!“, 
vėliau Sijesas!“* ir Vernjo!“, ir kur dabar tiksliai kartą savaitėje 
susirenka kiti. 

Tardamas žodį „kiti“, Maratas pasižiūrėjo į Dantoną. 

Dantonas sušuko: 

- Jei aš turėčiau nors už grašį valdžios, būtų baisu. 

Maratas kalbėjo toliau: 

- Aš žinau, ką kalbate jūs, Robespjerai, lygiai kaip žinau, kas 
darėsi Tampolio bokšte, kada ten penėjo Liudviką XVI taip, kad 
vien tik rugsėjo mėnesį vilkas, vilkienė ir vilkiukai surijo aštuo- 
niasdešimt šešias pintines persikų. O liaudis tuo laiku badavo. 
Aš žinau tai, kaip žinau, kad Rolanas!“ slėpėsi Harpo gatvėje, 
nuošalaus kiemo bute; žinau, kad šešis šimtus iečių, pavartotų 
liepos 14 dieną, pagamino Foras, Orleano kunigaikščio šaltkal- 


"GECUŽĖS31-0j1- nacionalinės gvardijos remiamo revoliucinių masių sukilimo pradžia. 

"CERBERIS — sen. graikų mitologijoje trigalvis šuo, saugojęs požemio karalystę Hadą. 

"LAKRUA ŽANAS MIŠELIS (1751-1820) — prancūzų revoliucijos veikėjas, Konvento narys, 
artimas žirondistams. 

"2MORI ŽANAS STFRENAS (1746-1817) - prancūzų politinis veikėjas, kunigas, Generalinių 
štatų deputatas. 1791 m. emigravęs, o 1794 m. popiežiaus pakeltas kardinolu. 
1804 m. prisišliejo prie Napoleono. 

'SKAZALESAS ŽAKAS ANTUANAS MARI (1758-1805) — prancūzų politinis veikėjas, monar- 
chistas, Steigiamojo susirinkimo narys. 

10SESAS EMANUELIS ŽOZEFAS (1748-1836) politinis veikėjas, Steigiamojo susirinkimo narys. 

"SVERNIJO PJERAS (1753-1793) - Steigiamojo susirinkimo ir Konvento narys, žirondistas. 

""*ROLANAS ŽAKAS MARI (1734-1793) - Konvento narys, žirondistas. 

vis; žinau, kas veikiama pas Sent Iler, Sileri'? meilužę; šokių die- 
nomis senasis Sileri pats blizgina kreida geltonojo salono parke- 
tą Nev de Matiuren gatvėje; Biuzo!“ ir Kersenas ten pietaudavo. 
27-ąją ten pietavo Saladenas!“. Ir spėkite su kuo, Robespjerai? 
Su jūsų draugu Lasursu!!“, 

— Plepalai, - sumurmėjo Robespjeras, - Lasursas niekad ne- 
buvo mano draugas. 

Ir susimąstęs pridūrė: 

— O tuo tarpu Londone aštuoniolika fabrikų gamina netikras 
asignatas. 

Maratas kalbėjo toliau ramiai, bet jo balse jaučiamas lengvas 
virpėjimas stingdė gyslose kraują... 

- Jūs esate privilegijuotųjų būrys, surištas bendrine atsako- 
mybe. Taip, aš žinau viską, nors Sen Žiustas tai vadina valstybi- 
ne paslaptimi... 

Maratas pabrėžė šį žodį, pažvelgė į Robespjerą ir kalbėjo to- 
liau: 

— Aš žinau, kas kalbama už jūsų stalo, kai Leba''' pakvie- 
čia Davidą pietų, kuriuos gamina jo sužadėtinė Elžbieta 
Diuplė, jūsų būsimoji svainė, Robespjerai. Aš esu didžiulė 
liaudies akis ir iš savo rūsio gilumos viską stebiu. Taip, aš 
matau, girdžiu, žinau. Jūs pasitenkinat smulkmenomis. Jūs 
grožitės savimi. Robespjeras leidžia savimi gėrėtis poniai de 
Šalabr, dukteriai to paties markizo de Šalabro, kuris lošė vistą 
su Liudviku XV tą dieną, kai buvo įvykdyta mirties bausmė 
Damjenui!!2. Taip, jūs keliate aukštyn galvas. Sen Žiustas 
dingsta savo kaklaraišty. Ležandras!" dėvi taip pat nepeik- 
tinai: naujas švarkas, balta liemenė, žabo, kad priverstų ki- 
tus užmiršti tuos laikus, kai jis su prijuoste vaikštinėjo. Ro- 
bespjeras įsivaizduoja, kad istorijai bus svarbu, jog į Steigia- 
mąjį susirinkimą jis ateidavo alyvų spalvos švarku, o į 
Konventą skaisčiai mėlynu. Visas savo kambario sienas jis 
nukabinėjo savo atvaizdais... 

— O jūsų atvaizdų, Maratai, pilni nutekamieji vamzdžiai, — 
pertraukė jį Robespjeras dar ramesniu balsu negu Marato. 

Atrodė, kad jie šnekučiuojasi, bet ramus tonas tik dar labiau 
išryškino replikos bei atsikirtimo aštrumą ir nuspalvino grūmo- 
jimą savotiška ironija. 

— Robespjerai, tuos, kurie siekia nuversti sostus, jūs esate pa- 
vadinę Žmonių giminės donkichotais. 

— O jūs, Maratai, po rugpjūčio 4-osios"* „Liaudies draugo“ 
559 numeryje - ak, aš puikiai įsidėmėjau tą skaičių ir ne be rei- 
kalo - reikalavote grąžinti titulus bajorijai, jūs pasakėte: „Kuni- 
gaikštis visados lieka kunigaikščiu.“ 

— Robespjerai, gruodžio 7 dienos posėdy jūs gynėte Rolano 
žmoną prieš Viarą. 

- Taip, kaip mano brolis gynė jus, Maratai, kai buvote užpul- 
tas jakobinų klube. Bet ką gi tai įrodo? Nieko. 

- Robespjerai, yra žinoma, net kuriame Tiuilri rūmų kambary 
jūs pasakėte Gara: „Man įkyrėjo revoliucija!“ 

— Maratai, tai čia, šioje pačioje kavinėje spalio 29-ąją jūs pasi- 
bučiavote su Barbaru. 

— Ojūs, Robespjerai, pasakėte Biuzo: „Respublika? Kas gi tai?“ 

- Ojjūs, Maratai, čia, šioje pačioje kavinėje, kvietėte pusry- 
čiauti po tris marseliečius iš kiekvienos kuopos. 

— Robespjerai, jūs pasirinkote palydovu halės stipruolį, gin- 
kluotą lazda. 

—- Ojiūs, Maratai, rugpjūčio 10-osios išvakarėse prašėte Biuzo 
padėti jums pabėgti į Marselį, persirengus žokėjum. 


"“"SILERI ŠARLIS ALEKSIS (1737-1793) —- markizas, prancūzų generolas, Steigiamojo 
susirinkimo ir Konvento narys. 

"*BIUZO FRANSUA NIKOLIA LEONORAS (1760-1794) — prancūzų revoliucijos veikėjas, 
Steigiamojo susirinkimo ir Konvento narys, žirondistas. 

'PSALADENAS ŽANAS BATISTAS MIŠELIS (MTRĘS 1813 M.) — prancūzų revoliucijos veikėjas, 
advokatas ir teisėjas, Įstatymų leidžiamojo susirinkimo ir Konvento narys. 

MLASURSAS MARKAS DAVIDAS (1763-1793) — prancūzų revoliucijos veikėjas, Įstatymų 
leidžiamojo susirinkimo ir Konvento narys, žirondistas. 

"'LEBA FILIPAS FRANSUA ŽOZEFAS (1764-1794) - prancūzų revoliucijos veikėjas, jakobinas, 
Konvento narys, komisaras. 

"2DAMJENAS ROBERAS FRANSUA (1715-1757) - kėsinęsis nužudyti karalių Liudviką XV. 

"LEŽANDRAS LUI (1752-1797) - prancūzų revoliucijos veikėjas, Konvento narys, jakobinas. 

"*RUGPJOČIO 4-0JI - tai 1789 metų rugpjūčio 4 dienos naktinis Steigiamojo susirinkimo 
posėdis, kuriame buvo nutarta likviduoti feodalines prievoles. 

— Rugsėjo mėnesio!" įvykių dienomis jūs slapstėtės, Robesp- 
jerai. 

— Ojiūs, Maratai, stengiatės rodytis viešumoje. 

— Robespjerai, jūs numetėte žemėn raudoną kepurę. 

— Taip, kai ją buvo užsidėjęs išdavikas. Tai, kas puošia Diu- 
murjė, teršia Robespjerą. 

— Robespjerai, jūs uždraudėte uždengti Liudviko XVI galvą, 
kai pro šalį ėjo kareiviai. 

- Aš įvykdžiau svarbesnį dalyką: tą galvą nukirtau. 

Čia įsikišo Dantonas, bet jis tik užpylė alyvos ant ugnies. 

— Robespjerai, Maratai, nusiraminkite pagaliau! - tarė jis. 

Maratas nemėgo, kad jį vardytų antroj vietoj. Jis atsigręžė. 

— Ko čia kišasi Dantonas? - paklausė jis. 

Dantonas pašoko. 

- Ko aš kišuos? Štai ko. Kad nebūtų brolžudystės, kad neuž- 
virtų kova tarp dviejų asmenų, tarnaujančių liaudžiai; mes turi- 
me pakankamai rūpesčio su užsienio ir pilietiniu karu, naminio 
karo būtų per daug. Aš kovoju už revoliuciją ir nenoriu, kad ji 
žlugtų. Štai ko aš kišuosi. 

Maratas atsakė nepakeldamas balso: 

— Geriau duokite savo ataskaitą. 

— Ataskaitą! - sušuko Dantonas. - Ieškokite jos Argono tar- 
pekliuose, išvaduotojoj Šampanėj, nukariautojoj Belgijoj, armi- 
joj, kurioj jau keturis kartus aš buvau atstatęs savo krūtinę kul- 
koms. Ieškokite jos Revoliucijos aikštėj, ešafote, pastatytam sau- 
sio 21-ąją"'*, nuverstam soste, giljotinoj, šioj našlėj... 

Maratas pertraukė Dantoną: 

— Giljotina - nekalta mergaitė, ant jos gulama, bet ji neapvai- 
sinama. 

— Kąjūs galit žinoti? - atsiliepė Dantonas. - Aš apvaisinsiu ją. 

— Pamatysime, - pasakė Maratas. 

Ir nusišypsojo. 

Dantonas pastebėjo šią šypseną. 

— Maratai! - sušuko jis. - Jūs esate požemių Žmogus, o aš my- 
liu saulę ir šviesą. Aš nekenčiu šliužų gyvenimo. Šimtakoju ne- 

būsiu niekada! Jūs gyvenate rūsy, o aš gyvenu gatvėje. Jūs nesu- 
sieinat šu nieku, o su manim gali kalbėti, kas tik nori. 

= Gražusis bernužėli, ar nepanorėsit užsukti pas Mane? - su- 
murmėjo Maratas. 

Ir, liovęsis šypsotis, jis tvirtu balsu prabilo: 

- Dantonai, duokite ataskaitą už trisdešimt tris tūkstančius 
ekiu grynais, kuriuos jums įteikė Monmorenas!' karaliaus var- 
du, kaip atlyginimą už tai, kad ėjote prokuroro pareigas Šatlė. 

- Už mane atsiskaitė liepos keturioliktoji, - išdidžiai tarė 
Dantonas. 

— O sandėliai? O karūnos deimantai? 

— Už mane atsiskaitė spalio šeštoji!"?, 

= O vagystės Belgijoj jūsų neatskiriamojo Lakrua? 

= Už mane atsiskaitė birželio dvidešimtoji!"?. 

= O paskola, išduota poniai Montansjė? 

= Aš kuračiau liaudį, kada karalius grįžo iš Vareno. 

= O operos salė, kurią pastatė jūsų parūpintais pinigais? 

= Aš apginklavau Paryžiaus sekcijas. 

= O šimtas tūkstančių livrų iš slaptojo teisingumo ministerijos 
fondo? 

= Aš įvykdžiau rugpjūčio dešimtąją. 

= O du milijonai slaptųjų Nacionalinio susirinkimo išlaidų, 
kurių ketvirtąją dalį pasiemėt jūs? 

- Aš sustabdžiau žygiuojantį priešą ir užkirtau kelią karalių 
koalicijai. 

— Prostitutė! - ištarė Maratas. 


"5RUGSĖJO MĖN. DIENOS — 1792 metų rugsėjo m. buvo žudomi įkalinti kontr- 
revoliucionieriai (daugiausia bajorai ir dvasininkai). 

V6SAUSIO 21-0f1 — tai 1793 metų sausio 21 d., kai Konvento nutarimu buvo nubaustas 
mirtimi nuverstasis nuo sosto karalius Liudvikas XVI. 

"7MONMORENAS ARMANAS MARKAS (1746-1792) - grafas, prancūzų politinis veikėjas, 
užsienio reikalų ministras. 

"SPALIO 601 - 1789 m. spalio 6 dienos liaudies žygis į Versalį, privertęs karaliaus 
dvarą persikelti į Paryžių. 

"BIRŽELIO 20-0f1 — 1792 metų birželio 20-osios dienos demonstracija Paryžiuje, kurią 
organizavo žirondistai, siekdami sutrukdyti revoliucinį sukilimą ir monarchijos 
nuvertimą. 

Dantonas pašoko. Jis atrodė baisus. 

— Taip! - sušuko jis. - Aš gatvės merga, aš pardaviau savo 
kūną, bet išgelbėjau pasaulį. 

Robespjeras ėmė kramtyti nagus. Jis negalėjo nei juoktis, nei 
šypsotis. Jis nesugebėjo nei tokiu perkūnišku balsu kvatoti kaip 
Dantonas, nei taip kandžiai šypsotis kaip Maratas. 

Dantonas tęsė: 

— Aš esu panašus į okeaną, - aš patvinstu ir atslūgstu. Kai 
vanduo nuslūgsta, visi pamato mano širdies gelmes, o kai paky- 
la - pamato mano veiklos vilnis. 

- Jūsų putas, - įsiterpė Maratas. 

— Ne, audrą, - tarė Dantonas. 

Maratas pašoko tuo pačiu akimirksniu kaip ir Dantonas. Jis 
taip pat įširdo. Gyvatė staiga virto drakonu. 

— Aa! - sustaugė jis. - Aa, Robespjerai! Aa, Dantonai! Jūs ne- 
norite manęs išklausyti! Gerai, aš vėl jums sakau: jūs žuvę. Jūsų 
politika atsidūrė aklavietėj, nebėra išeities. Jūs savo veiksmais 
uždarote visas duris, išskyrus kapų duris. 

- Čia yra mūsų didybė, - tarė Dantonas ir gūžtelėjo pečiais. 

Maratas kalbėjo toliau: 

— Saugokis, Dantonai! Vernjo taip pat turėjo plačią burną, sto- 
ras lūpas ir rūsčiai surauktus antakius. Vernjo taip pat buvo raup- 
lėtas, kaip Mirabo ir tu, tačiau gegužės trisdešimt pirmoji vis tiek 
įvyko! A! tu gūžčioji pečiais. Kartais, begūžčiojant pečiais, nukrinta 
galva. Dantonai, aš tau sakau, tavo griausmingas balsas, tavo pa- 
laidai užrištas kaklaraištis, tavo minkšti batai, tavo lengvos vaka- 
rienės ir sunkios kišenės - visa tai labai vilioja Luizetę. 

Luizetės malonybiniu vardu Maratas vadino giljotiną. 

Jis tęsė toliau: 

- Otu, Robespjerai, tu saikingas, bet tai tau nepadės. Pudruo- 
kis, šukuokis, valykis šepečiu, dėvėk plonus marškinius, būk pa- 
maiviškas, būk susiraitęs, susigarbanavęs, būk tikras puošeiva — 
vis tiek toliau Grev aikštės nenukeliausi; pasiskaityk Braunšvei- 
go deklaraciją: tu ten minimas ne geriau kaip karaliaus žudikas 
Damjenas. Puoškis kaip įmanai, vis tiek tau nuriedės galva. 

— Koblenco aidas, - iškošė pro dantis Robespjeras. 

— Ne, Robespjerai, aš nesu kieno nors aidas, aš esu kiekvieno 
balsas. A! Jūs abu jauni! Kiek metų tau, Dantonai? Trisdešimt 
ketveri. Kiek tau, Robespjerai? Trisdešimt treji! O man? Aš gy- 
venu visada, aš - sena Žmonijos kančia, man šeši tūkstančiai 
metų. 

— Tikrai, - atsiliepė Dantonas, - šešis tūkstančius metų kupi- 
nas neapykantos Kainas išsilaikė tarsi konservuota rupūžė ak- 
meny, bet štai tas luitas sudužo, iššokęs tarp žmonių Kainas pa- 
sivadino Maratu. 

— Dantonai! - sušuko Maratas, ir jo akyse sublizgėjo blausi 
šviesa. 

— Na, ir ko? - paklausė Dantonas. 

Taip kalbėjosi trys baisūs žmonės. Taip debesyse ginčijasi 
griaustiniai. 


III 
Virpčioja širdies gelmes 

Pašnekesys nutrūko. Titanai paskendo kiekvienas savo mintyse. 

Liūtai bijo hidrų. Robespjeras labai išblyško, o Dantonas labai 
paraudo. Abu sudrebėjo. Marato akys užgeso; ramybė, valdin- 
ga ramybė, vėl sukaustė šio žmogaus, baisaus netgi baisiems, 
veidą. 

Dantonas jautėsi nugalėtas, bet nenorėjo pasiduoti. Jis vėl pra- 
dėjo: 

— Maratas daug kalba apie diktatūrą ir vienybę, bet jis pasižy- 
mi vienu sugebėjimu - skaldyti. 

Robespjeras, vos praverdamas kietai sučiauptas plonas lūpas, 
pridūrė: 

- Aš laikausi Anacharsio Klosto'* nuomonės ir sakau: nei Ro- 
lanas, nei Maratas. 


I KLOTSAS ANACHARSIS (1755-1734) - prancūzų revoliucijos veikėjas, filosofas ir publicistas. 

- O aš, - atsiliepė Maratas, - sakau: nei Dantonas, nei Ro- 
bespjeras. 

Įsmeigęs žvilgsnį į abu, jis pridūrė: 

- Leiskite man duoti jums gerą patarimą, Dantonai. Jūs esate 
įsimylėjęs ir svajojate vėl vesti, tai nebesikiškite daugiau į politi- 
ką, būkite protingas. 

Žengęs žingsnį arčiau durų, jis nusilenkė ir taip šiurpulingai 
atsisveikino: 

- Sudie, ponai! 

Dantonas ir Rebespjeras sudrebėjo. 

Tuo metu iš kambario gilumos pasigirdo balsas: 

= Tu neteisus, Maratai. 

Visi trys atsigręžė. Jie nepastebėjo, kaip Marato pykčio prasi- 
veržimo metu kažkas įėjo pro užpakalines duris į kambarį. 

- Tai tu, pilieti Simurdenai, - tarė Maratas. - Labas vakaras. 

Iš tikrųjų tai buvo Simurdenas, 

= Aš sakau, kad tu neteisus, Maratai, - pakartojo jis. 

Maratas ne tik išbalo, bet net pažaliavo, kaip visada tokiais 
atvejais įvykdavo. 

Simurdenas kalbėjo toliau: 

— Tu esi naudingas, tačiau be Dantono ir Robespjero negalima 
apsieiti. Kam jiems grūmoti? Vienybės, vienybės, piliečiai! Liau- 
dis reikalauja vienybės! 

Šio žmogaus pasirodymas visus čia esančius paveikė tarsi šalto 
vandens srovė ir kaip svetimo žmogaus pasirodymas nutildo 
šeimos barnius, taip jis nutildė jų ginčą, jei ne iš esmės, tai bent iš 
paviršiaus. 

Simurdenas prisiartino prie stalo. 

Dantonas ir Robespjeras jį pažinojo. Konvento tribūnose, 
skirtose žiūrovams, jie dažnai buvo matę liaudies sveikina- 
mą augalotą nepažįstamąjį. Robespjeras, kuris buvo forma- 
listas, paklausė: 

— Kaip jūs čia įėjote, pilieti? 

- Jis Vyskupijos narys, - atsakė Maratas, kurio balse skambė- 
jo kažkoks nusižeminimas. 

Maratas jautėsi drąsus prieš Konventą, vadovavo Komunai ir 
bijojo Vyskupijos. 

Tai savos rūšies įstatymas. 

Mirabo jaučia, kaip iš nežinios gelmių kyla Robespjeras, Ro- 
bespjeras jaučia kylant Maratą, Maratas jaučia Heberą, Hebe- 
ras - Babefą!*!. Kol požemio sluoksniai ramūs, politiniai veikė- 
jai gali veikti, bet ir po pačių aršiausių revoliucionierių kojo- 
mis yra podirvis, ir patys narsiausieji neramiai sustoja, kada 
judėjimą, kurį jie buvo įpratę justi virš savo galvų, pajunta po 
kojomis. 

Mokėti atskirti judėjimą, kuris išplaukia iš asmeninių žmo- 
gaus potroškių, ir judėjimą, kuris kyla iš principų, kovoti su pir- 
muoju ir padėti antrajam - štai kur didžiųjų revoliucionierių ge- 
nialumas ir dorybė. 

Dantonas pastebėjo, kad Maratas sumišo. 

— O! Pilietis Simurdenas mums netrukdys! - tarė jis. 

Ir ištiesė ranką Simurdenui. 

Paskui pridūrė: 

— Po velnių, išdėstykim piliečiui Simurdenui padėtį. Jis atėjo 
kaip tik laiku. Aš atstovauju Kalnui, Robespjeras - Visuomenės 
gelbėjimo komitetui, Maratas - Komunai, Simurdenas - Vysku- 
pijai. Jis galės išspręsti mūsų ginčą. 

— Gerai, - tarė Simurdenas rimtai ir paprastai. - Apie ką jūs 
kalbatės? 

— Apie Vandėją, - atsakė Robespjeras. 

— Apie Vandėją! - pakartojo Simurdenas. Ir pridūrė: - Tai di- 
delis pavojus. Jei revoliucija žus, tai tik dėl Vandėjos. Viena Van- 
dėja pavojingesnė negu dešimt Vokietijų. Kad Prancūzija išliktų 
gyva, reikia užmušti Vandėją. 

Šie keli žodžiai patraukė Robespjerą į jo pusę. 

Tačiau Robespjeras paklausė: 

— Arjūs nebuvote anksčiau kunigu? 


'1BABEFAS GRAKCHAS (1760-1797) - prancūzų revoliucijos veikėjas, „Lygiųjų sąmokslo“ 
organizatorius ir teoretikas. 

Robespjeras atpažindavo kunigą išjo išorės. Jis mokėjo paste- 
bėti kituose tai, kas slėpėsi jo širdyje. 

Simurdenas atsakė: 

— Taip, pilieti. 

- Bet argi tai bloga? - sušuko Dantonas. - Kunigas, jeigu jis 
geras, vertesnis už bet kurį kitą žmogų. Revoliucijos metu ku- 
nigai persilydo į piliečius, kaip varpai perlydomi į monetas 
ar patrankas. Danžu - kunigas, Donu - kunigas, Tomas Len- 
dė'?? - Evrė vyskupas. Jūs pats, Robespjerai, Konvente sėdite 
šalia Masjė, Bovė vyskupo. Vyskupo padėjėjas Vožua!'* buvo 
rugsėjo dešimtosios sukilimo komiteto narys, Šabo! - kapu- 
cinas. Tėvas Žerlis'5 privertė įvykdyti priesaiką Že de Pom'?“ 
salėje; kunigas Odranas!? išreikalavo, kad Nacionalinis susi- 
rinkimas būtų paskelbtas stovįs aukščiau karaliaus; kunigas 
Gutas!?š pareikalavo iš Įstatymų leidžiamojo susirinkimo, kad 
nuo Liudviko XVI krėslo būtų pašalintas baldakimas; kuni- 
gas Greguaras!'? pirmasis iškėlė monarchijos panaikinimo 
klausimą. 

— Klouno Kolo d'Erbua!'“? remiamas, - nusišaipė Maratas. — 
Pasirūpino jie abu: kunigas nuvertė sostą, klounas išvertė že- 
mėn karalių. 

— Grįžkime prie Vandėjos, - tarė Robespjeras. 

— Na, o kas gi yra? - paklausė Simurdenas. - Kas dedasi toj 
Vandėjoj? 

Robespjeras atsakė: 

- Štai kas. Ji turi vadą ir ima darytis pavojinga. 

- Kas jos vadas, pilieti Robespjerai? 

— Buvęs markizas de Lantenakas, kuris save vadina bretonų 
princu. 

Simurdenas sujudėjo. 

- Aš pažįstų jį. Aš buvau kunigu jo parapijoje. 

Valandėlę jis pagalvojo, o paskui tarė: 

- Šis vyras, prieš tapdamas kariškiu, buvo lėbautoju. 

— Taip kaip Bironas, kuris nenusileido Lozenui, - pastebėjo 
Dantonas. 

O Simurdenas susimąstęs pridūrė: 

— Taip, taip, mėgo malonumas. Dabar jis turbūt baisus. 

— Neapsakomai, - tarė Robespjeras. - Degina kaimus, pribai- 
gia sužeistuosius, žudo belaisvius, šaudo moteris. 

— Moteris? 

— Taip. Kartu su visais jis įsakė sušaudyti trijų vaikų motiną. 
Kas ištiko vaikus — nežinia. Be kita ko, jis tikras vadas. Moka 
kariauti. 

— Taip, - atsakė Simurdenas. - Jis dalyvavo Hanoverio žygy- 
je, ir kareiviai sakydavo: „Rišeljė viršuje, Lantenakas apačioj.“ 
Tikrasis vadas buvo Lantenakas. Pasiklauskite apie tai savo drau- 
go Diuso"!. 

Robespjeras valandėlę galvojo, paskui vėl kreipėsi į Simur- 
deną: 

— Tai štai, pilieti Simurdenai, šis žmogus Vandėjoje. 

— Nuo kurio laiko? 

-Jau trys savaitės. 


"21 ENDĖ ROBERAS TOMAS (1743-1823) - kunigas, vėliau vyskupas, Steigiamojo susirinkimo 
ir Konvento narys, jakobinas, Vyresniųjų tarybos narys. 

'>vOŽUA - prancūzų revoliucijos veikėjas, Paryžiaus vyskupo vyresnysis vikaras, 
Revoliucinio komiteto narys, vadovavęs 1792 m. rugpjūčio 10-osios sukilimui. 

2*6ABO FRANSUA (1756-1794) - prancūzų revoliucijos veikėjas, buvęs vienuolis, Įstatymų 
leidžiamojo susirinkimo ir Konvento narys, jakobinas. 

"5ŽERLIS KRISTOFAS ANTUANAS (1740-1805) — prancūzų politinis veikėjas, vienuolis. 
Generalinių štatų deputatas, vėliau vadovavęs vienai religinei sektai. 

1202E DE POM SALĖJE - 1789 m. birželio 17 d. Generalinių štatų deputatai, priklausą 
trečiajam luomui, susirinko Versalyje, maniežo salėje, pasiskelbė Nacionaliniu 
susirinkimu ir nutarė nesiskirstyti tol, kol nebus paskelbta valstybės konstitucija. 

"7ODRANAS IVAS MARI (1741-1800) - prancūzų revoliucijos veikėjas, Įstatymų leidžiamojo 
susirinkimo ir Konvento narys. 

'83GUTAS ŽANAS LUJI (1740-1794) - prancūzų politinis veikėjas ir vyskupas, Generalinių 
štatų deputatas. 

13CREGUARAS ANRI (1750-1831) - kunigas, vėliau vyskupas, prancūzų politinis veikėjas. 
Konvente vienas iš pirmųjų pasiūlė paskelbti respubliką. Penkių šimtų tarybos 
narys, po to Įstatymų leidžiamojo susirinkimo narys ir senatorius Napoleono 
imperijos metu. 

130KOLO D'ERBUA ŽANAS MARI (1749-1796) — aktorius ir dramaturgas, Konvento narys, 
jakobinas. 

'!DIUSO ŽANAS ŽOZEFAS (1769-1824) —- prancūzų publicistas ir liberalinės buržuazinės 
krypties istorikas. 

— Reikia paskelbti jį už įstatymo ribų. 

- Padaryta. 

- Paskirti atlyginimą už jo galvą. 

— Padaryta. 

- Tam, kuris jį suims, paskirti didesnį piniginį atlyginimą. 

— Padaryta. 

— Ne asignatomis. 

— Padaryta. 

- Auksu. 

- Padaryta. 

- Reikia jį nugiljotinuoti. 

- Bus įvykdyta. 

— Kieno įsakymu? 

- Jūsų. 

— Mano? 

- Taip, jūs būsite Visuomenės gelbėjimo komiteto įgaliotinis 
Vandėjoje su visais įgaliojimais. 

- Sutinku, - ištarė Simurdenas. 

Robespjeras mokėjo greit pasirinkti žmones - tai svarbi vals- 
tybės vyro savybė. Iš priešais jį gulėjusios bylos jis ištraukė šva- 
rų lapą, kuriame spausdintomis raidėmis buvo parašyta: „Pran- 
cūzijos respublika, viena ir nedaloma. Visuomenės gelbėjimo ko- 
mitetas.“ 

Simurdenas tęsė: 

- Taip, aš sutinku. Baisus prieš baisų. Lantenakas žiaurus, aš 
būsiu toks pat. Tam žmogui aš skelbiu žūtbūtinį karą. Jei Dievas 
panorės, aš išvaduosiu nuo jo respubliką. 

Jis sustojo, paskui pridūrė: 

- Aš esu kunigas; taip, aš tikiu į Dievą. 

- Dievas paseno, - tarė Dantonas. 

— Aš tikiu į Dievą, - nesudrumsčiamai ramus atsakė Simur- 
denas. 

Robespjeras niūriai linktelėjo galvą. 

Simurdenas paklausė: 

— Prie ko aš būsiu įgaliotinis? 


146 


Robespjeras atsakė: 

- Prie ekspedicinio būrio viršininko, pasiųsto prieš Lantena- 
ką. Tik įspėjau jus iš anksto: jis aristokratas. 

Dantonas sušuko: 

- Vieni juokai! Aristokratas? Tegul, bet kas iš to? Aristok- 
ratų yra tokių pat kaip ir kunigų. Jeigu jis geras, tai - jis nuo- 
stabus. Keliaklupsčiavimas prieš bajorystę yra prietaras, taip 
pat prietaras ir perdėtas jos niekinimas. Robespjerai, argi Sen 
Žiustas nėra aristokratas? Elorel de Sen Žiustas, šimts velnių! 
Anacharsis Klotsas - baronas. Mūsų draugas Karlas Hesas!??, 
kuris nepraleidžia nė vieno Kordeljerų posėdžio, princas Ir 
dabar viešpataujančio landgrafo Heso Rotenburgiečio brolis, 
Monto!“, artimas Marato draugas, iš tikrųjų markizas de Mon- 
to. Revoliuciniam tribunole tarp prisiekusiųjų yra kunigas VIi- 
latas'** ir aristokratas Lerua, Monflabero markizas. Ir abu pa- 
tikimi. 

- Jūs dar užmiršote, - pridūrė Robespjeras, = revoliucinio tri- 
bunolo pirmininką... 

= Antonelį'*5? 

= Taip, markizą Antonelį, - tarė Robespjeras. 

Dantonas tęsė toliau: 

— Dampjeras!*“, kuris neseniai žuvo Mūšyje už respubliką prie 
Kondė - taip pat aristokratas, o aristokratas Boreperas"? beveli- 
jo nusišauti, negu atidaryti prūsams Verdeno vartus. 


2HESAS KARLAS — vokiečių kunigaikštis, kurį laiką gyvenęs Paryžiuje ir vaidinęs 
jakobiną. 

13 MONTO LUI MARI BONAS (1754-1824) - markizas, prancūzų revoliucijos veikėjas, Įstatymų 
leidžiamojo susirinkimo ir Konvento narys, jakobinas. 

!3*VILATASJOACHTMAS (1768-1795) — prancūzų revoliucijos veikėjas, jakobinas, Revoliucinio 
tribunolo narys. 

"5ANTONELIS PJERAS ANTUANAS (1747-1817) - prancūzų politinis veikėjas, buržuazinis 
demokratinis publicistas, ekonomistas. Įstatymų leidžiamojo susirinkimo ir 
Revoliucinio tribunolo narys, dalyvavo Babefo sąmoksle. 

S DAMPJERAS OGIUSTAS ANRI MARI (1756-1793) - prancūzų generolas, revoliucinės Pran- 
cūzijos karų prieš Europos monarchijos koaliciją dalyvis. 

'*"BOREPERAS — prancūzų generolas, karų tarp Prancūzijos ir Europos monarchų 
koalicijos dalyvis. 

— Vis dėlto, - suniurnėjo Maratas, - kai Kondorsė"*š pasakė: 
„Grakchai"* buvo aristokratai“, tas pats Dantonas sušuko atsa- 
kydamas: „Visi aristokratai išdavikai, pradedant Mirabo ir bai- 
giant tavimi!“ 

Suskambėjo rimtas Simurdeno balsas: 

— Pilieti Dantonai, pilieti Robespjerai, jūs galbūt turite pagrin- 
do pasitikėti jais, bet liaudis jais nepasitiki, ir ne be pagrindo. 
Jeigu kunigas įpareigojamas saugoti aristokratą, tai jo atsako- 
mybė dviguba, ir toks kunigas turi būti nepalenkiamas. 

— Tikrai, - patvirtino Robespjeras. 

- Ir nepermaldaujamas, - pridūrė Simurdenas. 

Robespjeras tarė: 

— Puikiai pasakyta, pilieti Simurdenai. Jums teks turėti reika- 
lą sujaunuoliu. Jūs esate dvigubai vyresnis už jį ir turėsite dary- 
ti jam įtaką. Reikia jam vadovauti, bet kartu ir skaitytis su juo. 
Jis, atrodo, turi karinių sugebėjimų, tai tvirtina visi pranešimai. 
Jis priklauso tam korpusui, kurį mes atskyrėme iš Reino armijos 
žygiui į Vandėją. Jis atvyko nuo pasienio, kur jau spėjo pasižy- 
mėti savo protu ir narsumu. Jis puikiai veda ekspedicinį būrį. 
Jau dvi savaitės jis neleidžia nė atsikvėpti senajam markizui de 
Lantenakui. Persekioja jį ir gena tolyn. Galų gale prispirs jį prie 
jūros ir įstums į ją. Lantenakas pasižymi seno kario gudrumu, 0 
jis - jauno vado narsumu. Tas jaunuolis jau turi priešų ir apskri- 
tai žmonių, kurie jam pavydi. Tarp jų ir generolas adjutantas 
Lešelis. 

- Lešelis nori būti vyriausiuoju vadu, - įsiterpė Dantonas, - 
bet jis tėra vertas tokio kalambūro: „Il faut Lžchelle pour monter 
sur Charette“". Bet tuo tarpu Šaretas dar muša jį. 

- Ir jis nenori, - toliau kalbėjo Robespjeras, - kad kas nors 
kitas sumuštų Lantenaką. Šios varžytynės yra Vandėjos karo ne- 
laimė. Mūsų kareiviai yra didvyriai, bet kovoja vadovaujami 
menkų vadų. Paprastas husarų kapitonas Šambonas įžengia į 


“ II faut Lžchelle pour monter sur Charette - Reikalingas Lešelis (kopėčios), kad užliptum 
ant Šareto (vežimo). Žodžių žaismas, paremtas pavardžių sąskambiu. (Čia turima galvoj 
budelio vežimas.) 

Somiurą, trimitui grojant „Ea ira“; jis galėtų eiti toliau ir užimti 
Šolė, bet neturi įsakymo ir sustoja. Reikia pakelti visą Vandėjos 
karo vadovybę. O dabar kas? Gvardijos daliniai skaldomi, jėgos 
išsklaidomos, o išsklaidyta armija — tai paraližiuota armija; iš 
akmeninės uolos ji virsta dulkėmis. Paramė stovykloje liko tik 
palapinės. Tarp Tregjė ir Dinano yra daugiau kaip šimtas postų, 
kurie ten visai nenaudingi, o sujungti į vieną diviziją galėtų sau- 
goti visą pajūrį. Lešelis, Pareno remiamas, apnuogino šiaurinį 
krantą, prisidengdamas noru apsaugoti pietinį, ir taip atidengė 
anglams kelią į Prancūziją. Lantenako planas toks - pusė milijo- 
no sukilusių valstiečių ir anglų desantas į Prancūziją. Jaunas eks- 
pedicinės kolonos vadas vejasi Lantenaką jo pėdomis, spaudžia 
jįir muš be Lešelio leidimo, o Lešelis jo viršininkas, todėl Lešelis 
jį skundžia. Nuomonės dėl šio jauno Žmogaus yra susiskaldžiu- 
sios. Lešelis nori jį sušaudyti, Prijeras iš Marnos nori pakelti jį 
generolu adjutantu. 

- Šis jaunas Žmogus, - tarė Simurdenas, - kaip man atrodo, 
tikrai turi daug gerų savybių. 

- Bet jis turi vieną ydą! 

Šį priekaištą padarė Maratas. 

— Kokią? - paklausė Simurdenas. 

— Gailestingumą, - atsakė Maratas. 

Ir kalbėjo toliau: 

— Matot, jis tvirtas mūšyje ir minkštas po jo. Jis per daug atlai- 
dus, linkęs atleisti ir pasigailėti, užtaria vienuoles, gelbsti aris- 
tokratų žmonas ir dukteris, paleidžia kalinius, grąžina laisvę ku- 
nigams. 

— Didelė klaida, - sumurmėjo Simurdenas. 

— Nusikaltimas, - pataisė Maratas. 

— Kai kada, - pasakė Dantonas. 


13 ONDORSĖ MARKAS ŽANAS ANTUANAS NIKOLIA (1743-1794) - markizas, prancūzų re- 
voliucijos veikėjas, žymus matematikas filosofas švietėjas, publicistas, Įstatymų 
leidžiamojo susirinkimo ir Konvento narys, žirondistas. 

'*GRAKCHAI - Tiberijus (163-132 pr. Kr.) ir Gajus (153-121 pr. Kr.). Politiniai senovės 
Romos veikėjai. Bandė įvykdyti žemės reformą ir aprūpinti žeme smulkiuosius 
valstiečius. 

= Dažnai, = pridūrė Robespjeras. 

= Beveik visada, = atsiliepė Maratas. 

= Kai tenka susidurti su tėvynės priešais, visada, = tarė Si- 
murdenas. 

Maratas atsisuko į Simurdėną. 

= Okątu darytum su respublikonų vadu, kuris rojalistų vadą 
paleistų į laisvę? 

= Aš būčiau Lešelio nuomonės; įsakyčiau jį sušaudyti. 

= Arba nugiljotinuoti, = tarė Maratas. 

= Leisčiau pasirinkti, = atsakė Simurdenas. 

Dantonas ėmė juoktis. 

= Man vienodai patinka ir viena, ir antra. 

= Būk ramus, = suniurnėjo Maratas, = tu sulauksi arba vieno, 
arba antro. 

Ir, nukreipęs žvilganį nuo Dantono, atsisuko į Simurdeną. 

= Vadinasi, pilieti Simurdenai, jeigu respublikonų vadas šu- 
klystų, tu lieptum nukirsti jam galvą? 

= Per dvidešimt keturias valandas. 

= Puiku, = kalbėjo toliau Maratas, = aš sutinku su Robespjeru, 
pašiųskime pilietį Simurdeną kaip komisarą = Visuomenės gel- 
bėjimo komiteto įgaliotinį = prie pajūrio armijos ekspedicinio bū- 
rio vado. O kaip šio vado pavardė? 

Robespjeras atsakė: 

— Tai vienas iš „buvusiųjų“, aristokratas. 

Ir jis ėmė sklaidyti bylą. 

— Paveskime kunigui saugoti bajorą, - pasakė Dantonas. - Vie- 
nu kunigu aš nepasitikiu, taip pat nepasitikiu ir vienu bajoru, 
bet kai jie kartu - aš ramus; vienas kitą prižiūrės, ir viskas eis 
kuo puikiausiai. 

Pasipiktinimo raukšlė tarp Simurdeno antakių pagilėjo, bet, 
pagalvojęs, kad pastaba iš tikrųjų teisinga, visai neatsigręžda- 
mas į Dantoną, rūsčiu balsu prabilo: 

— Už pirmą klaidingą žingsnį, kurį žengtų man pavestas res- 
publikonų vadas - mirties bausmė. 

Robespjeras, nepakeldamas akių nuo bylos, ištarė: 

- Štai jo pavardė. Pilieti Simurdenai, vadas, kurio atžvilgiu 
jūs turite visus įgaliojimus, buvęs vikontas. Jo pavardė Gove- 
nas. 

Simurdenas išbalo. 

— Govenas! - sušuko jis. 

Maratas pastebėjo, kaip Simurdenas išbalo. 

— Vikontas Govenas! - pakartojo Simurdenas. 

— Taip, - patvirtino Robespjeras. 

— Tai kaip? - tarė Maratas, įsmeigęs akis į Simurdeną. 

Valandėlę buvo tylu, paskui Maratas kalbėjo toliau: 

- Pilieti Simurdenai, ar priimate įgalioto komisaro misiją prie 
vado Goveno tomis sąlygomis, kurias pats nurodėte? Sutarta? 

— Sutarta, - atsakė Simurdenas. 

Jis dar labiau išbalo. 

Robespjeras paėmė čia pat gulinčią plunksną ir lėtai, taisyk- 
linga rašysena parašė keturias eilutes popieriaus lape, kurio vir- 
šuje buvo išspausdinta: „Visuomenės gelbėjimo komitetas“, pa- 
sirašė, padavė lapą ir plunksną Dantonui; Dantonas pasirašė, 
Maratas, nenuleisdamas akių nuo mirtinai išbalusio Simurdeno 
veido, pasirašė paskui Dantoną. 

Robespjeras paėmė lapą atgal, įrašė datą ir įteikė jį Simurde- 
nui, kuris perkaitė: 

Antrieji respublikos metai 

„Piliečiui Simurdenui, Visuomenės gelbėjimo komiteto įga- 
liotam komisarui prie pajūrio armijos ekspedicinės kolonos va- 
do piliečio Goveno, suteikiamos neribotos teisės. 

Robespjeras, Dantonas, Maratas.“ 

O Žemiau parašų: 

„1793 m. birželio 28 d.“ 

Revoliucinis, vadinamasis pilietinis kalendorius!“, tuo laiku 
dar nebuvo įvestas; Konventas, Romui pasiūlius, jį priėmė tik 
1793 m. spalio 5 dieną. 


M40REVOLIUCINIS (PILIETINIS) KALENDORIUS - Konvento priimtas 1793 m. Metai jame 
skaičiuojami ne nuo mūsų eros pradžios, bet nuo respublikos paskelbimo 
Prancūzijoje dienos, t. y. nuo 1792 m. rugsėjo 22 d. 

Kol Simurdenas skaitė, Maratas žiūrėjo į jį. 

Pusbalsiu, tarsi kalbėdamas pats su savimi, jis tarė: 

- Visa tai dar reikės patvirtinti Konvento dekretu arba atskiru 
Visuomenės gelbėjimo komiteto nutarimu. Teks dar kai ką pri- 
dėti. 

- Pilieti Simurdenai, kur jūs gyvenate? - paklausė Robespje- 
ras. 

— Komercijos rūmų namuose. 

- Štai kaip, - tarė Dantonas, - aš taip pat. Vadinasi, mes kai- 
mynai. 

Robespjeras kalbėjo toliau: 

— Negalima gaišti nė minutės. Rytoj gausite patvirtintą savo 
įgaliojimą, pasirašytą visų Visuomenės gelbėjimo komiteto na- 
rių. O tai bus oficialus patvirtinimas jūsų įgaliojimo anksčiau 
išsiųstiems mūsų atstovams Filipui, Prijerui iš Marnos, Lekuan- 
trui, Alkjė ir kitiems. Mes žinome, kas jūs. Jūsų įgaliojimai neri- 
boti. Jūs galite Goveną padaryti generolu arba pasiųsti jį ant eša- 
foto. Raštą apie savo paskyrimą gausite rytoj trečią valandą. Ka- 
da iškeliausite? 

— Ketvirtą valandą, - atsakė Simurdenas. 

Ir jie išsiskyrė. 

Grįžęs namo, Maratas perspėjo Simoną Evrar"“*!, kad rytoj jis 
vyks į Konventą. 


Trečioji knyga 
KONVENTAS 


I 


Konventas 


Mes artinamės prie aukščiausiosios viršūnės. 

Prieš mus Konventas. 

Šita aukštuma sukausto mūsų žvilgsnį. 

Niekas nebuvo aukščiau iškilęs žmonijos horizonte. 

Yra Himalajai ir yra Konventas. 

Konventas galbūt istorijos kulminacinis taškas. 

Kol Konventas buvo gyvas, nes žmonių susibūrimai visuomet 
būna gyvi, niekas neįstengė įvertinti jo reikšmės. Amžininkai ne- 
pastebėjo kaip tik jo didingumo; jie negalėjo žavėtis juo: baimė 
užtemdė jų akis. Visa, kas didinga, sukelia šventą baimę. Gėrėtis 
vidutiniškumu ir kalneliais - lengva, bet tai, kas aukšta, - ar tai 
būtų genijus ar kalnas, žmonių susibūrimas ar didelis meno kūri- 
nys, - visada įkvepia baimę, ypačjeigu tai arti. Kiekviena viršūnė 
atrodo nenatūraliai aukšta. Kopdamas pavargsti. Pailsti nuo skar- 
džių, slysti nuo šlaitų, susižeidi į aštrias uolas, o juk jos ir sudaro 
grožį; putojantis krioklys įspėja, kad netoliese Žioji bedugnė, ašt- 
rias viršūnes slepia debesys; kopimas į viršų gąsdina tiek pat, kiek 
ir kritimas žemyn. Dėl to ir pasigėrėjimą nustelbia baimė. Pajunti 
keistą jausmą - pasibaisėjimą didybe. Matai bedugnę, bet nebe- 
matai didingumo, matai baisenybę -nebematai stebuklo. Taip pra- 


MEVRAR SIMONA - Paryžiaus darbininkė, Marato draugė, padėjusi jam leisti ir platinti 
laikraštį „Liaudies draugas“. 

džioj buvo vertinamas ir Konventas. Jį, sutvertą erelių žvilgsniams, 
bandė apžiūrinėti trumparegiai. 

Šiandien mes matome jį perspektyvoje, ir giliam danguje, aiškioj 
ir tragiškoj tolumoj iškyla milžiniški prancūzų revoliucijos kontūrai. 


II 


Liepos 14-oji išlaisvino. 

Rugpjūčio 10-oji sugriovė. 

Rugsėjo 21-oji padėjo pamatus. 

Rugsėjo 21-oji - tai dienos susilyginimas su naktimi, pusiau- 
svyra. Libra'- svarstyklės. Kaip pastebėjo Romas, respublika bu- 
vo paskelbta po šiuo Lygybės ir Teisingumo ženklu. Jos įkūrimą 
apreiškė pats žvaigždynas. 

Konventas - pirmasis liaudies įsikūnijimas. Su Konvento at- 
siradimu buvo atverstas didelis naujas puslapis, su Konventu 
prasidėjo ateities istorija. 

Kiekvienai idėjai reikia regimo apdangalo, kiekvienam prin- 
cipui - gyvenamos vietos; bažnyčia tai yra dievas tarp keturių 
sienų, kiekvienai dogmai reikalinga šventykla. Kai buvo suda- 
rytas Konventas, teko išspręsti pirmąją problemą, kur jį patal- 
pinti. 

Iš pradžių jis užėmė Maniežą, vėliau Tiuilri rūmus. Ten buvo 
pastatyti rėmai, juose įtaisė Davido pilkai išpieštą dekoraciją, 
simetriškai sustatė suolus, įruošė keturkampę tribūną, pastatė 
keletą lygiagrečių piliorių ant cokolių, panašių į kelmus, prave- 
dė tiesias ilgas sijas, įtaisė keturkampius narvelius, pavadintus 
tribūnomis publikai, pakabino medžiaginius apdangalus romė- 
nų pavyzdžiu, graikiškas draperijas, o tarp šių tiesių linijų įkur- 
dino Konventą: šioj geometrinėj figūroj įspraudė audrą. Frygiš- 
koji kepuraitė tribūnoj buvo išpiešta pilkai. Pradžioje rojalistai 
juokėsi iš šios pilkos raudonosios kepurės, iš šių teatrinių deko- 
racijų, iš visų šių popierinių pastatų ir šios šventyklos iš papjė- 


"Libra (lot.) - Zodiako ženklas. 

mašė, iš šio purvino ir prispjaudyto panteono. Kaip greit, atro- 
dė, visa tai turės išnykti! Kolonos buvo padarytos iš lentų, skliau- 
tai iš balanų, bareljefai iš glaisto, karnizai egliniai, statulos gipsi- 
nės, marmuras išpieštas, sienos iš drobės, ir tačiau šiam laiki- 
nam būste Prancūzija sukūrė tai, kas amžina. 

Maniežo salės sienos, kai ten posėdžiavo Konventas, buvo nu- 
klijuotos plakatais, kurių, karaliui grįžtant iš Vareno, buvo pilnas 
Paryžius. Viename jų buvo parašyta: „Karalius grįžta. Apkulti laz- 
domis tą, kuris jam plos, pakarti tą, kuris jį įžeis.“ O kitame: „Ra- 
miai! Nenusiimkite kepurių. Greit jis turės stoti prieš teisėjus!“ 
Dar kitame: „Karalius pasirinko liaudį savo taikiniu. Ilgai jis šau- 
dė. Dabar šauti ateina liaudies eilė!“ Ir dar kitame: „Įstatymas! 
Įstatymas!“ Tarp šių sienų Konventas teisė Liudviką XVI. 

1793 m. gegužės 10 dieną Konventas persikėlė posėdžiauti į 
Tiuilri rūmus, tada pavadintus Tautos rūmais; posėdžių salė už- 
ėmė plotą tarp Laikrodžių paviljono, pavadinto Vienybės pavil- 
jonu, ir tarp Marsano paviljono, pavadinto Laisvės paviljonu. Flo- 
ros paviljonas buvo pavadintas Lygybės paviljonu. Į posėdžių sa- 
lę tekdavo eiti didžiaisiais Žan Biulano laiptais. Visą antrąjį aukštą 
užėmė Konventas, o žemutiniame aukšte, kuris atrodė panašus į 
ilgą sargybos salę, buvo pristatyta šautuvų ir karo žygio lovų, skir- 
tų visų rūšių kareiviams, saugantiems Konventą. Susirinkimas tu- 
rėjo garbės sargybą, kurią vadino „Konvento grenadieriais“. 

Trispalvis kaspinas skyrė pilį, kurioje posėdžiavo Konventas, 
nuo sodo, po kurį laisvai vaikščiojo žmonės. 


III 


Baigsime aprašinėti posėdžių salę. Kiekviena šios baisios vietos 
smulkmena kelia susidomėjimą. 

Įeinant čia, pirmiausia krito į akis tarp dviejų didžiulių langų 
stovinti aukšta Laisvės statula. 

Keturiasdešimt du metrai ilgio, dešimt metrų pločio, vienuo- 
lika metrų aukščio - štai buvusio karaliaus teatro, kuris tapo Re- 
voliucijos teatru, dydis. Skoninga ir puošni salė, kurią Vigarani 

pastatė karaliaus dvariškiams, išnyko po šlykščia pakyla, kuriai 
93-iaisiais teko pakelti nepaprastą svorį - liaudies mases. Ši pa- 
kyla, ant kurios buvo įrengtos tribūnos publikai, turėjo vieninte- 
lį atramos tašką - stulpą, smulkmeną, kurią verta įsidėmėti. Šis 
stulpas buvo padarytas iš vieno dešimties metrų ilgio rąsto. Ne- 
daugeliui kariatidžių teko toks sunkus darbas, kaip šiam stul- 
pui; daugelį metų jis atlaikė pašėlusį revoliucijos veržimąsi. Jis 
atlaikė viską - džiugius sveikinimus, entuziazmą, keiksmus, kojų 
trypimą, švilpimą, įniršio ir maišto audras. Ir nepalinko. Po Kon- 
ventojis dar pergyveno Vyresniųjų tarybą". Briumerio 18-ąją"? 
jį nuėmė. 

Persjė tada pakeitė medžio stulpą marmuro kolonomis, ku- 
rios išsilaikė daug trumpiau. 

Idealas, kurio siekia architektas, kartais labai savotiškas; archi- 
tektas, vadovavęs Rivoli gatvės statybai, pavyzdžiu laikė patran- 
kos šovinio trajektoriją, architektas, statęs Karlsrue - vėduoklę; 
architektas, statęs salę, kurioje nuo 1793 metų gegužės 10 dienos 
posėdžiavo Konventas, sau pavyzdžiu, atrodo, buvo pasirinkęs 
milžinišką komodos stalčių, kažką pailgo, aukšto ir niūraus. Prie 
vienos didžiosios šio stačiakampio sienos buvo prsišliejęs platus 
amfiteatras tautos atstovų suolams - nei stalų, nei piupitrų; Ga- 
ran Kulonas, turėjęs įprotį daug rašyti, rašydavo pasidėjęs ant ke- 
lių; priešais suolus buvo tribūna, priešais tribūną Lepeletjė Sen 
Faržo!“ biustas; už tribūnos - pirmininko krėslas. 

Biusto galva truputėlį išsikišdavo pro tribūnos kraštą; dėl tos 
priežasties vėliau biustą nuėmė. 

Amfiteatre buvo puslankiu sustatyta devyniolika eilių suolų, 
kyšančių pakopomis, vidinius amfiteatro kampus užpildė dar 
keli trumpesni suolai. 

Žemai, tribūnos papėdėje, primenančioje pasagą, stovėjo du- 
rininkai. 

Vienoje tribūnos pusėje juodo medžio rėmuose ant sienos ka- 
bojo devynių pėdų aukščio lenta skelbimams, ant jos dviejose 
skiltyse, perskirtose savotišku skeptru, buvo „Žmogaus teisių 
deklaracija“'**; antroje pusėje - tuščia vieta, bet ją vėliau užėmė 

panašūs rėmai, kuriuose buvo įdėta II metų konstitucija!*; dvi 
jos skiltys buvo perskirtos kalaviju. Viršum tribūnos, taigi ir vir- 
šum oratoriaus galvos, plaikstėsi trys milžiniškos, beveik hori- 
zontaliai išsitiesusios trispalvės vėliavos, kurios buvo iškištos iš 
gilios, padalytos į du skyrius, ložės, visada prisigrūdusios žmo- 
nių; vėliavų kotai rėmėsi į altorių, ant kurio buvo parašyta: 
„ĮSTATYMAS“. Užpakaly šio altoriaus, tartum saugodamas lais- 
vą žodį sargybinis, stovėjo stulpo aukščio romėniškų rykščių ry- 
šulys. Didžiulės statulos stovėjo tiesiai prie sienų, atsigręžusios 
į atstovus. Pirmininko dešinėje buvo Likurgas“?, kairėje - Solo- 
nas!'*, o virš Kalno suolų - Platonas''?. 

Statulų pjedestalai buvo paprasti akmens kubai, uždėti ant il- 
gos išsikišusios atbrailos, kuri ėjo aplinkui visą salę ir skyrė žmo- 
nes nuo susirinkimo atstovų. Žiūrovai atsiremdavo į šią atbrailą. 

Juodi medžio rėmai su „Žmogaus teisių deklaracija“ siekė šią 
atbrailą, perkirto sienos piešinius ir ardė linijų simetriją, dėl to 
ėmė murmėti Šabo. „Bjauru“,- sakė jis, kreipdamasis į Vadjė"*. 


V2VYRESNIŲJŲ TARYBA - Įstatymų leidžiamojo susirinkimo aukštutiniai rūmai direk- 
torijos laikotarpiu (1795-1799); pavadinimas kilęs iš to, kad Vyresniųjų tarybos 
nariu galėjo būti tiktai žmonės, vyresni kaip 40 metų amžiaus. 

"BRIUMERIO 18-0JI — 1799 metų lapkričio 9 (briumerio 18 dienos) valstybinis perversmas. 
Tada buvo nuversta direktorijos vyriausybė ir įvesta karinė buržuazinė Napoleono 
diktatūra. 

"L EPELETJĖ DE SEN FARŽO LUI MIŠELIS (1760-1793) - prancūzų revoliucijos veikėjas, 
Steigiamojo susirinkimo ir Konvento narys, jakobinas. 

145Ž2MOGAUS TEISIŲ DEKLARACIJA — vienas svarbiausių Prancūzijos revoliucijos 
dokumentų, priimtas Steigiamojo susirinkimo 1789 m. rugpjūčio 27 d. Deklaracija 
skelbia, kad kiekvienas žmogus turi teisę į laisvę, nuosavybę, saugumą ir 
priešinimąsi priespaudai. 

"TI, ARBA 1793-UJŲ METŲ KONSTITUCIJA - Konventas priėmė po to, kai išvijo žirondistus. 
Ši konstitucija įvedė visuotinę rinkimų teisę, panaikino bet kokį turtinį cenzą. 
Konventas pasiskelbė aukščiausia revoliucine valdžia. 

47LIKURGAS - legendinis karalius ir įstatymų leidėjas, kuriam senovės rašytojai priskiria 
reformas, nustačiusias senosios Spartos santvarką. 

MSOLONAS (MAŽDAUG 638-558 M. PR. KR.)- senovės graikų politinis veikėjas, reformatorius. 
595 m. pr. Kr. įvykdė svarbias reformas, pakeitusias visuomeninę politinę Atėnų 
santvarką. 

WPPLATONAS (APIE 427-347 M. PR. KR.) - senovės graikų filosofas idealistas. 

IV ADJĖ MARKASGIJOMAS ALEKSIS (1736-1828) — Įstatymų leidžiamojo susirinkimo, Konvento 
ir Visuomenės gelbėjimo komiteto narys, dalyvavęs termidoro 9-osios perversme. 

Vienų statulų galvas puošė ąžuolo lapų, kitų - laurų vainikai. 

Žali apmušalai, ant kurių tamsesne žalsva spalva buvo išpiešti 
tokie pat vainikai, susiraukšlėjęs storomis tiesiomis raukšlėmis, 
karojo nuo atbrailos ir dengė visą žemutinę tos salės dalį, kur 
posėdžiavo susirinkimas. Aukščiau šių apmušalų šaltai baltavo 
tuščia siena. Šioje sienoje buvo iškaltos be jokių pagražinimų 
dviejų aukštų tribūnos, žemai - keturkampės, aukštai - apva- 
lios; pagal Vitruvijaus taisyklę, nes jis tada dar nebuvo nuvaini- 
kuotas, archivoltai buvo uždėti ant architravų. Išilgai salės abie- 
jose pusėse buvo įrengta po dešimt tribūnų, o kiekvienos eilės 
pabaigoje dar po dvi didžiules ložes; iš viso dvidešimt keturios 
tribūnos. Ten visada spaudėsi minios. 

Žemutinių tribūnų žiūrovai, nesutilpdami jiems skirtose vie- 
tose, veržėsi į visus atbrailos išsikišimus, pasinaudodami kiek- 
vienu architektūriniu salės reljefu. Išilgai viršutinės tribūnos 
vietoj turėklo buvo pritvirtinta ilga geležinė kartis, apsauganti 
žiūrovus nuo kritimo, jeigu belipantieji laiptais imdavo per 
daug grūstis. Nepaisant to, kažkoks žiūrovas buvo nustumtas 
ir, krisdamas žemyn, pataikė tiesiai ant Masjė, Bovė vyskupo; 
išlikęs gyvas, jis sušuko: „Žiūrėk, ir vyskupas būna kai kam 
naudingas!“ 

Konvento salė galėjo sutalpinti du tūkstančius asmenų, tačiau 
sukilimo dienomis joje sutilpdavo ir trys tūkstančiai. 

Konventas posėdžiavo du kartus per dieną: rytą ir vakare. 

Pirmininko krėslo nugara buvo apvali, su paauksuotomis vi- 
nelėmis. Jo stalas laikėsi ant keturių sparnuotų vienakojų pabai- 
sų; jos atrodė tartum iššokusios iš Apokalipsės puslapių, kad 
galėtų dalyvauti revoliucijoj. Atrodė, tarsi kas iškinkė juos iš Eze- 
kieliaus ratų, kad pakinkytų į Sansono"! vežimą. 

Ant pirmininko stalo stovėjo varpelis, tikriau varpas, didelė va- 
rinė rašalinė ir pergamentan įrištas foliantas - protokolų knyga. 

Ant šio stalo yra lašėjęs kraujas iš nukirstų ir ant durtuvų at- 
neštų galvų. 

Į tribūną tekdavo pasikelti devyniomis pakopomis. Šios pa- 
kopos buvo aukštos, staigios, jomis lipti buvo nelengva; kartą 

Žansonė, kopdamas į ją, suklupo. „Tai tikri ešafoto laiptai!“ — 

ištarė jis. „Ką gi, pratinkis!“ - sušuko Karjė"?. 

Tose vietose, kur siena salės kampuose atrodė pernelyg tuš- 
čia, architektas nupiešė liktorinius'“ ryšulius su iš jų kyšančiu 
kirviu. 

Dešinėje ir kairėje tribūnos pusėje cokoliai laikė iškėlę du kan- 
deliabrus dvylikos pėdų aukščio, su keturiomis poromis lempų 
viršūnėje. Kiekvienoje publikai skirtoje ložėje buvo po tokį pat 
kandeliabrą. Ant cokolių buvo išdrožinėti žiedai, kuriuos žmo- 
nės vadino giljotinos karoliais. 

Konvento nariams skirti suolai siekė tribūnų atbrailas, atsto- 
vai ir liaudis galėdavo šnekėtis. 

Iš visų tribūnų buvo išėjimai į koridorių labirintą, kuriame 
kartais kildavo baisus triukšmas. 

Konventas užtvenkė ne tik karališkuosius rūmus, bet ir kai- 
myninius Longvilio ir Kuanji rūmus. Jei tikėsime lordo Bredfor- 
do laišku, tai į Kuanji rūmus po rugpjūčio 10-osios buvo suga- 
benti karaliaus baldai. Reikėjo dviejų mėnesių, kol iš jų išvalė 
Tiuilri rūmus. 

Aplinkui salę buvo patalpinti komitetai: Lygybės paviljone — 
įstatymdavystės, žemės ūkio ir prekybos komitetai, Laisvės pa- 
viljone - jūrų, kolonijų, finansų, asignatų ir visuomenės gelbėji- 
mo komitetai, Vienybės paviljone - karo komitetas. 

Visuomeninio saugumo komitetas tamsiu koridoriumi siejosi 
su Visuomenės gelbėjimo komitetų; šiame koridoriuje dieną ir 
naktį degė žibintas, juo amžinai zujo visų partijų šnipai. Čia visi 
kalbėjo pašnibždomis. 

Konvento barjeras buvo dažnai perstatinėjamas. Dažniausiai 
jis būdavo pirmininko dešinėje. 

'"ISANSONAI - prancūzų šeima, kurios septynios kartos (nuo 1688 iki 1847 m.) 
aprūpindavo Paryžių budeliais. Šarlis Anri Sansonas giljotinavo karalių Liudviką 
XVI, ojo sūnus Anri - karalienę Mariją Antuanetę, Orleano kunigaikštį ir kitus. 

152KARJĖ ŽANAS BATISTAS (1756-1794) - prancūzų revoliucijos veikėjas, Konvento narys. 

I LIKTORIAI (lot. lictor)- senovės Romos respublikos aukštųjų pareigūnų garbės sargyba; 
liktoriai laikydavo rankose rykščių ryšulėlį, į kurį karo žygio metu įdėdavo ilgakotį 
kirvį (sekirą). 

Salės galuose vertikalios pertvaros uždarė dešinįjį ir kairįjį kon- 
certiškus amfiteatro pusrutulius; tarp pertvarų ir sienų buvo du 
siauri ir gilūs koridoriai, į kuriuos galima buvo patekti pro dvi 
tamsias keturkampes duris. Pro ten įeidavo ir išeidavo publika. 

Atstovai įeidavo į salę tiesiai pro duris iš Feljanų"* terasos. 

Ši salė, į kurią dienos metu pro dulsvus langus patekdavo ma- 
žai šviesos, o vakare ją silpnai apšviesdavo blankūs sietynai, pri- 
minė kažkokią nakties karalystę. Ta prieblanda tik ryškino va- 
karo sutemą; posėdžiai lempų šviesoj atrodė niūrūs. Dalyviai 
vienas kito nematė; viename salės gale ir antrame, dešinėje ir 
kairėje, vienur kitur išryškėdavo virtinė galvų, patamsyje nu- 
skambėdavo įžeidžiantys šūksniai. Net susidūrę žmonės vienas 
kito nepažindavo. Kartą Lenjelo, skubėdamas į tribūną, korido- 
riuj susidūrė su kažkuo. „Atsiprašau, Robespjerai“, - tarė jis. 
„Kuo tu mane laikai?“ - atsiliepė šiurkštus balsas. „Atleiskite, 
Maratai“, - pasakė Lenjelo"". 

Žemai, pirmininko dešinėje ir kairėje, buvo dvi rezervuotos 
tribūnos; nors ir labai keista, bet Konvente buvo privilegijuotų 
žiūrovų. Vien tik šios tribūnos buvo papuoštos draperijomis, ku- 
rias vidury architravo laikė aukso kutai. Liaudžiai skirtos tribū- 
nos buvo be jokių papuošalų. 

Viskas čia dvelkė laukiniškumu, žiaurumu, taisyklingumu. 
Santūrumas pašėlime - tokia maždaug buvo revoliucija. Kon- 
vento salė teikė puikiausią pavyzdį to, ką vėliau ėmė vadinti 
mesidoro architektūra. 

Viskas buvo ir masyvu, ir trapu. To laiko statybininkai grožiu 
laikė simetriją. Paskutinis renesanso žodis buvo tartas Liudviko 
XV laikais, vėliau prasidėjo reakcija. Perdėtas stiliaus grynini- 
mas privedė ligi banalumo, sukeliančio nuobodulį. Architektū- 
ra taip pat turi savo perdėtą gėdingumą. Po akis raibinančių for- 
mos ir spalvos įsisiautėjimų aštuonioliktajame amžiuje menas 
nusistatė dietą ir leido sau vartoti tik tiesią liniją. Tokia pažanga 
veda į išsigimimą. Menas virsta skeletu, toks yra viso to padari- 
nys. Protingumas ir santūrumas mene turi savo blogąją savybę: 
stilius pasidaro toks kuklus, jog tampa per daug sausas. 

Paliekant nuošaliai bet kokį politinį įkarštį, tepaisant vien ar- 
chitektūros, ši salė kėlė šiurpą. Tartum pro miglą atgijo buvusio 
teatro vaizdas, girliandomis papuoštų ložių, žydrų ir purpuri- 
nių lubų, liustrų su šlifuotais karuliais, žvilgančių deimantais 
sietynų, mirguliuojančių įvairiomis spalvomis lyg balandžio kak- 
las apmušalų, daugybės amūrų ir nimfų ant užuolaidų ir ap- 
dangalų, atgijo vaizdas visos šios tapybos, išdrožinėtos ir pa- 
auksuotos karališkosios idilijos, kažkada pripildžiusios šią da- 
bar taip rūsčią vietą, kur tematyti šie tvirti ir aštrūs kaip plienas 
stačiakampiai; atrodė, lyg Davidas būtų nugiljotinavęs Bušė. 


IV 


Kas sekė Konvento posėdžius, negalvojo apie salę. Kas žiūrėjo 
dramos, negalvojo apie teatrą. Sunku įsivaizduoti ką nors dar- 
kesnio ir kartu kilnesnio. Būrys herojų ir banda bailių. Plėšrieji 
žvėrys viršukalnėje, o pelkėje ropliai. Čia knibždėjo, stumdėsi, 
kurstė vienas kitą, grūmojo vienas kitam, kovojo ir gyveno visi 
šie kovotojai, šiandien virtę vaiduokliais. 

Milžiniškas sąrašas. 

Dešinėje - Žironda, mąstytojų legionas; kairėje - Kalnas, atle- 
tų grupė. Vienoje pusėje Briso, gavęs Bastilijos raktus; Barbaru, 
kurio klausė marseliečiai; Kerveleganas"““, kuris turėjo savo ži- 
nioj Bresto batalioną, stovėjusį Sen Marso priemiesty; Žansonė, 
kuris pasiekė, kad būtų pripažinta liaudies atstovų pirmenybė 
prieš generolus; siaubingasis Giuadė"', kuriam vieną naktį Tiu- 
ilri rūmuose karalienė parodė miegantį sosto įpėdinį; Giuadė pa- 
bučiavo vaiką į kaktą ir liepė nukirsti tėvui galvą; Salis"*, kuris 


'SFELJANAI — buržuazinio konstitucinio-monarchinio politinio klubo nariai. Klubas 
įkurtas 1791 m. buvusio Feljanų vienuolyno patalpose Paryžiuje. 

"LENJELO ŽOZEFAS FRANSUA (1752-1829 M.) - Konvento narys, jakobinas. 

S*KERVELEGANAS OGIUSTENAS BERNARAS FRANSUA (1748-1825) - Steigiamojo susirinkimo ir 
Konvento narys, žirondistas. 

1 GIUADĖ MARGERITAS ELI (1755-1794)- Įstatymų leidžiamojo susirinkimo ir Konvento narys. 

"ŠALIS ŽANAS BATISTAS (1759-1794) — Steigiamojo susirinkimo ir Konvento narys, 
žirondistas. 


6. 519 161 


įskundė Kalną už jo tariamus santykius su Austrija; Sileri, iš de- 
šiniųjų suolų šlubis, toks pat kaip iš kairiųjų suolų luošys Kuto- 
nas; Loz Diuperė"", kuris pakvietė pietauti žurnalistą, pavadi- 
nusį jį niekšu, sakydamas: „Aš Žinau, kad žodis „niekšas“ reiš- 
kia tik kitaip negu mes mąstantį žmogų“; Rabo Sent Etjenas, kuris 
savo 1790 metų almanachą pradėjo šiais žodžiais: „Revoliucija 
baigta!“; Kinetas!“, vienas iš tų, kurie nuvertė Liudviką XVI; Jan- 
senistas'*' Kamiusas"“?, kuris suredagavo dvasininkijai civilinės 
konstitucijos projektą, tikėjo diakono Pariso stebuklais ir kiek- 
vieną naktį gulėjo kryžium prieš septynių pėdų aukštumo nu- 
kryžiuotąjį, prikaltą prie jo kambario sienos; Fošė, kunigas, kuris 
drauge su Kamiliu Demulenu!'“ paruošė liepos 14-osios įvy- 
kius; Inaras, kuris padarė nusikaltimą, ištardamas šiuos žo- 
džius: „Paryžius bus sugriautas!“, kai tuo pačiu laiku Braun- 
šveigas sakė: „Paryžius bus sudegintas!“; Žakobas Diuponas, 
kuris pirmutinis sušuko: „Aš esu ateistas!“, Robespjeras jam 
atsakė: „Ateizmas - aristokratijos požymis“; Lanžiuinė!““, rūs- 
tus, įžvalgus, narsus bretonas; Diukos!'“*, Buajė Fonfredo!“ Eu- 
rijalas; Rebeki'*?, Piladas prie Barbaru; Rebeki pasitraukė iš at- 
stovų tik todėl, kad Robespjeras dar nebuvo giljotinuotas; Ri- 
šo'“*, kuris ginčijo sekcijų nepakeičiamumą; Lasursas, žalingojo 
aforizmo „Vargas dėkingosioms tautoms!“ autorius, kuris eša- 
foto papėdėje atsisakė savo žodžių, išdidžiai mesdamas mon- 
tanjarams: „Mes mirštame todėl, kad liaudis miega, jūs mirsite 
todėl, kad ji pabus!“; Biroto!“?, iškovojęs, kad būtų atšaukta at- 
stovo neliečiamybė, tuo pats, visai nenumanydamas, nusikalė 
kirvį, ir pats sau paruošė ešafotą; Šarlis Viletas, raminęs sąžinę 
protestu: „Peiliais grasindami, manęs neprivers balsuoti“; Lu- 
vė, „Foblaso“ autorius, baigęs savo karjerą knygininku Palė Ro- 
jalyje kartu su Lodoiska už prekystalio; Mersjė, „Paryžiaus pa- 
veikslo“ autorius, kuris pasakė: „Visi karaliai pajuto ant savo 
sprando sausio 21-ąją!“; Marekas, kurio didžiausias rūpestis buvo 
apsaugoti „buvusias sienas“; žurnalistas Kara!", kuris ešafoto 
papėdėje pasakė budeliui: „Gaila mirti. Norėčiau pamatyti, kas 
bus toliau“; Vižė"!, kuris pats save vadino Majenos ir Luaros 

antrojo bataliono grenadierium ir kuris, atsakydamas į viešųjų pub- 
likos tribūnų grasinimus, sušuko: „Reikalauju, kad išgirdę pirmuo- 
sius murmėjimus tribūnomis, mes visi iš čia išeitume ir su nuo- 
gais kardais žygiuotume į Versalį“; Biuzo, kuriam buvo skirta mirti 
badu; Valazė, kuris turėjo žūti nuo savo paties durklo; Kondorsė, 
kuriam likimas lėmė mirti Bur la Rene, vėliau tapusiam Bur Ega- 
litė, ir kurį išdavė Horacijaus'? tomelis, buvęs jo kišenėje; Petio- 
nas, kurį 1792 m. minia dievino, o 1794 m. sudraskė vilkai; dar 
dvidešimt kitų, tarp kurių Pontekulo!"?, Marbozas!'?*, Lidonas, Sen 
Martenas!“, Diuso, Juvenalio vertėjas, dalyvavęs Hanoverio žy- 
gyje; Bualo!““, Bertranas!", Lester Bovė!"?, Lesažas!'", Gomeras!'*?, 


LOZ DIUPERĖ - prancūzų revoliucijos veikėjas, Konvento narys, žirondistas. 

"KINETAS NIKOLIA MARI (1762-1821)- Įstatymų leidžiamojo susirinkimo ir Konvento narys, 
artimas jakobinams. 

'! J ANSENISTAI - religinė sekta, įkurta olandų teologo Jansenijaus. 

16 KAMIUSAS ARMANAS GASTONAS (1740-1804) - Steigiamojo susirinkimo, Konvento ir Penkių 
šimtų tarybos narys. 

!*DEMULENAS KAMILIS (1760-1794) - Konvento narys, dantonistas, Bastilijos šturmo dalyvis. 

!*LANŽIUINĖ ŽANAS DENI (1755-1827) — Steigiamojo susirinkimo ir Konvento narys, 
žirondistas. 

"5 DIUKOS ŽANAS FRANSUA (1765-1793) — Įstatymų leidžiamojo susirinkimo ir Konvento 
narys, žirondistas. 

"6BUAJĖ PONFREDAS ŽANAS BATISTAS (1766-1793) - prancūzų revoliucinis veikėjas, Konvento 
narys, žirondistas. 

'*REBEKI FRANSUA TROFIMAS (1744-1794) - Konvento narys, žirondistas. 

IRIŠO HIACINTAS (1757-1822) - Konvento narys, daugelio departamentų komisaras. 

'“BIROTO ŽANAS BONA VENTURAS BLEZAS ILARIONAS (1758-1793) - Konvento narys, žirondistas. 

VOKARA ŽANAS LUJI (1743-1793) - Konvento narys, žirondistų šalininkas. 

VIVIŽĖ LUJI ŽANAS BATISTAS ETJENAS (1768-1820) - prancūzų poetas ir dramaturgas, daugelio 
buitinių komedijų autorius. 

12HORACIJUS (65-8 M. PR. KR.) — garsus senovės Romos poetas, daugelio odžių ir satyrų 
autorius. 

"3PONTEKULO LUJI GUSTAVAS (1764-1853) - grafas, Konvento narys, žirondistas. 

!"*MARBOZAS FRANSUA (1739-1825) - vyskupas, Konvento narys. 

1SSEN MARTENAS FRANSUA ŽEROMAS (1744-1814) — Steigiamojo susirinkimo ir Konvento 
narys, Penkių šimtų tarybos ir Napoleono imperijos Įstatymų leidimo korpuso 
deputatas. 

"*BUALO ŽAKAS (1751-1793) - Konvento narys, žirondistas. 

V/BERTRANAS ANTUANAS (1749-1816) - Konvento, Vyresniųjų tarybos ir Penkių šimtų 
tarybos narys. 

18 ESTER BOVĖ BENUA (1750-1793) - Konvento narys, pasirašęs protestą prieš žirondistų 
pašalinimą. 

"LESAŽAS DENI TUSENAS (1758-1796) —- Konvento narys. 

Gardjenas'*!, Menvjejis'??, Diuplantjė!**, Lakazas!*“, Antibulis, o 
visų jų priešaky tūlas Barnavas!“, kurį vadino Vernjo. 

Antroje pusėje: Antuanas Lui Leonas Florelis de Sen Žiustas, 
išblyškęs dvidešimt trejų metų jaunuolis, tiesaus profilio, žema- 
kaktis, paslaptingo su gilaus liūdesio išraiška žvilgsnio; Merle- 
nas iš Tionvilio, kurį vokiečiai praminė ugniniu velniu; Merle- 
nas iš Duė, atsakingas už įstatymą prieš įtariamuosius; Subra- 
ni'*“, kurį Paryžiaus liaudis prerialio pirmąją išrinko savo 
karvedžiu; buvęs klebonas Lebonas'*?, kurio ranka, kadaise šlaks- 
čiusi šventą vandenį, dabar laikė kardą; Bilo Varenas!“, sugal- 
vojęs ateities teismą, kuriame teisėjus pakeis tarpininkai; Fabras 
d'Eglantinas!*?, kurį tiktai vieną kartą, panašiai kaip Ružė de Li- 
lį'*?, sukūrusį marselietę, apėmė įkvėpimas, ir tada jis sukūrė pui- 
kų dalyką - revoliucinį kalendorių, bet, deja, antrąkart mūza ne- 
aplankė nei vieno, nei antro; Maniuelis"?!, Komunos prokuroras, 
kuris pasakė: „Jei miršta karalius, tai visai nereiškia, kad vienu 
žmogumi sumažėjo“; Gužonas"*, kuris paėmė Tripštatą, Noi- 
štatą ir Špejerą ir kuris privertė trauktis prūsų armiją; Lakrua, 
advokatas, tapęs generolu, šešios dienos prieš rugpjūčio 10-ąją 
apdovanotas švento Liudviko ordinu; Freronas Tersitas, Freno- 
no Zoilio sūnus; Riulis"?, nepermaldaujamas geležinių spintų 
pabaisa, nepalenkiamas respublikonas, nusižudęs tą dieną, kai 
žuvo respublika; Fušė!"** su demono siela ir lavono veidu; Kam- 
blua“*, tėvo Diušeno draugas, pasakęs Gijotenui"“: „Tu priklau- 
sai fejanų klubui, otavo duktė - jakobinų“; Žago"*?, atsakęs tiems, 
kurie skundėsi, kad kaliniai laikomi nuogi: „Kalėjimas - jų ak- 
meninis drabužis“; Žavogas!“, baisusis žmogus, kuris atkasė Sen 
Deni kapus; Oselenas"?, kuris pas save slėpė ištremti pasmerk- 
tąją ponią Šari; Bantabolis?“, kuris pirmininkaudamas duodavo 
tribūnoms ženklą, kada ploti ir kada švilpti; žurnalistas Robe- 
ras?!, panelės Keraljo*? vyras; ji rašė: „Pas mane nesilanko nei 
Robespjeras, nei Maratas; Robespjeras ateis kada norės, Maratas 
— niekada!“; Garanas Kulonas, kuris tada, kai Ispanijos karalius 
įsikišo į Liudviko XVI bylą, pareiškė, kad susirinkimas neskaity- 
tų karaliaus laiško, ginančio kitą karalių; vyskupas Greguaras, 

iš pradžių vertas būti pirmykštės bažnyčios nariu, bet vėliau, 
imperijos laikais, respublikoną Greguarą pakeitęs grafu Gregu- 
aru; Amaras?“, kuris pasakė: „Visa žemė smerkia Liudviką XVI. 
Į ką beapeliuosi? Nebent į planetas!“; Rujė?“*, kuris pasisakė prieš 
šaudymą iš patrankų sausio 21-ąją ant Naujojo tilto sakydamas: 


19 COMERAS ŽANAS EMĖ (1745-1805) — dvasininkas, Konvento narys. 

19! GARDJENAS ŽANAS FRANSUA MARTENAS (1755-1793) Konvento narys, priklausęs Lygumos 
frakcijai. 

'*MENVIEJIS PJERAS (1761-1793) — Konvento narys, artimas žirondistams. 

13 DIUPLANTJĖ ŽAKAS POLIS (1764-1814) - Konvento narys, artimas žirondistams. 

"S LAKAZAS ŽAKAS (1752-1793) - Konvento narys, pasirašęs protestą prieš žirondistų 
pašalinimą. 

"SBARNAVAS, VADINAMAS VERNJO PJERU VIKTORJENU (MIRĘS 1793 M.) - Įstatymų leidžiamojo 
susirinkimo ir Konvento narys, žirondistas. 

!*SUBRANI PJERAS AMABLIS (1752-1795) — Įstatymų leidžiamojo susirinkimo ir Konvento 
narys, kairysis jakobinas. 

18 LEBONAS JUISMANAS FRANSUA ŽOZEFAS (1765-1795) - Konvento narys, jakobinas. 

1 BIO VARENAS ŽAKAS NIKOLIA (1756-1819) - Konvento narys, jakobinas. 

'*9FABRAS D'EGLANTINAS FILIPAS FRANSUA NAZARAS (1750-1794) — prancūzų poetas, 
dramaturgas, politinis veikėjas, Konvento narys, jakobinas, naujojo 
respublikoniškojo kalendoriaus, įvesto 1793 m. autorius, dantonistas. 

SORUŽĖ DE LILIS KLODAS ŽOZEFAS (1760-1836) - prancūzų karininkas ir poetas, Marselietės ir 
kitų revoliucinių dainų autorius. 

"!MANIUELIS LUJI PJERAS (1751-1793) - Paryžiaus komunos prokuroras, Konvento narys. 

192 GUŽONAS ŽAKAS MARI KLODAS ALEKSANDRAS (1766-1795) - Konvento narys, jakobinas. 

RIULIS FILIPAS ŽAKAS (1737-1795) - Įstatymų leidžiamojo susirinkimo ir Konvento narys, 
jakobinas. 

'**FUŠĖ ŽOZEFAS (1758-1820) - prancūzų politinis veikėjas, Konvento narys. 

"5KAMBULA — prancūzų revoliucijos veikėjas, Konvento narys, kairysis jakobinas. 

6GIOTENAS ŽOZEFAS INJASAS (1738-1814) — gydytojas, Steigiamojo susirinkimo narys, 
jakobinas, giljotinos išradėjas. 

17ŽAGO GREGUARAS MARI (1750-1838) — Įstatymų leidžiamojo susirinkimo ir Konvento 
narys, jakobinas. 

18ŽAVOGAS KLODAS (1759-1796) - Konvento narys, kairysis jakobinas. 

OSELENAS ŠARLIS NIKOLIA (1754-1794) - Konvento narys, jakobinas. 

*BANTABOLIS PJERAS LUJI (1756-1798) - Konvento, o vėliau Penkių šimtų tarybos narys. 

2 IROBERAS PJERAS FRANSUA ŽOZEFAS (1765-1826) — Konvento ir Kordeljerų klubo narys, 
demokratinis publicistas. 

*2KERALJO LUIZA FELISITĖ (1758-1821) - liberalinės krypties prancūzų rašytoja, Robero 
žmona. 

5 AMARAS ŽANAS PJERAS ANDRĖ (1755-1816) - Konvento narys ir jo komisaras daugelyje 
departamentų, jakobinas. Visuomenės gelbėjimo komiteto narys. 

*RUJĖ ŽANAS PASKALIS (1761-1819) - Įstatymų leidžiamojo susirinkimo ir Konvento narys, 
departamentų komisaras, Penkių šimtų tarybos narys. 

„Karaliaus galva krisdama neturi sukelti daugiau triukšmo už 
bet kurio žmogaus galvą“; Šenjė2*, Andre Šenje*“ brolis; Vadjė, 
vienas tų, kurie tribūnoje pasidėdavo prieš save pistoletą; Tani- 
sas, kuris kreipėsi į Momoro: „Aš noriu, kad Robespjeras ir Ma- 
ratas pasibučiuotų pas mane prie stalo.“ - „O kur tu gyveni?“ — 
„Šaratone?!.“ — „Jei taip, tavo žodžiai manęs nestebina“, - pasa- 
kė Mamoro; Ležandras, prancūzų revoliucijos mėsininkas, kaip 
Praidas**“ buvo anglų revoliucijos mėsininku: „Eikš, aš tave pa- 
skersiu!“ - sušuko jis Lanžiuinė, o tas atsakė: „Pirmiau gauk nu- 
tarimą, kuris pripažintų mane jaučiu“; Kolo d'Erbua, šis niūru- 
sis komediantas, užsidėjęs senovišką dviburnę kaukę; kai viena 
jo burna sakė: „Taip“, antroji neigė: „Ne“, ką viena gyrė, tą an- 
tra peikė, jis pliekė Karjė Nantė ir dievino Šaljė?? Lijone, Robesp- 
jerą siuntė į ešafotą, Maratą į Panteoną; Ženisjė?'?, kuris reikala- 
vo mirties bausmės tiems, kurie dėvės medalį su užrašu: „Liud- 
vikas XVI kankinys“; Leonaras Burdonas?!', mokytojas, pasiūlęs 
savo namą elgetai iš Juros kalnų; Topsanas*!?, jūrininkas; Gupi- 
jo?"?, advokatas; Loranas Lekuantras?“, pirklys; Diuemas*", gy- 
dytojas; Seržanas*!“, skuptorius; Davidas, dailininkas; Žozefas 
Egalitė, princas; ir dar: Lekuentas Piuiravo?!', reikalavęs, kad Ma- 
ratas specialiu dekretu būtų paskelbtas „pamišėliu“; Roberas 
Lendė“*!“, pavojingas kūrėjas tos jūrų pabaisos, kurios galva va- 
dinosi Viešojo saugumo komitetu, o jos dvidešimt vienas tūks- 
tantis rankų, apglėbusių Prancūziją - vadinosi revoliuciniais ko- 
mitetais; Lebefas?"?, kuriam Žirei Diupre savo „Netikrų patriotų 
kalėdose“ paskyrė šį posmą: „Lebefas' pamatė Ležandrą ir baubti 
pradėjo“; Tomas Penas*?, gailestingas amerikonas; Anacharsis 
Klotsas, vokietis, milijonierius, baronas, ateistas, ebertistas, nuo- 
širdus Žmogus: nepaperkamasis Leba, Diuplė šeimos bičiulis; 
Roveras?!, vienas retai pasitaikančių žmonių, darąs blogybes iš 
meilės blogybėmis, nes menas menui pasitaiko dažniau, negu 
galvojama; Šarljė22, norėjęs, kad į aristokratus būtų kreipiamasi 
žodžiu „jūs“; Taljenas??, jausmingas ir žiaurus, kuris iš meilės 


"Žodžių žaismas: „Lebefas“ skamba panašiai kaip „le beoful“ - jautis. 

moteriai paruošė termidono 9-ąją; prokuroras Kambaseresas?*, 
tapęs vėliau kunigaikščiu; prokuroras Karjė, tapęs vėliau tigrų; 
Laplanšas?“, kuris kartą sušuko: „Aš reikalauju pirmenybės pa- 
trankoms, skelbiančioms pavojų“; Tiurjo2“, kuris reikalavo, kad 
revoliucinio tribunolo prisiekusieji balsuotų atvirai; Burdonas iš 


*PŠENJĖ MARI ŽOZEFAS (1764-1811) - poetas ir dramaturgas, daugelio revoliucinių dainų 
autorius, Konvento narys, jakobinas. 

*SSENJĖ ANDRĖ (1762-1794) — poetas, konstitucinės monarchijos šalininkas. 

*75ARANTONAS — psichiatrinė ligoninė netoli Paryžiaus. 

*VPRAIDAS — 17 a. anglų revoliucijos veikėjas, kariuomenės pulkininkas, Kromveliui 
įsakius, vadovavo Ilgojo parlamento valymui (1648 m. gruodžio 6 d.), kurio metu 
buvo nužudytas Karolis I ir paskelbta respublika. 

*PŠALJĖ MARI ŽOZEFAS (1747-1793) - kairysis jakobinas, Lijono darbininkų ir varguomenės 
vadas. 

*0ŽENISJĖ — Konvento narys, prancūzų revoliucijos veikėjas. 

2 IBURDONAS LEONARAS (1754-1807) - Konvento narys, jakobinas. Konvento komisaras 
Orleane. 

22TOPSANAS - Konvento narys, jūrų karininkas. 

*3GUPIJO DE FONTENĖ ŽANAS FRANSUA (1755-1823) - Įstatymų leidžiamojo susirinkimo ir 
Konvento narys bei Konvento komisaras Vandėjoje. 

24 LORANAS LEKUANTRAS (1742-1805) - Įstatymų leidžiamojo susirinkimo ir Konvento narys, 
termidoro 9-osios perversmo organizatorius. 

*DIUEMAS PJERAS ŽOZEFAS (1758-1807) - kariuomenės gydytojas, Įstatymų leidžiamojo 
susirinkimo ir Konvento narys, jakobinas. Konvento komisaras daugelyje 
departamentų, Visuomenės gelbėjimo komiteto narys. 

21*SERŽANAS ANTUANAS FRANSUA (1751-1847) - skulptorius, Konvento ir Liaudies švietimo 
komiteto narys. 

2LEKUENTAS PIUIRAVO MIŠELIS MATIJĖ (1764-1827) - Įstatymų leidžiamojo susirinkimo ir 
Konvento narys bei Konvento komisaras Vandėjoje ir kituose departamentuose. 
Penkių šimtų tarybos narys. 

2!" ENDĖ ŽANAS BATISTAS ROBERAS (1746-1825) — Įstatymų leidžiamojo susirinkimo, 
Visuomenės gelbėjimo komiteto ir Konvento narys, jakobinas. Veiklus Konvento 
komisaras daugelyje departamentų. 

*"LEBEFAS — Konvento narys, prancūzų revoliucijos veikėjas. 

220PENAS TOMAS (1737-1809) - anglų publicistas ir buržuazinės radikaliosios krypties 
politinis veikėjas. 

221ROVERAS ŽOZEFAS (1748-1798) — kilęs iš bajorų aristokratijos, žmogus be principų. 
Įstatymų leidžiamojo susirinkimo, Konvento ir Visuomenės gelbėjimo komiteto 
narys. 

Z2ŠARLJĖ LUJI ŽOZEFAS (1754-1797) - Konvento narys, prancūzų revoliucijos veikėjas. 

"TALJENAS ŽAKAS LAMBERAS (1767-1820) - Konvento narys. 

*KAMBASERESAS ŽANAS ŽAKAS REŽI (1753-1824) - Konvento narys, vėliau antrasis konsulas, 
dar vėliau - archikancleris ir Napoleono imperijos kunigaikštis. 

žSLAPLANŠAS — Konvento narys, prancūzų revoliucijos veikėjas. 

ZETTURJO - prancūzų revoliucijos veikėjas, Konvento narys, jakobinas. 

Uazos, kuris iššaukė dvikovon Šamboną, įskundė Peną ir pats 
buvo įskųstas Ebero; Fejo, kuris siūlė „pasiųsti į Vandėją pade- 
gėjų armiją“; Tavo“?, kuris balandžio 13-ąją vos netapo Kalno ir 
Žirondos tarpininku; Vernjė2ė, kuris reikalavo, kad žirondistų 
ir montanjarų vadai atliktų karinę prievolę paprastais kareiviais; 
Revbelis*?, Mainco gynėjas; Burbotas??, kurio arklys buvo nu- 
šautas, jojant užimti Somiurą; Gimberto?!, vadovavęs Šerburgo 
pajūrio armijai; Žar Panviljė2??, vadovavęs La Rošelio pajūrio ar- 
mijai; Lekarpantjė““, vadovavęs Kankalio eskadrai; Roberžo““, 
kuriam buvo paspęstos pinklės Roštadte; Prijeras iš Marnos, ku- 
ris, lankydamas kareivių stovyklas, užsidėdavo savo senus es- 
kadrono vado antpečius; Levaseras de la Sartas??, vienu savo 
žodžiu privertęs Sent Amano bataliono vadą Seraną pasiryžti 
žūti; Reveršonas?“, Moras*", Bernaras de Sentas?*“, Šarlis Riša- 
ras??, Lenkinjo?*, o šios grupės viršūnėje naujas Mirabo, kurį 
vadino Dantonu. 

Už šių dviejų stovyklų ribų stovėjo žmogus, laikantis abi sto- 
vyklas už apynasrio, tai buvo Robespjeras. 


V 


Apačioj šliaužiojo siaubas, kuris gali būti kilnus, ir baimė, kuri 
visada būna žema. Viršuj aistros - heroizmas, pasiaukojimas, 
įniršis, apačioj — niūri bevardė minia. Susirinkimo padugnės 
buvo vadinamos Lyguma. Čia susibūrė visi, kurie nerimsta; 
žmonės, kurie abejoja, svyruoja, traukiasi atgal, atidėlioja, šni- 
pinėja, kiekvienas kažko bijo. Kalnas buvo elitas, Žironda bu- 
vo elitas. Lyguma buvo minia. Lygumos dvasia įsikūnijo ir su- 
sitelkė Sjejese. 

Sjejesas buvo giliamintis, virtęs lėkštu. Jis sustojo ties trečiuo- 
ju luomu ir neįstengė pakilti iki liaudies. Kai kurie protai atrodo 
tam ir sukurti, kad sustotų pusiaukely. Sjejesas Robespjerą va- 
dino tigru, Robespjeras Sjejesą - kurmiu. Šis metafizikas tapo ne 
išmintingų, o atsargiu. Jis buvo revoliucijos dvariškis, o ne jos 
tarnas. Jis ėmė kastuvą į rankas ir ėjo dirbti su liaudimi į Marso 

lauką, bet stūmė vieną karutį su Aleksandru Boarnė. Jis ragino 
kitus būti energingiems, bet pats toks nebuvo. Jis kalbėjo žiron- 
distams: „Įtraukite į savo partiją patrankas!“ Yra mintytojų ko- 
votojų, kurie, kaip Kondorsė, ėjo su Vernjo, arba Kamilis Demu- 
lenas - su Dantonu. Bet yra mintytojų, kuriems terūpi tik gyven- 
ti, ir tokie ėjo su Sjejesu. 

Geriausio vyno statinėse būna nuosėdų. Žemiau Lygumos 
telkšojo Pelkė**!. Pro jos dvokiantį paviršių prasikišo egoiz- 
mas. Čia kaleno dantimis bailiai, drebėdami dėl savo kailio. 
Nėra šlykštesnio vaizdo. Didžiausia negarbė, ir nė lašelio gė- 
dos; neapykanta paslėpta, maištingumas pridengtas vergys- 
tės skraiste. Visi jie buvo išgąsdinti ir ciniški, visi jų poelgiai 
drąsūs dėl nepaprasto bailumo; jie prijautė Žirondai, o balsa- 
vo už Kalną; sprendimas parėjo nuo jų, jie linko į tą pusę, ku- 
riai sekėsi; Liudviką XVI jie išdavė Vernjo, Vernjo - Danto- 
nui, Dantoną - Robespjerui, Robespjerą - Taljenui. Kol Mara- 


TAVO LUJI ŽOZEFAS (1767-1830) - Konvento, vėliau Revoliucinio tribunolo ir Įstatymų 
leidžiamojo susirinkimo narys. 

Z*VERNJĖ — prancūzų revoliucijos veikėjas, Konvento narys. 

"PREVBELIS ŽANAS FRANSUA (1747-1807) - Steigiamojo susirinkimo, Konvento, direktorijos 
ir Penkių šimtų tarybos narys. 

BURBOTAS PJERAS (1763-1795) — kairysis jakobinas, Konvento narys, buvęs komisaru 
Vandėjoje. 

>! GIMBERTO - prancūzų revoliucijos veikėjas, Konvento narys. 

22AR PANVILJĖ - Konvento narys, prancūzų revoliucijos veikėjas. 

23LEKARPANTJĖ ŽANAS BATISTAS (1760-1828) - Konvento narys, jakobinas. 

2*ROBERŽO KLODAS (1753-1799) — Konvento, Penkių šimtų tarybos narys, prancūzų 
respublikos pasiuntinys Hamburge. 

S EVASERAS RENĖ (1747-1834) (KILĘS IŠ SARTOS DEPARTAMENTO) — Konvento narys, jakobinas, 
palikęs istorinius memuarus. 

Z*REVERŠONAS ŽAKAS (1746-1828) — Įstatymų leidžiamojo susirinkimo, Konvento, Penkių 
šimtų tarybos ir Vyresniųjų tarybos narys. 

37MORAS (1761-1795) — jakobinas, Konvento narys, ėjęs Komisaro pareigas Šampanėje. 

"BERNARAS DE SENTAS ADRIANAS ANTUANAS (1750-1819) - Įstatymų leidžiamojo susirinkimo 
ir Konvento narys, jakobinas, Konvento komisaras daugelyje departamentų. 

ŠARLIS RIŠARAS — Konvento narys, dešinysis jakobinas (dantonistas). 

MO LEKINJO ŽOZEFAS MARI (1740-1813) - Konvento narys, jakobinas. 

"IPELKĖ — taip amžininkai vadino Konvento frakciją, kuri sudarė jo daugumą ir iš 
pradžių rėmė žirondistus, o paskui jakobinus. Jie palaikė viduriniųjų buržuazijos 
sluoksnių ir pasiturinčiųjų valstiečių interesus. Šios frakcijos nariai sėdėjo 
žemutiniuose posėdžių salės suoluose, dėl to gavo tokį vardą. 

tas buvo gyvas, jie statė jį prie gėdos stulpo, o mirusį - dievi- 
no. Jie rėmė visa ligi tos dienos, kol patys visa griovė. Jie ins- 
tinktyviai jautė, kada atėjo metas duoti smūgį tam, kas jau 
svyruoja. Jų akimis žiūrint, kadangi jie tarnavo kiekvienam, 
kuris sėdėjo tvirtai, susvyruoti - reiškė išduoti. Jų buvo dau- 
guma, jie buvo jėga, jie kėlė baimę. Štai kaip atsirado jų drą- 
sumas, niekšų drąsumas. 

Štai kaip atsirado gegužės 31-osios, žerminalio 11-osios ir ter- 
midoro 9-osios tragedijos, kurias užmezgė milžinai, o atmezgė 
nykštukai. 


VI 


Greta šių Žmonių, apimtų aistros, sėdėjo ir žmonės, kupini 
svajonių. Utopija čia reiškėsi visomis formomis: ir karingąja, 
pripažįstančia ešafotą, ir nekaltąja, reikalaujančia panaikinti 
mirties bausmę; sostams ji atrodė šmėkla, liaudžiai - angelas. 
Kovojančius protus atsvėrė kuriantieji protai. Vieni galvojo 
apie karą, antri apie taiką; Karno smegenyse kilo sumanymas 
sudaryti 14 armijų, Žano Debri?*? smegenyse gimė svajonė apie 
pasaulinę demokratinę federaciją. Tarp šios nepaliaujančios 
gražbylystės, tarp šių staugiančių grūmojančių balsų, slėpėsi 
ir vaisinga tyla. Lakanalis*“ tylėjo, o mintyse ruošė liaudies 
švietimo projektą. Lantenas*“ tylėjo ir kūrė pradžios mokyk- 
las; La Reveljeras Lepo?“ tylėjo ir svajojo filosofijai suteikti 
religijos reikšmę. Kiti rūpinosi smulkesniais, praktiškesniais 
klausimais. Giuitonas*** Morvo studijavo ligoninių pagerini- 
mo klausimus, Meras galvojo apie natūralių prievolių panai- 
kinimą, Žan Bon Sent Andrė? — apie skolininkų kalėjimų ir 
arešto bausmės už skolas panaikinimą, Romas buvo užsiėmęs 
Šapo?*“ pasiūlymu, Diuboė?“ galvojo, kaip sutvarkyti archy- 
vus, Koran Fiustjė?? rūpinosi įkurti anatomijos kabinetą ir 
gamtos mokslų muziejų; Giujormaras?' rūpinosi upių laivy- 
bos sutvarkymu ir Šeldės užtvankos sukasimu. Menas taip 
pat turėjo savo fanatiškus garbintojus ir net savo monoma- 

nus; sausio 21-ąją, tą pačią valandą, kada monarchijos galva 
nukrito Revoliucijos aikštėje, Uazo departamento atstovas Be- 
zaras“* ėjo pažiūrėti Rubenso?* paveikslo, surasto vienoje Sen 
Lazaro gatvės namo palėpėje. Dailininkai, oratoriai, pranašai, 
žmonės milžinai, kaip Dantonas, žmonės vaikai, kaip Klotsas, 
gladiatoriai ir filosofai, - visi siekė to paties tikslo - pažangos. 
Niekas negalėjo nukreipti jų nuo to kelio. Konvento didybė kaip 
tik ir buvo ta, kad jis sugebėjo rasti dalelę tikrovės ten, kur žmo- 
nės galvoja esant neįmanoma. Vienam kraštutiniam jo sparne 
stovėjo Robespjeras ir, įsmeigęs akis, matė tik teisę, antram kraš- 
tutiniam sparne stovėjo Kondorsė, matęs tik pareigą. 

Kondorsė buvo svajų ir šviesos žmogus; Robespjeras - veiks- 
mo; o kai kada, atgyvenusios visuomenės krizių laikotarpiais, 
veikti reiškia naikinti. Revoliucija tartum kalnai turi du šlaitus, 
įkopimo ir nusileidimo, ir šiuose šlaituose matyti visų metų lai- 
kotarpių juostos, nuo ledų ligi pavasarinio žydėjimo. Ir kiekvie- 
na šio šlaito juosta išsiugdo sau žmones, kurie tinka jos kli- 
matui, pradedant tais, kurie gyvena saule, ir baigiant tais, ku- 
rie gyvena žaibais. 


22DEBRI ŽANAS ANTUANAS ŽOZEFAS (1760-1834) — Įstatymų leidžiamojo susirinkimo ir 
Konvento narys, jakobinas. 

431 AKANALIS ŽOZEFAS (1762-1845) - Konvento narys, Švietimo komiteto pirmininkas. 

**LANTENAS - Konvento narys, rūpinęsis pradinių mokyklų reikalais. 

*5REVELJERAS LEPO LUJI MARI (1753-1824) - mokslininkas (botanikas) ir politinis veikėjas, 
Steigiamojo susirinkimo ir Konvento narys, žirondistas. 

2GIUITONAS MORVO LUJI BERNARAS (1737-1816) - Žymus prancūzų chemikas ir politinis 
veikėjas, Įstatymų leidžiamojo susirinkimo, Konvento ir Visuomenės gelbėjimo 
komiteto narys. 

2972AN BON SENT ANDRĖ (1749-1813) - Konvento narys, jakobinas. Visuomenės gelbėjimo 
komitete vadovavo laivyno reorganizacijai. 

28ŠAPAS — prancūzų inžinierius, sukūręs projektą pririšamiesiems aerostatams 
panaudoti karinėje žvalgyboje. 

**DrUBOE - Konvento narys, rūpinęsis archyvų tvarkymu. 

2KORAN FIUSTJĖ —- Konvento narys, kūręs anatominio kabineto ir gamtos muziejaus 
projektus. 

BIGIJOMARAS — Konvento narys, sukūręs upių laivybos ir užtvankų ant Šeldės upės 
planus. 

"ZBEZARAS - Konvento narys, prancūzų revoliucijos veikėjas. 

RUBENSAS PETERIS PAULIS (1577-1640) — garsus flamandų dailininkas ir diplomatas. 

VII 


Konvente žmonės rodydavo kits kitam kairiojo koridoriaus 
kampelį, kur Robespjeras Klavjero draugui Gara pasakė į ausį 
šiuos baisius žodžius: „Klavjeras organizuoja sąmokslus visur, 
kur tik jis pasisuka.“ Šiame pačiame kampelyje, tinkančiame 
tyliems pašnekesiams ir prislopintam pykčiui, Fabras d'Eglan- 
tinas susiginčijo su Romu, prikišdamas jam, kad jis iškraipęs jo 
kalendorių ir pakeitęs „fervidorą“ „termidoru“. Lankytojai ro- 
dydavo kits kitam ir tą salės kampelį, kur ankštai susikimšę 
sėdėjo septyni Aukštosios Garonos atstovai, pirmieji pasmer- 
kę mirčiai Liudviką XVI, ir vienas po kito atsakę - Mailis: „Mir- 
tis“, Delmasas: „Mirtis“, Prožanas: „Mirtis“, Kalesas: „Mirtis“, 
Eiralis: „Mirtis“, Žiuljenas: „Mirtis“, Dezasi?*: „Mirtis“. Visais 
laikais, kol gyvuoja Žmonijos teisdarystė, šis žodis, atsimušęs į 
tribunolo sienas, visada suskamba kapų aidu. Triukšminga įvai- 
riaspalvė minia rodė pirštu tuos žmones, kurių balsai susiliejo 
į darnų ir tragišką chorą - nuosprendį; Paganelis“* pasakė: 
„Mirtis! Karalius gali atnešti naudą tik mirtimi.“ Mijo pasakė: 
„Jei mirties nebūtų, reikėtų šiandien ją išrasti“; senukas Rafro- 
nas diu Trujė““ suriko: „Tučtuojau mirtis!“ Gupijo sušuko: 
„Tuojau ant ešafoto! Delsimas pasunkina mirties pasekmes; 
Sjejesas niūriai ir lakoniškai ištarė: „Mirtis!“ Riurijo, pasisakęs 
prieš Biuzo pasiūlymą atsiklausti liaudies, pasakė“ „Ką? Atsi- 
klausti mūsų rinkėjų? Kaip! Dar keturiasdešimt keturi tūkstan- 
čiai teismų? Byla tęsis be galo! Liudviko XVI galva pražils pir- 
miau, negu nukris“; Ogiustenas Bonas Robespjeras“", balsavęs 
tuojau paskui brolį, sušuko: „Aš nežinau tokio žmoniškumo, 
kuris smaugtų liaudį ir atleistų despotams. Mirtis! Atidėlioji- 
mas reikštų ne norą kreiptis į liaudį, bet norą kreiptis į tiro- 
nus“; Fusduaras**, Bernardeno de Sen Pjero"? pavaduotojas, 
pasakė: „Mintis apie pralietą žmogaus kraują man kelia šiur- 
pą, bet karaliaus kraujas nėra žmogaus kraujas. Mirtis!“ Žan 
Bon Sent Andrė ištarė: „Liaudis negali būti laisva, kol tironas 
gyvas.“ Lavikontri?“ savo nuomonę išreiškė šiais žodžiais: „Kol 

tironas alsuoja - laisvė dūsta. Mirtis!“ Šatonefas Randonas**! 
sušuko: „Mirtis Liudvikui paskutiniajam!“ Giujardenas*“? pa- 
reiškė tokį pageidavimą: „Tegul nubaudžia mirtimi, jeigu jau 
barjeras nuverstas!“ Nuverstasis barjeras reiškė sosto barjerą; 
Teljė pasakė: „Nukalkite Liudviko XVI galvos kalibro patran- 
ką ir šaukite ja į priešą!“ O štai atlaidesnieji: Žantijis?“* pasakė: 
„Aš balsuoju už kalėjimą. Pakartoti Karolio I?** istoriją - reikš- 
tų susilaukti Kromvelio*““; Bankalis*“ pratarė: „Ištrėmimas. Aš 
noriu pamatyti, kaip pirmą kartą istorijoje karalius bus privers- 
tas savo darbu pelnytis duoną“; Albui pasakė: „Ištremti. Tegu 
ši gyva šmėkla klaidžioja aplink sostus“; Zandžiakomi*“? tarė: 
„Kalėjimas. Laikykite Kapetą kaliausę“; Šajonas: „Tegul gyve- 
na. Kam mums numirėlis, kurį Roma paskelbs šventuoju.“ Kol 
šie žodžiai veržėsi iš rūsčių lūpų ir vienas po kito dingo istori- 
joj, publikos tribūnose dekoltuotos ir pasipuošusios moterys 
skaičiavo balsus, pažymėdamos segtukais sąrašuose kiekvie- 
ną balsavusiįjį. 


2*MAILIS, DELMASAS, PROŽANAS, KALESAS, ETRALIS, ŽIULJENAS, DEZASI — Konvento nariai, 
atstovavusieji Aukštosios Garonos departamentui, pirmieji pasisakę už Liudviko 
XVI mirtį. 

"“PAGANELIS PJERAS (1745-1826) — prancūzų revoliucijos veikėjas, Konvento narys. 

"RAFRONAS DIU TRUJĖ NTKOLIA (1723-1801) - Konvento narys, jakobinas. 

*7ROBESPJERAS OGIUSTENAS BONAS (1763-1794) - jaunesnysis garsiojo jakobinų vado brolis, 
Konvento narys. 

*ŠFUSDUARAS ANDRĖ - prancūzų revoliucijos veikėjas, Konvento narys. 

2*BERNARDENAS DE SEN PJERAS ŽAKAS ANRI (1737-1814) - prancūzų rašytojas, gamtininkas, 
politinis veikėjas. 

2601 AVIKONTRI LUJI TOMA (1746-1809) - Konvento narys, jakobinas, Visuomenės saugumo 
komiteto narys. 

261 ŠATONEFAS RANDONAS — Konvento narys, prancūzų revoliucijos veikėjas. 

22GIUJARDENAS LUJI (1758-1816) - Steigiamojo susirinkimo ir Konvento narys, Mozelio ir 
Reino armijų komisaras. 

2632ANTIJIS — prancūzų revoliucijos veikėjas, Konvento narys. 

2*KAROLIS I - Stiuartų dinastijos anglų karalius, buržuazinės revoliucijos metu 
nuverstas nuo sosto ir nubaustas mirties bausme (1649 m.). 

*5KROMVELIS OLIVERAS (1599-1658) - anglų buržuazinės 17 a. revoliucijos vadas, pilietinio 
karo metu tapęs generolu. 1653 m. paskelbtas Anglijos lordu protektoriumi ir 
valdė kaip diktatorius. 

*BANKALIS ŽAKAS ANRI (1750-1826) - Konvento narys, priklausęs Pelkės frakcijai. 

272ANDŽIAKOMI, SAĄJONAS - Konvento nariai, prancūzų revoliucijos veikėjai. 

Ten, kur vyko tragedija, visada liks pasibaisėjimas ir užuojauta. 

Matyti Konventą bet kuriuo jo viešpatavimo metu - reiškė ma- 
tyti paskutinio Kapeto teismą; sausio 21-osios legenda atsispin- 
dėjo visuose jo veiksmuose; baisusis susirinkimas sukėlė fantas- 
tišką viesulą, kuris, palietęs seną, aštuoniolika šimtmečių degusį 
monarchijos fakelą, jį užgesino; galutinis visų karalių pasmerki- 
mas šio vieno karaliaus asmeny buvo lyg ir išeities taškas, iš kurio 
Konventas pradėjo didžiulį karą su praeitimi; koks bebūtų buvęs 
Konvento posėdis, ten visada buvo jaučiamas šešėlis, krintąs nuo 
Liudviko XVI ešafoto; žiūrovai pasakojo vieni kitiems apie Kerso- 
no atsistatydinimą, apie Rolano pasitraukimą, apie Diušatelį?“, 
De Sevrų atstovą, kuris, gulėdamas mirties patale, liepė jį atnešti 
su lova, jau mirdamas balsavo už karaliaus gyvybę ir tuo sukėlė 
Marato juoką; žiūrovai ieškojo akimis atstovo, šiandien istorijos 
jau pamiršto, kuris po trisdešimt septynias valandas užsitęsusio 
posėdžio iš nuovargio bei nemigos užsnūdo ant savo suolo, o kai 
atėjo jo eilė balsuoti ir durininkas jį pažadino, jis, pravėręs mie- 
guistas akis, ištarė: „Mirtis!“ ir vėl užmigo. 

Tuo metu, kai Konventas pasmerkė mirti Liudviką XVI, Ro- 
bespjerui buvo likę gyventi tik aštuoniolika mėnesių, Dantonui 
— penkiolika, Vernjo - devyni, Maratui penki mėnesiai ir trys 
savaitės, Lepeletjė Sen Faržo - viena diena. Koks trumpas ir koks 
baisus žmogaus burnos alsavimas! 


VIII 


Liaudis žiūrėjo į Konventą pro savo atvirą langą - tribūnas pub- 
likai, o kai to lango neužtekdavo, ji atsidarydavo duris, ir į salę 
įsiverždavo gatvė. Šie minios įsiveržimai į senatą - nuostabiau- 
sias reginys tautų istorijoj. Dažniausiai minia įsiverždavo drau- 
giškų jausmų vedina. Gatvių sankryža broliavosi su kuruline 
kėde?“?. Bet pavojinga bičiuliautis su liaudimi, kuri vieną die- 
ną per tris valandas sugebėjo paimti Invalidų rūmų patrankas 
ir keturiasdešimt tūkstančių šautuvų. Dažnai tokie apsilanky- 
mai pertraukdavo Konvento posėdžius; ateidavo delegacija su 

prašymais, dovanomis ir pagarbos jausmu pareiškimais. Sent 
Antuano priemiesčio moterų delegacija atnešė garbės ietį. Ang- 
lai siūlė dvidešimt tūkstančių porų batų apauti basai mūsų ka- 
riuomenei. „Pilietis Arnu, - rašė „Moniter“,-- Obinjano klebo- 
nas, Dromo bataliono vadas, prašo pasiųsti jį į pasienį ir išsau- 
goti jam parapiją.“ Sekcijų delegatai atnešdavo neštuvais 
bažnytinius indus: dubenis, patenas, taures, monstrancijas, auk- 
so, sidabro bei paauksuoto sidabro krūvas, paaukotas skarma- 
lotos minios tėvynei, ir prašydavo vieno atlyginimo - leisti Kon- 
vento akivaizdoje pašokti karmanjolę. Šenaras, Narbonas ir Val- 
jeras? ateidavo dainuoti kupletų Kalno garbei. Mon Blano 
sekcija atnešė Lepeletjė biustą, o viena moteris uždėjo pirmi- 
ninkui ant galvos raudoną kepurę, o tas ją pabučiavo; „Majo 
sekcijos pilietės“ apibėrė gėlėmis „įstatymų leidėjus“; „Tėvy- 
nės auklėtinės“, atėjusios su muzika, dėkojo Konventui, kad 
„sukūrė šio amžiaus gerovę“; Prancūzų gvardijos sekcijos mo- 
terys atnešė rožių; Eliziejaus laukų sekcijos moterys - ąžuolo 
lapų vainiką; Tamplio sekcijos moterys atėjo prisiekti „tekėti 
tik už tikrų respublikonų“; Moljero sekcija atnešė Franklino me- 
dalį, kuris, išleidus atskirą dekretą, buvo pakabintas prie Lai- 
vės statulos vainiko; vaikai pamestinukai, paskelbti respubli- 
kos vaikais, praeidavo pro Konventą, aprengti nacionaline uni- 
forma; jaunos Devyniasdešimt antrųjų metų sekcijos mergaitės 
atėjo ilgomis baltomis suknelėmis, ir rytojaus dieną „Moniter“ 
rašė: „Pirmininkas gavo puokštę gėlių iš nekaltų jaunos gra- 
žuolės rankų.“ Oratoriai sveikindavo minią; kartais jai patai- 
kaudavo; kreipdamiesi į liaudį, jis sakydavo: „Tu neklaidinga, 
tu be priekaištų, tu kilni.“ O liaudis turi vaikišką bruožą - ji 
myli saldumynus. Kartais minia įsiverždavo į susirinkimą maiš- 
tingai nusiteikusi, o išeidavo nusiraminusi tarsi Ronos upė, pra- 
tekanti pro Lemano ežerą: jį įteka į ežerą dumblina. O išteka iš 
jo Žydra kaip dangus. 

**DIUŠATELIS - prancūzų revoliucijos veikėjas, Konvento narys. 


2 KURULINĖ KĖDĖ - dramblio kaulu išpuošta konsulo, pretoriaus ir kurulinio edilo kėdė. 
Z7ŠENARAS, NARBONAS, VALJERAS — prancūzų revoliucijos laikų dailininkai. 

Kai kada viskas baigdavosi ne taip taikingai, ir Anrio tokiais 
atvejais liepdavo prieš Tiuilri rūmus atnešti groteles, ant kurių 
kaitino sviedinius. 


IX 


Valydamas revoliuciją, šis susirinkimas kartu kūrė ir civiliza- 
ciją. Tai lydomoji krosnis, bet kartu ir kalvė. Šiam katile, kur 
virė teroras, fermentavosi pažanga. Iš šios chaosinės tamsos, iš 
šių greit lekiančių debesų tryško skaistūs šviesos spinduliai, 
savo jėga lygūs amžiniesiems gamtos įstatymams. Spinduliai 
ir šiandien, apšviečiantieji horizontą, švietė ir amžinai švies tau- 
tų dangaus skliaute, ir vienas toks spindulys vadinasi teisin- 
gumas, o kiti - tolerancija, gerumas, išmintis, tiesa, meilė. Kon- 
ventas paskelbė šią didžiulę aksiomą: „Kiekvieno piliečio lais- 
vė baigiasi ten, kur prasideda kito piliečio laisvė.“ Šios dvi 
eilutės nusako žmonių bendravimo sąlygas. Jis pripažino ne- 
turtą šventu; šventu pripažino jis ir luošumą; akluosius ir ne- 
bylius pavesdamas valstybės globai; šventa pripažino jis ir mo- 
tinystę, palaikydamas ir nuramindamas vienišą motiną; pripa- 
žino šventa vaikystę, įsūnydamas našlaičius ir duodamas jiems 
motiną tėvynę; šventu pripažino ir nekaltumą, pareikalauda- 
mas, kad valstybė atlygintų teismo išlaidas išteisintiesiems. Jis 
pliekė prekybą negrais, jis panaikino vergiją. Jis paskelbė pilie- 
tinį solidarumą. Jis įvedė nemokamą mokymą. Jis organizavo 
liaudies švietimą, įsteigdamas Paryžiuje pedagoginę mokyklą, 
centrines mokyklas departamentų centruose ir pradžios mo- 
kyklas valsčiuose. Jis steigė konservatorijas ir muziejus. Jis su- 
bendrino teisyną, subendrino matus ir saikus, skaičiavimui įve- 
dė dešimtainę sistemą. Jis sutvarkė Prancūzijos finansus, ilga- 
metį monarchijos bankrotą pakeisdamas viešuoju kreditu. 
Gyventojams suteikė telegrafą, seneliams - nemokamas prie- 
glaudas, ligoniams - švarias ligonines, besimokančiam jauni- 
mui - politechninę mokyklą, mokslui - akademiją. Būdamas 
nacionalinis, tuo pat metu jis buvo ir tarptautinis. Iš vienuoli- 

kos tūkstančių dviejų šimtų dešimties Konvento išleistųjų dek- 
retų trečdalis turėjo politinius tikslus, o du trečdaliai tarnavo 
žmonių reikalams. Jis paskelbė, kad visuotinė moralė turi būti 
visuomenės pagrindas, o visuotinė sąžinė - įstatymų pagrin- 
das. Ir išlaisvindamas vergą, skelbdamas brolybę, skatindamas 
žmoniškumą, nuskaidrindamas visuomenės sąmonę, pakeis- 
damas sunkų darbo prievolės įstatymą kitu palankiu, suteikian- 
čiu teisę turėti darbą, sutvirtindamas tautos turtą, globodamas 
ir apšviesdamas vaikystę, keldamas literatūrą ir mokslą, už- 
degdamas šviesą visose viršūnėse, teikdamas pagalbą visuose 
varguose, skleisdamas savo principus, rūpindamasis tais vi- 
sais reikalais, Konventas veikė draskomas iš vidaus baisios hid- 
ros Vandėjos, iš už nugaros puolamas tigrų gaujos - karalių. 


X 


Neišmatuojama veiklos platybė. Ten buvo visokių žmonių rū- 
šių: žmogiškų, nežmogiškų ir antžmogiškų. Antagonizmų susi- 
telkimas tiesiog epinis. Gijotenas vengė Davido, Baziras*? įžei- 
dinėjo Šabo, Giuadė tyčiojosi iš Sen Žiusto, Vernjo niekino Dan- 
toną, Luvė puolė Robespjerą, Biuzo skundė Egalitė, Šambonas 
niekino Pašą, visi nekentė Marato. Ir kiek dar reikėtų čia sumi- 
nėti vardų! Armonvilis“?, pramintas Raudonkepuriu, kadangi 
posėdžiaudamas visada užsidėdavo frygišką kepuraitę, Robes- 
pjero draugas, kuris dėl pusiausvyros reikalavo „po Liudviko 
XVI giljotinuoti Robespjerą“; Masjė, to geraširdžio vyskupo La- 
mureto?" draugas ir antrininkas, Leardi diu Morbianas*“, plie- 
kęs bretonų dvasininkiją; Barera??, žmogus, kuris visada link- 


ZIBAZIRAS KLODAS (1764-1794) — Įstatymų leidžiamojo susirinkimo ir Konvento narys, 
priklausęs dešiniajam jakobinų sparnui, vadovaujamam Dantono. 

"2ARMONYVILIS ŽANAS BATISTAS (1756-1808) - Konvento narys (tarp jų vienintelis darbinin- 
kas), jakobinas. 

"A AMURETAS - konstitucinis monarchistas, vyskupas, siekęs sutaikyti kovojančias 
tarp savęs partijas abipusio broliavimosi pagrindu. 

"3 LEARDI DIU MORBIANAS — Konvento narys. 

Z*BARER BERTRANAS (1755-1841) — Konvento narys, jakobinas 

davo prie daugumos, pirmininkavęs Liudviko XVI teismui ir bu- 
vęs Pamelai tuo, kuo Luvė buvo Lodoiskai; oratorijos?“ narys 
Donu, kuris sakydavo: „Reikia laimėti laiko“; Diubua Kransė, 
su kuriuo šnabždėdavosi Maratas; markizas de Šatonefas?", Lak- 
1028, Ero de Sešelis??, kuris traukėsi nuo Anrijo šaukdamas: „Ka- 
nonieriai, prie patrankų!“ Žiuljenas, palyginęs Kalną su Termo- 
pilais; Gamonas?“, kuris norėjo, kad moterims būtų įruošta at- 
skira tribūna; Lalua?!, pasiūlęs Konventui posėdyje pagerbti 
vyskupą Gobelį?* už tai, kad, eidamas į Konventą, vyskupos mit- 
rą pakeitė raudona kepure; Lekontas*“, sušukęs: „Kas greičiau 
mes kunigystę!“; Fero?“, kurio nukirstai galvai žemai nusilenkė 
Buasi d'Angla*“, palikdamas istorijai neišspręstą klausimą, ar 
jis nusilenkė galvai, kitaip tariant, aukai, ar iečiai, kitaip tariant, 
nužudytojams; du broliai Diupra?“ - vienas montanjaras, antras 
žirondistas, nekentę vienas antro taip, kaip ir broliai Šenjė. 

Iš šios tribūnos dažnai nuskambėdavo audringos kalbos, ku- 
rių revoliucinę pranašišką reikšmę vargu nujausdavo patys ora- 
toriai; po jų įvykiai staiga pasirodė kupini nepasitenkinimo ir 
aistrų, lyg jie būtų blogai supratę tą, ką girdėjo ir įtūžę; vyko 
baisios katastrofos, kurias tarytum paskubino žmonių žodžiai. 
Taip kalnuose užtenka vieno žodžio, kad įvyktų griūtis. Pakan- 
ka vieno nereikalingai ištarto žodžio, kad įvyktų katastrofa. Jei 
nebūtų buvę kalbėta, to nebūtų įvykę. Atrodo, tarsi įvykius gali- 
ma būtų įerzinti. 

Tokiu būdu dėl blogai suprasto kalbėtojo žodžio krito prince- 
sės Elizabetos“? galva. 

Konvente liežuvio nevaldymas buvo įprastas dalykas. 

Ore skraidė grūmojimai tarsi ugnies liežuviai gaisro metu - Petio- 
nas: „Robespjerai, kalbėk apie reikalą!“ — Robespjeras: „Reikalas - tai 
jūs, Petionai! Aš pakalbėsiu, jūs dar pamatysite!“ Kažkoks balsas: „Mirtis 
Maratui!“ Maratas: „Tą dieną, kai mirs Maratas, Paryžiaus nebebus, 
o kai žus Paryžius, nebebus respublikos.“ - Bijo Varenas atsistoja ir 
sako: „Mes norime...“ Bareras pertraukia: „Tu kalbi kaip karalius.“ 
Kažkurią dieną Filipo pasakė: „Vienas atstovas puolė mane kardu.“ 
Oduenas**: „Pirmininke, sudrauskite šį žmogžudį.“ Pirmininkas?“: 

„Palaukite.“ Panisas: „Pirmininke, jei taip, tai aš reikalauju sudraus- 
minti jus.“ Kartais būdavo smarkaus juoko. Lekuantras: „Šan de Bu 
parapijos klebonas skundžiasi, kad jo vyskupas Foše neleidžia jam 
vesti.“ Kažkoks balsas: „Aš nesuprantu, kodėl Fošė, pats turėdamas 
meilužių, neleidžia kitiems turėti žmonų.“ Kitas balsas: „Kunige, vesk!“ 
Publika tribūnoje įsimaišydavo į pasikalbėjimus ir atstovus vadin- 
davo tu. Kartą išėjo kalbėti atstovas Riuanas?“, kurio vienas klubas 
buvo storesnis. Kažkoks žiūrovas sušuko jam: „Eik, pasuk savo ant- 
rąjį „skruostą“ į dešinę, nesjis visai pagal Davido skonį!“ Tokia buvo 
laisvė, kuria liaudis naudojosi Konvento atžvilgiu. Tačiau kartą per 
1793 metų balandžio 11-osios audringą posėdį pirmininkas įsakė su- 
imti vieną tribūnų triukšmadarį. 

Vieną dieną, - šio posėdžio liudininku buvo senukas Buona- 
roti?!, - Robespjeras paprašė žodžio ir kalbėjo iš eilės dvi valan- 


"* „ORATORIJA* — prancūzų revoliucijos laikų politinis klubas, vienijęs nuosaikiuosius 
liberalus. 

"ISATONEFAS — Konvento narys, prancūzų revoliucijos veikėjas. 

"*LAKLO - prancūzų rašytojas, publicistas, prancūzų revoliucijos laikų politinis 
veikėjas, romano „Pavojingi ryšiai“ autorius. 

"YERO DE SEŠELIS MARI ŽANAS (1760-1794) - Įstatymų leidžiamojo susirinkimo, Konvento ir 
Visuomenės gelbėjimo komiteto narys, 1793 metų konstitucijos autorius. 

2 GAMONAS FRANSUA ŽOZEFAS - Įstatymų leidžiamojo susirinkimo ir Konvento narys, 
artimas žirondistams. 

LALUA - Konvento narys, prancūzų revoliucijos veikėjas. 

*2COBELIS ŽANAS BATISTAS ŽOZEFAS (1727-1794) - Paryžiaus vyskupas, 1793 m. Konvento 
susirinkime viešai atsisakęs vyskupo titulo. Steigiamojo susirinkimo narys, artimas 
jakobinams. 

1 EKONTAS PJERAS (1745-1831) - Konvento narys. 

2*FERO ŽANAS BETRANAS (1759-1795) - Konvento narys, daugelio departamentų komisaras. 

*BUASI D'ANGLA FRANSUA ANTUANAS (1756-1826) —- advokatas ir literatas, Steigiamojo 
susirinkimo ir Konvento narys. Konvente priklausė Pelkės frakcijai. 

2 DIUPRA ŽANAS (1760-1793) — Konvento narys, žirondistas. 

EL IZABETA (1764-1794) - prancūzų karaliaus Liudviko XVI sesuo, dalyvavusi pabėgimo 
planų projektuose ir susirašinėjusi su emigravusiais princais. 

2ODUENAS ŽANASPJERAS (1764-1808) - Konvento ir Penkių šimtų tarybos narys, jakobinas. 

2*PANISAS ETJENAS ŽANAS (1757-1832) - jakobinas, Konvento narys, rėmęs dantonistus. 

RIUANAS PJERAS ŠARLS (1750-1806) - Konvento narys, jakobinas, daugelio departamentų 
komisaras. 

2!BUONAROTI HLIPAS (1761-1837) — italų ir prancūzų revoliucionierius, kilęs iš Korsikos. 
1792 m. persikėlė į Prancūziją. Jakobinas, Babefo sąmokslo dalyvis, 1828 m. šį 
sąmokslą aprašė knygoje „Lygiųjų sąmokslo istorija“. 

das; per visą tą laiką jis žiūrėjo į Dantoną, tarpais įsmeigdamas į 
jį akis, o tai nežadėjo nieko gero, tarpais skersuodamas, o tai 
reiškė dar blogiau. Jis svaidė perkūnus. Užbaigdamas prapliu- 
po pasipiktinimo ir grasinimų kupinais žodžiais: „Žinom mes, 
kur intrigantai, žinom, kur kyšininkai ir papirkėjai, žinom, kur 
išdavikai, jie visi čia. Jie klausosi mūsų, mes - juos matome ir 
nenuleidžiame nuo jų akių. Tepažvelgia jie virš savo galvų ir 
išvys įstatymo kardą. Tegul pažvelgia į savo sąžinę, pamatys 
ten niekšybę. Tad tesisaugo!“ Kai Robespjeras baigė, Dantonas 
pakėlė akis į lubas, prisimerkė, viena ranka persisvėrė per suolo 
atramą, atsilošė ir užniūniavo: 


Gražu Kadė Ruselio prakalbos klausyt, 
Bet dar gražiau yra jį tylintį matyt. 


Įžeidinėjimai susilaukdavo atkirčių. - Sąmokslininkas! — Žu- 
dikas! - Niekšas! - Maištininkas! - Nuosaikusis! Abipusiško kal- 
tinimo žodžiai buvo tariami po ten stovinčia Bruto statula. Keiks- 
mai, įžeidinėjimai, grasinimai. Vieni kitiems mėtė įtūžusius 
žvilgsnius. Ranka gniaužėsi į kumštį, grasino pistoletu, traukė 
iš makščių durklą. Iš tribūnos skambėjo liepsningos kalbos. Kai 
kurie kalbėjo taip, tarsi jie stovėtų atsirėmę į giljotiną. Aplinkui 
vilnijo baimingos ir išsigandusios galvos. Montanjarai, žirondis- 
tai, fejanai, nuosaikieji??, teroristai“, jakobinai kordeljerai; aš- 
tuoniolika karalžudžių kunigų. 

Tokie buvo tie žmonės! Į visas puses vėjo nešiojamų dūmų 
kamuoliai. 


XI 


Protai blaškomi vėjo. 

Bet šis vėjas buvo vėjas stebukladarys. 

Būti Konvento nariu reiškė būti okeano banga. Tą galima pa- 
sakyti net apie pačius didžiuosius. Judėjimo postūmis ėjo iš aukš- 
tai. Konventas turėjo valią, bet ji buvo visų ir niekieno, atskirai 
paėmus. Ši valia buvo idėja - neaprėpiama, nepažabojama idė- 

ja, kuri dvelkė tamsoj iš padangės aukštybių. Mes ją vadiname 
Revoliucija. Kada ši idėja praūždavo, ji nuversdavo vienus, pa- 
keldavo kitus. Štai šitą ji panardindavo putose, o aną sudaužy- 
davo į uolas. Ši idėja žinojo, kur eina, ji vijo nuo savęs bedugnę. 
Priskirti revoliuciją Žmonių valiai reikštų priskirti potvynį ban- 
gųjėgai. 

Revoliucija yra Nežinomojo darbas. Vadinkite tą darbą geru 
ar blogu, pagal tai, ar jūs siekiate ateities ar grįžtate praeitin, bet 
palikite ją tam, kuris ją sukūrė. Iš pirmo žvilgsnio gali pasirody- 
ti, kad ji bendras didelių įvykių ir didelių žmonių kūdikis, bet iš 
tikrųjų ji yra tik įvykių išdava. Įvykiai švaistosi, žmonės apmo- 
ka. Įvykiai diktuoja, žmonės pasirašo. Liepos 14-ąją pasirašė Ka- 
milas Demulenas, rugpjūčio 10-ąją pasirašė Dantonas, rugpjū- 
čio 2-ąją pasirašė Maratas, rugsėjo 21-ąją pasirašė Greguaras, sau- 
sio 21-ąją pasirašė Robespjeras; bet Demulenas, Dantonas, 
Maratas, Greguaras ir Robespjeras buvo tik raštininkai. Šių di- 
džiųjų puslapių milžiniškas ir šiurpulingas redaktorius turi sa- 
vo vardą ir kaukę. Jo vardas - Dievas, jo kaukė - Likimas. Ro- 
bespjeras tikėjo Dievą. Tikrai! 

Revoliucija yra viena iš formų to imanentinio reiškinio, kuris 
spaudžia mus iš visų pusių ir kurį mes vadiname Būtinybe. 

Prieš šį paslaptingą geradarysčių ir kančių reginį istorija kelia 
klausimą: Kodėl? 

Todėl - gali atsakyti ir tas, kuris nieko nežino, ir tas, kuris vis- 
ką žino. 

Akivaizdoj stichinių katastrofų, naikinančių ir atgaivinančių 
civilizaciją, netenka gilintis į smulkmenas. Peikti ar garbinti žmo- 
nes užjų veiksmų rezultatus - ar garbinti skaitmenis už tai, kad 
gauta tokia ar kitokia suma. Tai, kas turi įvykti, įvyksta, kas turi 
praūžti, praūžia. Amžinoji rimtis nenukenčia nuo tokių viesulų. 
Virš visų revoliucijų kaip žvaigždėtas dangus virš audros debe- 
sų spindi Tiesa ir Teisingumas. 

*2NUOSAIKTEJI (MODERANTISTAI) — taip prancūzų revoliucijos metu buvo vadinami 


žirondistai ir kiti dešiniųjų partijų atstovai. 
"TERORISTAI — taip kontrrevoliucionieriai vadino jakobinus. 

XII 


Toks buvo šis neaprėpiamas Konventas; žmonijos tvirtovė, puo- 
lama iš karto visų tamsių galybių, priešo apsuptos minčių ka- 
riuomenės sargybų ugnis, didžiulė protų stovykla ant bedugnės 
karšto. Niekas istorijoj neprilygs šiam sambūriui, kuris kartu bu- 
vo senatas ir minia, konklava ir gatvė, aeropagas ir viešoji aikš- 
tė, tribunolas ir kaltinamasis. 

Konventas visada linko pavėjui, bet šis vėjas dvelkė iš liau- 
dies burnos ir buvo Dievo alsavimas. 

Ir šiandien, prabėgus aštuonioms dešimtims metų, kiekvieną 
kartą, kai žmogaus, - ar tai būtų istorikas, ar filosofas, - mintyje 
iškyla Konvento vaizdas, šis žmogus sustoja ir mąsto. Ir neįma- 
noma nesusidomėti šia didinga šešėlių eisena. 


XIII 
Maratas už kulisų 


Rytojaus dieną, po susitikimo Povo gatvės kavinėje, Maratas, kaip 
buvo pareiškęs Simonai Evrar, išvyko į Konventą. 

Tarp Konvento narių buvo Marato šalininkas markizas Lui 
de Monto, tas pats, kuris vėliau padovanojo Konventui dešim- 
tainį laikrodį, papuoštą Marato biustu. 

Tuo metu, kai įėjo Maratas, prie Monto prisiartino Šabo. 

- Ei, tu, buvusysis, - prabilo jis. 

Monto pakėlė akis. 

— Kodėl tu mane vadini buvusiuoju? 

- Kadangi tu toks esi. 

- Aš? 

- Juk tu buvai markizas. 

— Niekada. 

- Pasakok niekus! 

— Mano tėvas buvo kareivis, o senelis - audėjas. 

— Ką tu čia man giedi, Monto? 


182 


— Aš visai ne Monto. 

— O tai kas? 

— Aš Maribonas. 

— Tegu būna ir taip, - pasakė Šabo, - man vis tiek. 

Ir pro dantis iškošė: 

— Visi markizai nebe markizai! 

Maratas sustojo kairiajame karidoriuje ir stebėjo Monto ir Šabo. 

Kiekvieną kartą, kai pasirodydavo Maratas, salėje kildavo ūže- 
sys, bet tik toliau nuo jo. Aplinkui jį visi tylėdavo. Maratas to 
tarsi visai nejautė, jis niekino „pelkės kvarkimą“. 

Žemai, prieblandoj, iš tolimųjų suolų Konpė iš Uazos, Priune- 
lis?*, vyskupas Vilaras??, vėliau tapęs Prancūzijos akademijos 
nariu, Butru?“, Peti, Plešaras, Bonė, Tibodo??, Valdriušas rodė 
vienas kitam jį pirštais. 

- Žiūrėkite! Maratas! 

- Tai jis neserga? 

— Matyt, serga, kad su chalatu. 

- Su chalatu? 

— Dievaži, taip! 

— Jis viską sau leidžia! 

- Jis drįsta taip ateit į Konventą? 

— Kartą jis atvyko su laurų vainiku, kodėl gi jis negali atvykti 
su chalatu! 

- Veidas varinis, o dantys pažaliavę. 

- Jo chalatas, atrodo, naujas. 

- Kokios medžiagos? 

- Ripso. 

— Dryžuoto. 


— Pažvelkite, kokie atlapai. 


2*PRIUNELIS (PRIUNELIS LJERAS) LEMARAS ŽOZEFAS (1748-1828) - Konvento narys, Prancūzijos 
revoliucijos dalyvis. 

VILARAS NOELIS GABRIELIS LIUKAS (1748-1826) - Konvento narys, vyskupas, 1793 m. 
atsisakęs savo titulo. 

*BUTRU LORANAS (1757-1816) - Konvento ir Penkių šimtų tarybos narys. 

*"IBODO ANTUANAS KLERAS (1765-1854) —- Konvento narys, priklausęs Pelkės frakcijai. 
Vėliau Penkių šimtų tarybos narys. 

- Iš kailio. 

- Turbūt tigro. 

— Ne, šermuonėlio. 

— Dirbtinio. 

- Jis ir su kojinėmis! 

- Keista. 

- Ir batai su sagtimis. 

- Sidabrinėmis! 

- Šito jam Kambulaso klumpės neatleis! 

Sėdintieji kituose suoluose dėjosi nematą Marato. Jie kalbėjo- 
si apie ką kita. Santonaksas priėjo prie Diuso: 

— Diuso, ar jūs pažįstate? 

— Ką? 

— Buvusį grafą de Brijeną. 

- Tą, kuris sėdėjo kalėjime kartu su buvusiu kunigaikščiu de 
Vilrua? 

- Taip. 

— Aš pažįstų juos abu. Na, ir kas? 

- Jie buvo taip įsibauginę, jog iš tolo lenkdavosi, pamatę kiek- 
lošti piketą, kadangi jiems padavė kortas su karaliais ir karalie- 
nėmis. 

— Na, ir kas? 

- Juos vakar giljotinavo. 

- Abu? 

- Abu. 

— Kaip jie laikėsi kalėjime? 

— Kaip bailiai. 

— O ant ešafoto? 

— Kaip drąsuoliai. 

Ir Diuso sušuko: 

- Taip, mirti lengviau, negu gyventi. 

Bareras tuo tarpu skaitė pranešimą apie Vandėją. Devyni šim- 
tai žmonių su patrankomis iškeliavo iš Morbiano padėti Nantui. 
Valstiečiai grūmojo Redonui. 

Penbefas buvo puolamas. Ties Mendrenu plaukiojo jūrų eskad- 
ra, kad sutrukdytų desantą. Nuo Engrando iki Moro visas kairy- 
sis Luaros krantas buvo nusėtas rojalistų baterijomis. Trys tūks- 
tančiai valstiečių šeimininkavo Pornike. Jie šaukė: „Tegyvuoja ang- 
lai!“ Santero laiškas Konventui, kurį skaitė Bareras, baigėsi šiais 
žodžiais: „Septyni tūkstančiai kaimiečių puolė Vaną. Mes juos at- 
mušėm, ir jie paliko mūsų rankose keturias patrankas...“ 

— O kiek belaisvių? - pasigirdo kažkieno balsas. 

Bareras kalbėjo toliau: 

— Laiško prierašas: „Belaisvių nėra, nes jų neimam““. 

Maratas stovėjo nejudėdamas ir nesiklausė. Jis atrodė apim- 
tas sunkių rūpesčių. 

Rankoje jis glamžė popieriaus lapą, ir, jei kas jį būtų prasklei- 
dęs, būtų galėjęs perskaityti šias Momoro rašytas eilutes, kurios, 
matyt, buvo atsakymas į Marato klausimą: 

„Nieko negalima padaryti prieš įgaliotųjų komisarų visaga- 
lybę, ypač prieš Visuomenės gelbėjimo komiteto įgaliotinius. Že- 
nisjė gegužės 6-osios posėdy veltui kalbėjo: „Kiekvienas komi- 
saras yra galingesnis už karalių“, bet niekas nepasikeitė. Jie bau- 
džia mirtimi arba pasigaili. Masadas Anžerė, Triularas Sent 
Amanė, Nijonas prie generolo Marsė, Parenas prie Sablio armi- 
jos, Miljeras prie Nioro armijos??? — visi jie visagaliai. Jakobinų 
klubas taip toli nuėjo, jos Pareną paskyrė net brigados generolu. 
Aplinkybės viską pateisina. Visuomenės gelbėjimo komiteto de- 
legatas neleidžia veikti net kariuomenės vadui.“ 

Maratas liovėsi gniaužyti popierių, įsidėjo jį į kišenę ir nesku- 
bėdamas priėjo prie Monto ir Šabo, kurie vis dar kalbėjosi ir vi- 
sai nematė jo įeinant. 

Šabo sakė: 

- Klausyk, Maribonai ar Monto: aš ką tik iš Visuomenės gel- 
bėjimo komiteto. 


"Moniter, T.XIX, p.81. 

22MASADAS, TRIULARAS, NIJONAS, MARSĖ, PARENAS, MILJERAS —- Konvento komisarai 
provincijoje, 1793-1794 m. aktyviai dalyvavę kovoje prieš kontrrevoliucinius 
maištus. 

- Ir kas ten girdėti? 

- Jie atiduoda kunigui saugoti bajorą. 

- Štai kaip! 

— Bajorą, tokį kaip tu... 

- Aš ne bajoras, - tarė Monto. 

- Kunigui... 

- Tokiam kaip tu. 

- Aš ne kunigas, - tarė Šabo. 

Abu pradėjo juoktis. 

— Papasakok smulkiau, - paprašė Monto. 

- Štai kaip yra. Kunigas, vardu Simurdenas, siunčiamas su 
visais įgaliojimais prie vikonto Goveno; šis vikontas vadovauja 
pajūrio armijos ekspediciniam būriui. Reikia neleisti bajorui suk- 
čiauti, o kunigui išduoti. 

— Tai labai nesunku, - atsakė Monto, - reikia tik į tą nuotykį 
įpinti mirtį. 

— Tai padarysiu aš, - tarė Maratas. 

Jie pakėlė galvas. 

— Laba diena, Maratai, - tarė Šabo, - tu retai pasirodai mūsų 
posėdžiuose. 

— Gydytojas man prirašė vonias, - tarė Maratas. 

- Reikėtų vonių vengti, - pastebėjo Šabo. - Seneka?" mirė vo- 
nioje. 

Maratas nusišypsojo. 

- Šabo, čia nėra Nerono. 

— Bet užtat esi tu, - atsiliepė šiurkštus balsas. 

Tai Dantonas ėjo į savo vietą. 

Maratas neatsigręžė. 

Jis pasilenkė prie Monto ir Šabo. 

- Klausykite. Aš atėjau rimtu reikalu. Vienas iš mūsų trijų tu- 
ri pasiūlyti Konventui vieno dekreto projektą. 

- Tikjau ne aš, - tarė Monto, - manęs neklauso, aš esu markizas. 

- Ir ne aš, - tarė Šabo, - manęs neklauso, aš esu kapucinas. 

— Ir ne aš, - tarė Maratas, - manęs neklauso, aš esu Maratas. 

Visi nutilo. 

Susirūpinusio Marato būdavo geriau nešnekinti. Tačiau Monto 
išdrįso paklausti: 

— Maratai, o kokio dekreto tu nori? 

— Dekreto, baudžiančio mirtimi visus kariuomenės vadus, ku- 
rie paleis sukilėlį belaisvį. 

Šabo įsiterpė: 

— Toks dekretas yra. Jį priėmė balandžio pabaigoj. 

- Atrodo, tartum jo ir nebūtų, - kalbėjo Maratas. - Visur, visoj 
Vandėjoj belaisviams leidžiama pabėgti, o jų priglaudėjai lieka 
nenubausti. 

— Maratai, taip yra dėl to, kad dekretas nevykdomas. 

- Šabo, reikia, kad jį vėl pradėtų vykdyti. 

- Be abejo. 

— Apie tai reikia kalbėti Konvente. 

— Konvento, Maratai, čia nereikia, užtenka Visuomenės gel- 
bėjimo komiteto. 

— Tikslas bus pasiektas, - pridūrė Monto, - jei Visuomenės 
gelbėjimo komitetas įsakys iškabinti dekretą visuose Vandėjos 
valsčiuose ir duos porą ar trejetą gerų pavyzdžių. 

- Nubausdami žymius asmenis, - pritarė Šabo, - generolus. 

Maratas sumurmėjo. 

- Iš tikrųjų pakaks to. 

— Maratai, - toliau kalbėjo Šabo, - eik ir pats pasakyk tai Vi- 
suomenės gelbėjimo komitetui. 

Maratas įdėmiai pažiūrėjo jam į akis; o nuo to net ir Šabo jaus- 
davosi nekaip. 

- Šabo, - tarė jis, - Visuomenės gelbėjimo komitetas - tai Ro- 
bespjeras. Pas Robespjerą aš neisiu! 

— Nueisiu aš, - tarė Monto. 

— Gerai, - tarė Maratas. 

Rytojaus dieną į visas puses buvo išsiuntinėtas Visuomenės 
gelbėjimo komiteto įsakymas iškabinti ir griežtai įvykdyti visuose 


?SENEKA LUCIJUS ANĖJUS, gimęs apie 54 metus pr. Kr., miręs apie 39 m. c. metus — garsus senovės 
Romos filosofas, istorikas, literatas. 

Vandėjos miestuose ir kaimuose dekretą, skelbiantį mirties baus- 
mę tiems, kurie prisidės prie suimtųjų plėšikų bei į nelaisvę pa- 
imtųjų sukilėlių pabėgimo. 

Šis įsakymas buvo tik pirmas žingsnis. Konventas nuėjo dar 
toliau. Po kelių mėnesių, antrųjų metų briumerio 11-ąją (1793 m. 
lapkričio mėn.), po to, kai Lavalio miestas atidarė vartus Vandė- 
jos pabėgėliams, Konventas išleido dekretą, kad kiekvienas mies- 
tas, kuris suteiks sukilėliams prieglaudą, bus sugriautas ligi pa- 
matų. 

Savo ruožtu visos Europos karaliai Braunšveigo hercogo pa- 
sirašytame, emigrantų inspiruotame markizo de Linono, Orlea- 
no kunigaikščio valdytojo, redaguotame manifeste jau anksčiau 
buvo paskelbę, kad kiekvienas prancūzas, suimtas su ginklu ran- 
kose, bus sušaudytas ir kad, jei nors plaukas nukris nuo kara- 
liaus galvos, Paryžius bus nušluotas nuo žemės paviršiaus. 

Žiaurumas prieš barbariškumą. 


Trečioji dalis 
VANDĖJOJE 


Pirmoji knyga 
VANDĖJA 


I 
Miškai 


Anais laikais Bretanėj buvo septynios baisios girios. Vandėja - 
kunigų maištas. Šio maišto pagalbininkas buvo giria. Tamsa pa- 
deda tamsai. 

Štai tos septynios Bretanės Juodosios girios: Fužero giria, už- 
tverianti kelią tarp Dolio ir Avranšo; Prensė giria, stūksanti aš- 
tuonias mylias aplink; Pempono giria, pilna daubų ir upokšnių, 
beveik neprieinama iš Benjono pusės ir patogi atsitraukimui į 
Konkornė, rojalistų miestelį; Reno giria, gaudžianti pavojaus var- 
pais iš respublikoniškų valsčių, kurių aplink miestus visada bu- 
vo labai daug; čia Piuizė! sunaikino Fokarą*; Maškulio giria, ku- 
rioje tarsi laukinis žvėris slapstėsi Šaretas; Garnašo giria, pri- 
klausiusi la Tremualiams, Govenams ir Roanams; Broseljando 
giria, kurioje šeimininkavo tik laumės. 

Vienas Bretanės aristokratas titulavo save Septynių girių sen- 
joru. Tai buvo vikontas de Fonetenė, Bretanės princas. 

Be Prancūzijos princų buvo dar ir Bretanės princai. Taigi Roa- 
nai buvo Bretanės princai. Garnjė de Sentas savo pranešime Kon- 
ventui II metų nivozo 15-ąją taip apibūdina princą de Talmoną: 
„Tas žmogžudžių Kapetas, Meno bei Normandijos valdovas.“ 


!PTUIZĖ ŽOZEFAS (1784-1827) - grafas, prancūzų karininkas, monarchistas. Žymus Vandėjos 
sukilėlių vadas, palikęs savo memuarus. 
*FOKARAS — vienas Vandėjos sukilėlių vadų. 

Bretonų girių istorija nuo 1792 iki 1800 metų galėtų būti parašy- 
ta atskirai, ir ji būtų tarsi legenda didžiuliuose Vandėjos įvykiuose. 

Istorija turi savo tiesą, legenda - savo. Legendinė tiesa kito- 
kio pobūdžio negu istorinė. Legendinė tiesa - tai prasimany- 
mas, kurio rezultatas - tikrovė. Tačiau istorija, kaip ir legenda, 
turi tą patį tikslą: vaizduojant laikiną žmogų, duoti amžino žmo- 
gaus paveikslą. 

Vandėja nebus visiškai suprantama, jei istorijos nepapildy- 
sime legenda. Istorija reikalinga visumai, legenda - atskirai 
daliai. 

Pabrėžiame: Vandėja to triūso verta. Vandėja - stebuklas. 

Tamsuolių žmonių karas, toks kvailas ir toks didingas, toks 
baisus ir toks puikus, nusiaubė Prancūziją, bet ir tapo jos pasidi- 
džiavimu. Vandėja - tai žaizda, teikianti garbę. 

Tam tikromis savo gyvenimo valandomis Žmonių visuomenė 
atrodo mįslė, kurios įminimas išmintingiesiems - šviesa, 0 neiš- 
manėliams - tamsa, prievarta, barbariškumas. Filosofas nesiryžta 
kaltinti. Jis supranta, kad, sprendžiant uždavinius, pasitaiko kliū- 
čių. Tos kliūtys, kaip ir debesys, laikinai užtemdo šviesą. 

Kas nori suprasti Vandėją, tas tegul įsivaizduoja du varžovus 
- iš vienos pusės prancūzų revoliuciją, iš kitos - bretonų valstie- 
tį. Iš vienos pusės didingi įvykiai, viena po kitos seka geros, bet 
ir grėsmingos permainos, civilizacija piktais šuoliais žengia į prie- 
kį, pašėlusiu, nesuvaldomu veržlumu besivystanti pažanga ne- 
ša negirdėtą ir nesuprantamą pagerėjimą, iš kitos pusės - šis rim- 
tas ir keistas laukinis, šis Žmogus šviesiomis akimis ir ilgais plau- 
kais, savo gyvybę palaikąs pienu ir kaštonais, neišeinąs toliau 
savo lūšnelės, savo kiemo gyvatvorės bei lauko aptvaro, pažįs- 
tąs kiekvieną sodžių apylinkėje iš varpo skambėjimo, vandenį 
tevartojąs tik gėrimui, dėvįs odinę sriukę, išsiuvinėtą šilko ara- 
beskomis taip, kaip jo proseneliai keltai tatuiruodavo savo vei- 
dus, savo budelį gerbiąs kaip šeimininką, kalbąs mirusia kalba, 
- dėl tojo mintys lieka uždarytos lyg kape, valdąs jaučius, pus- 
tąs dalgį, ravįs grikius, kepąs grikių paplotėlius, žagrę gerbiąs 
labiau negu savo senelę, tikįs Švenčiausiąją Mariją ir Baltąją po- 

nią?, klaupiąsis prieš altorių ir prieš paslaptingą aukštą dykvie- 
tės akmenį, lygumoj jis artojas, pajūry žvejys ir tankumynuose 
brakonierius, mylįs savo karalius, savo ponus, savo kunigus ir 
savo utėles; galįs ištisas valandas nejudėdamas išstovėti ir mąs- 
tyti tuščioje jūros pakrantėje - niūrus marių ūžesio klausytojas. 

Tad spręskite dabar patys, ar sugebėjo toks neregys pasisa- 
vinti šią šviesą? 


II 
Žmonės 
Valstietis turi du ramsčius: lauką, kuris jį maitina, ir girią, kuri jį 
slepia. 

Net sunku ir įsivaizduoti, kokios anksčiau buvo bretonų gi- 
rios; tai tikri miestai. Niekur nebegali būti taip nyku, tylu ir tuš- 
čia, kaip čia, tarp šių susiraizgiusių spyglių ir šakų; iš pirmo 
žvilgsnio šiuose neįžengiamuose brūzgynuose nepastebėsi nė gy- 
vos dvasios, vienatvė ir tyla, kokios nebūna nė kapinėse; tačiau 
jei kas būtų vienu akimirksniu lyg žaibas nukirtęs visus medžius, 
tai staiga šioje tamsoje būtų išvydęs Žmonių skruzdėlyną. 

Siauri ir apvalūs šuliniai, iš viršaus apdengti akmenimis ir 
šakomis, iš pradžių leidžiasi žemyn statmenai, o paskui hori- 
zontaliai ir ten po žeme praplatėja piltuvėlio forma, išsišakoda- 
mi susisiekia su tamsiais urvais; štai ką rado Kambizas“* Egipte, 
o Vestermanas* Bretanėj; pirmasis - dykumoje, antrasis - girio- 
je. Egipto požemiuose buvo numirėliai, Bretanės požemiuose — 
gyvi žmonės. Viena nykiausių Midono miško aikštelių, raižyte 
išraižyta šių požeminių galerijų ir celių, po kurias vaikštinėjo 
paslaptingi žmonės, vadinosi Didžiuoju miestu. Kita aikštelė, to- 


BALTOJI PONIA - padavimų vaiduoklė, pasirodanti pilyse ar kalnuose ir apdovanojanti 
tuos, kuriuos sutinkant. 

*KAMBIZAS - antrasis senovės Persijos (Irano) karalius, Kyro sūnus, užkariavęs Afriką. 

VESTERMANAS - prancūzų generolas, karų su Europos monarchų koalicija ir Vandėjos 
maištininkais dalyvis. 

kia pat tuščia paviršiuje ir apgyventa po žeme, vadinosi Karališ- 
kąja aikšte. 

Šis požeminis gyvenimas Bretanėje vyksta nuo neatmenamų 
laikų. Žmogus visą laiką čia turėjo slapstytis nuo žmogaus; dėl 
to čia tiek daug urvų, kuriuos tartum ropliai būtų išsirausę po 
medžių šaknimis. Tokie urvai buvo rausiami nuo druidų laikų, 
o kai kurie savo senumu gali lygintis su dolmėnais. Ir legendų 
piktosios dvasios, ir istorijos pabaisos - visi jie yra perėję šią juo- 
dą šalį: Teutatas“, Cezaris", Hoelis, Neomenas, Anglijos Gotfri- 
das, Alenas-Geležinė Pirštinė, Pjeras Moklerkas“, Prancūzijos de 
Blua? giminė, Anglijos de Monforų"“ giminė, karaliai ir kunigaikš- 
čiai, devyni Bretanės baronai, Didžiųjų dienų teisėjai, Nanto gra- 
fai, kurie amžinai pykosi su Reno grafais, valkatos, plėšikai, pir- 
kliai, Renė II'', vikontas de Roanas, karaliaus vietininkai, „gera- 
sis Šono kunigaikštis“, koręs valstiečius ant šakų po ponios de 
Sevinjė!* langais, penkioliktajame amžiuje - senjorų skerdynės, 
šešioliktajame ir septynioliktajame - religiniai karai, aštuonio- 
liktajame - trisdešimt tūkstančių šunų, išdresiruotų žmonėms 
medžioti; išgirdę šį baisų trypimą, žmonės įprato slapstytis. Tai- 
gi trogloditai, gelbėdamiesi nuo keltų, keltai, gelbėdamiesi nuo 
romėnų, bretonai, gelbėdamiesi nuo normanų, hugenotai - nuo 
katalikų, kontrabandininkai - nuo muitininkų, pirmiausia bėgo 
į girias, o paskui lindo po žeme. Taip ginasi žvėrys. Štai prie ko 
tironija priveda tautas. Per du tūkstančius metų despotizmas vi- 
somis savo formomis - užkariavimu, feodalizmu, fanatizmu, mo- 
kesčiais, - kaip medžiotojas Žvėrį gainiojo šią nelaimingą išgąs- 
dintą Bretanę, mesdamas vieną medžioklės rūšį tik dėl to, kad 
pradėtų kitą. Žmonės rausėsi po žeme. 

Siaubas, kuris visada giminingiausias pykčiui, telkėsi šir- 
dyse, o žmonės telkėsi urvuose, kurie jau buvo iškasti miš- 
kuose, kai Prancūzijoje įsiliepsnojo revoliucija. Bretanė suki- 
lo - prievarta nešama laisvė jai atrodė pavergimas. Įprasta 
vergų klaida. 

III 
Žmonės ir girios - bendrininkai 
Tragiški Bretanės miškai vėl, kaip ir senovėje, tapo naujo maišto 
tarnais ir pagalbininkais. 

Šių girių žemė buvo tarsi žvaigždėtasis koralas - visa išraizgy- 
ta priešui nematomomis susisiekimo olomis ir galerijomis. Kiek- 
vienoje tų tamsių olų glūdėjo po penkis šešis žmones. Blogiausia, 
kad čia buvo sunku alsuoti. Keletas neįtikėtinų skaičių rodo, ko- 
kia galinga buvo šio didžiulio masto valstiečių maišto organizaci- 
ja. [le Vilene, Pertro girioje, suteikusioje prieglaudą kunigaikščiui 
Talmonui, nebuvo girdėti alsavimo, negalima buvo užtikti žmo- 
gaus pėdsako, o vis dėlto ten glūdėjo šeši tūkstančiai vyrų, ku- 
riems vadovavo Fokaras; Morbiane, Melako girioje, kur nebuvo 
matyti nė gyvos dvasios, iš tikrųjų slėpėsi aštuoni tūkstančiai žmo- 
nių. Tačiau abi šios girios - Pertro ir Melako - nėra iš didžiųjų 
bretonų girių. Baisu buvo įžengti į jas. Šie apgaulingi tankumy- 
nai, kur požeminiuose labirintuose slėpėsi kovotojai, atrodė tarsi 
milžiniškos nematomos kempinės, iš kurių, gigantiškai revoliuci- 
jos letenai spaudžiant, tryško pilietinio karo srovės. 

Neregimi batalionai tykojo priešą. Šios paslaptingos armijos ne- 
lyginant gyvatės šliaužiojo po žeme, kuria vaikščiojo respubliko- 
nų armijos, staiga išlįsdavo į paviršių ir vėl greit pasislėpdavo; 
pasirodydavo nesuskaičiuojama gausybe ir vėl dingdavo; visur 


*TEUTATAS - Senovės keltų karo dievas. 

"CEZARIS KAJUS JULIJUS - (100-44 pr. Kr.) - Senovės Romos politinis veikėjas, karo vadas, 
istorikas. 

*MOKLERKAS PJERAS (1213-1237) - bretonų kunigaikštis, daug kartų sukilęs prieš karalių, 
kad išlaikytų politinę Bretanės autonomiją. 

"BLUA - sena prancūzų grafų giminė, valdžiusi didelius žemės plotus Bretanėje. Vėliau 
tos žemės atiteko Šatijono kunigaikščių giminei. 

''MONFORAS SIMONAS (1206-1265) - anglų politinis veikėjas, valdęs Angliją kaip 
protektorius 1263-1265 m. Jo valdymo metu pirmą kartą Anglijoje sušauktas 
parlamentas, kuriame dalyvavo ir miestų atstovai. 

NRENĖ II, VIKONTAS DE ROANAS (1550-1586) — 16 a. prancūzų pilietinių karų dalyvis. 

"2SEVINJĖ MARI (1626-1696) - markizė, žymi prancūzų rašytoja. Jos laiškai dukteriai — 
vertingas istorinis šaltinis. 

esančios ir nepastebimos jos užpuldavo lyg griūtis ir vėl išnykda- 
vo tartum dulkės; jos virsdavo milžinu, kai tekdavo kovoti, nykš- 
tuku, kai reikėdavo slėptis. Jaguarai, turį kurmių savybes. 

Be girių, dar buvo ir miškelių. Kaip miestams pasibaigus, prasi- 
deda kaimai, taip už girių driekėsi krūmynai. Jie tartum visur iš- 
mėtyti labirintai, sujungė šias girias. Senovinės pilys kartu buvo ir 
tvirtovės, kaimeliai - kariuomenės stovyklos, fermos - spąstai ir 
žabangos, vienkiemiai, apkasti grioviais ir apsodinti medžiais, bu- 
vo tinklo, kuriame įstrigdavo respublikonų kariuomenės, kilpos. 

Šie miškai turėjo vieną bendrą pavadinimą - Giraitė. 

Midono miške, kurio vidurys buvo tvenkinys, apsistojo Ža- 
nas Šuanas; Ženo miške apsigyveno Taijferas; Hiuiseri miške 
viešpatavo Guž le Briuanas"; Šarni miške šeimininkavo Kurtije 
le Bataras!“, „Juodosios karvės“ stovyklos viršininkas, pramin- 
tas apaštalu Povilu; Biurgo miške slapstėsi paslaptingasis ponas 
Žakas, kuriam buvo lemta mirti neaiškia mirtimi Žiuvardeilio 
požemiuose; Šaro miške Pimusas ir Pti Prensas, kada juos už- 
puolė Šatonelio dalinys, čiupo iš respublikonų eilių grenadie- 
rius ir nešte nešė juos į nelaisvę; Erezri miškas buvo garnizono 
Long Fe pralaimėjimo liudininkas; Ono miškas buvo patogus 
stebėti keliui iš Reno į Lavalį; Gravelio miškas, kurį kunigaikštis 
La Tremualis išlošė kėgliais; Loržo miškas, Kot du Nor departa- 
mente, kur po Bernardo de Vilnevo viešpatavo Šarlis de Bua- 
hardi; Banjaro miškas netoli Fontenė, kur Leskiuras užpuolė Šal- 
bosą", stojusį į kovą prieš penkis kartus galingesnį priešą; Diu- 
rondė miškas, dėl kurio kadaise varžėsi Alenas de Redriu su 
Eriku, Karolio Plikagalvio sūnumi; Kroklu miškas prie pat dy- 
kumos, kurioje Kokro žudydavo belaisvius; Krua Bataj miškas, 
kuris girdėjo, kaip Sidabrinė koja tiesiog homeriškai įžeidinėjo 
Morjerą, o Morjeras Sidabrinę koją; Sodrėjos miškas, kurį, kaip 
mes jau matėme, valė vienas paryžiečių batalionų. Ir visa dau- 
gybė kitų miškų. 

Daugelyje šių miškų ir girių buvo ne tiktai požeminiai sodžiai, 
susispietę apie vado slėptuvę, bet ir tikri kaimai su žemomis, po 
medžiais pasislėpusiomis lūšnelėmis, kurių būdavo labai daug 

— pilna giria. Dažnai jas išduodavo dūmai. Du tokie kaimai Mi- 
dono miške labai išgarsėjo: Lorjeras prie tvenkinio ir vadinamas 
Riu de Bo, tai kelios lūšnelės netoli nuo Sent Uan le Tua. 

Moterys gyveno lūšnelėse, o vyrai urvuose. Kariniams tikslams 
jie naudojosi ir „fėjų galerijomis“, ir senoviniais dar keltų išraus- 
tais požeminiais keliais. Pasislėpusiems vyrams moterys atneš- 
davo valgyti. Pasitaikydavo ir taip, kad kai kurie vyrai būdavo 
užmiršti ir turėdavo mirti badu. Taip atsitikdavo tik nesumanie- 
siems, kurie nesugebėdavo atsidaryti šulinio dangčio. Paprastai 
šulinio dangtis būdavo padarytas iš samanų ir šakų, ir taip pui- 
kiai paslėptas, jog iš lauko tarp žolių jokiu būdu jo negalėjai at- 
skirti, o iš vidaus jis labai lengvai atsidarydavo ir užsidarydavo. 
Šios slėptuvės buvo ruošiamos nepaprastai rūpestingai. Iškasta 
žemė sumetama kur nors į gretimą tvenkinį. Sienos iš vidaus ir 
asla išklojamos paparčiais ir samanomis. Tokios slėptuvės buvo 
vadinamos lindynėmis. Ten buvo galima gyventi, jeigu įmanoma 
gyventi be dienos šviesos, be ugnies, duonos ir oro. 

Neatsargiai išlįsti į gyvųjų pasaulį, išeiti iš slėptuvės ne laiku 
buvo pavojinga, nes galėjai atsidurti po Žygiuojančios armijos 
kojomis. Pavojingi miškai, dvigubi spąstai. Mėlynieji nedrįsda- 
vo į mišką įeiti, baltieji - iš miško išeiti. 


IV 
Jų gyvenimas po žeme 


Žmonės šiose žvėrių olose nuobodžiavo. Kai kada naktimis, ne- 
paisydami pavojų, jie išlįsdavo ir eidavo į artimiausias lygumas 
pašokti. Kartais norėdami, kad greičiau praslinktų laikas, mels- 
davosi. „Kiaurą dieną, - sako Burduazo, - Žanas Šuanas mus 
versdavo kalbėti rožančių!“ 


3GUŽ LE BRIUANAS - vienas Vandėjos sukilėlių vadų. 

"KURTIJE LE BATARAS - vienas Vandėjos sukilėlių vadų. 

"BERNARAS DE VILNEVAS, ŠARLIS DE BUAHARDI, ŠALBOSAS, TAIJEFERAS, BOETIDU — Vandėjos 
sukilėlių vadai. 

Vasarą, kai ateidavo Pjūties šventė, Žemutiniojo meno gyven- 
tojų beveik nebegalima būdavo sulaikyti po žeme. Kai kuriems iš 
jų ateidavo į galvą visokiausių sumanymų. Pavyzdžiui, Deni, pra- 
mintas Pagyrų puodu, persirengdavo moterimi ir eidavo į Lavalį 
pasižiūrėti vaidinimo, o paskui grįždavo atgal į savo urvą. 

Vieną gražią dieną jie staiga stodavo į mūšį, ir landynės tam- 
są pakeisdavo kapo tamsa. 

Kartais jie pakeldavo savo urvo dangtį ir klausydavosi, ar ne- 
girdėti tolumoje mūšio garsų; jie atidžiai ausimis sekdavo kovą. 
Respublikonų šūviai buvo pastovūs, rojalistų - išsklaidyti, pagal 
tai jie ir orientuodavosi. Jei šaudymas staiga nutildavo, tai žen- 
klas, kad rojalistai sumušti, jei paskiri šūviai dar ilgai pokšėdavo 
tolumoje, tai ženklas, kad jie laimėjo. Baltieji visada persekioda- 
vo, mėlynieji - niekada, nes kraštas buvo nusistatęs prieš juos. 

Šio požemio kariai buvo nuostabiai informuojami. Sunku įsi- 
vaizduoti, kaip greitai ir paslaptingai lėkdavo jų Žinios. Buvo su- 
griauti visi tiltai, išardyti visi vežimai, bet jie rasdavo priemonių 
kaip nors perspėti ar pranešti, kas reikalinga. Jų patikėtiniai esta- 
fetės būdu nešdavo žinias iš girios į girią, iš kaimo į kaimą, iš vien- 
kiemio į vienkiemį, iš lūšnelės į lūšnelę, nuo krūmo iki krūmo. 

Koks nors negudrios išvaizdos kaimietis savo tuščiavidurėj 
lazdoj nešė depešas. 

Buvęs Steigiamojo susirinkimo narys išdavikas Boetidu ap- 
rūpindavo juos naujais respublikoniškais pasais, su kuriais jie 
galėdavo vaikščioti po visą Bretanę. Tokių pasų be įrašytos pa- 
vardės šis išdavikas turėjo daugybę. Susekti juos buvo neįma- 
noma. „Paslaptys, - sako Piuizė',- patikėtos daugiau kaip ketu- 
riems šimtams tūkstančių asmenų, buvo šventai saugomos.“ 

Atrodo, kad šis didžiulis keturkampis, kurį iš pietų sudarė 
linija, einanti iš Sablio į Tuarą, iš rytų - linija, einanti iš Tuaro į 
Somiurą ir Tuė upe, iš šiaurės - Luaros upe, o iš vakarų - vande- 
nynu, turėjo bendrą nervų sistemą, ir nė vienas žemės sklypelis 
nebūtų sudrebėjęs neišjudindamas viso organizmo. Vienu aki- 


"Piuizė. T. II, p. 35. 

mirksniu žinios nulėkdavo iš Nuarmutijė į Liusoną, o Liuė sto- 
vykla visada žinojo, kas dedasi Krua Morino stovykloj. Tartum 
jiems būtų padėję paukščiai. III metų mesidoro 7-ąją Ošas rašė: 
„Atrodo, tarsi jie turėtų telegrafą.“ 

Jie buvo susiskirstę į klanus kaip Škotijoj. Kiekviena parapija 
turėjo savo vadą. Šiame kare dalyvavo mano tėvas, ir aš turiu 
teisę apie jį kalbėti. 


V 
Jų gyvenimas karo metu 


Dauguma teturėjo tik ietis. Netrūko ir gerų medžioklinių šautu- 
vų. Nerasi puikesnių šaulių kaip Giraitės brakonieriai ir Loru 
kontrabandininkai. Keisti, baisūs, narsūs kovotojai. Paskelbus 
trijų šimtų tūkstančių naujokų mobilizacijos dekretą, šešiuos šim- 
tuos kaimų sugaudė pavojaus varpai. Gaisras užsiliepsnojo vi- 
sur iš karto. Puatu ir Anžu sukilo tą pačią dieną. Tenka priminti, 
kad pirmasis griausmas pasigirdo Kerbaderio landuose jau 1792 m. 
liepos 8 dieną, kai buvo likęs mėnuo iki rugpjūčio 10-osios. Ale- 
nas Redeleris, šiandien visų užmirštas, buvo Rošžakleno ir Ža- 
no Šuano pirmtakas. Grasindami mirties bausme, rojalistai pri- 
vertė prisidėti prie sukilimo visus galinčius nešioti ginklą vyrus. 
Jie rekvizavo pakinktus, arklius, vežimus ir maisto produktus. 
Bematant Sapino'“ surinko tris tūkstančius kareivių, Katelino — 
dešimti tūkstančių. Stoflė - dvidešimt tūkstančių, o Šaretas tapo 
Nuarmutjė šeimininku. Vikontas de Sapo" sukėlė Aukštutinį An- 
žu, ševaljė de Diezi I Antr Vilen e Luarą. Tristanas Atsiskyrėlis 
Žemutinį Meną, kirpėjas Gastonas - Gemenė miestą, o kunigas 
Bernjė! - likusį kraštą. Sukelti tokias aibes žmonių nebuvo sun- 
ku. Į kurio nors respublikai prisaikdinto klebono, kaip jie vadin- 


I*SAPINO (1736-1793) - vienas žymiausių Vandėjos sukilėlių vadų. 

VSEPO MARI POLIS ALEKSANDRAS (1769-1821) - vikontas, vienas žymiausių Vandėjos 
maištininkų vadų. 

"BERNJĖ - kunigas, vienas iš Vandėjos sukilėlių vadų. 

davo „prisiekusiojo kunigo“, cimboriją įkišdavo didelį juodą ka- 
tiną, kuris per mišias netikėtai iš jos iššokdavo. „Velnias! Vel- 
nias!“ - šaukdavo valstiečiai, ir visa apylinkė sukildavo. Iš klau- 
syklų taip pat buvo kurstoma sukilimo ugnis. Kiekvienas suki- 
lėlis turėjo penkiolikos pėdų ilgio lazdą, kuri jam padėdavo 
netikėtai užpulti mėlynuosius, gintis nuo jų ar sprukti šokinė- 
jant per griovius. Jei kovos lauke pasitaikydavo kryžius ar kop- 
lytėlė, tai pačiame mūšio įkarštyje, kai valstiečiai puldavo res- 
publikoniškuosius karė, jie visi klaupdavosi ant kelių ir po kul- 
kų kruša kalbėdavo maldas; baigus kalbėti rožinį, likusieji gyvi 
vėl kildavo ir puldavo priešą. Deja, tai buvo milžinai! Savo šau- 
tuvusjie užtaisydavo bėgdami. Tačiau juos buvo galima įtikinti, 
kuo tik nori. Kunigai rodydavo jiems kitus kunigus, kuriems iš 
anksto kaklus iki paraudimo nuverždavo virvute, ir sakydavo: 
„Štai prisikėlę iš mirusiųjų giljotinos kankiniai.“ Kartais juos iš- 
tikdavo ir riteriškumo priepuoliai; taip, pavyzdžiui, jie iškilmin- 
gai palaidojo Feską, respublikonų vėliavininką, kuris buvo su- 
kapotas kardu, bet neišmetė iš rankų savo pulko vėliavos. Tie 
kaimiečiai mokėdavo ir pajuokti. Iš vedusių kunigų respubliko- 
nųjie tyčiodavosi: „Pirma pametė sutaną, o paskui ir kelnes.“ Iš 
pradžių jie patrankų bijojo, o paskui puldavo jas su lazdomis ir 
ne vieną atėmė. Pirmiausia jie paėmė gražią bronzinę patranką, 
kurią pakrikštijo Misijonierium, paskui antrą, užsilikusią iš reli- 
ginių karų su Rišeljė herbais ir mergelės Marijos paveikslu, ją 
pavadino Mari Žana. Praradę Fontenė, jie neteko ir Mari Žanos, 

dėl kurios nedvejodami Žuvo šeši šimtai valstiečių; paskui jie 
vėl atsiėmė Fontenė, kad atgautų savo Mari Žaną, ir vežėsi ją 
papuošę gėlėmis, apdengę vėliavomis su karališkomis lelijomis, 
o pakeliui visas sutiktas moteris vertė ją bučiuoti. Tačiau dviejų 
patrankų buvo maža. Stoflė paėmė Mari Žaną; Katlino, graužia- 
mas pavydo, iškeliavo iš Pen an Manžo, apgulė Žalė ir paėmė 
trečią patranką; Forestas puolė Sen Floreną ir paėmė ketvirtą. 
Du kiti vadai, Šupas"" ir Sen Polis, dar geriau sugalvojo; patran- 
kas jie pasidarė iš rąstų, vietoj kanonierių pastatė manekenus, ir 
su šia artilerija, iš kurios patys gardžiai juokėsi, privertė mėly- 

nuosius atsitraukti į Marejį. Tai buvo jų laimėjimo laikas. O vė- 
liau, kada Šalbo sumušė La Marsonjerą, valstiečiai paliko savo 
pralaimėjimo lauke trisdešimt dvi anglų patrankas. Tais laikais 
Anglija rėmė prancūzų princus ir siuntė „jo didenybės pinigus, 
— kaip 1794 m. gegužės 10 d. rašė Mansja, - nes p. Pitui? buvo 
pasakyta, kad tai yra padoru.“ Melinė savo kovo 31 d. praneši- 
me sako: „Sukilėliai puola šaukdami: „Tegyvuoja anglai!“ Vals- 
tiečiai užtrunka ten, kur gali pasiplėšti. Šie šventuoliai virto va- 
gimis. Laukiniai taip pat turi ydų. Civilizacija padeda juos at- 
pratinti nuo to. Piuizė II tome, p. 187 sako: „Daug kartų aš 
išgelbėjau nuo apiplėšimo Peleno miestelį“, ir toliau p. 434 aiš- 
kina, kodėl jis neužėmė Monforo: „Aš tyčia ėjau aplinkui, kad 
apsaugočiau jakobinų namus nuo apiplėšimo.“ Jie apvogė Šolė, 
apiplėšė Šalaną. Nepasisekus prie Granvilio, jie plėšė Vildjė. Kai- 
miečius, kurie buvo prisidėję prie mėlynųjų, jie vadino „jakobi- 
nų bernais“ ir žudė juos pirmiausiai. Jie mėgo skerdynes kaip 
kareiviai ir žudynes - kaip žmogžudžiai. Jie jautė malonumą 
šaudydami „storpilvius“, tai yra buržua, ir visa tai jie vadino 
atsigavėjimu. Prie Fontenė vienas jų kunigas, klebonas Barbote- 
nas, kardu užkapojo senį. 

Sen Žermen siur Ile' vienas jų vadas bajoras nušovė šautuvu 
komunos prokurorą ir pasiėmė jo laikrodį. Maškule respubliko- 
nai buvo žudomi sistemingai, kasdien po trisdešimt žmonių; tai 
truko penkias savaites; kiekvieną tokią trisdešimties Žmonių gran- 
dinę vadino rožiniu. Tą grandinę statydavo prie iškastos duobės 
ir šaudydavo; šaudomieji nukrisdavo į duobę kartais dar gyvi; 
juos taip ir užkasdavo. Neseniai patys vėl pamatėme tokius pa- 
pročius. Žuberui, apylinkės pirmininkui, pjūklu nupjovė rankas 
per riešus. Nelaisvėn paimtus mėlynuosius sukaustydavo specia- 
liai nukaltais aštriabriauniais pančiais. Žudydavo juos viešose aikš- 
tėse, pūsdami medžioklinius ragus. Šaretas, kuris pasirašinėda- 
"Piuizė. T. II, p. 35. 

"šuUPAS — vienas iš Vandėjos sukilėlių vadų. 


2PITAS VILJAMAS (1759-1806) — anglų ministras pirmininkas, kovojęs su Prancūzijos 
revoliucija. 

vo: „Brolybė; riteris Šaretas“ ir kuris, kaip ir Maratas, galvą prisi- 
dengdavo nosine, rišdamas mazgą ant kaktos, sudegino Porniko 
miestą su gyventojais, uždarytais namuose. Tuo metu ir Karjė Van- 
dėjos gyventojams buvo baisus. Į terorą buvo atsakoma teroru. 
Bretanės sukilėliai pažiūrėti buvo panašūs į graikų sukilėlius: 
trumpos liemenės, prie perpetinių diržų - šautuvai, antkurpiai, 
plačios kelnės; vaikinai buvo panašūs į graikų kleftus?!. Anri de la 
Rošžaklenas, būdamas dvidešimt vienerių metų, stojo į šį karą su 
lazda ir pora pistoletų. Vandėjiečių armiją sudarė šimtas penkias- 
dešimt keturios divizijos. Ši kariuomenė vykdydavo nuolatines 
apgultis; Bresiuirą jie laikė apsiautę tris dienas. Dešimt tūkstan- 
čių valstiečių didįjį penktadienį įkaitintais šoviniais bombardavo 
Sablio miestelį. Kartą per vieną dieną jiems pavyko sugriauti ke- 
turiolika respublikonų stovyklų tarp Montinjė ir Kurbeveilio. Tu- 
arė, ties aukštąja siena, vyko šis puikus pasikalbėjimas tarp la Roš- 
žakleno ir vieno vaikino: „Karli!“ - „Aš čia.“ — „Stok čia, o aš pasi- 
lypėsiu.“ - „Stoviu.“ — „Duok savo šautuvą.“ — „Imkite.“ La 
Rošžaklenas įšoko į miestą, ir sukilėliai be kopėčių paėmė šį bokš- 
tą, kurį anksčiau nesėkmingai buvo apgulęs Diugesklenas*. Šo- 
vinys jiems buvo brangesnis už luidorą. Jie verkdavo, kai nebe- 
matydavo savo kaimelio varpinės. Bėgti jiems atrodė paprasta; 
tada jų vadai šaukdavo: „Meskite klumpes, bet saugokite šautu- 
vus!“ Kai pritrūkdavo šovinių, sukalbėję rožinį, jie eidavo grobti 
parako iš respublikonų artilerijos šovinių dėžių; kiek vėliau d El- 
bė paprašęs gavo viso to iš anglų. Artinantis priešui, jeigu turėda- 
vo sužeistų, slėpdavo juos aukštuose javuose arba papartynuose, 
o pasibaigus mūšiui, vėl juos iš ten pasiimdavo. Uniformų netu- 
rėjo. Drabužiai nudrisko. Valstiečiai ir bajorai užsivilkdavo pir- 
mus pasitaikiusius skudurus. Rožė Mulinjė dėvėjo turbaną ir dol- 
maną, paimtus iš Flešo teatro drabužių sandėlio; ševaljė de Bovil- 
jė? dėvėjo prokuroro mantiją ir moterišką skrybėlę ant vilnonio 
kyko. Visi turėjo baltas juostas ir baltus diržus; laipsnius atskirda- 
vo pagal kokardas. Stoflė dėvėjo raudoną kokardą, Rošžaklenas — 
juodą; Vimpfenas“, pusiau žirondistas, niekada nekėlęs kojos iš 
Normandijos, ant rankovės turėjo Kano karabinierių raištį. Jų ei- 

lėse buvo taip pat ir moterų: ponia de Leskiur, vėliau tapusi ponia 
de La Rošžaklen, Teresė de Moljen, la Ruari meilužė, ta pati, kuri 
sudegino parapijos vadų sąrašą, ponia de la Rošfuko, jauna graži 
moteris, su kardu rankoje vadovavusi valstiečiams prie didžiojo 
Piui Ruso pilies bokšto, pagaliau Antuanetė Adams, praminta ri- 
teriu Adamsu, tokia narsi, kad paimta į nelaisvę iš pagarbos buvo 
sušaudyta stačia. Šis legendinis laikotarpis buvo nuožmus. Žmo- 
nės įsiutę. Ponia Leskiur tyčia leisdavo savo arklį šuoliais per Žu- 
vusių mūšyje respublikonų kūnus, negyvus, kaip tvirtindavo ji, 
bet galbūt tik sužeistus. Pasitaikydavo, kad vyrai išduodavo, bet 
moterys niekada. Panelė Fleri iš Prancūzų teatro nuo la Ruari per- 
ėjo pas Maratą, bet iš meilės. Vadai buvo dažnai tokie pat tam- 
suoliai, kaip ir kareiviai; ponas de Sapino nieko nenutuokė apie 
rašybą. Jis rašydavo „Musų puseje ira.“ Vadai nekentė kits kito; 
pelkių vadai šaukdavo: „Šalin aukštumų vadus!“ Vandėjiečių ka- 
valerija buvo negausi ir sunku buvojją sudaryti. Piuizė rašo: „Tas, 
kuris mielai atiduoda man abu savo sūnus, pasidaro niūrus, jei 
paprašau nors vieno arklio.“ Kartys, šakės, dalgiai, seni ir nauji 
šautuvai, brakonierių peiliai, iešmai, geležim apkaustyti ir vinių 
prikalti vėzdai - štai jų ginklai; kai kurie ant kaklo nešiojo kryžių, 
sudėtą ir dviejų numirėlio kaulų. Jie puldavo garsiai šaukdami, 
nejučiomis išlįsdavo iš visų pusių, miško tankumynų, kalnelių, 
pakelės duobių, susispiesdavo pusračiu, užmušinėdavo, naikin- 
davo, smogdavo ir vėl staiga išsisklaidydavo. Įžengę į respubli- 
konų miestelį, nukirsdavo Laisvės medį?, sudegindavo jį ir šok- 
davo ratu aplink ugnį. Jie elgėsi kaip patamsių grobuonys. Van- 
dėjiečių dėsnis: visur pribūti nelauktiems. Penkiolika mylių jie 


"KLEFTAI — taip turkų viešpatavimo laikais (19 a. trečiajame dešimtmetyje) buvo 
vadinami graikai, kurie su ginklu rankoje bėgo į kalnus kovoti prieš užkariautojus. 

ZDIUGESKLENAS BERTRANAS (1314-1380) - žymus prancūzų karvedys, kilęs iš bretonų bajorų. 

ROŽĖ MULINJĖ, BOVILJĖ —- Vandėjos sukilėlių vadai. 

*"VIMPFENAS FELIKSAS (1745-1814) — baronas, prancūzų generolas, 18 a. pabaigos karų 
dalyvis. 

LAISVĖS MEDIS — tai iššsilaisvinimo simbolis, pradėtas sodinti Šiaurės Amerikoje karo 
su Anglija dėl nepriklausomybės metu. 1790 m. Paryžiuje taip pat pasodintas 
toks pirmas Laisvės medis, papuoštas frygiška kepuraite. 

nužygiuodavo tylomis, nenumindami nė žolelės po kojomis. Va- 
kare vadai, suėję į karo tarybą, nuskirdavo vietą, kurioje kitą 
rytą turės būti užpulti respublikonai, tada visi užtaisydavo šau- 
tuvus, atbambėdavo maldas, nusiaudavo klumpes ir ilgomis ko- 
lonomis traukdavo mišku basi tarp viržių ir samanų netriukš- 
maudami, netardami nė žodžio, net nealsuodami. Taip sėlina 
katė tamsoje. 


VI 
Žemės dvasia prasiskverbia į žmogų 


Vandėjos sukilimas apėmė ne mažiau kaip penkis šimtus tūks- 
tančių žmonių, skaičiuojant kartu moteris ir vaikus. Pusė milijo- 
no kovotojų - tokį skaičių duoda Tiufenas de la Ruari. 

Jiems padėjo federalistai; Žironda buvo Vandėjos bendrinin- 
kė. La Lorezo apylinkė pasiuntė Giraitėn trisdešimt tūkstančių 
vyrų. Susijungė aštuoni departamentai, penki iš Bretanės, trys iš 
Normandijos. Evrė miestas, susibroliavęs su Kanu, pas sukilė- 
lius turėjo savo atstovus - merą Šomoną ir aristokratą Gardam- 
bą. Biuzo, Gorsa ir Barbaru - Kane, Briso - Mulene, Šasanas — 
Lijone, Rabo Sent Etjenas - Nime. Meijamas ir Diušatelis - Bre- 
tanėj — visi jie pūtė Žaizdrą. 

Vandėjos buvo dvi: didžioji, kuri vedė karą giriose, mažoji, ku- 
ri kovojo krūmuose; tik tiek skyrėsi Šaretas nuo Žano Šuano. Ma- 
žoji Vandėja buvo naivi, didžioji - supuvusi; mažoji buvo vertin- 
gesnė. Šaretas buvo apdovanotas markizo titulu ir karaliaus ka- 
riuomenės generolo leitenanto laipsniu, šventojo Liudviko 
didžiuoju kryžiumi, o Žanas Šuanas ir pasiliko tik Žanu Šuanu. 
Šaretas panašus į plėšiką, Žanas Šuanas - į keliaujantį riterį. 

O tokie kilniadvasiai vadai, kaip Bonšanas, Leskiuras ir la Roš- 
žaklenas, apsiriko. Kurti „didžiąją armiją“ buvo beprasmiška; ji 
neišvengiamai turėjo susilaukti pralaimėjimo. Reikia įsivaizduoti 
valstiečių masę lyg audrą, šėlstančią Paryžiuje, kaimų koaliciją, 
apgulančią Panteoną, gaują, kalėdinėmis giesmėmis ir litanijomis 


204 


norinčią nustelbti Marselietę, proto armiją, trypiamą triukšmingos 
minios klumpių. Ši beprotybė gavo atpildą prie Manso ir Savenė. 
Vandėjai neįmanoma buvo peržengti Luarą. Ji galėjo įveikti vis- 
ką, tik ne šitą kliūtį. Pilietiniam kare nėra užkariautojų. Persikėli- 
mas per Reiną papildo Cezario garbę ir apvainikuoja Napoleono 
didingumą; persikėlimas per Luarą užmuša la Rošžakleną. 

Tikroji Vandėja - tai Vandėja savo namuose; ten ji nesužei- 
džiama, netgi daugiau - nepagaunama. Vandėjietis namie - tai 
kontrabandininkas, artojas, kareivis, piemuo, brakonierius, par- 
tizanas, ožkaganys, varpininkas, valstietis, šnipas, žmogžudys, 
zakristijonas, miško žvėris. 

La Rošžaklenas tik Achilas, Žanas Šuanas - Protėjas. 

Vandėja žlugo. Kiti sukilimai pasisekė, pavyzdžiui, Šveicari- 
joje. Tarp sukilėlio kalniečio šveicaro ir miškinio sukilėlio van- 
dėjiečio, yra esminis skirtumas: pasiduodamas fatališkai aplin- 
kai, vienas kovoja dėl idealų, antras - dėl prietarų. Vienas skrai- 
do, antras šliaužioja. Vienas kovoja dėl žmonijos, o kitas - dėl 
vienatvės; vienas trokšta laisvės, kitas - atsiribojimo nuo visų; 
vienas gina bendruomenę, kitas - parapiją: „Komunos! Komu- 
nos!“ - šaukė Mora didvyriai. Vienas susiduria su bedugnėmis, 
antras - su klampynėmis; vienas yra putojančių kalnų upelių 
vaikas, antras - stovinčio liūno, iš kurio kyla drugys; virš vieno 
galvos - padangių žydruma, virš antro - krūmai; vienas viršū- 
nėj, antras - šešėlyje. 

Viršūnės ir lygumos nevienodai išauklėja žmones. 

Kalnai yra tvirtovė, giria - spąstai; pirmieji įkvepia narsą, ant- 
rieji - klastą. Ne veltui senovės graikai dievus apgyvendino kal- 
nų viršūnėse, o satyrus girių tankmėse. Satyras - tai laukinis, 
pusiau žmogus, pusiau gyvulys. Laisvieji kraštai turi Apeninus, 
Alpes, Pirėnus, Olimpą. Parnasas yra kalnas. Monblanas buvo 
didžiulis Viliaus Telio* sąjungininkas; indų poemose, protui ko- 


*VILIUS TELIS - legendinis šveicarų valstietis, atsisakęs nusilenkti Austrijos erchercogo 
skrybėlei, pakabintai miesto aikštėje. Už tai imperatoriaus vietininkas Gesleris 
įsakė jam peršauti obuolį, padėtą ant jo sūnaus galvos. Vilius Telis obuolį peršovė, 
neužkliudęs sūnaus galvos. 

vojant su nakties tamsybėmis, iškyla Himalajai. Graikija, Ispani- 
ja, Italija, Šveicarija, - kalnų kraštai; Kimerija, Vokietija ir Breta- 
nė - miškų. O miškas - barbaras. 

Žemės paviršius lemia daugelį žmogaus veiksmų. Gamta 
dažniau esti bendrininkė, negu manoma. Regint kai kuriuos 
niūrius peizažus, kartais norisi išteisinti žmogų ir apkaltinti 
gamtą, tą paslaptingą nusikaltimų priežastį; dykuma dažnai 
sąžinę veikia pragaištingai, ypač tamsuolio žmogaus sąžinę; 
sąžinė gali būti milžinu, tada atsiranda Sokratas“? ir Jėzus, ji 
gali būti nykštuku - tada atsiranda Atrėjas ir Judas. Sąžinė nykš- 
tukas greitai tampa šliužu; tamsūs miškai, dygūs krūmai, pel- 
kės, pūvančios po šakų danga, ją veikia fatališkai; neregimai ji 
persisunkia blogais polinkiais. Optinės iliuzijos, nesuprantami 
miražai, išgąstis atsidūrus nežinomoj vietoj ar laiko nenujauti- 
mas stumia Žmogų į tą pusiau religinio, pusiau gyvuliško siau- 
bo būklę, kuri ramiais laikais pagimdo prietarus, o audringais 
- žvėriškumą. Haliucinacijos savo žibintu nušviečia kelią žmog- 
žudystėms. Žudynėse yra kažkoks svaigulys. Nuostabioji gamta 
turi dvigubą prasmę: ji sužavi gilaus proto žmones ir apakina 
laukinius. Neišmanėliui dykuma pilna paslaptingų regėjimų, 
vienatvės tamsuma sutirština proto tamsumą; jo sieloj prasive- 
ria bedugnė. Kai kurios uolos, kai kurios daubos, kai kurie tan- 
kumynai, kai kurios baisios vakaro tamsoje prošvaistės tarp me- 
džių gali pastūmėti žmogų prie žiaurių ir beprotiškų veiksmų. 
Beveik galima pasakyti, kad gamtoje yra nusikaltėliškų vietų. 

Kiek tragiškų vaizdų regėjo tas niūrus kalnelis tarp Benjono 
ir Plelano! 

Platūs horizontai įkvepia žmogui didžias visuotines idėjas. Siauri 
horizontai gimdo siauras idėjas; ir kartais kilnios širdies būtybė gy- 
vena savo smulkmeniškais interesais, tą liudija - Žanas Šuanas. 

Siauros idėjos neapkenčia visuotinių idėjų, iš to kyla kova prieš 
pažangą. 

Gimtinė ir Tėvynė - štai du žodžiai, kuriais galima išreikšti 
Vandėjos karo esmę; vietinės idėjos kivirčas su visuotine idėja. 
Valstietis prieš patriotą. 

VII 
Vandėja pribaigė Bretanę 


Bretanė - sena maištininkė. Per du tūkstančius metų, kada tik ji 
sukildavo, sukildavo teisėtai; bet paskutinį kartą ji buvo kalta. Ir 
vis dėlto, ar ji kovojo prieš revoliuciją ar prieš monarchiją, prieš 
respublikos įgaliotinius ar prieš kunigaikščius ir perpus, prieš 
asignatų išleidimą ar prieš druskos mokesčius, ar jos eilėse ko- 
vojo Nikola Rapenas*, Fransua de la Nu?, kapitonas Pliuvjo ir 
ponia de la Garnaš arba Stoflė, Kokro ir Lešandeljė de Pjervil, ar 
ji kovojo prieš karalių, vadovaujama pono Roano, ar už karalių 
vedama pono de la Rošžakleno - Bretanės karas visada likdavo 
tas pats - karas su centrine valdžia. 

Šios senos provincijos buvo tartum tvenkinys; snaudžiantis jų 
vanduo nemėgo judėjimo; dvelkiantis vėjas negalėjo atgaivinti jų, 
jis tik drumstė jas. Bretonams Finisteru baigėsi Prancūzija, baigėsi 
žemė, skirta žmogui, sustodavo kartų srovė. „Stok!“ - šaukė okea- 
nas žemei, o barbarybė - civilizacijai. Kiekvieną kartą, kai tik cen- 
tras - Paryžius - duoda akstiną, iškeltą monarchijos ar respublikos, 
vedantį į priespaudą ar į laisvę, tai kažkas naujo, ir Bretanė pasi- 
šiaušia. Palikite mus ramybėje! Ko norite iš mūsų? - Ir štai lygumos 
gyventojai ima šakes, Giraitės -šautuvą. Visi mūsų mėginimai, mū- 
sų iniciatyva įstatymdavystės ir auklėjimo srityje, mūsų enciklope- 
dijos, mūsų filosofijos, mūsų genijai, mūsų pasididžiavimas dūžta, 
susidūrę su jų Uru; Bazužo pavojaus varpai grūmoja prancūzų re- 
voliucijai; tylios Fau dykumos sukyla prieš triukšmingas mūsų aikš- 
tes ir O de Prė varpinė skelbia karą Luvro bokštui. 

Baisi kurtybė. 

Vandėjos sukilimas - šiurpus nesusipratimas. 

Milžinų susirėmimas, titanų susidūrimas, negirdėtos apim- 
ties maištas, kuriam buvo lemta palikti istorijai tik vieną Žodį — 
ZSOKRATAS (APIE 469-399 PR. KR.) — senovės graikų filosofas. 

RAPENAS NIKOLIA (1540-1608) —- prancūzų poetas ir politinis veikėjas. 


BFRANSUA DE LA NU (1531-1591) - prancūzų karvedys, vienas iš hugenotų partijos vadų, 
16 a. pilietinių karų dalyvis. 

Vandėja, garsų, bet juodą vardą... Vandėja žudėsi vardan to, 
kas jau buvo pasibaigę, aukojo save egoistams, atiduodama sa- 
vo neregėtai drąsius žygius bailiams, kovojo be apskaičiavimo, 
be strategijos, be taktikos, be plano, be tikslo, be vado, be atsako- 
mybės, parodžiusi, kaip valia gali virsti bejėgiškumu; riteriška 
ir laukinė, nesulaikomai šėlstanti, atsiverianti siena nuo šviesos; 
nemokšiškumas, besipriešinantis tiesai, teisingumui, teisei, pro- 
tui, išvadavimui; siaubas, gąsdinęs šalį aštuonerius metus, nu- 
teriojęs keturiolika departamentų, nuniokojęs laukus, trypęs ja- 
vus, deginęs kaimus, griovęs miestus, plėšęs namus, žudęs mo- 
teris ir vaikus; deglas šiauduose, kardas širdyse, grėsmė 
civilizacijai, visa pono Pito viltis - štai koks buvo šis karas, tas 
nesąmoningas tėvažudystės mėginimas. 

Apskritai, Vandėja pasitarnavo pažangai, nes ji parodė, kad 
reikia išblaškyti senąją Bretanės tamsą, perverti tuos brūzgynus 
šviesos strėlėmis. Katastrofos turi keistą savybę - baisiomis prie- 
monėmis daryti gera. 


Antroji knyga 
TRYS VAIKAI 


I 
Plus guam civilia bella 


1792 metų vasara buvo labai lietinga, o 1793-iųjų - labai karšta. 
Pilietinis karas Bretanėj sugadino, galima sakyti, visus kelius. 
Vis dėlto žmonės keliavo gražiomis vasaros dienomis. Išdžiūvusi 
žemė - geriausias kelias. 

Skaisčios liepos mėnesio dienos pavakare, gal valandą saulei 
nusileidus, kažkoks raitelis, atjojęs nuo Avranšo, sustojo Pontor- 
sono pakraštyje prie mažos „Krua Branšaro“ smuklės, kurios iš- 
kaboje prieš kelerius metus dar galima buvo įskaityti: „Sidras puode- 
liais“. Visą dieną buvo labai karšta, bet į vakarą pakilo vėjas. 

Raitelis vilkėjo plačiu apsiaustu, dengiančiu net arklio nugarą. 
Ant galvos dėvėjo plačią skrybėlę su trispalve kokarda, kuri 
reiškė jo didelį drąsumą, nes šiame gyvatvorių ir užuolaidų krašte 
kokarda buvo taikinys. Po kaklu surištas apsiaustas skyrėsi, 
nevaržė rankų judesių, po juo buvo matyti trispalvė juosta, iš po 
kurios kyšojo dviejų pistoletų rankenos. Iš po apsiausto skverno 
kyšojo kardas. 

Išgirdęs sustojančio arklio bildesį, smuklininkas atsistojo ant 
slenksčio su žibintu rankose. Buvo kaip tik toks laikas, kada viduj 
jau tamsu, o lauke dar šviesu. 

Šeimininkas pasižiūrėjo į kokardą. 


"Plus guam civilia bella (lot.) - Daugiau negu pilietinis karas. 

- Pilieti, ar jūs čia sustosite? - paklausė jis. 

— Ne. 

- Tai kurjūs keliaujate? 

— Į Dolį. 

- Jei taip, tai grįžkite į Avranšą arba pasilikite Pontorsone. 

— Kodėl? 

— Todėl, kad Doly vyksta mūšis. 

- Štai kaip! - pasakė raitelis ir pridūrė: - Duokite mano ark- 
liui avižų! 

Šeimininkas atnešė lovį, supylė įjį maišą avižų ir išžabojo arklį, 
kuris prunkšdamas pradėjo ėsti. 

Buvo kalbama toliau: 

- Pilieti, ar šis arklys rekvizuotas? 

— Ne. 

— Nuosavas? 

— Taip. Aš jį pirkau ir užmokėjau. 

- Iš kur jūs keliaujate? 

- Iš Paryžiaus. 

— Tiesiai? 

- Ne. 

- Aš taip ir maniau, visi keliai užimti. Bet paštas dar važinėja. 

- Iki Alansono. Nuo ten aš jojau raitas. 

— Ak, greit Prancūzijoj nebebus pašto. Arklių jau nebėra. Už 
arklį, kuris kainavo tris šimtus frankų, dabar moka šešis šimtus, 
O pašaro nebenupirksi už jokius pinigus. Aš esu buvęs paštinin- 
kas, o dabar smuklininkas. Iš tūkstančio trijų šimtų trylikos paš- 
tininkų du šimtai pasitraukė. Pilieti, ar jūs keliavote jau pagal 
naująjį tarifą? 

— Taip. Nuo gegužės pirmos. 

- Dvidešimt sū karietoje, dvylika - kabriolete ir penki - fur- 
gone. Arklį pirkote Alansone? 

— Taip. 

— Ar visą šią dieną keliavote? 

— Nuo aušros. 

- Ir vakar? 

- Ir užvakar. 

— Aš matau. Vadinasi, jūs atvykote per Donfroną ir Morteną. 

— Ir Avranšą. 

— Paklausykite manęs, pilieti, pailsėkite. Jūs turbūt pavargote, 
ojūsų arklys tai tikrai. 

— Arkliai turi teisę pavargti, bet žmonės - ne. 

Šeimininko žvilgsnis iš naujo įsmigo į keleivį. Jo veidas buvo 
rimtas, ramus ir griežtas, apsuptas žilų plaukų. 

Smuklininkas žvilgtelėjo į tuščią, kiek akys mato, vieškelį ir tarė: 

- Ir jūs keliaujate vienas? 

- Aš turiu palydovus. 

— Kokius? 

— Kardą ir pistoletus. 

Smuklininkas atnešė kibirą vandens ir pagirdė arklį. Kol arklys 
gėrė, šeimininkas visą laiką stebėjo keleivį ir mąstė: „Kaip ten 
bebūtų, bet jis panašus į dvasininką.“ 

Raitelis vėl prabilo: 

- Jūs sakote, kad Dolyje vyksta mūšis? 

- Taip. Šiuo metu turi prasidėti. 

— Kas gi ten su kuo mušasi? 

- Vienas buvusysis su kitu buvusiuoju. 

— Kaip? 

— Vienas buvęs bajoras, respublikos šalininkas, kariauja su kitu 
buvusiu bajoru, einančiu už karalių. 

— Bet juk karaliaus nebėra. 

— Yra, tik mažas. Ir įdomiausia, kad šie buvusieji bajorai abu 
giminės. 

Raitelis atidžiai klausėsi. Smuklininkas pasakojo toliau: 

- Vienas jaunas, o antras senas. Anūkas kovoja prieš savo sene- 
lio brolį. Senelis - rojalistas, anūkas — patriotas. Senelis vado- 
vauja baltiesiems, anūkas - mėlyniesiems. O! Jie neparodys vie- 
nas kitam jokio pasigailėjimo. Tai jų žūtbūtinis karas. 

- Žūtbūtinis? 

— Taip, pilieti. Tik pažvelkite, kokius meilius žodžius jie 
vienas antram siunčia. Štai skelbimas, kurį senis kažkokiu 

būdu išlipdo visur, ant visų namų ir visų medžių, netgi ant 
mano durų. 

Šeimininkas prikišo žibintą prie popieriaus lapo, prilipinto 
vienoje durų pusėje, o kadangi skelbimas buvo parašytas 
didelėmis raidėmis, tai raitelis, nenulipęs nuo arklio, pers- 
kaitė: 

„Markizas de Lantenakas turi garbę įspėti savo anūką poną 
vikontą Goveną, kad, jeigu markizui padės laimė jį sučiupti, jis 
labai patenkintas įsakys jį sušaudyti.“ 

- Štai ir atsakymas, - pridūrė šeimininkas. 

Jis pasisuko ir nušvietė žibintu kitą skelbimą, kabantį antroje 
durų pusėje tokiame pat aukštyje. Raitelis perskaitė: 

„Govenas perspėja Lantenaką, kad pastarasis, kai tik bus 
paimtas į nelaisvę, tuojau bus sušaudytas.“ 

— Vakar, - kalbėjo smuklininkas, - ant mano durų buvo iška- 
bintas pirmasis skelbimas, o šį rytą - antrasis. Neilgai reikėjo 
laukti atsakymo. 

Keleivis pusbalsiu, tarsi kalbėdamas pats su savim, ištarė keletą 
žodžių, kuriuos smuklininkas išgirdo, bet gerai jų nesuprato. 

— Taip, tai daugiau negu pilietinis karas, tai šeimyninis karas. 
Bet to reikia, tai į gera. Didysis liaudies atgimimas perkamas tik 
tokia kaina. 

Nenuleisdamas akių nuo antrojo skelbimo, keleivis pridėjo 
prie skrybėlės ranką ir atidavė skelbimui pagarbą. 

Šeimininkas kalbėjo toliau: 

— Matote, pilieti, koks reikalas. Miestai ir miesteliai už revoliu- 
ciją, bet kaimai - prieš, kitaip tariant, miestuose gyvena 
prancūzai, o kaimuose - bretonai. Šis karas - miestiečių su kai- 
miečiais karas. Jie mus vadina storapilviais, o mes juos - juod- 
nugariais. Bajorai ir kunigai su jais. 

— Ne visi, - pertraukė raitelis. 

— Be abejo, pilieti, nes ir čia vikontas prieš markizą. 

O sau pridūrė: 

- Esu tikras, kad kalbu su kunigu. 

Raitelis paklausė: 

— O kuris ima viršų? 

- Ligi šiol vikontas. Bet turi vargo ir jis. Senis smarkus. Šie 
žmonės kilę iš Govenų šeimos, čionykščių bajorų. Ta šeima 
šakojasi dviem šakom. Didžiosios šakos galva - markizas de 
Lantenakas, mažosios - vikontas Govenas. Šiandien abi ša- 
kos susirėmė. Tokių reiškinių tarp medžių nepastebėsi, bet 
žmonėse pasitaiko. Šis markizas de Lantenakas yra visagalis 
Bretanėje, valstiečiams jis princas. Vos tik jis išlipo į krantą, 
aplink jį tučtuojau susibūrė aštuoni tūkstančiai vyrų; per 
savaitę sukilo trys šimtai parapijų. Jeigu jam pasisektų užimti 
nors ruoželį pajūrio, tuojau išsilaipintų anglai. Bet, laimei, čia 
pasirodė šis Govenas, jo anūkas. Keistas sutapimas. Jis yra 
respublikonų vadas ir užkirto kelią savo seneliui. Be to, kad 
šis Lantenakas vos atvykęs liepė nužudyti visus belaisvius, 
tarp jų pasitaikė dvi moteriškės, o viena jų turėjo tris vaikus, 
kuriuos buvo įsūnijęs vienas Paryžiaus batalionas. Baisus 
dabar pasidarė tas batalionas. Vadinasi jis „Raudonosios 
kepurės“ batalionu. Nedaug beliko šių paryžiečių, bet jų dur- 
tuvai pašėlę. Dabar jie prijungti prie Goveno vadovaujamos 
kolonos. Niekas negali prieš juos atsilaikyti. Jie nori atkeršyti 
už moteris ir išvaduoti vaikus. Nežinia, ką šis senis padarė su 
tais mažyčiais. Paryžiaus grenadieriai įsiuto. Nebūtų čia įsi- 
maišę vaikai, galbūt šis karas būtų visai ne toks kaip dabar. 
Vikontas yra geras ir narsus jaunuolis, bet senis markizas pasi- 
baisėtinas. Kaimiečiai sako, kad šventas Mykolas kariauja su 
Belzebubu. Jūs galbūt žinote, kad šventas Mykolas yra šio krašto 
globėjas. Vienoje jūros įlankoje yra net kaimas, pavadintas jo 
vardu. Žmonės pasakoja, kad jis nuo to kalno nutrenkęs velnią 
ir palaidojęs po kitu, netoli esančiu Tombeleno kalnu. 

— Taip, - sumurmėjo raitelis, - Tumba Beleni reiškia Belenu- 
so, Beluso, Belo, Belialo, Belzebubo kapą. 

— Matau, kad jūs viską žinote, - tarė smuklininkas, o sau 
pridėjo: 

- Jis moka lotyniškai, aišku, kad kunigas. 

Paskui pasakojo toliau: 

— Taigi, pilieti, mūsų, kaimiečių, manymu, tas karas ir vėl 
prasidėjo. Suprantama, nereikia nė sakyti, jų akyse šventas 
Mykolas - tai rojalistų generolas, o Belzebubas - patriotų 
vadas; bet jeigu yra velnias, tai jis vadinasi Lantenakas, o 
jeigu yra angelas, tai jis - Govenas. Ar norėsite užkąsti, pi- 
lieti? 

- Turiu butelį vyno ir žiauberę duonos. Bet jūs man dar nepa- 
pasakojote, kas dedasi Dolyje. 

- Štai kas. Govenas vadovauja pajūrio ekspedicinei kolonai. 
Lantenako tikslas buvo sukelti visą kraštą nuo Žemosios Breta- 
nės iki Žemosios Normandijos, atidaryti vartus Pitui ir parem- 
ti didžiulę Vandėjos armiją dvidešimt tūkstančių anglų ir dviem 
šimtais tūkstančių kaimiečių. Govenas suardė šį planą. Jis lai- 
ko užėmęs pajūrį ir stumia Lantenaką krašto gilumon, o an- 
glus - į jūrą. Lantenakas neseniai buvo čia, bet Govenas pri- 
vertė jį pasitraukti: jis atėmė Pont o Bo, išvijo jį iš Avranšo, iš- 
vijo iš Vildjė ir neleido jam užimti Granvilio. Dabar jis nori 
nustumti juos į Fužero girią ir ten apsupti. Viskas ėjo gerai. 
Vakar Govenas buvo čia su savo kolona. Staiga - pavojaus sig- 
nalas. Senis, prityręs kariautojas, padarė vingį; paaiškėjo, kad 
jis pasuko į Dolį. Jeigu jis paims Dolį ir ten ant Mon Dolio kal- 
no pastatys bateriją, - juk jis turi patrankų, - tai kranto dalis 
atsidurs jo rankose, ir anglams bus lengva išlaipinti kariuomenę; 
tada jau viskas būtų žuvę. Štai dėl ko negalima buvo gaišti, ir 
Govenas, protingas žmogus, su niekuo nesitaręs, neprašydamas 
ir nelaukdamas įsakymo iš viršaus, liepė pasiruošti žygiui, pa- 
kinkyti artileriją, surinko dalinį, išsitraukė kardą, ir štai, kai 
Lantenakas užpuolė Dolį, Govenas puolė Lantenaką. Dolyje 
susidauš dvi bretoniškos galvos. Tai bent bus smūgis! Dabar 
jie abujau ten. 

— Per kiek laiko galima nuvykti į Dolį? 

— Būriui su gurguole reikia ne mažiau trijų valandų, bet mū- 
siškiai jau ten. 

Keleivis pasiklausė ir tarė: 

- Iš tikrųjų, man atrodo, kad girdžiu patrankas. 

Šeimininkas ėmė klausytis. 

- Taip, pilieti. Ir šautuvus. Drioksi šūviai. Likite nakvoti čia. 
Nieko gero ten nebus, jei pakliūsite. 

— Ne, aš negaliu sustoti. Turiu vykti toliau. 

- Klystate. Aš nežinau jūsų reikalų, bet pavojus didelis, ir jeigu 
tai neliečia to, kas jums brangiausia pasauly... 

— Kaip tik liečia, - atsiliepė raitelis. 

— Turbūt sūnų... 

— Beveik, - tarė raitelis. 

Smuklininkas pakėlė galvą ir sušnibždėjo pats sau: 

— O vis dėlto šis pilietis man atrodo esąs kunigas. 

Paskui valandėlę pagalvojęs, sau pridūrė: 

— Ojjuk ir kunigai turi vaikų. 

— Pažabokite mano arklį, - tarė keleivis. - Kiek aš jums 
skolingas? 

Ir jis sumokėjo. 

Šeimininkas, pastatęs prie sienos lovį ir kibirą, vėl grįžo prie 
keleivio. 

— Kadangi jūs pasiryžęs iškeliauti, paklausykite mano patari- 
mo. Aišku, kad jūs keliaujate į Sen Malo. Tik nejokite per Dolį. Į 
ten eina du keliai; vienas per Dolį, antras pajūriu. Abu maždaug 
vienodo ilgio. Pajūrio kelias eina per Sen Žorž de Breenį, Šerjė ir 
Irel le Vivjė. Dolį paliksite pietuose, o Kankalį šiaurėje. Šios gatvės 
gale, pilieti, jūs rasite kryžkelę: kairysis kelias veda į Dolį, dešiny- 
sis į Sen Žorž de Breenį. Paklausykite manęs, jei keliausite pro 
Dolį, pateksite į pačias skerdynes. Štai dėl ko sukite ne į kairę, 
bet į dešinę. 

— Dėkui, - pasakė keleivis. 

Ir spustelėjo pentinais arklį. 

Jau buvo sutemę, ir raitelis dingo nakties tamsoj. 

Smuklininkas išleido jį iš akių. 

Prijojęs kryžkelę, keleivis iš tolo išgirdo smuklininko balsą: 

— Sukite į dešinę! 

Jis pasuko į kairę. 

II 
Dolis 


Dolis, ispaniškas Prancūzijos miestas Bretanėj, - taip vadina- 
mas senovės dokumentuose, - yra ne miestas, o tik viena gatvė. 
Sena ilga ir plati gotiška gatvė, kurioje iš abiejų pusių namai su 
kolonomis eina kreiva linija ir sudaro įlinkius bei alkūnes. Liku- 
sioji miesto dalis yra ne kas kita kaip mažų gatvelių tinklas, 
kurios suplaukia į šią didžiąją gatvę, kaip maži upeliai į upę. 
Miestas be vartų, be sienų, atviras, stovįs Dolio kalno papėdėje, 
negalėtų išlaikyti apgulties, bet gatvė - gali. Aukšti namų fasa- 
dai, kuriuos galima buvo matyti dar prieš penkiasdešimt metų, 
ir dvi galerijos su kolonomis darė jį tinkama vieta atkakliam 
gynimuisi. Kiek namų, tiek tvirtovių, paimti juos reikėjo kiek- 
vieną atskirai. Senasis turgavietės pastatas stovėjo beveik mies- 
telio vidury. 

„Krua Branšaro“ smuklės šeimininkas sakė tiesą, - kol jis kal- 
bėjo, Dolyje virė įsiutusi kova. Mieste staiga prasidėjo baisi nak- 
tinė dvikova tarp rytą į čia atėjusių baltųjų ir vakare užgriuvusių 
mėlynųjų. Jėgos buvo nelygios, baltųjų buvo šeši tūkstančiai, 
mėlynųjų tik pusantro tūkstančio, bet įniršiu jie prilygo vieni 
kitiems. Įsidėmėtinas dalykas: pusantro tūkstančio užpuolė šešis 
tūkstančius. 

Vienoje pusėje netvarkinga minia, kitoje - plieninė rikiuotė. 
Vienoje pusėje buvo šeši tūkstančiai valstiečių su Jėzaus Kris- 
taus širdimis ant odinių liemenių, su baltais kaspinais ant 
apskritų skrybėlių, su krikščioniškais šūkiais ant rankovių, su 
rožiniais prie juostų; didesnė dalis ginkluoti šakėmis, o ne kar- 
dais ir šautuvais be durtuvų; patrankas jie traukė virvėmis, buvo 
prastai aprengti, nedrausmingi, menkai ginkluoti, bet įnirtę. 
Antroje - pusantro tūkstančio kareivių su trikampėmis skrybėlė- 
mis ir trispalvėmis kokardomis, ilgaskverniais mundurais su 
plačiais rankogaliais, persijuosę kardsaičiais, apsiginklavę kar- 
dais su varinėmis rankenomis ir šautuvais su ilgais durtuvais — 
visi išmankštinti, išrikiuoti, paklusnūs ir bebaimiai, moką klau- 

syti vadovo, bet prireikus sugebą ir patys vadovauti, taip pat 
savanoriai, bet savanoriai, giną tėvynę, apdriskę ir basi; už 
monarchiją - valstiečiai riteriai, už revoliuciją - apdriskę hero- 
jai; abi šias grupes įkvėpė jų vadai, rojalistus - senis, respubliko- 
nus - jaunuolis. Vienoje pusėje Lantenakas, antroje - Govenas. 

Revoliucija šalia jaunų gigantų, kokie buvo Dantonas, Sen 
Žiustas ir Robespjeras, turi irjaunų idealistų kaip Ošas ir Marso. 
Toks idealistas buvo ir Govenas. 

Govenas buvo trisdešimties metų vyras, herkuliško stoto, 
rimtų lyg pranašo akių, su vaiko šypsena. Jis nerūkė, negėrė, 
nesikeikė. Karo metu jis nešiojosi tualeto dėžutę, rūpestingai 
prisižiūrėjo nagus, dantis ir puikius juosvus plaukus; ten, kur 
sustodavo, jis pats pasirūpindavo gryname ore išdulkinti savo 
kariškus drabužius, skylėtus nuo kulkų ir pabalusius nuo dulkių. 
Jis visada tartum pamišėlis puldavo į mūšio ugnį, bet nė karto 
nebuvo sužeistas. Jo švelnus balsas prireikus skambėjo griežtai 
ir įsakmiai. Jis buvo pavyzdys kareiviams: gulėjo ant Žemės, 
įsisupęs į apsiaustą ir savo puikią galvą padėjęs ant akmens, 
nepaisydamas nei vėjo, nei lietaus, nei sniego. Didvyriška ir 
nekalta siela. Paėmęs kardą į ranką, jis pasikeisdavo. Jo išorė 
buvo truputį moteriška, o tai kovos įkaršty baisu. 

Kartu jis buvo mąstytojas ir filosofas, jaunas išminčius; jis 
atrodė Alkibiadas tiems, kurie jį regėjo, ir Sokratas tiems, kurie 
jo klausėsi. 

Toje didžioje improvizacijoje, kuri vadinama prancūzų, šis 
jaunuolis tuojau tapo karvedžiu. 

Jo paties sudarytoji kolona buvo nelyginant romėnų legionas, 
savotiška mažutė armija; ją sudarė pėstininkai ir kavalerija, ji 
turėjo žvalgus, pionierius, inžinerijos dalinius ir pontonininkus; 
taip pat kaip romėnų legionas turėjo katapultas ir patrankas. Trys 
arkliais kinkytos patrankos sustiprino jo koloną ir kartu nekliu- 
dė jos judrumui. 

Lantenakas taip pat buvo karvedys, net pavojingesnis. Jis buvo 
atsargesnis ir drąsesnis. Žilagalviai herojai daug šaltakraujiškesni 
už jaunuosius, nes jiems jau seniai užgeso rytmetinė aušra, ir 

daug drąsesni, nes jų mirtis jau arti. Ko jie gali netekti? Tiek 
mažai! Dėl to Lantenako veiksmai tokie drąsūs ir apgalvoti. Bet 
apskritai šiose atkakliose senatvės ir jaunystės grumtynėse be- 
veik visada laimėdavo Govenas. Tai buvo greičiau laimė negu 
kas kita. Visokia žmogiška laimė, net ir kario laimė, linksta ten, 
kur jaunystė. Pergalė turbūt irgi moteris. 

Lantenakas neapkentė Goveno pirmiausia dėl to, kad tas jį 
nugalėdavo, o paskui dar dėl to, kad šis buvo jo giminaitis. Kas 
jam šovė į galvą tapti jakobinu? Pamanykite, Govenas, padauža, 
jo įpėdinis, - nes markizas neturėjo vaikų, - anūkas sūnėnas, 
beveik vaikaitis. „Ak, - sakydavo šis senelis, - jei tik jis pateks 
man į rankas, nudėsiu jį kaip šunį!“ 

Respublika visai teisingai būgštavo dėl markizo de Lantena- 
ko. Vos tik jis išlipo į krantą, visi ėmė drebėti. Jo vardas tartum 
ugnis išbarstyto parako pėdsakais nubėgo per visą Vandėją, ir 
Lantenakas tučtuojau pasidarė sukilimo centru. Kai tokiuose 
sukilimuose, kur vienas pavydi kitam ir kur kiekvienas težiūri 
savo krūmo ar savo griovio, pasirodo kas nors aukštesnis, jis 
sujungia visus neįstengiančius tarp savęs susitarti vadus. Beveik 
visi miškų vadai, iš arčiau ar toliau, prisijungė prie Lantenako ir 
klausė jo. 

Tik vienas Žmogus atsimetė nuo jo, tai tas, kuris pirmutinis 
buvo prisidėjęs - Gavaras. Kodėl? Todėl, kad Gavaru visiškai 
pasitikėjo vandėjiečiai. Gavaras žinojo visas paslaptis ir visus 
ankstesnės pilietinio karo sistemos planus, kuriuos dabar Lan- 
tenakas norėjo atmesti ir pakeisti naujais. Patikėtinis paveldėji- 
mo keliu neperimamas; la Ruari batai netiko Lantenakui. Ir Ga- 
varas prisidėjo prie Bonšano. 

Kaip karys Lantenakas priklausė Fridricho II mokyklai; jis 
stengėsi suderinti didįjį karą su mažuoju. Jis nenorėjo nei 
„palaidos masės“, kaip didžioji katalikų ir rojalistų armija, 
tiksliau pasakius, minia, skirta pražūčiai, bet jam nepatiko nė 
smulkūs susidūrimai negausių būrelių, išsisklaidžiusių po 
krūmynus ir atžalynus, nes tai tiko priešui įerzinti, o ne nu- 
galėti. Partizanų užpuldinėjimai nenulemia karo arba suteikia 

jam apgailėtiną kryptį; pradedama respublikos puolimu, 
baigiama pašto apiplėšimais. Lantenakas nepripažino nei to- 
kio bretoniško karo, nei la Rošžakleno kariavimo būdo vien tik 
atvirame lauke, nei karo vien tik miške, kokį vedė Žanas Šua- 
nas; jis nenorėjo kariauti nei kaip vandėjiečiai, nei kaip šua- 
nai; jis troško tikro karo; norėjo pasinaudoti valstiečiais, bet 
paremti juos kareiviais. Strategijai jam reikėjo būrių, taktikai 
— pulkų. Jam atrodė, kad puolimui yra puikus dalykas spąstai, 
netikėti užklupimai ir visa ši staiga susirenkanti ir staiga iš- 
sisklaidanti valstiečių armija, tačiau jis suprato, kad svar- 
biausias jos trūkumas - palaidumas, ji buvo tarsi vanduo jo 
rankose; jis stengėsi šiai netvarkingai ir išblaškytai armijai 
sukurti tvirtą branduolį, šią laukinę girių armiją jis norėjo su- 
stiprinti reguliariais daliniais, kurie būtų valstiečių puolimų 
ašis. Gili ir baisi mintis; jei būtų pavykę ją įgyvendinti, Vandėja 
būtų tapusi nenugalima. 

Bet kur rasti reguliarią kariuomenę? Ir kur imti kareivių? Iš 
kur imti pulkų? Ir kur imti paruoštą armiją? - Iš Anglijos! Ir Lan- 
tenakui kilo mintis - išlaipinti anglų kariuomenę. Taip papras- 
tai partijų šalininkai praranda sąžinę: balta kokarda uždengė 
Lantenakui raudoną mundurą. Jis svajojo apie viena: užimti nors 
mažą ruoželį pajūrio ir atiduoti jį Pitui. Štai dėl ko, matydamas 
paliktą be apsaugos Dolį, jis puolė ten, kur paimtų miestą ir Mon 
Dolio kalną, o paskui ir pajūrį. 

Vieta buvo gerai parinkta. Ant Mon Dolio kalno pastatyta 
patranka būtų nušlavusi vienoj pusėj Frenua, o antroj - Sen 
Breladą; ji būtų neprisileidusi Kankalio eskadros ir būtų išvaliu- 
si desantui visą pakrantę nuo Ra siur Kuenono iki Sen Meluar 
dez Ondo. 

Kad šis ryžtingas bandymas pasisektų, Lantenakas atsivedė 
daugiau kaip šešis tūkstančius vyrų, pačių tvirčiausių iš visų 
valstiečių būrių, kuriems jis vadovavo, ir visą savo artileriją — 
dešimt šešiolikasvarių kulevrinų, vieną aštuoniasvarę patranką 
ir vieną lauko patranką keturių svarų kalibro šoviniais. Jis keti- 
no Mon Dolio kalne pastatyti kuo tvirtesnę bateriją, manydamas, 

kad tūkstantis šūvių iš dešimties patrankų reiškia daugiau negu 
pusantro tūkstančio šūvių iš penkių patrankų. 

Pergalė atrodė garantuota. Jų buvo šeši tūkstančiai vyrų. Pavo- 
jus grėsė iš Avranšo pusės, kur stovėjo Govenas su savo pusant- 
ro tūkstančio vyrų, ir iš Dinano, kur stovėjo Lešelis. Tiesa, Leše- 
lis turėjo dvidešimt penkis tūkstančius vyrų, bet jis buvo už 
dvidešimties mylių. Lantenakas nieko nebijojo, nes Lešelis, nors 
daug pajėgesnis, stovėjo toli, o Govenas - arti, bet jo būrys buvo 
nedidelis. Pažymėkite dar, kad Lešelis buvo neišmanėlis, kuris 
vėliau savo dvidešimt penkis tūkstančius kareivių pražudė Krua 
Bataj landuose - už šį savo pralaimėjimą jis sumokėjo savižudybe. 

Taigi Lantenakas buvo visiškai įsitikinęs savo laimėjimu. Dolį 
jis užėmė staigiai ir be mūšio. Markizas de Lantenakas buvo niūri 
figūra, visi žinojo, kad jis negailestingas. Priešintis niekas nė 
nebandė. Įbauginti gyventojai užsibarikadavo namuose. Šeši 
tūkstančiai vandėjiečių įsikūrė mieste kas kur, tarsi kaimiečiai 
mugėje; nebuvo paskirtų intendantų, niekas nepasirūpino pas- 
toge, apsistojo kur kam pakliuvo, valgį gaminosi po atviru dan- 
gumi, išsisklaidė po bažnyčias, šautuvus pakeitė rožiniai. Lan- 
tenakas, lydimas keleto artilerijos karininkų, nuskubėjo apžiūrėti 
Mon Dolio kalno, palikęs vietininku Guž le Briuaną, kurį jis 
paskyrė savo pulko adjutantu. 

Šis Guž le Briuanas istorijoj paliko miglotus pėdsakus. Jis 
turėjo dvi pravardes: Mėlynųjų skerdikas - dėl žiauraus patri- 
otų naikinimo, ir Imanus - dėl neapsakomai bjaurios išvaiz- 
dos. „Imanus“ kilo iš senovės Žemutinės Normandijos žodžio 
„Imanis“, reiškiančio nežmonišką ir beveik dieviškai baisią 
būtybę - tartum demoną, satyrą, žmogėdrą. Sename rankraš- 
tyje sakoma: „D'mes daeux ters į vis Vimūnus.“" Šiandien net Gi- 
raitės senukai nebeatsimena Guž le Briuano, nežino, ką reiškia 
vardas Mėlynųjų skerdikas, tačiau supranta, nors ir neaiškiai, 
žodį „Imanus“. Imanaus paveikslas yra išlikęs vietinėse legen- 
dose ir prietaruose. Dar ir šiandien tebekalba apie Imanų Trem- 


"D'mes daeux iers j'vis V'imanus (pranc.) - Savo akimis vakar mačiau velnią. 

orelyje ir Pliumoga, nes šiuose dviejuose miesteliuose Guž le 
Briuanas įspaudė savo šiurpulingą pėdsaką. Vandėjiečiai buvo 
laukiniai, o Guž le Briuanas - barbaras. Tai buvo tarsi kažkoks 
kacikas, išsitatuiravęs kryžiais ir heraldinėmis lelijomis; jo veide 
atstumiančiais, beveik nenatūraliais bruožais atsispindėjo 
niekšiška jo siela. Jis buvo velniškai narsus kovoj ir baisiai 
žiaurus jai pasibaigus. Jo širdis buvo linkusi į kraštutinumus, 
tai visiškai pasiaukojanti, tai vėl deganti įniršiu. Ar jis prota- 
vo? Taip, betjo mintys, kaip ir gyvatės, šliaužė sraigtiniais vin- 
giais. Jis pradėdavo nuo heroizmo, o baigdavo žudymu. Nie- 
kas negalėjo atspėti, iš kur gimsta jo sumanymai, kartais didin- 
gi savo šiurpumu. Jis galėjo padaryti bet kokį netikėčiausią 
nusikaltimą. Jo žiaurumas buvo legendinis. 

Iš čia ir pasibjaurėtina jo pravardė Imanus. 

Markizas de Lantenakas pasitikėjo jo žiaurumu. 

Žiaurumu, tiesa, Imanus buvo nepralenkiamas, bet apie strate- 
giją ir taktiką jis mažiau nusimanė, ir galbūt markizas suklydo, 
skirdamas jį savo pavaduotoju. Bet kaip ten bebūtų, markizas 
paliko Imanų savo vietoje tvarkyti stovyklą. 

Guž le Briuanas buvo daugiau kariautojas negu strategas. 
Lengviau jam buvo išskersti visą gentį, negu apginti miestą. Jis 
vis dėlto išstatė stiprią sargybą. 

Vakare, kai markizas de Lantenakas, apžiūrėjęs vietą numato- 
mai baterijai, grįžo į Dolį, staiga išgirdo patrankos šūvį. Jis apsi- 
dairė. Raudonų dūmų debesys kilo iš didžiosios gatvės. Nelauk- 
tas užpuolimas, įsiveržimas, ataka; mieste vyko mūšis. 

Nors nelengva buvo nustebinti markizą, bet šį kartą jis ap- 
stulbo. Nieko panašaus jis nesitikėjo. Kas gi tai galėtų būti? 
Žinoma, tai ne Govenas. Vienas juk nepuola prieš keturis. O gal 
Lešelis? Bet jei taip, tai kokį baisų žygį jis turėjo atlikti! Lešelio 
pasirodymas buvo neįtikėtinas, Goveno - neįmanomas. 

Lantenakas paspaudė pentinais; pakeliui jis susitiko bėgančius 
gyventojus; jis ėmė klausinėti; jie buvo pakvaišę iš baimės ir 
šaukė: „Mėlynieji! Mėlynieji!“ Kaijis atvyko, padėtis buvo bloga. 

Štai kas ten įvyko. 

III 
Mažos armijos tr dideli mūšiai 


Atvykę į Dolį, valstiečiai, kaip jau sakėme, išsiskirstė po miestą 
kur kuriam patinka, kaip esti tada, kai, vandėjiečių žodžiais ta- 
riant, klausoma „iš draugiškumo“. Tokios rūšies drausmė gali 
pagimdyti herojus, bet ne kareivius. Savo artileriją ir krovinius 
jie nugabeno po senosios prekyvietės pastoge, o patys pavalgę, 
atsigėrę, sukalbėję rožinį, atsigulė kur kas skersai didžiosios 
gatvės, užtvenkdamijją, ir pamiršę apsaugą. Ėmė temti, ir dauge- 
lis sumigo, pasidėję po galvomis maišus, kai kurie turėjo šalia 
savęs ir žmonas, nes dažnai kaimietės eidavo kartu su vyrais; 
Vandėjoj nėščios moterys šnipinėdavo. Buvo šilta liepos naktis; 
žvaigždės mirgėjo gilioj dangaus mėlynėj. Ramiai snaudė visa ši 
valstiečių stovykla, labiau panaši į poilsiui sustojusią vilkstinę 
negu į kariuomenę. Staiga tie, kurie dar nebuvo užmerkę akių, 
prieblandoj pastebėjo didžiosios gatvės gale tris nutaikytas į juos 
patrankas. 

Tai buvo Govenas. Jis netikėtai nuginklavo sargybinius, įžengė 
į miestą ir su savo kolona užėmė gatvės pradžią. 

Vienas valstietis pašoko, suriko: „Kas eina?“ ir iššovė iš šau- 
tuvo. Jam atsakė patrankos šūvis. Paskui prasidėjo baisus susi- 
šaudymas šautuvais. Visa sumigusi minia akimirksniu pašoko. 
Baisus smūgis: užmigti po žvaigždėtu dangumi, o pabusti šūvių 
ugnyje. 

Pirmosios akimirkos buvo baisios. Nieko nėra tragiškesnio 
kaip minia, besiblaškanti po patrankų sviediniais. Jie puolė prie 
ginklų. Klykė, kažkur bėgo, daugelis krito. Staiga užpulti, jie 
nebežinojo ką darą ir ėmė šaudyti vieni į kitus. Kai kurie gyven- 
tojai kaip pakvaišę bėgo iš namų, vėl grįžo ir vėl bėgo, ir, netekę 
galvų, klaidžiojo maišaty. Šeimos nariai šaukė kits kitą vardais. 
Niauri kova, kova, kurioje maišėsi vaikai ir moterys. Tamsoj 
švilpė kulkos. Šaudė patamsy iš kiekvieno užkampio. Visur dū- 
mai ir sąmyšis. Gatvėje susigrūdę vežimai, gurguolės dar labiau 
didino maišatį. Arkliai spardėsi. Sužeistuosius mindė kojomis. 

Nuo žemės sklido dejonės. Vieni blaškėsi, apimti siaubo, kiti vi- 
sai apstulbo. Kareiviai ir karininkai ieškojo vieni kitų. O šalia 
viso to galima buvo pamatyti niūraus abejingumo vaizdą. Vie- 
na moteriškė, atsisėdusi prie namo, žindė savo naujagimį, tuo 
tarpu gretajos, tos pačios sienos atsirėmęs, sėdėjo jos vyras; iš jo 
sutriuškintos kojos tekėjo kraujas, o jis ramiai užtaisinėjo savo 
šautuvą ir šaudė į priekį, atsitiktinai ką nors nužudydamas tam- 
soje. Kai kurie vyrai, gulėdami kniūbsti po vežimais, šaudė pro 
ratus. Retkarčiais nuaidėdavo garsios žmonių aimanos. Storas 
patrankos balsas nustelbdavo visa. Reginys šiurpus. 

Atrodė, kad kažkas kerta medžius; visi jie virto vienas ant 
kito. Iš savo užuolandos Goveno būrys šaudė taikliai ir pats nete- 
ko mažai žmonių. 

Tačiau valstiečių kariuomenė, drąsi net ir sumišimo metu, greit 
atsikvošėjo ir pradėjo gintis; jie susitelkė halėje, kurios stogą laikė 
akmeninių stulpų miškas. Čia jie vėl padrąsėjo; visa, kas šiek 
tiek priminė girią, kėlė jų pasitikėjimą. Imanus kaip galėdamas 
stengėsi pavaduoti Lantenaką. Vandėjiečiai turėjo patrankas, bet, 
didžiausiam Goveno nustebimui, jų visai nenaudojo: artilerijos 
karininkai kartu su markizu buvo išvykę į Mon Dolį, o valstie- 
čiai neturėjo supratimo, kaip elgtis su kulevrinomis ir patranko- 
mis, tačiau mėlynųjų kanonierius jie apibėrė kulkomis. Valstiečiai 
kartečei priešinosi muškietomis. Dabar geriau apsaugoti buvo 
vandėjiečiai. Jie sutraukė vežimus kroviniams, karučius, sukrovė 
visas prekyvietės statines, taip sudarydami aukštas barikadas 
su protarpiais, pro kuriuos iškišo šautuvus. Iš čia jie ir paleido 
žudančią ugnį. Visa tai įvyko labai greit. Per ketvirtį valandos 
halėje susidarė nepralaužiamas frontas. 

Goveno padėtis darėsi rimta. Visai netikėtai ši prekyvietė vir- 
to tvirtove. Valstiečiai stipriai įsitaisė joje. Govenas sugebėjo ne- 
tikėtai užklupti, bet nesugebėjo priešo sunaikinti. Jis nušoko nuo 
arklio. Sukryžiavęs rankas ir laikydamas kardą, stovėjo baterijoj 
apšviestas deglo ir atidžiai žiūrėjo tamson. Šviesos ruože jo aukš- 
tas liemuo buvo matomas barikados gynėjams. Jis buvo taikinys, 
bet apie tai negalvojo. 

Govenas mąstė, o aplinkui zvimbė kulkos nuo barikadų. 

Prieš visus tuos karabinus jis turėjo patrankas. O sviedinys 
visada laimi. Kas turi artileriją, tas ir nugali. Jo baterija, sumanių 
patrankininkų valdoma, garantavo jam pranašumą. 

Staiga tartum žaibo šviesa prasiveržė iš tamsios halės, paskui 
pasigirdo lyg perkūno trenksmas, ir sviedinys pramušė namą 
kaip tik virš Goveno galvos. 

Į patrankų šūvius barikada atsakė patrankos šūviu. 

Kas atsitiko? Įvyko kažkas naujo. Artilerija dabar jau buvo 
abiejose pusėse. 

Po pirmojo sekė antrasis sviedinys, kuris pramušė sieną visai 
šalia Goveno. Trečiasis sviedinys numušė žemėn jo skrybėlę. 

Sviediniai buvo stambaus kalibro. Šaudė šešiolikasvarė 
patranka. 

- Į jus taiko, vade! - suriko artileristai. 

Jie užgesino deglą. Govenas susimąstęs pakėlė nuo žemės 
skrybėlę. 

Kažkas iš tikrųjų taikė į Goveną, tai buvo Lantenakas. 

Markizas iš priešingos pusės atvyko į barikadas. 

Imanus pribėgo prie jo. 

- Jūsų didenybe, mus užklupo. 

— Kas? 

— Nežinau. 

— Ar kelias į Dinaną laisvas? 

- Tikiuos. 

— Reikia pradėti trauktis. 

- Jau pradėta. Daugelis jau pabėgo. 

— Nereikia bėgti, reikia atsitraukti. Kodėl nepanaudojote artile- 
rijos? 

— Visi sumišo, be to, nebuvo karininkų. 

- Aš pats einu. 

- Jūsų didenybe, aš paliepiau, kad gurguolė su kroviniais, 
moterimis ir visa, kas nenaudinga, vyktų į Fužerą. Ką daryti su 
trimis mažais belaisviais? 

— A! Su tais vaikais? 

- Taip. 

- Jie mūsų įkaitai. Pasiųsk juos į Turgą. 

Tai pasakęs, markizas nuėjo prie barikados. Vadui atėjus, vis- 
kas pasikeitė. Barikada nebuvo pritaikyta artilerijai, ten užteko 
vietos tik dviem patrankoms. Markizas įsakė pastatyti dvi šešio- 
likos svarų patrankas ir padaryti joms ambrazūrą. Kai, pasilen- 
kęs ties viena patranka, jis pro angą žiūrėjo į priešo bateriją, paste- 
bėjo Goveną. 

- Tai jis! - sušuko markizas. 

Tada jis pats stvėrė šepetį vamzdžiui valyti bei stūmoklį, 
užtaisė patranką, nutaikė ir šovė. Tris kartus jis taikė į Goveną, 
bet vis pro šalį. Trečiuoju šūviu jam tepavyko nublokšti jo skry- 
bėlę. 

— Kreivaakis! - sumurmėjo Lantenakas. - Truputį žemiau, ir 
būčiau nunešęs jo galvą. 

Staiga deglas užgeso, ir prieš save jis bematė tik tamsą. 

— Na, palauk! - ištarė jis. 

Ir, atsigręžęs į kanonierius valstiečius, jis sušuko: 

— Kartečę! 

Govenas savo ruožtu buvo ne mažiau susirūpinęs. Jo padėtis 
rimtėjo. Kova perėjo į naują vagą. Dabar barikada šaudė iš 
patrankų. Kas žino, ar iš gynybos ji pereis į puolimą? Prieš jį, 
neskaitant žuvusių ir pabėgusių, buvo mažiausiai dar penki tūk- 
stančiai kovotojų, o jam pačiam dar liko ne daugiau kaip dvyli- 
ka šimtų kovai tinkamų vyrų. Kas ištiktų respublikonus, jei 
priešas pastebėtų, kiek jų mažai? Tada vaidmenys pasikeistų. 
Dabar jie puola, o tada pultų juos. Jei tik sukilėliai išlįstų iš ba- 
rikadų, viskas būtų žuvę. 

Ką daryti? Pulti barikadą iš priekio nebuvo ko ir galvoti: 
atakuoti buvo beprotybė; dvylika šimtų vyrų negali išvyti iš tvir- 
tovės penkių tūkstančių žmonių. Pulti buvo neįmanoma, o del- 
sti - pražūtinga. Reikėjo ką nors daryti. Bet ką? 

Govenas buvo kilęs iš šio krašto ir pažinojo Dolį. Jis žinojo, 
kad senoji prekyvietė, kur buvo įsitaisę vandėjiečiai, savo 
užpakaline siena atsiremia į keletą siaurų ir vingiuotų gatvelių. 

Jis atsisuko į savo adjutantą, narsųjį kapitoną Gešaną, vėliau 
išvaliusį Konsizo girią, kuri buvo Žano Šuano gimtinė, ir sukliu- 
dė priešui užimti Burnefą, užkirsdamas jam kelią prie Šeno tven- 
kinio. 

- Gešanai, - prabilo jis, - vadovaukite kovai toliau. Šaudy- 
kite, kiek galėsite. Pramuškit barikadą patrankomis. Nukreip- 
kite tos gaujos dėmesį. 

— Suprantu, - atsakė Gešanas. 

- Išrikiuokite visą koloną, užtaisykite šautuvus ir pasiruoški- 
te atakai. 

Ir jis sušnibždėjo keletą žodžių Gešanui į ausį. 

— Gerai, - tarė šis. 

Govenas paklausė: 

- Visi mūsų būgnininkai sveiki? 

— Taip. 

— Mes turime devynis. Du pasilikite sau, man duokite sep- 
tynis. 

Septyni būgnininkai tyliai išsirikiavo prieš Goveną. Tada 
Govenas sušuko: 

- „Raudonosios kepurės“ batalionas su manim! 

Iš eilių išėjo dvylika žmonių su seržantu priešaky. 

— Aš šaukiau visą batalioną, - tarė Govenas. 

- Štai jis! - atsakė seržantas. 

- Jūsų tik dvylika! 

— Mūsų liko tik dvylika. 

— Gerai, - tarė Govenas. 

Seržantas buvo tas pats gerasis ir šiurkštusis Radubas, kuris 
bataliono vardu įsūnijo tris vaikus, rastus Sodrėjos miške. 

Pusė šio bataliono, kaip skaitytojas atmena, buvo išžudyta Erb 
an Pajo kaimelyje, bet Radubui pasisekė pasprukti gyvam. 

Netoli stovėjo vežimas pašaro; Govenas parodė jį pirštu 
seržantui. 

— Seržante, įsakykite savo žmonėms apsukti šautuvus šiau- 
dais, kad einant nebūtų girdėti jų žvangėjimo, jeigu jie užkliudytų 
vienas kitą. 

Akimirksniu įsakymas buvo įvykdytas visiškoj tamsoj ir 
tyliai. 

- Įvykdyta, - pasakė seržantas. 

— Kareiviai, nusiaukite batus, - įsakė Govenas. 

— Mes neturime batų, - atsakė seržantas. 

Su septyniais būgnininkais būryje buvo devyniolika žmonių; 
Govenas buvo dvidešimtas. 

Jis sušuko: 

— Viena vora paskui mane! Būgnininkai užpakaly manęs! 
Batalionas paskui visus. Seržante, jūs vadovausite batalionui. 

Jis atsistojo kolonos priešaky, ir, kolei iš abiejų pusių dundėjo 
kanonada, šie dvidešimt žmonių, slinkdami kaip šešėliai, įlindo 
į tuščias gatveles. 

Taip jie žygiavo kurį laiką, šliauždami palei namus. Miestas 
atrodė tarsi išmiręs; gyventojai sėdėjo susigūžę rūsiuose. Visos 
durys buvo užsklęstos, visos langinės uždarytos. Niekur nė švie- 
selės. 

Aplink buvo tylu, ir pašėlęs triukšmas, sklindąs iš didžiosios 
gatvės, atrodė dar baisesnis; patrankos tebesikovė, respub- 
likonų baterija ir rojalistų barikada įnirtingai spjaudė viena į 
kitą karteče. 

Aplinkiniais keliais, tvirtai žengdamas tamsoje, po 
dvidešimties minučių Govenas su savo būriu atvyko į vienos 
gatvelės galą, iš kur pateko į didžiąją gatvę, tik iš kitos halės 
pusės. 

Priešo pozicija buvo apeita. Iš šios pusės nebuvo įtvirtinimo — 
tai amžinas barikadų statytojų neatsargumas - halė buvo atvira, 
iš čia galima buvo įeiti tarp akmeninių kolonų, kur stovėjo pa- 
kinkyta keletas pakrautų vežimų, jau paruoštų kelionei. Gove- 
nas su savo devyniolika vyrų stovėjo prieš penkis tūkstančius 
vandėjiečių, tik ne iš priekio, o užnugaryje. 

Govenas tyliai kažką pasakė seržantui; nuo šautuvų visi nu- 
rišo šiaudus; dvylika grenadierių kautynių tvarka išsirikiavo už 
gatvės kampo, o septyni būgnininkai, pakėlę lazdeles, laukė 
komandos. 

Artilerija šaudė su protarpiais. Staiga tarp dviejų šūvių pa- 
pliūpų Govenas iškėlė kardą ir balsu, kuris šioje tyloje nuaidėjo 
lyg trimito gausmas, suriko: 

— Du šimtai vyrų į dešinę, du šimtai vyrų į kairę, visi kiti į 
vidurį! 

Pokšterėjo dvylika šūvių, būgnai trenkė atakos maršą. 

Govenas suriko baisųjį mėlynųjų šūkį: 

- Į durtuvų ataką! Pirmyn! 

Įvyko kažkas neregėto. 

Visa ši valstiečių masė pasijuto užklupta iš užpakalio ir 
įsivaizdavo, kad užnugaryje stovi kita priešo armija. Tuo pat 
metu, išgirdusi būgnų gaudesį, Gešano vadovaujama kolona, 
stovinti didžiosios gatvės gale, pasijudino pirmyn, savo ruožtu 
mušdama būgnais ataką, ir bėgte puolė į barikadą; valstiečiai 
pasijuto tarp dviejų ugnių; panika viską padidina; ji pistoleto 
šūvį paverčia patrankos griausmu, Žmogaus šauksmą - vai- 
duoklio ūkavimu, šuns lojimą - liūto staugimu. Pridursime dar, 
kad valstietis baimei pasiduoda taip greit, kaip šiaudai liep- 
snai; ir lygiai taip, kaip liepsnos apimti šiaudai virsta gaisru, 
taip baimės apimti valstiečiai virsta bėgančia armija. Jie bėgo 
iš tikrųjų paniškai. 

Per keletą minučių halė liko tuščia, išgąsdinti valstiečiai spru- 
ko kur pakliuvo, karininkai nebepajėgė jų sulaikyti. Nieko ne- 
padėjo ir tai, kad Imanus užmušė du ar tris bėglius; vandėjiečiai 
visur šaukė: „Gelbėkitės, kas galit!“ Ir ši kariuomenė per miesto 
gatves tarsi per rėčio skyles išsisklaidė po kaimus audros gena- 
mo debesies greičiu. 

Vieni bėgo į Šatonefą, antri - į Plergerą, treti - į Antreną. 

Markizas de Lantenakas matė šį bėgimą. Savo rankomis jis 
sukniedijo patrankas. Paskui, pasitraukdamas pats paskutinis, 
iš lėto ir šaltai jis pasakė: 

- Iš tikrųjų valstiečiai neatsilaiko. Mums reikalingi anglai. 

IV 
Antrą kartą 


Pergalė buvo visiška. 

Govenas atsisuko į „Raudonosios kepurės“ bataliono vyrus ir 
tarė jiems: 

- Jūsų dvylika, bet jūs verti tūkstančio! 

Vado pagyrimas tais laikais buvo lygus garbės kryžiui. 

Gešanas, Govenui įsakius, nusivijo bėglius net už miesto ribų 
ir daugelį jų paėmė į nelaisvę. 

Kareiviai uždegė deglus ir ėmė krėsti miestą. 

Nesuspėjusieji pabėgti pasidavė. Didžiąją gatvę nušvietė der- 
vos katiliukai. Ji buvo užversta lavonais ir sužeistaisiais. Kaip ir 
kiekvieno mūšio pabaigoj, kelios drąsuolių grupės šen bei ten 
dar beviltiškai kovojo, bet jie buvo apsupti ir priversti padėti 
ginklus. 

Netvarkingo kareivių atsitraukimo maišaty Govenas paste- 
bėjo vieną drąsuolį; tvirtas ir vikrus kaip faunas jis pridengė kitų 
bėgimą, bet pats nebėgo. Šis valstietis puikiai naudojosi savo 
karabinu, tai šaudamas iš jo, tai nudobdamas buože, kol jį 
sulaužė; dabar jis laikė vienoje rankoje kardą, antroje - pistoletą. 
Nieks nedrįso prie jo artintis. Staiga Govenas pastebėjo, kad jis 
susvyravo ir atsirėmė į vieną didžiosios gatvės stulpą. Šis žmogus 
buvo sužeistas. Bet jis vis tebelaikė kardą ir pistoletą rankose. 
Govenas pasispaudė kardą po pažastimi, prisiartino prie jo ir 
tarė: 

- Pasiduok! 

Žmogus įsmeigė į jį akis. Kraujas, bėgęs iš žaizdos, permerkė 
drabužius, po kojomis jau buvo kraujo klanas. 

— Tu mano belaisvis, - pasakė jam Govenas. 

Žmogus tylėjo. 

— Kaip tu vadiniesi? 

Žmogus atsakė: 

— „Šok tamsoje“. 

— Tu narsuolis! - tarė Govenas. 

Ir ištiesė jam ranką. 

Žmogus sušuko: 

— Tegyvuoja karalius! 

Sutelkęs paskutines jėgas ir pakėlęs abi rankas, viena jis ėmė 
taikyti į Goveno širdį pistoletu, o antrąja užsimojo kardu virš jo 
galvos. 

Jis veikė tigro vikrumu, bet kažkas atsirado dar greitesnis 
už jį. Tai buvo raitelis, čia atjojęs prieš kelias minutes ir ligi 
šiol niekieno nepastebėtas. Pamatęs, kad vandėjietis kelia kar- 
dą ir pistoletą, puolė tarp jo ir Goveno. Be šio žmogaus Gove- 
nas būtų žuvęs. Kulka pataikė arkliui, kardas - nepažįsta- 
majam, ir abu parkrito. Viskas atsitiko taip greit, jog niekas 
nespėjo net riktelėti. 

Vandėjietis taip pat susmuko ant grindinio. 

Kardas perkirto nepažįstamajam veidą; jis gulėjo be sąmonės 
ant žemės. Arklys buvo užmuštas. 

Govenas priėjo ir paklausė: 

— Kas šis žmogus? 
apliejo visą veidą ir apdengė tarsi raudona kauke. Negalima buvo 
įžiūrėti jo veido. Tebuvo matyti žili plaukai. 

- Šis žmogus išgelbėjo man gyvybę, - kalbėjo toliau Govenas. 
— Ar kas nors jį pažįstate? 

— Vade, - tarė vienas kareivis, - šis žmogus atvyko į miestą tik 
dabar, aš pats mačiau. Jis atjojo keliu iš Pontorsono. 

Tuojau atbėgo ir vyresnysis kolonos gydytojas su chirurginiais 
instrumentais. Sužeistasis vis dar buvo be sąmonės. Chirurgas 
apžiūrėjo jį ir pasakė: 

— Paprastas įkirtimas. Menkniekis. Jį galima lengvai susiūti. 
Po savaitės atsistos ant kojų. Bet kardo kirtis puikus. 

Sužeistasis buvo su apsiaustu, juosėjo trispalve juosta, turėjo 
pistoletus ir kardą. Jį paguldė ant neštuvų. Nurengė. Atnešė ki- 
birą tyro vandens, gydytojas numazgojo žaizdą. Dabar pasirodė 


- Arjis turi kokius nors dokumentus? - paklausė Govenas. 

Chirurgas apgraibė šoninę kišenę ir, ištraukęs iš jos piniginę, 
padavė Govenui. 

Tuo tarpu sužeistasis, suvilgytas šaltu vandeniu, pradėjo atsi- 
gauti. Jo akių vokai šiek tiek suvirpėjo. 

Govenas, apžiūrėjęs piniginę, rado ten keturlinkai sulenktą 
popieriaus lapą, kurį ištiesęs perskaitė: 

„Visuomenės gelbėjimo komitetas. Pilietis Simurdenas...“ 

Jis sušuko: 

— Simurdenas! 

Šis šauksmas privertė sužeistąjį praverti akis. 

Govenas susijaudino. 

—Simurdenai! Tai jūs! Jau antrą kartą jūs išgelbstit man gyvybę! 

Simurdenas žiūrėjo į Goveną. Neapsakomas džiaugsmas 
nušvietė jo kruviną veidą. 

Govenas puolė ant kelių prieš sužeistąjį ir sušuko: 

— Mano mokytojas! 

— Tavo tėvas! - ištarė Simurdenas. 


V 
Šalto vandens lašas 


Jie nesimatė daugelį metų, betjų širdys niekada nebuvo nutolu- 
sios; jie atpažino vienas kitą, tarsi tik vakar būtų išsiskyrę. 

Dolio miesto rotušėje paskubomis įrengė ligoninę. Simurdeną 
įnešė į mažą kambarėlį greta didžiosios salės, kurioje gulėjo visi 
sužeistieji. Chirurgas, užsiuvęs žaizdą, pertraukė šių Žmonių 
jausmingą pokalbį, pareikšdamas, kad Simurdenui reikalingas 
poilsis. Be to, ir Goveną šaukė tūkstančiai neatidėliotinų reikalų, 
kuriuos sudaro pareigos bei rūpinimasis pergale. Simurdenas 
liko vienas, bet nemiegojo; jį degino dvejopa karštligė: sukelta 
žaizdos ir džiaugsmingo susijaudinimo. 

Jis nemiegojo, bet jam atrodė, kad sapnuoja. Argi tai įmano- 
ma? Jo svajonė įsikūnijo. Simurdenas niekada netikėjo savo 
laimės žvaigžde, bet štai ji patekėjo. Jis vėl atrado savo Goveną. 

Palikęs vaiką, sutiko vyrą; sutiko didelį, baisų, drąsų. Sutiko jį 
laimėjusį ir laimėjusį liaudžiai. Govenas Vandėjoje buvo revoliu- 
cijos ramstis, o juk tai jis, Simurdenas, išauklėjo šį revoliucijos 
šulą. Šis nugalėtojas - jo mokinys. Jis matė, kaip šio šaunuolio 
veide, kuriam galbūt buvo lemta papuošti respublikos panteoną, 
spindėjo mintys, kurios buvo jo paties, Simurdeno, mintys; jo 
mokinys, jo dvasios kūdikis nuo šiandien didvyris, o greit gal 
bus ir visos tautos pasididžiavimas; Simurdenui atrodė, kad jis 
mato savo paties dvasią, virtusią genijum. Jis gėrėjosi Govenu 
kovoje kaip Chironas Achilo pergalėmis. Tarp kunigo ir kentau- 
ro yra paslaptingas panašumas, nes ir kunigas gal tik pusiau 
žmogus! 

Visi tie įvykiai, sumišę su nemiga, dėl kurios kalta žaizda, 
sukėlė Simurdeno sieloje kažkokį paslaptingą svaigulį. Jis matė 
kylant jauną, didingą herojų, ir jo džiaugsmas buvo dar dides- 
nis, nes juto savo įtaką šio herojaus likimui; dar vienas toks 
laimėjimas, ir pakaks Simurdenui ištarti žodį, kad respublika 
patikėtų Govenui armiją. Kai visi žmogaus lūkesčiai išsipildo, 
jis tartum apanka iš nuostabos. Tais laikais visi turėjo savo karines 
svajones; kiekvienas norėjo pastatyti savo generolą: Dantonas 
norėjo padaryti generolu Vestermaną, Maratas - Rosinjolį, Eberas 
—- Ronseną, o Robespjeras norėjo juos visus sunaikinti. O kodėl 
ne Govenas? - klausė savęs Simurdenas; ir jis svajojo. Jo 
vaizduotė nebeturėjo ribų; nuo vienos spėlionės jis eidavo prie 
kitos; išnykdavo visos kliūtys; jeigu kartą kas pradeda lipti šio- 
mis kopėčiomis, tas nesustoja pusiaukelėj, pradeda nuo žmogaus, 
o pasiekia žvaigždes. Didis generolas vadovauja tik armijai; di- 
dis karvedys vadovauja kartu ir idėjoms; Simurdenas norėjo 
matyti Goveną karvedžiu. Ir jis jau matė - nes svajonės lekia 
greit, - kaip Govenas triuškina jūroje anglus, prie Reino - baudžia 
Šiaurės karalius, Pirėnuose sumuša ispanus, Alpėse duoda 
ženklą sukilti Romai. Simurdene glūdėjo du žmonės: vienas 
švelniaširdis, antras - rūstus; dabar abudu buvo patenkinti; jo 
idealas buvo nepalenkiamumas, taigi įsivaizduodamas Goveną 
didingą, įsivaizdavo jį ir baisų. Simurdenas galvojo apie tai, ką 

reikėjo sugriauti prieš pradedant statyti. „Tikrai, - mąstė jis, — 
dabar ne laikas rodyti perdėtą jausmingumą.“ Jis tikėjo, kad 
Govenas, kaip tada buvo sakoma, „pasieks aukštumas“. Simur- 
denas vaizdavosi Goveną kaip akinančiais šarvais, spindinčia 
kaktoje žvaigžde; mindamas po kojų tamsybes, jis kyla, išskėtęs 
plačius teisybės, proto ir pažangos idealų sparnus, o rankoje 
spaudžia kardą; jis angelas, bet angelas naikintojas. 

Kada jis buvo visai paskendęs svajonėse, beveik ekstazėje, pro 
praviras duris išgirdo pokalbį didžiojoj salėj, paverstoj lauko li- 
gonine ir esančioj greta jo kambarėlio; jis atpažino Goveno balsą; 
šis balsas per visus tuos išsiskyrimo metus skambėjo jam au- 
syse, ir dabar suaugusio vyro balse jam vaidenosi vaiko balsas. 
Jis ėmė klausytis. Pasigirdo žingsniai. Prašneko kareiviai: 

— Vade, štai tas vyras, kuris šovė į jus. Kai mes tik jo nebe- 
saugojom, jis bandė pasislėpti rūsyje. Mes jį suradom. Štai jis. 

Paskui Simurdenas išgirdo tokį Goveno ir to žmogaus pokalbį: 

— Tu sužeistas. 

— Aš pakankamai gerai jaučiuosi ir nueisiu iki sušaudymo 
vietos. 

— Paguldykite šį žmogų į lovą. Apriškite jo žaizdas, slaugy- 
kite ir gydykite. 

— Aš noriu mirti. 

— Tu gyvensi. Tu norėjai mane užmušti karaliaus vardu, aš 
tau atleidžiu respublikos vardu. 

Simurdeno kakta perbėgo šešėlis. Tarsi kažkas jį būtų išbudinę 
iš gražaus sapno, ir, niūraus liūdesio slegiamas, sušnibždėjo: 

- Jis iš tikrųjų minkštaširdis. 


VIĮ 
Krūtinė sugijo, bet širdis kruvina 


Kardo žaizda užgyja greitai, bet kažkur buvo žmogus, dar sun- 
kiau sužeistas negu Simurdenas... Tai sušaudytoji moteris, kurią 
kraujo klane Erb an Pajo fermoje surado elgeta Telmaršas. 

Mišelės Flešar būklė buvo daug pavojingesnė, negu manė 
Telmaršas; kulka prakirto skylę virš krūties ir išėjo nugaroje pro 
mentės kaulą; viena kulka sutrupino raktikaulį, o antra perėjo 
per petį; bet kadangi plaučiai buvo nepaliesti, ji galėjo išgyti. 
Telmaršas buvo „filosofas“, šis žodis kaimiečių lūpose reiškia 
truputį gydytoją, truputį chirurgą, truputį burtininką. Jis rūpes- 
tingai slaugė sužeistąją savo urve, savo lovoj iš jūros žolių, savo 
paslaptingomis priemonėmis, vadinamomis „vaistažolėmis“, ir 
jo rūpesčių dėka ji liko gyva. 

Raktikaulis suaugo, peties ir krūtinės žaizdos užsitraukė, ir 
po kelių savaičių sužeistoji ėmė taisytis. 

Pagaliau vieną rytą, atsirėmusi į Telmaršą, ji išėjo iš urvo; at- 
sisėdo po medžiais prieš saulutę. Telmaršas mažai ką apie ją 
težinojo, dėl žaizdų krūtinėje ligonei negalima buvo kalbėti, be 
to, ir pati sužeistoji, ilgą laiką kovodama su mirtimi, teištarė vos 
keletą žodžių. Kai ji norėdavo prabilti, Telmaršas liepdavo tylė- 
ti; tačiau jis pastebėjo, kad jo viešnią persekioja įkyrios mintys ir 
jos akyse tai žybteli, tai vėl užgęsta skaudūs atsiminimai. Šį rytą 
ji buvo tvirta, jau beveik galėjo vaikščioti viena; gydytojas - tai 
lis nusišypsojo ir tarė: 

- Na, štai jau mes ir pasveikome. Visos žaizdos užgijo. 

— Tik ne širdy, - ištarė ji. 

Ji kalbėjo toliau: 

- Tai jūs visai nežinote, kur jie? 

— Kasjie? - paklausė Telmaršas. 

— Mano vaikai. 

Šis „tai“ apėmė daugybę minčių; jis reiškė: „Kadangi jūs nie- 
ko man apie juos nesakote, kadangi jūs tiek daug dienų sėdėjote 
šalia manęs, bet neužsiminėte apie juos nė žodžiu, kadangi kiek- 
vieną kartą, kai aš noriu paklausti, jūs liepiate man nutilti, kadan- 
gi jūs bijote, kad aš apie juos nepaklausčiau, vadinas, jūs netu- 
rite, ko man atsakyti.“ Dažnai karščiuodama, kliedėdama, pu- 
siau be sąmonės ji šaukė vaikus ir pastebėjo, - nes kliedėdamas 
žmogus ypač pastabus, - kad senukas jai neatsakinėja. 

Iš tikrųjų Telmaršas nežinojo, ką jai sakyti. Nelengva kalbėti su 
motina apie jos dingusius vaikus. Ir pagaliau ką gi jis žinojo? Nieko. 
Jis žinojo, kad buvo sušaudyta kažkokia motina, kad jis rado tą motiną 
sukniubusią ant žemės, pakėlė ją beveik negyvą, žinojo taip pat, kad 
ji turėjo tris vaikus ir kad markizas de Lantenakas, įsakęs motiną 
sušaudyti, vaikus išsivedė. Visos jo žinios čia ir baigėsi. Kas atsitiko 
su šiais vaikais? Ar jie tebebuvo gyvi? Besiteiraudamas jis sužinojo, 
kad tai buvo du berniukai ir maža, vos nuo krūties atimta mergaitė. 
Daugiau nieko. Jį ir patį kankino tūkstančiai klausimų apie šiuos ne- 
laimingus mažyčius, bet atsakyti į juos negalėjo. Apylinkės žmonės, 
apie tai paklausti, tik palinguodavo galvomis. Ponas de Lantenakas 
buvo iš tų Žmonių, apie kuriuos šnekama nenoromis. 

Nenoromis kalbėjo apie Lantenaką, nenoromis kalbėjosi ir su 
pačiu Telmaršu. Valstiečiai visada linkę įtarti. Telmaršo jie nemė- 
go. Valkata Telmaršas jiems kėlė nerimą. Kodėl jis amžinai žiūri į 
dangų? Ką veikia, ką mąsto, kai ištisas valandas stovi 
nejudėdamas? Iš tikrųjų jis atrodė keistas. Krašte, kur siaučia karas, 
maištas, gaisras, kur kiekvienas rūpinasi tik naikinti ir žudyti, kur 
tegalvojama, kaip padegti namus, išžudyti šeimą, užmušti sargy- 
binius, išplėšti kaimą, paruošti spąstus, užpulti iš pasalų, žudyti 
kits kitą, šis atsiskyrėlis, šis gamtos stebėtojas visa siela susiliejęs 
su aplinkos ramybe, šis žolių ir šaknelių rinkėjas, šis gėlių, paukščių 
ir žvaigždžių bičiulis atrodė tikrai pavojingas. Matyt, jis buvo ne 
viso proto; jis nesislėpė už krūmų, į nieką nešaudė. Dėl to ir kėlė 
aplinkiniams baimę. 

- Pamišėlis, - sakydavo Žmonės. 

Telmaršas buvo daugiau negu atsiskyrėlis, jis buvo žmogus, 
kurio kiti vengdavo. 

Niekas jo neklausinėdavo, niekas jam neatsakinėdavo. Jis čia 
nieko, nors ir norėdamas, negalėjo sužinoti. Karas nuslinko ki- 
tur, mūšiai ėjo toliau, markizas de Lantenakas dingo iš horizon- 
to, o kad tokie žmonės kaip Telmaršas pastebėtų karą, reikėjo, 
kad karas prispaustų jį savo letena. 

Išgirdęs žodžius „mano vaikai“, Telmaršas liovėsi šypsotis, o 
motina susimąstė. Kas dėjosi šioje sieloje? Ji atsidūrė tarsi bedug- 

nės gelmėje. Staiga ji pažvelgė į Telmaršą, ir dar kartą sušuko 
beveik piktai. 

— Mano vaikai! 

Telmaršas nulenkė galvą žemyn kaip nusikaltėlis. 

Jis galvojo apie markizą de Lantenaką, kuris tikrai negal- 
vojo apie jį, ir, galbūt net pamiršo, kad toks yra pasaulyje. 
Jis tai puikiai suprato ir tarė sau: „Kai senjoras nelaimėje, jis 
puikiai jus pažįsta, bet iš jos išsipainiojęs - ir Žinoti apie jus 
nenori.“ 

Jis klausė savęs: 

- Ir kam gi aš gelbėjau šį senjorą? 

Ir atsakė pats sau: 

— Dėl to, kad jis žmogus. 

Po to valandėlę pagalvojo ir vėl pats sau tarė: 

— Bet ar tikrai jis žmogus? 

Ir vėl pakartojo karčiuosius žodžius: 

— O, kad aš būčiau žinojęs! 

Šis įvykis jį labai prislėgė, nes tai, ką padarė, jam buvo savotiš- 
ka mįslė. Jis svarstė su skausmu. Vadinasi, geras darbas gali būti 
blogas darbas. Kas gelbsti vilką, žudo avis. Kas išgydo vanagui 
sparną, yra atsakingas už jo nagus. 

Jis iš tikrųjų jautėsi kaltas. Ši motina, nesąmoningai pykdama, 
buvo teisi. 

Tačiau, išgelbėjęs šios motinos gyvybę, jis jautėsi išpirkęs dalį 
savo kaltės. 

Bet vaikai? 

Motina taip pat mąstė. Jų abiejų mintys plaukė viena krypti- 
mi ir, nors apie tai nekalbėjo, jos galbūt susitiko jų didžio su- 
simąstymo gelmėje. 

Ji ir vėl įsmeigė tamsų lyg naktis savo žvilgsnį į Telmaršą. 

- Toliau taip negali tęstis, - ištarė ji. 

- Ts! - sušnibždėjo Telmaršas, pridėdamas prie burnos pirštą. 

Ji kalbėjo toliau: 

- Jums nereikėjo manęs gelbėti, aš pykstu ant jūsų. Verčiau 
būčiau mirusi, tada juos tikrai matyčiau. Žinočiau, kur jie yra. 

Jie nematytų manęs, bet aš būčiau šalia jų. Numirusi galėčiau 
jais rūpintis. 

Jis paėmė ją už rankos ir pačiupinėjo pulsą. 

— Nusiraminkite, jūs vėl imsite karščiuoti. 

— Kada aš galėsiu eiti? - paklausė ji beveik griežtai. 

- Jūs? Eiti? 

— Taip. Keliauti. 

— Niekada, jei nebūsit protinga. Ojei būsit protinga - rytoj. 

— Kąjūs vadinate būti protinga? 

— Pasitikėti Dievu. 

— Dievu! O kur jis padėjo mano vaikus? 

Ji buvo tarsi pamišusi. Jos balsas visai sušvelnėjo. 

— Supraskite, - kalbėjo ji, - aš negaliu ilgiau čia pasilikti. Jūs 
neturėjote vaikų, o aš turėjau. Didelis skirtumas. Negalima spręsti 
apie tai, ko pats nežinai. Jūs neturėjote vaikų, juk taip? 

— Ne, - atsakė Telmaršas. 

— O aš turėjau tik juos. Kas aš be vaikų? Paaiškinkite man kas 
nors, kodėl nėra mano vaikų? Aš jaučiu, kad kažkas atsitiko, tik 
negaliu suprasti. Mano vyrą užmušė, mane sušaudė, bet vis tiek 
aš nieko negaliu suprasti. 

— Štai ir vėl pakilo karštis, - tarė Telmaršas. - Nekalbėkite. 

Nuo tos dienos ji visai nustojo kalbėti. 

Dabar ji pasidarė klusnesnė, negu Telmaršas norėjo. Ištisas 
valandas susilenkusi ji išsėdėdavo po senu ąžuolu kaip suak- 
menėjusi. Ji mąstė ir tylėjo. Tyla - paprastų sielų, patyrusių 
didžiulį sielvartą, prieglauda. Atrodė, kad ji nebenori suprasti. 
Netekusieji vilties iki tam tikro momento nesuvokia savo bevil- 
tiškumo. 

Telmaršas stebėjo ją susigraudinęs. Matydamas tokią kančią, 
senelis suprato motinos mintį. „O taip, - kalbėjo jis pats sau, — 
jos lūpos tyli, bet akys kalba, aš puikiai matau, kad ją persekioja 
viena mintis. Būti motina, o vėliau nustoti ja buvus! Būti žindyve, 
o vėliau nustoti žindžius! Ji negali su tuo susitaikyti. Ji galvoja 
apie pačią mažiausiąją, kurią dar taip neseniai žindė. Ji galvoja, 

galvoja, galvoja vis apie ją. Juk iš tikrųjų turi būti miela jausti, 
kaip maža rausva burnelė čiulpia sielą iš tavo kūno ir tavo gyve- 
nimu kuria savo gyvenimą!“ 

Jis taip pat tylėjo, suprasdamas, kad prieš tokį sielvartą visi 
žodžiai bejėgiai. Apimtam kankinančios minties tyla yra baisi. 
Ar galima skausmingų minčių apniktą motiną priversti klausyti 
proto? Motinystė nesiduoda įtikinėjama, su ja nepasiginčysi. 
Motina kai kuriais atžvilgiais artima gyvuliui, tai jai teikia kil- 
numo. Motinystės instinktas - tai instinktas pačia dieviškiausia 
prasme. Motina nebe moteris, bet patelė. 

Vaikai - tai jos jaunikliai. 

Dėl to kiekvienoj motinoj yra kažkas žemiau proto, bet tuo pat 
metu ir aukščiau jo. Ji turi nuojautą. Joje gyvena galinga neaiški 
kūrimo valia, ir ta valia veda ją. Jos aklumas pilnas aiškiaregystės. 

Dabar Telmaršas norėjo prašnekinti šią nelaimingąją, bet 
nepavyko. Kartą jis tarė jai: 

— Nelaimei, aš esu senas, nebegaliu daug vaikščioti. Mano jė- 
gos išsenka anksčiau, negu pasiekiu kelio galą. Po ketvirčio va- 
landos mano kojos pailsta, ir tenka sustoti. Jei ne tai, aš galėčiau 
jus palydėti. O gal ir gerai, kad negaliu. Iš manęs jums būtų dau- 
giau žalos negu naudos. Čia mane pakenčia, bet mėlynieji mane 
įtarinėja dėl to, kad esu valstietis, o valstiečiai laiko raganium. 

Jis laukė, ką ji atsakys. Ji net nepakėlė akių. 

Įkyri idėja veda prie beprotystės arba heroizmo. Bet kokį 
herojišką darbą galėjo atlikti vargšė valstietė? Jokio. Ji tegalėjo 
būti motina, štai ir viskas. Kiekvieną dieną ji vis labiau grimzdo 
į savo mintis. Telmaršas stebėjo ją. 

Jis stengėsi kaip nors užimti ją: atnešė siūlų, adatų, pirštukų, 
ir iš tikrųjų, vargšo elgetos džiaugsmui, ji pradėjo siūti; ji, kaip ir 
anksčiau, buvo susimąsčiusi, bet dirbo, o tai buvo sveikimo 
ženklas, pamažu jos jėgos grįžo; ji susitaisė baltinius, batus, tačiau 
jos akys vis dar atrodė stiklinės. Siūdama ji visada niūniuodavo 
nesuprantamas daineles. Ji šnibždėdavo vardus, galbūt savo 
vaikų, bet taip neaiškiai, kad Telmaršas negalėdavo jų išgirsti. 
Kai kada ji nutildavo ir klausydavosi paukščių čiulbėjimo, tarsi 

laukdama, ar nepraneš kokių naujienų. Ji dairėsi žiūrėdama, koks 
oras. Jos lūpos judėjo. Ji kalbėjo tylomis. Pasisiuvo krepšelį ir 
prisipylė jį kaštonų. Vieną rytą Telmaršas pamatė, kad ji išeina. 
Jos žvilgsnis buvo įsmeigtas kažkur į girios tankmę. 

— Kur einate? - paklausė jis. 

Ji atsakė: 

— Einu jų ieškoti. 

Jis nebandė jos sulaikyti. 


VII 
Du tiesos poliai 


Po keleto nepastovių pilietinio karo įvykių savaičių Fužero apy- 
linkėse visi tik ir kalbėjo apie du labai skirtingus žmones, tačiau 
tarnaujančius tam pačiam tikslui, kitaip tariant, pasiaukojusius 
didžiulei revoliucinei kovai. 

Žiauri Vandėjos dvikova tęsėsi, bet Vandėjai pradėjo svilti pa- 
dai. Ypač blogi jos reikalai buvo II e Vilene; čia, nugalėjus jau- 
nam vadui, kuris Doly šešiems tūkstančiams narsių rojalistų taip 
sumaniai davė atkirtį su penkiolika patriotų, sukilimas, nors ir 
ne galutinai numalšintas, tačiau gerokai susilpnintas, vyko tik 
ribotam plote. Po to buvo suduota dar daug sėkmingų smūgių, 
ir šios naujos pergalės sukūrė naują padėtį. 

Aplinkybės griežtai pasikeitė, bet atėjo nauja nelaukta pai- 
niava. 

Visoj šioj Vandėjos daly laimėjo respublika, dėl to nebuvo abe- 
jonės, tačiau kokia respublika? Artėjant pergalei, išryškėjo dvi 
respublikos formos: teroro respublika ir gailestingumo respub- 
lika; viena tikėjosi laimėti žiaurumu, antra - švelnumu. Kuri iš 
jų paims viršų? Šios dvi formos - nuosaikioji ir nepermaldauja- 
moji - buvo atstovaujamos dviejų žmonių, kurių kiekvienas bu- 
vo ir įtakingas, ir galingas, vienas buvo karo vadas, antras - pi- 
lietinis įgaliotinis; kuris iš jų nugalės? Vienas šių vyrų - įgalioti- 
nis — turėjo baisų ramstį; jis atvežė grūmojantį Paryžiaus 

komunos įsakymą Santero batalionams: „Jokios malonės! Jokio 
pasigailėjimo!“ Kad visi pripažintų jo galią, jam buvo įteiktas 
Konvento dekretas, skelbiantis „mirties bausmę visiems, kas be- 
laisvį išleistų į laisvę arba suteiktų progą jam ištrūkti“, komiteto 
įgaliojimus ir įsakymą klausyti jo, pasirašytą Robespjero, Dan- 
tono ir Marato. Antrasis - kareivis - rėmėsi tik viena jėga - gai- 
lestingumu. 

Jis teturėjo rankas, kurios triuškino priešą, ir širdį, kuri jo 
gailėjosi. Būdamas nugalėtoju, jis jautėsi turįs teisę būti gailes- 
tingas. 

Dėl to tarp šitų dviejų žmonių kilo slaptas, bet gilus prieštara- 
vimas. Abu jie skrajojo skirtingose stichijose, abu slopino maiš- 
tą, bet kiekvienas savo smūgiu - vienas pergale mūšio lauke, 
kitas - teroru. 

Visoj Giraitėj kalbėjo tik apie juodų; iš visų pusių stebinčios 
akys dar labiau nuogąstavo dėl to, kad šie žmonės, be galo skir- 
tingi, tuo pat metu buvo labai artimi. Šiedu varžovai buvo arti- 
mi bičiuliai. Niekada tauresnis ir gilesnis jausmas nebuvo pri- 
pildęs dviejų širdžių; beširdis išgelbėjo gyvybę gailestingajam, 
ir jo veide tebebuvo randas. Vienas iš jų įkūnijo mirtį, kitas — 
gyvenimą; vienas buvo žiaurumo principas, antras - taikingu- 
mo, ir abu vienas antrą mylėjo. Keistas prieštaravimas. Įsivaiz- 
duokite gailestingąjį Orestą ir žiauriaširdį Piladą. Įsivaizduoki- 
te Arimaną Ormuzdo broliu. 

Pridursime, kad tas, kurį vadino žiauriuoju, tuo pat metu bu- 
vo gailestingiausias žmogus; jis tvarstė sužeistuosius, slaugė li- 
gonius, dienas ir naktis budėjo ligoninėse ir slaugymo punktuo- 
se, jo akys pasrūdavo ašaromis, kai pamatydavo basus vaikus, 
saujis nepasilikdavo nieko, viską atiduodavo vargšams. Kai pra- 
sidėdavo mūšis, jis pirmas stodavo kautis; jis žygiuodavo kolo- 
nos priešaky ir puldavo į pačią aršiausią grumtynių vietą, gin- 
kluotas dviem pistoletais ir kardu, bet drauge ir beginklis, nes 
niekas nebuvo matęs jo besišvaistančio su kardu ar šaudančio iš 
pistoleto. Jis drąsiai sutikdavo smūgius, bet atgal nesmogdavo. 
Ėjo gandas, kad jis buvęs kunigas. 

Vienas jų buvo Govenas, kitas - Simurdenas. 

Šiuodu žmones jungė bičiulystė, bet jų principus skyrė ne- 
apykanta; tai buvo tarsi viena į dvi dalis perkirsta ir padalyta 
siela; Simurdenas iš tikrųjų buvo atidavęs Govenui savo sielos 
dalį - švelniąją dalį. Atrodė, kad Govenui teko skaistusis jos spin- 
dulys, o juodąjį spindulį, jeigu jį taip galima pavadinti, Simur- 
denas pasiliko sau. Iš čia kilo vidinis nesutarimas. Šis slaptas 
karas turėjo išsiveržti į viešumą. Vieną rytą kova prasidėjo. 

Simurdenas tarė Govenui: 

— Kokia mūsų padėtis? 

Govenas atsakė: 

— Jūs žinote ne blogiau už mane. Aš išsklaidžiau Lantenako 
gaujas. Jis teturi keletą Žmonių. Jis įvarytas į Fužero girią. Po 
savaitės bus apsuptas. 

— O po dviejų savaičių? 

— Paimtas į nelaisvę. 

— O paskui? 

— Jūs skaitėte mano skelbimą? 

— Taip. Na, ir kas? 

- Jis bus sušaudytas. 

- Ir vėl gailestingumas. Jis turi būti giljotinuotas. 

— Aš - už karišką mirtį, - pasakė Govenas. 

— Oaš už revoliucinę, - atsiliepė Simurdenas. 

Jis pažvelgė Govenui į akis ir paklausė: 

— Kodėl tu įsakei paleisti Sen Mar le Blan vienuolyno vienuoles? 

— Aš nekariauju prieš moteris, - atsakė Govenas. 

— Tačiau šios moterys nekenčia liaudies. O neapkęsti viena 
moteris gali labiau už dešimtį vyrų. Kodėl tu atsisakei pasiųsti 
revoliuciniam tribunolui senų kunigų fanatišką gaują, paimtą 
Luvinjė? 

— Aš nekariauju prieš senius. 

— Senas kunigas pavojingesnis už jauną. Maištas dar pavojin- 
gesnis, kai sukilti šaukia žili seniai. Raukšlės įkvepia pasitikėji- 
mą. Saugokis netikro gailestingumo, Govenai. Karalžudžiai yra 
liaudies išvaduotojai. Nenuleisk akių nuo Tamplio bokšto. 

— Tamplio bokšto! Jei būtų mano valia, aš išleisčiau sosto įpė- 
dinį. Aš nekariauju prieš vaikus. 

Simurdeno žvilgsnis sugriežtėjo. 

— Govenai, žinok, kad reikia kariauti prieš moterį, kai jos var- 
das Marija Antuanetė, prieš senį, kai jo vardas Pijus VI, popie- 
žius, ir prieš vaiką, kai jo vardas Liudvikas Kapetas. 

— Mokytojau, aš nesu politinis veikėjas. 

- Saugokis, kad netaptum mums pavojingu žmogumi. Kodėl 
atakuojant Kosė, kada sukilėlis Žanas Tretonas, apsuptas ir jaus- 
damas pražūtį, su kardu rankoje puolė prieš visą tavo koloną, tu 
sušukai: „Prasiskirkit! Leiskite praeiti!“ 

— Todėl, kad niekas penkiolikos šimtų Žmonių neveda į kovą, 
norėdamas užmušti vieną Žmogų. 

— Kodėl Kaijetri Astilijoje, kai pastebėjai, kad kareiviai nori 
užmušti sužeistą vandėjietį Žozefą Bezjė, kuris vos šliaužė, tu 
sušukai: „Pirmyn! Aš pats susitvarkysiu su juo!“ ir iššovei į orą? 

— Dėl to, kad parpuolusio neužmušinėjama. 

- Tu klysti. Jie abu dabar gaujų vadai; Žozefas Bezjė - tai Ūso- 
rius, o Žanas Tretonas - Sidabrinė Koja. Išgelbėdamas šiuos du 
žmones, respublikai suteikei du priešus. 

— Tačiau aš norėjau įgyti jai draugų, 0 ne priešų. 

— Kodėl po pergalės ties Landeanu tu neįsakei sušaudyti trijų 
šimtų nelaisvėn paimtų valstiečių? 

— Todėl, kad Bonšanas pasigailėjo belaisvių respublikonų, ir 
aš norėjau, kad žmonės kalbėtų, jog respublika dovanojo baus- 
mę belaisviams rojalistams. 

- Jei taip, tai, suėmęs Lantenaką, tu taip pat dovanosi bausmę? 

- Ne. 

— Kodėl? Juk tu dovanojai bausmę trims šimtams valstiečių. 

- Valstiečiai yra tamsuoliai, o Lantenakas supranta, ką daro. 

- Bet Lantenakas tau giminė. 

— Prancūzija - artimiausia giminietė. 

— Lantenakas - senis. 

— Lantenakas - svetimšalis. Lantenako amžius neskaičiuoja- 
mas. Lantenakas šaukiasi anglų. Lantenakas - tai svetimšalių 

įsiveržimas. Lantenakas - tėvynės priešas. Mūsų dvikova negali 
baigtis kitaip, kaip tik jo arba mano mirtimi. 

— Govenai, neužmiršk, ką dabar sakei. 

— Neužmiršiu. 

Govenas prabilo: 

- Šie devyniasdešimt tretieji metai istorijon pateks kaip kru- 
vina data. 

— Saugokis! - sušuko Simurdenas. - Yra baisių pareigų. Ne- 
kaltink to, kas visai nekaltintinas. Nuo kurio laiko gydytojas 
tapo ligos kaltininku? Tikrai šiems didiesiems metams būdin- 
gas negailestingumas. Kodėl? Dėl to, kad jie - didieji revoliuci- 
jos metai. Šie metai įkūnija revoliuciją. Revoliucija turi priešą — 
tai senasis pasaulis, ir ji negailestinga jam, kaip chirurgas savo 
priešui - gangrenai - nežino pasigailėjimo. Revoliucija, žudy- 
dama karalių, žudo monarchiją, žudydama bajorą - žudo aris- 
tokratiją, žudydama karį - žudo despotizmą, žudydama kuni- 
gą - žudo prietarus, žudydama teisėją - žudo barbariškumą, 
kitaip pasakius, žudydama tironą, žudo visą tironiją. Operaci- 
ja baisi, bet revoliucija daro ją tvirta ranka. O kas liečia gyvos 
mėsos kiekį, tenkantį jai paaukoti, tai paklauskite Bernavo*, 
ką jis apie tai mano. Ar galima išpjauti skaudulį nepraliejant 
kraujo? Ar galima užgesinti gaisrą nepaaukojant ko nors ug- 
niai? Šios baisios būtinybės ir yra laimėjimų sąlyga. Chirurgas 
panašus į skerdiką, gydytojas gali pasirodyti budeliu. Revoliu- 
cija ištikimai dirba savo fatališką darbą. Ji žaloja, bet išgydo. O 
jūs drįstate prašyti malonės užkrečiamiems mikrobams? Jūs no- 
rite, kad ji būtų gailestinga nuodams! Ne, ji neklauso. Praeitis 
jos rankose, ir ji pribaigs ją. Civilizacijos kūnui ji daro gilią įpjo- 
vą, iš kurios išaugs sveika ateities žmonija. Jums skaudu? Be 
abejo. Bet ar ilgai? Kol baigsis operacija. Paskui visi galėsite 
gyventi. Revoliucija operuoja pasaulį. Iš to kraujoplūdis - de- 
vyniasdešimt tretieji metai. 


"BERNAVAS (1668-1738) — garsus gydytojas. 

— Chirurgas ramus, - tarė Govenas, - o žmonės aplinkui tie- 
siog pašėlo. 

- Revoliucija, - atsiliepė Simurdenas, - pasirenka negailestin- 
gus padėjėjus. Ji atstumia kiekvieną drebančią ranką. Ji pasitiki 
tik nepermaldaujamais. Dantonas - baisus, Robespjeras - nepa- 
lenkiamas, Sen Žiustas - nepalaužiamas, Maratas - nepermal- 
daujamas. Saugokis, Govenai. Šie žmonės mums reikalingi. Jie 
atstoja mums armijas. Jie sugebės įvaryti baimę Europai. 

- Ir galbūt ateičiai, - tarė Govenas. 

Valandėlę patylėjęs, jis prabilo: 

- Beje, jūs klystate, mokytojau, aš nieko nekaltinu. Mano ma- 
nymu, revoliucijos požiūris į neatsakingumą teisingas. Nėra ne- 
kaltų, nėra kaltų. Liudvikas XVI - tai avinas, patekęs tarp liūtų. 
Jis nori pabėgti, nori išsigelbėti, stengiasi apsiginti; jis kąstų, jei 
galėtų. Bet ne kiekvienam skirta būti liūtu. Jo bejėgiški norai lai- 
komi nusikaltimu. Įširdęs avinas rodo dantis. „Išdavikas!“ - su- 
šunka liūtai. Ir suėda jį! O paskui pradeda pulti kits kitą. 

- Avinas - gyvulys. 

- O kas liūtai? 

Ši pastaba privertė Simurdeną susimąstyti. Jis pakėlė galvą ir tarė: 

- Šie liūtai — tai sąžinė. Šie liūtai - idėjos. Šie liūtai - principai. 

- Jie vykdo terorą. 

- Ateis diena, kai terorą pateisins revoliucija. 

- Žiūrėkite, kad teroras nedarytų gėdos revoliucijai. 

Ir Govenas kalbėjo toliau: 

- Laisvė, lygybė, brolybė - taikos ir visuotinės harmonijos dog- 
mos. Kam reikia jas paversti tokiomis pabaisomis? Ko mes nori- 
me? Įtraukti tautas į pasaulinę respubliką. Tad negąsdinkime jų. 
Ką gero atneš gąsdinimas? Tautos, kaip ir paukščiai, neprivilio- 
jamos baidyklėmis. Norint daryti gera, nereikia daryti pikto. Sos- 
tas nuverčiamas ne tam, kad jo vieton pastatytų ešafotą. Mirtis 
karaliams, ir tegyvuoja tautos. Nuplėškime karūnas, bet pagai- 
lėkime galvų. Revoliucija reiškia sutarimą, o ne siaubą. Negai- 
lestingi žmonės negali ištikimai tarnauti kilnioms idėjoms. Am- 
nestija - man pats gražiausias žodis žmonijos kalboj. Aš galiu 

pralieti svetimą kraują, tik rizikuodamas savuoju. O pagaliau aš 
temoku tik kovoti, esu tik kareivis. Bet jei negalima atleisti, tai 
neverta ir nugalėti. Kovos metu būkime savo priešams priešai, o 
po pergalės - broliai. 

— Saugokis! - sušuko Simurdenas trečią kartą. - Govenai, tu 
man esi brangesnis už sūnų, saugokis! 

Ir susimąstęs pridūrė: 

— Tokiais laikais kaip mūsų gailestingumas gali būti tam tik- 
ras išdavimo būdas. 

Klausantis šios dviejų žmonių kalbos, atrodė, kad kalbasi kar- 
das ir kirvis. 


VIII 
Dolorosa 


Tuo tarpu motina ieškojo savo mažyčių. 

Ji ėjo, kur akys mato. Kuoji gyveno? Niekas nepasakytų. Ne- 
žinojo ir ji pati. Ji keliavo kiauras dienas ir kiauras naktis; prašė 
išmaldos, valgė žoles, gulėjo ant žemės, miegojo po atviru dan- 
gumi, krūmuose, kartais permirkusi nuo lietaus ir čaižoma vėjo. 

Ji klaidžiojo iš kaimo į kaimą, iš viensėdžio į viensėdį, teira- 
vosi. Sustodavo ant slenksčio. Jos drabužiai pavirto skudurais. 
Vieniją įleisdavo, kiti išvarydavo. Kai jos nepriimdavo į namus, 
ji eidavo į mišką. 

Ji nepažinojo apylinkių, be Siskuanjaro ir Azė parapijos, ji ne- 
žinojo nieko, ji neturėjo jokio kelionės plano, ėjo, paskui grįžda- 
vo atgal darydama bereikalingus vingius. Eidavo ji tai grįstu ke- 
liu, tai vežimo įspaustomis vėžėmis, tai takeliais per miško tan- 
kumynus. Taip klajodama, ji greitai sudėvėjo savo drabužius. Iš 
pradžių ėjo su batais, paskui basa, vėliau kruvinomis kojomis. 

Ji keliavo per mūšių laukus, per šūvių ugnį, nieko negirdėda- 
ma, nieko nematydama, nieko nesisaugodama, tik ieškodama 


"Dolorosa (lot.) - Sopulingoji. 

savo vaikų. Visur siautė maištas, nebuvo nei žandarų, nei merų, 
nei kitokios valdžios. Jai tekdavo susidurti tik su praeiviais. 

Ji užkalbindavo juos. Klausinėdavo: 

— Ar nematėte kur nors trijų mažų vaikų? 

Praeiviai pakeldavo galvas. 

— Dviejų berniukų ir mergaitės, - sakydavo ji. 

Paskui aiškindavo toliau: 

— Renė Žano, Gro Aleno ir Žoržetės? Ar nematėte jų? 

Dar pridurdavo: 

— Vyresnysis keturių su puse metų, jaunesnioji metų ir aštuo- 
nių mėnesių. 

Ir vėl klausdavo: 

— Ar nežinote, kur jie? Iš manęs juos atėmė. 

Praeiviai pasižiūrėdavo į ją, ir tiek. 

Matydama, kad jos nesupranta, ji sakydavo: 

— Tai mano vaikai, dėl to aš ir klausiu. 

Žmonės nueidavo savo keliu. Tada ji sustodavo ir nieko ne- 
besakydavo, tik draskydavosi krūtinę nagais. 

Tačiau kartą vienas valstietis išklausė jos. Geraširdis žmoge- 
lis stengėsi kažką prisiminti. 

— Lukterėkite, - tarė jis. - Trys vaikai? 

- Taip. 

- Du berniukai? 

- Ir viena mergaitė. 

- Tai jų ieškote? 

— Taip. 

— Aš girdėjau, kaip žmonės kalbėjo apie vieną senjorą, paė- 
musį tris mažus vaikelius ir nusivedusį su savimi. 

— Kur tas Žmogus? - sušuko ji. - Kur jie? 

Valstietis atsakė: 

— Eikite į La Turgą. 

— Tai ten rasiu savo vaikus? 

— Gal ir rasit. 

— Kur sakėte? 

- Į La Turgą... 

— O kas tasai La Turgas? 

— Tokia vietovė. 

— Ar tai miestelis? Pilis? Viensėdis? 

— Aš niekada nesu ten buvęs. 

— Ar toli nuo čia? 

— Nearti. 

- Į kurią pusę? 

— Į Fužero. 

— O pro kur eiti? 

— Dabar jūs Vantorte, - tarė valstietis. - Eikite Loršano linkui, 
kad Ernė liktų kairėj, o Kokselis - dešinėj, paskui pereisite per Leru. 

Valstietis parodė ranka į vakarus. 

- Eikite visą laiką į priekį ton pusėn, kur leidžiasi saulė. 

Nespėjo valstietis nuleisti rankos, o moteris jau nuėjo. 

Valstietis sušuko įkandin: 

- Bet pasisaugokit! Ten vyksta mūšis! 

Ji neatsisuko, nieko neatsakė, tik nuėjo pirmyn. 


IX 


Provincijos bastilija 


LA TURGAS 


Kai prieš keturiasdešimt metų keleivis, įžengęs į Fužero girią iš 
Lenjelė pusės, išeidavo iš jos Parinjė pusėje, šio gūdaus tanku- 
myno pakrašty jį pritrenkdavo niūrus reginys. Ten, kur baigėsi 
krūmynai, staiga prieš jį iškildavo La Turgas. 

Bet ne gyvas La Turgas, o tik La Turgo palaikai. La Turgas pu- 
siau sugriuvęs, sueižėjęs, sudaužytas, sužalotas. Pastatas ir jo griu- 
vėsiai tai tas pat, kas žmogus ir jo šmėkla. Nerasi niūresnio regi- 
nio už La Turgą. Pirmiausia į akis krisdavo aukštas apskritas bokš- 
tas, tarsi koks piktadarys stovįs vienas miško pakrašty. Šis bokštas, 
kyląs ant smailios uolos, priminė taisyklingas ir griežtas romėnų 
architektūros linijas, ir visas didžiulis pastatas įkūnijo galybės, o 

kartu ir žlugimo idėją. Jis buvo panašus į romėnų bokštus, nes 
buvo statytas romanų. Pradėtas jis buvo devintajame amžiuje, o 
užbaigtas dvyliktajame, po Trečiojo kryžiaus žygio. Langų im- 
postai" ir iškyšos rodė jo amžių. Keleivis prieidavo, užkopdavo 
šlaitu ir pastebėdavo sienoje angą. Jeigu išdrįsdavo pro ją įeiti, tai 
atsidurdavo viduje ir pamatydavo, kad bokštas tuščias. Jis buvo 
panašus į akmeninį trimitą, pastatytą ant žemės. Nuo viršaus ligi 
žemės — tuštuma: nei stogo, nei lubų, nei grindų, tik skliautų ir 
kaminų liekanos, skylės patrankų vamzdžiams nevienodame 
aukštyje, granito pasparai ir keletas skersinių balkių, rodančių 
ankstesnį paskirstymą aukštais; naktinių paukščių apteršti bal- 
kiai, didžiulė siena, penkiolikos pėdų storio apačioje ir dvylikos — 
viršuje; šen bei ten plyšiai ir skylės, tai buvusios durys, pro kurias 
buvo matyti tamsūs laiptai, iškalti sienoje. Praeivis, patekęs čia 
vakare, girdėjo pelėdų, apuokų, šikšnosparnių ir naktikovių riks- 
mą, po kojomis matė dygliuotus krūmus, akmenis ir šliužus, o 
virš galvos - žvaigždes, tartum įkalintas bokšto viršūnėje, juoda- 
me apskritime, panašiame į milžiniško šulinio kiaurymę. 

Pagal vietos papročius viršutiniuose šio bokšto aukštuose bu- 
vo įtaisytos slaptos durys, kaip Judėjos karalių kapuose didžiu- 
lis akmuo, kuris sukosi ant ašies, atsiverdavo, vėl užsidarydavo 
ir dingdavo sienoje. Ši architektūros naujiena kartu su smailiai- 
siais skliautais buvo atvežta kryžiaus žygių metu. Neįmanoma 
būdavo šių durų rasti, nes jos nesiskirdavo nuo kitų sienos ak- 
menų. Tokias duris dar galima užtikti paslaptingose Anti Liba- 
no gyvenvietėse, išlikusiose nuo žemės drebėjimo, kuris sugrio- 
vė dvylika miestų Tiberijaus viešpatavimo metu. 


ANGA 
Anga, pro kurią buvo galima patekti į bokšto griuvėsius, atsira- 
do sprogus minai. Žinovas, pažįstąs Eraro, Sardi ir Panjano?! dar- 
bus, pripažintų, kad ši mina buvusi puikiai padaryta. Parako 


"Impostas - juosta, į kurią atsiremia arka, skersinis tašas lango ar durų staktose. 

kamaraitė, iš lauko pusės įtvirtinta skietmedžiu, visiškai atitiko 
bokšto tvirtumą, kurį ji turėjo suardyti. Joje turėjo tilpti mažiau- 
siai du kvintalai parako. Į ją vedė vingiuotas praėjimas, kuris 
daug patogesnis už tiesų; minai sprogus, įtrūkusio akmens sto- 
rymėj tas kiaušinio skersmens perėjimas pasidarė aiškiai mato- 
mas. Sienoje buvo išgriauta gili anga, pro kurią apgulėjai galėjo 
įsiveržti į vidų. Šis bokštas įvairiais laikais, matyt, yra atlaikęs 
ne vieną nuolatinį puolimą; jo sienos apardytos sviedinių, pri- 
klausiusių įvairiems laikotarpiams; kiekvienas sviedinys palie- 
ka kitokią žymę, o čia buvo jų visų randai, pradedant akmeni- 
niais keturioliktojo amžiaus ir baigiant geležiniais aštuoniolik- 
tojo amžiaus sviediniais. 

Pro angą galima buvo patekti į žemutinę bokšto dalį, kuri ka- 
daise turėjo būti kaip pirmasis aukštas. Priešais angą bokšto sie- 
noje buvo durelės į rūsį, iškaltą tiesiai uoloje ir einantį po bokšto 
grindimis net iki žemutiniojo aukšto salės. 

Šis rūsys, kurio trys ketvirtadaliai buvo užberti žemėmis, bu- 
vo išvalytas 1835 m. pono Ogiusto le Prevo, Bernė antikvarinin- 
ko, rūpesčiu. 


POŽEMINIS KALĖJIMAS 


Šis rūsys buvo požeminis kalėjimas. Kiekvienas bokštas tais lai- 
kais turėdavo tokį rūsį. Šis rūsys, kaip ir daugelis to laiko kanki- 
nimo požemių, turėjo du aukštus. Pirmajame, į kurį buvo gali- 
ma patekti pro dureles, buvo nemažas kambarys su plačiais 
skliautais, įrengtas viename lygyje su žemutinio aukšto sale. Šo- 
ninėse šio kambario sienose buvo po du lygiagrečius ruožus, ky- 
lančius tiesiai aukštyn lubomis; ten jų pėdsakai giliai įsibrėžda- 
vo ir būdavo panašūs į vėžes. Iš tikrųjų tai ir buvo dvi vėžės: jas 
išmušė ratai. Kadaise, feodalizmo laikais, šiame kambary plėšy- 
davo žmones į dalis ne taip triukšmingai kaip ketvertu arklių. 
Čia buvo du ratai, tokie tvirti ir dideli, jog siekė lubas ir sienas. 


3ERARAS, SARDI, PANJANAS- 17 a. architektai, rašę apie architektūrą ir karinę inžineriją. 

Prie kiekvieno šio rato pririšdavo pasmerktojo ranką ir koją, o 
paskui budeliai ratus sukdavo į priešingas puses ir žmogų su- 
plėšydavo dalimis. Šiam darbui reikėjo didelės jėgos; štai dėl ko 
sienose liko dvi vėžės, įdaužtos akmenyje ten, kur paliesdavo 
ratai. Panašų kambarį dar ir šiandien galima matyti Viandene. 

Po šiuo kambariu buvo kitas. Tai buvo požeminis kalėjimas 
tikrąja šio žodžio prasme. Į jį patekdavo ne pro duris, bet pro 
angą grindyse. Pasmerktasis nuogas, parišus po pažastimis vir- 
vę, būdavo nuleidžiamas žemyn pro akmeninę asloj iškaltą sky- 
lę. Jeigu Žmogus atsitiktinai likdavo gyvas, pro šią skylę įmes- 
davo jam maisto. Tokią skylę dar ir šiandien galima matyti Bu- 
jono pily. 

Pro šią skylę įeidavo oro. Žemutinis kambarys, iškastas po 
pirmojo aukšto sale, buvo greičiau šulinys negu kambarys. Į jį 
prasisunkdavo vanduo, jame pūsdavo ledinis vėjas. Vėjas, ne- 
šantis mirtį apačioj esančiam kaliniui viršutinio aukšto kaliniui 
palaikydavo gyvybę. Jo dėka jis galėdavo alsuoti. Kalintis viršu- 
tiniame aukšte ir judantis tik apgraibomis savo skliautuotame 
karceryje oro tegaudavo tik pro šią skylę. Pagaliau kas ten pa- 
tekdavo - savo kojomis įeidavo ar būdavo nuleistas virve - dau- 
giau iš ten nebeišeidavo. Pačiam kaliniui tekdavo saugotis, kad 
tamsoje neįpultų į skylę. Klaidingas Žingsnis viršutinio aukšto 
kankinį galėjo paversti žemutinio aukšto kankiniu. Jis pats galė- 
jo pasirinkti. Jeigu troško gyventi - ši duobė buvo pavojus, jei 
troško mirties - ji buvo išganymas. Viršutinis aukštas buvo ka- 
lėjimas, žemutinis - kapas. Toks pat buvo ir tų laikų visuomenės 
pasiskirstymas. 

Mūsų proseneliai tokius kalėjimus vadindavo akmeniniais 
maišais. Jie išnyko, ir tas vardas neteko ankstesnės prasmės. Re- 
voliucijos dėka šį žodį galime tarti abejingai. 

Išorinėje bokšto sienoje, virš angos, kuri prieš keturiasdešimt 
metų buvo vienintelis įėjimas, galima buvo pastebėti šaudymo 
plyšį, gerokai didesnį už kitus, nuo kurio karojo iš sienos išlin- 
dusios ir sulankstytos geležinės grotos. 

PILAITĖ ANT TILTO 


Prie šio bokšto, kitoje išlaužos pusėje, buvo pritvirtintas akme- 
ninis tiltas su trimis išlikusiomis arkomis. Ant šio tilto anksčiau 
stovėjo trobesys, iš kurio beliko tik griuvėsiai. Šis trobesys su 
ryškiais gaisro pėdsakais atrodė tartum pajuodavęs rentinys, per- 
šviečiamas skeletas, pro kurį patekdavo dienos šviesa; bokštas 
ir pilis stovėjo greta tartum griaučiai šalia vaiduoklio. 

Šie griuvėsiai visai subyrėjo, ir šiandien jų neliko nė pėdsako. 
Užtenka vienos dienos ir vieno valstiečio, kad sunaikintų visa, 
ką kūrė daugelis amžių ir daugelis karalių. 

Pavadinimas La Turgas yra valstiečių sutrumpintas Tur Go- 
venų pilis, taip pat kaip Žiupel reiškia Žiupeljė ir kaip Penson 
le Tort reiškia vieno kuproto gaujos vado - Penson le Tortu - 
vardą. 

La Turgas, kuris prieš keturiasdešimt metų buvo griuvėsiai ir 
iš kurio šiandien beliko tik šešėlis, 1793 metais buvo tvirtovė. 
Tai buvo sena Govenų pilis - tvirtovė, iš vakarų sauganti priėji- 
mą prie Fužero girios, kurią šiandien vargu begalima pavadinti 
net miškeliu. 

Ši tvirtovė buvo pastatyta ant didžiulio skalūno luito, kurių 
tiek daug galima rasti tarp Majeno ir Dinano; jų primėtyta tarp 
krūmų ir viržių, tarsi jais būtų tenai svaidęsi titanai... 

Visa tvirtovė buvo bokštas; jis stovėjo ant uolos, kurios papė- 
dėje tekėjo upelis, sausio mėnesį virsdavęs audringa srove, o bir- 

Nors ir paprasta, tačiau viduramžiais ši tvirtovė buvo beveik 
nepaimama. Vienintelė jos silpna vieta buvo tiltas. Gotiškojo sti- 
liaus laikais Govenai ją pastatė be tilto. [ją tekdavo eiti kabančiu 
liepteliu, kurį vienu kirvio smūgiu buvo galima sunaikinti. Bū- 
dami vikontais, Govenai tokia tvirtove buvo patenkinti, jos 
jiems pakako; bet kai jie tapo markizais ir savo lindynes pakeitė 
karaliaus dvaru, tada per upelį pastatė tris arkas ir savo tvirtovę 
padarė prieinamą nuo lygumos, kaip ir patys kad pasidarė pri- 
einami karaliams. Ponai markizai septynioliktajame amžiuje ir 

ponios markizės aštuonioliktajame nebesistengė būti neprieina- 
mi. Visi mėgdžiojo Versalį, kaip anksčiau sekė prosenelių pa- 
vyzdžiu. 

Priešais bokštą vakarų pusėje buvo gana aukštas plokščiakal- 
nis, palaipsniui virstąs lyguma; šis plokščiakalnis beveik siekė 
bokštą, ir tik gilus griovys jį skyrė nuo jo; šiuo grioviu tekėjo 
upelis, Kuenono intakas. Tiltas, kuris sujungė plokščiakalnį su 
tvirtove, buvo pastatytas ant aukštų stulpų; ant šių stulpų, kaip 
ir Šenonso, buvo pastatytas Mansaro stiliaus pastatas, labiau tin- 
kantis gyventi negu bokštas. Bet tų laikų papročiai buvo dar la- 
bai šiurkštūs; pilies valdovai bevelijo gyventi bokšto kambarė- 
liuose, primenančiuose kalėjimą. O pastate, panašiame į mažą 
pilaitę ir stovinčiame ant tilto, buvo įrengtas ilgas koridorius, 
kuris buvo prieškambaris ir sargybos būstinė; virš sargybos būs- 
tinės buvo biblioteka, o dar aukščiau - pakraigė. Aukšti langai 
su mažais bohemiškais stiklais, tarp jų kolonos ir sienose išdro- 
žinėti medalionai; trys aukštai; žemai - alebardos ir muškietos; 
vidury - knygos; aukštai - avižų maišai; visa tai atrodė truputį 
laukiniška, bet kartu ir kilnu. 

Bokštas šalia šio pastato atrodė laukinis. 

Niūria savo masejis nustelbė šį koketišką trobesį. Nuojo plokš- 
čio stogo galima buvo sugriauti tiltą. 

Du pastatai, vienas grublėtas, antras lygus, ne tiek papildė 
vienas antrą, kiek gadino bendrą vaizdą. Jų stiliai visai nesuta- 
po; atrodo, kad tarp dviejų pusrutulių turi būti daug bendra, 
tačiau romėnų stilius ir klasiškas archivoltas vienas nuo kito 
griežtai skiriasi. Šis bokštas, tinkantis girioms, buvo keistas kai- 
mynas šiam tiltui, vertam papuošti Versalį. Įsivaizduokite Ale- 
ną Barb Tortą, einantį po ranka su Liudviku XIV. Baisus deri- 
nys. Šių dviejų didybių mišinys kėlė šiurpą. 

Kartojame - kariniu atžvilgiu tiltas bokšto toli gražu nesau- 
gojo. Jis pagražino jį ir nuginklavo; vaikydamasis puošnumo, 
bokštas neteko +žgos. Pastačius tiltą, bokštas atsidūrė viename 
lygyje su plokščiakalniu. Niekad neprieinamas nuo girios dabar 
jis pasidarė prieinamas nuo lygumos. Anksčiau plokščiakalnis 


252 


buvo priklausomas nuo jo, o dabar jis priklausė nuo plokščia- 
kalnio. Ten įsitvirtinęs priešas greit pasidarytų tilto viešpačiu. 
Biblioteka ir pakraigė taptų užpuolikų bendrininke kovoje prieš 
tvirtovę. Biblioteka ir pakraigė panašios tuo, kad knygos ir šiau- 
dai vienodai dega. Užpuolikui, kuriam reikalingas gaisras, už- 
degti Homerą ar šieno gniūžtę, - kad tiktai gerai degtų, - yra 
lygiai tas pat. Prancūzai tai įrodė vokiečiams, sudegindami Hei- 
delbergo biblioteką, o vokiečiai - prancūzams, sudegindami 
Strasburgo biblioteką. Šis tiltas, pristatytas prie La Turgo, buvo 
strateginė klaida; bet XVII amžiuje, Kolbero ir Liuvua laikais, 
princai Govenai, kaip ir princai de Rohanai ar princai la Tremu- 
jai, buvo įsitikinę, kad jokie užpuolimai jiems negresia. O vis 
dėlto tilto statytojai nepamiršo tam tikro atsargumo. Pirmiausia 
jie numatė galimą gaisrą: po trimis langais griovio pusėje ant 
geležinių sankabų, kurios dar buvo matyti prieš pusę šimtme- 
čio, skersai kabojo tvirtos gelbėjimosi kopėčios; jos siekė du pir- 
muosius tilto aukštus, bet jos buvo aukštesnės už tris paprastus 
aukštus; antra, jie numatė apgultį, dėl to atskyrė tiltą nuo bokšto 
sunkiomis ir žemomis skliautuotomis geležies durimis; jos bū- 
davo užrakinamos didžiuliu raktu, laikomu slėptuvėje, žinomoje 
tiktai pačiam pilies valdovui; uždarytos durys galėjo atlaikyti 
ne tiktai taraną, bet ir patrankos šūvį. 

Norint patekti prie šių durų, reikėjo pereiti tiltą, o norint pa- 
tekti į bokštą, reikėjo prasiskverbti pro šias duris. Kito įėjimo 
nebuvo. 


GELEŽINĖS DURYS 


Trečiasis pilaitės aukštas, iškeltas ant tilto arkų, buvo viename 
lygyje su trečiuoju bokšto aukštu; kaip tik šiame aukšte saugu- 
mo sumetimais ir buvo įtaisytos geležinės durys. 

Geležinės durys iš tilto pusės vedė į biblioteką, o iš bokšto - į 
didžiulę skliautuotą salę su didele kolona viduryje. Ši salė, kaip 
jau sakėme, buvo trečiajame bokšto aukšte. Ji buvo apskrita kaip 
ir bokštas; siauros šaudymo angos, pro kurias buvo matyti apy- 

linkė, nušviesdavo ją. Sienos buvo netinkuotos ir nieku nepa- 
puoštos, dėl to niekas neslėpė, be kitko, labai simetriškai sudė- 
liotų akmenų. Į šią salę buvo einama sraigtiniais laiptais, įtaisy- 
tais sienoje, o tai paprastas dalykas, kai siena penkiolikos pėdų 
storio. Viduriniaisiais amžiais miestą tekdavo imti gatvė po gat- 
vės, gatvę - namas po namo ir namą - kambarys po kambario. O 
apgultos tvirtovės kiekvieną aukštą reikėdavo imti atskirai. Tur- 
gas šiuo atžvilgiu buvo pastatytas labai gudriai ir sunkiai priei- 
namas. Iš aukšto į aukštą reikėdavo kopti nepatogiais vingiuo- 
tais laiptais, durų angos, įtaisytos įstrižai, buvo žemesnės už žmo- 
gų, ir, norint pro jas įeiti, tekdavo pasilenkti, o palenkta galva 
atstatoma smūgiui; prie kiekvienų durų apgultasis laukdavo ap- 
gulėjo. 

Po apskritąja sale su kolona buvo dar du panašūs kambariai, 
kurie sudarė antrąjį ir pirmąjį aukštą, o virš jo - dar trys; šiuos 
šešis kits ant kito sustatytus kambarius dengė akmeninis dang- 
tis — aikštelė, į kurią būdavo galima patekti tik praėjus sargybos 
bokštelį. 

Geležinės durys buvo įtaisytos, prakalus penkiolikos pėdų sto- 
rio sieną; jos vidury durys įtvirtintos ir prijungtos prie skliautų; 
kai durys būdavo uždarytos, tai tiek iš bokšto vidaus, tiek nuo 
pilaitės prieš jas buvo šešių ar septynių pėdų ilgio dengti prie- 
angiai; o kai jas atidarydavo, šie du prieangiai sudarydavo ilgą 
skliautuotą koridorių. 

Prieangio, išeinančio į tilto pusę, sienoje buvo įtaisytos pa- 
slaptingos žemos durelės į vingiuotus laiptus, kurie vedė į ant- 
rojo aukšto koridorių po biblioteka; čia užpuolikų laukė vėl nau- 
jas netikėtumas. Į plokščiakalnį buvo atkreipta stati pilaitės sie- 
na, ir čia baigėsi tiltas. Pakeliamasis tiltas, atsirėmęs į žemas 
dureles, jungė pilį su plokščiakalniu, o kadangi plokščiakalnis 
buvo aukštesnis už tiltą, tai pakeliamasis tiltas visada buvo pa- 
linkęs žemyn; jis vedė į ilgą koridorių, vadinamą sargybinių sa- 
le. Jei užpuolikui ir būtų pavykę užimti sargybinių salę, jis, no- 
rėdamas patekti prie geležinių durų, dar būtų turėjęs užimti 
sraigtinius laiptus, kurie jungė abu aukštus. 

BIBLIOTEKA 


Biblioteka, pailgos formos salė, buvo tokio pat pločio ir ilgio kaip 
tiltas. Ji teturėjo vienintelį išėjimą - tas pačias geležines duris. 
Slaptos durelės, apmuštos žaliu audeklu, kurias užteko tik stum- 
telėti, kad jos atsivertų, slėpė iš vidaus skliautuotą bokšto prie- 
angį. Visos bibliotekos sienos nuo lubų ligi aslos buvo užstaty- 
tos stiklinėmis gražaus septynioliktojo šimtmečio stalių darbo 
spintomis. Biblioteką apšvietė šeši didžiuliai langai virš kiek- 
vienos arkos, po tris iš abiejų pusių. Pro šiuos langus iš plokščia- 
kalnio buvo matyti bibliotekos vidus. Tarpulangėse ant išdroži- 
nėtų ąžuolinių papėdžių stovėjo šeši marmuriniai biustai: Er- 
molajaus Bizantiečio, Naukratijos gramatiko Atenėjaus, Siuido, 
Kazobono, prancūzų karaliaus Chlodvigo ir jo kanclerio Ana- 
chaluso, kuris, tenka pastebėti, buvo toks pat kancleris kaip ir 
Chlodvigas buvo karalius. 

Šioje bibliotekoje buvo visokių knygų. Tarp jų - viena įžy- 
mybė. Tai senas foliantas in guatro su graviūromis, ant jo stam- 
biomis raidėmis buvo užrašyta: „Šventasis Baltramiejus“, o 
žemiau smulkesnėmis raidėmis papildymas: „Evangelija pa- 
gal šventąjį Baltramiejų, kurioje prieš tai išdėstytas krikščio- 
nių filosofo Pantenijaus traktatas, aiškinantis klausimą, ar šią 
evangeliją reikia pripažinti suklastota ir ar šventasis Baltra- 
miejus tas pats asmuo kaip ir Natanaelis.“ Ši knyga, laikoma 
vieninteliu išlikusiu egzemplioriumi, buvo padėta ant pulto 
vidury bibliotekos. Praėjusiam šimtmety daugelis čia atva- 
žiuodavo jos pažiūrėti. 


PAKRAIGĖ 


Pakraigė, kaip ir biblioteka, buvo pailgos tilto formos; tai buvo 
tiesiog pastogė. Visą šią erdvią patalpą, prikrautą šiaudų ir šie- 
no, apšvietė šeši langeliai. Vienintelis jos pagražinimas buvo virš 
durų iškelta švento Barnabo figūra, po kuria buvo parašytas šis 
posmas: 

Barnabus sanctus falcem jubet ire per herbam“ 

Taigi aukštas ir erdvus šešiaaukštis bokštas, šen bei ten pra- 
gręžtas šaudymo angų, teturėjo vienintelį įėjimą - geležines du- 
ris į tilto pilaitę, kuri buvo uždaryta pakeliamuoju tiltu; užpaka- 
ly bokšto - giria; priešais bokštą - aukštas, apžėlęs viržiais plokš- 
čiakalnis, aukštesnis už tiltą ir žemesnis už bokštą; po tiltu, tarp 
bokšto ir plokščiakalnio - gilus, siauras, krūmais apaugęs grio- 
vys - Žiemą audringa srovė, pavasarį - upelis, vasarą - akme- 
nuota dauba; štai koks buvo Tur Govenas, vadinamas Turgu. 


X 
Įkaitai 


Prabėgo liepos mėnuo, atėjo rugpjūtis; herojiškas ir žiaurus al- 
savimas prašvilpė per visą Prancūziją. Horizonte šmėstelėjo du 
vaiduokliai: Maratas su peiliu šone, Šarlota Kordė be galvos; siau- 
bas vis didėjo. Vandėja, sumušta atvirame kare, pasitraukė ir 
pradėjo partizanų kovą, kur kas pavojingesnę, kaip mes jau sa- 
kėme; dabar karas virto milžinišku mūšiu, išsklaidytu miškuo- 
se; didžioji armija, vadinama karališkąja, ėmė pralaimėti; atski- 
ru dekretu buvo pasiųsta į Vandėją Mainco armija; aštuoni tūks- 
tančiai vandėjiečių žuvo prie Anseni; jie buvo atstumti nuo 
Nanto, išmušti iš Montegiu, išvyti iš Tuaro, išginti iš Nuarmutjė, 
išmesti iš Šolė, Mortanjės ir Somiuro; patys pasitraukė iš Parte- 
nė, paliko Klisoną, pabėgo iš Šatijono, neteko vėliavos Sent Ile- 
re; jie buvo sumušti prie Porniko, prie Sablio, prie Fontenė, prie 
Duė, prie Šato d'O, prie Pon de Sė; jie pralaimėjo Liusone, bėgo 
iš Šatenjerė ir Roš siur Jono; bet iš kitos pusės jie grūmojo La 
Rošelei, o Gernsėjaus vandenyse anglų laivyno, vadovaujamo 
admirolo Krego ir sudaryto iš rinktinių prancūzų laivyno kari- 
ninkų ir daugybės anglų pulkų, įgula buvo pasiruošusi išsilai- 


"Barnabus sanctus falcem jubet ire per herbam (lot.) - Šventasis Barnabas liepė dalgiui 
pjauti žolę. 

pinti ir laukė tik markizo de Lantenako ženklo. Šis desantas bū- 
tų galėjęs grąžinti pergalę rojalistų sukilėliams. Pitas buvo vals- 
tybinis nusikaltėlis; išdavystė yra politikos dalis taip pat kaip 
durklas - riterio šarvų dalis. Pitas nudūrė mūsų šalį ir išdavė 
savąją, nes nuplėšti savajam kraštui garbę - tai reiškia jį išduoti; 
jo laikais ir jam vadovaujant Anglija įsivėlė į savotišką pūnų ka- 
rą. Ji šnipinėjo, apgaudinėjo, melavo. Nesibjaurėjo ji nei brako- 
nieriavimu, nei klastotėmis; jos neapykantą reiškė net mažiau- 
sios smulkmenėlės. Ji supirkinėjo taukus, kurių svaras kainavo 
po penkis frankus; Lilio mieste pas vieną anglą buvo sučiuptas 
Pridžento, Pito agento Vandėjoje, laiškas, kuriame parašyta: „Pi- 
nigų prašau nesigailėti. Mes tikimės, kad žudoma bus atsargiai. 
Persirengę kunigai ir moterys geriausiai tinka šiam uždaviniui. 
Pasiųskite šešiasdešimt tūkstančių livrų į Ruaną ir penkiasde- 
šimt tūkstančių į Kaną.“ Šį laišką rugpjūčio 1 dieną Bareras per- 
skaitė Konventui. Atsakymas į šią klastą buvo Pareno įvykdytos 
skerdynės ir vėliau — Karjė žvėriškumas. Meco ir Pietų Prancū- 
zijos respublikonai pasisiūlė žygiuoti malšinti sukilėlių. Buvo 
išleistas įsakymas sudaryti dvidešimt keturis pionierių būrius, 
kurie turėjo specialią užduotį - deginti gyvatvores ir aptvarus 
visoje Giraitėje. Padėtis buvo labai kritiška. Karas baigdavosi vie- 
nur, kad prasidėtų kitur. Nieko nesigailėti! Neimti belaisvių! — 
tokie buvo abiejų pusių šūkiai. Istoriją dengė baisus šešėlis. 

Šį rugpjūčio mėnesį buvo apsuptas Turgas. 

Vieną vakarą, vos sužibus žvaigždėms, vasarinės prieblan- 
dos ramybėje, kai nejudėjo nė vienas lapas girioje, nelingavo nė 
viena žolelė pievoje, šioje temstančioje tyloje netikėtai nuaidėjo 
rago balsas. Jis gaudė bokšto viršūnėje. 

Šiam rago balsui iš lygumos atsakė trimitas. 

Bokšto viršūnėje stovėjo ginkluotas vyras, apačioje, tamsoje — 
visa stovykla. 

Aplinkui Tur Goveną tamsoje vos galima buvo įžiūrėti kaž- 
kokius juodus šešėlius. Tai stovėjo kariuomenė. Vienur kitur miš- 
ke po medžiais ir tarp viržių ant plokščiakalnio šen bei ten suži- 
bo užkurtos ugnys ir šviesiais taškais pervėrė sutemas, tarsi ir 

žemė tuo pat metu, kaip ir dangus, būtų panorusi sutviskėti 
žvaigždėmis. Niūrios šios karo žvaigždės! Stovykla į plokščia- 
kalnio pusę tęsėsi ligi lygumos, o į girios pusę iki miško tanky- 
nės. Turgas buvo apsuptas iš visų pusių. 

Stovyklos apimtas plotas liudijo gausius apgulėjus. 

Priešo stovykla ankštai apsupo tvirtovę ir iš bokšto pusės sie- 
kė uolą, o nuo tilto pusės atslinko visai arti griovio. 

Antrą kartą sugaudė ragas, o po jo pakartotinai - trimitas. 

Ragas klausė, trimitas atsakinėjo. 

Rago balsu bokštas kreipėsi į stovyklą: „Ar galima su jumis 
kalbėti?“, ir stovykla trimito balsu atsakė: „Taip!“ 

Kadangi Konventas nelaikė vandėjiečių kariaujančia šalimi ir iš- 
leido įsaką, draudžiantį pasikeisti su „banditų“ stovykla parlamen- 
tarais, tai pasitarimas su priešais, kuriuos tarptautinė teisė leidžia 
paprasto karo ir draudžia pilietinio karo metu, nebuvo įmanomas, 
tai abiem pusėms teko ieškoti kitų priemonių. Dėl to, pasitaikius 
progai, ir prasidėjo pasikalbėjimas tarp valstietiško rago ir kariško 
trimito. Pirmasis signalas buvo lyg ir tolesnių pasitarimų įžanga, 
antrasis signalas jau klausė: „ Ar norite mus išklausyti?“ Jei po an- 
tro signalo trimitas tylėtų, tai būtų atsisakymas; o trimitas atsakė, 
vadinasi, sutiko. Tai reiškė: prasideda trumpos paliaubos. 

Kai trimitas atsakė į antrą rago šauksmą, žmogus, stovįs bokšto 
viršūnėje, prabilo: 

„Vyrai, kurie manęs klausote ten žemai, aš esu Guž le Briua- 
nas, pramintas Mėlynųjų Skerdiku, nes daug jau išžudžiau jūsų 
brolių; mane praminė taip pat Imanu, nes aš užmušiu jų dar dau- 
giau, negu užmušiau iki šios dienos; prie Granvilio atakos metu 
jūs kardu nukirtote man pirštą, kai aš taikiau iš šautuvo, Lava- 
lyje jūs giljotinavote mano tėvą, motiną, seserį Žakliną, kuri te- 
turėjo aštuoniolika metų. Štai kas aš esu. 

Aš kalbu su jumis monsinjoro markizo Goveno de Lantena- 
ko, Fontenė vikonto, bretonų princo, Septynių girių valdovo ir 
mano pono vardu. 

Pirmiausia žinokite, kad markizas, prieš užsidarydamas šia- 
me bokšte, kurį jūs apsiautėte, karo vadovavimą pavedė šešiems 

vyrams, savo pagalbininkams; Deljarui jis pavedė visą apylinkę 
tarp Bresto ir Ernė kelio; Tretonui - kraštą tarp Roė ir Lavalio; 
Žakė, pramintam Geležiniu Kapokliu, - Aukštojo meno pamiš- 
kę; Goljė, pramintam Didžiuoju Pjeru - Šato Gontjė; Lekontui — 
Kroaną; ponui Diubua Gi - Fužerą, o ponui Rošambo - visą Ma- 
jeną; taigi, ir užėmę šią tvirtovę, jūs dar nieko nelaimėtumėte; 
net ir tuo atveju, jei monsinjoras markizas žūtų, Vandėja - mūsų 
viešpaties ir karaliaus - nežus niekada. 

Visa tai ašjums sakau, atsiminkite, norėdamas jus įspėti. Mar- 
kizas de Lantenakas yra šalia manęs. Aš esu burna, kuri per- 
duoda jo žodžius. Apgulėjai, nutilkite. 

Štai ką jūs privalote suprasti. 

Neužmirškite, kad karas, kurį jūs kovojate prieš mus, netei- 
singas. Mes gyvename savo gimtinėje, kovojame garbingai, esa- 
me paprasti tyros širdies žmonės, ir Dievo valia mums - tai rasa 
žolei. Respublika užpuolė mus; ji atėjo čia sudrumsti mūsų kai- 
mų ramybės, deginti mūsų namų ir mūsų derliaus, griauti mū- 
sų sodybų ir privertė mūsų žmonas ir vaikus basus bėgti į miš- 
kus, kai dar žieminė devynbalsė nebuvo baigus čiulbėti. 

Jūs, kurie esate čia ir kurie klausote mano kalbos, jūs mus kaip 
žvėris suvarėte į girią; jūs apsupote mus šiame bokšte; jūs už- 
mušėte arba išblaškėte tuos, kurie prisidėjo prie mūsų; jūs turite 
patrankas, jūs prijungėte prie savo kolonos Morteno, Baranto- 
no, Teijelio, Landivy, Evrano, Tentenjako ir Vitrė įgulas, vadina- 
si, dabar jūsų, puolančių mus, jau keturi tūkstančiai penki šim- 
tai kareivių, o mūsų, besiginančių, tėra tik devyniolika. 

Maisto ir šovinių mes turime. 

Jums pavyko pakasti miną ir išplėšti gabalą mūsų uolos ir 
sienos. 

Bokšto apačioje atsirado išlauža, pro kurią jūs galite įsibrauti, 
nors bokštas tebėra tvirtas ir savo skliautu pridengia ją. 

Dabar jūs ruošiatės pulti. 

O mes, pirmiausia jo šviesybė markizas, Bretanės princas ir 
pasaulietinės šventos Marijos iš Lantenako abatijos prioras, kur 
kasdien laikomos mišios, įvestos dar karalienės Žanos pageida- 

vimu, paskui ir bokšto gynėjai, tarp kurių kunigas Tiurmo, ži- 
nomas kare Atviros Širdies vardu, mano draugai: Ginuazo, Ža- 
liosios stovyklos vadas, mano bendražygis Dainuok per žiemą, 
Avižų stovyklos vadas, Miuzetas, Skruzdžių stovyklos vadas, ir 
aš, valstietis, gimęs Daono miestely, pro kurį teka Moriandro 
upelis, - mes visi norime pasakyti jums vieną dalyką. 

Vyrai, kurie stovite šio bokšto apačioje, klausykite. 

Savo rankose mes turime tris belaisvius - tris mažus vaikus. 
Šie vaikai yra įsūnyti vieno jūsų bataliono, jie yra jūsų. Mes su- 
tinkame jums atiduoti visus tris vaikus. 

Bet keliame vieną sąlygą. 

Leiskite mums laisvai išeiti. 

Jeigu nesutiksite, tai gerai įsidėmėkite: bokštą pulti galėsite 
tik dvejaip - per išlaužą nuo girios ar per tiltą nuo plokščiakal- 
nio. Trobesys ant tilto trijų aukštų; apatiniame aukšte aš, Ima- 
nus, kuris šneku su jumis, įnešiau šešias statines dervos ir šim- 
tą sausų viržių kūlelių; viršutiniame aukšte sukrauti šiaudai; 
viduriniame aukšte - knygos ir popieriai; geležinės durys, ku- 
rios jungia tiltą su bokštu - uždarytos, ir jų raktą turi jo šviesy- 
bė markizas; po šiomis durimis aš pats pragręžiau skylę ir pro 
ją pravedžiau sieroj sumirkytą dagtį, kurio vienas galas dervos 
statinėj, o antras - ties mano ranka, bokšto viduje; aš galėsiu 
padegti, kada norėsiu. Jeigu jūs atsisakysite mus išleisti, tris 
vaikus nuvesime į trečiąjį pilies aukštą, kurio apačioje statinės 
su derva ir kur nutiestas dagtis, o viršuje šiaudai. Geležines 
duris uždarysime. Jeigu jūs pulsite per tiltą, tai patys padegsit 
pilį, jeigu pulsite pro išlaužą - padegsime mes, ojei pulsite kartu 
per tiltą ir pro išlaužą, uždegsime pilį drauge; bet kuriuo atve- 
ju trys vaikai Žus. 

Dabar priimkite arba atmeskite mūsų pasiūlymą. 

Jei sutiksite, mes išleisime. 

Jei atsisakysite, vaikai žus. 

Aš baigiau.“ 

Žmogus, kalbėjęs iš bokšto, nutilo. 

Iš apačios balsas sušuko: 

— Mes atsisakom! 

Kitas balsas, ne toks šiurkštus, tačiau ne mažiau tvirtas, pri- 
dūrė: 

— Mes duodame jums dvidešimt keturias valandas apsimąs- 
tyti ir reikalaujame pasiduoti be sąlygų. 

Stojo tyla. Tas pats balsas kalbėjo toliau: 

— Rytoj šituo laiku, jeigu jūs nepasiduosite, mes pradėsime 
puolimą. 

Pirmasis balsas papildė: 

- Ir tada jokio pasigailėjimo! 

Į šį bauginantį balsą atsiliepė balsas nuo bokšto. Per dantytą 
bokšto sieną persisvėrė aukštas siluetas, ir žvaigždžių šviesoje 
kariai pažino baisią markizo de Lantenako figūrą, o markizas, 
kuris atidžiai apžiūrinėjo stovyklą, tartum ieškodamas kažko, 
staiga sušuko: 

- Aha, tai tu, kunige! 

— Taip, tai aš, išdavike! - atsakė šiurkštus balsas iš apačios. 


XI 
Pasibaisetina kaip senovėje 


Rūstusis balsas iš tikrųjų buvo Simurdeno; jaunesnis ir ne toks 
valdingas - Goveno. 

Markizas de Lantenakas nesuklydo atpažindamas Simurdeną. 

Per keletą savaičių šiame krašte, aplaistytame pilietinio karo 
krauju, Simurdeno vardas, kaip sakėme, tapo garsus; retai kam 
pasitaiko taip niūriai išgarsėti; žmonės sakydavo: Paryžiuje — 
Maratas, Lijone - Šaljė, Vandėjoj - Simurdenas. Visuotinė pa- 
garba, kuri kadaise jam buvo reiškiama šiame krašte, dabar vir- 
to visuotine panieka; tokia neišvengiama kunigystės atsisaky- 
mo pasekmė. Simurdenas kėlė pasibaisėjimą. Žiaurūs žmonės - 
nelaimingi; juos pasmerkia už jų veiksmus, bet, žvilgterėję į jų 
sąžinę, galbūt pateisintų. Kas nesupranta Likurgo, tam jis atro- 
do Tiberijum. Kaip ten bebūtų, markizas de Lantenakas ir kuni- 

gas Simurdenas neapykantos svarstyklėse svėrė vienodai; roja- 
listų prakeiksmai, kuriuos jie bėrė ant Simurdeno galvos, atsvė- 
rė tuos prakeiksmus, kuriuos respublikonai siuntė Lantenakui. 
Kiekvienas šių žmonių priešingai stovyklai atrodė pabaisa; įdo- 
mu tai, kad tuo pat metu, kai Prijeras iš Marnos paskelbė Gran- 
vilyje atlyginimą už Lantenako galvą, Nuarmutijė miestely Šare- 
tas paskyrė premiją už Simurdeno galvą. 

Pasakysim tiesą: abu šie vyrai - markizas ir kunigas - iki tam 
tikro laipsnio buvo tas pats žmogus. Bronzinė pilietinio karo kau- 
kė turi du veidus: viena puse ji nusigręžusi į praeitį, antra - į 
ateitį, bet abu jos veidai vienodai tragiški. Lantenakas buvo pir- 
masis, o Simurdenas - antrasis veidas; tiktai karčią Lantenako 
šypseną slėpė šešėliai ir naktis, o fatališkąją Simurdeno kaktą 
skaidrino aušros spinduliai. 

Tuo tarpu apgultasis Turgas sulaukė poilsio. 

Govenui įsikišus, kaip matėme, buvo padaryta kažkas pana- 
šaus į paliaubas dvidešimt keturioms valandoms. 

Tenka pripažinti, kad Imanus buvo gerai informuotas, - po 
Simurdeno mobilizacijos Govenas vadovavo keturiems tūkstan- 
čiams penkiems šimtams vyrų iš nacionalinės gvardijos ir liniji- 
nių pulkų; su šituo daliniu jis ir apsupo Lantenaką Turge; dabar 
jis galėjo išstatyti prieš tvirtovę dvylika patrankų; šešias iš bokš- 
to pusės girios pakrašty, o kitas šešias ant plokščiakalnio prieš 
tiltą. Jis galėjo paruošti ir susprogdinti miną ir taip išmušti spra- 
gą bokšto sienoje. 

Taigi po dvidešimt keturių valandų atokvėpio kova turėjo vėl 
užvirti šiomis sąlygomis. 

Ant plokščiakalnio ir girioje buvo keturi tūkstančiai penki šim- 
tai kareivių. 

Bokšte - devyniolika. 

Šių devyniolikos apgultųjų vardus galima rasti to laiko skel- 
bimuose, pranešančiuose, kad jie paskelbti už įstatymo ribų. Mes 
galbūt su jais dar susitiksime. 

Simurdenas norėjo, kad Govenas, vadovaująs keturiems tūks- 
tančiams penkiems šimtams žmonių, beveik visai armijai, būtų 

pakeltas generolu, bet Govenas atsisakė tos garbės sakydamas: 
„Kai Lantenakas bus paimtas, tada pažiūrėsime. Dabar aš dar 
nesu to nusipelnęs.“ 

Tais laikais stambių jėgų vadovavimas labai dažnai būdavo 
pavedamas paprastiems karininkams; tokie buvo respublikos pa- 
pročiai. Taip, pavyzdžiui, truputį vėliau Bonapartas, paprastas 
artilerijos eskadrono vadas, buvo kartu ir vyriausiasis Italijos ar- 
mijos vadas. 

Keistas likimas ištiko Tur Goveno bokštą; vienas Govenas jį 
puolė, antras Govenas - gynė. Galbūt dėl to puolėjai elgėsi at- 
sargiai, ko negalima pasakyti apie gynėjus, nes Lantenakas bu- 
vo iš tų Žmonių, kurie nesigaili nieko, be to, jis visą laiką buvo 
gyvenęs Versalyje, mažai tepažino Turgą ir nejautė jam jokios 
meilės. Jis prisiglaudė čia dėl to, kad arti nerado tinkamesnės 
pastogės, betjis galėjo šią pilį begėdiškai ramia sąžine ir sugriauti. 
Govenas savo gimtinę gerbė labiau. 

Silpniausia tvirtovės vieta buvo tiltas; tačiau bibliotekoje, 
esančioje ant tilto, buvo šeimos archyvas; jei puolimas būtų pra- 
dėtas iš tilto pusės, gaisras būtų neišvengiamas; sudeginti ar- 
chyvą Govenui atrodė tas pat, kas pulti tėvus. La Turgas buvo 
Govenų šeimos pilis; iš šio bokšto buvo tvarkomi visi Bretanės 
lenai, kaip iš Luvro bokšto buvo tvarkomi Prancūzijos lenai; su 
šia pilimi buvo susieti visi Govenų šeimos atsiminimai; jis pats 
buvo čia gimęs; ir štai vingriai susipynęs likimas atvedė šį žmo- 
gų prie jį išauginusios pilies, ir dabar suaugęs jis turėjo štur- 
muoti tas garbingas sienas, kurios jį saugojo vaikystėje. Nejau- 
gi jis šventvagiškai pakels prieš ją ranką, pavers ją pelenais? 
Galbūt jo paties, Goveno, lopšys tebebuvo virš bibliotekos, ku- 
riam nors pakraigės kampely. Yra dalykų, apie kuriuos negali- 
ma mąstyti nesijaudinant. Išvydęs senąjį šeimos lizdą, Gove- 
nas susijaudino. Dėl tojis ir ryžosi tilto nesugriauti. Jis pasiten- 
kino griežtai įsakęs saugoti įėjimą, kad nė vienas pabėgėlis 
nepaspruktų nepastebėtas, bateriją laikyti tam tikru atstumu 
nuo tilto, o pulti jis pasirinko priešingą pusę. Jam įsakius, ir 
buvo po bokštu pakasta mina. 

Simurdenas leido Govenui laisvai veikti; bet prikaišiojo sau tą 
silpnybę, nes Žiauri jo širdis nė kiek nesigailėjo visų tos gotiškos 
senovės liekanų, ir jis nebuvo linkęs gailėti nei trobesių, nei žmo- 
nių. Pasigailėti pilies - reiškė pradėti gailėti visko. O gailestingu- 
mas kaip tik ir buvo Goveno silpnybė, ir Simurdenas, kaip mes jau 
žinome, budriai sekė jo žingsnius ir stengėsi sulaikyti jį, kad nepa- 
suktų šiuo, kaip jam atrodė, pražūtingu šlaitu. Tačiau ir jam pa- 
čiam, išvydus Turgą, slapčia suvirpėjo širdis, nors piktai sau dėl to 
priekaištavo; jis susigraudino, pamatęs biblioteką, kur tebebuvo pir- 
mosios knygos, kurias jo mokomas skaitė Govenas; jis ir pats, Si- 
murdenas, Parinjė parapijos klebonas, daug metų pragyveno po 
šios tilto pilaitės stogu; šitoj pačioj bibliotekoj, pasistatęs tarp kelių, 
jis mokė Goveną abėcėlės; tarp šių senų keturių sienų jis matė savo 
mylimą mokinį, savo sielos kūdikį, augantį kūnu ir dvasia. Argi 
galės jis sugriauti ir sudeginti šią biblioteką, šią pilį, šias sienas, kur 
ir dabar dar, atrodo, tebeskamba jo palaiminimai vaikui? Jis pasi- 
gailėjo jų. Pasigailėjo sąžinės priekaištaujamas. 

Jis leido Govenui ruošti puolimą iš priešingos pusės. La Tur- 
gas turėjo dvi dalis: laukinę - bokštą ir civilizuotąją - biblioteką. 
Simurdenas leido Govenui išmušti išlaužą tik laukinėje pusėje. 

Taigi ši sena bajorų gūžta, puolama Govenoir ginama Goveno, 
pačiam prancūzų revoliucijos įkaršty grįžo prie savo feodalinių 
papročių. Visoje viduramžių istorijoje gausu tokių karų tarp gi- 
minių; Eteoklai ir Polinikai yra ne tik graikai, bet taip pat ir gotai, 
o Hamletas Elsinoro pily įvykdė tą patį, ką Orestas Argose. 


XII 
Išzelbėjimas ryškėja 
Visą naktį abi pusės ruošėsi mūšiui. 
Vos tik pasibaigė šiurpiosios derybos, Govenas pirmiausia pa- 
sikvietė savo leitenantą. 


Gešanas, su kuriuo mums verta truputį susipažinti, buvo tar- 
tum skirtas antraeiliams vaidmenims žmogus, doras, narsus, vi- 

dutinių gabumų, pavyzdingas karys, bet pusėtinas vadas, ne- 
ginčijamai nuovokus, bet iki tokios ribos, už kurios pareiga lie- 
pia nieko nematyti ir nieko negirdėti, niekada nesugraudinamas, 
nė karto nepasidavęs gėdingai silpnybei, kad ir kaip ji pasireikš- 
tų, ar papirkimu, suviliojančiu žmogaus sąžinę, ar užuojauta, 
išvedančia iš teisingo kelio. Jo dvasią ir širdį dengė du gaubtai: 
drausmė ir paklusnumas, kaip bailaus arklio akis akidangčiai, ir 
jis ėjo drąsiai pirmyn, nesidairydamas aplinkui. Jo žingsnis bu- 
vo tiesus, bet kelias siauras. 

Be to, jis buvo patikimas žmogus - griežtas vadas ir klusnus 
karys. 

Govenas gyvai pasakė Gešanui: 

— Gešanai, kopėčias. 

— Mes jų neturime, vade. 

— Reikia gauti. 

- Puolimui? 

— Ne. Gelbėjimui. 

Gešanas valandėlę pamąstė ir tarė: 

- Suprantu. Bet tam tikslui reikia labai ilgų kopėčių. 

— Mažiausiai, kad pasiektų trečiąjį aukštą. 

— Taip, vade, nė kiek ne trumpesnių. 

- Reikėtų dar ilgesnių, kad būtume tikri, jog mums pavyks. 

— Be abejonės. 

— Kaip atsitiko, kad mes neturime kopėčių? 

- Vade, juk jūs pats nusprendėte pulti Turgą ne nuo plokščia- 
kalnio ir pulti ne tiltą, o bokštą. Mes visą laiką rūpinomės mina- 
vimu ir visai negalvojome šturmuoti pilį. Štai dėl ko mes neturi- 
me kopėčių. 

- Įsakykite tučtuojau jas padaryti. 

- Trečiąjį aukštą siekiančios kopėčios taip greit nepadaromos. 

— Paimkite keletą trumpų kopėčių ir suriškite jas. 

— Bet tam reikia turėti trumpų kopėčių. 

- Suraskite. 

- Niekur negalima gauti. Valstiečiai visur sunaikina kopėčias, 
lygiai kaip išardo vežimus ir tiltus. 

- Tiesa, taip jie nori paraližiuoti respubliką. 

- Jie nori, kad mes nei gurguolėmis važiuotume, nei per upes 
persikeltume, nei per sienas perkoptume. 

— O vis dėlto kopėčios man reikalingos. 

— Štai ką galvoju, vade. Žavenė, prie Fužero, yra didelė daili- 
džių dirbtuvė. Ten bus galima gauti. 

— Negaiškite nė minutės. 

— Kada jos reikalingos? 

— Rytoj šituo laiku, ir ne vėliau. 

— Aš tuoj pasiųsiu į Žavenė raitelį. Jis nuveš įsakymą rekvi- 
zuoti kopėčias. Ten stovi raitelių būrys, kuris pasirūpins jas iki 
čia atlydėti. Kopėčios galės būti ryt dar prieš saulėlydį. 

— Gerai, dar nebus vėlu, - tarė Govenas, - tik paskubėkite. 
Galite eiti. 

Po dešimties minučių Gešanas grįžo atgal ir pranešė Go- 
venui: 

— Vade, pasiuntinys jau išvyko į Žavenė. 

Govenas užlipo ant plokščiakalnio ir ilgai stovėjo, įsmei- 
gęs akis į tilto pilaitę, atskirtą grioviu. Pilaitės frontonas iš 
griovio pusės buvo pasiruošęs sutikti pavojų: jame nebuvo 
nei langų, nei durų, išskyrus žemas dureles, kurias dabar 
pridengė pakeltas tiltas. Norint nuo plokščiakalnio pasiekti 
tilto arkos papėdę, reikėjo leistis išilgai stataus skardžio, ta- 
čiau tai nebuvo labai sunku, nes skardis buvo apžėlęs krū- 
mais. Bet atsidūrę griovy užpuolikai būtų atsidūrę be prie- 
dangos nuo įvairių sviedinių, kurie galėjo pasipilti iš visų 
trijų pilies aukštų. Govenas galutinai įsitikino, kad, esant to- 
kioms aplinkybėms, pilį galima pulti tik pro išmuštą bokšte 
angą. 

Jis griebėsi visų priemonių, kad pabėgti iš pilies taptų ne- 
įmanoma; tam tikslui dar labiau suglaudė savo dalinius aplin- 
kui Turgą; jis taip sustatė savo batalionų eiles, kad niekas ne- 
galėtų pro jas prasiskverbti. Govenas pasidalino su Simurde- 
nu tvirtovės puolimo vadovavimą; jis ėmė rūpintis puolimu iš 
girios, o Simurdenui atidavė kariuomenės vadovavimą plokš- 

čiakalny. Buvo sutarta, kad tada, kai Govenas su Gešanu pra- 
dės puolimą pro spragą, Simurdenas, užtaisęs šešias patran- 
kas, saugos tiltą ir griovį. 


XIII 
Ką veikia markizas 


Tuo metu, kai iš lauko pusės buvo ruošiamasi pulti, bokšto vi- 
duje vyko pasiruošimas gintis. 

Ne be reikalo bokštas dažnai palyginamas su statine; jie pana- 
šūs tuo, kad bokštą mina gali pramušti taip kaip statinę - praka- 
las. Iš sienos taip pat tartum išima kaištį. Štai kas įvyko ir Turge. 

Smarkus prakalo dūžis, kitaip sakant, dviejų ar trijų kvintalų 
parako sprogimas kiaurai pramušė milžiniško storio sieną. Bokš- 
to papėdėje, pačiame sienos storume atsirado anga, kuri buvo 
panaši į nelygų skliautą ir baigėsi žemutiniame tvirtovės aukš- 
te. Kad ši anga tiktų puolimui, apgulėjai iš lauko ją praplatino 
patrankų šūviais. 

Pirmajame aukšte, į kurį vedė ši anga, buvo viena didžiulė 
apvali salė, visai tuščia, vidury su kolona, remiančia skliautą. 
Šios salės, pačios didžiausios visam bokšte, skersmuo buvo ne 
mažesnis kaip keturiasdešimt pėdų. Kiekviename bokšto aukš- 
te buvo toks kambarys, tik gerokai siauresnis, su šaudymo an- 
gomis ir išmūrytais narveliais. Pirmajame aukšte nebuvo nei šau- 
dymo angų, nei langų, nei stoglangių. Šviesos ir oro čia įeidavo 
tiek, kiek ir į kapą. 

Pirmojo aukšto salės durys, apkaustytos geležimi, buvo į po- 
žeminį kalėjimą. Kitos šios salės durys atsivėrė į laiptus, kurie 
vedė į viršutinius kambarius. Visi laiptai buvo išmūryti sienoje. 

Į šią salę apgulėjai galėjo patekti pro angą. Paėmę šią salę, jie 
dar turėtų paimti bokštą. 

Šioj žemoj salėj buvo neįmanoma kvėpuoti. Niekas čia nega- 
lėdavo išbūti ilgiau kaip dvidešimt keturias valandas neužtroš- 
kęs. Dabar angos dėka jau galima buvo gyventi. 

Štai dėl ko apgultieji nesirūpino užtaisyti spragos. 

Pagaliau kam? Patrankos vis tiek vėl ją pramuštų. 

Sienoj jie kalė geležinį žiedą, įkišo ten deglą, ir jis nušvietė 
visą apatinį aukštą. 

Bet kaip dabar gintis? 

Užtaisyti skylę sienoje buvo lengva, bet jokios naudos iš to. 
Geriausia buvo įrengti retiradą - įtvirtinimą, kuris leistų atverti 
šautuvų ugnį prieš puolikus ir, palikdamas atvirą spragą iš oro, 
uždarytų ją iš vidaus. Medžiagos jiems netrūko: jie įrengė reti- 
radą, palikdami plyšius šautuvų vamzdžiams. Retirados kam- 
pas rėmėsi į centrinę koloną, o du jos sparnai - į bokšto sienas. 
Taip pat tinkamose vietose reikėjo išdėstyti fugasus. 

Visiems pasiruošimams vadovavo markizas. Įkvėpėjas, įsa- 
kinėtojas, vadas, šeimininkas, Lantenakas buvo baisus! 

Tai buvo vienas tų aštuonioliktojo amžiaus karvedžių, kurie, 
sulaukę aštuoniasdešimties metų, dar gelbsti miestus. Jis buvo 
panašus į grafą d' Albergą, kuris, būdamas beveik šimtametis 
senis, išvijo iš Rygos lenkų karalių. 

— Drąsiau, draugai! - kalbėjo markizas; - šio amžiaus pradžioje, 
1713 metais, Karolis XII, Benderuose užsidaręs viename name su 
trimis šimtais švedų, atsilaikė prieš dvidešimt tūkstančių turkų. 

Buvo užbarikaduoti du žemutiniai aukštai, įtvirtinti atskiri 
kambariai, nišose įtaisytos šaudymo angos, durys paremtos rąs- 
tais, įkaltais į žemę taip, kad atrodė lyg atraminės arkos; laisvus 
paliko tik vingiuotus laiptus, kurie jungė visus aukštus, nes jais 
reikėjo laipioti; uždaryti šiuos laiptus apgulėjams - reiškė užda- 
rytijuos ir apgultiesiems. Tvirtovių gynimas visada turi silpnąją 
pusę. 

Markizas, tvirtas ir nenuilstantis kaip jaunuolis, kilojo rąstus, 
nešiojo akmenis, rodė pavyzdį, pats dirbo, įsakinėjo, padėjo, bi- 
čiuliavosi ir juokavo su visa šia žiauria gauja, ir vis dėlto liko jų 
senjoras - išdidus, draugiškas, elegantiškas ir Žiaurus. 

Niekas neišdrįso jam prieštarauti. Jis sakė: „Jei pusė jūsų atsi- 
sakytų klausyti, aš įsakyčiau kitai pusei ją sušaudyti ir ginčiau 
pilį su likusiais.“ Tokie dalykai priverčia garbinti vadą. 


268 


XIV 
Ką veikia Imanus 


Tuo metu, kai markizas rūpinosi pramušta anga ir bokštu, Ima- 
nus rūpinosi tiltu. Pačioj apgulties pradžioj gelbėjimosi kopė- 
čias, pakabintas oro pusėje skersai ir žemiau antrojo aukšto lan- 
gų, markizo įsakymu Imanus nuėmė ir patalpino bibliotekos sa- 
lėje. Turbūt šias kopėčias Govenas ir norėjo pakeisti. Žemutinio 
aukšto langus, kur buvo sargybos salė, gynė triguba geležinių 
skersinių, įleistų į akmenis, eilė. Pro juos nebuvo galima nei įeiti, 
nei išeiti. 

Bibliotekos langai buvo visai be grotų, tačiau jie buvo labai 
aukštai. 

Imanus pasirinko tris vyrus, panašius į save, ryžtingus ir vis- 
kam tinkamus. Tai buvo Uanaras, vadinamas Aukso Šakele, ir 
du broliai Medinės Ietys. Imanus paėmė pridengtą žibintą, pra- 
vėrė geležines duris, rūpestingai apžiūrėjo visus tris tilto pilai- 
tės aukštus. Uanaras, Aukso Šakelė, buvo toks pat negailestin- 
gas kaip ir Imanus, nes jo brolį nužudė respublikonai. 

Imanus apžiūrėjo pakraigę, užverstą šienu bei šiaudais, ir Že- 
mutinį aukštą. Čia jis įsakė atnešti keletą dervos katiliukų, kuriuos 
padėjo šalia dervos statinių; sukrovė asloje viržių kupetą taip, kad 
jie susisiektų su visomis dervos statinėmis, ir patikrino, ar gerai pra- 
vestas sieruotas dagtis, kurio vienas galas buvo tilto pilaitėje, o ki- 
tas - bokšte. Ant grindų aplink statines ir žabinius tyčia paliejo kla- 
ną dervos, į ją įmerkė vieną sieruoto dagties galą; paskui jis įsakė 
atnešti į bibliotekos salę, esančią tarp apatinio aukšto, kur stovėjo 
dervos statinės, ir palėpės, kur buvo sukrauti šiaudai, tris lopšius, o 
juose kietai miegojo Renė Žanas, Gro Alenasir Žoržetė. Lopšiai bu- 
vo nešami labai atsargiai, kad vaikai nepabustų. 

Tai buvo maži paprasti kaimietiški lopšeliai, žemos, ant grin- 
dų pastatomos karklo pintinės, iš kurių vaikai galėjo išsiristi pa- 
tys, be niekieno pagalbos. Šalia kiekvieno lopšelio Imanus padė- 
jo po dubenėlį sriubos ir po medinį šaukštą. Gelbėjimosi kopė- 
čios, nuimtos nuo kablių, buvo atremtos į sieną; Imanus sustatė 

tris lopšelius prie priešingos sienos, galais vienas į kitą. Paskui, 
pagalvojęs, kad skersvėjis gali būti naudingas padėjėjas, jis ati- 
darė visus šešis didžiuosius bibliotekos langus. Buvo šviesi ir 
šilta vasaros naktis. 

Jis pasiuntė brolius Medines Ietis į viršutinį ir žemutinį aukš- 
tus, kad ir ten atidarytų langus. Jis pastebėjo, kad visą rytinį pilies 
fasadą nuo viršaus iki pat apačios dengia nudžiūvę pinties spal- 
vos vijokliai, apipynę visų trijų aukštų langus. Imanus pagalvojo, 
kad šie vijokliai nepakenks. Paskui jis dar kartą viską apmetė aki- 
mis, po to visi keturi vyrai išėjo iš pilies ir grįžo į bokštą. Imanus 
uždarė sunkias geležines duris, du kartu pasukdamas raktą, dar 
kartą atidžiai apžiūrėjo milžinišką ir baisią spyną ir, iš pasitenki- 
nimo linksėdamas galva, patikrino sieruotą dagtį, kuris ėjo per jo 
pragręžtą skylę ir dabar tebuvo vienintelis susisiekimas tarp bokšto 
ir pilies. Dagtis ėjo iš apskritojo kambario, buvo patiestas po gele- 
žinėmis durimis, ėjo po skliautais, leidosi pilaitės žemutinio aukšto 
laiptais, vingiuodamas jų pakopomis, pasiekė požemio grindis ir 
baigėsi deguto klane tarp sausų viržių kūlelių. Imanus apskaičia- 
vo, kad reikės maždaug ketvirčio valandos, kol šis dagtis, padeg- 
tas bokšte, nuneš ugnį iki deguto klano po biblioteka. Viską įren- 
gęs ir apžiūrėjęs, jis atidavė geležinių durų raktą markizui de Lan- 
tenakui, kuris įsidėjo jį į kišenę. 

Buvo svarbu sekti kiekvieną apgulėjų judesį. Imanus nuėjo sar- 
gybon ant bokšto stogo į sargybos būdelę, laikydamas už juostos 
piemens ragą. Vienoj sargybos būdelės ambrazūroj jis pasidėjo pa- 
rakinę, drobinį maišą, pilną kulkų, ir, nenuleisdamas akių nuo miš- 
ko ir plokščiakalnio, jis plėšė senus laikraščius ir gamino šovinius. 

Patekėjusi rytmečio saulė nušvietė pagiry išsidėsčiusius aš- 
tuonis batalionus: kareiviai su kardais prie šonų, su šovininėmis 
ant nugarų, su nuogais durtuvais buvo pasiruošę pulti; ant plokš- 
čiakalnio stovėjo patrankų baterija su šovinių dėžėmis, patran- 
kų užtaisais ir karčetės dėžėmis; saulės spinduliai, patekę į bokš- 
tą, apšvietė devyniolika vyrų, užtaisančių šautuvus, muškietas, 
pistoletus ir mušketonus, taip pat trijuose lopšiuose - tris mie- 
gančius vaikus. 


Trečioji knyga 
ŠVENTOJO BALTRAMIEJAUS 
NUŽUDYMAS 


Vaikai pabudo. 

Pirmiausia mažoji. 

Bundantys vaikai panašūs į prasiskleidžiančius žiedus; atro- 
do, kad iš šių nekaltų širdžių sklinda malonus kvapas. 

Žoržetė, metų ir aštuonių mėnesių mergytė, pati jauniausia iš 
visų trijų vaikučių, kuri gegužės mėnesį dar buvo žindoma, pa- 
kėlė savo mažą galvelę, atsisėdo lovelėje, pasižiūrėjo į kojytes ir 
ėmė čiauškėti. 

Saulės spindulys žaidė ant jos lopšio; ir sunku būtų buvę pa- 
sakyti, kas rausvesnis: aušra ar Žoržetės kojytės. 

Kiti du tebemiegojo; vyrai visada nepaslankesni. O Žoržetė, 
linksma ir rami, ulbėjo. 

Renė Žano plaukai buvo juodi, Gro Aleno - kaštoniniai, Žorže- 
tės - šviesūs. Vaikų plaukų atspalviai vėliau gali ir pasikeisti. Renė 
Žanas atrodė kaip mažas Herkulas; jis miegojo kniūbsčias, įbedęs 
veidelį tarp kumštukų. Gro Aleno kojos kyšojo iš jo mažos lovytės. 

Visi trys buvo skarmaluoti; drabužėliai, duoti Raudonosios 
kepurės bataliono, suplyšo; to, kuo jie buvo apvilkti, negalima 
buvo pavadinti net marškiniais; abudu berniukai buvo beveik 
nuogi, Žoržetė apkarta skarmalu, kažkada buvusiu sijonu, o da- 
bar virtusiu tik liemenėle. Ir kas rūpinosi šiais vaikais? Sunku 
atsakyti. Jie neturėjo motinos. Puslaukiniai valstiečiai kareiviai, 

kurie tampė juos su savimi iš girios į girią, dalydavosi su jais 
savo sriuba. Štai ir viskas. Mažyčiai rūpinosi patys savimi kaip 
galėdami. Visi jiems buvo šeimininkai, tačiau tėvo - nė vieno. 
Bet vaikų skarmalai visada švyti. Visi trys jie buvo žavingi. 

Žoržetė čiauškėjo. 

Ir paukščio čiulbėjimas, ir vaiko čiauškėjimas yra vienas him- 
nas. Nesuprantamas, neaiškus, prasmingas himnas. Tiktai paukš- 
čiui neskirtas tas niūrus žmogaus likimas, kuris laukia vaiko. Štai 
kodėl kartais suaugusiems taip liūdna klausyti linksmos vaiko dai- 
nos. Nėra pasauly kilnesnės giesmės už žmogaus sielos čiauškėji- 
mą vaiko lūpomis. Šiame šnabždesy, kuriame glūdi mintis, tik- 
riau, dar ne mintis, o instinktas, slepiasi kažkoks nesąmoningas 
amžinosios tiesos šauksmas; galbūt tai protestas, nenoras peržengti 
gyvenimo slenkstį; kuklus ir širdį graudinantis protestas; ši neži- 
nojimo šypsena, skirta begalybei, tartum kaltina visus pasaulio 
kūrinius už likimą, laukiantį silpnos ir beginklės būtybės. Jei įvyks 
nelaimė, vadinasi, bus piktam panaudotas šis pasitikėjimas. 

Vaiko čiauškėjimas - tai daugiau negu žodžiai; tai ne mu- 
zikos garsai, o vis dėlto tai giesmė; tai nėra skiemenys, o vis 
dėlto sudaro kalbą; šis ulbėjimas prasidėjo danguj ir nesibai- 
gia žemėje; jis prasideda tada, kai vaiko dar nėra pasaulyje, ir 
tęsiasi be galo. Jį sudaro tai, ką vaikas sakė dar būdamas an- 
gelu, ir tai, ką jis sakys užaugęs; lopšys turi savo Vakar, kaip 
kapas - savo Rytoj; šis Rytoj ir šis Vakar tame neaiškiame ul- 
bėjime susilieja į dvigubą nežinią, ir niekas taip įtikinamai 
nekalba apie Dievo buvimą, amžinybę, atsakingumą, likimo 
dvilypumą, kaip šis milžiniškas šešėlis, užtemdęs tą rausvą, 
tartum aušra kūdikio sielą. 

Žoržetė čiauškėjo apie kažką, kas nekėlė sielvarto, nes visas 
jos švelnus veidelis spindėjo šypsena. Šypsojosi akys, šypsojosi 
burna, šypsojosi skruostų duobutės. Šita šypsena sveikino brėkš- 
tančią dieną. Siela pasitiki spinduliu. Dangus buvo mėlynas, ry- 
tas gražus, šiltas. Trapi būtybė, nieko nežinodama, nieko nesu- 
prasdama, liūliuojama švelnių svajonių, kurios dar nežadino 
minčių, jautėsi visai saugi senų medžių pavėsyje, tyroje žalumo- 

je, tarp šių ramių lygumų, klausydamasi paukščių čiulbėjimo, 
upelių čiurlenimo, musių zirzimo, lapų šlamėjimo tyloje, virš 
kurios triumfuojančiu skaistumu švytėjo saulė. 

Po Žoržetės pabudo vyriausiasis - Renė Žanas, kuriam jau 
buvo sukakę ketveri metai. Jis atsistojo, drąsiai peržengė lopšio 
kraštą, pastebėjęs dubenėlį ir nė kiek nenustebęs, tuojau sėdosi 
ant Žemės ir ėmė valgyti sriubą. 

Žoržetės čiauškėjimas Gro Aleno nepažadino, bet, išgirdęs 
šaukšto bilsčiojimą į dubenėlį, jis tuojau pašoko ir pravėrė akis. 
Gro Alenui buvo treji. Pamatęs savo dubenėlį, pasilenkė, pagriebė 
jį, net neišlipęs iš lopšio, pasidėjo ant kelių, paėmė šaukštą ir, 
kaip ir Renė Žanas, pradėjo valgyti. 

Žoržetė jų visai negirdėjo, jos balso ringavimas, atrodė, liūlia- 
tyn ir atrodė dieviškai tyros; kas bebūtų virš vaiko galvos, lubos 
ar akmeninis skliautas, vis tiek jo akyse atsispindi dangus. 

Kai Renė Žanas baigė valgyti, išgramdęs šaukštu dubenėlio 
dugną, jis atsiduso ir rimtai pasakė: „Išvalgiau visą sriubą.“ 

Jo balsas iš svajonių pažadino Žoržetę. 

- Sriubą, - pasakė ji. 

Matydama, kad Renė Žanas pavalgė ir kad Gro Alenas dar 
valgo, ji pasiėmė sriubos dubenėlį, stovintį šalia jos, ir ėmė val- 
gyti, dažniau pataikydama šaukštu į ausį negu į bumą. 

Kartkartėmis ji atsisakydavo civilizacijos ir pradėdavo valgy- 
ti pirštais. 

Gro Alenas, išgramdęs dubenėlį, kaip ir jo brolis, iššoko iš lo- 
vos ir ėmė bėgioti paskui jį. 


II 


Staiga lauke iš apačios, nuo girios, pasigirdo skardus trimito bal- 
sas; jis skambėjo griežtai ir įsakmiai. Trimito gaudimui nuo bokš- 
to atsakė ragas. 

Šį kartą trimitas klausė, o ragas atsakė. 

Antrąkart sugaudė trimitas, ir antrąkart nuaidėjo ragas. 

Paskui nuo girios atskrido tolimas, bet gana aiškus balsas: 

- Plėšikai! Pasiduokite! Jei nepasiduosite iki saulėlydžio, mes 
pradėsime puolimą. 

Iš bokšto atsiliepė griausmingas balsas: 

— Pulkite! 

Balsas iš apačios kalbėjo toliau: 

— Pusę valandos prieš puolimą mes iššausime iš patrankos, ir 
tai bus paskutinis mūsų įspėjimas. 

Balsas iš viršaus atsakė: 

— Pulkite! 

Vaikai žmonių balsų negirdėjo, bet trimito ir rago garsai, skar- 
desni ir stipresni, pasiekė biblioteką; Žoržetė, pasigirdus pirma- 
jam trimitui, ištiesė kaklą ir nustojo valgiusi; nuaidėjus ragui, ji 
padėjo šaukštą į dubenėlį; kai sutrimitavo antrą kartą, ji pakėlė 
mažytį savo dešinės rankos smilių ir visą laiką mosavo pagal 
trimito ritmą, kurį po jo kartojo ragas; kai trimitas ir ragas visai 
nutilo, ji valandėlę susimąsčiusi laikė pirščiuką pakeltą, paskui 
pusbalsiu sumurmėjo: 

— Mizika. 

Reikia manyti, kad ji norėjo pasakyti „muzika“. 

Abu vyresnieji, Renė Žanas ir Gro Alenas, nekreipė dėmesio 
nei į trimitą, nei į ragą: jie domėjosi kuo kitu: per bibliotekos aslą 
bėgo šimtakojis. 

Gro Alenas pamatė ir suriko: 

- Žvėris! 

Renė Žanas pribėgo artyn. 

Gro Alenas pasakė: 

-Įkąs. 

- Nedaryk jam nieko blogo, - atsakė Renė Žanas. 

Ir abu ėmė žiūrėti į šį praeivį. 

Tuo tarpu Žoržetė baigė sriubą; akimis ji ieškojo brolių. Renė 
Žanas ir Gro Alenas buvo prie lango, sutūpę rimtais veidais jie 
žiūrėjo į šimtakojį, net siekėsi jų kaktos ir plaukai; sulaikę kvapą 
jie stebėjo žvėrį, kuris dabar visai sustojo ir buvo nelabai paten- 
kintas tokiu nepaprastu dėmesiu. 

Žoržetė, matydama, kad jos broliai kažkuo užsiėmę, norėjo 
sužinoti, kas ten yra. Juos pasiekti buvo nelengva, tačiau ji ryžo- 
si; pakeliui jos laukė pavojai: ant Žemės voliojosi įvairūs daiktai, 
apverstos taburetės, krūvos popierių, atplėštos tuščios dėžės, 
skrynios, krūvos sąšlavų, kurias reikėjo aplenkti, ištisas povan- 
deninių uolų salynas, bet Žoržetė nepabūgo. Pirmiausia ji išlipo 
iš lopšelio; paskui leidosi tarp povandeninių uolų, su dideliu 
vargu prasiskverbė pro sąsiaurius, pastūmė vieną taburetę, pra- 
šliaužė pro dvi dėžes, perlipo per ryšulį popierių, užsiritusi iš 
vieno šono, ji nuvirto į antrą, švelniai parodydama savo nuogą 
kūnelį, ir pagaliau pasiekė tai, ką jūrininkai pavadintų atvira jū- 
ra, t. y. gana plačią erdvę, kuri nebebuvo užgriozdinta ir kur jai 
nebegrėsė jokie pavojai; čia ji drąsiai žengė pirmyn, vikriai kaip 
katė visomis keturiomis perrėpliojo likusią salės dalį ir pasiekė 
langą, kur laukė baisi kliūtis; didžiulės kopėčios, padėtos pasie- 
nyje, baigėsi ties šiuo langu; vienas jų galas buvo užtvėręs pusę 
lango angos ir sudarė tarp Žoržetės ir brolių kažką panašaus į 
kyšulį, kurį reikėjo apeiti; ji sustojo ir susimąstė; minutėlę pagal- 
vojusi, ji apsisprendė: savo rausvais piršteliais tvirtai įsikibo už 
vienos kopėčių pakopėlės, stovinčios statmenai, o ne gulsčiai, 
nes kopėčios buvo paguldytos; ji bandė atsistoti, bet parpuolė 
žemėn; ji dar kartą pabandė; du kartus pargriuvo, bet trečiąjį 
atsistojo tiesiai ir išsitiesė; tada, įsitverdama rankomis į pakopė- 
les, ji pradėjo eiti išilgai kopėčių; pasiekusi iškyšulį, ji neteko pu- 
siausvyros ir susverdėjo, bet abiem rankelėm spėjo įsitverti už 
storos karties, išsitiesė, apėjo iškyšulį, atsigręžė į Renė Žaną su 
Gro Alenu ir pradėjo juoktis. 


III 


Tuo metu Renė Žanas, pakankamai atsigėrėjęs šimtakoju, pakė- 
lė galvą ir tarė: 

- Čia patelė. 

Išgirdęs Žoržetės juoką, prasijuokė Renė Žanas, o išgirdęs Renė 
Žano juoką, ėmė juoktis ir Gro Alenas. 


275 


Žoržetė prisidėjo prie brolių, ir dabar visi trys susėdo ant že- 
mės rateliu. 

Bet šimtakojis pradingo. 

Jis pasinaudojo proga, kol Žoržetė juokėsi, ir įlindo į grindų plyšį. 

Po šimtakojo sekė kiti įvykiai. 

Pirmiausia pasirodė kregždės. 

Turbūt jų lizdai buvo pastogėje. Išvydusios vaikus, jos sune- 
rimo ir, sukdamos ore didžiulius ratus, skrajojo visai netoli lan- 
go, švelniai pavasariškai čirškėdamos. Vaikai pakėlė akis, ir šim- 
takojis greitai buvo užmirštas. 

Žoržetė parodė piršteliu kregždes ir sušuko: 

- Paktytės! 

- Panele, reikia sakyti paukštytės, o ne paktytės, - subarė Re- 
nė Žanas. 

- Pakstytės, - tarė Žoržetė. 

Ir visi trys ėmė žiūrėti į kregždes. 

Paskui įskrido bitė. 

Niekas taip nėra panašus į žmogaus sielą kaip bitė. Ji skraido 
nuo žiedo prie žiedo kaip siela nuo žvaigždės prie žvaigždės; ji 
neša medų, kaip siela neša šviesą. 

Ji atskrido su triukšmu ir, garsiai zvimbė, tarsi norėdama pa- 
sakyti: „Atskrendu, aš dūzgiau nuo rožės prie rožės, o dabar 
noriu pamatyti vaikus. Kas gi čia darosi?“ 

Bitė - rūpestinga šeimininkė, ji ir dainuodama barasi. 

Kol bitė skraidė po kambarį, vaikai nenuleido nuo jos akių. 

Ji aplakiojo visą biblioteką, aplandė visus užkampius, tarsi 
būtų savo avily, dūzgė nuo spintos prie spintos ir pro stiklus 
žiūrėjo į knygų antraštes, lengvutė tarsi dvasia. 

Viską apžiūrėjusi, ji išskrido. 

- Ji grįžta namo, - tarė Renė Žanas. 

- Tai žvėris, - pasakė Gro Alenas. 

— Ne, - atsakė Renė Žanas, - tai musė. 

- Misė, - pakartojo Žoržetė. 

Po to Gro Alenas asloje rado virvelę su mazgu, paėmė ją 
tarp nykščio bei rodomojo piršto ir ėmė sukti ratu, visą laiką 

nepaprastai domėdamasis ir stebėdamas susidariusį skri- 
tulį. 

Žoržetė vėl ėmė keturiomis repečkoti po kambarį, surado se- 
ną, kandžių suėstais apmušalais, iškilmingą krėslą iš kurio pro 
daugelį skylių kyšojo ašutai. Ji sustojo prie šito krėslo. Dar la- 
biau pradraskiusi, rūpestingai ėmė traukyti ašutus. 

Staiga ji pakėlė aukštyn pirštuką tartum sakydama: „Klau- 
sykite!“ 

Abudu broliai pasuko galvas. 

Lauke pasigirdo neaiškus tolimas triukšmas; greičiausiai, ju- 
dėjo apgulėjų stovyklos karinės dalys girioje; žvengė arkliai, dun- 
dėjo būgnai, bildėjo vežimai, žvangėjo grandinės, gaudė karo 
trimitai; visas tas pašėlęs bruzdesys iš tolo atrodė net harmonin- 
gas; vaikai klausėsi tartum užburti. 

- Tai Dievulis barasi, - tarė Renė Žanas. 


IV 


Triukšmas nutilo. 

Renė Žanas tebestovėjo susimąstęs. 

Dėl ko ir kaip mažutėlėse smegenyse iškyla ir vėl išnyksta 
mintys? Kokios paslaptingos spyruoklės valdo jų dar tokią 
neaiškią ir trumpą atmintį? Šioj malonioj susimąsčiusioj gal- 
velėj susimaišė ir gerasis Dievulis, ir malda, ir sunertos ran- 
kos, ir kažkokia maloni šypsena, kurią kadaise regėdavo ir 
kurios dabar jau seniai nebematė, ir Renė Žanas tyliai sušnibž- 
dėjo: „Mama“. 

—- Mama, - pakartojo Gro Alenas. 

— M-a-m, - ištarė Žoržetė. 

Po to Renė Žanas pradėjo šokinėti. 

Pamatęs Gro Alenas ėmė šokinėti taip pat. 

Gro Alenas mėgdžiojo visus Renė Žano judesius, Žoržetė bu- 
vo savarankiškesnė. Trejų metų vaikas visuomet mėgdžioja ke- 
turmetį, bet metų ir aštuonerių mėnesių kūdikis lieka savaran- 
kiškas. 

Žoržetė tebesėdėjo vietoje, kartais ištardama kokį žodį. Saki- 
niųji dar nemokėjo sudaryti. Šita maža mąstytoja kalbėjo aforiz- 
mais. Jos žodžiai buvo vienaskiemeniai. 

Tačiau po kiek laiko ji užsikrėtė brolių žaidimais, prisidėjo 
prie jų, ir trys basų kojyčių poros ėmė šokinėti, bėgioti ir trypti 
po seną dulkėtą ąžuolinį parketą; marmuriniai biustai rimtai Žiū- 
rėjo į juos, ir Žoržetė retkarčiais, neramiai į juos pažvelgusi, su- 
šnibždėdavo: „Lėlė!“ 

Žoržetės kalba „lėlė“ buvo viskas, kas panašu į žmogų ir vis 
dėlto ne žmogus. Gyvas būtybes vaikas painiojo su vaiduokliais. 

Žoržetė sekė brolius, bet ji nemokėjo tvirtai vaikščioti, tad mie- 
liau ropinėjo. 

Staiga Renė Žanas priėjo prie lango, pakėlė galvą, vėl staiga ją 
nuleido ir pasislėpė už sienos krašto. Jis pastebėjo, kad kažkas 
žiūri į jį. Tai buvo mėlynasis kareivis iš stovyklos, išsidėsčiusios 
ant plokščiakalnio; pasinaudodamas paliaubomis ir kai kuriuo at- 
žvilgiu laužydamas jas, jis išdrįso ateiti iki griovio krašto, iš kur 
buvo matyti bibliotekos vidus. Pamatęs, kad Renė Žanas slepiasi, 
Gro Alenas pasislėpė taip pat, įlindęs į kampą šalia brolio, o atbė- 
gusi Žoržetė pasislėpė už jų abiejų. Jie tūnojo tyliai, nejudėdami, 
Žoržetė net pridėjo prie lūpų pirštą. Po kelių akimirkų Renė Ža- 
nas įsidrąsino iškišti galvą; kareivis tebestovėjo. Renė Žanas sku- 
biai atitraukė galvą; trys mažyčiai nebedrįso nė alsuoti. Tai truko 
gana ilgai. Pagaliau Žoržetei nusibodo bijoti, ji įsidrąsino ir pasi- 
žiūrėjo. Kareivis jau buvo nuėjęs. Jie vėl ėmė bėginėti ir Žaisti. 

Gro Alenas buvo Renė Žano sekėjas ir jo gerbėjas, tačiau jis 
turėjo ir savo užsiėmimą - radinius. Brolis ir sesutė staiga pa- 
matė jį kaip pašėlusį lakstant po kambarį ir traukiant paskui sa- 
ve mažą, nežinia kur surastą vežimėlį. 

Šis lėlių vežimėlis daugelį metų gulėjo dulkėse visų užmirš- 
tas greta genijų kūrinių ir išminčių biustų. Šituo žaislu galbūt 
vaikystėje žaidė Govenas. 

Gro Alenas iš virvutės pasidarė botagą ir ėmė juo pliauškinti; 
jis labai didžiavosi savo išradimu. Visi išradėjai tokie. Jei neatran- 
da Amerikos, tai suranda nors vežimėlį. Visuomet taip būna. 

Bet radiniu teko pasidalyti. Renė Žanas norėjo pasikinkyti į 
ratukus, o Žoržetė į juos įlipti. 

Ji pabandė juose atsisėsti. Renė Žanas buvo arklys, Gro Ale- 
nas - vežikas. 

Bet vežikas nemokėjo savo amato, ir arkliui teko jį mokyti. 

- Sakyk „Na!“ - rėkė Renė Žanas Gro Alenui. 

— Na! - kartojo Gro Alenas. 

Rateliai apvirto. Žoržetė iškrito. Ir angelai rėkia. Žoržetė suriko. 

Ji buvo bepravirkstanti, bet Renė Žanas jai tarė: 

— Panele, jūs jau didelė. 

— Didė, - pasakė Žoržetė. 

Šie žodžiai sušvelnino kritimo skausmą. 

Po bibliotekos langais iš lauko pusės buvo plati atbraila; per 
ilgą laiką ant jos prisirinko dulkių, kurias vėjas atnešdavo nuo 
plokščiakalnio viržių, lietus šias dulkes pavertė žeme, vėjas atne- 
šė sėklą, ir, įsikibęs į tą žemės gabalėlį, išdygo gervuogės grūde- 
lis. Ši gervuogė buvo labai gaji, vadinama lapės vynuoge. Dabar, 
rugpjūčio mėnesį, gervuogės krūmelis buvo apkibęs uogomis. Vie- 
na krūmo šakelė pro langą sviro į kambarį. Ji beveik siekė grindis. 

Gro Alenas, radęs virvutę, vėliau radęs ratukus, atrado ir šias 
gervuoges. Jis priėjo prie šakelės. 

Nusiskynė vieną uogą ir suvalgė. 

— Noriu valgyti, - tarė Renė Žanas. 

Čia atsirado ir Žoržetė, skubiai ropodama į priekį. 

Trise jie nudraskė ir suvalgė visas uogas. Vaikai apsvaigo, iš- 
sitepliojo, ir dabar trys angelėliai pavirto trimis mažais faunais; 
juos išvydęs, Dantė, be abejo, būtų pasipiktinęs, o Vergilijus — 
nudžiugęs. Vaikai garsiai kvatojo. 

Kartais gervuogių spygliai įdurdavo jiems pirščiukus. Nieko 
negausi veltui. 

Žoržetė ištiesė į Renė Žaną pirštelį; antjo pūpsojo išsisunkęs krau- 
jo karoliukas, ir, rodydama dygliuotą gervuogės šakelę, pasakė: 

— Dulia. 

Gro Alenas, kuris taip pat įsidūrė, piktai sušnairavo į gervuo- 
gę ir tarė: 

- Žvėris! 

— Ne, - atsiliepė Renė Žanas, - čia lazdelė. 

- Piktos lazdelės, - pareiškė Gro Alenas. 

Žoržetė ir šį kartą norėjo pravirkti, bet ėmė juoktis. 


V 


Tuo pat metu Renė Žanas, galbūt ėmęs pavydėti savo jaunes- 
niajam broliui Gro Alenui atradimų, sugalvojo didžiulį daly- 
ką. Jau kuris laikas, skindamas gervuoges ir badydamasis pirš- 
tus, jis nuolat žvilgčiojo į vidury salės esančio pulto pusę; šis 
pultas, paaukštintas velenu, stovėjo tarsi koks paminklas vi- 
dury bibliotekos. Ant šio pulto gulėjo garsusis „Šventojo Bal- 
tramiejaus“ tomas. 

Tai iš tikrųjų buvo gražus ir retas in guatro. „Baltramiejaus 
evangelija“ buvo išleista Kelne 1682 metais, išspausdinta žymaus 
Biblijos leidėjo Blevo, arba lotyniškai Cezijaus, su medinių slėg- 
tuvų irjaučio sausgyslių pagalba ne olandiškame, bet puikiame 
arabiškame popieriuj, kuriuo taip grožėjosi Edrizi; jis buvo ga- 
minamas iš šilko ir medvilnės ir niekada neprarasdavo savo bal- 
tos spalvos; aptaisai buvo paauksuotos odos, užsegalai sidabri- 
niai; antraštinis knygos lapas pradžioje ir švarusis lapas gale buvo 
iš geriausio pergamento, kurį Paryžiaus pergamento pirkliai pri- 
siekinėjo perką tik Sen Matiureno salėje ir „niekur kitur“. Šis 
tomas buvo pilnas medžio ir vario raižinių bei daugelio kraštų 
geografinių vaizdų; jo pradžioje buvo įdėtas spaustuvininkų, po- 
pieriaus fabrikantų ir knygininkų protestas prieš 1635 metų įsta- 
tymą, apdedantį mokesčiais „odą, alų, skeltanagius gyvulius, jū- 
rų Žuvis ir popierių“; antrojoje titulinio lapo pusėje buvo įrašy- 
tas knygos paskyrimas Grifams, kurie Lijonui buvo tas pats, kas 
elzevyrai Amsterdamui. Visa tai turint galvoje, ši knyga buvo 
laikoma tokia pat brangia retenybe kaip Maskvos „Apaštalas“. 

Knyga buvo labai graži; galbūt dėl to Renė Žanas žvilgčiojo į 
ją per daug įdėmiai. Tomas buvo atverstas kaip tik toje vietoje, 
kur buvo didžiulis raižinys, vaizduojąs šventąjį Baltramiejų, ne- 

šantį ant rankų nuojo nuplėštą odą. Raižinį galima buvo matyti 
net ant grindų. Kai visos uogos buvo suvalgytos, Renė Žanas 
nukreipė pragaištingos meilės žvilgsnį į tą paveikslą, ir Žoržetė, 
nusekusi savo brolio žvilgsnį, taip pat pastebėjo raižinį ir pasa- 
kė: „Paveiksas“. 

Šis žodis galutinai paskatino Renė Žaną. Didžiam Gro Aleno 
nustebimui, jis įvykdė nepaprastą dalyką. 

Bibliotekos kertėje stovėjo didelis ąžuolinis krėslas; Renė Ža- 
nas priėjo prie šio krėslo, nutvėrė jį ir pats vienas atvilko iki pul- 
to. Paskui, kada krėslas buvo pristumtas prie pulto, jis užlipo 
ant jo ir uždėjo abu savo kumščius ant knygos. 

Pasiekęs šią aukštumą, jis pajuto, jog reikia parodyti savo di- 
dybę; jis paėmė „paveiksą“ už viršutinio krašto ir rūpestingai 
perplėšė. Šventasis Baltramiejus perplyšo kreivai, bet ne dėl Re- 
nė Žano kaltės; visą kairiąją pusę su viena akimi ir truputėliu 
aureolės aplink senojo apokrifinio evangelisto galvą jis paliko 
knygoj, o antrąją šventojo pusę ir jo odą atidavė Žoržetei. Žorže- 
tė paėmė šventąjį ir pasakė „Lėlė!“ 

— O man? - sušuko Gro Alenas. 

Pirmasis išplėštas puslapis tas pats, kas ir pirmasis pralietas 
kraujo lašas. Po to jau nebegalima sulaikyti žudynių. 

Renė Žanas atvertė kitą lapą; po šventojo kankinio paveikslo 
sekė jo komentatoriaus Pantenuso atvaizdas; Renė Žanas Pante- 
nusu apdovanojo Gro Aleną. 

Tuo tarpu Žoržetė perplėšė turimą paveikslo gabalą į dvi ma- 
žesnes dalis, o šias vėl į keturias; taigi istorikai gali pasakyti, jog 
šventąjį Baltramiejų ne tik nulupo Armėnijoje, bet ir sudraskė į 
keturias dalis Bretanėj. 


VI 
Baigusi plėšyti šventąjį, Žoržetė ištiesė ranką į Renė Žaną ir tarė: „Dar!“ 
Po šventojo ir komentatoriaus atėjo eilė bjauriems aiškintojų 


portretams. Pirmas iš eilės pateko Gavantus; Renė Žanas išplėšė 
jį 1r įdėjo Žoržetei į rankelę. 


261 


Visus šventojo Baltramiejaus aiškintojus ištiko tas pat likimas. 

Dovanoti - tai būti pranašesniam. Renė Žanas sau nepasiliko 
nieko. Gro Alenas ir Žoržetė gėrėjosi juo; to jam užteko; jis visiš- 
kai pasitenkino savo publikos susižavėjimu. 

Kilnus ir nenuilstantis dovanų dalytojas Renė Žanas padova- 
nojo Gro Alenui Fabricijų Pinjatelį, o Žoržetei - tėvą Stiltingą; po 
to Gro Alenas gavo Alfonsą Tostą, o Žoržetė - „Kornelius a Lapi- 
de“; be to, Gro Alenui atiteko Anri Amonas, o Žoržetei - tėvas 
Roberti su Duė miesto vaizdu, kur ji gimė 1619 metais. Popieriaus 
pirklių protestas taip pat atiteko Gro Alenui, o Žoržetei - knygos 
dedikacija Grifų šeimai. Ten buvo dar du žemėlapiai. Renė Žanas 
padalino ir juos. Etiopiją dovanojo Gro Alenui, o Likaoniją - Žor- 
žetei. Viską pabaigęs, jis numetė knygą ant žemės. 

Baisus momentas! Su džiaugsmu ir baime Gro Alenas ir Žor- 
žetė pamatė, kaip Renė Žanas, suraukęs antakius, sugniaužęs 
kumščius, įsispyręs kojomis, stumia nuo pulto sunkią knygą. Tra- 
giškas reginys: didinga sena knyga, numesta nuo pjedestalo. Sun- 
kus tomas, netekęs pusiausvyros, akimirką pakilo ore, paskui 
susvyravo ir išsikėtojo ant grindų - suiręs, suglamžytas, suplė- 
šytas, išnirusiais viršeliais ir ištrūkusiomis sąsagomis. Laimė, kad 
krisdamas neužkliudė vaikų. 

Tai apstulbino juos, bet neparbloškė. Ne visi nugalėtojų žy- 
giai taip laimingai baigiasi. 

Kiekvienos garbės toks likimas - pradžioj daug triukšmo, pas- 
kui debesis dulkių. 

Numetęs knygą žemėn, Renė Žanas nulipo nuo krėslo. 

Įsiviešpatavo tylos ir baimės minutė; pergalė išgąsdina ne tik 
nugalėtąjį. Vaikai susitvėrė rankomis ir iš tolo žiūrėjo į sudras- 
kytą didžiulį tomą. 

Bet po akimirkos svarstymo Gro Alenas ryžtingai prisiartino 
prie folianto ir paspyrė jį koja. 

Dabar buvo baigta. Žmoguje gyvena noras naikinti. Renė Ža- 
nas, priėjęs prie knygos, taip pat ją paspyrė, ir Žoržetė užsimojo 
kojyte, tačiau parpuolė ir atsisėdo ant žemės; tuo pasinaudojusi, 
ji puolė šventąjį Baltramiejų; dingo paskutiniai jo autoriteto li- 

kučiai; Renė Žanas užlėkė ant knygos, Gro Alenas užšoko taip 
pat; ir trys plėšrūs angelėliai, linksmi, patrakę iš džiaugsmo, 
triumfuojantys, negailestingi, rankomis ir kojomis, dantimis ir 
nagais puolė beginklį evangelistą, nudraskė graviūras, išplėšė 
lapus, ištraukė žymeles, subraižė knygos viršelius, atlupo pa- 
auksuotą odą, išraustė vinis iš sidabrinių kampų, suplėšė perga- 
mentą, sunaikino iškilmingąjį tekstą. 

Jie sunaikino Armėniją, Judėją, Beneventą, kur ilsisi šventojo 
palaikai, nužudė Natanaelį, kuris galbūt buvo tas pats šventasis 
Baltramiejus, popiežių Želazijų, paskelbusį Baltramiejaus-Nata- 
naelio evangeliją apokrifine, išplėšė visus paveikslus ir žemėla- 
pius; jie taip aistringai taršė senąją knygą, kad net nepastebėjo, 
kaip šalia jų prabėgo viena pelytė. 

Tai buvo galutinis sunaikinimas. 

Sudraskyti į gabalėlius istoriją, padavimus, mokslą, stebuk- 
lus, tikrus ar netikrus, bažnytinę lotynų kalbą, prietarus, fana- 
tizmą, paslaptis, suplėšyti visą religiją į skutus - tokį darbą gali 
padaryti trys milžinai ir kartu trys vaikai; taip bevargstant pra- 
bėgo kelios valandos, bet tikslas buvo pasiektas: iš šventojo Bal- 
tramiejaus neliko nieko. 

Kai viskas buvo baigta, kai paskutinis lapas buvo išplėštas ir 
paskutinė graviūra atsidūrė ant žemės, kai iš knygos teliko teks- 
to ir paveikslų skutai, prilipę prie viršelio griaučių, Renė Žanas 

Gro Alenas suplojo taip pat. 

Žoržetė paėmė nuo žemės vieną lapą, pasistiebė, atsirėmė į 
palangę, kuri buvo jai aukščiau smakro, ir, plėšydama lapą į ma- 
žus gabalėlius, ėmė laidyti juos pro langą. 

Pamatę tai, Renė Žanas ir Gro Alenas darė taip pat. Jie rinko 
ir plėšė, ir vėl rinko ir plėšė, laidė pro langą kaip Žoržetė; ir se- 
novinę knygą, kurią puslapis po puslapio suplėšė mažutėliai įnir- 
tingi pirštukai, išsklaidė vėjas. Žoržetė susimąsčiusi žiūrėjo į šį 
sūkuriuojantį vėjyje lapelių spiečių ir sušuko: 

- Plastakės! 

Taip ši bausmė išnyko dangaus mėlynėje. 

VII 


Šitaip antrą kartą buvo atiduotas mirčiai šventasis Baltramiejus, 
kuris pirmą kartą buvo nukankintas 49-aisiais metais po Kris- 
taus gimimo. 

Tuo tarpu artinosi vakaras, karštis didėjo, oras migdė; Žor- 
žetės akys pradėjo merktis. Renė Žanas priėjo prie savo love- 
lės, išvilko iš jos šiaudų prikimštą maišelį, kuris jam atstojo čiu- 
žinėlį, nutempė jį iki lango, atsigulė ant jo ir tarė: „Dabar mie- 
gosime.“ 

Gro Alenas padėjo galvą ant Renė Žano, Žoržetė padėjo gal- 
vą ant Gro Aleno, ir trys piktadarėliai užmigo. 

Pro atdarus langus dvelkė šiltas vėjas; laukinių gėlių aroma- 
tas, atneštas nuo kalnelių ir slėnių, maišėsi su vakaro alsavimu; 
maloninga ramybė viešpatavo aplinkui, visa spindėjo, visa nu- 
rimo, visa alsavo meile visam pasauliui; saulė pabėrė žemei sa- 
vo malonę - šviesą; Žmonės visa siela traukė į save harmoniją, 
skleidžiamą beribio gamtos švelnumo; begalybėje buvo kažkas 
motiniško; pasaulis yra amžinai žydintis stebuklas, didumą jis 
papildo gerumų; atrodė, kad kažkas neregimas paslaptingu bū- 
du stengiasi apsaugoti silpnąsias būtybes žiaurioj kovoj prieš 
stipriąsias; tuo pat metu aplinkui viskas buvo gražų; gamtos kil- 
numas prilygo jos grožiui. Per snaudžiančias pievas ir upes vil- 
nijo nuostabios šviesos ir šešėlių bangos. Garai nuo žemės kilo 
aukštyn, virto debesimis, kaip svajonės virsta regėjimais; aplin- 
kui Turgą suko pulkai paukščių; kregždės skrajojo palangėmis, 
tarsi norėdamos pažiūrėti, ar kas netrukdo vaikų miego. Ojie — 
pusnuogiai amūrai - miegojo prisiglaudę prie kits kito, nekrus- 
telėdami; jie buvo žavingi ir nekalti, visi trys kartu neturėjo de- 
vynerių metų, jie sapnavo rojaus sapnus, lūpos pačios meiliai 
šypsojosi, pats Dievas turbūt kuždėjo jiems kažką į ausį; jie bu- 
vo tie visomis žmonių kalbomis vadinami silpnais ir palaimin- 
tais tvariniais, kurių nekaltumą visi gerbia; aplinkui viskas nuti- 
lo, tarsi jų švelnių krūtinių alsavimas būtų visatos dvelkimas ir 
tarsi visa gamta klausytųsi jo; nešlamėjo medžiai, nesiūbavo žo- 

lė; atrodė, kad platus žvaigždžių pasaulis sulaikė alsavimą, bi- 
jodamas sutrikdyti šių trijų nekaltų angelėlių miegą; nieko ne- 
galėjo būti kilnesnio už begalinę gamtos pagarbą šiems mažiems 
padarėliams. 

Saulė leidosi ir jau beveik siekė horizontą. Staiga šią nuosta- 
bią ramybę nutvieskė žaibas iš girios ir kartu su juo pasigirdo 
baisus trenksmas. Šovė patranka. Aidas pagavo šį triukšmą ir 
pavertė dundėjimu. Slinkdamas nuo kalnelio ant kalnelio, šis 
griausmas augo. Jis prižadino Žoržetę. 

Mergytė pakėlė galvutę, ištiesė pirštelį ir tarė: 

- Bum! 

Triukšmas nutilo, vėl visur įsiviešpatavo tyla, Žoržetė priglau- 
dė savo galvelę prie Gro Aleno ir vėl užmigo. 


Ketvirtoji knyga 
MOTINA 


I 
Mirtis žengia 

Visą tą dieną iki pat vakaro motina ėjo ten, kur akys veda. Taip 
slinko visos jos dienos; ėjo nesustodama, nepailsėdama. Juk tos 
valandėlės, kai ji, marinama miego, puldavo pirman pasitaikiu- 
sian kampelin, negalima pavadinti poilsiu, kaip ir to, ką ji vie- 
nur kitur, tarsi paukštis, radęs lesalo, suvalgydavo, negalima pa- 
vadinti maistu. Ji valgė ir miegojo tik tiek, kiek reikėjo, kad ne- 
mirtų kelyje. 

Praėjusią naktį ji praleido apleistoj daržinėj; griuvėsiai - pilieti- 
nio karo požymis; tuščiame lauke ji rado keturias sienas, praviras 
duris ir truputėlį šiaudų kampe, kur buvo išlikusi stogo dalis; ji 
atsigulė ant tų šiaudų ir po tuo stogu, jausdama, kaip šiauduose 
bėginėja žiurkės, ir matydama pro stogą patekančias Žvaigždes. 
Numigusi keletą valandų, pabudo vidurnaktį ir vėl leidosi į ke- 
lionę, kad kuo toliau nueitų iki vidudienio kaitros. Kas vasarą ke- 
liauja pėsčias, tam vidurnaktis palankesnis negu vidudienis. 

Kaip galėdama, ji stengėsi eiti ta kryptimi, kurią nurodė vals- 
tietis Vantorte; kiek buvo įmanoma, ji ėjo į vakarus. Jei kas nors 
būtų ėjęs šalia jos, būtų girdėjęs ją pusbalsiu kartojant: „Turgas“. 
Savo trijų vaikų vardus ir žodį Turgas - daugiau beveik nieko 
dabar ji neatsiminė. 

Keliaudama ji galvojo. Ji mąstė apie pergyventus nuotykius, 
apie visa tai, ką iškentėjo, ką išgyveno; apie susitikimus, pažemi- 

nimą, apie sąlygas, su kuriomis jai teko sutikti ar norint gauti nak- 
vynę, ar gabalėlį duonos, ar vien tik sužinoti kelią. Skurstanti mo- 
teris nelaimingesnė už skurstantį vyrą jau vien dėl to, kad ji pri- 
verčiama tapti mėgavimosi įrankiu. Baisus kelias ir baisūs klai- 
džiojimai. Beje, tas jai buvo vis tiek, svarbu tik surasti vaikus. 

Tą dieną pirmiausia ji priėjo kaimą; aušra vos tik brėško; visa 
dar skendo nakties tamsoj, tačiau didžiojoj kaimo gatvėj kai kurių 
namų durys jau buvo praviros, o pro langus išlįsdavo smalsuolių 
galvos. Gyventojai jaudinosi tartum suerzintos bitės avilyje. Jau- 
dinosi todėl, kad išgirdo ratų dardėjimą ir geležies skambėjimą. 

Aikštėj, priešais bažnyčią, stovėjo apstulbintas būrelis ir žiūrė- 
jo į kažką slenkantį artyn keliu nuo kalnelio. Tai buvo keturratis 
vežimas, traukiamas penkių grandinėmis pakinkytų arklių. Veži- 
me buvo prikrauta krūva ilgų sijų, o viduryje užkeltas kažkoks 
beformis daiktas, iš viršaus pridengtas brezentu tarsi mirusiojo 
drobule. Dešimt raitelių jojo priekyje ir dešimt užpakaly. Jų kepu- 
rės buvo trikampės, ir prie kiekvieno peties kažkas blizgėjo, ma- 
tyt, apnuoginti kardai. Visa ši eisena artėjo lėtai, išryškėdama ho- 
rizonte tartum aiškus juodas siluetas. Vežimas atrodė juodas, ar- 
kliai atrodė juodi, raiteliai atrodė juodi. Už jų bolavo rytas. 

Eisena pasiekė kaimą ir pasuko į aikštę. 

Tuo metu jau prašvito, ir galima buvo įžiūrėti besileidžiantį 
nuo kalno vežimą bei jį lydinčius žmones; kortežas priminė še- 
šėlių eiseną, nes visi tylėjo. 

Raiteliai pasirodė esą žandarai. Iš tikrųjų už jų pečių kyšojo 
nuogi kardai. Brezentas buvo juodas. 

Nelaimingoji klajūnė motina taip pat įėjo į kaimą; ji prisiarti- 
no prie valstiečių būrio kaip tik tuo metu, kada į aikštę įvažiavo 
vežimas ir žandarai. Minia šnibždėjosi, žmonės vieni kitus apie 
kažką klausinėjo ir pašnibždomis atsakinėjo. 

— Kas gi čia būtų? 

— Veža giljotiną. 

— Iš kur? 

— Iš Fužero. 

— O į kur? 

— Nežinau. Kalba, kad į kažkokią pilį netoli Parinje. 

— Į Parinje? 

— Tegu veža, kur nori, kad tik čia nesustotų! 

Didžiulis vežimas su kroviniu, apdengtu laidotuvių drobule, 
arkliai, žandarai, grandinių žvangėjimas, tylinti minia, apyauš- 
ris — visa tai sudarė vaiduoklišką reginį. 

Būrys perėjo aikštę ir išvažiavo iš kaimo; kaimas stovėjo l0- 
moje tarp dviejų šlaitų; po ketvirčio valandos valstiečiai, kurie 
tą laiką prastovėjo tartum suakmenėję, vėl pamatė niūriąsias ei- 
tynes vakarų pusėje, kito kalnelio viršūnėje. Sunkūs ratai bildė- 
jo, šokinėdami išmuštu keliu, pakinktų grandys žvangėjo, mas- 
katuojamos ryto vėjo, kardai blizgėjo; saulė patekėjo. Kelias stai- 
giai pasisuko, visa išnyko. 

Kaip tik tuo pat metu pilies bibliotekoj pabudo Žoržetė šalia 
dar tebemiegančių brolių ir suulbėjo „labas rytas“ savo rausvoms 
kojytėms. 


II 
Mirtis kalba 


Motina matė, kaip pravažiavo šis nesuprantamas siluetas, bet 
nesuvokė ir nesistengė suvokti, kas tai buvo, nes turėjo prieš akis 
visai kitą vaizdą - savo dingusius tamsoj vaikelius. 

Ji taip pat išėjo iš kaimo tuoj po eisenos, ir ėjo tuo pačiu keliu, 
truputį atsilikusi nuo paskutinės žandarų gretos. Staiga jai ding- 
telėjo tik ką girdėtas žodis „giljotina“; „giljotina“,- pagalvojo ji; 
Mišelė Flešar, šioji laukinė, nežinojo, ką tai reiškia, tačiau nujau- 
timas perspėjo ją; pati nežinodama dėl ko, ji sudrebėjo, jai pasi- 
rodė baisu keliauti paskui tą kažką, ji pasuko į kairę, nuėjo nuo 
vieškelio ir įžengė tarp Fužero girios medžių. 

Kiek laiko paklajojusi, ji pastebėjo varpinę ir namų stogus; tai 
buvo kaimelis girios pakrašty; ji pasuko ten. Ją kankino alkis. 

Šiame kaimely, kaip ir kituose, buvo apgyvendintas respubli- 
konų karinės sargybos dalinys. 

Ji nusikapstė iki pat merijos aikštės. 

Ir šiame kaime taip pat viešpatavo susijaudinimas ir nerimas. 
Priešais įėjimą į meriją, šalia prieangio laiptų, grūdosi minia. Prie- 
angy kažkoks žmogus, apsuptas sargybinių, laikė rankose išsklei- 
dęs didelį popieriaus lapą. Jo dešinėje stovėjo būgnininkas, kai- 
rėje - klijuotojas su klijų puodu ir teptuku rankose. 

Balkone, virš merijos durų, stovėjo meras, savo valstietiškus 
drabužius apsijuosęs trispalve juosta. 

Žmogus, kuris laikė lapą, buvo skelbėjas. 

Prie kardasaičio pritvirtintas kelionės krepšelis rodė, kad jis 
ėjo iš kaimo į kaimą ir kažką garsino visam kraštui. 

Kai Mišelė Flešar priėjo, jis kaip tik atskleidė lapą ir pradėjo 
garsiai skaityti: 

— „Prancūzijos respublika viena ir nedaloma.“ 

Sudunksėjo būgnas. Minia sujudėjo. Vieni nusiėmė kepures, 
kiti laikė skrybėles tvirčiau ant kaktų. Tais laikais šiame krašte 
iš galvos apdaro galima buvo nuspėti politinį žmogaus nusista- 
tymą; skrybėlė reiškė rojalistą, kepurė - respublikoną. Neaiškus 
balsų murmesys nurimo, visi sukluso, ir skelbėjas skaitė toliau: 

— „Remiantis Visuomenės gelbėjimo komiteto mums duotais 
įsakymais ir įgaliojimais...“ 

Vėl nuaidėjo būgno tratėjimas. Skelbėjas skaitė: 

— „„.. ir vykdant Nacionalinio Konvento dekretą, paskelbusį 
už įstatymo ribų kiekvieną maištininką, sučiuptą su ginklu ran- 
kose, taip pat numatantį aukščiausią bausmę kiekvienam, kuris 
jį priglaus arba padės jam pabėgti...“ 

Vienas valstietis tyliai paklausė kaimyną: 

— Ką reiškia „aukščiausia bausmė“? 

Kaimynas atsakė: 

— Nežinau. 

Skelbėjas mostelėjo lapu. 

- „Atsižvelgiant į balandžio 30 d. įstatymo 17-tą straipsnį, su- 
teikiant neribotą valdžią įgaliotiniams ir jų pavaduotojams, skel- 
biami už įstatymo ribų...“ 

Valandėlę jis nutilo ir skaitė toliau: 

- „... asmenys, kurių vardai ir pavardės nurodomi žemiau...“ 

Minia ištempė ausis. 

Skelbėjo balsas dabar skambėjo kaip griausmas. Jis skaitė: 

— „„...Lantenakas - žmogžudys...“ 

- Tai mūsų senjoras, - sušnibždėjo kažkas iš valstiečių. 

— Tai mūsų senjoras! - kuždėjo visa minia. 

Skelbėjas skaitė toliau: 

— „Lantenakas, buvęs markizas, žmogžudys. Imanus - žmog- 
žudys...“ 

- Tai Guž le Briuanas. 

- Taip, tai Mėlynųjų Skerdikas. 

Skelbėjas tuo tarpu skaitė toliau: 

— „Atvira Širdis - žmogžudys...“ 

Minia vėl sušnibždėjo: 

- Kunigas. 

- Taip, kunigas Tiurmo. 

- Taip, taip, kažkur prie Šapelio miško jis buvo klebonu. 

- Ir plėšiku, - pridūrė žmogus su kepure. 

Skelbėjas skaitė: 

- „„.. Buanuvo - žmogžudys. Du broliai Medinės Ietys - žmog- 
žudžiai, Husaras - žmogžudys...“ 

— Tai ponas de Kelenas, - tarė vienas valstietis. 

— „„.. Krepšys - žmogžudys...“ 

— Tai ponas Seferas. 

— „...Švari Vieta — žmogžudys...“ 

- Tai ponas Žamua. 

Šauklys skaitė toliau nesirūpindamas pastabomis: 

- „„Ginuazo-žmogžudys. Šatenė, pramintas Robi -žmogžudys..“ 

Vienas valstietis šnibždėjo: 

— Ginuazo tas pats, kurį vadina Šviesiaplaukiu, o Šatenė iš 
Sebt Ueno. 

— „„..Uanaras - žmogžudys...“ - skaitė skelbėjas. 

O minioje girdėjosi balsai: 

- Jis iš Riujė. 

— Taip, taip, tai Aukso Šaka. 

- Jo brolį užmušė prie Pontorsono. 

- Taip, taip. Jisai Uanaras Malonjeras. 

— Gražus devyniolikos metų jaunuolis. 

— Dėmesio! - sušuko skelbėjas. - Štai sąrašo pabaiga: - „...Gra- 
žioji Vynuogė - žmogžudys, Dūda - žmogžudys, Kapok nerei- 
kėjo Visus - žmogžudys, Meilės Trupinys - žmogžudys...“ 

Vienas vaikinas kumštelėjo alkūne šalia stovinčiai merginai. 
Mergina nusišypsojo. 

Skelbėjas skaitė toliau: 

- „„..Dainuok per žiemą - žmogžudys. Katinas - žmogžudys...“ 

- Tai Mularas, - paaiškino vienas valstietis. 

— „„..Tabuzas - žmogžudys...“ 

— Tai Korys, - tarė kitas valstietis. 

— Koriai yra du, - pastebėjo kažkokia moteriškė. 

- Abu šaunūs vyrai, - pridūrė šalia jos stovėjęs vaikinas. 

Skelbėjas mostelėjo lapu, ir būgnininkas sudavė į būgną. 

Skelbėjas skaitė toliau: 

— „„..Visi išvardytieji, kur jie bebūtų sučiupti, vos tik nusta- 
čius jų tapatybę, tuojau bus nubausti mirtimi.“ 

Minia sujudėjo. 

Skelbėjas skaitė: 

—„...Kas juos priglaus ar padės jiems pabėgti, bus atiduotas 
karo lauko teismui ir baudžiamas mirtimi. Pasirašė...“ 

Stojo gili tyla. 

— „„..Pasirašė Visuomenės gelbėjimo komiteto įgaliotinis Si- 
murdenas.“ 

— Kunigas, - tarė vienas valstietis. 

— Buvęs Parinjė klebonas, - pridūrė kitas. 

Kažkoks miestelėnas pridėjo: 

- Štai jums Tiurmo ir Simurdenas. Baltas kunigas ir mėlynas 
kunigas. 

— Abu juodi, - pasakė kitas miestietis. 

Meras, stovėjęs balkone, pakėlė skrybėlę ir sušuko: 

— Tegyvuoja respublika! 

Būgno tratėjimas pranešė, kad skelbėjas dar nebaigė. Ir iš tik- 
rųjų jis pamojo ranka ir tarė: 

- Dėmesio! Štai paskutinės keturios valdžios skelbimo eilu- 
tės. Jos pasirašytos Šiaurės pakrantės ekspedicinės kolonos vir- 
šininko Goveno. 

— Klausykite! - šaukė minia. 


Skelbėjas pradėjo: 
- „Mirties bausmė...“ 
Vis užgniaužė kvapą. 


— „„...tiems, kurie, nusižengdami šiam įsakymui, bandys su- 
teikti pagalbą ir paramą devyniolikai išvardytų maištininkų, šiuo 
metu apsuptų Turgo pily.“ 

— Kaip? - sušuko kažkieno balsas. 

Tai buvo moteriškas balsas. Motinos balsas. 


III 
Valstiečiai murma 
Mišelė Flešar stovėjo įsimaišiusi minioje. Ji nesiklausė, tačiau kar- 
tais galima išgirsti ir nesiklausant. Ji išgirdo šį žodį „Turgas“ ir 
pakėlė galvą. 

— Argi Turgas? - pakartojo ji. 

Žmonės sužiuro į ją. Ji atrodė tarsi pamišusi. Vilkėjo tik sku- 
durais. Kažkas suniurnėjo: 

— Tai tikra valkata. 

Viena valstietė su grikinių paplotėlių krepšiu priėjo prie jos ir 
tyliai tarė: 

- Tylėkite. 

Mišelė Flešar nustebusi žiūrėjo į šią moteriškę. Ji vėl nieko nesu- 
prato. Šis vardas „Turgas“ švystelėjo kaip žaibas, ir vėl sutemo nak- 
tis. Argi ji neturi teisės pasiklausti? Kodėl visi taip sužiuro į ją? 

Tuo tarpu būgnas trenkė paskutinį kartą, skelbimų lipdytojas 
priklijavo skelbimą prie sienos, meras įėjo į vidų, skelbėjas išvy- 
ko į kitą kaimą, ir minia išsiskirstė. 

Būrelis žmonių dar liko prie skelbimo. Mišelė Flešar priėjo 
prie to būrelio. 

Visi minėjo tų žmonių vardus, kurie buvo paskelbti už įstaty- 
mo ribų. 

Priešais skelbimą stovėjo ir valstiečiai, ir miestelėnai, t. y. bal- 
tieji ir mėlynieji. 

Vienas valstietis kalbėjo: 

— Vis tiek visų jie neišgaudys. Devyniolika ir lieka devynioli- 
ka. Priju jie nepaėmė, Benjamino Muleno nepaėmė, Gupilio iš 
Anduijė parapijos taip pat nepaėmė. 

— Nei Lorjelio iš Monžano, - įsiterpė antras. 

Dar kiti pridūrė: 

— Nei Bris Deni. 

— Nei Fransua Diuduė. 

— Taip, tą iš Lavalio. 

— Nei Juė iš Lone Viljė? 

— Nei Greži. 

— Nei Pilono. 

— Nei Fijelio. 

- Nei Menisono. 

— Nei Gearė. 

— Nei trijų brolių Ložrė. 

— Nei pono Lešandeljė de Piervilio. 

— Kvailiai! - subarė juos žilaplaukis senukas. - Jeigu paims 
Lantenaką, tai vis tiek kaip ir visus. 

- Jie dar nepaėmė jo, - atsikirto vienas jaunuolis. 

Senis atsakė: 

— Paims Lantenaką, pačią sielą paims. Lantenakas mirs, žus ir 
Vandėja. 

Kažkoks miestelėnas paklausė: 

— Kas tas Lantenakas? 

Antras miestelėnas atsakė: 

— Tai vienas buvusiųjų. 

O trečias dar pridūrė: 

— Vienas tų, kurie šaudo moteris. 

Mišelė Flešar tai išgirdo ir tarė: 

— Tikrai. 

Visi sužiuro į ją. 

Ji pridūrė: 

— Mane taip pat sušaudė. 

Žodžiai atrodė keisti: gyva moteriškė sakėsi esanti mirusi. Vi- 
si sužiuro į ją kiek šnairomis. 

Iš tikrųjų ne per daug malonu buvo į ją žiūrėti: drebanti, su- 
mišusi, baikšti lyg Žvėrelis, ji ne tik pati bijojo, bet ir baugino 
kitus. Nevilties apimta moteris baisi savo bejėgiškumu. Atrodo, 
lyg pats likimas stumtų ją prie bedugnės krašto. Bet valstiečiai 
žiūri į visa tai paprasčiau. Vienas jų sumurmėjo: 

- Ji tikriausiai šnipė. 

— Nutilkite ir eikit iš čia, - sušnibždėjo jai ta pati moteriškė, 
kuri buvo ją užkalbinusi anksčiau. 

Mišelė Flešar atsakė: 

— Aš nieko blogo nedarau. Aš tik ieškau savo vaikų. Aš tik 
ieškau savo vaikų. 

Geroji moteriškė atsigręžė į žmones, stebinčius Mišelę Flešar, 
prisidėjo pirštą prie kaktos ir, mirktelėjusi kitiems, pasakė: 

- Ji silpnaprotė. 

Paskui nusivedė ją nuošaliau ir davė grikinį paplotėlį. 

Mišelė Flešar nepadėkojusi ėmė godžiai jį valgyti. 

— Tikrai, — kalbėjo valstiečiai, - ji ryja kaip gyvulys. Aišku, 
kad pamišėlė. 

Būrelis ėmė skirstytis. Visi išsivaikščiojo. 

Pavalgiusi Mišelė Flešar tarė valstietei: 

- Štai ir pasisotinau. O dabar - kur Turgas? 

- Ir vėl ji pradeda savo! - sušuko valstietė. 

— Man reikia eiti į Turgą. Parodykite man kelią į Turgą. 

— Jokiu būdu! - tarė valstietė. - Ar tam, kad jus užmuštų, tiesa? 
Be to, aš pati nežinau. Jūs iš tikrųjų netekot proto! Klausykite, varg- 
šele, jūs atrodot pavargusi. Eikime geriau pas mane pailsėti. 

— Aš neturiu laiko ilsėtis, - atsakė motina. 

- Jos kojos visos sudraskytos, - sušnibždėjo valstietė. 

Mišelė Flešar kalbėjo toliau: 

— Ašjums sakiau, kad pavogė mano vaikus. Mažą mergytę ir 
du berniukus. Dabar einu iš landynės girioje. Apie mane gali 
papasakoti Telmaršas Valkata. Ir žmogus, kurį aš sutikau tenai 
laukuose. Valkata mane išgydė. Jis sakė man, kad buvo sulau- 
žyti keli kaulai. Visa tai tikra teisybė. Yra dar seržantas Radu- 
bas. Galite jo paklausti. Jis pasakys. Juk jis pats ir surado mus 
miške. Tris. Norėjau pasakyti tris mažyčius. Vyresnysis vardu 
Renė Žanas. Aš galiu jums visa tai įrodyti. Antrasis - Gro Ale- 
nas, O trečioji — Žoržetė. Mano vyras mirė. Jį užmušė. Jis dirbo 
pas ūkininkus Siskuanjare. Jūs man atrodot gera moteriškė. Pa- 
rodykit man kelią. Aš ne pamišėlė, aš motina. Netekau savo vai- 
kų. Dabar jų ieškau. Štai ir viskas. Pati tikrai nežinau, iš kur ei- 
nu. Šią naktį miegojau daržinėj ant šiaudų. Aš einu į Turgą, štai 
kur. Aš nesu kokia vagilė. Jūs matot, kad sakau teisybę. Žmonės 
turėtų padėti man surasti vaikus. Aš iš kito krašto. Mane sušau- 
dė, bet nežinau, kurioj vietoj. 

Valstietė palingavo galvą ir tarė: 

— Klausyk, praeive. Revoliucijos metu nereikia plepėti to, ko 
nesupranti. Jus gali dėl to suimti. 

— Bet kur Turgas? - sušuko motina. - Ponia, vardan vaikelio 
Jėzaus ir Švenčiausiosios Mergelės, prašau, maldauju jus, pasa- 
kykite man, kaip nukeliauti į Turgą. 

Valstietė supyko. 

— Nežinau! O jei ir žinočiau, nesakyčiau! Ten negera vieta. 
Nėra ko ten vaikščioti. 

— O aš vis dėlto eisiu, - tarė motina. 

Ir nuėjo. 

Valstietė žiūrėjo į ją nutolstančią ir sumurmėjo: 

- Vis dėlto jai reikia valgyti. 

Ji prisivijo Mišelę Flešar ir įspraudė jai rankon dar vieną pa- 
plotėlį. | 

— Bus tau vakarienei, - pasakė ji. 

Mišelė Flešar paėmė paplotėlį, nepratarė nė žodžio, nepasu- 
ko net galvos ir vėl leidosi toliau. 

Ji išėjo iš kaimo. Ties paskutiniais namais ji sutiko tris mažus 
vaikus, basus ir nudriskusius. Ji priėjo prie jų ir tarė: 

- Čia dvi mergaitės ir vienas berniukas. 

Matydama, kaip vaikai žiūri į paplotėlį, ji atidavė jiems. 

Vaikai bijojo, bet paplotėlį paėmė. 

Mišelė Flešar nuėjo gilyn į girią. 


IV 
Apsirikimas 
Štai kas atsitiko tą pačią dieną, dar prieš apyaušrį, miško prie- 
tamsoj, pakeliui tarp Žavenė ir Lekuso. 

Visi keliai Giraitėje įdubę, todėl ir kelias iš Žavenė į Parinjė 
per Lekusą ėjo tarp dviejų aukštų atkalnių. Jis buvo, be to, labai 
vingiuotas ir atrodė labiau panašus į griovį negu į kelią. Šis ke- 
lias eina nuo Vitrė ir kadaise turėjo garbę trankyti ponios de Se- 
vinjė karietą. Iš abiejų pusių tartum siena stūkso gyvatvorės. Sun- 
ku rasti tinkamesnę vietą užpuolimui iš pasalų. 

Tą patį rytą, valanda anksčiau, negu Mišelė Flešar kitoje gi- 
rios pusėje priėjo pirmąjį kaimą, kur susitiko vaiduokliškąjį žan- 
darų lydimą vežimą, tankiuose krūmuose, per kuriuos eina Ža- 
venė kelias, tuoj už Kuenono tilto, knibždėjo kažkokie žmonės. 
Juos dengė šakos. Visi jie buvo valstiečiai, vilkėjo vilnoniais ap- 
siaustais, vadinamais grigo“, kokius šeštajame amžiuje dėvėjo 
Bretanės karaliai, o aštuonioliktajame - valstiečiai. Visi buvo gin- 
kluoti, vieni turėjo šautuvus, kiti kirvius. Tie, kurie turėjo kir- 
vius, prikirto sausų žagarų ir strampų, sukrovė laužą aikštelėje, 
tereikėjo jį užkurti. Tie, kurie turėjo šautuvus, sustojo abiejose 
kelio pusėse ir laukė. Jei kas būtų galėjęs įžiūrėti pro tankius 
lapus, tas būtų pastebėjęs pro šakas iškištus vamzdžius. Visi jie 
laikė pridėję pirštus prie gaidukų, ir aiškiai buvo matyti, kad jie 


"Trumpas vilnonis apsiaustas, sage susegamas ant peties, kokius nešiodavo romėnų ar Galijos 
kariai. 

kažko tyko. Visi šautuvų vamzdžiai buvo atsukti į kelią, kuris 
neaiškiai bolavo brėkštančio ryto šviesoj. 

Šioj apyaušrio tamsoj tylūs balsai šnekėjosi. 

— Ar tu tikrai Žinai? 

— Taip bent sako. 

- Ji tikrai pravažiuos pro čia? 

— Aš girdėjau, kad ji šiame krašte. 

— Negalima praleisti. 

— Reikia ją sudeginti. 

— Dėl to ir susirinko čia trijų kaimų vyrai. 

— Bet ką daryti su palydovais? 

- Juos reikia išžudyti. 

— Bet ar tikrai ji vyks šiuo keliu? 

— Taip kalba. 

— Vadinas, ją veš iš Vitrė. 

— O kodėl gi negalėtų vežti iš ten? 

— Anksčiau kalbėjo, kad ją atveš iš Fužero. 

— Ar iš Fužero, ar iš Vitrė, vis tiek ją siunčia pats velnias. 

- Žinoma. 

— Todėl tegu ji pas velnią ir keliauja. 

- Zinoma. 

— Arją veža į Parinjė? 

- Taip šneka. 

- Ligi tenji nenuvažiuos. 

— Ne! 

— Ne, ne, ne! 

— Dėmesio. 

Iš tikrųjų metas buvo nutilti, nes jau pradėjo švisti. 

Staiga pasislėpę vyrai sulaikė alsavimą; jie išgirdo ratų ir ar- 
klių kanopų bildesį. Sužiurę pro šakas, jie toli, siauram įdubu- 
siam kely, pastebėjo ilgą vežimą, lydimą raitų palydovų; ant ve- 
žimo kažkas dūlavo ir artėjo. 

— Taiji ! - pasakė tas, kuris atrodė esąs vadas. 

— Taip, - patvirtino vienas žvalgas. - Ir su palydovais. 

— Kiek jų iš viso? 

— Dvylika. 

— Sakė, kad bus dvidešimt. 

— Dvylika ar dvidešimt, išžudysim visus. 

— Lukterėkime, kol privažiuos arčiau. 

Netrukus vežimas ir raiteliai, keliui pasisukus, išnėrė visai arti. 

— Tegyvuoja karalius! - sušuko valstiečių vadas. 

Šimtas šūvių trenkė iš karto. 

Kai dūmai išsisklaidė, palydovų jau nebebuvo. Septyni raite- 
liai krito negyvi, o penki pabėgo. Valstiečiai supuolė prie vežimo. 

- Še tai tau! - sušuko vadas. - Juk tai ne giljotina, o kopėčios. 

Iš tikrųjų vežime buvo tik ilgos kopėčios. 

Abu arkliai buvo pašauti, sužeisti; vežikas nušautas taip pat, 
nors ir netyčia. 

— Vis tiek tas pats, - nusiramino vadas, - kopėčios su palydo- 
vais taip pat įtartinos. Jos buvo vežamos į Parinjė pusę. Tikriau- 
siai jos būtų buvusios panaudotos Turgo puolimui. 

— Sudeginkime jas! - ėmė šaukti valstiečiai. 

Ir jie sudegino kopėčias. 

Otasjų lauktasis gedulingas vežimas pravažiavo kitu keliu ir 
šiuo metu jau buvo už dviejų mylių, tame kaime, kur saulėtekio 
metu jį matė Mišelė Flešar. 


V 
Vox in deserto 


Atidavusi paplotėlį vaikams, Mišelė Flešar leidosi, kur akys ve- 
dė, tiesiai per mišką. 

Kelio niekas jai nenorėjo parodyti, tai turėjo susirasti pati. Kar- 
tais ji atsisėsdavo, atsistodavo, paėjėdavo ir vėl atsisėsdavo. Ją 
apėmė tas niūrus nuovargis, kuris pirmiausia telkiasi raumeny- 
se, bet paskui pereina į kaulus - vergo nuovargis. Iš tikrųjų ji 
buvo vergė. Savo prarastų vaikų vergė. Reikėjo juos atrasti. Kiek- 


"Vox in deserto (lot.) - Balsas tyruose. 

viena sugaišta minutė galėjo būti jiems pražūtis; ant kieno pečių 
užgriūva tokia pareiga, tas nebeturi jokios teisės; jai netgi ir atsi- 
kvėpti uždrausta. Bet ji buvo labai išvargusi. Taip išsekus jėgoms, 
kyla klausimas dėl kiekvieno kito žingsnio: ar galėsi jį žengti. Ji 
keliavo nuo ryto; daugiau nepriėjo nei kaimo, nei jokių namų. Iš 
pradžių keliavo tuo keliu, kuriuo reikėjo, paskui tuo, kuriuo ne- 
reikėjo, o pagaliau visai paklydo žaliame susipynusių šakų labi- 
rinte. Ar pasieks ji savo tikslą? Ar greit baigsis jos kančios? Ji ėjo 
kryžiaus kelią ir jautė mirtiną nuovargį, koks būna prieš pasku- 
tinį sustojimą. Argi teks jai kristi ant kelio ir mirti? Kartais atro- 
dė, kad eiti toliau nebeįmanoma, saulė jau leidosi, girioj sutemo, 
takus nustelbė žolė, ir ji nebežinojo, ką daryti. Ji beturėjo tik vie- 
ną užtarėją - Dievą. Ėmė šaukti, bet niekas jai neatsakė. 

Ji apsidairė aplinkui ir pro medžius pamatė šviesos rėželį, ta- 
da pasuko į tą pusę ir visai netikėtai išėjo į pamiškę. 

Priešais ją buvo siauras slėnis tarsi koks griovys, kurio dugne 
pro akmenis čiurleno tyra vandens srovelė. Tik dabar ji pajuto 
baisų troškulį. Ji priėjo prie upelio, atsiklaupė ant kelių ir atsigėrė. 

Atsiklaupusi ji spėjo ir pasimelsti. 

Atsikėlusi ėmė dairytis ieškodama kelio. 

Paskui ji peržengė upelį. 

Už slėnio, kiek akys užmato, tęsėsi žemais krūmokšniais ap- 
augęs plokščiakalnis, kuris nuolaidžiai nuo pat upelio kilo aukš- 
tyn ir užstojo visą horizontą. Girioj buvo vienatvė, plokščiakal- 
ny - dykuma. Girioje už kiekvieno krūmo buvo galima ką nors 
sutikti, plokščiakalny, kiek siekė žvilgsnis, nieko nebuvo maty- 
ti. Tiktai iš viržių baikščiai pakilo kažkokie paukščiai. 

Tada, apžvelgusi begalinį dykumos tolį, pajutusi, kad temsta 
sąmonė ir linksta keliai, beviltiškai nusiminusi motina suriko, 
kreipdamasi į dykumą, ir jos riksmas keistai skambėjo: 

— Ar yra čia kas nors? 

Ir laukė atsakymo. 

Atsakymas pasigirdo. 

Sugriaudė kurtus ir žemas balsas; jis ėjo kažkur iš toli, jį kar- 
tojo aidas aidui: atrodė tartum netikėtai būtų trenkęs perkūnas 

ar bent jau iššovusi patranka, ir, rodos, šis balsas atsakė į moti- 
nos klausimą ir šaukė: „Taip!“ 

Paskui vėl stojo tyla. 

Motina atsistojo, atgijo; vadinasi, yra kažkas, jai atrodė, kad 
dabar ji turi su kuo kalbėtis; ji buvo ką tik atsigėrusi ir pasimel- 
dusi; jėgos jai grįžo, ji ėmė kopti plokščiakalniu į tą pusę, iš kur 
girdėjosi tolimas galingas balsas. 

Staiga ji išvydo kylant horizonte aukštą bokštą. Šis bokštas 
buvo vienintelis šituos apleistuos laukuos; besileidžiančios sau- 
lės šviesoj jis atrodė raudonas kaip purpuras. Iki jo buvo dau- 
giau negu mylia. Už bokšto plati žalia juosta skendo vakaro rū- 
ke, tai buvo Fužero giria. 

Bokštas stovėjo kaip tik toj horizonto vietoj, iš kur aidėjo šis gau- 
desys,jai pasigirdęs šauksmu. Ar tik ne iš bokšto ėjo šis trenksmas? 

Mišelė Flešar pasiekė plokščiakalnio viršūnę; prieš ją bebuvo 


tik lyguma. 
Ji nuskubėjo bokšto link. 
VI 
Padėtis 
Atėjo laikas. 


Nepermaldaujamasis nutvėrė negailestingąjį. 

Simurdenas turėjo savo rankose Lantenaką. 

Senas rojalistas maištininkas buvo sučiuptas savo guolyje; jis 
nebegalėjo išbėgti; ir Simurdenas norėjo, kad markizas būtų nu- 
žudytas vietoje, savo gimtinėj, savo žemėse, taip sakant, savo 
namuose, kad feodalų buveinė pamatytų, kaip krinta feodalo 
galva, ir kad tas pavyzdys paliktų neišdildomą įspūdį. 

Štai dėl kojis pasiuntė žmones į Fužerą parvežti giljotinos. Ją 
kaip tik matėme pakeliui. 

Nužudyti Lantenaką reiškė nužudyti Vandėją, o nužudyti 
Vandėją reiškė išgelbėti Prancūziją. Simurdenas nesvyravo. Sis 
vyras džiaugėsi, kai teko vykdyti žiaurią pareigą. 

Markizas atrodė žuvęs, dėl to Simurdenas buvo ramus, bet 
jam nerimą kėlė kas kita. Prieš akis iš tikrųjų buvo baisi kova; jai 
vadovaus Govenas ir galbūt puls į tą sūkurį; šis jaunas vadas 
kartu buvo tikras karys; tokie žmonės patys pirmieji puola į 
grumtynes; o kas būtų, jeigu jį užmuštų? Goveną! Jo širdies kū- 
dikį, vienintelę jo meilę šiame pasaulyje! Govenas iki šiol turėjo 
laimę, bet juk ir laimė pavargsta. Simurdenas drebėjo. Keistas 
buvojo likimas -jis atsidūrė tarp dviejų Govenų, vienam jis troš- 
ko mirties, antram gyvenimo. 

Patrankos šūvis, kuris prižadino lopšelyje Žoržetę ir pašaukė 
iš dykumų motiną, padarė kai ką daugiau. Ar tai netyčiomis, ar 
pagal kanonieriaus norą šovinys, kuris turėjo būti tik įspėjimas, 
pataikė į geležines štangas, saugojusias didžiąją pirmojo aukšto 
angą, išlenkė ir sulaužė jas. Apgultieji nebeturėjo laiko pataisyti 
šios išlaužos. 

Apgultieji tuščiai pasigyrė; šovinių jie turėjo labai mažai. Jų 
situacija, kartojame, buvo daug beviltiškesnė, negu manė apgu- 
lėjai. Jeigu jie būtų turėję pakankamai parako, būtų galėję išsprog- 
dinti Turgą, save ir kartu užpuolikus; tokia buvo jų svajonė, bet 
jų ištekliai buvo išsekę. Jie turėjo ne daugiau kaip tik po trisde- 
šimt šovinių kiekvienam Žmogui. Bokšte buvo daug šautuvų, 
muškietų ir pistoletų, bet mažai šovinių. Jie užtaisė visus gin- 
klus, kad galėtų šaudyti be paliovos; bet ar ilgai galėjo šaudyti? 
Tuo pat metu reikėjo ir šaudyti, ir taupyti šovinius. Tai ir buvo 
sunkiausia. Laimei, - jeigu tik būna pražūtinga laimė, - kova 
neišvengiamai pereis į kautynes vyras prieš vyrą šaltais ginklais: 
kardais arba durtuvais. Greičiau teks grumtis, negu šaudyti. Teks 
kapotis, tik tuo rėmėsi visos jų viltys. 

Bokšto vidus atrodė neprieinamas. Žemutiniame aukšte, kur 
buvo pramuštoji anga, Lantenakas sumaniai įruošė retiradą, 
tiksliau barikadą, kuri apsunkino įėjimą. Už barikados pastatė 
ilgą stalą, apkrautą užtaisytais ginklais, karabinais, muškieto- 
mis, kardais, kirviais ir durtuvais. Kadangi požeminio kalėji- 
mo buvo negalima panaudoti bokštui sprogdinti, tai požemio 
duris į žemutinį aukštą markizas liepė uždaryti aklinai. Antra- 

jame aukšte, tiesiai ant apatinės salės, buvo didžiulis apvalus 
kambarys, į kurį vedė siauri vingiuoti laiptai. Čia, kaip ir apa- 
tinėj salėj, stalas buvo apkrautas ginklais, tereikėjo tik ištiesti 
ranką ir pasirinkti tinkamą. Šią salę apšvietė didelė šaudomoji 
anga, kurios grotas ištrupino sviedinys; iš čia vingiuoti laiptai 
vedė į tokią pat apvalią salę trečiajame aukšte, kur buvo gele- 
žinės durys į tilto pilaitę. Šį antrojo aukšto kambarį vadindavo 
dvejopai: geležinių durų kambariu arba veidrodžių kambariu 
dėl to, kad akmeninės jo sienos buvo nukabinėtos nedideliais 
veidrodėliais ant surūdijusių vinių - keista prabanga laukinėj 
vietoj. Kadangi viršutinius aukštus ginti buvo tuščios pastan- 
gos, tai ši veidrodžių salė, pagal Maneson Malė, tvirtovių gy- 
nimo žinovą, buvo „paskutinė vieta, kur apgultieji pasiduoda 
priešui“. Svarbiausia buvo, kaip mes jau sakėme, jokiu būdu 
neprileisti iki čia apgulėjų. 

Į šį apskritą trečiojo aukšto kambarį šviesa ėjo pro šaudymo 
angas, tačiau ir čia liepsnojo deglas. Šį deglą, įstatytą į geležinį 
kotą, tokį pat kaip ir apatinėj patalpoj, uždegė Imanus ir šalia, 
prie pat deglo, padėjo siera suvilgyto dagties galą. Baisūs pasi- 
ruošimai. 

Žemutinės salės gilumoj ant ilgų greitomis sukaltų stalų su- 
krovė valgius kaip Homero aprašytame Polifemo urve: didžiu- 
lius dubenis su ryžiais, grikių kruopomis, kapota veršiena, ap- 
skritais apkepais, tešlainiais, virtais vaisiais, pagaliau ąsočius su 
sidru. Valgė ir gėrė, kas tik norėjo. 

Patrankos šūvis privertė visus pašokti. Iki puolimo beliko tik 
pusė valandos. 

Imanus nuo bokšto viršūnės stebėjo užpuolikų judėjimą. Lan- 
tenakas įsakė nešaudyti ir leisti jiems prisiartinti. Jis tarė: 

- Jų yra keturi tūkstančiai penki šimtai. Bandyti žudyti juos 
lauke beprasmiška. Tegalima žudyti tik viduje. Viduje jėgos iš- 
silygins. 

Ir juokdamasis jis pridėjo: 

— Lygybė, brolybė. 

Buvo sutarta, kad, priešui pajudėjus, Imanus papūs ragą. 

Visi tylėdami sustojo, kas už barikadų, kas ant laiptų, ir lau- 
kė, vienoj rankoj laikydami muškietą, antroj - rožinį. 

Padėtis aiškėjo ir buvo tokia. 

Apgulėjai turėjo įsiveržti pro spragą, išgriauti barikadą ir per 
sunkią kovą užimti vieną po kitos tris sales ir dvejus siaurus 
vingiuotus laiptus kovojant ties kiekviena pakopa; apgultiesiems 
teliko mirtis. 


VII 
Pasiruošimai 

Govenas savo ruožtu ruošėsi puolimui. Jis davė paskutinius nu- 
rodymus Simurdenui, kuris, kaip prisimenate, turėjo, nedaly- 
vaudamas puolime, saugoti plokščiakalnį, ir Gešanui, kuriam 
buvo įsakyta su pagrindinėmis jėgomis pasilikti pagiry. Buvo 
sutarta, kad nei žemoji baterija iš miško, nei aukštoji nuo plokš- 
čiakalnio nešaudys; šaudyti jos turės tik tada, jei apgultieji ban- 
dytų ištrūkti. Puolančios kolonos vadovavimą Govenas pasiliko 
sau. Simurdenas dėl to buvo sunerimęs. 

Saulė ką tik nusileido. 

Bokštas plačioj lygumoj atrodo kaip laivas jūroje. Jis turi būti 
panašiai ir imamas: greičiau abordažu negu šturmu. Patrankos 
čia nereikalingos. Nieko nereikalingo. Kokia nauda apšaudyti 
penkiolikos pėdų storio sienas? Kai anga pramušta, vieni sten- 
giasi prasiveržti pro spragą, kiti ją gina, ima veikti kirviai, pei- 
liai, pistoletai, kumščiai ir dantys. Štai šios kovos vaizdas. 

Govenasjautė, kad kitų priemonių Turgui paimti nebuvo. Ata- 
ka, kurioj akis į akį susiduriama su priešu, pati kruviniausia. 
Govenas gerai žinojo, kaip neprieinamai įrengtas bokštas, nes 
čia buvo praleidęs vaikystės dienas. 

Jis giliai mąstė. 

Tuo tarpu už kelių žingsnių jo padėjėjas Gešanas, laikydamas ran- 
koje ilgą žiūroną, stebėjo horizontą Parinjė pusėje. Staiga jis sušuko: 

— Aa! Pagaliau! 

Šis balsas pažadino Goveną iš susimąstymo. 

— Ką matai, Gešanai? 

— Vade, štai jau atveža kopėčias. 

— Gelbėjimo kopėčias? 

— Taip. 

— Kaip? Tai iki šiol dar jų nebuvo? 

— Ne, vade. Aš buvau pradėjęs nerimauti. Pasiuntinys, kurį 
buvau išleidęs į Žavenė, seniai sugrįžo. 

— Žinau. 

— Jis pranešė, kad Žavenė pas dailidę surado kaip tik tokio 
ilgio kopėčias, kokių reikia. Jis rekvizavo jas, įsakė įkelti į veži- 
mą, parūpino dvylika raitelių apsaugai ir pats matė, kaip veži- 
mas su kopėčiomis ir palydovais išvyko Parinjė link. Tik po to 
jis atšuoliavo čia. 

— Ir mums apie visa tai pranešė. Jis dar pridūrė, kad vežimas, 
gerai pakinkytas, iškeliavo antrą valandą ryto ir turi būti čia dar 
prieš saulės nusileidimą. Aš visa tai žinau. Na, o kas toliau? 

— Toliau, vade, saulė jau leidžiasi, o vežimas su kopėčiomis 
dar neatvyko. 

— Bet kaipgi taip? Reikia pradėti pulti. Jau laikas. Jei mes vė- 
luosime, apgultieji pagalvos, kad mes traukiamės. 

— Vade, galima pradėti pulti. 

— Bet juk reikalingos gelbėjimo kopėčios. 

— Be abejo. 

— O mesjų neturime. 

— Turėsime. 

— Bet kaip? 

— Todėl aš ir pasakiau: „Aa! Pagaliau!“ Vežimo vis nėra, tai aš 
paėmiau žiūroną ir ėmiau stebėti kelią nuo Parinjė į Turgą, ir 
štai, vade, džiaugiuosi, vežimas su palydovais jau matyti. Jis lei- 
džiasi nuo kalnelio. Galite pažiūrėti pats. 

Govenas paėmė žiūroną ir pažiūrėjo. 

— Iš tikrųjų, štai jie. Tiesa, jau testa, ir sunku gerai įžiūrėti. 
Matyti palydovai, tikrai. Tik man atrodo, kad palydovų truputį 
daugiau negu jūs, Gešanai, sakėte. 

- Ir man taip pat atrodo. 

- Jie maždaug už ketvirčio mylios. 

— Po ketvirčio valandos kopėčios, vade, bus čia. 

— Galima pradėti pulti. 

Keliu iš tikrųjų dardėjo vežimas, bet tik ne tas, kurio jie tikėjosi. 

Govenas atsigręžė ir pamatė už savęs stovintį seržantą Ra- 
dubą, kariškai išsitempusį, nuleidusį akis, kaip ir privalu pa- 
gal statutą. 

— Ko norite, seržante Radubai? 

- Pilieti vade, mes, Raudonosios kepurės bataliono vyrai, pra- 
šome jus vienos malonės. 

— Kokios? 

- Leisti mirti mūšyje. 

— Ak, štai ko! - ištarė Govenas. 

— Ar būsite mums toks geras? 

— Bet... jei bus reikalas, - atsakė Govenas. 

- Štai kas, vade. Po mūšio Dolyje jūs mus saugojate. Mūsų iš 
viso tebėra dvylika. 

— Na, ir kas? 

— Tai mus žemina. 

— Aš laikau jus atsargoj. 

— Mes norėtume būti avangardu. 

— Bet jūs man dar būsite reikalingi paskutiniu momentu le- 
miamam smūgiui. Tam ašjus ir saugau. 

— Per ilgai. 

— Tai nieko nereiškia. Juk jūs priklausote puolamajai kolonai. 
Žygiuosite kartu. 

— Iš paskos. O paryžiečių teisė žygiuoti priekyje. 

— Gerai, seržante Radubai, aš apie tai dar pagalvosiu. 

- Pagalvokite dabar, vade. Tokia puiki proga! Šiandien teks 
išperti kailį priešui arba ir patiems gauti. Kautynės bus karštos. 
Turgo bokšto neprisiliesi, jis pirštus nusvilins. Mes prašome ma- 
lonės - leiskite mus pirmaisiais. 

Seržantas nutilo, pasuko ūsą ir paskui drebančiu balsu vėl 
prabilo: 

— O, beto, vade, šiame bokšte yra mūsų vaikiūkščiai. Ten mūsų 
vaikai, bataliono vaikai, trejetas vaikų. Šis šlykštusis Gribujis, tas 
Pabučiuok man į užpakalį, tas vadinamasis Mėlynųjų Skerdikas, 
Imanus, tas Guž le Briuanas, tas Guž le Griuanas, tas Fuž le Triua- 
nas, tas velnias žmogaus kailyje grūmoja pražudyti mūsų vaikus. 
Mūsų vaikus, mūsų mažulėlius, vade. Kad ir žemė drebėtų, mes 
neleisime, kad juos ištiktų nelaimė. Girdite, vade? Mes neleisime! 
Pasinaudodamas paliaubų valandėle, aš užkopiau į plokščiakalnio 
viršūnę ir pamačiau juos pro langą; taip, jie tikrai ten, juos galima 
pamatyti nuo daubos kranto, aš juos mačiau, aš išgąsdinau šiuos 
mielus padarėlius. Vade, jeigu nors vienas plaukas nukris nuo šių 
mažyčių angelėlių galvos, prisiekiu visais tūkstančiais šventųjų, kad 
aš, seržantas Radubas, nusuksiu dangiškajam tėvui sprandą. Štai 
ką nusprendė mūsų batalionas: arba mes išgelbėsime savo mažulė- 
lius, arba žūsime visi. Tai mūsų teisė, po šimts velnių! Taip, žūsim 
visi! O dabar - pasveikinimas ir pagarba! 

Govenas ištiesė Radubui ranką ir tarė: 

- Jūs narsuoliai. Jūs dalyvausit puolime. Padalysiu jus į dvi 
grupes. Šeši bus pirmutinėse linijose ir visus ves, o šeši užpaka- 
linėse, kad niekas nebandytų trauktis. 

— Ar aš vadovausiu visai dvylikai? 

- Žinoma. 

— Tad ačiū, vade. Vadinas, aš eisiu prieky. 

Radubas atidavė karišką pagarbą ir sugrįžo į savo vietą. 

Govenas išsiėmė laikrodį, pašnibždėjo Gešanui kažką į ausį, 
ir atakos kolona ėmė rikiuotis. 


VIII 
Kalba ir maurojimas 


Tuo tarpu Simurdenas, kuris dar neužėmė savo vietos plokščia- 
kalny ir stovėjo netoli Goveno, priėjo prie trimitininko ir tarė: 

- Trimituok! 

Sugaudė trimitas, atsakė ragas. 

Dar kartą pasigirdo trimito ir rago garsai. 

— Ką tai reiškia? —- Govenas paklausė Gešano. — Ko nori Si- 
murdenas? 

Simurdenas tuo tarpu priėjo prie bokšto, rankoj laikydamas 
baltą skepetaitę. 

Garsiu balsu jis tarė: 

— Vyrai, kurie esate bokšte, ar jūs pažįstate mane? 

Kažkoks balsas, Imanaus balsas, iš bokšto viršaus atsakė: 

— Taip... 

Prasidėjo pokalbis, balsas iš apačios klausinėjo, balsas iš vir- 
šaus atsakinėjo: 

— Aš respublikos pasiuntinys. 

— Tu buvusis Parinjė klebonas. 

—- Aš Visuomenės gelbėjimo komiteto įgaliotinis. 

— Tu kunigas. 

— Aš įstatymų atstovas. 

— Tu išdavikas. 

— Aš revoliucijos komisaras. 

— Tu atskalūnas. 

— Aš Simurdenas. 

— Tu velnias. 

- Jūs pažįstat mane? 

— Mes tavęs nekenčiame. 

— Arjūs būtumėte patenkinti turėdami mane savo rankose? 

— Mes visi aštuoniolika sutiktume padėti galvas, kad nukirs- 
tume tavąją. 

— Na, gerai, aš esu pasiruošęs jums pasiduoti. 

Bokšto viršūnėje suskambėjo laukinis juokas ir pasigirdo 
balsas: 

— Ateik! 

Žemai visoj stovykloj įsiviešpatavo tyla. 

Simurdenas prabilo: 

— Bet viena sąlyga. 

— Kokia? 

— Klausykitės! 

— Kalbėk. 

— Jūs manęs nekenčiate? 

- Taip. 

— O ašjus myliu. Aš esu jūsų brolis. 

Balsas iš bokšto atsakė: 

— Taip, Kainas. 

Keistu balsu, kartu ir griežtu, ir švelniu, kalbėjo Simurdenas: 

— Įžeidinėkite, bet išklausykite. Aš ateinu čia kaip tarpinin- 
kas. Taip, jūs esate mano broliai. Jūs nelaimingi paklydę žmo- 
nės. Aš esu jūsų bičiulis. Aš esu šviesa ir kalbu į tamsybes, o 
šviesa visada reiškia brolybę. Be to, argi mes neturime bendros 
motinos tėvynės? Taigi išklausykite mane. Kada nors jūs suži- 
nosite, jeigu ne jūs, tai jūsų vaikai arjūsų vaikų vaikai, kad visa, 
kas darosi šiuo metu, vyksta pagal įstatymus, duotus iš aukš- 
čiau, ir kad revoliucijoj pasireiškia dieviškoji valia. Bet kol ateis 
tas laikas, kada visų protai, net ir jūsų, supras, kada visoks fana- 
tizmas, net irjūsų, išnyks, kol ši didžiulė aušra nušvies visų pro- 
tus — argi niekas nepasigailės jūsų tamsybės? Aš atėjau ir siūlau 
jums savo galvą; dar daugiau, aš jums ištiesiau pagalbos ranką. 
Aš prašau jūsų malonės, užmuškite mane, kad liktumėt išgelbė- 
tijūs. Aš turiu visus įgaliojimus, ir tai, ką sakau, galiu įvykdyti. 
Šią lemiamą akimirką aš bandau paskutinį kartą. Taip, žmogus, 
kuris jums kalba, yra pilietis, ir šis pilietis yra kartu ir kunigas, 
jūs neklystate. Pilietis su jumis kovoja, o kunigas jūsų maldauja. 
Išklausykite manęs. Daugelis jūsų turi žmonas ir vaikus. Aš no- 
riu apginti jūsų vaikus ir žmonas. Aš ginu juos nuo jūsų pačių. 
O, mano broliai... 

— Sakyk, sakyk savo pamokslą! - tyčiojosi Imanus. 

Simurdenas kalbėjo toliau: 

— Broliai, neleiskite išmušti kruvinai valandai. Netrukus čia 
turi įvykti žudynės. Daugelis mūsų, kurie stovi priešais jus, ne- 
beregės tekančios saulės; taip, daugelis mūsų žus, ojūs, jūs visi 
žūsite. Pasigailėkite patys savęs. Kam lieti be reikalo tiek krau- 
jo? Kam Žudyti tiek daug Žmonių, kai užtenka dviejų? 

— Dviejų? - paklausė Imanus. 


308 


— Taip, dviejų. 

— Kurių? 

— Lantenako ir manes. 

Ir Simurdenas pakėlė balsą: 

- Čia du nereikalingi žmonės, mums - Lantenakas, jums - aš. 
Štai ką ašjums siūlau, ir tai išgelbės jūsų gyvybę: duokite mums 
Lantenaką ir imkite mane. Lantenakas bus giljotinuotas, o su ma- 
nim jūs galėsite daryti, ką norėsite. 

— Kunige, - suriaumojo Imanus, - patektum tu mums, mes 
tave gyvą pamažu susvilintume ugny. 

- Sutinku, - atsakė Simurdenas. 

Jis kalbėjo toliau: 

- Jūs, pasmerktieji, užsidarę šiame bokšte, po valandos galė- 
tumėt išeiti iš ten gyvi ir laisvi. Aš atnešiu jums išgelbėjimą. Su- 
tinkate? 

Imanus pasiuto. 

— Tu ne tik niekšas, bet ir beprotis. Kam tu mus be reikalo 
klaidini? Kas tave prašė kalbėti su mumis? Išduoti senjorą! Ko gi 
tu nori? 

- Jo galvos. Ir aš jums siūlau... 

— Savo kailį. Juk mes nulupsim odą tau kaip šuniui, kunige 
Simurdenai. O ne, tavo kailis nevertas jo galvos. Nešdinkis sau! 

— Jūsų laukia baisus likimas. Paskutinį kartą sakau: apsigal- 
vokite. 

Kol vyko šis niūrus pokalbis, girdimas ne tik bokšte, bet ir 
lauke, sutemo: Markizas de Lantenakas tylėjo ir leido veikti ki- 
tiems. Vadams būdingas toks žiaurus egoizmas. Tai teisė tų, ku- 
rie atsakingi. 

Imanus prabilo iš naujo, ir jo balsas nustelbė Simurdeno 
balsą: 

- Vyrai, kurie mus puolate, mes jums jau išdėstėme savo sąly- 
gas ir nieko nepakeisime. Priimkite jas, nes kitaip vargas jums! 
Ar sutinkate? Mes jums grąžinsime tris vaikus, ojūs išleisite mus 
visus gyvus ir laisvus. 

— Visus, išskyrus vieną, - atsakė Simurdenas. 

— Kurį? 

— Lantenaką. 

- Mūsų senjorą! Išduoti jums senjorą! Niekada! 

— Mums reikia Lantenako. 

— Niekada! 

— Mes galime susitarti tik su šia sąlyga. 

- Jei taip, tai pradėkite. 

Stojo tyla. 

Imanus, papūtęs ragu signalą susirinkti, nulipo nuo bokšto 
viršūnės; markizas paėmė kardą į ranką; devyniolika apgultųjų 
tylėdami susispietė žemutinėje salėje už barikados ir suklaupė 
ant kelių; buvo girdėti, kaip puolėjų kolona ritmingais Žings- 
niais artėja tamsoje prie bokšto. Bruzdesys vis slinko artyn; stai- 
ga vandėjiečiai pajuto priešą čia pat, ties spraga. Tada visi, klū- 
pėjusieji ant kelių, iškišo šautuvus pro barikados plyšius, o vie- 
nas jų, Atvira Širdis, kunigas Tiurmo, atsistojo ir, laikydamas 
dešinėj rankoj nuogą kardą, o kairėj kryžių, rūsčiai prabilo: 

— Vardan Dievo tėvo ir sūnaus, ir Šventosios dvasios! 

Po to visi kartu iššovė, ir kova užvirė. 


IX 
Titanai prieš milžinus 
Iš tikrųjų prasidėjo kažkas pasibaisėtino. 
i vyro prieš vyrą kova savo žiaurumu pralenkė visa, ką gali- 
ma buvo įsivaizduoti. 

Tokios kautynės buvo panašios gal tik į didžiąsias grumtynes, 
pavaizduotas Eschilo tragedijose, arba į viduramžių feodalų sker- 
dynes, į tas kautynes „Žmogus prieš žmogų“, kurios išsilaikė iki 
septynioliktojo amžiaus, ir kur užpuolikai įsiverždavo į tvirtovę 
pro spragas, išmuštas sienose: tuose tragiškuose puolimuose, kur, 
kaip sako vienas senas seržantas iš Alentecho provincijos, „kada 
minos sprogimas atliks savo darbą, puolantieji bėgs artyn, prisi- 
dengę skarda apkaltomis lentomis arba apskritais skydais ir gin- 

kluoti granatomis, privers apgultuosius pasitraukti iš įsitvirtini- 
mų ar barikadų, užvaldys jas, be gailesčio stumdami priešą“. 

Pati puolimo vieta kėlė šiurpą. Tai buvo viena tų spragų, ku- 
rias žinovai vadina skliautinėmis spragomis, nes, jeigu skaityto- 
jas prisimena, čia siena sprogo, bet kiauros angos nepramušė. 
Parakas veikė kaip grąžtas. Sprogimo jėga buvo tokia didelė, 
kad sienoje atsirado keturiasdešimties pėdų aukščio įtrūkimas, 
bet tai buvo tik siauras plyšelis, o vienintelė anga, pro kurią bu- 
vo galima įsiskverbti į bokšto žemutinę salę, atrodė labiau pana- 
ši į ieties dūrį negu į kirvio kirtį. | 

Tai buvo dūris bokštui į pašonę, ilgas, gilus plyšys, panašus į 
gulsčiai iškastą šulinį, į vingrų koridorių, kylantį truputį į viršų, 
panašų į žarną, perkištą per penkiolikos pėdų storio sieną, kaž- 
koks beformis cilindras, ištisai užgriozdintas kliūtimis, pristati- 
nėtas spąstų, sprogstamosios medžiagos, čia galva nuolat atsi- 
mušdavo į granitą, kojos - į skaldą, akys - į tamsą. 

Priešais puolėjus žiojėjo tamsus prieangis, juodos bedugnės 
žiotys, išsišiepusios aštriomis akmenų skeveldromis, kurios gra- 
sino iš viršaus ir iš apačios, tartum dantys milžiniškame žandi- 
kaulyje: ryklio nasrai neturi tiek dantų, kiek ši baisi įdauža. Rei- 
kėjo į šią skylę įeiti ir iš ten išeiti. 

Čia pylėsi kartečės, ten skersai kelią stojosi barikada. Ten -tai 
reiškia pirmojo aukšto salėje. 

Tokiai kovai savo žiaurumu tegali prilygti tik inžinerijos dali- 
nių susirėmimas požemio galerijoj, kai jie, ruošdami miną, susi- 
duria su priešo daliniu, beruošiančiu kontraminą, arba skerdy- 
nėms su kirviais triumuose imant laivą abordažu. Kautis užda- 
ros duobės dugne - tai aukščiausias siaubo laipsnis. Žudynės 
dar šiurpesnės, kai virš galvos jauti stogą. Tą akimirką, kai į ur- 
vą įsiveržė pirmoji apgulėjų vilnis, nuo barikados pasipylė Žai- 
bai, tarsi iš po žemių būtų trenkęs perkūnas. Apgulėjų griaus- 
mas atsakė apgultųjų griausmui. Šūviai atsakė šūviams; Gove- 
nas sukomandavo: „Pirmyn!“, o po jo Lantenakas: „Laikykitės 
tvirčiau!“ ir Imanaus balsas: „Prie manęs, žemiečiai!“ Paskui su- 
sikryžiuojančių kardų žvangėjimas ir nepaliaujamos, viską Žu- 

dančios šūvių salvės. Deglas menkai teapšvietė šį baisų reginį. 
Nieko nebuvo galima atskirti; žmonės nardė po rausvas sute- 
mas; patekęs į čia, žmogus iš karto apkursdavo ir apakdavo; ap- 
kursdavo nuo triukšmo, apakdavo nuo dūmų. Sužeistieji volio- 
josi ant skeveldrų, besikaunantieji mindžiojo lavonus, trypė žaiz- 
das, baigė trupinti sulaužytus sąnarius, sužeistieji staugė iš 
skausmo, mirštantieji kandžiojo gyviesiems kojas. Tarpais sto- 
davo tyla, bet ji buvo dar kraupesnė už kovos triukšmą. Žmonės 
grūmėsi, buvo girdėti sunkus alsavimas, kriokimas, dantų grie- 
žimas, keiksmai, paskui vėl viską sudrebindavo griausmas. Tam- 
soje iš bokšto pro išlaužą tekėjo kraujo upelis. Šis tamsus klanas 
garavo tarp žolių. 

Atrodė, kad kraujuoja pats bokštas, mirtinai sužeistas mil- 
žinas. 

Nuostabu, kad lauke beveik nebuvo girdėti triukšmo. Nak- 
tis buvo tamsi, lygumą ir girią aplinkui puolamą tvirtovę gau- 
bė mirtina tyla. Viduje buvo pragaras, lauke - kapų ramybė. 
Susidūrimas žmonių, žudančių tamsoje kits kitą, šūvių tratė- 
jimas, aimanos, pykčio šauksmai, visas šis triukšmas slopo 
tarp storų sienų ir skliautų, garsai silpnėjo, nes trūko oro, ir 
tvankumas skerdynes darė dar baisesnes. Už bokšto sienų iš- 
eidavo vos vienas kitas garsas. Per visą šį laiką trys vaikai 
miegojo. 

Įniršis augo. Barikada laikėsi gerai. Nieko nėra sunkesnio, kaip 
imti barikadą, pastatytą įlenktu kampu. Apgulėjų buvo daug 
daugiau, o apgultųjų daug geresnė pozicija. Puolamoji kolona 
neteko daugybės Žmonių. Išsitiesusi ir išsirikiavusi už bokšto 
sienų, ji pamažu slinko į angą ir trumpėjo kaip žaltys, lendantis 
į urvą. 

Govenas, kaip ir visi jauni vadai, buvo neatsargus ir kovėsi 
žemutinėje salėje pačiame mūšio sūkury po kulkų spiečiumi. Pri- 
durkime, kad jis pasitikėjo savo laime kaip žmogus, niekada ne- 
buvęs sužeistas. 

Kai jis atsigręžė, norėdamas kažką įsakyti, šūvio ugnis nu- 
švietė vieną veidą visai netoli jo. 

— Simurdenai! - sušuko jis. - Ko jūs čia atėjote? 

Iš tikrųjų tai buvo Simurdenas. Jis atsakė: 

— Noriu būti šalia tavęs. 

— Bet jus gali nušauti! 

— O tavęs - ne? 

— Bet aš čia privalau būti. Jūs gi - ne. 

- Jei tu čia, tai ir aš čia reikalingas. 

— Ne, mokytojau. 

— Taip, vaikeli. 

Ir Simurdenas pasiliko prie Goveno. 

Lavonų krūva ant salės grindinio vis augo. 

Nors barikada dar nebuvo paimta, tačiau buvo aišku, kad 
kiekybė pagaliau laimės. Apgulėjai neturėjo priedangos, o 
apgultieji galėjo slėptis už barikados; dešimt apgulėjų turė- 
davo žūti, kol žūdavo vienas apgultųjų. Bet apgulėjai savo 
eiles papildydavo naujai atvykstančiais, o apgultųjų skaičius 
mažėjo. 

Kai prasidėjo puolimas, visi devyniolika apgultųjų buvo už 
barikados. Tarp jų taip patjau buvo sužeistų ir užmuštų. Kovoti 
begalėjo daugiausia koks penkiolika žmonių. Vienas jų, pats bai- 
siausias, Dainuok per žiemą, buvo smarkiai sužalotas. Tai buvo 
plačiapetis ir garbanotas bretonas, mažo ūgio ir judrus. Vienas 
jo žandikaulis buvo sutrupintas ir viena akis išmušta. Jis dar 
galėjo paeiti. Vingiuotais laiptais jis užšliaužė į antrojo aukšto 
salę, tikėdamasis ten mirti besimelsdamas. 

Jis atsišliejo į sieną netoli patrankų angos kiek atsikvėpti. 

Žemai priešais barikadą skerdynės kas kartą darėsi vis bai- 
sesnės. Protarpėly tarp dviejų salvių staiga suskambėjo Simur- 
deno balsas. 

— Apgultieji! - šaukė jis. - Ar ilgai dar teks lieti kraują? Jūs 
esate nugalėti. Pasiduokite. Atsiminkite, kad mūsų yra keturi 
tūkstančiai penki šimtai prieš jūsų devyniolika, kitaip tariant, 
daugiau kaip du šimtai prieš vieną. Pasiduokite! 

— Gana tų plepalų! - atsakė markizas de Lantenakas. 

Ir dvidešimt kulkų atsakė Simurdenui. 

Barikada nesiekė skliautų, todėl apgultieji galėjo šaudyti į ap- 
gulėjus, bet ir apgulėjai galėjo perlipti ją. 

— Pirmyn ant barikados! - sušuko Govenas. - Kas nori pulti 
barikadą? 

— Aš! - atsakė seržantas Radubas. 


X 
Radubas 


Čia apgulėjai labai nustebo. Radubas įėjo pro išlaužą, vadovau- 
damas kolonai; jis buvo šeštas; iš tų šešių paryžiečių batalionų 
vyrų keturijau buvo žuvę. Po to, kai jis sušuko: „Aš!“, visi staiga 
išvydo, kad jis eina ne į priekį, bet traukiasi atgal ir, pasilenkęs, 
susikūprinęs, beveik šliauždamas tarp kovotojų kojų, pasiekia 
išlaužą ir išbėga. Ar tai buvo pasitraukimas? Argi toks žmogus 
galėtų bėgti? Ką gi tai reiškė? 

Ištrūkęs iš spragos, dar apakęs nuo dūmų, Radubas pasi- 
trynė akis, tarsi norėdamas nuvyti baisų tamsoje matytą regi- 
nį, ir žvaigždžių šviesoj pažvelgė į bokšto sieną. Paskui pa- 
tenkintas jis linktelėjo galva, tarsi norėdamas pasakyti: „Aš 
neklydau!“ 

Radubas jau anksčiau buvo pastebėjęs, kad gilus minos spro- 
gimo padarytas plyšys ėjo nuo išlaužos apačios iki pat pirmojo 
aukšto patrankų angos, kur patrankos sviedinys buvo išlenkęs 
ir ištrupinęs geležines grotas. Sulaužyti geležies virbai karojo 
nusvirę žemyn ir dabar žmogus galėjo įlisti į bokšto vidų. 

Žmogus galėjo pro juos prasisprausti, bet ar galėjo žmogus 
juos pasiekti? Pro plyšį - taip, bet tik būdamas vikrus lyg katė. 

Radubas kaip tik toks ir buvo. Jis buvo iš tų žmonių, kuriuos 
Pindaras vadino mikliaisiais atletais. Galima būti senu kareiviu, 
betjaunu žmogumi; Radubas, buvęs gvardietis, dar neturėjo ke- 
turiasdešimties. Tai buvo miklus Herkulas. 

Radubas padėjo žemėn muškietą, nusijuosė diržą, nusivilko 
švarką ir liemenę, sau tepasiliko tik porą pistoletų ir kardą; pis- 


314 


toletus įsikišo už kelnių juostos, o nuogą kardą įsikando danti- 
mis. Pistoletų rankenos kyšojo iš po juostos. 

Taip atsikratęs visko, kas nereikalinga, ir lydimas iš tamsos 
daugybės akių, visų puolamosios kolonos vyrų, dar nesuspėju- 
sių patekti į išlaužą, jis ėmė kopti plyšio akmenimis tarsi laip- 
tais. Be batų šiuo atveju buvo patogiau; basa koja daug lengviau 
kimba už kiekvieno išsikišimo; kojų pirštus Radubas spraudė į 
akmenų tarpus. Jis kėlėsi rankomis, o rėmėsi keliais. Kopti buvo 
labai sunku. Tai tas pats, kas lipti aukštyn per pjūklo dantis. 

„Laimė, - galvojo Radubas, - kad nieko nėra antrojo aukšto 
salėje, nes kitaip aš negalėčiau įšliaužti.“ 

Taip jam teko lipti ne mažiau kaip keturiasdešimt pėdų nuo 
žemės. Juo aukščiau jis kopė, trukdomas pistoletų rankenų, juo 
plyšys siaurėjo ir lipti buvo sunkiau. Pavojus nukristi didėjo, o 
bedugnė vis ėjo gilyn. 

Pagaliau jis pasiekė patrankų angos kraštą; jis nustūmė iškli- 
busias grotas į šalį ir jau turėjo pakankamai vietos pralįsti į vidų; 
sukaupęs visas jėgas, jis pasikėlė aukštyn, vienu keliu atsirėmė 
lango atbrailos, viena ranka nusitvėrė pinučių virbų galą dešinė- 
je, o antrąja - kairėje, ir, visu kūnu persisvėręs per lango kraštą, 
kardą įsikandęs į dantis, pakibo viršum bedugnės, tik ant rankų. 

Bereikėjo tik šuolio, ir jis būtų atsidūręs antrojo aukšto salėje. 

Tuo tarpu šaudymo angoj pasirodė kažkieno veidas. 

Radubas staiga prieš save išvydo kažką baisų: prieš jį iškilo 
sukruvinta kaukė išmušta akimi ir sulaužytu žandikauliu. 

Ši kaukė viena akimi įdėmiai žiūrėjo į jį. 

Kaukė turėjo dvi rankas; tos rankos iškilo iš patamsio ir siekė 
Radubo; viena tuo pačiu užsimojimu išėmė iš užjuosčio abu jo 
pistoletus, o antra ištraukė iš dantų kardą. 

Radubas buvo nuginkluotas. Jo kelis ėmė slysti nuo atbrailos, jo 
dviejų kumščių, apgniaužusių pinučių galus, vos užteko išlaikyti 
kūnui, o po juo žiojėjo keturiasdešimties pėdų gylio bedugnė. 

Ta kaukė ir tos rankos - tai Dainuok per žiemą. 

Dusdamas nuo dūmų, kylančių iš apačios, Dainuok per žie- 
mą vargais negalais pasiekė patrankų angą, iš oro dvelkiąs 


315 


vėjas jį atgaivino, nakties vėsuma sustabdė kraujo plūdimą, 
ir jis palengva pradėjo atgauti jėgas; staiga iš lauko pusės an- 
gojejis pastebėjo Radubo liemenį; tada Radubui, kurio abi ran- 
kos laikėsi įsitvėrusios virbų, kito pasirinkimo nebuvo: arba 
kristi žemyn, arba leistis nuginkluojamam; ir Dainuok per žie- 
mą, baisingas ir ramus, išėmė iš užjuosčio jo pistoletus ir iš- 
traukė kardą. 

Prasidėjo neregėta dvikova. Dvikova tarp beginklio ir su- 
žeistojo. 

Atrodė, kad laimėtoju turės būti mirštantysis. Būtų užtekę vie- 
nos kulkos, kad Radubas nukristų į po jo kojomis juoduojančią 
bedugnę. 

Radubo laimei, Dainuok per žiemą abu pistoletus laikė vie- 
noje rankoje ir negalėjo šauti, todėl turėjo pasinaudoti kardu. Jis 
užsimojo ir pataikė Radubui į petį. Šis kirtis sužeidė Radubą, bet 
ir išgelbėjo. 

Radubas, beginklis, bet vis dar stiprus, nepaisydamas žaiz- 
dos, kuri, beje, nesiekė kaulo, pasispyrė, paleido virbus ir šoko į 
vidų. 

Čia jis susidūrė akis į akį su Dainuok per žiemą, kuris, nume- 
tęs kardą į šalį, abiejose rankose laikė po pistoletą. 

Priklaupęs jis ėmė taikyti į Radubą, tačiau jo nusilpusios ran- 
kos drebėjo, ir jis negalėjo paspausti gaiduko. 

Radubas ėmė kvatoti. 

— Sakyk pagaliau, - sušuko jis, - baidykle! Argi tu manai, kad 
išgąsdinsi mane savo bifšteksu vietoje snukio? Po velnių, na, ir 
sutaisė tavo veidelį! 

Dainuok per Žiemą vis tebetaikė į jį. 

Radubas kalbėjo toliau: 

— Nėra ko sakyti, tačiau tavo snukelį puikiai sutaršė mūsų 
šūviai. Vargšas berneli, Belona sudraskė tau fizionomiją. Taigi 
greičiau šauk, brolyti. 

Pokštelėjo šūvis. Jis taip arti praskriejo pro Radubo galvą, kad 
nunešė pusę ausies. Dainuok per žiemą kita ranka pakėlė antrąjį 
pistoletą, bet Radubas nebedavė jam laiko taikyti. 

— Užtenka, kad netekau vienos ausies! - sušuko jis. - Tu mane 
sužeidei du kartus. Dabar mano eilė! 

Jis puolė Dainuok per žiemą, užlaužė jo rankas į viršų, ir pis- 
toletas iššovė į orą. Paskui sugriebė jį ir papurtė už sutrupinto 
žandikaulio. 

Dainuok per žiemą sustaugė iš skausmo ir apalpo. 

Radubas peržengė jį ir paliko begulintį patrankos angoje. 

— O dabar, - tarė jis, - kada žinai mano ultimatumą, gulėk ir 
nedrįsk judintis. Pasilik čia, prakeiktoji gyvate. Tu matai, kad 
tavęs pribaigti aš neturiu laiko. Šliaužiok po aslą, kiek tau patin- 
ka, šalia mano batų! Arba mirk, jei nori, vis tiek juk teks nusi- 
baigti. Greit išmuš valanda, kai tu sužinosi, jog tavo klebonas 
plepėjo tau tik kvailystes. Keliauk sau į aną pasaulį, kaimieti! 

Ir jis nušoko į salę. 

— Tamsu, nors akin durk, - sumurmėjo jis. 

Dainuok per žiemą blaškėsi ir vaitojo agonijoj. Radubas atsi- 
suko į jį. 

— Ramiai, būk malonus nutilti, nesąmoningas pilieti. Aš į tavo rei- 
kalus nesikišu. Tave pribaigti man šlykštu. Palik mane ramybėje. 

Sunerimęs jis brūkštelėjo pirštais sau per plaukus, visą laiką 
žiūrėdamas į Dainuok per žiemą. 

— Visa tai puiku, bet ką aš turiu daryti toliau? Juk štai dabar 
esu beginklis. Turėjau du šūvius. Tu man juos išeikvojai, galvi- 
jau! Be to, dūmai taip graužia akis, nors imk ir stauk kaip šuo! 

Jis palietė savo atplėštą ausį. 

— Ai! - šūktelėjo jis. 

O paskui pridūrė: 

— Maža tau naudos, kad pasiskubinai konfiskuoti mano ausį! 
Man daug maloniau būti be ausies, negu be ko nors kito. Juk 
ausys, — tai tik pagražinimas. Tu man pradrėskei ir petį, bet tai 
nieko nereiškia. Mirk, kaimieti, aš tau atleidžiu. 

Jis ėmė klausytis. Triukšmas žemutinėje salėje buvo baisus. 
Virė dar pasiutesnė kova. 

— Na, ir mušasi. Štai girdėti, kaip jie bliauna: „Tegyvuoja ka- 
ralius!“ O dvesia jie vis dėlto kilniai. 

Jo kojos užmynė žemėn numestą kardą. Paėmęs jį, Radubas 
kreipėsi į Dainuok per žiemą, kuris jau nebejudėjo ir galbūt bu- 
vo negyvas. 

— Regi tu, miškini, tam, ką aš galvojau padaryti, mano kardas, 
po velnių, visai netinka. Aš jį pasiėmiau tik iš seno prisirišimo. 
Man reikalingi pistoletai. Tetraukia tave velniai, laukini. Ką aš 
dabar darysiu. Kam aš dabar tinku? 

Jis ėjo pirmyn į salę, norėdamas įsižiūrėti ir orientuotis. Stai- 
ga tamsoje už vidurinio stulpo jis pastebėjo ilgą stalą, ant ku- 
rio kažkas neaiškiai blizgėjo. Jis palietė rankomis. Tai buvo 
įvairūs karabinai, muškietos ir pistoletai, visokių rūšių šau- 
namieji ginklai, tvarkingai išrikiuoti, tartum tik ir laukė, kad 
kieno nors rankos juos paimtų; tai buvo kovos rezervas, ap- 
gultųjų paruoštas antrajai apgulimo fazei; žodžiu - ištisas ar- 
senalas. 

— Tai bent radinys! - sušuko Radubas. 

Ir nudžiugęs puolė prie ginklų. 

Dabar jis tapo baisus. 

Prie pat ginklais apkrauto stalo Radubas pro plačiai atvertas 
duris pamatė laiptus, jungiančius pirmąjį aukštą su antruoju. Ra- 
dubas kardą numetė žemėn, į abi rankas paėmė po dvivamzdį 
pistoletą, nutaikė žemyn vingiuotais laiptais ir šovė iš abiejų kur 
pakliuvo; paskui nutvėrė muškietą ir šovė iš jos. Paskui jis grie- 
bė stambiais šratais užtaisytą šautuvą. Paleistas iš jo šūvis su 
penkiolika mažų kulkelių sudarė kartečės šūvio įspūdį. Po to 
griausmingu balsu Radubas suriko nuo laiptų: „Tegyvuoja Pa- 
ryžius!“ 

Nutvėręs antrą dar didesnį šautuvą, jis nukreipė jo vamzdį į 
vingiuotą laiptų skliautą ir laukė. 

Neapsakomas sąmyšis kilo žemutinėje salėje. Toks nelauktas 
nustebimas visada suardo pasipriešinimą. 

Dvi kulkos iš trijų Radubo šūvių pasiekė tikslą; viena užmušė 
vyresnįjį brolį Medinę Ietį, antroji - poną de Keleną, vadinamą 
Husaru. 

— Jie jau viršuje! - sušuko markizas. 

Šis riksmas nulėmė pasitraukimą nuo barikados; jos gynėjai 
greičiau negu išgąsdintų paukščių būrys puolė link laiptų. Mar- 
kizas dar paragino bėgančius. 

— Greičiau! Greičiau! - šaukė jis. - Dabar drąsą reiškia mokė- 
jimas pabėgti. Bėkime į trečiąjį aukštą! Ten pradėsime iš naujo. 

Jis paliko barikadą pats paskutinis. 

Ši drąsa jį išgelbėjo. 

Radubas, pasislėpęs antrajame aukšte už laiptų, laikydamas 
pirštą ant šautuvo gaiduko, laukė bėgančiųjų. Vandėjiečiai, pir- 
mieji pasirodę laiptų posūkyje, gavo po kulką ir krito nutrenkti. 
Jei markizas būtų buvęs ten, jis jau būtų negyvas. Kol Radubas 
suspėjo nutverti naują ginklą, kiti jau buvo praėję, taip pat ir mar- 
kizas, kuris lėčiausiai žengė paskui visus. Jie visi buvo įsitikinę, 
kad antrasis aukštas pilnas užpuolikų, todėl čia niekas nesustojo, 
o lėkė į trečiąjį aukštą - veidrodžių kambarį. Tai ten buvo geleži- 
nės durys ir sieros dagtis, tai ten reikėjo pasiduoti arba mirti. 

Govenas taip pat buvo nustebintas laiptuose nuaidėjusių šū- 
vių ir negalėjo išsiaiškinti, iš kur eina netikėta pagalba, tačiau 
ilgai negalvojo - šoko su savaisiais per barikadą ir, ragindamas 
bėgančiuosius kardu, vijo juos iki antrojo aukšto. 

Čia jis atrado Radubą. 

Radubas atidavė karišką pagarbą ir tarė: 

— Minutėlę, vade! Tai aš padariau. Prisiminiau Dolį. Aš pada- 
riau taip, kaip jūs. Pastačiau priešą tarp dviejų ugnių. 

— Geras mokinys, - atsakė Govenas šypsodamasis. 

Kai tenka pabūti ilgesnį laiką tamsoj, akys prie jos pripranta 
ir ima regėti kaip nakties paukščiai; Govenas pastebėjo, kad Ra- 
dubas visas kruvinas. 

— Bet tu sužeistas, drauge! 

— Nekreipkite dėmesio, vade. Ką gi reiškia viena ausim dau- 
giau ar viena mažiau? Ir kardu gavau, bet tai niekis. Jei nori iš- 
mušti langą, visada tenka truputį susižeisti. Be to, juk čia ne ma- 
no vieno kraujas. 

Antrojo aukšto salėje, kurią užėmė Radubas, visi valandėlei su- 
stojo. Atnešė žibintą. Simurdenas atėjo pasitarti su Govenu. Iš tik- 

rųjų buvo ką apsvarstyti. Apgulėjai nenujautė apgultųjų paslap- 
ties; jie nežinojo, kad šiems striuka su šoviniais, ir nepamanė, kad 
baigiasi jų parakas; trečiasis aukštas buvo paskutinė jų pasiprieši- 
nimo vieta; galima buvo spėti, kad po laiptais padėta mina. 

Vienas dalykas buvo tikras: priešas negalėjo pabėgti. Tie, ku- 
rie buvo dar gyvi, buvo ten lyg užrakinti, Lantenakas pateko į 
spąstus. 

Šis įsitikinimas leido ramiai pagalvoti, kaip surasti geresnę 
priemonę. Jau buvo nemažai žuvusių. Reikėjo pasirūpinti, kad 
per paskutinį puolimą žūtų kuo mažiausiai. 

Paskutinis puolimas buvo labai rizikingas. Iš anksto buvo ga- 
lima numanyti, kad apgultieji sutiks puolikus aštria ugnimi. 

Kova valandėlei buvo pertraukta. Apgulėjai, užėmę pirmąjį 
ir antrąjį aukštus, laukė savo vado įsakymo. Govenas ir Simur- 
denas tebesitarė. Radubas tylėdamas klausėsi jų pasitarimo. 

Iš naujo atidavęs karišką pagarbą, jis tarė: 

- Vade... 

— Ko nori, Radubai? 

— Ar aš galėčiau tikėtis atlyginimo? 

- Žinoma, tik pasakyk, ko nori. 

— Prašau leisti kopti į viršų pirmam. 

Atsakyti jam buvo negalima. Be to, jis būtų puolęs pirmas ir 
be leidimo. 


XI 
Praradusieji viltį 


Kol antrajame aukšte vadai tarėsi, trečiajame kuo skubiausiai 
buvo statomos barikados. Laimėjimas kelia pašėlimą, o pralai- 
mėjimas įniršį. Tarp dviejų aukštų turėjo įvykti žūtbūtinis susi- 
dūrimas. Artėti prie pergalės reiškia apsvaigti. Apačioj buvo vil- 
tis, ji būtų galingiausia iš visų žmonijos jėgų, jei neegzistuotų 
beviltiškumas. 

Viršuj viešpatavo beviltiškumas. 

Beviltiškumas - ramus, šaltas, niūrus. 

Atvykę į šią paskutinio prieglobsčio salę, už kurios nebebuvo 
kur bėgti, apgultieji pirmiausia užtvėrė įėjimą. Uždaryti duris 
buvo neverta, geriau buvo kuo nors užversti laiptus. Tokiais at- 
vejais bet kokios kliūtys, leidžiančios apsuptiesiems matyti priešą 
ir kautis, daug vertingesnės negu uždaros durys. 

Deglas, kurį Imanus buvo įdėjęs į žibinčių prie sienos arti sie- 
roje pamirkyto dagties, apšvietė vandėjiečių veidus. 

Šioje trečiojo aukšto salėje stovėjo sunki ąžuolinė skrynia, ko- 
kiose paprastai būdavo laikomi drabužiai ir baltiniai, kol nebu- 
vo išrastos komodos su ištraukiamais stalčiais. 

Jie pritraukė šią skrynią ir pastatė laiptų duryse. Ji ten kaip 
tik tilpo ir užtvėrė praėjimą. Neliko jokio kito laisvo tarpelio, 
kaip tik paskliautėje, pro kurį galėjo pralįsti tik vienas žmogus; 
tai buvo puiki priemonė žudyti užpuolikus vieną po kito. Ta- 
čiau teko paabejoti, ar priešas išdrįs lįsti pro šį tarpelį. 

Užtvėrę įėjimą, apgultieji irgi galėjo truputį atsikvėpti. 

Jie ėmė skaičiuoti savo jėgas. 

Iš devyniolikos beliko tik septyni, tarp kurių ir Imanus. Be 
Imanaus ir markizo, visi buvo sužeisti. 

Penki, nors ir sužeisti, jautėsi dar tinkami kovai, nes mūšio 
įkaršty kiekviena žaizda, jei tik ne mirtina, leidžia vaikščioti ir 
veikti; tarp sužeistųjų buvo: Šatenė, vadinamas Robiu, Ginuazo, 
Uanaras - Aukso Šakelė, Meilės Trupinėlis ir Atvira Širdis. Visi 
likusieji buvo žuvę. 

Šovinių jie nebeturėjo. Šovininės buvo tuščios. Jie skaičiavo 
likusias kulkas. Kiek šūvių dar liko septyniems? Keturi. 

Atėjo valanda, kai beliko tik žūti kovoje. Jie atsidūrė prie stataus 
šlaito, atviro ir baisaus. Sunku buvo išsilaikyti prie paties krašto. 

Tuo tarpu puolimas vėl prasidėjo; jis buvo lėtas, bet užtat daug 
tikresnis. Buvo girdėti, kaip užpuolikai žingsnis po žingsnio ko- 
pia laiptais aukštyn, kiekvieną pakopą išbandydami šautuvų 
buožėmis. 

Bėgti nebuvo kelio. Per biblioteką? Bet ten ant plokščiakalnio 
stovėjo šešios atgręžtos patrankos su uždegtais dagtimis. Į vir- 

šutinius kambarius? Bet kokia iš to nauda? Jie veda į bokšto aikš- 
telę. Nuo jos tegalima pulti žemyn. 

Išlikę gyvi septyni šios legendinės gaujos nariai suprato, kad 
storų sienų, kurios saugo juos, bet ir atiduoda priešui. Jie dar 
nebuvo suimti, tačiau jau buvo belaisviai. 

Markizas garsiai prabilo: 

— Draugai, viskas baigta. 

Valandėlę patylėjęs, jis pridūrė: 

- Atvira Širdis turi vėl tapti kunigu Tiurmo. 

Visi puolė ant kelių su rožiniais rankose. Vis garsiau bildėjo 
šautuvų buožių smūgiai į laiptus. 

Atvira Širdis, visas kruvinas nuo žaizdos, nes kulka pataikė 
į viršugalvį ir nubraukė dalį odos su plaukais, dešine ranka 
iškėlė kryžių. Markizas, širdies gilumoje skeptikas, taip pat pri- 
klaupė. 

— Tegu kiekvienas balsiai išpažįsta savo nuodėmes, - tarė At- 
vira Širdis. - Markize, kalbėkite. 

Markizas ištarė: 

- Žudžiau. 

- Žudžiau, — pasakė Uanaras. 

— Žudžiau, - pasakė Ginuazo. 

- Žudžiau, - pasakė Meilės Trupinėlis. 

- Žudžiau, - pasakė Šatenė. 

- Žudžiau, - pasakė Imanus. 

Atvira Širdis prabilo: 
mybė jūsų sieloms. 

— Amen, - atsakė visi. 

Markizas atsistojo ir tarė: 

— O dabar mirkime. 

- Ir žudykime, - tarė Imanus. 

Šautuvų buožės jau daužė užvertusią duris skrynią. 

- Galvokit apie Dievą, - kalbėjo kunigas. - Šis pasaulis jau 
nebe jūsų. 

— Taip, - atsakė markizas, - mes kape. 

Visi nulenkė galvas ir ėmė muštis į krūtinę. Tik vienas marki- 
zas ir kunigas stovėjo tiesūs. Visų akys buvo nuleistos žemyn, 
kunigas meldėsi, valstiečiai meldėsi, markizas galvojo. Skrynia 
niūriai dunksėjo tarsi daužoma kūjais. 

Tuo metu užpakaly jų staigiai nuaidėjo kažkieno gyvas ir 
skambus balsas: 

— Aš gi jums sakiau, jūsų šviesybe! 

Visi nustebę atsigręžė. 

Sienoj atsivėrė slaptas išėjimas. 

Vienas akmuo, lygiai prigludęs prie kitų, tačiau neįcementuo- 
tas, besisukąs ant dviejų geležinių strypų, apsisuko aplink savo 
ašį kaip turniketas ir atidarė angą sienoje. Akmuo laisvai sukosi 
į abi puses, o anapus angos ėjo du koridoriai, vienas į dešinę, 
kitas į kairę, abu siauri, bet pakankamį, kad pralįstų vienas žmo- 
gus. Toliau už šių netikėtai prasivėrusių durų buvo matyti sraig- 
tiniai laiptai. Angoje pasirodė žmogaus veidas. 

Markizas pažino Almalo. 


XII 
Išgelbetojas 


— Tai tu, Almalo? 

— Aš, jūsų didenybe. Dabar jūs matote, kad yra akmenų, kurie 
sukasi, ir kad galima iš čia išeiti. Aš atvykau laiku, tačiau skubė- 
kite. Per dešimtį minučių mes būsime girioje. 

— Dievas galingas! - sušuko kunigas. 

— Gelbėkitės, jūsų didenybe, - šaukė visų balsai. 

— Pirmiausia gelbėkites jūs, - atsakė markizas. 

- Jūs turite būti pirmutinis, - pasakė kunigas Tiurmo. 

— Ne, aš būsiu paskutinis. - Ir markizas tęsė rūsčiu balsu: — 
Negali būti kovos dėl išdidumo. Mes neturim tam laiko. Jūs esa- 
te sužeisti. Aš įsakau jums gyventi ir bėgti. Greičiau! Pasinaudo- 
kite šia proga. Ačiū, Almalo. 


323 


— Ponas markize, mes turėsime skirtis? —- paklausė kunigas 
Tiurmo. 

— Apačioj? Be abejo. Pabėgti galima tik po vieną. 

- Jūsų šviesybe, ar paskirsite mums susitikimo vietą? 

— Taip. Girios aikštelėje, pas Govenų akmenį. Ar žinote šią 
vietą? 

— Žinom visi. 

— Aš būsiu ten rytoj. Vidudienį. Visi, kurie galit paeiti, priva- 
lote ten būti. 

— Būsime. 

— Ir tada mes vėl pradėsime karą, - pasakė markizas. 

Tuo tarpu Almalo, atsirėmęs į akmenį, pastebėjo, kad tas ne- 
bejuda. Anga neužsidaro. 

- Jūsų šviesybe, - tarė jis, - skubėkime. Akmens neįmanoma 
pastumti. Aš galėjau atidaryti urvą, bet negaliu jo uždaryti. 

Iš tikrųjų ilgai nejudintas akmuo tarsi prišalo vietoje. Nors 
kiek pasukti jį pasidarė neįmanoma. 

- Jūsų šviesybe, - kalbėjo Almalo, - aš tikėjausi, kad urvą bus 
galima uždaryti ir kad įsiveržę mėlynieji nieko neras ir nebega- 
lės suprasti, o pamanys, kad jūs išnykot kaip dūmas. Bet štai 
akmuo nenori to. Priešas ras atvirą išėjimą ir galės mus perse- 
kioti. Negaiškime nė minutės, visi greičiau ant laiptų! 

Imanus uždėjo ranką ant Almalo peties. 

— Drauge, kiek reikės laiko, norint išeiti šiuo urvu į saugią girią? 

— Ar niekas nėra rimtai sužeistas? - paklausė Almalo. 

Visi atsakė: 

— Niekas. 

- Jei taip, tai užteks ketvirčio valandos. 

— Vadinas, - kalbėjo Imanus, - jei priešas neįsiverš per ketvir- 
tį valandos, tai... 

- Jis galės mus vytis, vis tiek nepavys. 

- Bet jis įsiverš į čia po penkių minučių, - tarė markizas. - Ši 
sena skrynia ilgai neišlaikys. Dar keli šautuvų buožių smūgiai, 
ir ji sutrupės. Ketvirtis valandos! Bet kas gi gali juos sulaikyti 
ketvirčiui valandos? 

- Aš, - atsiliepė Imanus. 

— Tu, Guž le Briuanai? 

- Taip, jūsų šviesybe. Klausykite. Iš jūsų šešių penki sužeisti. 
O aš net neįdrėkstas. 

- Ir aš, - tarė markizas. 

- Jūs esate vadas, jūsų šviesybe, o aš kareivis. Vadas ir karei- 
vis tai ne tas pats. 

- Aš tai Žinau, kiekvieno mūsų pareigos skirtingos. 

- Ne, jūsų šviesybe, aš irjūs turime tą pačią pareigą: išgelbėti jus. 

Imanus atsigrįžo į draugus. 

— Draugai, dabar svarbu viena - užkirsti kelią priešui ir kuo 
ilgiau jį sugaišinti. Klausykit. Aš visai stiprus, nesu nustojęs nė 
lašelio kraujo; būdamas nesužeistas, aš galiu ištverti ilgiau už 
bet kurį kitą. Išeikite visi, tik palikite man savo ginklus. Aš juos 
tinkamai panaudosiu. Pažadu sulaikyti priešą gerą pusvalandį. 
Kiek yra užtaisytų pistoletų? 

— Keturi. 

— Padėkite juos visus ant Žemės. 

Visi padarė tai, ko jis norėjo. 

— Gerai. Aš pasilieku. Jie ras, su kuo pasikalbėti. Dabar grei- 
čiau eikite. 

Ypatingomis aplinkybėmis nėra laiko dėkoti. Atsisveikinda- 
mi jie vos tik suspėjo paspausti ranką. 

- Iki greito pasimatymo! - tarė markizas. 

— Ne, jūsų šviesybe. Tikiuosi, kad ne. Bent negreit; aš čia 
mirsiu. 

Visi vienas po kito pradėjo lipti siaurais laiptais. Sužeistieji 
ėjo pirmieji. Kol pirmutinis lipo žemyn, markizas išsiėmė iš ki- 
šenės užrašų knygutę, išsitraukė iš jos pieštuką ir kažką parašė 
ant akmens, kuris jau nebesisuko ir paliko atvirą praėjimą. 

— Eikite, jūsų šviesybe, jau daugiau nieko nebeliko, tik jūs, — 
tarė Almalo. 

Ir Almalo pradėjo lipti laiptais žemyn. 

Markizas nusekė paskui jį. 

Imanus liko vienas. 

XIII 
Budelis 


Keturi užtaisyti pistoletai gulėjo ant akmeninės aslos, nes šioj 
salėj nebuvo grindų. Imanus pasiėmė po vieną į abi rankas. 

Po to jis atsistojo iš šono prie durų, kurias laikė užvertusi ir 
užmaskavusi skrynia. 

Apgulėjai, matyt, bijojo kokios nors staigmenos ar sprogimo, 
kuris būna katastrofa laimėtojui ir pralaimėjusiam. Pirmoji ata- 
ka buvo audringa, antroji lėta ir atsargi. Jie galbūt negalėjo, o gal 
nenorėjo iš karto pramušti skrynios; jie ištrupino dugną buožė- 
mis, viršų prabadė durtuvais, o pro skyles bandė pamatyti, kas 
darosi salėje, kad po to išdrįstų veržtis į vidų. 

Laiptuose šviečiančių žibintų šviesa skverbėsi pro šias skyles 
į vidų. 

Imanus pastebėjo, kad pro vieną tokią skylę žiūri akis. Jis greit 
pridėjo prie skylutės pistoleto vamzdį ir paspaudė gaiduką. 
Trinktelėjo šūvis, ir Imanus nudžiugęs išgirdo baisų riksmą. Kul- 
ka išnešė akį, perėjo per galvą, ir žiūrėjęs kareivis krito žemyn 
nuo laiptų. 

Labai atsargiai puolėjai skrynios dangtyje išpjovė dvi skyles 
ir įrengė dvi šaudymo angas; Imanus pasinaudojo tuo, įkišo ranką 
į skylę ir, ilgai netaikydamas, paleido antrą pistoleto šūvį į visą 
priešų masę. Kulka, matyt, palietė ne vieną, nes pasigirdo dau- 
gelio riksmas, tarsi trys ar keturi būtų sužeisti ar užmušti. Laip- 
tuose nuaidėjo atgal bėgančių kojų bildesys. 

Imanus numetė šalin iššautus pistoletus ir pasiėmė du liku- 
sius; paskui, laikydamas abu pistoletus rankose, jis žiūrėjo pro 
skrynios skyles. 

Jis įsitikino, kad pirmieji jo šūviai nenuėjo veltui. 

Puolėjai nulipo laiptais žemyn. Sužeistieji raitėsi iš skausmo 
ant laiptų; laiptai buvo sraigtiniai, dėl to Imanus galėjo matyti 
tik tris ar keturias jų pakopas. 

Imanus laukė. 

— Laimėta laiko, - galvojo jis. 


326 


Staiga jis pamatė, kaip vienas žmogus šliaužia laiptais aukš- 
tyn, o netrukus po to už laiptų posūkio išlindo kareivio galva. 
Imanus nusitaikė ir šovė. Nuaidėjo riksmas, kareivis krito, ir Ima- 
nus perėmė iš kairės rankos į dešinę paskutinį užtaisytą pistoletą. 

Tą pačią akimirką jis pajuto baisų skausmą, ir dabar sustaugė 
pats. Kardas pervėrė jam vidurius. Ranka, ranka žmogaus, ku- 
ris šliaužė laiptais, išlindo pro antrąją angą, įtaisytą skrynios apa- 
čioj, ir suvarė kardą Imanui į pilvą. 

Žaizda buvo baisi. Viduriai buvo kiaurai atidaryti. 

Imanus neparpuolė. Jis sugriežė dantimis ir tarė: „Na, gerai!“ 

Paskui, svyruodamas ir vos vilkdamas kojas, pasiekė geleži- 
nes duris, padėjo pistoletą, nuėmė nuo sienos deglą ir, kaire ran- 
ka prilaikydamas savo besiverčiančius vidurius, dešiniąja pa- 
lenkė žemyn žibintą ir uždegė sieros dagtį. 

Akimirksniu dagtis užsiliepsnojo. Imanus metė degantį deg- 
lą ant Žemės ir, parpuolęs ant akmeninės aslos, bet dar pasikel- 
damas, ėmė silpstančiu kvėpavimu pūsti dagtį. 

Liepsna, nubėgusi dagtimi, išnyko už geležinių durų ir pasie- 
kė tilto pilaitę. 

Įsitikinęs, kad jo niekšiškas darbas puikiai pavyko, didžiuo- 
damasis labiau savo nusikaltimu negu pasiaukojimu, šis žmo- 
gus, ką tik buvęs didvyris, o dabar paprastas žmogžudys, ruoš- 
damasis mirti, šypsojosi. 

- Jie atsimins mane! - sumurmėjo. - Aš atkeršijau; teguljų mažy- 
čiai užmokės už mūsų kūdikį - už mūsų karalių, kalintį Tamplyje. 


XIV 
Imanus taip pat išsigelbsti 


Tą akimirką kažkas subildėjo, smarkiai pastumta skrynia su- 
griuvo, išlaisvino praėjimą ir į salę įsiveržė žmogus su kardu 
rankoje. 

— Tai aš, Radubas. Na, pasirodykit! Man nusibodo laukti. Aš 
čia. Man vis tiek, vienam jau paleidau vidurius. Dabar pulsiu 

jus visus. Ar eina kas paskui mane, ar ne, bet aš štai čia. Kiek 
jūsų čia yra? 

Iš tikrųjų tai buvo Radubas, ir jis buvo vienas. Po tų skerdy- 
nių, kurias Imanus surengė laiptuose, Govenas, bijodamas ko- 
kios nors naujos klastos, įsakė savo žmonėms pasitraukti ir vėl 
ėmė tartis su Simurdenu. 

Radubas, stovėdamas ant slenksčio su nuogu kardu rankoje, 
šioj tamsumoj, kur baigiąs degti deglas vos bešvietė, pakartojo 
savo klausimą: 

— Aš čia vienas. Kiek jūsų? 

Nesulaukęs atsakymo, jis žengė pirmyn. Tuo tarpu vienas iš 
tų šviesos blykstelėjimų, kurie pasirodo iš baigiančio degti židi- 
nio ir kurį galima būtų pavadinti šviesos kūkčiojimu, tvykstelė- 
jo iš deglo ir apšvietė visą salę. 

Radubas staiga pastebėjo kabantį ant sienos veidrodėlį, priėjo, 

— Bjauriai sutaršė. 

Paskui jis atsigręžė nustebęs, kad salė tuščia. 

— Bet juk čia nieko nėra! - sušuko jis. - Rikiuotėj nulis. 

Jis pamatė pasuktą akmenį, išėjimą ir laiptus. 

— A! Suprantu. Pabėgo. Ei, visi čia! Draugai, eikšekit! Jie išsi- 
nešdino. Išdūmė, paspruko, pradingo, išgaravo! Šis senas bokš- 
tas skylėtas lyg ąsotis. Štai ir skylė, pro kurią tie niekšai išlindo! 
Kaip reikės mums įveikti Pitą ir Koburgą, jeigu jau dabar mums 
tokius pokštus krečia! Pats velnių dievas atėjo jiems į talką! Čia 
nieko daugiau nebėr! 

Pasigirdo pistoleto šūvis, kulka pradrėskė jam alkūnę ir atsi- 
mušė į sieną. 

— O! Pasirodo kažko esama! Kas čia buvo toks malonus pa- 
sveikinti mane? 

— Aš, - atsiliepė balsas. 
kią masę, kitaip tariant, tysantį ant grindų Imanų. 

— A! - sušuko jis. - Jau vieną turiu. Kiti pabėgo, bet tu ne- 
pabėgsi. 

— Tu taip manai? - atsakė Imanus. 

Radubas žengė žingsnį arčiau ir sustojo. 

— Ei, žmogau, ten gulįs ant žemės, kas tu esi? 

- Aš esu žmogus, kuris guli ant žemės, bet juokiasi iš tų, kurie 
stovi. 

— Ką tu turi dešinėj rankoj? 

— Pistoletą. 

— O kairėj? 

- Žarnas. 

— Aš imu tave į nelaisvę. 

— Per daug nesiskubink. 

Imanus pasilenkė prie degančio dagties, iš paskutiniųjų pa- 
pūtė ugnį ir mirė. 

Po kelių minučių Govenas, Simurdenas ir visi kiti suėjo į salę. 
Visi pamatė atvirą išėjimą. Jie apžiūrėjo kiekvieną jo kampelį, iš- 
tyrė slaptuosius laiptus, vedančius į griovį. Aišku, kad bokšto gy- 
nėjai pabėgo. Jie papurtė Imanų, bet tas jau buvo negyvas. Gove- 
nas, laikydamas žibintą rankoje, apžiūrėjo akmenį, kuris padėjo 
apgultiesiems pabėgti; jis buvo girdėjęs kalbas apie besisukantį 
akmenį, bet visa tai laikė pasaka. Apžiūrinėdamas jį, Govenas pa- 
stebėjo, kad ant jo pieštuku kažkas užrašyta. Prinešęs arčiau Ži- 
bintą, perskaitė: 

„Iki pasimatymo, ponas vikonte. Lantenakas.“ 

Goveną pasivijo Gešanas. Vytis priešą, aišku, nebuvo pras- 
mės; pabėgti jiems pasisekė, bėglius slėpė visas kraštas - krū- 
mai, grioviai, tankumynai, gyventojai; jie, be abejo, buvo jau la- 
bai toli. Jokios priemonės negalėjo padėti juos surasti; Fužero 
giria buvo tikra slėptuvė. Ką daryti? Viską teko pradėti iš naujo. 
Govenas ir Gešanas, neslėpdami nusivylimo, išdėstė tolimesnius 
savo planus. 

Simurdenas niūriai klausėsi, netardamas nė žodžio. 

— Tiesa, Gešanai, ar jau atgabeno kopėčias? - paklausė Go- 
venas. 

— Vade, jų dar nėra. 

— Bet juk mes matėme vežimą, lydimą žandarų. 

Gešanas atsakė: 

— Bet kopėčių jis neatvežė. 

— O kąjjis atvežė? 

— Giljotiną, - atsakė Simurdenas. 


XV 


Laikrodžio ir rakto nereikia dėti į 
tą pačią kišenę 
Markizas de Lantenakas nebuvo taip toli, kaip jie manė. 

Jis buvo saugioj vietoj, ir joks pavojus jam negrėsė. 

Jis ėjo paskui Almalo. 

Laiptai, kuriais jis su Almalo nulipo paskui kitus pabė- 
gėlius, baigėsi prie pat griovio ir tilto arkų siauru skliau- 
tuotu koridoriumi. Šis koridorius vėl išėjo į natūralų že- 
mės tarpeklį, kurio vienas galas baigėsi griovyje, o antras 
girioje. Šis tarpeklis vingiavo po tirštai sužėlusia augmeni- 
ja, ir niekas iš viršaus jo negalėjo matyti. Čia pasislėpusį 
žmogų buvo neįmanoma rasti. Bėglys, pasiekęs šį tarpeklį, 
turėjo kaip žaltys nušliaužti į mišką ir jau buvo išsigelbė- 
jęs. Statytojai net nesistengė kuo nors uždengti šio požemi- 
čių krūmais. 

Markizui dabar beliko tik eiti pirmyn. Drabužių pakeitimu 
jam nereikėjo rūpintis. Nuo to laiko, kai atvyko į Bretanę, jis dar 
nenumetė savo valstietiško apdaro, jam atrodė, kad jo kilmin- 
gumo niekas negali sumenkinti. 

Jis nusikabino kardą ir nusviedė šalin kartu su kardasaičiu. 

Kai Almalo ir markizas iš požeminio urvo prasiskverbė į tar- 
peklį, penkių kitų - Ginuazo, Uanaro, Aukso Šakelės, Meilės Tru- 
pinio, Šatenė ir kunigo Tiurmo jau nebebuvo. 

— Mūsų paukšteliai greit nuskrido, - tarė Almalo. 

— Skrisk ir tu, - tarė markizas. 

- Jūsų šviesybe, argi aš turiu jus palikti? 

— Be abejo. Aš tenjau sakiau. Pabėgti galima tik po vieną. Kur 
vienas praeina, ten du nepraeis. Eidami kartu, mes patrauktu- 
me dėmesį. Dėl tavęs gali suimti ir mane, o dėl manęs - tave. 

— Ar, jūsų šviesybe, gerai pažįstate šį kraštą? 

— Taip. 

— Tai pasimatymą skiriate prie Govenų akmens, jūsų švie- 
sybe? 

— Rytoj. Vidudienį. 

— Aš ateisiu. Mes visi ateisime. 

Almalo patylėjo. 

— Ojjūsų šviesybe, kai aš pagalvojau, kad mudu vieni buvome 
jūroje ir kad aš norėjau jus užmušti nežinodamas, kad jūs mano 
senjoras, jūs galėjote man tai pasakyti, tačiau tylėjote! Koks jūs 
nuostabus žmogus! 

Markizas prabilo: 

— Anglija. Kitos išeities nėra. Reikia, kad per dvi savaites ang- 
lai atvyktų į Prancūziją. 

— Aš norėčiau duoti jūsų šviesybei ataskaitą. Išpildžiau visus 
nurodymus. 

— Apie tai pakalbėsim rytoj. 

— Tai ligi rytdienos, jūsų šviesybe. 

— Palauk, gal tu alkanas? 

— Galbūt, jūsų šviesybe. Aš taip bijojau pavėluoti, jog neatsi- 
menu, ar šiandien valgiau, ar ne. 

Markizas ištraukė iš kišenės plytelę šokolado, perlaužė pu- 
siau, vieną pusę davė Almalo, antrą pradėjo valgyti pats. 

- Jūsų šviesybe, - tarė Almalo, - dešinėje yra griovys, kairėje 
- giria. 

— Gerai. Palik mane. Keliauk savo keliu. 

Almalo pakluso. Jis dingo tamsoj. Tik sučežėjo krūmai, o pas- 
kui vėl viskas nutilo. Po kelių sekundžių jau nebegalima buvo 
rasti jo pėdsakų. Vandėjiečių Giraitė, išvagota daubų ir apžė- 
lusi krūmais, buvo geriausia pabėgėlių bendrininkė. Čia žmo- 
gus net nepradingdavo, o tartum ištirpdavo. Šis lengvumas, 
su kuriuo vandėjiečių gaujos viena akimirka sugebėdavo išsi- 

sklaidyti, sulaikė mūsų armijas ir jos sustodavo nesiryždamos 
vytis besitraukiančios Vandėjos, priešo, sugebančio taip meist- 
riškai pasprukti. 

Markizas stovėjo nejudėdamas. Jis buvo iš tų žmonių, kurie 
stengiasi nuslopinti savyje visus jausmus, tačiau jis negalėjo nu- 
malšinti susijaudinimo, kad vėl gali alsuoti šviežiu oru, taip il- 
gai kvėpavęs vien krauju ir žudynėmis. Pajusti, kad esi išsigel- 
bėjęs, nors neseniai buvai žuvęs; regėti taip arti kapą, o dabar 
štai atsidurti saugioje vietoje; būti mirties naguose ir vėl sugrįžti 
į gyvenimą - tatai negalėjo nesukrėsti netgi tokio žmogaus kaip 
Lantenakas; nors ir anksčiau jam teko pergyventi panašių įvy- 
kių, tačiau dabar jis nepajėgė sulaikyti akimirkos susijaudini- 
mo, apėmusio kurčią įspūdžiams jo sielą. Jis prisipažino pats 
sau €SąS patenkintas. Bet greitai suvaldė savo susijaudinimą, be- 
veik panašų į džiaugsmą. 

Jis išsitraukė savo laikrodį ir pasuko, kad skambintų. Kelinta 
galėjo būti valanda? 

Jo didžiausiam nustebimui, buvo dar tik dešimta. Kai žmo- 
gus pergyvena tokį tragišką įvykį, kai visa pakimba ant siūlo, jis 
visada nustemba, kad minutės, per kurias jam teko tiek daug 
pergyventi, prabėgo taip greit kaip ir kitos. Įspėjamasis patran- 
kos šūvis buvo iššautas truputį prieš saulėlydį, puolėjų kolona 
užpuolė Turgą po pusvalandžio, tarp septintos ir aštuntos va- 
landos, kai pradėjo temti. Taigi šis didysis mūšis, pradėtas aš- 
tuoniomis, baigėsi dešimtą valandą. Visa epopėja truko tik šim- 
tą dvidešimt minučių. Kai kada katastrofos įvyksta žaibo grei- 
tumu. Įvykiai nuostabiai trumpėja. 

Sveikai pagalvojus, reikėtų stebėtis kuo kitu: ištisas dvi va- 
landas tokia maža saujelė priešinosi tokiam dideliam būriui — 
štai kas buvo nepaprasta: devyniolikos žmonių kovos prieš ke- 
turis tūkstančius negalima buvo pavadinti nei trumpa, nei greit 
pasibaigusia. 

Tačiau jau buvo laikas eiti. Almalo jau turėjo būti toli, ir marki- 
zas nusprendė, kad ilgiau nebegalima pasilikti. Jis įsidėjo savo 
laikrodį atgal į liemenę, bet ne į tą pačią kišenę, kadangi įsitikino, 

kad toje kišenėje įdėtas geležinių durų raktas, kurį jam atidavė 
Imanus, ir pabijojo, kad laikrodžio stiklas, susisiekęs su raktu, ga- 
li sudužti, po to jis buvo benueinąs paskui kitus bėglius į mišką. 

Pasukus į kairę, jam pasirodė, kad jį pasiekė neaiškus šviesos 
spindulys. 

Jis atsigręžė atgal ir pro krūmų šakas, kurios dabar aiškiai 
juodavo raudono dangaus fone ir kurių pasidarė matomas kiek- 
vienas lapelis, pastebėjo griovio pusėje didžiulę pašvaistę. Jau 
buvo beeinąs atgal į pilies pusę, bet paskui susigriebė, kad ne- 
naudinga išlįsti į tokią šviesą; pagaliau, kas jam rūpi, iš kur ta 
šviesa; jis žengė ten, kur jam buvo nurodęs Almalo, ir paėjo ke- 
letą žingsnių girios link. 

Nuėjęs gilyn ir pasislėpęs tarp krūmų, staiga jis išgirdo virš 
savo galvos baisų riksmą, kuris, atrodo, ėjo nuo paties skardžio 
krašto. Markizas pakėlė akis ir sustojo. 


Penktoji knyga 
IN DAEMONE DEUS' 


I 
Surasti, bet pražuvę 


Tuomet, kai Mišelė Flešar pastebėjo bokštą, raudonuojantį nusi- 
leidžiančios saulės šviesoj, ji buvo nuo jo toliau negu per mylią. 
Nors ji vos begalėjo žengti žingsnį, bet neabejojo nė akimirkos. 
Moterys yra silpnos, bet motinos stiprios. Ji keliavo toliau. 

Saulė greitai nusileido; užstojo sutemos, o paskui gili naktis; 
eidama ji girdėjo, kaip toli nuo čia, nematomoj varpinėj, išmušė 
aštuonias valandas, paskui devynias. Turbūt skambino Parinjė 
varpinėje. Retkarčiais ji sustodavo pasiklausyti kurčių garsų, ku- 
rie galbūt buvo tik neaiškus nakties šlamesys. 

Visą laiką ji žengė tiesiai į priekį, savo kruvinomis kojomis 
mindama dygjąsias krykles ir dykumų piktžoles. Ji ėjo į blausią 
šviesą, blykčiojančią tolimame bokšte; retkarčiais šviesa ištrykš- 
davo, ir tamsoje bokštas atrodė apibertas paslaptingais spindu- 
liais. Juo garsiau sudundėdavo trenksmas, tuo skaisčiau tvyks- 
telėdavo šviesa, paskui ji vėl išnykdavo. 

Platus plokščiakalnis, kuriuo keliavo Mišelė Flešar, tebuvo ap- 
augęs tik žole ir viržiais, nebuvo ten nei namų, nei medžių; jis 
pamažu kilo aukštyn ir kažkur tolumoje atsirėmė į tamsų, žvaigž- 
dėmis nusėtą horizontą. Jėgų keliauti jai suteikė bokštas, kurio ji 
visą laiką neišleido iš akių. 


"In daemone deus (lot.) - Dievas velnyje. 

Jis pamažu didėjo. 

Blankūs šviesos blyksniai ir kurtūs trenksmai, kurie ėjo iš bokš- 
to, kaip jau mes sakėme, kartojosi protarpiais; jie išnykdavo, paskui 
vėl prasidėdavo, ir šiai sielvarto apimtai motinai toks dundesio ir 
tylos, šviesos ir tamsos kaitaliojimasis užminė skausmingą mįslę. 

Pagaliau jie liovėsi: nutilo trenksmas ir užgeso blykčiojimas; 
valandėlei stojo spengianti tyla, viską aplinkui apgaubė kažko- 
kia kraupi ramybė. 

Kaip tik šiuo metu Mišelė Flešar priėjo plokščiakalnio skardį. 

Po savo kojomis ji pastebėjo gilų griovį, kurio dugną slėpė 
balzgana nakties prietema; šiek tiek į šalį, plokščiakalnio viršu- 
je, ratai, pylimai ir šaudomosios angos liudijo, kad čia įrengta 
patrankų baterija; o priešais ją, silpnai rusenančio dagties švie- 
soj iškilo milžiniškas statinys, tartum suręstas iš tamsos, juodes- 
nės už visas kitas jį supančias tamsybes. 

Į pastatą vedė tiltas, kurio arkos rėmėsi į griovį, už tilto pilis šlie- 
josi į aukštą, juodą apskritą bokštą, kurį motina matė iš taip toli. 

Pro bokšto langus blykčiojanti šviesa ir aidintis garsų ūžesys 
padėjo numanyti, kad viduj buvo daugybė žmonių, kurių silue- 
tai kartais iškildavo ir ant bokšto stogo aikštelės. Šalia baterijos 
buvo stovykla; Mišelė Flešar pastebėjo sargybinius, nuo kurių ją 
slėpė krūmai ir tamsa. 

Atėjusi prie plokščiakalnio, ji buvo taip arti tilto, kad, atrodė, 
galėjo pasiekti jį ranka. Bet gilus griovys skyrė nuo jo. Tamsoj ji 

Ji nežinojo, kiek laiko taip stovėjo - bežadė ir neatitraukdama 
žvilgsnio nuo juoduojančio priešais ją gilaus griovio ir tamsaus 
pastato, - laiko sąvoka buvo išdilusi jos prote. Ką visa tai reiškė? 
Kas vyko prieš jos akis? Ar tai buvo Turgas? Jai svaigo galva 
nuo kažkokio laukimo, kuris nežinia ar buvo kelio pabaiga ar 
tik pradžia. Ji pati savęs klausė, ko čia atėjusi. 

Ji žiūrėjo ir klausėsi. 

Staiga viskas dingo iš akių. 

Dūmų uždanga užgriuvo tarp jos ir to, ką ji stebėjo. Aštrus 
skausmas privertė užmerkti akis. Vos tik ji spėjo sumerkti 

blakstienas, pro vokus pajuto skaisčiai raudoną šviesą. Ji pra- 
vėrė akis. 

Aplinkui ją buvo nebe naktis, o šviesi diena; bet baisi diena, 
pagimdyta ugnies. Ji matė kylantį gaisrą. 

Juodi dūmai tapo purpuriniai, juos apšvietė liepsna: ši lieps- 
na tai slėpėsi tarp dūmų, tai kilo aukštyn pašėlusiais zigzagais, 
kaip rangosi Žaibai ir gyvatės. 

Ši liepsna tartum liežuvis lindo iš nasrų, kurie buvo ne 
kas kita kaip langas, o pro jį veržėsi ugnis. Šis langas, užpin- 
tas geležies grotomis, kurios jau raudonavo nuo kaitros, bu- 
vo tilto pilaitės apatiniame aukšte. Iš viso trobesio tebuvo 
matyti tik šis langas. Dūmai apdengė visa, net ir plokščia- 
kalnį, tik skardžio kraštas juoda linija išsiskyrė skaisčiai rau- 
doname fone. 

Mišelė Flešar žiūrėjo nustebusi. Dūmai buvo tartum debesys, 
o debesys - sapnas; ji nebežinojo, ką mato jos akys. Ar bėgti? Ar 
pasilikti? Ji pasijuto tarsi anapus realaus pasaulio. 

Vėjo pūstelėjimas praskyrė dūmų uždangą, ir tragiškoji tvir- 
tovė, nejučiomis apnuoginta, visa iškilo prieš akis su savo bokš- 
tu, tiltu ir pilaite, akinanti ir baisi, prašmatniai paauksuota gais- 
ro, spindinčio nuo viršaus ligi pat papėdės. Pražūtingos lieps- 
nos šviesoje Mišelė Flešar galėjo viską matyti. 

Degė tilto pilaitės pirmasis aukštas. 

Liepsna dar nepalietė kitų dviejų aukštų, ir jie atrodė tartum 
iškelti į dangų purpurinėj ugnies pintinėj. Nuo plokščiakalnio 
viršūnės, kur stovėjo Mišelė Flešar, galima buvo neaiškiai maty- 
ti kambario vidų, kai ugnis ir dūmai pasitraukdavo toliau. Visi 
langai buvo atdari. 

Pro plačius antrojo aukšto langus ji pastebėjo pasieniais sto- 
vinčias spintas, kurios jai atrodė pilnos knygų, o priešais didžiulį 
langą, ant žemės, šešėlyje, buvo matyti neaiški krūvelė, kažkoks 
daiktas, tarsi didžiulė gūžta ar mažų žvėrelių guolis, kuris tar- 
pais lyg ir judėjo. 

Ji nebenuleido akių. 

Kas tai per šešėlių gumulėlis? 


336 


Kartais jai pasirodydavo, kad tai gyvi padarėliai; ji karščiavo, 
nuo ryto nieko nebuvo valgiusi, visą dieną keliavusi be poilsio, 
išsekusi ir jautė, kad pradeda kliedėti, dėl to gaivališkai nepasiti- 
kėjo savimi; ir vis dėlto ji negalėjo atitraukti akių, kurios kaskart 
vis labiau ir labiau smigo į vieną tašką, ir negalėjo nukrypti nuo 
šios mažos tamsios kažkokių daiktų krūvelės, nuo šių, matyt, ne- 
gyvų formų, gulinčių ant parketo, salėje virš degančio kambario. 

Staiga ugnis, tartum valinga būtybė, metė vieną savo liepsnų 
liežuvį į didelę sausą gebenę, apvijusią tą fasadą, į kurį žiūrėjo 
Mišelė Flešar. Atrodė, kad liepsna tik dabar atrado šias susipy- 
nusias sausas šakas, kritusi kibirkštis godžiai išsiplėtė ir baisiu 
greitumu, tarsi per pabertą paraką, ėmė bėgti gebene aukštyn. 
Akimirksniu liepsna pasiekė trečiąjį aukštą. Ir tada iš viršaus ji 
nušvietė antrojo aukšto vidų. Staiga skaisčioj šviesoj išryškėjo 
trys miegančių vaikų figūrėlės. 

Įstabus vaizdas: prisiglaudę vienas prie kito, supynę ranku- 
tes ir kojytes, užmerktomis akelėmis ir besišypsančiomis lūpo- 
mis, miegojo trys mažyliai. 

Motina pažino savo vaikus. 

Pasigirdo širdį veriantis klyksmas. 

Tik motinos balse gali skambėti neapsakomas siaubas. Koks 
laukinis ir jaudinantis šis riksmas! Kai moteris taip šaukia, atro- 
do, kad staugia vilkė, kai taip staugia vilkė, atrodo, kad šaukia 
moteris. 

Mišelės Flešar riksmas buvo panašus į staugimą. Hekubė lo- 
jo, sako Homeras. 

Tai šį riksmą ir išgirdo markizas de Lantenakas. 

Kaip matėme, jis sustojo. 

Šią akimirką markizas stovėjo tarp išėjimo iš slaptojo pože- 
mio, kuriuo jį išvedė Almalo, ir tarp griovio. Pro susipynusias 
virš jo šakas jis pamatė liepsnojantį tiltą ir Turgą, raudoną nuo 
gaisro pašvaistės; praskyręs šakas, jis išvydo virš savo galvos, 
antroje pusėje, ant pat skardžio krašto, tiesiai prieš degančią pi- 
lį, kur buvo šviesu tartum dieną, klaikią ir apgailėtiną moters 
figūrą, pasilenkusią ties grioviu. 

Tai ši moteris taip rėkė. 

Bet tai jau buvo ne Mišelė Flešar, tai buvo Gorgona. Nelai- 
mingieji kartu yra ir baisūs. Valstietė pavirto Eumenide. Ši pa- 
prasta, tamsi, šiurkšti, nesąmoninga kaimietė staiga pasiekė epi- 
nės nevilties viršūnę. Didelės kančios smarkiai pakeičia sielą; 
šioje motinoje įsikūnijo motinystė; tas, kas apima visą žmoniją, 
yra antžmogiška; ji stovėjo čia, pasilenkusi ties grioviu, prieš šią 
liepsnos jūrą, prieš šį nusikaltimą tarsi kapų šmėkla; ji staugė 
tartum Žvėris, bet atrodė deivė; jos sielvartingos lūpos siuntė 
prakeiksmus, o veidas buvo tarsi liepsnojanti kaukė. Kas gali 
lygintis didingumu su motinos žvilgsniu, sudrėkintu ašaromis, 
svaidančiu žaibus, jos žvilgsnis degino patį gaisrą. 

Markizas klausėsi. Jos skundas krito ant jo galvos; jis girdėjo 
kažką padriko ir širdį veriančio, ne žodžius, o raudojimą. 

— Ak, Dieve mano! Vaikai! Tai mano vaikai! Gelbėkit! Dega! 
Dega! Dega! O, jūs žmogžudžiai! Argi ten nieko nėra? Mano vai- 
kai sudegs! Žoržete! Mano vaikeliai! Gro Alenai! Renė Žanai! Ką 
gi tai reiškia? Kas ten uždarė mano vaikus? Jie miega. O, aš einu 
iš proto! Ne, tai neįmanoma. Gelbėkit! 

Tuo tarpu Turge ir plokščiakalny visi sukilo. Subėgo visa sto- 
vykla, kai tik pamatė gaisrą. Puolėjai, ką tik atlaikę kartečę, ėmė 
kovoti su gaisru. Govenas, Simurdenas, Gešanas davinėjo įsa- 
kymus. Ką daryti? Išdžiūvusiam griovio upely tebuvo galima 
pasemti vos kelis kibirus vandens. Visų nerimas augo. Visame 
plokščiakalnio pakraštyje stovėjo Žmonės ir išsigandusiais vei- 
dais Žiūrėjo į gaisrą. 

Reginys iš tikrųjų buvo siaubingas. 

Visi žiūrėjo, bet nieko negalėjo padėti. 

Liepsna, apėmusi gebenę, užbėgo į viršutinį aukštą. Radusi 
pilną pakraigę šiaudų, ji puolė ten. Dabar užsiliepsnojo visa pa- 
kraigė. Aplinkui šokinėjo liepsnos liežuviai; liepsnos džiūgavi- 
mas - šiurpus džiūgavimas. Atrodė, tarsi kieno nors nedoras 
alsavimas būtų pūtęs šį laužą. Tartum baisusis Imanus, visas 
ištisai virtęs kibirkščių lietumi, būtų ėmęs gyventi mirtį nešan- 
čiu ugnies gyvenimu, o jo žmogžudiška siela būtų tapusi lieps- 

na. Aukštas, kuriame buvo biblioteka, dar nebuvo paliestas ug- 
nies - aukštos lubos ir storos sienos kelioms minutėms atidėjo tą 
akimirką, kada ir jį turėjo apimti ugnis, bet ši lemtinga akimirka 
artėjo; jį laižė liepsnos liežuviai iš pirmojo aukšto ir glostė ugnis, 
bėganti iš viršaus. Jį jau palietė siaubingas mirties pabučiavi- 
mas. Apačioj - katilas verdančios lavos, viršuj - degantis laužas; 
jei pradegs grindys, viskas žus raudonų pelenų griūtyje, jei pra- 
degs lubos - biblioteka bus palaidota po degančiomis anglimis. 
Renė Žanas, Gro Alenas ir Žoržetė dar nebuvo pabudę, jie mie- 
gojo giliu, ramiu vaikystės miegu ir pro ugnies bei dūmų vilnis, 
kurios tai uždengdavo, tai vėl atidengdavo langus, buvo galima 
matyti juos ugnies grote nušviestus spindėjimo, lygaus meteoro 
spindėjimui, tris ramiai miegančius vaikelius, gražutėlius, neju- 
dančius, tarsi tris Jėzulius, patikliai miegančius pragare; bet ir 
tigras būtų pravirkęs, matydamas šias rožes įkaitintoje krosny- 
je, šiuos lopšelius kapų duobėje. 

Vargšė motina laužė rankas. 

— Dega! Gelbėkit, dega! Arjūs visi apkurtote, ar ką, kad neat- 
einat? Ten dega mano vaikai! Ei, vyrai, bėkite šen! Kiek dienų ir 
naktų aš jų ieškojau ir štai kur suradau! Dega! Gelbėkit! Juk jie 
angelėliai, tikri angelėliai! Kuo gi nusikalto šie nekalti vargše- 
liai? Mane sušaudė, o juos degina! Kas visa tai daro? Gelbėkit! 
Gelbėkit mano vaikus! Argi niekas manęs negirdit? Kalės, ir tos 
pasigailėtų! Mano vaikai! Mano vaikai! Jie miega! Ak, Žoržete! 
Aš matau jos nuogą pilvelį! Renė Žanai, Gro Alenai! - tokie jų 
vardai. Jūs matot, kad esu jų motina. O, kokie žiaurūs laikai! Aš 
keliavau dienas ir naktis! Dar šįryt kalbėjau su viena moterim. 
Gelbėkit! Gelbėkit! Dega! O, kokie pabaisos! Niekšai! Juk vyres- 
nysis dar neturi penkerių metų, ojauniausioji - dvejų. Aš matau 
jų nuogas kojytes. Jie miega, o Panele Švenčiausioji! Dangiškoji 
ranka grąžino man juos, bet pragaro galybė vėl juos atima. O 
tiek toli aš atėjau! Mano vaikučiai, juk aš savo pienu juos penė- 
jau! Ir laikiau didžiausia nelaime, kad jų nebesurasiu... Pasigai- 
lėkite manęs! Grąžinkite man vaikus! Tikrai, tikrai jie ten ugny- 
je! Pasižiūrėkite į mano kruvinas kojas. Gelbėkit! Nepatikėsiu, 

kad žmonės leistų nelaimingiems mažutėliams žūti ugnyje! Gel- 
bėkit! Žmogžudžiai! Kas gi tai matė? O, niekadėjai! Kas čia per 
baisūs namai! Pagrobė mano vaikus, kad juos nužudytų! Jėzau 
gailestingasis! Išgelbėk mano vaikus! O, aš nebežinau, ką pada- 
ryčiau! Aš nenoriu, kad jie mirtų! Gelbėkit! Gelbėkit! Gelbėkit! 
O, jeigu jie šitaip mirtų, aš užmuščiau Dievą! 

Kartu su baisiu motinos vaitojimu plokščiakalnyje ir griovyje 
pasigirdo balsai: 

— Kopėčios! 

— Nėra kopėčių! 

— Vandens! 

— Nėra vandens! 

— Ten bokšte, antrajame aukšte, yra durys. 

— Jos geležinės! 

- Išlaužkit jas! 

— Neįmanoma! 

O motina beviltiškai šaukė: 

— Dega! Gelbėkit! Skubėkite! Išgelbėkit juos arba užmuškite 
mane! Mano vaikai! Mano vaikai! O, kokia baisi ugnis! Ištraukit 
mano vaikus arba meskit ir mane kartu į ugnį! 

Šio graudaus vaitojimo protarpiais buvo girdėti ramus gaisro 
spragsėjimas. 

Markizas prisilietė savo kišenės ir užčiupo geležinių durų rak- 
tą. Jis pasilenkė po skliautu, pro kurį buvo išlindęs, ir sugrįžo 
atgal į bokštą, iš kurio ką tik buvo pabėgęs. 


II 
Nuo akmeninių iki geležinių durų 
Visa armija buvo susijaudinusi, nes negalėjo veikti; keturi tūkstan- 
čiai žmonių negalėjo išgelbėti trijų mažyčių; tokia buvo padėtis. 
Kopėčių iš tikrųjų nebuvo; iš Žavenė išsiųstos kopėčios Tur- 
g0 nepasiekė; gaisras tuo tarpu plėtėsi tartum iš kraterio išsilie- 
jusi lava; bandyti jį užgesinti beveik sausai išdžiūvusio upelio 

vandeniu buvo taip pat juokinga, kaip šliūkšteli stiklinę van- 
dens į liepsnojantį ugnikalnį. 

Simurdenas, Gešanas ir Radubas nulipo į griovį; Govenas įli- 
po į Turgo antrąjį aukštą, kur buvo slaptasis išėjimas su pasisu- 
kančiu akmeniu ir geležinės durys į biblioteką. Tai čia Imanus 
uždegė sieros dagtį; tai čia buvo gaisro pradžia. 

Govenas atsivedė su savim dvidešimt inžinerijos karių. Rei- 
kėjo išgriauti geležines duris, kitos išeities nebebuvo. Jos buvo 
baisiai tvirtai uždarytos. 

Pradėjo daužyti kirviais. Kirviai sutrupėjo. 

— Prieš šias duris kiekvienas plienas - stiklas, — tarė vienas kareivis. 

Iš tikrųjų durys buvo iš kaltinės geležies, dar apkaustytos dvi- 
gubomis, trijų colių storio metalinėmis plokštėmis. 

Jie bandė pakišti po durimis geležines dalbas, bet jos sulūžo. 

— Kaip degtukai, - pasakė vienas kareivis. 

Govenas niūriai sušnabždėjo: 

— Tik patrankos sviedinys galėtų išmušti tokias duris. Norint 
jas atidaryti, reikėtų atgabenti patranką. 

- Ir tai vargu ar padėtų, - atsakė kareivis. 

Užėjo nusivylimo minutė. Bejėgės rankos nusviro žemyn. Ty- 
lėdami, nusivylę, tartum nugalėti, vyrai žiūrėjo į baisias nepaju- 
dinamas duris. Pro jų apačią skverbėsi raudona šviesa. Už jų 
siautėjo ugnis. 

Šlykštus Imanaus lavonas dar tebegulėjo prie jų niaurus, 
triumfuojantis. 

Dar kelios minutės, ir visas pastatas galėjo sugriūti. 

Ką daryti? Nebebuvo jokios vilties. 

Įsmeigęs akis į besisukantį akmenį, Govenas beviltišku balsu 
sušuko: 

—Tai štai pro čia išėjo markizas de Lantenakas! 

- Ir pro čia jis sugrįžta! - atsakė kažkieno balsas. 

Slapto išėjimo akmeninėj angoj pasirodė balta galva. Tai bu- 
vo markizas. 

Daug metų prabėgo nuo to laiko, kai Govenas matė jį taip iš 
arti. Jis atsitraukė. 

Visi, kurie čia buvo, stovėjo apstulbę. 

Markizas laikė rankoje didelį raktą. Išdidžiu žvilgsniu jis pri- 
vertė pasitraukti keletą karių, stovėjusių priešais, žengė tiesiai 
prie durų, pasilenkė po skliautais ir įkišo raktą į spyną. Spyna 
sugirgždėjo, durys atsidarė, už jų atsivėrė ugninė praraja. Mar- 
kizas įėjo. 

Jis ėjo tvirtais žingsniais, aukštai iškėlęs galvą. 

Visi drebėdami sekė jį akimis. 

Nespėjo jis nueiti ir keleto žingsnių, kai suanglėjusios grin- 
dys, iš viršaus sujudintos jo žingsnių, griuvo už pat jo nugaros, 
tarp jo ir durų palikdamos bedugnę. Markizas nepasuko galvos 
ir skubėjo į priekį. Jis pranyko dūmuose. 

Daugiau nieko nebuvo matyti. 

Ar jis spėjo nueiti? Ar nauja liepsnos praraja neatsivėrė po 
juo? Argi tokiu pasiaukojimu jis tik pražudė save? Niekas nebū- 
tų galėjęs to pasakyti. Priešais tebuvo matyti ugnies ir dūmų sie- 
na. Markizas buvo anapus jos, gyvas ar miręs. 


III 
Miegantys vaikai pabunda 


Pagaliau vaikai pramerkė akis. 

Liepsna, dar nepasiekusi bibliotekos salės, nudažė jos lubas 
rausva šviesa. Vaikai nebuvo matę tokios aušros. Jie sužiuro. Žor- 
žetė ėmė atidžiai ją stebėti. 

Visas gaisro grožis atsivėrė prieš jų akis; iš beformės masės iš- 
didžiai iškildavo juoda hidra ir purpurinis paauksuotas slibinas. 
Kibirkštys, lėkdamos ore, raižė tamsą, tarsi kovojančios kometos, 
bėgančios viena po kitos. Ugnis yra eikvotoja, žarijos pilnos bran- 
genybių, kurias paleidžia vėju; juk ne atsitiktinai anglis yra pana- 
ši į deimantą. Trečiojo aukšto sienos jau pradegė, ir žėrinčių bran- 
gakmenių kaskados krito į bedugnę; krūvos pakraigėj degančių 
šiaudų ir avižų pradėjo byrėti pro langus tarsi auksinių dulkių 
griūtis; avižos virto ametistais, šiaudų stiebeliai - rubinais. 

— Gazu! - tarė Žoržetė. 

Visi trys vaikai atsisėdo. 

— O! - sušuko motina. - Jie pabudo! 

Renė Žanas atsikėlė, paskui atsikėlė Gro Alenas, pagaliau ir 
Žoržetė. 

Renė Žanas pasirąžė, priėjo prie lango ir pasakė: 

— Karšta! 

- Kasta! - pakartojo Žoržetė. 

Motina šaukė juos: 

— Mano vaikai! Renė! Alenai! Žoržete! 

Vaikai apsidairė. Jie stengėsi suprasti, kas darosi. Kas suaugu- 
siems kelia siaubą, tas vaikams žadina tik smalsumą. Kas lengvai 
nustemba, tas sunkiai nusigąsta, nežinojimas nepažįsta baimės. 
Vaikai tokie nekalti, kad, net išvydę pragarą, imtų juo grožėtis. 

Motina pakartojo: 

— Renė! Alenai! Žoržete! 

Renė Žanas pasuko galvą; šis balsas patraukė jo dėmesį; vai- 
kai turi trumpą atmintį, bet prisimena labai greitai; visa praeitis 
jiems atrodo tik vakarykštė diena; Renė Žanas, pamatęs motiną, 
nenustebo, bet, apsuptas tokios daugybės keistenybių, jis pajuto 
neaiškią paramos būtinybę ir sušuko: 

— Mama! 

— Mama! - ištarė Gro Alenas. 

- Mam! - pakartojo Žoržetė. 

Ir ji ištiesė savo mažas rankutes. 

O motina suriko širdį veriančiu balsu: 

— Mano vaikai! 

Visi trys pribėgo prie lango; laimei, liepsna dar šėlo priešin- 
goj pusėj. 

— Man karšta, - tarė Renė Žanas. 

Paskui pridūrė: 

— Degina! 

Ir, akimis suieškojęs motiną, sušuko jai: 

— Mama, eikš čia! 

— Mam, eiks, - pakartojo Žoržetė. 

Sutaršytais plaukais, nudriskusi, kruvina, tverdamasi už krū- 
mų, motina leidosi į griovį. Ten stovėjo Simurdenas su Geša- 
nu, ir čia, apačioje, jie buvo tokie pat bejėgiai kaip Govenas 
viršuje, bokšte. Kareiviai nusiminę, kad negali padėti, spietėsi 
aplink juos. Karštis buvo nepakenčiamas, bet niekas to nejau- 
tė. Jie apsvarstė viską - šlaito nuožulnumą prie tilto, arkų aukštį, 
pilies aukštų išdėstymą, nepasiekiamus langus ir būtinumą 
veikti kuo greičiausiai. Nugalėti tris aukštus! Jokių priemonių 
jiems pasiekti. Suprakaitavęs, pribėgo sužeistasis Radubas, kru- 
vinas kardo perkirstu petim, kulkos beveik nuplėšta ausim; jis 
pamatė Mišelę Flešar. 

— O! - sušuko jis. - Nušautoji, ar jūs iš numirusiųjų atsikėlėt? 

— Mano vaikai! - pasakė motina. 

- Tai tiesa, - tarė Radubas. - Dabar nėra laiko su vaiduokliais 
gaišti. 

Jis bandė lipti į tiltą, bet veltui: įsikabinęs nagais į akmenis, 
minutę kitą šliaužė aukštyn; tilto atramos buvo visai lygios, 
nė vieno įskilimo, nė jokio plyšelio, sena siena buvo lygi tar- 
tum naujutėlė, ir Radubas greit nuslydo žemėn. Gaisras lieps- 
nojo vis labiau, keldamas siaubą; liepsnos apsuptuose lango 
rėmuose buvo matyti trys šviesios galvutės. Radubas pagrasė 
kumščiu dangui, įsmeigęs į jį akis, tartum ten ko ieškodamas, 
ir tarė: 

— Tai štai kokia tavo valia, gailestingasis Dieve! 

Motina, parpuolusi ant kelių, apsikabino tilto arką ir šaukė: 

— Pasigailėkite! 

Kurtus traškėjimas buvo sumišęs su žarijų spragsėjimu. Bib- 
liotekos spintų stiklai ėmė trūkinėti ir su trenksmu kristi ant grin- 
dų. Buvo aišku, kad pilies rentinys neišlaikys. Jokia žmogiška 
jėga nebegalėjo to sustabdyti. Dar akimirka, ir viskas kris į be- 
dugnę. Galima buvo laukti tik vieno - katastrofos. Buvo girdėti, 
kaip ploni balseliai be paliovos kartojo: „Mama! Mama!“ Siau- 
bas pasiekė savo viršūnę. 

Staiga ties kitu langu, greta to, prie kurio stovėjo vaikai, pur- 
purinėje gaisro šviesoje pasirodė aukšto žmogaus figūra. 

Visų galvos pakilo aukštyn, visų žvilgsniai įsmigo į šį langą. 
Kažkoks žmogus buvo ten, viršuje, kažkoks Žmogus pateko į 
bibliotekos salę, kažkoks žmogus įėjo į patį pragarą. Ugnies fo- 
nejo figūra išryškėjo juodu siluetu, tiktai plaukai buvo balti. Vi- 
si atpažino markizą de Lantenaką. 

Jis akimirksniu dingo, paskui vėl pasirodė. 

Baisusis senis dabar laikė rankose ilgas kopėčias. Tai buvo 
gelbėjimo kopėčios, gulėjusios bibliotekoj prie sienos; jis atnešė 
jas prie lango, paėmė už vieno galo ir atleto vikrumu atsargiai 
pro langą nuleido iki griovio. Radubas, stovįs apačioje, apsvai- 
gęs iš džiaugsmo, nutvėrė kopėčias. 

— Tegyvuoja respublika! 

— Tegyvuoja karalius! - pasigirdo markizo atsakymas. 

Radubas sumurmėjo: 

— Gali rėkti, ką nori, gali sakyti kvailystes, kokios tik patinka, 
bet tu esi pats Viešpats Dievas. 

Kopėčios buvo pastatytos; tarp žemės ir degančio pastato at- 
sirado susisiekimas; subėgo žmonės; dvidešimt vyrų su Radubu 
priešaky akimirksniu užėmė visus kopėčių laiptelius, atsišlie- 
dami į juos, kaip daro mūrininkai, paduodami aukštyn ar nu- 
leisdami žemyn akmenis. Ant medinių kopėčių išaugo antros 
gyvos kopėčios iš žmonių kūnų. Radubas buvo pačioje jų viršū- 
nėje ir siekė langą. Jis buvo atsigręžęs į liepsnas. 

Mažosios armijos kariai, be galo sujaudinti įvykių, išsisklaidę 
viržiuose ir šlaite, dabar subėgo artyn į plokščiakalnį, į griovį ir 
bokšto aikštelę. 

Markizas dar kartą dingo ir pasirodė su vaiku rankose. 

Sugriaudė daugybės žmonių plojimas. 

Markizas pagriebė pirmiausia pasitaikiusį vaiką. Tai buvo Gro 
Alenas. 

Gro Alenas šaukė: 

— Aš bijau! 

Markizas padavė jį Radubui, šis perdavė jį kitam, žemiau sto- 
vinčiam kareiviui, šis vėl ir vėl kitam, kol išsigandęs verkiantis 
Gro Alenas, iš rankų į rankas kilojamas, pasiekė žemę, o marki- 

zas dingo ir vėl sugrįžo prie lango; dabar jis atnešė Renė Žaną, 
kuris verkdamas ir priešinosi ir spėjo suduoti Radubui, kai mar- 
kizas jam padavė vaiką. 

Markizas sugrįžo į liepsnojančią salę. Žoržetė buvo likusi vie- 
na. Jis priėjo prie jos. Ji šypsojosi. Šis žmogus, tarsi nukaltas iš 
granito, pajuto, kad jo akys drėksta nuo ašarų. 

— Kuo tu vardu? - paklausė jis. 

— Zozetė, - atsakė ji. 

Markizas paėmė Žoržetę ant rankų, ji vis dar tebesišypsojo, ir 
tuo metu, kai ją reikėjo atiduoti Radubui, šitą niaurų ir išdidų 
senį sujaudino vaiko nekaltumas, ir jis pabučiavo kūdikį. 

— Mūsų mažoji! - šaukė kareiviai; ir Žoržetė, eidama iš ran- 
kų į rankas, nusileido žemyn. Iš džiaugsmo visi trypė kojomis 
ir plojo delnais; seni grenadieriai kukčiojo, o mažytė jiems šyp- 
sojosi. 

Motina stovėjo prie kopėčių dusdama iš džiaugsmo, apsvai- 
gusi nuo netikėtos laimės, nejučiomis pernešta iš pragaro į rojų. 
Labai didelis džiaugsmas taip pat sužeidžia širdį. Ji ištiesė ran- 
kas ir pirmiausia pagriebė Gro Aleną, paskui Renė Žaną ir pa- 
galiau Žoržete; ji bučiavo čia vieną, čia kitą, paskui ėmė kvatoti 
ir nualpusi krito žemėn. 

Iš visų pusių pasigirdo riksmas: 

— Visi išgelbėti! 

Iš tikrųjų visi, išskyrus senį, buvo išgelbėti. 

Bet niekas dabar apie jį negalvojo, galbūt ir jis pats. 

Keletą akimirkų jis stovėjo ant palangės ir tartum laukė, kad 
viską išspręstų liepsna. Paskui, neskubėdamas, iš lėto, išdidžiai 
peržengė palangę ir nesidairydamas, tiesus, nusigręžęs nuo šėls- 
tančios liepsnos, prieš akis matydamas bedugnę, aplinkui visiems 
tylint, didingai tartum vaiduoklis ėmė leistis kopėčiomis žemyn. 
Tie, kurie dar stovėjo ant kopėčių, greitai nušoko žemyn, visi 
sudrebėjo ir pajuto šventą baimę prieš šį žmogų kaip prieš vizi- 
ją. Ojis tuo tarpu ramiai ir didingai leidosi į tamsą; jie traukėsi, o 
jis artėjo prie jų; išbalusiame, tartum iš marmuro iškaltame jo 
veide nevirptelėjo nė vienas raumenėlis; jo nejudriame, tartum 

vaiduoklio žvilgsnyje neblykstelėjo jokia jausmo kibirkštėlė; su 
kiekvienu žingsniu, kurį jis žengė artyn prie šių žmonių, išplės- 
tomis akimis baimingai žiūrinčių į jį iš patamsio, jis rodėsi vis 
didesnis, kopėčios drebėjo ir girgždėjo nuo sunkių jo žingsnių; 
tai buvo tarsi komandoro statula, žengianti į savo kapą. 

Kai tik markizas nulipo, kai tik nukėlė koją nuo paskutinio 
kopėčių skersinio ir atsistojo ant žemės, kažkieno ranka palietė 
jo petį. Jis atsisuko. 

— Aš tave suimu, - tarė Simurdenas. 

— Aš tau pritariu, - pasakė Lantenakas. 


Seštoji knyga 
PO PERGALĖS 
PRASIDEDA KOVA 


I 


Lantenakas nelaisvėje 


Markizas iš tikrųjų nulipo į kapą. 

Jį nuvedė. 

Turgo pilies požeminis kalėjimas tučtuojau vėl buvo atidary- 
vandens ir kepalėlį kareiviškos duonos, įmetė glėbį šiaudų, ir ne- 
praėjo nė ketvirtis valandos po to, kai kunigo ranka nutvėrė mar- 
kizą už peties, paskui Lantenaką užsidarė kalėjimo durys. 

Po to Simurdenas nuėjo pas Goveną; šiuo metu tolimoje Parinjė 
bažnyčioje išmušė vienuolika valandų; Simurdenas tarė Govenui: 

— Aš sušauksiu karo lauko teismą. Tu jame nedalyvausi. Tu 
esi Govenas, o Lantenakas taip pat Govenas. Judu per daug arti- 
mi giminės, ir tu negali būti teisėju, aš smerkiu Filipą Egalitė, 
kad jis teisė Kapetą. Karo lauko teismą sudarys trys teisėjai; ja- 
me dalyvaus vienas karininkas - kapitonas Gešanas, vienas pus- 
karininkis - seržantas Radubas, o pirmininku būsiu aš. Tavęs 
visa tai neliečia. Mes elgsimės pagal Konvento dekretą; mes pa- 
sitenkinsim nustatydami markizo de Lantenako tapatybę. Ryt 
karo lauko teismas, poryt giljotina. Vandėja žuvusi. 

Govenas neatsakė nė žodžio, o Simurdenas, susirūpinęs svar- 
biais įvykiais, kurie dar buvo prieš akis, išėjo. Simurdenas turėjo 

paskirti valandą ir parinkti vietą bausmės vykdymui. Kaip Lekinjo 
Granvilyje, kaip Taljenas Bordo mieste ir Šaljė Lijone, kaip Sen Žius- 
tas Strasburge, taip ir Simurdenas, rodydamas kitiems pavyzdį, at- 
eidavo pažiūrėti bausmės vykdymo; teisėjas atvykdavo pažiūrėti, 
kaip dirba budelis; šį paprotį devyniasdešimt trečiųjų metų teroras 
perėmė iš prancūzų parlamentų ir ispanų inkvizicijos. 

Govenas taip pat buvo susirūpinęs. 

Nuo girios pūtė šaltas vėjas. Govenas pavedė Gešanui vado- 
vauti stovyklai, o pats nuėjo į savo palapinę, kuri stovėjo žemai 
pagiry, Turgo papėdėj; jis paėmė savo apsiaustą su gobtuvu ir 
įsisiautė į jį. Šis apsiaustas pagal kuklią respublikonų madą tik 
iš kraštų buvo papuoštas antsiuvais, išskiriančiais vyriausiąjį ka- 
riuomenės vadą. Jis pradėjo vaikštinėti po šią krauju apšlaksty- 
tą pievą, iš kurios buvo pradėtas puolimas. Čia jis buvo vienas. 
Gaisras dar tebeliepsnojo, bet niekas juo nesirūpino; Radubas, 
pasilikęs su vaikais ir jų motina, buvo beveik toks pat rūpestin- 
gas kaip ir pati motina; tilto pilaitė baigė degti, kareiviai turėjo 
daug darbo: jie kasė duobes, laidojo mirusius, tvarstė sužeistuo- 
sius, ardė barikadas, nešė iš kambarių ir nuo laiptų lavonus, va- 
lė žudynių vietą, šlavė baisias pergalės sąšlavas; kareiviai visą 
tą baigtos kovos ruošą atliko kaip visada kariškai, žodžiu - grei- 
tai. Govenas viso to nematė. 

Paskendęs savo mintyse, jis tik retkarčiais mesdavo žvilgsnį į 
bokšto spragą, prie kurios Simurdeno įsakymu, stovėjo sutvir- 
tinta sargyba. 

Šią spragą Govenas galėjo įžiūrėti nakties tamsoje maždaug 
už dviejų šimtų žingsnių nuo tos vietos, kur jis klajojo vienas, 
lyg slėpdamasis nuo Žmonių. Jis matė šią juodą angą. Tai pro 
ten prieš tris valandas prasidėjo puolimas; tai pro ten Govenas 
prasiskverbė į bokštą; ten, žemutiniam aukšte, buvo įruošta re- 
tirada; šiame žemutiniame aukšte buvo durys į kalėjimą, kuria- 
me uždarė markizą. Sargyba prie išlaužos saugojo šį kalėjimą. 

Kiekvieną kartą, kai jo žvilgsnis neaiškiai išvysdavo šios an- 
gos kontūrus, jo ausyse tarsi laidotuvių varpai suskambėdavo 
žodžiai: „Ryt karo lauko teismas, poryt giljotina“. 

Nors gaisrą pasisekė apramdyti, nors kareiviai ant ugnies iš- 
liejo visą vandenį, kiek tik galėjo gauti, tačiau jis dar be paliovos 
priešinosi ir svaidė liepsnas: buvo girdėti, kaip traška lubos ir 
griūva vieno aukšto perdangos ant kito; tada pakildavo kibirkš- 
čių viesulas tartum nuo purtomo deglo ir tarsi žaibas nušvies- 
davo horizontą; o Turgo bokšto šešėlis, staiga milžiniškai išau- 
gęs, išsitiesdavo iki pat girios. 

Govenas iš lėto tebevaikštinėjo bokšto šešėlyje į priekį ir atgal 
priešais atakos angą. Retkarčiais jis sunerdavo rankas už galvos, 
pridengtos karišku gobtuvu. Jis galvojo. 


II 
Govenas mąsto 


Jis negalėjo sugaudyti savo minčių. 

Jo akyse ką tik įvyko neregėta permaina. 

Markizas de Lantenakas pasikeitė. 

Govenas buvo šio pasikeitimo liudininkas. 

Niekad jis nebūtų patikėjęs, kad įvykiai, nors ir netikėčiausi, 
galėtų atnešti tokius vaisius. Net ir sapne jam nesisapnavo, kad 
gali įvykti kas nors panašaus. Kažkas nežinomo, aukštesnio, kas 
žaidžia su žmogumi, nutvėrė Goveną ir laikė savo rankose. Go- 
venas matė, kad tai, kas buvo neįmanoma, tapo realu, regima, 
apčiuopiama, neišvengiama ir nepermaldaujama. 

Ką apie visa tai galvojo jis, Govenas? 

Dabar jau negalima buvo to išvengti, reikėjo spręsti. 

Jam buvo duotas klausimas; jis negalėjo nuo jo pabėgti. 

Duotas, bet kieno? 

Įvykių. 

Ir ne vien tik įvykių. 

Kai įvykiai, kurie yra kintamas dydis, iškelia mums klausimą, 
tai teisingumas, kuris yra pastovus dydis, priverčia mus atsakyti. 

Už debesies, metančio mums savo šešėlį, yra žvaigždė, sklei- 
džianti mums šviesą. 

Mes negalim pasislėpti nuo tos šviesos, kaip ir nuo to šešėlio. 

Govenas turėjo atsakyti į apklausą. 

Jis stovėjo prieš teisėją. 

Prieš baisų teisėją. 

Prieš savo sąžinę. 

Govenas pajuto, kad jame viskas susvyravo. Tvirčiausi jo įsi- 
tikinimai, švenčiausi pažadai, griežčiausi sprendimai - visa ėmė 
svyruoti jo valios gelmėse. 

Būna sielos virpesių. 

Juo ilgiau jis galvojo apie tai, kas įvyko, juo labiau jautėsi su- 
krėstas. 

Govenas, kaip respublikonas, tikėjo, ir ne be pagrindo, kad 
pasiekė absoliutą. Bet štai pasirodė dar aukštesnis absoliutas. 

Virš revoliucinio absoliuto yra žmogiškasis absoliutas. 

To, kas vyko, negalima buvo išvengti; įvykis buvo rimtas, o 
Govenas buvojo dalyvis; buvo jo rate ir negalėjo iš jo išeiti; nors 
Simurdenas pasakė: „Tavęs tai visai neliečia“, vis dėlto jis jautė 
kažką panašaus į tai, ką pajunta medis, atplėšiamas nuo šaknų. 

Kiekvienas Žmogus turi savo pagrindą; tą pagrindą sukrėtus, 
žmogus visai sutrinka; tokį sutrikimą pergyveno Govenas. 

Jis spaudė galvą abiem rankomis, tarsi norėdamas išspausti 
iš jos tiesą. Susivokti tokiuose įvykiuose buvo nelengva; nėra 
sunkesnio dalyko, kaip suprastinti sudėtingą dalyką; prieš jį bu- 
vo baisūs skaičiai, reikėjo rasti jų sumą; jam teko sudėti likimo 
duotus dėmenis; nuo to svaigo galva, jis bandė, jis stengėsi susi- 
vokti; jis mėgino susikaupti, pažaboti kilusį protesto jausmą, pri- 
siminti faktus. 

Jis stengėsi juos išsiaiškinti. 

Kam nėra tekę sunkiausiu gyvenimo momentu susikaupti ir 
klausti save, kurį kelią pasirinkti, ar eiti juo pirmyn, ar trauktis 
atgal? 

Govenui teko išvysti stebuklą. 

Tuo metu, kai siautė kova žemėje, kova vyko ir danguje. 

Kova tarp gėrio ir blogio. 

Siaubą kelianti širdis prisipažino esanti nugalėta. 

Kadangi šis žmogus buvo kupinas blogybių - žiaurumo, su- 
klydimų, aklumo, nesveiko užsispyrimo, pavydo, egoizmo - tai 
Govenas iš tikrųjų išvydo stebuklą. 

Žmogiškumas nugalėjo žmogų. 

Žmogiškumas įveikė nežmogiškumą. 

Ir kokiomis priemonėmis? Kokiu būdu? Kaip jis pajėgė sutru- 
pinti šį pykčio ir neapykantos milžiną? Kokiais ginklais, kokiais 
pabūklais? - Lopšiu. 

Prieš Goveną sutvisko akinanti šviesa. Pilietinio karo įkarščio 
metu, audringai liepsnojant pykčiui ir kerštui, tamsiausią ir bai- 
siausią sąmyšio minutę, kada nusikaltimas svaido visas savo 
liepsnas ir neapykanta visas savo tamsybes, kovos valandą, ka- 
da visi griebiasi ginklo, kur verda tokios baisios grumtynės, jog 
niekas nebežino, kas teisinga, kas garbinga, kas dora, - staiga 
pasirodė Nežinomasis, paslaptingas sielų mokytojas ir virš Že- 
miškų šviesų ir tamsybių metė savo didžią amžinąją šviesą. 

Ties šia niūria melo ir sąlyginės tiesos dvikova iš gelmių stai- 
ga iškilo tiesos veidas. 

Netikėtai pasireiškė silpnųjų galybė. 

Visų akivaizdoje nugalėjo trys silpnos, vos gimusios būtybės, 
trys nesąmoningi, pamesti našlaičiai, kažką čiaušką, kažkam be- 
sišypsą, nors prieš juos buvo pilietinis karas, piktadarystės, bai- 
si keršto logika, skerdynės, pjovynės, brolžudystė, įniršis, pa- 
gieža - visų rūšių baisenybės; visų akivaizdoje gaisras, kuris tu- 
rėjo įvykdyti baisią piktadarystę, atsitraukė ir pasidavė; visų 
akivaizdoje niekšiški sumanymai buvo sužlugdyti; senovės feo- 
dalų žiaurumas, senas ir negailestingas Žmonių niekinimas, pa- 
teisinamas karo reikalavimais ar valstybės gerove, pasipūtusio 
ir Žiauraus senio atkaklumas — visa sutirpo prieš nekaltą, vos 
žengiančių į gyvenimą kūdikių žvilgsnį; ir visai suprantama, nes 
tas, kuris dar negyveno, nepadarė nieko bloga, jis - tiesa, teisin- 
gumas, skaistumas, ir kūdikių širdelėse gyvena didieji dangaus 
angelai. 

Reginys pamokantis; net daugiau - tai patarimas, pamoka. 
Įnirtę negailestingumo karo tarnai, savo piktadarysčių, pasikė- 

sinimų, fanatizmo, žmogžudysčių, keršto, kurstančio nesantai- 
kos laužus, ir mirties, iškilmingai žengiančios su laidotuvių deg- 
lu, akivaizdoje, virš neaprėpiamos daugybės nusikaltimų staiga 
išvydo kylančią galingiausią jėgą - nekaltybę. 

Ir nekaltybė išėjo laimėtoja. 

Galima buvo sakyti: „Nėra pilietinio karo, nėra barbarišku- 
mo, nėra neapykantos nei tamsos; pakako patekėti šiai aušrai — 
vaikystei, ir tos baisios šmėklos išsisklaidė.“ 

Nė vienoj kovoj šėtonas ir Dievas nebuvo taip aiškiai regimi. 

Šios kovos laukas buvo sąžinė. 

Lantenako sąžinė. 

Dabar kilo kova, galbūt dar aršesnė ir dar ryžtingesnė kitoj 
sąžinėj. 

Goveno sąžinėj. 

Kovos laukas - žmogaus siela! 

Mes esame vergai dievų, pabaisų, milžinų, kurie vadinami 
mūsų mintimis. 

Dažnai šie baisūs kovotojai sutrypia po savo kojomis mūsų 
sielą! 

Govenas mąstė. 

Markizas de Lantenakas apsuptas, uždarytas, pasmerktas, pa- 
skelbtas už įstatymo ribų, užguitas kaip žvėris cirke, suspaustas 
kaip vinis replėse, uždarytas savo pastogėje, tapusioje kalėjimu, 
apsiaustas iš visų pusių ugnies ir geležies sienomis, mokėjo išsi- 
gelbėti. Jis parodė stebuklą - paspruko. Jis pabėgo, o tai sun- 
kiausias tokio karo menas. Jis tapo miško valdovu, galėjo jame 
įsitvirtinti, jis tapo krašto šeimininku, galėjo tęsti kovą, jis tapo 
tamsos viešpačiu, galėjo joje pasislėpti. Jis vėl būtų tapęs pražū- 
tingu klajokliu, neregimųjų viršininku, požemių žmonių vadu, 
miškų šeimininku. Govenas pasiekė pergalę, bet Lantenakas at- 
gavo laisvę. Jis jau buvo saugus, galėjo nevaržomas žengti pir- 
myn, galėjo kur nori pasirinkti prieglobstį. Jis vėl tapo nesugau- 
namas, nesurandamas, neprieinamas. Liūtas buvo patekęs į ža- 
bangas, bet vėl ištrūko iš jų. 

Ir štai jis į tas žabangas vėl sugrįžo. 

Markizas de Lantenakas savanoriškai, gaivališkai bevelijo pa- 
likti jį slepiančią girią, jį dengiančią tamsą, atsisakė saugumo bei 
laisvės ir grįžo į baisiausią pavojų be baimės pirmą kartą tada, 
kai Govenas matė jį žengiant į degančią salę, kur jį galėjo praryti 
ugnis, antrą kartą tada, kai nulipo kopėčiomis, kurios kitus gel- 
bėjo, o jį - pražudė. 

Ir kodėl jis visa tai darė? 

Kad išgelbėtų tris vaikus. 

O kas dabar laukia šito žmogaus? 

Giljotina. 

Dėl trijų vaikų? Ar tie vaikai buvo jo? Ne. Jo artimųjų? Ne. Jo 
luomo? Ne. Dėl trijų vargdienėlių, dėl trijų rastinukų, kurių jis 
visai nepažino, dėl šių trijų nuskurėlių, basakojų, dėl jų šis aris- 
tokratas, šis princas, šis senis, tik išsigelbėjęs, tik ištrūkęs į lais- 
vę, šis nugalėtojas, nes pabėgimas yra pergalė, rizikavo viskuo, 
statydamas į pavojų viską, viską pražudė ir, išgelbėdamas tris 
vaikus, jis išdidžiai atidavė priešui savo galvą, iki šio laiko bai- 
sią, o nuo dabar - kilnią. 

O ką rengėsi daryti jie? 

Priimti šią auką. 

Markizas de Lantenakas galėjo pasirinkti ar savo, ar kito gy- 
vybę; neabejodamas jis pasirinko savo mirtį. 

Ojie su šiuo jo pasirinkimu sutiko. 

Sutiko jį nužudyti. 

Koks atlyginimas už herojiškumą! 

Į kilniausią poelgį atsakyti barbariškumu! 

Taip iškreipti revoliuciją! 

Taip pažeminti respubliką! 

Tuo metu, kai šis žmogus iš prietarų ir vergovės pasaulio grįžta 
prie žmogiškumo, nejaugi jie - laisvės ir nepriklausomybės ko- 
votojai — ir toliau tęs pilietinį karą, tebesimaudys kraujuose ir 
tebežudys brolius! 

Argi dieviškasis atleidimo, savęs atsižadėjimo, atpirkimo, pa- 
siaukojimo įstatymas egzistuoja tik tiems, kurie kovoja už melą, 
bet neegzistuoja tiems, kurie kariauja už teisybę? 

Argi nereikia kovoti ir kilnumu? Sutikti su tokiu pralaimėji- 
mu? Esant stipresniems, pasirodyti silpnesniais, tapus laimėto- 
jais, tapti žmogžudžiais ir duoti pagrindą žmonėms kalbėti, kad 
monarchijos šalininkai gelbsti vaikus, o respublikos šalininkai 
žudo senelius! 

Ir šis narsus kareivis, šis galingas aštuoniasdešimtmetis senis, 
šis nuginkluotas kovotojas, greičiau pagrobtas, negu paimtas ne- 
laisvėn, sučiuptas vykdant kilnų darbą, supančiotas jam pačiam 
leidus, nors ant kaktos dar nenudžiūvo kilnaus žygdarbio pra- 
kaitas, žengs ešafoto laiptais, tarsi žengtų į apoteozę! Jis padės 
galvą po kirviu, o aplinkui ją skraidys trijų išgelbėtų vaikų an- 
geliškos sielos ir maldaus pasigailėjimo! Vykdant bausmę, ne- 
šančią gėdą budeliui, šio kankinio veidas nušvis šypsena, o res- 
publikos veidas turės rausti iš gėdos! 

Ir visa tai įvyks Goveno, karo vado, akivaizdoj! 

Ir jis, kuris galėtų tai sutrukdyti, susilaikys! Jis pasitenkins 
išdidžia fraze: „Tavęs tai neliečia!“ Jo sąžinė jam neprimins, kad 
tokiais atvejais susilaikymas reiškia bendradarbiavimą! Jis ne- 
supras, kad tokiame svarbiame reikale dalyvauja du: tas, kuris 
veikia, ir tas, kuris netrukdo veikti, ir kad tas, kuris netrukdo, 
yra blogesnis, nes jis bailys! 

Argi nejis pats iš anksto paruošė šią mirtį? Argi jis, gailestin- 
gasis Govenas, nepareiškė, kad gailestingumas neliečia Lante- 
nako ir kad Lantenaką jis atiduos Simurdenui? 

Taip, jis buvo prižadėjęs Simurdenui atiduoti šią galvą. Da- 
bar jis turi ištesėti savo pažadą. Štai ir viskas. 

Bet ar čia ta pati galva? 

Iki šiol Govenas Lantenako asmeny tematė tik barbarą su kar- 
du rankoj, fanatišką monarchijos ir feodalizmo gynėją, belaisvių 
žudytoją, kraugerį, žudiką, kuriam rankas atrišo karas. Tokio 
žmogaus jis nebijojo; žudiką jis nužudytų; negailestingasis ne- 
sulauktų jo gailesčio. Nieko negalėjo būti lengvesnio, kelias bu- 
vo aiškus ir niūriai paprastas, viskas buvo numatyta: tą, kuris 
užmušinėja - užmušti; reikėjo tiktai sekti ta siaubą keliančia tie- 
sios linijos logika. Nelauktai ši tiesi linija lūžo, nenumatytas jos 

posūkis atskleidė naują horizontą, įvyko pasikeitimas. Netikėtai 
arenoje pasirodė kitas Lantenakas. Siaubūnas virto didvyriu: 
daugiau negu didvyriu - žmogumi. Jis turėjo ne tik sielą, bet ir 
širdį. Prieš Goveno akis buvo nebe žudikas, o gelbėtojas. Gove- 
ną apstulbino dangiško spindesio srautas. Lantenakas pritrenkė 
jį gerų darbų žaibu. 

Nejaugi pasikeitęs Lantenakas nepakeis Goveno! 

Argi šis šviesos spindulys liks be atbalsio? Praeities žmogus 
žengs į priekį, o ateities žmogus žengs atgal? Šis barbaras, šis 
prietarų gynėjas, staiga įgijęs sparnus, iškils aukštyn ir iš ten žiū- 
rės, kaip apačioj po juo, purvuose ir tamsoj, šliaužioja idealo ne- 
šėjas! Govenas vilksis pramintomis žiaurumo vėžėmis, o Lante- 
nakas sieks didingų nuotykių! 

Ir dar vienas dalykas. 

Giminystė! 

Šis kraujas, kurį ruošėsi pralieti, - nes leisti pralieti kraują ki- 
tam, tas pats, kas ir pralieti pačiam, - argi nebuvo jo paties, Go- 
veno, kraujas? Jo senelis mirė, bet senelio brolis dar gyvas; ir šis 
senelio brolis - markizas de Lantenakas. Ar neatsikels iš kapo 
miręs brolis, kad išgelbėtų nuo kapo gyvąjį brolį? Ar neįsakys 
savo anūkui gerbti to žmogaus žilų plaukų vainiką, panašų į jo 
paties aureolę? Ar nesužaibuos tarp Goveno ir Lantenako nieki- 
nantis vaiduoklio žvilgsnis? 

Argi revoliucijos tikslas - paneigti žmogaus prigimtį? Argi 
ji įvykdyta tam, kad suardytų šeimą, užgniaužtų Žmogišku- 
mą? Anaiptol ne. Ne sumindžioti amžiną tiesą, bet ją išaukš- 
tinti atėjo aštuoniasdešimt devintieji metai. Išgriauti bastilijas 
- tai reiškia išvaduoti žmoniją, panaikinti feodalizmą - tai reiš- 
kia sutvirtinti šeimos pamatus. Kūrėjas yra autoriteto pradmė, 
ir autoritetas įsikūnija tik kūrėjuje. Nėra aukštesnio autoriteto 
kaip tėvų; štai iš to kyla bičių motinos, sukūrusios savo spie- 
čius, teisė būti vadinama karaliene; iš to aiškus karaliaus val- 
džios beprasmiškumas: žmogus, nebūdamas jų tėvu, negali būti 
jų valdovu, iš to kyla aiškus tikslas pašalinti karalių; iš to kyla 
būtinybė įvesti respubliką. O kas tai yra respublika? Tai šeima, 


356 


tai žmonija, tai revoliucija. Revoliucija — tai liaudies ateitis; o 
Liaudis - tai Žmogus. 

Dabar, kai Lantenakas sugrįžo į žmoniją, Govenui teko spręs- 
ti, ar jis, Govenas, grįš į šeimą. 

Reikėjo nuspręsti, ar dėdė ir sūnėnas susijungs apšviesti aukš- 
tesnės šviesos, ar pasitenkins tuo, kad, regėdamas dėdės žingsnį 
pirmyn, sūnėnas trauksis atgal. 

Šį klausimą ir sprendė Govenas, kai jaudindamasis ginčijosi 
su savo sąžine, ir nuosprendis, atrodė, pats savaime atėjo: reikia 
išgelbėti Lantenaką! 

Taip. Bet kaipgi Prancūzija? 

Čia sunkusis klausimas staiga pakrypo kita linkme. 

Taip. Prancūzija buvo baisioj padėty. Prancūzija parduota, 
bejėgė, beginklė! Netgi paprastas griovys neskiria jos nuo prie- 
šo — Vokietija perėjo Reiną; ji neaptverta netgi siena - Italija 
peržengė Alpes, o Ispanija - Pirėnus. Jai beliko tik didelė be- 
dugnė - vandenynas. Jos užtarėja - gelmė. Ji galėjo atsiremti į 
ją kaip milžinas ir kartu su visa jūra nukariauti visą žemę. 
Tada ji būtų nenugalima. Tačiau ir tos išeities neturėjo. Van- 
denynas nebepriklauso jai. Šiame vandenyne buvo Anglija. 
Bet Anglija nežinojo, kaip prisiartinti prie Prancūzijos kran- 
tų. Ir štai atsirado Žmogus, kuris nori nutiesti jai tiltą, išties- 
ti jai ranką, pasakyti Pitui, Kregui, Kornvalsui ir Dundasui, 
šiems piratams: „Ateikite!“ Atsirado Žmogus, kuris kviečia: 
„Anglija, paimk Prancūziją!“ Ir šis žmogus - markizas de Lan- 
tenakas. 

Šis žmogus dabar mūsų rankose. Po trijų mėnesių medžiok- 
lės, kovos, persekiojimų štai jis pagaliau sučiuptas. Revoliuci- 
jos ranka pagaliau nutvėrė šį prakeiktąjį; sugniaužtas devynias- 
dešimt trečiųjų metų kumštis laiko už apykaklės žmogžudį ro- 
jalistą; ir pagal aukštesnę valią, kuri taip dažnai įsimaišo į 
žmonių reikalus, šis tėvažudys laukia bausmės savo gimtosios 
pilies požemio kalėjime; feodalizmo gynėjas atsidūrė feodali- 
niam požemy;jo pilies akmenys įtraukė jį į pinkles ir užsitren- 
kė už jo; tą, kuris norėjo išduoti tėvynę, išdavė jo nuosavi na- 

mai. Dievas pridėjo savo ranką. Išmušė jo valanda; revoliucija 
paėmė į nelaisvę visuomenės priešą; jis nebegalėjo kovoti, rung- 
tis, nebegalėjo kenkti; Vandėjoj buvo daugybė rankų, bet sme- 
genys tebuvo vienos; pribaigti jas reiškė pribaigti pilietinį ka- 
rą; mirs jis, mirs ir pilietinis karas; dabar jis suimtas; laiminga 
ir tragiška pabaiga; tokios daugybės žudynių ir kraujo klanų 
kaltininkas pateko į jų rankas; tas, kuris žudė kitus, dabar su- 
laukė savo eilės! 

Argi galėjo atsirasti kas nors, kas norėtų jį gelbėti? 

Simurdenas, kitaip sakant, devyniasdešimt tretieji metai, lai- 
kė Lantenaką, tai yra monarchiją, savo rankose, tai nejaugi atsi- 
rastų Žmogus, kuris įsigeistų išplėšti šį grobį iš geležinių nagų? 
Lantenakas, kuriame įsikūnijo nelaimių krūvis, vadinamas pra- 
eitimi, markizas de Lantenakas buvo kape, sunkios amžinybės 
durys užsidarė virš jo; ir nejaugi kas nors iš gyvųjų prieitų ir 
atšautų jų velkę! Nejaugi šį nusikaltėlį, prieš visą visuomenę jau 
mirusį, o su juo ir sukilimą, brolžudišką kovą, žvėrišką karą kas 
nors įsigeistų vėl prikelti! 

O, kaip kvatotųsi šio numirėlio galva! 

Kaip šis vaiduoklis sakytų: „Puiku, štai ir vėl aš gyvas, kvai- 
liai jūs!“ 

Su kokiu įniršiu jis vėl pultų prie savo niekšiško darbo! Su 
kokiu džiaugsmu negailestingas ir triumfuojantis Lantenakas pa- 
sinertų į neapykantos ir karo bedugnę! Ir vėl jis degintų namus, 
žudytų belaisvius, pribaiginėtų sužeistuosius ir šaudytų mote- 
ris! 

O ir pats Govenas ar ne pervertina to kilnaus žygio, kuris jį 
taip sužavėjo? 

Trys vaikai būtų žuvę; Lantenakas juos išgelbėjo. 

Bet kas gi norėjo juos pražudyti? 

Argi ne tas pats Lantenakas? 

Kas padėjo šiuos lopšelius į ugnį? 

Argi ne Imanus? 

O kas gi buvo Imanus? 

Markizo padėjėjas. 

Už padėjėjo veiksmus atsakingas viršininkas. 

Padegėjas ir žmogžudys buvo Lantenakas. 

O kąjis tokio pasigėrėtino padarė? 

Neįvykdė savo nusikaltimo ligi galo. Štai ir viskas. 

Paruošęs nusikaltimą, paskutinę minutę jis atsitraukė. 

Išsigando pats savęs. Motinos klyksmas pažadino nuo amžių 
glūdintį žmoguje gailestį, saugotoją visko, kas gyvas, slypintį 
kiekvienoj, net pačioj žiauriausioj sieloj. Šis klyksmas privertė jį 
sugrįžti atgal. Iš tamsumos, kurioj ruošėsi pasislėpti, jis vėl su- 
grįžo į šviesą. Paruošęs nusikaltimą, jis sunaikino jį. Visas jo nuo- 
pelnas tas, kad neliko pabaisa iki galo. 

Ir už tiek mažai jam visa grąžinti! Grąžinti erdvę, laukus ir 
lygumas, orą ir dienos šviesą, atiduoti girias, kurias jis panau- 
dos žŽmogžudystei, suteikti laisvę, kurią jis panaudos vergovei, 
dovanoti jam gyvybę, kurią jis panaudos mirčiai! 

O gal bandyti jį įtikinti, mėginti perkalbėti šią išdidžią sielą, 
pasiūlyti jam laisvę tam tikromis sąlygomis, paklausti jį, ar jis 
sutinka už gyvybės dovanojimą atsisakyti priešiškumo ir maiš- 
to ateity; kokia klaida būtų toks pasiūlymas, kokią pirmenybę 
tai jam suteiktų, su kokia panieka jis sviestų atsakymą siūlytojui 
į veidą: „Gėdą pasilikite sau, o mane nužudykite!“ 

Ne, su tokiu žmogumi nieko daugiau neliko daryti, kaip tik jį 
nužudyti arba paleisti. Tai kraštutinumų žmogus; jis visada pa- 
siryžęs pradingti arba pasiaukoti, ištiesti erelio sparnus arba nu- 
grimzti į bedugnę. Keista siela! 

Nužudyti jį? Koks pasibaisėjimas! Paleisti? Kokia atsako- 
mybė! 

Jei Lantenakas išsigelbėtų, vėl prasidėtų kova su Vandėja 
tarsi su hidra, kurios galva dar nenukirsta. Akimirksniu, me- 
teoro greičiu liepsna, kuri buvo užgesusi, dingus šiam žmo- 
gui, vėl suliepsnotų. Lantenakas tol nenurims, kol neįvyk- 
dys savo baisųjį planą: tarsi antkapio akmeniu respubliką 
prislėgs monarchija, ir Prancūziją - Anglija. Išgelbėti Lante- 
naką —- reikštų paaukoti Prancūziją, Lantenako gyvybė at- 
neštų mirtį minioms nekaltų būtybių, vyrų, moterų ir vaikų, 

kuriuos atimtų pilietinis karas; tai reikštų anglų įsiveržimą, 
revoliucijos žlugimą, liaudies nualinimą, sukruvintą Breta- 
nę, Vanago nagams atiduotą grobį. Ir Govenui tarp šių tar- 
pusavy susikertančių minties spindulių pamažu kilo klausi- 
mas: ar paleisti tigrą. 

Paskui klausimas atsidūrė vėl savo pirmykštėj vietoj; Sizifo 
akmuo, tas žmogaus kovos su savimi simbolis, vėl nuriedėjo at- 
gal; taip, bet ar tikrai Lantenakas buvo tigras? 

Galbūt jis buvo tigras, bet ar tebėra juo dabar? Goveno min- 
tys sukosi vienoj vietoj, nuolatos grįžo prie tos pačios min- 
ties, raitėsi kaip žaltys. Iš tikrųjų net ir rimčiausiai apsvars- 
čius argi galima buvo neigti Lantenako pasiaukojimą, stoišką 
savęs atsižadėjimą, nesavanaudišką geradarystę? Iš visų pu- 
sių tykant atvertiems pilietinio karo nasrams, parodyti žmo- 
giškumą! Kovojant tarpusavy žemesniosioms tiesoms, būti 
aukštesnės tiesos nešėju! Įrodyti, kad virš visų monarchijų, 
virš visų revoliucijų, virš visų žemiškų reikalų stovi Žmogaus 
siela, kuri atsiliepia į visas kančias, priverčia galinguosius glo- 
boti silpnuosius, išsigelbėjusius priverčia eiti gelbėti žūstan- 
čiųjų, senių širdyse uždega tėvišką meilę vaikams! Šiuos kil- 
nius jausmus įrodyti savo gyvybės kaina! Būti vadu ir atsisa- 
kyti strategijos, kovos keršto. Būti rojalistu ir, paėmus į rankas 
svarstykles, į vieną lėkštelę padėti Prancūzijos karalių, pen- 
kiolikos šimtmečių monarchiją, senų įstatymų atnaujinimą, se- 
nos tvarkos atkūrimą, 0 į antrą - tris kažkokius valstiečių vai- 
kus ir pripažinti, kad karalius, sostas, skeptras ir penkiolika 
monarchijos amžių yra lengvesni ir negali atsverti trijų ne- 
kaltų mažulėlių! Nejaugi visa tai nieko nereiškia? Nejaugi tas, 
kuris tai padarė, ir toliau turi būti laikomas tigru ir su juo turi 
būti elgiamasi kaip su laukiniu žvėrimi? Ne, ne, ne! Pabaisa 
negali būti žmogus, dieviško veiksmo šviesa nuskaidrinęs juo- 
dą pilietinio karo bedugnę. Kardas jo rankose virto švyturiu. 
Pragaro šėtonas vėl tapo dangiškuoju Liuciferiu. Visus savo 
žvėriškus darbus Lantenakas atpirko pasiaukojimu: pražudy- 
damas kūną, jis išgelbėjo sielą; dabar jis tyras; savo paties ran- 

ka pasirašė atleidimą sau. Argi negalima pačiam sau atleisti? 
Nuo dabar jis vertas pagarbos. 

Lantenakas įrodė galįs padaryti neįtikimus dalykus, dabar at- 
ėjo eilė Govenui. 

Govenas jautė turįs atsakyti į šį iššūkį. 

Kilnių ir žemų jausmų kova tais laikais pasaulyje kėlė chaosą; 
pakilęs virš šio chaoso, Lantenakas iškėlė žmogiškumą; Gove- 
nas privalėjo iškelti giminystę. 

Ką jis turėjo daryti? 

Ar jis galėjo prarasti dievo pasitikėjimą? 

Ne. Ir jis mintyse sušnibždėjo: „Išgelbėkim Lantenaką 

„Puiku, - pakartojo kitas balsas jo širdies gilumoj, - eik į pa- 
galbą anglams! Dezertyruok! Perbėk pas priešą! Išgelbėk Lante- 
naką ir išduok Prancūziją!“ 

Jis sudrebėjo. 

„Tavo sprendimas nėra sprendimas, svajotojau!“ — Govenas 
matė tamsoj niūrią sfinkso šypseną. 

Ši padėtis buvo pavojinga kryžkelė, kur susiėjo viena kitai 
priešingos mintys ir kur įsmeigusios viena į kitą akis žiūrėjo 
trys aukščiausios žmogaus idėjos: žmogiškumas, šeima, tė- 
vynė. 

Kiekvienas šių balsų kalbėjo, ir kiekvienas sakė tiesą. Ką 
pasirinkti? Kiekvienas atrodė turįs tiesos ir išminties, ir sakė: 
„Daryk taip.“ Bet ar tikrai taip reikėjo daryti? Taip. Ne. Pro- 
tas sakė viena, o jausmai kita; patarimai buvo griežtai prie- 
šingi. Bet protas - tai tik protavimas, o jausmas dažnai būna 
sąžinė: pirmasis priklauso nuo Žmogaus, antrasis — eina iš 
aukščiau. 

Štai kodėl jausmas ne toks aiškus, tačiau galingesnis. 

O kokią didžiulę galią rodo griežtas protas! 

Govenas abejojo. 

Tai buvo kankinantis svyravimas. 

Prieš Goveną atsivėrė dvi bedugnės. Markizą pražudyti ar jį 
išgelbėti. Į vieną šių bedugnių Govenas turėjo pulti. 

Į kurią šių bedugnių jį stūmė pareiga? 

III 
Vado apsiaustas 


Iš tikrųjų tai lietė jo pareigą. 

Ši pareiga iškilo niūri prieš Simurdeną ir baisi prieš Goveną. 

Pirmajam ji atrodė paprasta, antrajam - sudėtinga, įvairi, vin- 
giuota. 

Išmušė vidurnaktį, paskui pirmą valandą. 

Govenas pats nepastebėjo, kaip nejučiomis atsidūrė prie bokšto 
spragos. 

Gęstantis gaisras beskleidė silpną šviesą. 

Jos atšvaitai kartkartėmis nušviesdavo plokščiakalnį anapus 
bokšto, ir vėl viskas aptemdavo, kai dūmai uždengdavo ugnį. 
Šviesos blykstelėjimai, maišydamiesi su tamsa, iškraipė daiktų 
vaizdą, ir sargyboje stovintys kareiviai atrodė tarsi šmėklos. Go- 
venas, paskendęs savo mintyse, išsiblaškęs sekė tą liepsnos ir 
dūmų kovą. Šis nuolatinis šviesos ir tamsos kaitaliojimasis buvo 
panašus į minčių kaitą jo galvoje, kur taip pat čia sušvisdavo, čia 
vėl pranykdavo tiesa. 

Staiga tarp dviejų dūmų sūkurių kibirkštis, atplėšta iš begęs- 
tančio gaisro, skaisčiai nušvietė plokščiakalnį, ir Govenas išvy- 
do purpurinį vežimo siluetą. Jis ėmė stebėti šį vežimą; jis buvo 
apsuptas raitelių, kurie dėvėjo žandarų kepures. Jam pasirodė, 
kad tai tas pats vežimas, kurį prieš kelias valandas jam pro žiū- 
roną parodė Gešanas horizonto tolumoj saulėlydžio metu. Į ve- 
žimą lipo vyrai ir, atrodė, stengėsi jį iškrauti. Jie kėlė iš vežimo 
kažkokį sunkų daiktą, kartais suskambantį metalo garsu; sunku 
buvo iš tolo pasakyti, kas tai; kažkas panašaus į sunertas kartis; 
du vyrai iš vežimo iškėlė ir padėjo ant žemės dėžę, kurioj, spren- 
džiant iš formos, turėjo būti trikampis daiktas. Kibirkštis užge- 
so, ir vėl visa paskendo tamsoje; Govenas, įsmeigęs akis, mąstė 
apie tai, ką matė tamsoje. 

Ten užsidegė žibintai, vaikštinėjo žmonės, bet įžiūrėti buvo 
sunku, be to, Govenas stovėjo kitoje griovio pusėje ir tegalėjo 
matyti tik tai, kas darosi plokščiakalnio pakrašty. 

Buvo girdėti balsai, bet žodžių negalima buvo suprasti. Ret- 
karčiais supokšėdavo kažkokie mediniai daiktai. Tarpais pasi- 
girsdavo ir metalo garsas, panašus į galandamo dalgio žvangė- 
jimą. 

Išmušė antrą valandą. 

Iš lėto, tarsi žmogus, žengiantis žingsnį priekin, o tris atgal, 
Govenas nuėjo spragos link. Kai jis prisiartino, sargybinis, prie- 
blandoj pažinęs vado apsiausto ir gobtuvo apsiuvus, atidavė pa- 
garbą. Govenas įėjo į žemutinę salę, kuri dabar buvo paversta 
sargybos būstine. Paluby kabojo žibintas. Silpnos jo šviesos pa- 
kako tik, kad būtų galima eiti neužminant ant žemės gulinčių 
sargybinių, kurių dauguma miegojo. 

Jie gulėjo ten pat, kur prieš keletą valandų kovėsi su priešu; 
ant žemės nuo susišaudymo buvo pilna švino ir geležies gabalė- 
lių, užsilikusių šluojant, todėl miegoti nebuvo patogu, bet išvar- 
gę žmonės ilsėjosi. Ši salė buvo baisių scenų liudininkė; čia pra- 
sidėjo puolimas; dar neseniai čia aidėjo šauksmai, vaitojimai, dan- 
tų griežimas; čia vyrai kovėsi, šaudėsi, krito ir mirė; ne vienas jų 
draugas padėjo galvą ant tos pačios aslos, kur jie dabar miegojo; 
šiaudai, kurie teikė jiems poilsį, buvo sumirkę jų draugų krauju; 
— mirė, o jie ramiai miegojo. Toks jau yra karas. Rytoj visi vėl 
užsnūs tokiu miegu. 

Įėjus Govenui, kai kurie pašoko, tarp jų ir sargybinis karinin- 
kas. Govenas parodė jam kalėjimo duris. 

- Atidarykite, - tarė jis. 

Skląsčiai buvo ištraukti, durys prasivėrė. 

Govenas įžengė į kalėjimą. 

Durys užsidarė. 


Septintoji knyga 
FEODALIZMAS IR 
REVOLIUCIJA 


I 


Sentėvis 


Ant akmeninės rūsio aslos, šalia keturkampės orlaidės, degė lempa. 
Ten pat stovėjo ąsotis vandens ir kepalėlis duonos. Toliau buvo 
pamestas glėbys šiaudų. Rūsys buvo iškaltas uoloj, todėl, belais- 
viui sumanius padegti šiaudus, jo triūsas nueitų niekais; kalėjimui 
negrėstų joks gaisro pavojus, o pats kalinys užtrokštų nuo dūmų. 

Tuo tarpu, kai sugirgždėjo durų vyriai, markizas vaikščiojo 
po savo vienutę; tą patį daro kiekvienas plėšrus žvėris, uždary- 
tas į narvą. 

Išgirdęs atidaromų ir vėl uždaromų durų girgžtelėjimą, jis pa- 
kėlė galvą, ir lempa, stovėjusi ant Žemės tarp jo ir Goveno, aiš- 
kiai nušvietė abiejų Žmonių veidus. 
vietoje. 

Markizas prapliupo juoku ir sušuko: 

— Labas, pone! Daug metų neturėjau laimės su jumis susitikti. 
Jūs man darote malonę aplankydamas. Dėkoju. Nieko negali būti 
maloniau, kaip truputėlį pasišnekėti. Jau buvau bepradedąs nuo- 
bodžiauti. Jūsų draugai be reikalo gaišta; visokie asmenybės nu- 
statymai, karo lauko teismai — tik tuščias laiko gaišinimas. Jų 
vietoje aš greičiau užbaigčiau reikalą. Prašom arčiau, aš juk čia 

savo namuose. Na, o kąjūs pasakysite apie tai, kas įvyko? Origi- 
nalu, tiesa? Gyveno kartą karalius ir karalienė. Karalius buvo 
karalius, o karalienė - Prancūzija. Karaliui nukirto galvą, o ka- 
ralienę išleido už Robespjero; šis ponas ir ši ponia susilaukė duk- 
ters, kurią pavadino giljotina ir su kuria, pasirodo, ryt rytą teks 
susipažinti ir man. Aš sužavėtas. Lygiai taip pat džiaugiuosi ma- 
tydamas jus. Gal dėl tojūs ir atėjote? Galbūt jus paaukštino? Gal 
dabar jau einate budelio pareigas? Jeigu jūs apsilankėte tik iš 
draugiškumo, tai aš be galo sujaudintas. Ponas vikonte, jūs gal- 
būt užmiršote, kas yra bajoras? Tai štai vienas jų - aš. Gerai įsi- 
žiūrėkite. Tai įdomu; jis tiki Dievą, gerbia tradicijas, šeimą, pro- 
senelius, brangina savo tėvo pavyzdį, ištikimybę, lojalumą, sa- 
vo pareigas princui, jis lenkia galvą seniems įstatymams, dorybei, 
teisingumui; jis mielai sušaudytų jus. Malonėkite prisėsti. Teks 
sėdėti ant grindinio, nes šiame salone nėra krėslo, bet tas, kuris 
gyvena purve, gali atsisėsti ir ant žemės. Aš sakau tai ne dėl to, 
kad norėčiau jus įžeisti, nes tai, ką mes vadiname purvu,jūs va- 
dinate tauta. Tikiuosi, jog jūs nepareikalausite, kad aš sušukčiau: 
„Laisvė! Lygybė! Brolybė!“ Šis rūsys - senas mano namų kam- 
barys; kadaise čia ponai sodindavo baudžiauninkus, o dabar bau- 
džiauninkai sodina ponus. Ir tokios nesąmonės vadinamos re- 
voliucija. Po trisdešimt šešių valandų, atrodo, man nukirs galvą. 
Čia nieko nepaprasto, bet mandagūs žmonės būtų atsiuntę ma- 
no tabokinę, esančią ten aukštai, Veidrodžių salėje, kur jūs ma- 
žas žaidėte ir kur aš jus šokdindavau ant savo kelių. Pone, aš 
noriu jums pasakyti, kad jūs vadinatės Govenas ir, keistas daly- 
kas, jūsų gyslomis teka toks pat kilnus kraujas kaip ir mano, ta- 
čiau tas kraujas mane daro garbingu žmogumi, o jus - niekšu. 
Būna keistenybių. Jūs gal pasakysite, kad tai ne jūsų kaltė. Tuo 
labiau ir ne mano. Po velnių, galima būti piktadariu, pačiam to 
nejaučiant. Tai priklauso nuo to, kokiu oru žmogus alsuoja; to- 
kiais laikais kaip mūsų niekas už savo veiksmus neatsako, niek- 
šė revoliucija žaidžia su visais, ir didžiausi jūsų nusikaltėliai iš 
esmės visai nekaltučiai. Kokie kvailiai! Pradėkime kad ir nuo 
jūsų. Atleiskite, aš žaviuosi jumis. Taip, aš žaviuosi jaunuoliu, 

kuris, kilęs iš geros šeimos, galįs užimti aukštą vietą visuomenė- 
je, savo kilnų kraują galįs lieti už kilnų reikalą, ir, būdamas šios 
pačios Tur Govenų pilies vikontu, Bretanės princu, turėtų vil- 
ties paveldėjimo keliu tapti kunigaikščiu ir Prancūzijos peru, kas 
yra beveik viskas, ko gali trokšti šioje žemėje sveiko proto žmo- 
gus, jis, užuot pasitenkinęs tuo, kuo yra, bevelija tapti tuo, kuo 
tapot jūs, ir džiaugiasi, kad priešai į jį žiūri kaip į piktadarį, o 
draugai - kaip į kvailį. Tarp kita ko, perduokite mano sveikini- 
mą kunigui Simurdenui. 

Markizas kalbėjo laisvai, ramiai, nieko nepabrėždamas, aukš- 
tuomenėj įprastu tonu, žiūrėdamas romiu ir aiškiu žvilgsniu, 
abiejų rankų nykščius susikišęs į liemenės kišenes. Jis kiek stab- 
telėjo, įtraukė oro ir vėl pradėjo iš naujo: 

— Visai neslepiu, kad norėjau jus nužudyti, ir dėl to dariau 
viską, ką galėjau. Tris kartus aš pats savo rankomis taikiau į jus 
patranka. Tai nemandagu, prisipažinsiu, tačiau naivu būtų ma- 
nyti, kad karo metu priešas stengiasi jums suteikti malonumo. 
O mesjuk su jumis kariaujam, ponas mano sūnėnai. Viską spren- 
džia ugnis ir kalavijas. Karalius nužudytas. Gražūs laikai! 

Jis vėl stabtelėjo ir paskui kalbėjo toliau: 

- Ir viso to nebūtų įvykę, jei Volteras būtų buvęs pakartas, o 
Ruso išsiųstas į galeras! O, tie genialieji žmonės, kokia jie baisi 
rykštė! O ką gijūs galite prikišti monarchijai? Tiesa, kunigą Piuse- 
lį ištrėmė gyventi įjo abatiją Korbinji ir leido jam pačiam pasirink- 
ti vežimą ir laiką, kada norėtų išvažiuoti. Ir štai dar poną Titoną, 
atleiskit už išsireiškimą, didelį ištvirkėlį, kuris, prieš eidamas žiū- 
rėti diakono Pariso stebuklų, užeidavo pas paleistuves, išdangino 
iš Venseno pilies į Hamo pilį Pikardijoj, gana nemalonią vietą, tas 
tiesa. Štai ir visi priekaištai. Aš gerai tai atsimenu; kažkada dėl 
daug ko triukšmavau; buvau toks pat kvailas kaip ir jūs. 

Markizas apčiupinėjo savo kišenę, tarsi ieškodamas tabaki- 
nės, ir kalbėjo toliau: 

- Bet ne toks žiaurus. Kalbėjome, kad pakalbėtume. Taip pat 
buvo kovojama parlamente; o paskui atėjo ponai filosofai, ir, 
užuot sudeginus jų autorius, buvo sudeginti jų raštai; prie to 

dar prisidėjo rūmų intrigos, įsimaišė visi šie mulkiai Tiurgo, 
Kenė, Malzerbas, fiziokratai ir taip toliau, na ir prasidėjo vai- 
dai! Viską padarė rašytojėliai ir eiliakaliai! Enciklopedija! Did- 
ro! D' Alamberas! Nelemtieji kvailiai! Nesuprantu, kaip Prūsi- 
jos karalius, būdamas kilmingas, galėjo susižavėti jais. O! Aš 
būčiau pamokęs tuos popieriaus gadintojus. Mūsų laikais mes 
sugebėdavome teisti. Dar matyti štai čia, sienoje, žymės nuo 
ratų, kuriais plėšydavo žmones. Mes nemėgome juokauti. Ne, 
ne, nereikia rašytojėlių! Kol bus Aruė, bus ir Maratų. Kol bus 
rašeivų, kurie keverzoja, tol bus niekšų, kurie žudo; kol bus 
rašalo, bus ir tamsių dėmių; tol, kol žmogaus letena laikys žą- 
sies plunksną, lengvabūdiškos kvailybės gimdys žiaurias kvai- 
lybes. Knygos gimdo nusikaltimus. Žodis chimera turi dvejo- 
pą prasmę, jis reiškia svajonę ir pabaisą. Kaip žmonės gali per- 
siimti panašiais niekais? Ką jūs ten kliedite apie teises? Žmogaus 
teises! Visa tai tušti, kvaili žodžiai, visa tai įsivaizduota ir ne- 
turi jokios prasmės! Kai aš sakau Avuaza, Konano II sesuo, te- 
kėdama už Hoelio, Nanto ir Kornvalijos grafo, kaip kraitį gavo 
Bretanės grafiją, po jų mirties šiuos turtus paveldėjo Alenas 
Ferganas, Bertos dėdė; Berta ištekėjo už Aleno Juodojo, Roš- 
siur Jono senjoro, ir jie susilaukė Konano Mažojo, kuris buvo 
Gi, arba Goveno de Tuaro prosenelis, mūsų pirmtakas, - aš kal- 
bu tai, kas visiems aišku, ir tai yra teisė. O ką gi vadina savo 
teisėmis jūsų driskiai, valkatos, badmiriai? Dievažudystę ir ka- 
ralžudystę. Argi tai ne šlykštybė? O niekšai! Man gėda užjus, 
pone; jūsų gyslomis teka išdidus Bretanės kraujas; mūsų abie- 
jų senelis buvo Govenas de Tuaras, mūsų prosenelis buvo di- 
dysis kunigaikštis de Monbazonas, Prancūzijos peras, kuris bu- 
vo apdovanotas karališkuoju ordinu, užėmė Turo priemiestį, 
buvo sužeistas kovoj prie Arko ir, būdamas Prancūzijos kara- 
liaus dvaro vyriausiuoju medžiotoju, mirė savo Kuzjero pily 
Turenijoj, sulaukęs aštuoniasdešimt šešerių metų amžiaus. Aš 
galėčiau jums dar priminti ir kunigaikštį de Lodiunua, ponios 
de la Garnaš sūnų, ir Klodą de Loreną, ir kunigaikštį de Ševre- 
zą, ir Anri de Lenonkurą, ir Fransuazą de Laval Buadofeną. 

Bet kokia iš to nauda? Jūs, gerbiamasis, turite garbę būti idiotu 
ir stengiatės susilyginti su mano arklininku. Nepamirškite vie- 
no: aš buvau jau senas, kai jūs dar buvote vaikigalis. Aš nu- 
šluostydavau jums nosį, snargliau, ir dar nušluostysiu. Aug- 
damas jūs traukėtės mažyn. Nuo to laiko, kai, mes matėmės, 
kiekvienas pasukome į skirtingas puses - aš nuėjau garbės ke- 
liu, o jūs į priešingą pusę. Nežinau, kuo visa tai baigsis, bet 
matau, kad ponai jūsų draugai tikri menkystos. Taip, tai gra- 
žu! Sutinku. Nuostabi pažanga. Pas mus armijoj girtuoklis ka- 
reivis turėdavo tris dienas iš eilės gerti po stuopą vandens ri- 
kiuotės akivaizdoje, o jūs tą bausmę panaikinot; jūs nustatėt 
kainų maksimumą, jūs turite Konventą, vyskupą Gobelį, poną 
Šometą ir poną Eberą; jūs naikinat visą senovę iš pagrindų, pra- 
dedant Bastilija ir baigiant kalendoriumi. Šventuosius jūs pa- 
keitėt daržovėmis. Gerai, ponai piliečiai, būkit viešpačiai, val- 
dykit, šeimininkaukit, mėgaukitės, nesivaržykit! Bet ką jūs be- 
darytumėt, religija liks religija, jūs negalėsite sugriauti to fakto, 
kad monarchija užpildė penkiolika mūsų istorijos šimtmečių 
ir, nors jūs nukapojote senos prancūzų bajorijos galvas, ji vis 
tiek stovės aukščiau už jus. Dėl jūsų priekabių prie istorinių 
karaliaus dinastijos teisių tegalima tik gūžčioti pečiais. Tiesa, 
Chilperikas tebuvo tik paprastas vienuolis Danielius, Renfrua 
išgalvojo Chilperiką, norėdamas įsipykti Karoliui Marteliui. Ši- 
tai mes žinom ne blogiau už jus. Bet argi tai svarbu? Svarbu, 
kad būtų didelė karalystė, būtų sena Prancūzija, būtų tas pui- 
kiai susitvarkęs kraštas, kur aukščiausiai stovėtų šventas kara- 
liaus asmuo, neaprėžtas valstybės valdovas, po jo kunigaikš- 
čiai, karo vadovybė ir karininkai, kurie saugotų valstybės sie- 
nas sausumoje ir jūroje, ir pagaliau didžiūnai, kurie tvarkytų 
finansinius ir kitus valstybės reikalus. Po jų eitų aukštesnis ir 
žemesnis teismas su mokesčių ieškotojais ir kitokiais pajamų 
rinkėjais ir pagaliau trys karalystės policijos laipsniai. Štai kur 
būtų gražiai ir kilniai sutvarkyta valstybė. Jūs ją sugriovėte. 
Jūs, vargšai neišmanėliai, panaikinote provincijas, net nepagal- 
voję, kąjos reiškia. Prancūzijos genijus sukaupia savy visus ge- 

nialius Europos bruožus; kiekviena Prancūzijos provincija at- 
spindi kurią nors Europos dorybę: - Pikardija - vokišką teisin- 
gumą, Šampanė - švedišką sielos kilnumą, Burgundija — plan- 
dišką darbštumą, Langedokas - lenkišką veiklumą, Gaskonija 
— ispanišką išdidumą, Provansas - itališką išmintį, Normandi- 
ja - graikišką apsukrumą, Dofinė - šveicarišką ištikimybę. Jūs 
viso to nežinojote, jūs visa tai sulaužėte, sudaužėte, sutrupino- 
te ir sunaikinote tarsi laukiniai žvėrys. A! Jūs nebenorite turėti 
kilmingųjų? Gerai, jų nebebus. Ir jūs gedėsite jų. Jūs nebeturė- 
sit riterių ir herojų! Sudie, praeities didybe! Kur jūsų šiandieni- 
nis d' Asas? Jūs visi drebate dėl savo kailio. Nebus tarp jūsų 
riteriškų Fontenua kovotojų, kurie nusilenkdavo priešui prieš 
jį žudydami; jūs nebeturėsit karių su šilkinėmis kojinėmis, kaip 
tai buvo Leridos apgulties metu; jūs nebeturėsite daugiau tų 
garbingų kovos dienų, kada skrybėlių plunksnos švysčiodavo 
kaip meteorai; jūs - žuvusi tauta; jūs atsidursit po svetimu jun- 
gu; jei sugrįžtų Alarichas II, nebeišeitų prieš jį Choldvigas; jei 
sugrįžtų Abderamas, nebeišeitų prieš jį Karolis Martelis; jei už- 
puls saksai, nebestos prieš juos Pepinas; jūs nebeturėsite dau- 
giau tokių kovų, kokios buvo prie Anjadelio, prie Rokrua, prie 
Lenso, prie Stafardo, prie Nervindo, prie Šteinkerko, prie Mar- 
sajo, prie Roku, prie Loufeldo, prie Mahono; jūs nebematysit 
daugiau Pranciškaus Pirmojo prie Marinjano, neberegėsit Fili- 
po Augusto prie Buvino, viena ranka nelaisvėn imančio Reno 
Bulonės grafą, o kita - Feraną, Flandrijos grafą. Jūs susilaukėte 
Azenkuro, bet niekad jūs neregėsit vyriausiojo vėliavnešio Bak- 
vilio, kuris mirtų, įsisiautęs į vėliavą. Veikite! Veikite! Būkite 
naujos gadynės žmonės. Tapkite maži! 

Markizas valandėlei nutilo, paskui kalbėjo toliau: 

- Bet mums leiskite pasilikti didžiais. Žudykite karalius, žu- 
dykite bajorus, žudykite kunigus, griaukite, ardykite, skerski- 
te, trypkite viską kojomis, mindžiokite senovės tradicijas, lip- 
kite ant sosto, trempkite altorių, suminkite Dievą ir šokite ant 
visko! Jūsų valia. Jūs esate išdavikai ir bailiai, jūs negalite nei 
atsižadėti savęs, nei pasiaukoti. Aš viską pasakiau. Dabar įsa- 

kykite mane giljotinuoti, vikonte. Turiu garbę būti žemiausiu 
jūsų tarnu. 

Ir dar pridūrė: 

— Aš pasakiau jums karčią tiesą. Bet tai man nesvarbu. Ašjau 
miręs. 

— Jūs laisvas, - tarė Govenas. 

Govenas priėjo prie markizo, nusivilko savo apsiaustą, už- 
metė jam ant pečių, o ant akių užsmaukė gobtuvą. Abu jie buvo 
vienodo ūgio. 

— Ką tu darai? - paklausė markizas. 

Govenas garsiai sušuko: 

- Leitenante, atidarykite duris! 

Durys atsidarė. 

— Man išėjus, pasirūpinkite uždaryti! - vėl suriko Govenas. 

Ir jis išstūmė nustebusį markizą pro duris. 

Žemutinėje salėje, kur buvo sargybiniai, kaip atsimename, 
degė tik vienas žibintas, nuo kurio silpnos šviesos viskas sken- 
do prietemoje. Kareiviai, kurie dar nemiegojo, neaiškioj švie- 
soj pamatę išeinantį aukštą vyrą su apsiuvuotu vado apsiaus- 
tu ir gobtuvu, atidavė karišką pagarbą, ir žmogus praėjo pro 
juos. 

Markizas, iš lėto perėjęs sargybos būstinę, pralindo pro išlau- 
žą, ne kartą susitrenkdamas galvą į akmenis, išėjo. 

Sargybinis palaikė jį Govenu ir pagerbė šautuvu. 

Kai jis atsidūrė už bokšto ir pajuto po kojomis pievos žolę, o 
už dviejų šimtų žingsnių girią, suprato, kad prieš jį platus ke- 
lias, naktis, laisvė ir gyvenimas. Jis sustojo ir taip liko valandėlę 
nejudėdamas, tarsi žmogus, kuris, sumišęs nuo staigmenos ir 
pasinaudojęs atviromis durimis, dabar sprendžia, gerai ar blo- 
gai pasielgė, ir abejoja, ar žengti pirmyn. Keletą sekundžių ati- 
džiai pagalvojęs, pakėlė dešinę ranką aukštyn, pliaukšterėjo pirš- 
tais ir tarė: 

- Tebūnie taip! 

Ir nuėjo. 

Požemio kalėjimo durys užsidarė. Govenas liko viduj. 

II 
Karo lauko teismas 


Tais laikais karo lauko teismai dar neturėjo aiškių nuostatų. Diu- 
ma Įstatymų leidimo susirinkimui buvo pasiūlęs karinio kodek- 
so projektą. Šį projektą vėliau perdirbo Talo ir pateikė Penkių 
šimtų tarybai, tačiau galutinai suredaguotas karo lauko teismo 
kodeksas buvo išleistas tik imperijos laikais. Reikia pažymėti, 
kad tik imperijos laikais pradėta griežtai reikalauti, kad kari- 
niuose teismuose balsuojant pirmiausia balsą duotų žemiausio- 
jo laipsnio karys. Revoliucijos laikais šio įstatymo dar nebuvo. 

1793 metais karinio tribunolo pirmininkas reiškė beveik tiek 
pat, kiek visas tribunolas; jis pasirinkdavo teismo narius, nusta- 
tydavo balsų davimo tvarką pagal laipsnius. Jis kartu buvo ir 
teisėjas, ir padėties šeimininkas. 

Simurdenas karo lauko teismui parinko Žemutinę salę, tą pa- 
čią, kurioj buvo barikada ir kur dabar stovėjo sargybiniai. Jis no- 
rėjo viską sutrumpinti: ir kelią iš kalėjimo į teismą, ir kelią iš 
teismo į ešafotą. 

Vidudienį pagal jo potvarkį buvo pradėtas teismo posėdis to- 
kioj aplinkoj: trys šiaudinės kėdės, eglinis stalas su dviem ant jo 
pastatytom degančiom žvakėm, prieš stalą - taburetė. 

Kėdės buvo teisėjams, taburetė - kaltinamajam. Iš abiejų sta- 
lo pusių taip pat stovėjo po taburetę, viena komisarui audito- 
riui, kurio pareigas turėjo atlikti kariuomenės kvartirjeris, kita 
sekretoriui, kuriuo turėjo būti kapralas. 

Ant stalo gulėjo raudono lako lazdutė, varinis respublikos ant- 
spaudas, dvi rašalinės, krūvos balto popieriaus, du spausdinti 
skelbimai, kurie buvo plačiai atskleisti ant stalo; viename jų bu- 
vo surašytos paskelbtųjų už įstatymo pavardės, kitame - Kon- 
vento dekretas. 

Už vidurinės kėdės buvo pastatyta keletas trispalvių vėliavų; 
anais grubaus paprastumo laikais įruošti dekoracijoms daug lai- 
ko nereikėdavo, užtekdavo kelių minučių, kad sargybos būstinė 
pavirstų teismo sale. 

Vidurinė kėdė, skirta pirmininkui, buvo pastatyta tiesiai prieš 
požemio duris. 

Publiką sudarė kareiviai. 

Du žandarai saugojo teisiamojo suolą. 

Simurdenas sėdėjo vidurinėje kėdėje, į dešinę nuo jo sėdėjo 
pirmasis teisėjas Gešanas, į kairę - antrasis teisėjas - Radubas. 

Už Simurdeno skrybėlės buvo trispalvė plunksna, prie šono 
kardas, už juostos du pistoletai. Tamsiai raudonas randas darė jį 
baisų. 

Radubas pagaliau leidosi aptvarstomas. Jo galva buvo apsukta 
balta nosine, kurioje raudonavo iš lėto platėjanti kraujo dėmė. 

Dvyliktą valandą posėdis dar nebuvo pradėtas, prie teismo 
stalo stovėjo pasiuntinys, ir buvo girdėti, kaip lauke neramiai 
žvengia jo žirgas. Simurdenas sėdėjo ir rašė: 

„Piliečiai, Visuomenės gelbėjimo komiteto nariai! 

Lantenakas suimtas. Mirties bausmė jam bus įvykdyta rytoj.“ 

Jis pažymėjo datą, pasirašė, sulenkė, užantspaudavo popie- 
rių ir įdavė pasiuntiniui, kuris tuojau iškeliavo. 

Po to Simurdenas garsiai tarė: 

- Atidarykite požemį. 

Du žandarai atstūmė skląsčius, atidarė duris ir įėjo į kalėjimą. 

Simurdenas pakėlė galvą, sunėrė ant krūtinės rankas ir, ne- 
nuleisdamas akių nuo durų, sušuko: 

— Įveskite belaisvį! 

Dviejų žandarų lydimas tarp durų pasirodė žmogus. 

Tai buvo Govenas. 

Simurdenas sudrebėjo. 

— Govenas! - sušuko jis ir pridūrė: 

— Aš prašiau belaisvį. 

— Belaisvis esu aš, - atsakė Govenas. 

— Tu? 

— Taip, aš. 

— O Lantenakas? 

- Jis laisvas. 

— Laisvas? 

— Taip. 

— Pabėgo? 

— Pabėgo. 

Simurdenas drebančiu balsu murmėjo: 

- Iš tikrųjų, žinoma, ši pilis jo, jis žino visus išėjimus, o kalėji- 
mas tikriausiai turi kokį išėjimą, aš turėjau apie tai pagalvoti. Jis 
galėjo pabėgti visai be pašalinės pagalbos. 

— Jam padėjo, - tarė Govenas. 

— Pabėgti? 

— Pabėgti. 

— Kas padėjo? 

— Aš. 

- Tu? 

- Aš. 

— Tu kliedi! 

— Aš įėjau į kalėjimą, buvau su juo ten vienas, nusivilkau 
savo apsiaustą, uždėjau ant jo pečių, užsmaukiau jam ant vei- 
do savo gobtuvą, jis išėjo vietoj manęs, o aš pasilikau vietoj jo. 
Ir štai aš čia. 

— Tu negalėjai to padaryti! 

— Aš tai padariau. 

— Negali būti. 

— Bet taip yra. 

— Atveskite Lantenaką! 

— Jo čia nebėra. Kareiviai, matydami mano apsiaustą, palaikė 
jį manimi ir praleido. Buvo dar naktis. 

— Tu išsikraustei iš proto. 

— Aš sakau, kaip buvo. 

Abu tylėjo. Simurdenas sumikčiojo: 

- Jei taip, tu vertas... 

— Mirties, - tarė Govenas. 

Simurdenas išbalo kaip numirėlis. Jis stovėjo nekrustelėda- 
mas, tarsi perkūno trenktas. Atrodė, kad jis nebeatgauna kvapo. 
Dideli prakaito lašai žvilgėjo ant jo kaktos. 

Pagaliau tvirtesniu balsu ištarė: 

— Žandarai, pasodinkite teisiamąjį! 

Govenas atsisėdo ant taburetės. 

— Žandarai, kardus iš makščių! - tęsė Simurdenas. 

Tokiais žodžiais anuomet būdavo kreipiamasi, kai teisiama- 
jam grėsdavo mirties bausmė. 

Žandarai ištraukė kardus. 

Simurdeno balsas atgavo įprastą skambesį. 

— Kaltinamasis, - tarė jis, - stokite. 

Jis nebesakė Govenui „tu“. 


III 


Balsavimas 


Govenas atsistojo. 

— Jūsų pavardė? - paklausė Simurdenas. 

— Govenas, - atsakė paklaustasis. 

Simurdenas kvotė toliau: 

— Kas jūs esate? 

— Esu Šiaurės pajūrio ekspedicinės kolonos vyriausiasis vadas. 

— Ar pabėgęs belaisvis jums yra giminė ar sąjungininkas? 

— Giminė. Aš esu jo antros eilės vaikaitis. 

— Jūs žinote Konvento dekretą? 

— Aš matau jį ant stalo. 

— Kąjūs galite apie šį dekretą pasakyti? 

— Kad ašjį patvirtinau savo parašu, įsakiau griežtai jį vykdyti, 
liepiau jį išspausdinti ir pats jį pasirašiau. 

- Išsirinkite sau gynėją. 

— Aš ginsiuos pats. 

— Gaunate žodį. 

Simurdenui grįžo jo šaltumas. Tiktai jis panėšėjo ne tiek į žmo- 
gų, kiek į uolos ramumą. 

Govenas valandėlę pastovėjo tylėdamas, tarsi norėjo susi- 
kaupti. 

Simurdenas pakartojo: 

— Ką galite pasakyti gindamas save? 

Govenas iš lėto pakėlė galvą ir, į nieką nežiūrėdamas, pra- 
bilo: 

— Vienas dalykas sukliudė man matyti antrą; kilnus darbas, 
kurį išvydau per daug iš arti, uždengė šimtus nusikaltimų; iš 
vienos pusės senis, iš kitos vaikai, kuriuos jis išgelbėjo, atsistojo 
tarp manęs ir pareigos. Aš užmiršau sudegintus kaimus, nute- 
riotus laukus, išžudytus belaisvius, pribaigtus sužeistuosius, su- 
šaudytas moteris, aš užmiršau Prancūziją, išduotą anglams; aš 
paleidau į laisvę tėvynės žudiką. Aš kaltas. Taip kalbėdamas, 
atrodo, aš kalbu prieš save; tai netiesa. Aš kalbu savo naudai. 
Kada kaltininkas pripažįsta savo kaltę, jis išgelbsti vienintelį da- 
lyką, vertą gelbėti - savo garbę. 

— Ar tai viskas, ką jūs norėjote pasakyti, gindamas save? — 
paklausė Simurdenas. 

— Galiu pridėti tik tiek, kad aš, vadas, turėjau būti pavyzdžiu, 
ir kad jūs, teisėjai, savo ruožtu turite būti pavyzdžiu. 

— Kokio pavyzdžio jūs trokštate? 

— Mano mirties. 

- Ir jums atrodys, kad tai teisinga? 

- Ir reikalinga. 

- Sėskite. 

Kvartirjeris, komisaras auditorius, atsistojo ir pirmiausia pra- 
dėjo skaityti skelbimą, kuriuo buvęs markizas de Lantenakas bu- 
vo paskelbtas už įstatymo ribų; paskui perskaitė Konvento dek- 
retą, numatantį mirties bausmę kiekvienam, kuris padės pabėg- 
ti sukilėliui belaisviui. Šis dekretas baigėsi keliomis prierašo 
eilutėmis, kuriomis, grasinant mirtimi, buvo draudžiama „pa- 
dėti ir pagelbėti“ minėtam sukilėliui. Po prierašu buvo parašas: 
„Ekspedicinės kolonos vyriausiasis vadas Govenas.“ 

Baigęs skaityti, komisaras auditorius vėl atsisėdo. 

Simurdenas sunėrė ant krūtinės rankas ir tarė: 

— Kaltinamasis, atidžiai klausykite. Publiką prašau klausyti, 
žiūrėti ir tylėti. Prieš akis jūs turite įstatymą. Greit bus balsuoja- 
ma. Viską nuspręs paprasta dauguma. Kiekvienas teisėjas savo 

ruožtu balsiai pareikš savo nuomonę. Kaltinamojo akivaizdoj tei- 
singumas neturi ko slėpti. 

Simurdenas kalbėjo toliau: 

- Žodį gauna pirmasis teisėjas. Kalbėkite, kapitone Gešanai. 

Kapitonas Gešanas, atrodo, nematė nei Simurdeno, nei Gove- 
no. Jo nuleisti vokai slėpė akis, įsmeigtas į dekreto skelbimą tar- 
si į bedugnės nasrus. Jis tarė: 

— Įstatymas aiškus. Teisėjas kažkas truputį aukštesnio ir tru- 
putį žemesnio už Žmogų; jis yra žemesnis už žmogų, kadangi 
neturi širdies, ir yra aukštesnis už žmogų, kadangi turi kardą. 
414 metais prieš Kristaus gimimą Manlius įsakė nužudyti savo 
sūnų už tai, kad šis be leidimo laimėjo kautynes. Drausmės pa- 
žeidimas reikalavo atpirkimo. Čia yra pažeistas įstatymas, o įsta- 
tymas aukštesnis už drausmę. Bet kokių gailestingumo jausmų 
rodymas kaltinamajam įstumtų į pavojų tėvynę. Gailestingumas 
kai kada gali virsti nusikaltimu. Vadas Govenas padėjo pabėgti 
sukilėliui Lantenakui, Govenas nusikalto. Aš balsuoju už mir- 
ties bausmę. 

— Užrašykite, sekretoriau, - tarė Simurdenas. 

Sekretorius užrašė: „Kapitonas Gešanas: mirtis.“ 

Govenas garsiai tarė: 

— Gešanai, jūs teisingai balsavot, aš jums dėkoju. 

Simurdenas prabilo: 

— Žodį gauna antrasis teisėjas. Kalbėkite, seržante Radubai. 

Radubas atsistojo, pasisuko į Goveną ir atidavė kaltinamajam 
karinę pagarbą. Paskiau sušuko: 

- Jeigu jau taip, giljotinuokite mane! Prisiekiu švenčiausiu 
garbės žodžiu, kad ir aš būčiau daręs tą patį, ką padarė pirma 
senis, o paskui mūsų vadas. Kai pamačiau aštuoniasdešimt- 
metį Žmogų puolantį į ugnį ištraukti kūdikių, aš tariau sau: 
„Narsus gi tu vyras, broleli“, o kai sužinojau, kad mūsų vadas 
išgelbėjo šį senį iš jūsų prakeikto žvėries giljotinos nagų, ta- 
riau: „Vade, jūs turėtumėte būti pakeltas generolu, nes jūs tik- 
ras žmogus.“ O aš, tetrenkia mane perkūnas, aš jus apdovano- 
čiau šventojo Liudviko kryžiumi, jei apskritai dar būtų pas mus 


376 


kryžiai, jei dar būtų šventieji, jei dar būtų liudvikai! Kas gi da- 
bar išeina? Ar mes kokie kvailiai, ar ką? Jei tik dėl tokių dalykų 
laimėjom kovas prie Žemapo, prie Valmi, prie Fleriuso ir prie 
Vatinji, tai taip ir sakykite. Ištisus keturis mėnesius vadas Go- 
venas vijo šią rojalistų gaują, kardu vadavo respubliką, tik jo 
dėka buvo laimėtas mūšis Doly, kur reikėjo parodyti tiek su- 
manumo, 0 turėdami tokį žmogų, jūs norite jo netekti! Užuot 
pakėlę jį generolu, norite nukirsti jam galvą! Tai juk tas pats, 
kas pulti stačia galva nuo Naujojo tilto. O jums, pilieti Gove- 
nai, mano vade, aš noriu pasakyti štai ką: jeigu jūs būtumėte 
ne mano vadas, o mano kapralas, aš išdrįsčiau priminti jums, 
kad jūs neseniai kalbėjote nesąmones. Senis gerai pasielgė iš- 
gelbėdamas vaikus, o jūs gerai pasielgėt išgelbėdamas senį, o 
jeigu už gerus darbus nori giljotinuoti, tai tegu viskas eina po 
velnių, aš tada nebežinau, ko mes siekiame... Kur mes nueisi- 
me? Bet ar tai tiesa? Aš nieko nesuprantu. Gal aš tik sapnuoju? 
Nieko nesuprantu. Vadinas, senis turėjo leisti sudegti trims ma- 
žyčiams, o mūsų vadas turėjo leisti giljotinuoti senį! Ne, giljoti- 
nuokite mane! Bus geriau jau taip. Supraskite pagaliau, - jei 
mažulėliai būtų žuvę, Raudonosios kepurės batalionas būtų li- 
kęs suteptas. Ar to jūs norėjote? Jei taip, tai geriau pradėkime 
ryti vieni kitus... Politikoj aš nusimanau ne blogiau už jus, klu- 
be aš priklausau Piko sekcijai. Po šimts pypkių, mes juk bai- 
giam sugyvulėti! Štai ką aš galvoju. Nemėgstu tokių dalykų, 
kur nebegalima supaisyt, kas darosi. Kuriems velniams mes 
žudome vieni kitus? Nužudyti mūsų vadą? O ne, Lizete! To 
nebus! Aš myliu savo vadą! Jis turi būti laisvas! Šiandien aš jį 
myliu labiau negu vakar. Pasiųsti jį į giljotiną? Jūs juokus kre- 
čiate! Užtenka tokių nesąmonių! Aš viską girdėjau. Galit kal- 
bėti, ką norit, bet šito leisti negalima! 

Radubas atsisėdo. Jo žaizda vėl ėmė kraujuoti. Iš po raiščio, 
nuo tos vietos, kur buvo ausis, per kaklą vingiavo raudonas krau- 
jo siūlelis. 

Simurdenas atsisuko į Radubą. 

- Jūs balsuojate už tai, kad kaltinamasis būtų išteisintas? 

— Aš balsuoju už tai, kad jį pakeltų generolu, - atsakė Ra- 
dubas. 

— Aš klausiu, ar jūs norite, kad kaltinamasis būtų išteisintas? 

- Aš noriu, kad jis būtų paskelbtas respublikoj pirmuoju! 

— Seržante Radubai, ar jūs norite, kad vadas Govenas būtų 
išteisintas, ar ne? 

— Aš balsuoju, kad vietoj jo galvos nukirstų mano! 

- Vadinas, jūs - už išteisinimą, - pratarė Simurdenas. - Sekre- 
toriau, užrašykite! 

Sekretorius užrašė: „Seržantas Radubas: išteisinti.“ 

Paskui sekretorius pranešė: 

— Vienas balsas reikalauja mirties. Vienas išteisinimo. Balsai 
pasidalino pusiau. 

Atėjo eilė balsuoti Simurdenui. 

Jis atsistojo. Nusiėmė nuo galvos skrybėlę ir padėjo ant 
stalo. 

Dabar jis buvo nebe išbalęs. Jo veidas pajuodo kaip žemė. 

Jei visi salėje esantieji būtų gulėję karstuose, tai ir tada nebūtų 
galėję būti tyliau. 

Simurdenas prabilo ramiu, lėtu ir tvirtu balsu: 

— Kaltinamasis Govenai, jūsų byla išnagrinėta. Respublikos 
vardu karo lauko teismas dviem balsais prieš vieną... 

Čia jis sustojo. Ar susvyravo prieš sprendimą: mirtis? Ar su- 
svyravo prieš sprendimą: išteisinimas? Visi klausė užgniaužę 
kvapą. Simurdenas kalbėjo toliau: 

— ...nusprendė nubausti jus mirtimi. 

Simurdeno veide atsispindėjo šiurpaus triumfo kančia. Ta baisi 
šypsena turėjo būti Jokūbo veide, kai jis, tamsoje NuEAEs an- 
gelą, liepė jam save laiminti. 

Bet tai truko tik akimirką. Simurdeno veidas vėl tapo marmu- 
rinis. Jis atsisėdo, užsidėjo ant galvos skrybėlę ir tarė: 

— Govenai, bausmė bus įvykdyta ryt, saulei tekant. 

Govenas atsistojo, nusilenkė ir tarė: 

— Dėkoju teismui. 

- Išveskite pasmerktąjį, - įsakė Simurdenas. 

Simurdenas davė ženklą, kalėjimo durys atsidarė, Govenas 
įėjo į vidų, durys vėl užsidarė. Du žandarai su nuogais kardais 
pasiliko prie durų. 

Radubas apalpo, ir jį išnešė. 


IV 
Po Simurdeno teisėjo — Simurdenas mokytojas 


Karo stovykla - tai širšynas. Ypač revoliucijos metu. Kiekvienas 
kareivis turi pilietinį geluonį, kuris lengvai ir greit išlenda, ir, 
mirtinai sugėlęs priešą, nesivaržo įgelti ir savo vadui. Narsusis 
būrys, užėmęs Turgą ir sujaudintas įvykio, ūžė įvairiausiais bal- 
sais; pirmiausia kilo bruzdėjimas prieš vadą Goveną, kai paskli- 
do žinia, kad Lantenakas pabėgo. Pamačius iš kalėjimo išveda- 
mą Goveną, kur, kaip jie tikėjosi, turėjo sėdėti Lantenakas, tarsi 
elektros srovė perbėgo salę, ir nepraėjo nė minutė, o apie tai jau 
sužinojo visa stovykla. Armijoj tuojau kilo murmėjimas: „Jie da- 
bar teisia Goveną. Bet tai tik akių dūmimas. Ar galima tikėti aris- 
tokratais ir ilgaskverniais! Mes matėme vikontą, išgelbėjusį mar- 
kizą, ir matysim kunigą, išgelbėjusį bajorą.“ O kai pasklido ži- 
nia, kad Govenas nuteistas, tada kilo kitoks murmėjimas: „Štai 
kas bravo! Mūsų vadas, mūsų narsusis vadas! Nors ir jaunas, 
bet tikras didvyris! Tiesa, jis vikontas, bet dėl to jo nuopelnai tik 
dar didesni, kad jis respublikonas! Bausti jį, Pontorsono, Vildjė 
ir Pont o Bo išvaduoto, Dolio mūšio laimėtoją, Turgo paėmėją! 
Jį, kuris padarė mus nenugalimus, kuris buvo respublikos kar- 
das Vandėjoje! Bausti žmogų, kuris jau penki mėnesiai gena šu- 
anus, ardo Lešelio ir jo sėbrų pinkles! Simurdenas išdrįsta pa- 
smerkti jį mirčiai! Už ką? Kad jis pasigailėjo senio, išgelbėjusio 
tris vaikus! Kunigas žudo kareivį!“ 

Taip ūžė laimėjusi ir nepatenkinta stovykla. Aplinkui užvirė 
pyktis prieš Simurdeną. Keturi tūkstančiai žmonių nusistatė prieš 
vieną; atrodė, kad tai turėjo būti jėga; bet nieko panašaus nebu- 
vo. Šie keturi tūkstančiai tebuvo minia, o Simurdenas buvo va- 

lia. Visi žinojo, kad Simurdenas greit moka sutraukti antakius, 
irjau vien tai privertė armiją gerbti jį. Šiais rūsčiais laikais užte- 
ko, kad už kieno nors nugaros šmėkšteltų Visuomenės gelbėji- 
mo komiteto šešėlis, ir tas Žmogus jau darėsi toks pavojingas, 
jog murmėjimas prieš jį virsdavo šnibždėjimu, o šnibždėjimas 
tyla. Po šio murmėjimo, kaip ir prieš jį, Simurdenas liko Gove- 
no, kaip ir visų kitų, likimo šeimininkas. Visi žinojo, kad nėra 
prasmės prašyti jį pasigailėjimo, nes jis klauso tik savo sąžinės, 
to antžmogiško balso, kurį girdi tik jis vienas. Viskas priklausė 
nuojo. Tą, ką jis sukūrė kaip karo lauko teismo dalyvis, jis pats 
tegalėjo sugriauti kaip Visuomenės gelbėjimo komiteto įgalioti- 
nis. Jis turėjo visus įgaliojimus, užteko tik jo parašo, kad Gove- 
nas atgautų laisvę; jis buvo gyvybės ir mirties viešpats; jis vado- 
vavo giljotinai. Šiuo tragišku momentu jis buvo visagalis. 

Nieko daugiau neliko, kaip laukti. 

Atėjo naktis. 


V 
Vienutėje 


Teismo salė vėl virto sargybos būstine. Sargyba buvo sutvirtinta 
kaip vakar; du sargybiniai saugojo uždarytas kalėjimo duris. 

Apie vidurnaktį atėjo žmogus su žibintu rankoje, perėjo sargy- 
bos būstinę, pasisakė, kas esąs, ir pareikalavo atidaryti kalėjimą. 

Tai buvo Simurdenas. 

Jis įžengė į vidų, palikdamas pusiau praviras duris. 

Kalėjime buvo tamsu ir tylu. Simurdenas žengė žingsnį tam- 
sumon, pastatė ant žemės žibintą ir sustojo. Prieblandoj jis išgir- 
do lygų miegančio Žmogaus alsavimą. Simurdenas susimąstęs 
klausėsi šių ramių garsų. 

Govenas gulėjo vienutės gilumoj ant glėbio šiaudų. Tai jo al- 
savimas buvo girdėti. Jis kietai miegojo. 

Simurdenas, stengdamasis nesudrumsti tylos, žengė į priekį, 
priėjo visai arti ir ėmė stebėti Goveną; motinos, žiūrinčios į savo 

meilus kaip jo. Šis žvilgsnis galbūt buvo tvirtesnis už patį Simur- 
deną; Simurdenas prispaudė prie akių kumščius, kaip kartais da- 
ro vaikai, ir valandėlę stovėjo nejudėdamas. Paskui jis atsiklaupė, 
švelniai pakėlė Goveno ranką ir priglaudė prie jos lūpas. 

Govenas sujudėjo. Jis pravėrė akis, kuriose atsispindėjo ne- 
aiški staiga pabudusio žmogaus nuostaba. Žibintas silpnai nu- 
švietė rūsį. Jis pažino Simurdeną. 

- A! Taijūs, mokytojau. 

Paskui pridūrė: 

— O aš sapnavau, kad man ranką bučiuoja mirtis. 

Simurdenas suvirpėjo tarsi nuo staigaus minčių antplūdžio; 
kartais minčių vilnys būna tokios didelės ir audringos, jog, ro- 
dosi, paskandins ir sielą. Tačiau niekas neišsiveržė iš persipil- 
džiusios Simurdeno širdies. Jis vos teįstengė ištarti: 

— Govenai! 
išdžiovina ašaras, Goveno akyse - švelni šypsena. 

Govenas pasirėmė alkūne ir prabilo: 

— Randas, kurį matau jūsų veide, tai kardo kirtis, tekęs jums 
dėl manęs. Dar vakar jūs buvote mūšyje šalia manęs, kad galė- 
tume mane apginti. Jei apvaizda nebūtų jūsų pasiuntusi prie ma- 
no lopšio, kurgi aš būčiau dabar? Klajočiau tamsybėse. Jei šian- 
dien aš turiu pareigos jausmą, privalau būti dėkingas jums. Aš 
gimiau supančiotas. Prietarai juk taip pat pančiai, o jūs nuėmėt 
šias grandines, jūs įkvėpėt man tikėjimą laisve, ir iš to, kas buvo 
tik mumija, jūs padarėte gyvą vaiką. Galimam nelaikšiuijūs įkvė- 
pėt sąžinę. Be jūsų aš būčiau likęs neužauga. Tik jūsų dėka aš 
gyvenau, aš būčiau tik senjoras, ojūs mane padarėte piliečiu; aš 
būčiau paprastas pilietis, bet jūs man įkvėpėt dvasią; jūs paruo- 
šėt mane žemės gyvenimui, o mano sielą - dangiškam gyveni- 
mui. Jūs man davėte teisybės raktą, kad galėčiau pažinti žmoni- 
jos tikrovę, ir šviesos raktą, kad galėčiau išeiti užjos. O, mokyto- 
jau, aš jums dėkoju. Jūs sukūrėte mane. 

Simurdenas atsisėdo šalia ant šiaudų ir tarė: 

— Aš atėjau su tavim pavakarieniauti. 

Govenas perlaužė juodą duoną ir pasiūlė jam. Simurdenas 
paėmė gabalėlį; paskui Govenas padavė jam ąsotį vandens. 

— Gerk tu pirmas, - tarė Simurdenas. 

Govenas atsigėrė ir perleido ąsotį į Simurdeno rankas, kuris 
taip pat atsigėrė. Govenas nugėrė tik gurkšnį; Simurdenas gėrė 
godžiai ir ilgai. 

Šios vakarienės metu Govenas valgė, o Simurdenas gėrė. Tai 
buvo vieno ramybės, kito karštligiško jaudinimosi požymis. 

Kažkokia baisi rimtis įsiviešpatavo vienutėj. Abu vyrai kal- 
bėjosi. 

Govenas tarė: 

— Bręsta dideli įvykiai. Tai, ką sukuria revoliucija, dabar dar 
paslėpta nuo mūsų akių. Šalia jos regimo darbo vyksta neregi- 
mas. Regimas darbas yra baisus, neregimas - kilnus. Aš visa 
tai dabar puikiai matau. Kaip keista ir kaip gražu! Praeities pa- 
likimas nenuėjo veltui. Jis sukūrė devyniasdešimt trečiuosius 
metus. Ant barbariškumo ramsčių statoma civilizacijos šven- 
tykla. 

— Taip, - atsakė Simurdenas. - Iš laikino gims tai, kas pasto- 
vu. Baigta bus tada, kada teisė ir pareiga žingsniuos kartu, kada 
bus įvesti proporcingi ir pažangūs mokesčiai, visuotinė karo prie- 
volė, kada visi ir visur bus lygūs be jokių išimčių, kada virš visų 
ir visko stovės tiesi įstatymo linija. Absoliuto respublika. 

— O aš norėčiau regėti idealo respubliką, - tarė Govenas. 

Valandėlei nutilęs, kalbėjo toliau: 

— O, mokytojau, kokią vietą savo respublikoj jūs paliekate pa- 
siaukojimui, savęs atsižadėjimui, kilniaširdiškumui ir meilei? Pri- 
vesti viską prie pusiausvyros - gražu, privesti prie harmonijos — 
dar gražiau. Aukščiau svarstyklių dar yra lyra. Jūsų respublika 
žmogų pasveria, išmatuoja ir duoda kryptį; manoji - pakelia į 
žydrą padangę. Skirtumas toks pat, kaip tarp teoremos ir erelio. 

— Tu klaidžioji tarp debesų. 

— Ojjūs - tarp apskaičiavimų. 

— Harmonija pilna svajonių. 

- Taip pat ir algebra. 

— Aš norėčiau, kad žmogus būtų sukurtas Euklido. 

— Oaš, - tarė Govenas, - norėčiau, kad jis būtų sukurtas Ho- 
mero. 

Simurdenas pažvelgė į Goveną su rūsčia šypsena, tarsi norė- 
damas sulaikyti jo sielos proveržį. 

— Poezija! Netikėk poetais! 

— Taip, tai seniai žinomi žodžiai. Netikėk vėjo dvelkimu, neti- 
kėk šviesos spinduliais, netikėk kvapais, netikėk gėlėmis, neti- 
kėk žvaigždžių spindėjimu. 

— Visa tai valgyti neduos... 

— Ką jūs apie tai Žinote? Juk ir idėja - maistas. Galvoti - tai 
reiškia maitintis. 

— Meskime tas abstrakcijas. Respublika toks aiškus dalykas 
kaip du ir du - keturi. Kai aš kiekvienam duodu tai, kas jam 
priklauso... 

— Jums dar lieka duoti kiekvienam tai, kas jam nepriklauso. 

— Ką tu norėjai tuo pasakyti? 

— Aš norėjau pasakyti, kad yra neišmatuojamas savitarpio pa- 
galbos šaltinis, kur vienas privalo padėti visiems, o visi - vie- 
nam, nes tuo remiasi visuomenės gyvenimas. 

— Tėra tvirtos teisės, ir daugiau nieko. 

— Ne nieko, o viskas. 

— Aš tematau tik teisėtumą. 

— O aš žiūriu aukščiau. 

— Ką gi tu gali matyti aukščiau teisėtumo? 

- Teisingumą. 

Kartais jie nutildavo, tarsi blykstelėjus šviesai. 

Simurdenas prabilo: 

- Išsireišk tiksliau, jei įstengsi. 

— Mielai. Jūs norite visuotinės karinės prievolės. Bet su kuo gi 
kariauti? Su kitais žmonėmis. O aš, aš visai nenoriu karo tarny- 
bos. Aš noriu taikos. Jūs norite, kad būtų suteikta pagalba varg- 
šams, 0 aš noriu, kad skurdas būtų visai panaikintas. Jūs norite 
proporcingų mokesčių. Aš noriu, kad mokesčių visai nebūtų. Aš 

noriu, kad bendrosios išlaidos būtų sumažintos iki žemiausios 
ribos ir būtų padengiamos visuomenės pelnu. 

— Kaip tai padaryti? 

- Štai kaip. Pirmiausia reikia panaikinti bet kokį parazitavi- 
mą: kunigų, teisėjų, kareivių parazitavimą. Paskui pasistenki- 
te išnaudoti turtus; mėšlą, užuot vertę į sąšlavų duobę, verski- 
te į dirvą. Trys ketvirtadaliai Prancūzijos žemės nedirbama, iš- 
arkite Prancūzijos plėšinius, panaudokite tuščias ganyklas, 
išdalykite bendruomenių žemes. Tegu kiekvienas žmogus gau- 
na žemės, ir kiekvienas žemės plotas - žmogų. Tada šimterio- 
pai padidės visuomenės darbo našumas. Šiandien Prancūzijos 
valstietis mėsą valgo tik keturis kartus per metus; gerai išdir- 
bus žemę, mūsų šalis galėtų išmaitinti tris šimtus milijonų žmo- 
nių, visą Europą. Išnaudokite gamtą, šią visų paniekintą di- 
džiąją pagalbininkę. Priverskite tarnauti sau kiekvieną vėjo pūs- 
telėjimą, kiekvieną vandens krioklį, kiekvieną magnetinę srovę. 
Žemės kamuolys išraižytas požeminių gyslų; šiomis gyslomis 
teka gausūs vandens, aliejaus ir žibalo ištekliai; praverkite šias 
žemės gyslas, ir tegu išjų trykšta vanduo jūsų šaltiniams, alie- 
jus jūsų lempoms, ugnis jūsų židiniams. Pagalvokite apie ban- 
gų judėjimą, apie potvynius ir atoslūgius, apie nepaliaujamą 
marių vandenų judėjimą. Kas gi yra vandenynas? Milžiniškas 
jėgos šaltinis, kuris žūsta nenaudojamas. Kokia kvailybė, kad 
žemė nesinaudoja okeanu! 

- Štai tu ir vėl nugrimzdai į svajones. 

— Į aiškią tikrovę. 

Paskui Govenas vėl prabilo: 

—- O moteris? Kuo jūs pavertėt moterį? 

Simurdenas atsakė: 

— Tuo, kuo ji yra. Vyro tarnaite. 

— Taip. Su viena sąlyga. 

— Kokia? 

— Kad ir vyras būtų moters tarnas. 

— Ką tu kalbi? - sušuko Simurdenas. - Vyras - tarnas! Nieka- 
dos! Vyras juk šeimininkas. Aš pripažįstu tik vienintelę neap- 

rėžtą valdžią — tai vyro valdžią šeimos židiny. Vyras savo na- 
muose - karalius. 

— Taip, su viena sąlyga. 

— Kokia? 

— Kad moteris ten būtų karalienė. 

- Kitaip sakant, tu nori, kad vyrai ir moterys būtų... 

- Lygūs. 

— Lygūs? Ar pagalvojai apie tai? Dvi visai skirtingos būtybės. 

— Aš kalbėjau apie lygybę, o ne apie tapatybę. 

Vėl stojo tyla - paliaubų valandėlė, mėtanti žaibus protų dvi- 
kovoj. Simurdenas ją pertraukė. 

— O vaikas! Kam tu atiduosi vaiką? 

- Pirmiausia tėvui, kuris jį pradėjo, paskui motinai, kuri jį pa- 
leido pasaulin, paskui mokytojui, kuris auklės jį, paskui mies- 
tui, kuriame jis išaugs, paskui tėvynei, jo aukščiausiai motinai, 
ir pagaliau Žmonijai - jo senelei. 

— Tu užmiršai paminėti Dievą. 

— Tėvas, motina, mokytojas, miestas, tėvynė, žmonija - tai vis 
tų pačių kopėčių pakopėlės, vedančios prie Dievo. 

Simurdenas tylėjo. Govenas kalbėjo toliau: 

— Kai žmogus pasiekia kopėčių viršūnę, jis priartėja prie Die- 
vo. Dievas atvers duris, ir žmogus drąsiai įeis pro jas. 

Simurdenas mostelėjo ranka tarsi ką šaukdamas: 

— Govenai, sugrįžk į žemę. Mes norime įvykdyti tai, kas galima. 

— Rūpinkitės, kad galimų dalykų nepadarytumėt negalimais. 

— Kas galima, tas visada įvykdoma. 

— Ne visada. Jeigu su utopija elgiamasi per daug šiurkščiai, ji 
pražudoma. Nieko nėra silpnesnio už kiaušinį. 

— Bet, antra vertus, utopijai reikia uždėti tikrovės jungą, aptverti 
ją faktų siena. Abstrakčią idėją reikia paversti konkrečia; tiesa, ji čia 
nustoja grožio, bet suteikia naudos; ji pasidaro mažesnė, bet geres- 
nė. Reikia, kad įstatymų pagrindas būtų teisė; kai teisė pasidarys 
įstatymu, ji pasidarys visuotinė. Štai ką aš vadinu galimu. 

— „Galima“ apima daugiau. 

— A, tu vėl grimzti į svajones. 

- Galimybė - tai paslaptingas paukštis, kuris amžinai plasno- 
ja virš žmogaus. 

— Tai reikia jį sugauti. 

- Gyvą. 

Govenas kalbėjo toliau: 

— Mano mintys tokios: visada į priekį. Jei Dievas būtų norėjęs, 
kad žmogus žengtų atgal, jis būtų įdėjęs akį pakaušin. Žiūrėki- 
me visada į aušrą, į pražydėjimą, į gimimą. Tas, kuris parpuola, 
padrąsina tą, kuris žengia pirmyn. Seno medžio braškėjimas ska- 
tina jauno augimą. Kiekvienas šimtmetis atliks savo darbą, šian- 
dien pilietinį, rytoj žmogišką. Šiandien iškyla teisių klausimas, 
ryt iškils darbo atlyginimo klausimas. Žodžiai „darbo atlygini- 
mas“ ir „teisė“ savo esme reiškia tą patį. Žmogus gyvena ne dėl 
to, kad jo rankos pasiliktų tuščios; Dievas, sukurdamas žmogų, 
prisiima sau ir pareigas; teisė yra įgimtas atlyginimas; atlygini- 
mas yra įsigyta teisė. 

Govenas kalbėjo su pranašišku susikaupimu. Simurdenas 
klausėsi. Vaidmenys pasikeitė; dabar atrodė, kad ne mokytojas 
moko mokinį, o mokinys mokytoją. 

Simurdenas sušnibždėjo: 

— Tu Žengi per greit. 

— Gal todėl, kad nedaug man beliko laiko, - šypsodamasis 
atsakė Govenas. 

Jis kalbėjo toliau: 

- Tai štai, brangus mokytojau, kur skirtumas tarp mūsų dvie- 
jų utopijų. Jūs norite visiems privalomų kareivinių, o aš - mo- 
kyklų. Jūs svajojate apie žmogų kareivį, o aš svajoju apie žmogų 
pilietį. Jūs norite, kad jis būtų baisus, aš noriu, kad jis būtų gal- 
vojantis. Jūs kuriate kardo respubliką, o aš kuriu... 

Jis patylėjo ir vėl pridūrė: 

— Aš kurčiau protų respubliką. 

Simurdenas nuleido akis į kalėjimo grindinį ir paklausė: 

- Bet kas turės būti ligi tol? 

- Tas, kas yra. 

— Tu pateisini dabartinį momentą? 

— Taip. 

— Kodėl? 

— Todėl, kad jis - audra. Audra visada žino, ką daro. Kiek 
perkūnas, suskaldydamas vieną ąžuolą, atgaivina miško! Ma- 
ras ėdė civilizaciją, pakilo uraganas ir išblaškė ligą. Galbūt jis 
nėra išrankus. Bet ar galėjo būti kitaip? Jis pasiryžo išvalyti vis- 
ką iš pagrindų. Per daug jau prisirinko tvaiko, man supranta- 
mas baisus jo siutimas. 

Govenas vis kalbėjo: 

— Pagaliau argi gali būti baisi audra, jei aš turiu kompasą, ir 
ko man bijoti įvykių, jei aš turiu ramią sąžinę! 

Ir jis baigė žemu ir iškilmingu balsu: 

— Ovis dėlto yra kažkas, kieno valiai nereikia priešintis. 

— Kas? - paklausė Simurdenas. 

Govenas iškėlė pirštą virš savo galvos. Simurdenas, žiūrėda- 
mas į pakeltą pirštą, tartum matė pro akmeninius skliautus 
žvaigždėtą dangų. 

Jie vėl nutilo. 

Simurdenas tarė: 

— Visuomenė aukščiau už gamtą. Aš tau sakau - tai neįmano- 
ma, tai vien tik svajonė. 

— Ne, tai yra tikslas. Kitaip, kam būtų reikalinga visuomenė? Li- 
kite gamtoje. Tapkite laukiniai. Taiti, jūsų nuomone, rojus. Tik šia- 
me rojuje negalvojama. Geriau protingas pragaras negu kvailas ro- 
jus. Bet ne, kam pragaras? Būkime žmonių visuomenė. Tobulesnė 
už gamtą. Taip, jeigu jūs niekuo nepralenktumėt gamtos, kam išjos 
išsiskirti? Tada geriau dirbkite kaip skruzdėlės, rinkite medų kaip 
bitės. Likite darbiniai gyvuliai, o ne protingos būtybės. Jeigu jūs 
nors kiek pridėsite prie gamtos, jūs neišvengiamai tapsite didesni 
už ją: pridėti - reiškia padidinti, padidinti - reiškia augti. Žmonių 
visuomenė -tai ta pati patobulinta gamta. Aš noriu visko, ko trūks- 
taaviliams, ko trūksta skruzdėlynams - meno, poezijos, paminklų, 
herojų, genijų. Vilkti amžiną naštą - tai nėra žmonių pašaukimas. 
Ne, ne, ne! Nereikia daugiau parijų, vergų, kalinių, pasmerktųjų! 
Aš noriu, kad kiekvienas žmogaus požymis būtų civilizacijos sim- 

bolis ir pažangos variklis; aš noriu proto laisvės, širdžių lygybės, 
sielų brolybės. Ne! jokio jungo! Žmogus leistas ne tam, kad vilktų 
grandines, bet tam, kad išskleistų sparnus. Nereikia žmogaus šliu- 
žo. Aš noriu, kad lėliukė pavirstų drugeliu, noriu, kad kirminas 
virstų gyvąją gėle ir nuskristų. Aš noriu... 

Jis nutilo. Jo akys spindėjo. 

Lūpos dar judėjo, bet jis tylėjo. 

Durys tebebuvo praviros. Iš lauko į kalėjimą skverbėsi kaž- 
koks triukšmas. Pasigirdo neaiškus trimito gaudesys, matyt, ry- 
tinis signalas. Buvo girdėti šautuvų buožių bildėjimas į žemę, — 
keitėsi sargybiniai; paskui visai netoli bokšto, kiek galima buvo 
spręsti tamsoj, kažkas nešiojo balkius ir lentas, retkarčiais buvo 
girdėti kurtūs trenksmai tarsi kūjo smūgiai. 

Simurdenas išbalęs klausėsi. Govenas jų negirdėjo. 

Jis vis gilyn ir gilyn skendo į savo svajones. Atrodė, kad jis 
nebealsavo, taip jis buvo susižavėjęs reginiais, iškilusiais prieš 
jo vaizduotės akis. Džiaugsmingas virpesys apėmė jį. Aušros 
spindėjimas kas kartą vis labiau žiebėsi jo žvilgsnyje. 

Taip praslinko nemažai laiko. Simurdenas paklausė jį: 

— Apie ką tu galvoji? 

— Apie ateitį, - atsakė Govenas. 

Ir jis vėl nugrimzdo savo mintyse. Simurdenas atsikėlė nuo 
šiaudų guolio, ant kurio jiedu sėdėjo. Govenas to net nepastebė- 
jo. Simurdenas, nenuleisdamas akių nuo jauno susimąsčiusio vy- 
ro, palengva atsitraukė iki durų ir išėjo. Kalėjimo vienutės du- 
rys vėl užsidarė. 


VI 
Tačiau saulė pateka 
Horizonte ėmė švisti diena. 
Kartu su brėkštančiu rytu prieš Turgo pilį, plokščiakalnį, prie 
Fužero girios, pasirodė keistas, nejudantis, ligi šiol dar nematy- 
tas daiktas, kurio net ir dangaus paukščiai nepažino. 

Jis išaugo per naktį. Tai buvo greičiau ne pastatytas, o susta- 
tytas daiktas. Iš tolo jo siluetas kilo horizonte tiesiomis ir griež- 
tomis linijomis ir atrodė tarsi hebraiška raidė ar vienas iš tų Egipto 
hieroglifų, iš kurių susideda mįslinga senovės abėcėlė. 

Pirmoji mintis, pamačius šį daiktą, buvo jo nenaudingumas. Jis 
stovėjo tarp žydinčių viržių. Kilo klausimas, kam jis reikalingas? 
Ir nenoromis perbėgdavo šiurpulys. Tai buvo kažkas panašaus į 
pakylą ant keturių storų stulpų. Viename pakylos gale buvo du 
statūs rąstai, viršuje sujungti skersiniu, po kuriuo kabojo kažkoks 
trikampis daiktas, žydrame rytmečio dangaus fone atrodąs juo- 
das. Kitame pakylos gale žemyn leidosi laiptai. Ant pakylos, tarp 
abiejų stulpų po trikampiu buvo galima įžiūrėti kažkokius rėmus, 
kuriuos buvo galima pakelti ir nuleisti. Sustūmus juos, vidury su- 
sidarydavo maždaug žmogaus kaklo dydžio skylė. Viršutinė rė- 
mų pusė, įstatyta į išpjovas, galėjo kilotis aukštyn ir žemyn. Da- 
bar abi lanko pusės, sudarančios apskritą skylę, buvo išsiskyru- 
sios. Žemai, po dviem stulpais su skersiniu, prie kurio kabojo 
trikampis, buvo matyti lenta, lengvai pasisukanti ant šarnyrų ir 
panaši į paprastų sūpuoklių lentą. Šalia šios lentos buvo pastaty- 
ta ilga pintinė, o priešais tuos du stulpus, prie pakylos krašto, taip 
pat stovėjo keturkampė pintinė. Abi jos buvo raudonos spalvos. 
Viskas buvo padaryta iš medžio, tik trikampis - iš geležies. Iš kar- 
to buvo matyti, kad visa tai žmogaus rankų darbas - taip visa 
šlykštu, skurdu ir žema; bet kartu visa tai kėlė tokį pasibaisėjimą, 
jog galėjai patikėti, kad tai piktųjų dvasių nuopelnas. 

Šis bjaurus statinys buvo giljotina. 

Priešais jį, už kelių žingsnių, griovy, stovėjo kita pabaisa — 
Turgo bokštas. Akmeninė pabaisa tarsi šaukė į kovą medinę pa- 
baisą. Kada žmogaus ranka paliečia medį ir akmenį, medis lieka 
nebe medis ir akmuo nebe akmuo, jie perima kažką iš žmogaus. 
Statinys yra dogma, mašina - idėja. 

Turgas buvo nelaimingas praeities palikimas, kuris Paryžiuje 
vadinamas Bastilija, Anglijoje - Londono bokštu, Vokietijoj- Špil- 
bergu, Ispanijoj - Eskurialu, Maskvoje - Kremliumi, Romoje — 
Šventojo Angelo pilimi. 


369 


Turgo bokšte glūdėjo penkiolika šimtmečių: viduramžiai, le- 
nai, baudžiava ir feodalizmas; giljotinoje tiktai vieneri - devy- 
niasdešimt tretieji metai; šie dvylika mėnesių atsvėrė anuos pen- 
kiolika šimtmečių. 

Turgas buvo monarchija, giljotina - revoliucija. 

Tragiškas sugretinimas. 

Vienoj pusėj skola, antroj - apmokėjimas. Vienoj pusėj - neat- 
painiojamas gotikos rezginys, baudžiauninkas ir ponas, vergas 
ir viešpats, prasčiokas ir bajoras, margas teisynas, maišytas su 
papročiais, teisėjų ir kunigų sąjunga, begaliniai suvaržymai, vals- 
tybės iždas, druskos mokesčiai, baudžiava, pagalvės mokesčiai, 
išimtys, pirmenybės, prietarai, fanatizmas, karališkosios žemės, 
privilegijos, skeptras, sostas, sauvalė, dieviškoji teisė; antroj pu- 
sėj paprastas daiktas - giljotinos peilis. 

Vienoje pusėje mazgas, antroje - kirvis. 

Ilgus amžius Turgo bokštas stovėjo vienas šioj dykumoj. Sto- 
vėjo jis čia su savo šaudymo angomis, pro kurias liejosi verdan- 
tis aliejus, deganti derva, lydytas švinas; jo požeminiai kalėji- 
mai, išgrįsti nužudytųjų kaulais, jo kankinimo kambariai, kur 
plėšydavo žmones; baisus tragiškumas pripildė jį; rūstus jis stūk- 
sojo virš girios; penkiolika baisios ramybės amžių jis išgyveno 
šios girios pavėsy; šiam krašte jis buvo vienintelė galybė, vie- 
nintelė pagarba ir vienintelis pasibaisėjimas; jis karaliavo; jame 
kaupėsi visas barbariškumas; ir staiga jis pajuto priešais save ir 
prieš save iškylant kažkokį daiktą - daugiau negu daiktą, - kaž- 
ką baisų kaip ir jis pats - giljotiną. 

Kartais atrodo, kad akmenys turi paslaptingas akis. Statula 
stebi, bokštas tyko, pilies fasadas žiūri. Atrodė, kad Turgas tyri- 
nėja giljotiną. 

Atrodė, lyg jis klausinėja savęs: „Kas gi čia toks?“ 

Atrodo, kad šis padaras išdygo iš žemės. 

Ir iš tikrųjų jis buvo išdygęs iš žemės. 

Nelemtoj žemėj išdygo pražūtingas medis. Iš žemės, aplais- 
tytos tokia daugybe prakaito, kraujo ir ašarų, iš žemės, kurioj 
buvo tiek urvų, tiek kapų, tiek olų ir tiek spąstų, kurioj puvo tiek 

įvairiausių tironų išžudytų Žmonių, iš žemės, kur paslėpta tiek 
daug piktadarysčių, tiek baisios sėklos - iš šios žemės gelmių 
likimo skirtą dieną išėjo ši nežinomoji, ši keršytoja, ši plėšri ma- 
šina su kabančiu peiliu, ir devyniasdešimt tretieji metai tarė se- 
najam pasauliui: „Štai ir mes.“ 

Ir giljotina turėjo teisę sakyti senajam bokštui: „Aš - tavo 
duktė“. 

Senasis bokštas pajuto, - nes negyvi daiktai taip pat gyvena 
savo paslaptingą gyvenimą, - kad duktė užmuš jį. 

Turgas tarsi sumišo prieš šį baisų reginį. Atrodė, kad jis išsi- 
gando. Milžiniška granito masė buvo didinga ir niekšiška, bet 
lenta su trikampiu pranoko ją. Sugriuvusi visagalybė drebėjo 
prieš naują visagalybę. Istorinis nusikaltimas stovėjo prieš isto- 
rinę bausmę. Praeities smurtas susilygino su dabarties smurtu; 
sena tvirtovė, senas kalėjimas, senas bajorų lizdas, kur staugda- 
vo iš skausmo draskomi žmonės, šis karo ir žudynių pastatas, 
atgyvenęs ir nebetinkamas kovai, išniekintas, apardytas, nuvai- 
nikuotas, krūva akmenų, ne daugiau verta kaip krūva pelenų, 
bjaurus, didingas ir nebegyvas, pilnas baisiųjų amžių siaubo, su 
baime žiūrėjo į baisią dabarties valandą. Vakarykštė diena dre- 
bėjo prieš Šiandieną; beširdis praeities žiaurumas nusilenkė prieš 
naują baisenybę; tai, kas jau dabar buvo pavirtę nieku, plačiai 
atvėrė išgąsdintas akis prieš tą, kas tapo siaubu; vaiduoklis iš- 
vydo šmėklą. 

Gamta negailestinga: ji nenori atsisakyti savo žiedų, muzikos 
kvapų ir spindulių dėl žmonių piktadarybių; ji prislegia žmogų 
savo dieviško grožio ir socialinės niekšybės kontrastų; ji nesigai- 
li jo, pabrėždama plaštakės sparnų ar paukščio giesmių grožį; 
atviriausių žudynių, įnirtingiausio keršto, siaubingiausio barba- 
riškumo akivaizdoje ji priverčia žmogų žvelgti į šventenybes; jis 
negali išvengti begalinio švelnumo ir nepermaldaujamo dangaus 
mėlynės skaistumo priekaišto. Reikia, kad žmonių įstatymų 
šlykštumas pasirodytų visa savo nuogybe greta amžinojo gro- 
žio. Žmogus laužo, trupina, terioja, žudo, bet vasara lieka vasa- 
ra, lelija lieka lelija ir žvaigždė - žvaigžde. 

Niekad dangus neatrodė skaistesnis ir gražesnis kaip šį rytą. 
Šiltas vėjelis šiureno viržius, lengvas rūkas garavo tarp šakų, 
Fužero giria, prisigėrusi upelių ir ežerų alsavimo, atrodė tarsi 
didžiulis smilkytuvas. Melsvas dangus, balti debesys, tyras van- 
duo, lapų žalumas, kuris harmonine gama keitėsi nuo ultrama- 
rino iki smaragdo spalvos, grupės giminingų medžių, žolės kili- 
mai, gilios lygumos, - visa tai dvelkė tuo skaistumu, kuriuo gam- 
ta amžinai rodo pavyzdį žmogui; o vidury viso to stūksojo baisi 
žmogiška niekšybė; vidury vienas prieš kitą stovėjo tvirtovė ir 
ešafotas, karo ir mirties bausmės įrankiai, kruvinos epochos ir 
kraujuotos akimirkos padariniai; praeities laikų nakties pelėda 
ir ateities apyaušrio šikšnosparnis. Žydinčios, kvepiančios, mie- 
los ir žavingos gamtos akivaizdoj dangus apibėrė auksiniais auš- 
ros spinduliais ir Turgą, ir giljotiną, tarsi sakydamas žmonėms: 
„Žiūrėkite, ką darau aš ir ką darote jūs.“ 

Štai kokiems baisiems tikslams saulė kai kada panaudoja sa- 
vo šviesą. 

Šis reginys turėjo savo žiūrovus. 

Keturi tūkstančiai mažosios ekspedicinės armijos vyrų stovė- 
jo išsirikiavę plokščiakalny tarsi pasirengę kovai. Jie apsupo gil- 
jotiną iš trijų pusių, sudarydami geometrinę figūrą, panašią į rai- 
dę E; baterija, išdėstyta ties ilgiausios linijos viduriu, sudarė šios 
E vidurinį brūkšnelį. Raudonoji mašina buvo tarytum uždaryta 
šių trijų kareivių eilių, kurie buvo išsirikiavę iki pat plokščiakal- 
nio skardžio; ketvirtoji pusė buvo atvira, ten buvo griovys ir Tur- 
go bokštas. 

Laisvoje vietoje, vidury šio ilgo keturkampio, stovėjo ešafo- 
tas. Juo aukščiau kilo saulė, juo giljotinos šešėlis pievoje trum- 
pėjo. 

Uždegę dagčius, artileristai stovėjo prie patrankų. 

Melsvas dūmų debesėlis kilo iš griovio; tai smilko baigusi degti 
tilto pilaitė. 

Šie dūmai apsupo Turgą, bet neužtemdė jo; buka bokšto vir- 
šūnė stūksojo horizonte. Bokštą ir giljotiną teskyrė griovys. Sto- 
vintis ant ešafoto galėjo kalbėtis su bokštu. 

Ant bokšto viršūnės buvo išneštas teismo stalas ir kėdė su tri- 
spalvėmis vėliavomis. Saulė nušvietė Turgą, ir juoda tvirtovės 
masė iškilo jos šviesoj, o ant jos, teisėjo kėdėje, po vėliavomis 
sėdėjo Žmogus, sunėręs rankas ir nejudėdamas. 

Tai buvo Simurdenas. Kaip ir vakar, jis vilkėjo pilietinio įga- 
liotinio drabužiais, ant galvos dėvėjo skrybėlę su trispalvėmis 
plunksnomis, prie šono turėjo kardą, o už juostos pistoletus. 

Jis tylėjo. Tylėjo visi. Kareiviai stovėjo, pristatę prie kojų šau- 
tuvus ir nuleidę akis. Jie lietėsi alkūnėmis, bet nesikalbėjo. Jų 
mintys sukosi apie šį baisų karą ir daugybę kautynių, apie šū- 
vius iš miškų, kurių jie nepaisė, apie įniršusių valstiečių spie- 
čius, kuriuos jie išsklaidydavo, apie paimtas tvirtoves, laimėtus 
mūšius, pergales, ir jiems dabar atrodė, kad visa ta šlovė virsta 
gėda. Visų krūtines slėgė niūrus laukimas. Buvo matyti, kaip po 
giljotinos aikštelę vaikštinėja budelis. Skaisti rytmečio šviesa pri- 
pildė padangę didingo žėrėjimo. 

Staiga pasigirdo kurtūs šydu aptraukto būgno garsai. Šis ge- 
dulingas dundesys priartėjo. Kareivių eilės prasiskyrė, ir į ke- 
turkampio vidurį įėjo eisena, kuri nužingsniavo prie ešafoto. 

Pirma pasirodė juodi būgnai, vėliau nuleidę ginklus grena- 
dieriai, o dar vėliau - žandarai su nuogais kardais ir pagaliau 
pasmerktasis mirti - Govenas. 

Govenas žengė laisvai. Jo rankos ir kojos nebuvo supančio- 
tos. Jis dėvėjo žygio uniformą, prie šono turėjo kardą. 

Paskui jį ėjo antras žandarų būrys. 

Goveno veidas dar tebespindėjo tuo svajingu džiaugsmu kaip 
tada, kai jis pasakė Simurdenui: „Aš mąstau apie ateitį.“ Niekas 
negalėjo būti taip nepamirštamai kilnu, kaip ši jo šypsena. 

Atėjęs į liūdnąją vietą, jis pirmiausia atsigręžė į bokšto viršū- 
nę. Į giljotiną jis net nežvilgtelėjo. 

Jis žinojo, kad Simurdenas laikys pareiga stebėti bausmės vyk- 
dymą. Jo ir ieškojo akimis bokšto aikštelėje. Ir surado. 

Simurdenas buvo išblyškęs ir šaltas. Tie, kurie buvo arti jo, 
negirdėjo net jo alsavimo. 

Išvydęs Goveną, jis net nesudrebėjo. 

Govenas tuo tarpu žingsniavo ešafoto link. 

Eidamas jis visą laiką žiūrėjo į Simurdeną, o Simurdenas žiū- 
rėjo į jį. Atrodė, tarsi Goveno žvilgsnyje jis ieškotų atramos. 

Govenas atėjo prie ešafoto. Užlipo aukštyn. Karininkas, ve- 
dantis grenadierius, nusekė paskui jį. Govenas nusiėmė savo kar- 
dą ir atidavė karininkui; paskui jis nusirišo kaklaraištį ir atidavė 
budeliui. 

Jis atrodė tarsi vizija. Niekas nebuvo matęs jo tokio gražaus. 
Tamsios garbanos plevėsavo vėjyje; tais laikais pasmerktiesiems 
plaukų nenukirpdavo. Jo baltas kaklas priminė moteriškę, o jo 
herojiškas ir galingas žvilgsnis - archangelą. Ant ešafoto jis vis 
dar svajojo. Ši vieta taip pat viršūnė. Govenas joje stovėjo didin- 
gas ir ramus. Saulė, apiberdama spinduliais, tarsi vainikavo jį 
garbės aureole. 

Pasmerktasis būdavo surišamas virve. Budelis su virve ran- 
koje priėjo prie jo. 

Tuo metu, kai kareiviai pamatė, jog jų jaunąjį vadą greitai gul- 
dys po peiliu, nebeišlaikė; šių karo vyrų širdys plyšo iš skaus- 
mo. Pasigirdo negirdėtas dalykas - armijos rauda. Balsai šaukė: 
„Malonės! Malonės!“ Daugelis puolė ant kelių, kiti numetė šau- 
tuvus ir tiesė rankas į bokšto viršūnę, kur buvo Simurdenas. Vie- 
nas grenadierius, rodydamas į giljotiną, sušuko: „Ar galima čia 
pavaduoti! Veskite ten mane!“ Kareivių minia kartojo: „Malo- 
nės! Malonės!“ Ir liūtai, girdėdami tai, būtų susijaudinę ir pabū- 
ge, nes kareivių ašaros yra baisios. 

Budelis sustojo nebežinodamas ką daryti. 

Tada griežtas ir kurtus balsas, tačiau visiems girdimas, - toks 
jis buvo šiurpus, - pasigirdo nuo bokšto: 

— Tebūnie įstatymo valia! 

Visi pažino šį nepermaldaujamą balsą. Kalbėjo Simurdenas. 
Armija sudrebėjo. 

Budelis nebedvejojo. Jis priėjo laikydamas virvę. 

— Lukterėkit, - tarė Govenas. 

Jis atsisuko į Simurdeną ir dešine ranka, kuri buvo dar nesurišta, 
pamojo Simurdenui paskutinį sudie, o paskui leidosi surišamas. 

Kai buvo surištas, jis tarė budeliui: 

— Dovanokit. Dar valandėlę. 

Ir jis sušuko: 

— Tegyvuoja Respublika! 

Paguldė jį ant lentos, puikią išdidžią galvą įkišo į šlykščiąją 
skylę, budelis tyliai pakėlė jo garbanas, paskui paspaudė spy- 
ruoklę, trikampis sujudėjo ir ėmė slinkti žemyn. Iš pradžių lėtai, 
paskui greitai; pasigirdo šiurpus kirtis... 

Tą pačią akimirką pasigirdo kitas garsas. Kirvio smūgiui at- 
sakė pistoleto šūvis. Simurdenas nutvėrė vieną tų pistoletų, ku- 
riuos turėjo užjuostos, ir tą akimirką, kai Goveno galva nusirito 
į pintinę, Simurdenas pervėrė savo širdį kulka. Kraujo vilnis pa- 
sipylė pro burną. Jis krito negyvas. 

Ir šios dvi sielos - tragiškos seserys - kartu nuskrido į amži- 
nybę, vienos šešėlis susiliejo su antrosios spindesiu. 

